
Înţelepciunea acţiunii eficiente 


Aceasta este o carte de înţelepciune. De înţelep¬ 
ciune extrasă din truda a mii de generaţii care s-au 
străduit să-şi agonisească, să-şi îmbogăţească şi să-şi 
înnobileze traiul, în ciuda potrivniciei naturii şi a 
vitregiilor alcătuirilor sociale bazate pe exploatare. 
Este experienţa unei stări întregi a muncii care în cele 
din urmă duce la o înjghebare a societăţii în care 
dreptatea este o nevoie de neocolit. 

Este aşadar o carte de înţelepciune a tuturor mun¬ 
citorilor, a muncii în general. Deci şi tehnologul şi 
arhitectul, şi cel ce exercită funcţii de conducere, va 
găsi acele învăţăminte de principiu care îl vor con¬ 
duce la sporirea efectelor strădaniilor sale, cruţîndu-şi 
efortul său propriu şi pe al altora. Ceea ce importă în 
orice activitate umană este în primul rînd efectul ob¬ 
ţinut. Tadeusz Kotarbinski 4 , implicit, se opune muncii 
fără. efect, muncii ostentative, acelei munci ridiculi¬ 
zate mereu de satirici, la care lipsa rezultatelor este 
acoperită printr-un efort mimat, chiar dacă acesta 
este consumator de energie. Munca lui Sisif nu este 
muncă în sensul dat acestui cuvînt în această carte. 
Ea este un chin, o risipă de energie şi — în sensul 
mai larg pe care îl sugerează legenda — de resurse. 

Căci resursele de energie musculară şi de materie 
de care poate dispune un individ sau o societate sînt 
limitate într-un mod categoric. Numai invenţia, o ac¬ 
tivitate intelectuală creatoare, de mai bună organizare 
a efortului şi de folosire mai chibzuită a celorlalte 
resurse îndepărtează, extinde în decursul istoriei li- 


1 Tadeusz Kotarbinski s-a născut în 1886 ; a absol¬ 
vit facultatea de filologie din Lvov în 1912. Profesor 
de filozofie la Universitatea din Varşovia între 1919 
şi 1939 şi după 1945. A fost mulţi ani preşedintele 
Academiei Poloneze de Ştiinţe. Este autorul mai multor 
lucrări de filozofie, printre care al unui curs de logică 
(Varşovia 1960), care a fost tradus şi în alte limbi. 

mitele date de natură şi de orînduirea socială. Acest 
principiu general este învederat cu deosebită ascuţime 
astăzi, cînd întreaga omenire resimte puternic carac¬ 
terul limitat al resurselor de toate felurile pe care 
le posedă. 

Aşadar cartea de faţă expune într-un mod sinte¬ 
tizat principiile generale ale lucrului bine făcut, in¬ 
diferent de domeniul în care se desfăşoară activităţile 
umane. Autorul insistă asupra faptului că praxeologia 
pe care o expune în mod sistematizat ar fi o genera¬ 
lizare a principiilor ştiinţei economice, că praxeologia 
ar fi o metateorie a economiei. O asemenea corelare 
a celor două ştiinţe este într-o oarecare măsură jus¬ 
tificată, în măsura în care ştiinţa economică, mai ales 
cea a socialismului, îşi propune şi ea găsirea soluţiilor 
care să permită accelerarea progresului condiţiilor 
materiale de viaţă a societăţii. Avînd în vedere fap¬ 
tul că ştiinţa economică se ocupă printre altele de 
optimizarea legăturilor dintre activităţi specifice dife¬ 
rite, s-ar putea propune următoarea ierarhie : praxeo¬ 
logia generalizează principiile optimizatoare ale eco¬ 
nomiei, iar aceasta la rîndul său dă indicaţii de 
optimizare a activităţilor „tehnice", în sensul cel mai 
larg. Aşa se explică dealtfel că, de exemplu, un teh¬ 
nolog va găsi în „Tratat" principiile cele mai generale 
după care trebuie să acţioneze în conceperea, proiec¬ 
tarea, construirea şi exploatarea sistemelor tehnolo¬ 
gice. Căci ce este principiul instrumentalizării altceva 
decît cel al înzestrării muncitorilor cu maşini avînd 
un randament din ce în ce mai mare din punctul de 
vedere al vitezei de lucru, al preciziei şi al reglabili- 
tăţii ? Şi ce este altceva principiul supravegherii pure 
decît principiul automatizării ? Dar, mai general vor¬ 
bind, oare tehnologul care îşi ia profesia în serios 
nu-şi pune ca principiu de căpetenie realizarea de eco¬ 
nomii de efort şi de resurse materiale, creşterea efi¬ 
cienţei ? Doar el este primul, în majoritatea dome¬ 
niilor de activitate productivă, care măreşte eficienţa. 
Factorii economici nu-i servesc decît drept călăuză 
generală, indicîndu-i să nu fie parcimonios cu resurse 
care se află din belşug sau cel puţin în cantitate su- 

6 



ficientă şi să le sacrifice pe acelea la care deficitul 
este acut. 

Trebuie s-o recunoaştem, principiile generale au 
acel efect binefăcător, de mare importanţă astăzi, de 
a ordona o cantitate de informaţie foarte mare şi în 
continuă creştere, care depăşeşte capacitatea de înre¬ 
gistrare a memoriei umane. Din acest punct de ve¬ 
dere, ştiinţele cele mai generale, cele mai fundamen¬ 
tale, sînt practice, productive şi utile. De aceea, ele 
nu pot lipsi din sistemul cunoştinţelor umane, care 
altfel ar fi lipsite de elementele lor conducătoare, ar 
deveni acefale. 

„Tratatul despre lucrul bine făcut“ nu are nimic co¬ 
mun cu ştiinţa organizării, în sensul în care generalul 
poate fi separat de particular. Alăturarea prea apro¬ 
piată care adeseori se face în literatură între praxeo- 
logie şi ştiinţa conducerii este de-a dreptul supără¬ 
toare pentru cine parcurge cu atenţie cartea lui 
Kotarbinski. Este aceeaşi confuzie care se face une¬ 
ori, în pripă, între ştiinţă şi tehnică, de exemplu între 
mecanica teoretică şi mecanica pe care o practică in¬ 
ginerii. Desigur, legătura este strînsă, dar domeniile 
sînt net distincte. 

Ni se pare că marele succes al praxeologiei lui Ko- 
tarbihski (cartea a fost tradusă în mai multe limbi) 
se datoreşte tocmai faptului că, elaborînd principiile 
generale ale tehnicii activităţilor umane, ea nu este 
o disciplină tehnică, putîndu-se astfel adresa unor 
cititori provenind din cele mai variate domenii şi cu 
nivele de instruire diferite. Căci, trebuie să recunoaş¬ 
tem, principiile generale ale eficienţei au fost formu¬ 
late cu mult înainte de apariţia „Tratatului", şi 
aceasta nu numai în sensul de care se ocupă pe larg 
însuşi autorul, acela că fiecare profesie şi-a elaborat 
în decursul istoriei reguli generale de eficienţă a ac¬ 
ţiunii, dintre care multe se pot transfera dintr-un do¬ 
meniu într-altul. 'Cel puţin din vremea revoluţiei 
ştiinţifice din secolul al XVII-lea matematicienii au 
creat metode de extremizare a unor funcţii, extremi- 
zare care nu este altceva decît o formulare matema¬ 
tică generală a tendinţei inerente firii umane de a 
obţine rezultate maxime. Desigur, extremizarea func- 

ţiilor cu restricţii este ulterioară extremizării simple, 
dar şi aceasta este foarte veche. Chiar şi structura 
destul de complicată dealtfel a căutării unei soluţii 
optime în condiţii atît de complicate cum sînt co¬ 
operarea pozitivă sau negativă între doi sau mai mulţi 
parteneri, avînd ca scop optimizarea rezultatului, a 
fost formulată anterior „Tratatului" de matematicia¬ 
nul John von Neumann şi economistul Oskar Mor- 
genstern. Astăzi totalitatea procedeelor de căutare a 
unor soluţii optime este reunită în disciplina mate¬ 
matică ce poartă denumirea de cercetări operaţionale. 
Ce e drept, nu s-a reuşit încă să se închege totalita¬ 
tea metodelor cercetărilor operaţionale într-o ştiinţă 
sistematizată. Totuşi, ele îşi găsesc numeroase apli¬ 
caţii de mare eficacitate. 

Legăturile dintre cercetările operaţionale şi praxeo- 
logie merită o examinare ceva mai amănunţită, în- 
trucît obiectul lor de studiu este în mare măsură ace¬ 
laşi. Ambele se referă la tehnică, la economie, la do¬ 
meniul militar. Obiectul fiind acelaşi, metoda este di¬ 
ferită. In timp ce praxeologia se ocupă de condiţiile 
calitative generale ale acţiunii eficiente, cercetările 
operaţionale au ca scop să cuantifice aceste condiţii. 
Cercetările operaţionale s-au născut în domenii con¬ 
crete ale acţiunii umane, conţinutul calitativ fiind 
dat întotdeauna de ramura respectivă de activitate. In 
felul acesta s-au născut direcţii paralele de cercetare, 
folosind aceeaşi metodă, dar aplicată pe un domeniu 
particular. Astfel, verificarea statistică a unor modele 
matematice pentru cercetarea unor fenomene de masă 
se numeşte econometrie dacă este aplicată la econo¬ 
mie, tehnometrie dacă se referă la probleme tehnice, 
biometrie dacă domeniul de studiu este cel biologic. 
Toate aceste „metrii" folosesc aceleaşi metode de 
bază. Mai mult chiar, modelele pe care le verifică 
seamănă mult unele cu altele. 

In general schema de bază a raţionamentului din 
cercetările operaţionale este aceea a extremizării 
unor funcţii supuse unui sistem de restricţii. Această 
schemă poate îmbrăca diferite forme matematice. Ele 
pot fi funcţii liniare, neliniare, funcţionale etc. Difi¬ 
cultăţile de calcul numeric fiind tot mai mult sur- 

montate cu ajutorul maşinilor de calcul electronice şi 
datorită progreselor în domeniul calculului numeric, 
se pot aborda pe de o parte probleme de dimensiuni 
din ce în ce mai mari, iar pe de altă parte cresc posi¬ 
bilităţile de abordare a unor noi domenii matematice 
în rezolvarea problemelor de optimizare. Posibilităţile 
de aplicare în domeniile concrete sporesc prin pro¬ 
gresele teoretice realizate în ramurile respective. 

Dacă înainte de apariţia praxeologiei cercetările 
operaţionale nu aveau un aparat conceptual propriu, 
ci îl împrumutau de fiecare dată de la ramura de 
ştiinţă în care erau aplicate, praxeologia lui Kotar¬ 
binski oferă tocmai acest aparat conceptual calitativ 
general care dă un conţinut calitativ problemelor 
tratate cantitativ cu ajutorul cercetărilor operaţionale. 

Desigur, acest lucru se întîmplă numai în principiu. 
Din păcate, după cunoştinţele noastre, nimeni nu a 
făcut încă efortul de a adapta reciproc aceste două 
domenii de activitate, în aşa fel încît să existe o co¬ 
respondenţă exactă între problemele de praxeologie şi 
cele ale cercetărilor operaţionale. Problema centrală 
este însă aceeaşi : realizarea unui rezultat maxim în 
condiţii date. Restricţiile în praxeologie nu sînt ex¬ 
plicitate şi nu sînt analizate ca un concept central. 
Desigur, în diferite forme concrete ele sînt enumerate 
şi definite la Kotarbinski : cantitatea de materiale, 
spaţiul, încăperile, instrumentele, toate acestea sînt 
limitate. Kotarbinski le aminteşte, dar nu insistă asu¬ 
pra caracterului lor restrictiv, care obligă la adopta¬ 
rea unui anumit comportament uman. Iată deci una 
din direcţiile fertile în care ar putea evolua praxeo¬ 
logia lui Kotarbinski. 

Cartea lui Kotarbinski are însă o valoare distinctă 
de cercetările operaţionale. Ea oferă principii unifi¬ 
catoare şi un sistem conceptual comun marii varie¬ 
tăţi de procedee matematice cu care operează cerce¬ 
tările operaţionale. Credem că pentru specialistul în 
cercetările operaţionale cartea lui Kotarbinski ar tre¬ 
bui să fie de mare utilitate, căci ea pune în evidenţă 
în mod clar şi sistematizat principiile ultime care 
stau la baza lor. 

Refacerea istoriei praxeologiei după studierea apor¬ 
tului hotărîtor al lui Kotarbinski ne permite să des¬ 
coperim nu simple fragmente de idei praxeologice, ci 
chiar şi idei sistematizate. După cum am văzut, unii 
teoreticieni ai acţiunii aruncă o punte între teoria lo¬ 
gică a acţiunii, aşa cum este ea construită de Kotar¬ 
binski, şi teoria sociologică a acţiunii, foarte diferită 
de prima, diferită atît prin obiect, cît şi, mai ales, 
prin metodă. Dar compatriotul lui Kotarbinski, Oskar 
Lange, care a subliniat baza praxeologică a unei mari 
părţi din teoria economică şi care a observat legătura 
intrinsecă dintre praxeologie, economie şi metodele de 
optimizare de origine matematică, a descoperit în 
opera economistului german Gottl-Ottlilienfeld un 
ansamblu de principii praxeologice expus în mod oare¬ 
cum sistematizat de acest cercetător al economiei care 
a abordat intr-un mod destul de aprofundat legătura 
dintre tehnică şi economie. Subliniind funcţia de re¬ 
glare pe care o exercită sistemul economic asupra ce¬ 
lui al tehnicii, Gottl-Ottlilienfeld a avut o intuiţie 
cibernetică de mare importanţă pentru înţelegerea 
modului în care funcţionează sistemul tehnologic în 
economia capitalistă, ceea ce pentru timpul în care a 
scris el nu este puţin lucru, dacă se are în vedere 
faptul că multă vreme teoria economică anglo-saxonă, 
absorbită de probleme metodologice, părea să nu ob¬ 
serve că tehnica are un rol decisiv în dezvoltarea for¬ 
ţelor de producţie, că progresul tehnic este modali¬ 
tatea specifică a dinamicii istorice a acestora, forma 
de mişcare istorică a lor. 

Pînă şi în zilele noastre, teoreticienii neoclasici par 
să nu-şi dea seama că a face abstracţie, în teoria 
creşterii economice, de progresul tehnic, echivalează 
cu a scăpa prilejul de a înţelege procesul însuşi. 

Revenind însă la Ottlilienfeld, odată ce ne-am an¬ 
gajat pe calea de a introduce în discuţie idei praxeo¬ 
logice formulate de alţi autori decît Kotarbinski, me¬ 
rită să informăm, fie chiar şi în mod fragmentar, pe 
cititor despre ideile primului. Ideile privind acest cerc 



tematic revin mereu în întreaga sa operă economică, 
care din punctul strict de vedere al teoriei economice 
este lipsită de valoare, fiind grevată de o grea povară 
apologetică. 

Dar printre ideile sale tehnic-praxeologice unele au 
o clară rezonanţă actuală, cum este, de pildă, aceasta: 
„Logica tehnică ne porunceşte să raţionalizăm amă¬ 
nuntul nu numai pentru că o dată cu creşterea di¬ 
mensiunilor activităţilor, utilizarea chiar şi a avanta¬ 
jelor mici sau înlăturarea pierderilor mărunte se în¬ 
sumează în cantităţi considerabile şi crescînde, ceea 
ce ne permite să majorăm «investiţiile» necesare pen¬ 
tru aceasta. La aceasta se mai adaugă şi faptul că, 
pe măsură ce coborîm pe scara amănuntului, prileju¬ 
rile de economisire devin tot mai numeroase 11 *. Şi 
iată un alt principiu praxeologic : „Principiul de bază 
al logicii tehnicii este : acţionează mereu cu un efort 
relativ cit mai mic“. El subliniază, printre altele, 
ideea strîngerii la un loc a ceea ce este egal, adică 
ideea specializării, sau principiul ordonării corecte a 
actelor parţiale sau principiul unificării a ceea ce este 
egal. De reţinut ni se pare şi ideea desăvîrşirii de 
sine a muncii şi a mijloacelor de muncă. „Această 
autoperfecţionare a muncii nu încetează niciodată, 
nici în tehnica cea mai modernă. Precum curgerea 
lină a apei din adîncuri, ea înaintează calm sub to¬ 
rentul vijelios al invenţiilor 112 . Pe lingă toate aceste 
principii pur praxeologice merită reţinute de la Gottl- 
Ottlilienfeld şi distincţia netă dintre tehnică şi 
ştiinţă, autonomia ei faţă de ştiinţă şi caracteristi¬ 
cile ei distinctive. El subliniază pe bună dreptate cu 
toată tăria rolul experienţei în tehnică, experienţă 
care nu poate fi în întregime descrisă în mod raţional. 
Doar şi în epoca noastră, a revoluţiei tehnico-ştiinţi- 
fice, există cunoştinţe care nu pot fi scrise pe hîrtie 
(desigur, motivele pentru aceasta sînt multiple, dar 
pînă la urmă rămîne acela că nu totul în tehnică 
este logic şi raţional). O mare parte dintre acestea 
sînt acoperite de termenul comercial know-how. 

1 Friederich v. Gottl-Ottlilienfeld. Vom Sinn dar 
Rationalisierung, Gustav-Fischer, Jena, 1929, p. 35. 

2 Ibidem, p. 63. 

Nici o tehnică nu este deocamdată atît de perfectă 
incit să-l înlocuiască pe om cu capacitatea sa de 
gîndire subtilă, infinit de nuanţată, cu capacitatea 
de a sesiza instantaneu imagini optice, sonore, ol¬ 
factive etc. de o mare complexitate. Desigur, maşina 
în perfecţionarea ei îl scoate pe om treptat din 
fluxul tehnologic, dar îl situează alături de el. Ea 
nu poate funcţiona fără supravegherea lui, fără că¬ 
lăuzirea lui, chiar dacă o mare parte din funcţiile 
de comandă de rutină pot fi date în sarcina mijloa¬ 
celor de automatizare. Capacitatea de autoreglare a 
unui sistem tehnic degenerează relativ repede dacă 
nu este corectată de om cu slabele sale puteri fizice 
şi chiar informaţionale. Răscoala roboţilor este o 
frază publicistică inducătoare în eroare pentru că, 
exprimînd un adevăr numai parţial, non-esenţial- 
mente parţial, denaturează adevărul. Nu trebuie să 
trecem nici o clipă cu vederea faptul că un sistem 
tehnic, oricît de perfecţionat, nu poate funcţiona co¬ 
rect dacă nu este supravegheat şi reglat de oameni, 
oricît de puţini în raport cu performanţele sistemului 
tehnic, înzestraţi cu însuşiri adecvate. Nu trebuie să 
trecem cu vederea, de exemplu, un asemenea amă¬ 
nunt că zgîrie norii americani s-au construit graţie 
indienilor autohtoni care nu suferă de ameţeala 
înălţimilor. 

W. G. Waffenschmidt 1 , abordînd complicata tema¬ 
tică a legăturilor dintre tehnică şi economie, enunţă 
şi el o serie de principii praxeologice. Printre altele, 
el atrage atenţia asupra celeilalte laturi, inevitabile, 
a legăturii dintre tehnică şi ştiinţă. „Cu cît tehnica 
progresează, cu atît devine mai limpede că plăsmui¬ 
rea obiectelor şi procedeelor tehnice merge pe o cale 
ocolită, trecînd prin tărîmul ştiinţei" 2 . El menţio¬ 
nează, printre altele, faptul că maşina mare funcţio¬ 
nează cu un cost mai redus decît maşina mică, dar, 
utilizate greşit, maşinile mari sînt la fel de neecono¬ 
mice ca şi micile maşini suprasolicitate" 3 . El vor- 


1 Tn lucrarea „Technik und Wirtschaft", Jena, 1928. 

2 Op. cit., p. 77. 

3 Op. cit., p. 170. 

beşte de optimul tehnic, de un optim al combinaţi¬ 
ilor substanţiale (stoffwirtschaftliches Optimum), idee 
deosebit de actuală în contextul contemporan cînd 
lumea a devenit conştientă de faptul că principiul 
tehnic praxeologic al reducerii consumului de sub¬ 
stanţă are o valabilitate generală şi trebuie urmărit 
în mod deliberat nu numai ca un însoţitor subaltern 
al altor principii tehnic-praxeologice. El sesizează 
faptul că efectul randamentului descrescînd este o 
constatare praxeologică generală şi că perfecţionarea 
acţiunii asupra obiectelor este factorul său opus, care 
anihilează mereu acest efect. Alternarea efectului 
descrescînd cu supracompensarea lui prin ingeniozitate 
tehnică l-a ferit mereu pe om de epuizarea resurselor 
de care dispune. Şi Waffenschmidt evoca principiul 
minimei rezistenţe şi principiul cheltuielilor minime 
de muncă, principii general-praxeologice. 

Nu putem continua acest fir de desfăşurare a idei¬ 
lor fără a atrage atenţia cititorilor asupra ideilor 
tehnice praxeologice ale inginerului Ion Crişan, din¬ 
tre care unele au o importanţă nu numai pentru 
teoria şi practica inginerească, dar şi pentru îmbu¬ 
nătăţirea altor activităţi sociale 1 ; o cercetare inte¬ 
resantă de praxeologie aparţine profesorului Ion Tu- 
dosescu 2 , care încearcă să realizeze legătura între 
„discursul sociologic asupra acţiunii 11 şi cel epistemo¬ 
logic, o alăturare similară a celor două viziuni asupra 
acţiunii umane întîlnindu-se şi la Lucia Dumitrescu- 
Codreanu 3 . 

Praxeologia tehnică este cultivată cu succes în Po¬ 
lonia sub impulsul direct al „Tratatului". Revista 
„Praxeologia", care apare la Varşovia, a publicat mai 
multe studii interesante din acest domeniu. Un număr 
întreg prefaţat de Tadeusz Kotarbinski se ocupă de 


1 Vezi, de exemplu, volumul 3 din seria Contribu¬ 
ţii la dezbaterea problemelor teoretice ale economiei 
socialiste, Bucureşti, Editura politică, 1974, p. 387—389. 

2 Ion Tudosescu, Structura acţiunii sociale, Bucu¬ 
reşti, Editura politică, 1972. 

3 Lucia Dumitrescu-Codreanu, Sistemul sociologic al 
lui Talcott Parsons, Bucureşti, Editura ştiinţifică, 1973 

problema calităţii produselor. Wojciech Gasparski, în 
studiul intitulat „Modelul praxeometric al relaţiilor 
de producţie", se ocupă de alegerea variantei optime 
dintr-un număr de proiecte ale unui sistem tehnic. 
Relaţiilor generale dintre praxeologie şi tehnică le 
este consacrat studiul lui B. Walentynowicz şi Z. Wa- 
siutinski, intitulat „Praxeologia şi tehnica", publicat 
în revista „Materialy prakseologiczne". Tot B. Wa¬ 
lentynowicz se ocupă de noţiunea de fiabilitate şi de 
valoarea ei în afara tehnicii. Z. Pawlak formalizează 
matematic fluxul de materiale în procesele de mon¬ 
taj. Se poate, deci, constata că în Polonia, alături de 
relaţiile dintre praxeologie şi economie, praxeologie 
şi alte discipline ştiinţifice, relaţia dintre praxeologie 
şi tehnică se bucură de o mare atenţie. 

Preocupările praxeologice ale celor care au încercat 
să desluşească sensurile progresului tehnic nu sînt 
accidentale. La urma urmei, praxeologia lui Kotar- 
binski este aproape sinonimă cu sensul originar, an¬ 
tic grecesc al cuvîntului „tehne". Tehnica este prin 
excelenţă domeniul acţiunii raţionale şi domeniul fără 
îndoială cel mai amplu de aplicare a principiilor 
acesteia. Dezvoltarea modernă a forţelor de produc¬ 
ţie, care stă la baza creşterii economice, creşterea 
permanentă a eficienţei sistemului forţelor de pro¬ 
ducţie se explică prin aplicarea deliberată şi fără 
pauză a principiilor lucrului bine făcut, concretizate, 
desigur, în principii extrase din ramurile ştiinţei, din 
empiria muncii cotidiene, din perfecţionarea nu nu¬ 
mai a obiectelor şi procedeelor, ci şi din perfecţio¬ 
narea omului şi a ştiinţei organizării grupurilor 
umane în interacţiunea cu sistemele de maşini. Prin¬ 
cipiile praxeologice înlesnesc complexele procese de 
adaptare dintre sistemul economic, sistemul tehnolo¬ 
gic şi mediu. Studiul praxeologiei creează o nouă vi¬ 
ziune asupra sistemului tehnologic al societăţii, asupra 
modului său de funcţionare şi de creştere, asupra fi¬ 
ziologiei sale. 

Praxeologia proiectează o nouă lumină asupra inter¬ 
acţiunii dintre sistemul tehnologic şi sistemul econo¬ 
mic. In mod inevitabil economiştii care au ajuns să 
abordeze această interacţiune sau să se apropie de 

acest domeniu fie că au formulat unele principii 
praxeologice (cazul lui Gottl-Ottlilienfeld), fie că au 
dezvăluit importanţa praxeologiei atît pentru înţele¬ 
gerea funcţionării sistemului economic cît şi pentru 
cea a sistemului tehnologic. 

Atît unul cît şi celălalt funcţionează pe baza prin¬ 
cipiilor praxeologice : ideea de optim le este comună. 
Numai că amploarea obiectelor la care se aplică 
principiul optimului este principial diferită. Optimul 
tehnic urmăreşte organizarea cea mai bună a unor 
sisteme substanţiale, energetice şi informaţionale arti¬ 
ficiale, creaţii ale omului. Dar aceste optimuri sînt 
parţiale, locale. Optimul economic este un optim uman 
şi social, el urmărind satisfacerea cît mai deplină a 
nevoilor omului, privit ca individ şi ca societate. De¬ 
sigur, aceasta în economia socialistă, unde satisface¬ 
rea maximă a nevoilor societăţii este scopul explicit 
al societăţii. In capitalism, optimul economic este ur¬ 
mărit pe scara unor organizaţii economice, subsisteme 
ale sistemului economic de ansamblu şi numai în 
favoarea elementelor conducătoare ale acestora. Sta¬ 
rea de satisfacere a nevoilor societăţii rezultă din 
evoluţia contradictorie a acelor optimuri parţiale, din 
lupta generală dintre ele, luptă ale cărei consecinţe 
negative le suportă tocmai cei care au contribuţia cea 
mai însemnată la realizarea lor. Una din primele 
consecinţe ale îndepărtării mai mari decît obişnuite 
a stării economiei de optimul ei general, care nu poate 
fi atins niciodată, este existenţa şomajului. In trecut, 
apropierea, mişcarea către optimul economic al siste¬ 
mului capitalist era însoţită de inflaţie. Astăzi, miş¬ 
carea în sensul îndepărtării de traiectoria optimă cu¬ 
mulează inflaţia cu şomajul, fenomen fără precedent 
în istoria crizelor economice. 

In societatea socialistă contradicţia dintre op¬ 
timul total şi optimurile parţiale, ia, printre altele, 
forma divergenţei dintre optimul tehnic şi optimul 
economic. In viaţa curentă această contradicţie ia 
forma unei „certe" între ingineri şi economişti. Op¬ 
timul economic reprezentînd interese superioare faţă 
de cele pe care le reprezintă optimul tehnic, acesta 
din urmă trebuie să se supună criteriilor date de op- 

timul economic. Tehnica este reglată. de economie şi 
nu invers. Dar sistemul economic, ca sistem condu¬ 
cător, trebuie să asculte de informaţiile transmise în 
sens opus, prin conexiunile inverse. O raţionalitate 
economică care ignorează raţionalitatea tehnică este 
un nonsens. Raţionalitatea economică trebuie să cu¬ 
prindă şi principii care par în contradicţie cu ea, 
cum este, de pildă, finanţarea unor acţiuni cu rezul¬ 
tate incerte, ca, de pildă, cercetarea ştiinţifică şi teh¬ 
nică. Raţionalitatea economică constă nu în zgîrcenie, 
nu în minimizarea aritmetică a cheltuielilor, ci în 
dirijarea unor acţiuni care, în cadrul unui anumit 
orizont de timp, maximizează rezultatele cu cheltu¬ 
ieli date. însăşi statornicirea prin tradiţie a planifi¬ 
cării pe perioade cincinale dovedeşte că minimizarea 
cheltuielilor pe perioade scurte nu duce la realizarea 
unei satisfaceri maxime a nevoilor societăţii. In ulti¬ 
mul deceniu s-a constatat că şi planurile cincinale 
trebuie încadrate în calcule într-un orizont de timp 
mai mare, de 15—20 de ani. 

Pe de altă parte, criteriile de optim economic in¬ 
terzic, de pildă, ceea ce am putea numi monumenta- 
lism tehnic. Societatea socialistă nu-şi poate permite 
construirea unor turnuri Eiffel, pentru că tot efortul 
tehnologic trebuie îndreptat spre satisfacerea maximă 
a nevoilor societăţii. Ea nu poate admite soluţii „ele¬ 
gante", „spectaculoase", „frumoase", dacă acestea nu 
sînt subordonate aceleiaşi satisfaceri. Raţionalitatea 
economică, ca şi cea tehnică, care înregistrează con¬ 
cluziile economice pînă în profunzimea sistemului 
tehnologic, îndeamnă nu numai la economie de muncă 
vie, cum credeau unii economişti naivi, ci la căutarea 
de economii complexe, de substanţă, energie şi infor¬ 
maţie, fără să dispreţuiască nici cel mai mic prilej 
de reducere a costurilor. O expresie cotidian-vizibilă 
a raţionalităţii economice în interacţiune cu raţiona¬ 
litatea tehnologică în economia socialistă modernă, 
prin opoziţie cu o raţionalitate tehnologică antieco- 
nomică cum a fost cea feudală, sînt construcţiile de 
locuinţe din ţara noastră, edificiile social-culturale, în 
comparaţie cu catedralele gotice. In primul caz, este¬ 
ticul rezultă din funcţional şi din eficienţa tehnologiei. 

In cazul catedralelor din trecut, esteticul copleşeşte 
funcţionalul, iar tehnologia construcţiei implică o ri¬ 
sipă incalculabilă de forţă de muncă umană. Desigur, 
este vorba aici de funcţionalitate economică,'în sensul 
satisfacerii nevoilor materiale şi spirituale ale unor 
mase largi de oameni, eliberaţi de exploatare. 

A arunca o punte între teoria logică a acţiunii şi 
teoria sociologică a acţiunii de genul celei practicate 
de Talcott Parsons este un act de îndrăzneală inte¬ 
lectuală similar celui pe care l-a făcut acest din urmă 
autor, care a găsit elemente comune între gînditori 
atît de fundamental diferiţi cum sînt Max Weber şi 
Alfred Marshall. Numai un om din afara profesiei 
economice putea să rişte un asemenea pas. In mintea 
economistului stăruie conflictul de metodă de la sfîr- 
şitul secolului al XlX-lea, cînd între şcoala descrip- 
tiv-istorică şi cea analitică a izbucnit un conflict ce 
părea ireconciliabil. Este adevărat că ceea ce atunci 
părea ireconciliabil astăzi se consideră complementar. 
Căci analiza conceptual-matematică devine o schemă 
goală dacă nu este raportată la un fond istoric concret. 

Oskar Lange a sesizat legătura profundă dintre 
praxeologie şi economie cu mulţi ani în urmă. In¬ 
tr-adevăr, în socialism, ştiinţa economică, dacă vrea 
să fie o ştiinţă constructivă, care să aducă un aport 
palpabil la edificarea economiei, nu se poate mulţumi 
cu afirmaţii generale despre socialism, ci trebuie să 
elaboreze instrumente metodologice — concepte şi 
relaţii între concepte — „normative 11 , în sensul în 
care o face praxeologia, adică instrumente de natură 
să ofere agentului economic un sistem de raţiona¬ 
mente care să-l ajute în orientarea acţiunilor econo¬ 
mice în funcţie de situaţii care în majoritatea cazu¬ 
rilor sînt complexe. 

După Lange, praxeologia este importantă pentru 
ştiinţa economică deoarece ea cuprinde în sine şti¬ 
inţa programării *. Evident că orice acţiune raţională 
necesită o programare prealabilă şi, cu atît mai mult, 


1 Oskar Lange. Polityczna ekonomia, t. I, Panstwowe 
Wydawnictwo Naukowe, 1961, p. 163. 

într-o economie socialistă, programarea întregii acti¬ 
vităţi economice, mai precis planificarea, este o ne¬ 
cesitate, care rezultă din proprietatea socială asupra 
mijloacelor de producţie. Dar mai în general, în con¬ 
diţiile în care activitatea economică este raţională, 
spune Lange, legile economice privind modul de a 
proceda al oamenilor nu sînt decît o aplicare a prin¬ 
cipiilor praxeologice la condiţii concrete. Mergînd mai 
departe, principiile de acţiune praxeologice permit 
în anumite condiţii o „scurtare a drumului" în ceea 
ce priveşte cunoaşterea legilor economice. 

In opoziţie cu situaţia din economia condusă în 
mod raţional, unde legătura dintre praxeologie şi eco¬ 
nomie este netă, în economia naturală, de exemplu, 
praxeologia nu-1 mai ajută pe economist în cercetă¬ 
rile sale. De exemplu, în gospodăria ţărănească in¬ 
dividuală, datorită caracterului ei parţial natural şi, 
implicit, tradiţional-cutumiar, unde principiile raţio¬ 
nalităţii joacă un rol subordonat, praxeologia nu mai 
vine în ajutorul economistului. 

Dincolo de toate acestea, trebuie subliniat însă fap¬ 
tul că lucrarea lui Kotarbinski, citită în afara oricărei 
legături cu alte discipline ale gîndirii, este pentru 
cititorii săi un preţios îndreptar practic. In totală 
opoziţie cu unele lucrări de popularizare semnate 
chiar de nume prestigioase, în care se propovăduieşte 
mirajul succesului facil, uneori aducîndu-1 pe citito¬ 
rul neexperimentat pînă în apropierea concluziei că 
drumul spre succes trece prin impostură sau cel puţin 
prin „arta de a te descurca în viaţă", cartea lui Ko- 
tarbihski demonstrează în mod explicit şi implicit că 
obţinerea unui efect maxim cu un efort dat nu se 
poate realiza decît printr-o raţionalizare a acţiunii, 
printr-o bună pregătire conceptuală a acesteia. La 
urma urmei, calitatea unei case depinde de calitatea 
proiectului după care este clădită. 

Desigur că, constituind generalizarea şi sintetizarea 
unei experienţe acumulate într-o mare varietate de 
domenii de activitate umană, praxeologia nu poate 
fi aplicată decît tot prin intermediul unor cunoştinţe 
speciale de natură variată. 

Particularitatea unor ştiinţe sociale, printre care a 
praxeologiei, constă în aceea că ele nu oferă, în 
primul rînd, soluţii care pot fi aplicate ca atare, în 
mod direct, ci în mod mediat, contribuind la forma¬ 
rea unei intuiţii raţionale care facilitează adoptarea 
unor decizii raţionale, chiar dacă ele nu se înteme¬ 
iază în fiecare caz în parte pe un calcul riguros, fie 
din cauză că nu există timpul şi mijloacele mate¬ 
riale pentru aceasta, fie că factorii care intră în joc 
nu sînt cuantificabili. In sensul acesta, cartea lui Ko¬ 
tarbinski are o imensă valoare educativă. Ea ne 
îndeamnă ca în activitatea noastră cotidiană să ne 
urmărim scopurile profesionale cu o maximă economie 
de mijloace, să le dispunem pe acestea în timp şi 
spaţiu în aşa fel încît să obţinem, în favoarea socie¬ 
tăţii şi, deci, şi în favoarea noastră personală, un 
spor cît mai mare de efecte urmărite. In aceasta 
constă, după părerea noastră, aportul esenţial al 
„Tratatului despre lucrul bine făcut". 

In ciuda rigorii ei logice, cartea lui Kotarbinski 
poartă o puternică amprentă personală, dezvăluind 
un talent literar autentic. Refuzul de a-şi da în vi¬ 
leag erudiţia, aerul uşor vetust imprimat cărţii, tonul 
pe alocuri sfătos, apelul la exemple simple, din do¬ 
menii de activitate cu care avem de-a face în viaţa 
cotidiană, cum sînt jocul de şah sau călătoriile cu 
trenul, facilitează lectura unui text scris de un logi¬ 
cian riguros. In felul acesta cartea devine accesibilă, 
desigur cu un oarecare efort, şi cititorilor mai puţin 
obişnuiţi cu literatura filozofică şi facilitează difuza¬ 
rea mesajului praxeologic. Ceea ce nu este lipsit de 
însemnătate în acest caz, în care ideile pot contribui 
în mod efectiv la ameliorarea unor activităţi prac¬ 
tice. In felul acesta autorul aplică cu delicateţe un 
principiu praxeologic la tratatul său despre praxeo- 
logie. 

Aşadar, valoarea lucrării lui Kotarbinski are mul¬ 
tiple faţete : filozofice, logice, tehnice, educative. 
Pentru cititorul angajat împreună cu întreaga socie¬ 
tate în edificarea unei economii socialiste, toate aceste 
valenţe ale cărţii sporesc proporţional cu angajarea 

activităţii personale în efortul comun. In acest fel, 
cartea lui Kotarbinski poate contribui la consolidarea 
conştiinţei socialiste faţă de muncă, faţă de societate, 
poate constitui un imbold pentru sporirea eficienţei 
activităţii fiecăruia dintre noi şi a noastră a tuturor. 
Iată de ce nădăjduim că efortul Editurii politice de 
a o publica vine în întîmpinarea dorinţelor unui mare 
număr de cititori din ţara noastră. 

Dr. Ihor Lemnij 



I 

CE URMĂREŞTE PRAXEOLOGIA 


Ideile din această lucrare ţin de domeniul 
praxeologiei sau al teoriei generale a acţiuni¬ 
lor eficiente. Există o nevoie puternic resimţită 
şi posibilitatea de a practica o asemenea disci¬ 
plină. Dar reţetele unei munci bine făcute pot 
fi mai generale sau mai puţin generale. „Scrie 
atît de limpede incit să te poţi înţelege cel pu¬ 
ţin tu pe tine însuţi" este o recomandare prea 
particulară, pe cînd festina lente (grăbeşte-te 
încet) este o maximă cu o sferă de aplicare 
prea largă. Iată de ce praxeologii îşi propun să 
ajungă la generalizări tehnice cît mai largi. 
Este vorba aici de lucrul bine făcut ca atare, 
de indicaţii şi contraindicaţii importante pen¬ 
tru orice activitate care se vrea cît mai efi¬ 
cientă. Urmărind un ţel atît de înalt, praxeolo¬ 
gii se mulţumesc deci cu realizările lor parţi¬ 
ale şi se bucură ori de cîte ori izbutesc să 
formuleze într-un chip mai general ceea ce re¬ 
comandă cunoscătorii diferitelor meserii parti¬ 
culare. Dorim să construim o colecţie ordonată 
în chip raţional de recomandări de principii, 
pozitive şi sugestive valabile pentru toate do¬ 
meniile de activitate şi în toate profesiunile. 
Dar generalizările ar putea merge şi într-o 
altă direcţie. De exemplu, dacă luăm ca punct 
de plecare distincţia dintre actele individuale 
şi cele colective, ar fi bine să cercetăm nu nu¬ 
mai particularităţile caracteristice lucrului de 
unul singur şi nu numai caracteristicile acţiu- 

nilor eficiente realizate în colectiv, ci şi (din 
punctul de vedere al praxeologului, mai ales) 
ceea ce este în general valabil pentru lucrul 
bine făcut, indiferent dacă el este făcut de un 
singur om sau de către o colectivitate. Să mai 
indicăm o direcţie de generalizare luată ca 
exemplu : rezolvarea pur mintală a unei pro¬ 
bleme, considerată ca muncă intelectuală, şi 
săpatul pămîntului, considerat ca muncă fizică. 
Nu încape îndoială că ele sînt modalităţi foarte 
deosebite de comportament activ. Cu toată de¬ 
osebirea pronunţată — deşi această deosebire 
nu este absolută, deoarece orice muncă fizică 
conţine elemente intelectuale —, atît munca 
intelectuală cît şi cea fizică se supun aceloraşi 
canoane de raţionalitate. Şi într-un caz şi în 
celălalt se recomandă, printre altele, să se plă- 
nuiască dinainte fazele acţiunii, şi într-un caz 
şi în celălalt este bine să se realizeze „dintr-o 
mişcare" ceea ce cineva mai puţin priceput în 
lucrarea respectivă realizează printr-un număr 
mai mare de impulsuri. 

Din cele spuse mai sus se desprinde că noi 
socotim drept scop de căpetenie al praxeologiei 
construirea şi fundamentarea unor norme de 
eficienţă. Dar acest scop suprem trebuie clădit 
pe temelia experienţei practice adunate prin 
sudoarea frunţii a nenumăraţi subiecţi ai ac¬ 
ţiunii. Teoreticianul lucrului bine făcut are de 
gînd să-şi construiască generalizările mai ales 
pe această experienţă practică, cercetînd cu cea 
mai mare băgare de seamă istoria propăşirii 
tuturor artelor practice ca şi pe cea a erorilor 
practice 1 şi a încercărilor neizbutite ; el se va 
strădui să desprindă ceea ce este esenţial în 
mişcările de maestru ale acelor subiecţi ai ac¬ 
ţiunii care sub raportul lucrului pe care îl fac 
se situează în fruntea celorlalţi ; va urmări cu 
băgare de seamă modul de însuşire a îndemî- 
nării, căile care duc de la faze în care subiectul 


• Vezi Anexe : „Eroarea practică". 

este neajutorat la aceea în care el este stăpîn 
pe meşteşugul său ; el va stărui îndelung asu¬ 
pra deosebirilor dintre tehnica de vîrf şi cea 
mijlocie. Cîte nu s-au înfăptuit în ceea ce pri¬ 
veşte îmbunătăţirea formelor de acţiune şi în 
ceea ce priveşte elaborarea de metode ! Cît de 
multe observaţii s-au adunat în această mate¬ 
rie ! Cîte maxime pilduitoare s-au cristalizat 
şi cîte sentinţe critice stigmatizînd cu batjo¬ 
cură chipul cîrpaciului, atît de des întîlnit ! 
Toate acestea oferă praxeologului învăţăminte 
nepreţuite, pe care nu le poate înlocui nimic. 

Sînt cel puţin două moduri în care praxeolo- 
gul poate folosi experienţa practicii : fie făcînd 
generalizări pur şi simplu pe baza observării 
faptelor, fie împrumutînd şi integrînd în siste¬ 
mul său generalizările pe care le-au făcut alţii. 
In ambele cazuri sînt importante nu numai 
eventualele legături generale proprii universu¬ 
lui acţiunilor de tipul legilor devenirii. Poate 
că nu vom întîlni niciodată asemenea legături. 
De cele mai multe ori va trebui să ne mulţu¬ 
mim cu generalizări parţiale. Nu întotdeauna 
vom ajunge la „totdeauna“, frecvent va trebui 
să ne mulţumim cu încăpăţînatul „adeseori 11 , 
împletit cu atîtea împrejurări încît o matură 
chibzuire va surprinde legătura materială din¬ 
tre o anumită modificare a acţiunii şi o anu¬ 
mită schimbare a produsului. Să nu ne zgîrcim 
la exemple. De obicei, un copil care începe să 
înveţe deprinderea scrisului apucă greşit cre¬ 
ionul sau condeiul, apăsînd prea tare cu dege¬ 
tul arătător, fără să-l îndoaie în chip de arc, şi 
ţinîndu-1 drept, cu falanga extremă împinsă 
prea mult în jos. Călăreţul începător bagă pi¬ 
ciorul prea mult în scară, în loc să se sprijine 
de ea uşor, cu vîrful degetelor. Sînt puţini cei 
care la primele încercări de înot iau dintr-o 
dată poziţia corectă cît mai apropiată de ori¬ 
zontală : cei mai mulţi se îndoaie „întotdeauna 11 
într-un fel sau altul şi se scufundă. Aşa se în- 
tîmplă în mod obişnuit, normal, oricărui înce- 

pător într-o lucrare. Cea dintîi apucătură, parcă 
naturală, se dovedeşte a nu fi cea bună. La în¬ 
ceputul practicării unei lucrări, omul o face cu 
neîndemînare sau de-a dreptul greşit, sau în- 
tr-un mod prea obositor, sau superficial, sau 
mai rău decît e cu putinţă. Aşadar, primul pas 
al progresului este dezvăţul de mişcarea 
strîmbă care parcă ar fi în firea noastră. Astfel, 
în mod normal, învăţătura nu începe de la 
punctul zero, ci de la un fel de fază negativă, 
de la un punct situat sub competenţa nulă. Iată 
un crîmpei din scrisoarea unei muncitoare ano¬ 
nime : „De cîteva zile încoace, facerea periilor 
mă absoarbe ceva mai puţin, fiindcă m-am dez¬ 
bărat de două mişcări de prisos, ceea ce îmi 
îngăduie să fac mai repede norma zilnică. Ce 
uşurare !“ Din asemenea generalizări ale ex¬ 
perienţei practice se desprind proverbele pra- 
xeologice („Bate fierul cît e cald !“, Qui trop 
embrasse mal etreint“), maximele curente ale 
înţelepciunii tehnice din viaţa de toate zilele 
(„Să nu întreci măsura !“, „Să tai răul de la 
rădăcină !“, „Năzuinţa spre o perfecţiune ab¬ 
surdă e duşmanul lucrului bun !“), aforismele 
privind lucrul bine făcut formulate de diferiţi 
gînditori, cum ar fi acest aforism al lui Aristo- 
tel, atît de frumos în original şi atît de greoi 
cînd e tălmăcit : „Ceea ce urmează să facem 
după ce am învăţat învăţăm să facem numai 
făcînd“ sau cum este faimoasa maximă a lui 
Bacon după care omul învinge natura supunîn- 
du-i-se. Să mai amintim în acest loc zicala la¬ 
pidară a lui Lemanski din fabula Zăgazul: 
„Clăditu-s-a în munci şi s-a stricat într-o cli- 
pită“. Toate aceste comori de înţelepciune tre¬ 
buie să ni le însuşim într-un mod creator. Să 
scoatem dintr-o expresie adeseori metaforică 
ideea generală şi să-i dăm o formă pozitivă. 
Căci este limpede că prin proverbul „Bate fierul 
cît e cald“ se cere ca un material a cărui stare 
se schimbă să fie lucrat atîta timp cît se află în 
starea în care lucrarea este cu putinţă. Cu greu 

putem contesta acest adevăr. Adeseori însă aşa- 
numita înţelepciune populară nu întotdeauna 
corect cuprinsă în proverb se prezintă sub o 
altă înfăţişare. Cît de mult este compromis fol¬ 
clorul polonez de cuvinte de ordine proclamînd 
nepăsarea, neglijenţa, lenea sub forma unor zi¬ 
cale de genul: „Nu te speti, că n-o să-ţi ridice 
nimeni statuie 11 . Asemenea zicale nu rezistă 
criticii. In alte cazuri, intermediare, afirmaţia 
se dovedeşte a fi corectă numai în parte, dar 
greşită în general, cum este cazul cu zicale in¬ 
vocate adeseori şi cu uşurinţă, cum că orice în¬ 
ceput e greu. Lucrurile nu stau chiar aşa, căci 
există şi începuturi uşoare. Astfel sînt primii 
paşi pe un urcuş nu prea abrupt. Greutăţile 
încep abia pe pereţii de stîncă puternic încli¬ 
naţi, la înălţimi mari. In schimb, ori de cîte 
ori ne adaptăm forţat la un nou fel de efort, 
începutul este într-adevăr mai dificil, de exem¬ 
plu în cazul marşurilor cu echipament greu. 
Intr-un cuvînt, este limpede că praxeologii 
trebuie să adopte o atitudine critică faţă de 
sentinţele referitoare la experienţa practică, 
să respingă unele lucruri, să accepte altele, 
circumscriindu-le şi pe unele şi pe altele cu 
ajutorul raţionamentului şi prin comparaţie cu 
bagajul propriu şi al altora de cunoştinţe fap¬ 
tice 2 . 

Fără îndoială că pe cititor îl frămîntă urmă¬ 
toarea întrebare : oare experienţa practică a ne¬ 
cesităţii, intrată în conştiinţă, nu se rezumă 
decît la proverbe, maxime şi zicale ? Oare nu 
există o literatură filozofică sau ştiinţifică con¬ 
sacrată anume problemelor lucrului bine făcut, 
o literatură din care s-ar putea extrage cunoş¬ 
tinţe generale despre lucrul bine făcut, aşa cum 
învăţăm felurite tehnici speciale din compen- 
dii inginereşti, medicale, juridice etc. ? Este 
greu de dat un răspuns limpede, categoric, la 
această întrebare. Voi descrie cel mai exact sta¬ 
rea lucrurilor dacă voi spune că, după cîte ştiu, 

2 Vezi Mysli o dobrej robocie. Varşovia, 1962 

o literatură strict praxeologică nu există, deşi 
în paginile unor lucrări care îşi propun să tra¬ 
teze alte subiecte apar foarte des filoane pra- 
xeologice. înainte de a purcede la o sumară 
trecere în revistă a unor tipuri de asemenea 
publicaţii, socotim de datoria noastră să atra¬ 
gem atenţia cititorilor asupra adevăratei co¬ 
mori de concepţii şi de idei cu implicaţii pra- 
xeologice pe care o reprezintă primul paragraf 
din capitolul cinci, secţiunea a treia din primul 
volum al Capitalului lui Karl Marx, în care 
este vorba de procesul muncii şi de probleme 
deosebit de strîns legate de acesta. 

Dealtfel, asemenea idei abundă în scrierile 
lui Marx în general. Multe din ele sînt adunate 
în articolul lui S. M. Şabatov intitulat Conţi¬ 
nutul învăţămîntului politehnic, reprodus în 
traducere poloneză în culegerea de studii da¬ 
torate mai multor autori intitulată Politehni- 
zarea, Varşovia, 1950. în Capitalul citim cuvinte 
încurajatoare pentru praxeologul interesat în 
teoria acţiunii eficiente privită în toată gene¬ 
ralitatea ei. Marx spune că procesul muncii este 
„o condiţie generală a schimbului de substanţe 
între om şi natură, condiţia naturală eternă a 
vieţii omeneşti, şi, ca atare, el este independent 
de orice formă a acestei vieţi, fiind, dimpotrivă, 
comun tuturor formelor ei sociale" 3 . 

De obicei, specialiştii în etică, moraliştii şi 
moralizatorii, povăţuindu-ne cum trebuie să 
trăim fericiţi şi să ne păstrăm conştiinţa cu¬ 
rată, cercetează aceste probleme în legătură cu 
cele ale acţiunii eficiente în măsura în care au 
nevoie de acestea din urmă pentru a lumina 
căile virtuţii şi pentru a pune în evidenţă im¬ 
pasul decăderii. Fabulele se caracterizează 
printr-un asemenea caracter mixt : Babrios, 
Fedru, La Fontaine, Krasicki, Mickiewicz, 
Krîlov. Lupul şi cocorul este povestea ingraţi¬ 
lor care răsplătesc cu rău binele ce li s-a făcut 

3 K. Marx şi F. Engels, Opere, voi. 23, Bucureşti, 
Editura politică, 1966, p. 196—197. 

cîndva. Tema, s-o spunem drept, face apel la 
emoţie. Tunsul şi bărbieritul este o satiră la 
adresa încăpăţânării care împiedică convieţui¬ 
rea. Şi aici accentele emoţionale sînt dominante. 
Dar să ne gîndim la ideea deserviciului făcut 
de urs. Aici nu se mai înfierează nişte porniri 
rele sau nişte trăsături de caracter respingă¬ 
toare, ci se exprimă prin imagini o atitudine 
critică generală faţă de un anumit tip de in¬ 
competenţă. Formulată într-un limbaj poate 
puţin pedant, ea s-ar reduce la următoarea pro¬ 
poziţie : orice acţiune prin care se înlătură un 
obstacol din calea atingerii unui scop este con¬ 
traindicată dacă această acţiune zădărniceşte 
scopul urmărit. Sau să luăm morala uneia din 
fabulele binecunoscute : „înainte de a învăţa 
să zbori, învaţă să umbli“. Ce se urmăreşte 
prin acest precept ? Nu virtuţi morale, ci raţio¬ 
nalitatea în ceea ce priveşte succesiunea acţiu¬ 
nilor, adică ideea că măiestria se dobîndeşte 
treptat. Există o mulţime de asemenea precepte 
şi contraindicaţii în bogata moştenire a literatu¬ 
rii fabulistice, în care postulatele binelui, res¬ 
pectului, onestităţii se împletesc cu recomandări 
de abilitate şi de urmărire a unui interes în 
sensul bun al cuvîntului şi, în sfîrşit, cu unele 
aserţiuni complet libere, în conţinutul lor pri¬ 
vit separat, de orice propagandă apelînd la 
emoţie, cu afirmaţii făcute „la rece“ avînd ca 
obiect raţionalitatea sau nonraţionalitatea, efi¬ 
cienţa sau ineficienţa unora sau altora dintre 
felurile în care te poţi apuca de o treabă. Aşa¬ 
dar, am putea spune că din ţesătura literaturii 
fabulistice se pot desprinde multe fire praxeo- 
logice, deşi, oricum le-ai lua, cărţile de fabule 
nu sînt tratate privind lucrul bine făcut. Fabula 
este un gen literar în sensul mai restrîns în 
care literatura este opusă scrierilor teoretice 
sau de specialitate. Cît priveşte beletristica, se 
poate spune fără nici o reţinere că ea conţine 
adeseori idei preţioase despre lucrul bine sau 
prost făcut, deşi ea nu-şi propune în mod spe- 

cial acest scop. Ca exemplu ne poate servi Ro- 
binson Crusoe, un adevărat tratat cuprinzînd 
reflecţii asupra modului în care te poţi ajuta 
cu înlocuitori atunci cînd eşti lipsit de uneltele 
şi materialele obişnuite şi, în special, asupra 
felului în care pot fi făcute de unul singur sau 
în doi treburi care în mod obişnuit sînt făcute 
de mai mulţi. 

Lucrările publicistice, şi în special eseurile 
de genul „Principelui" lui Machiavelli, fanta- 
zările sociotehnice ale utopiştilor â la Morus, 
tratatele de înţelepciune a vieţii cum este Gor- 
gias al lui Platon, se situează între aceste ex¬ 
treme. Acest caracter intermediar se datoreşte 
nu atît unei îndoielnice preponderenţe a ele¬ 
mentelor praxeologice faţă de cele etice şi al¬ 
tele, ci rezultă din apropierea lor de exigenţele 
teoriei propriu-zise. Abia tratatele de etică, cum 
este Utilitarismul lui J. St. Mill, se caracteri¬ 
zează prin preponderenţa elementului teoretic. 
Unele, cunoscute celui ce scrie aceste cuvinte, 
conţin o doză destul de serioasă de investigaţii 
praxeologice. Din acest punct de vedere exce¬ 
lează Etica nicomahică a lui Aristotel, operă în 
care una din ideile principale ne învaţă că, în 
ceea ce priveşte eficienţa acţiunilor, măsura 
optimă a unui mijloc care poate fi multiplicat 
nu trebuie confundată cu solicitarea lui ma¬ 
ximă, această măsură optimă trebuind căutată 
între extremele posibile. 

Oare de ce ne-am lăsat atraşi într-o trecere 
în revistă poate prea timpurie a eventualelor 
izvoare ale praxeologiei ? Doar la început nu 
am avut decît intenţia să enunţăm scopul acestei 
discipline. Tocmai în acest scop — şi am afir¬ 
mat că principalul obiectiv al praxeologiei este 
acela de a construi norme dintre cele mai gene¬ 
rale ale unei eficienţe cit mai înalte — ne-am 
întrebat pe ce temelii trebuie clădite aceste 
norme. Am răspuns că ele trebuie elaborate 
mai ales pe baza experienţei practice, de unde 
dorinţa de a cuprinde cu privirea izvoarele din 

care se poate cunoaşte această experienţă, în¬ 
ţeleasă fie ca o colecţie de fapte privind acţi¬ 
unea eficientă (şi acţiuni evident deficiente), fie 
ca totalitate a unor generalizări privind tai¬ 
nele acestei eficienţe (sau a cauzelor pentru 
care o asemenea experienţă nu există, sau a 
cauzelor pentru care ea nu poate fi reali¬ 
zată). Dar cunoaşterea experienţei practice 
este de folos în aceeaşi măsură şi pentru 
urmărirea unui alt scop al unui tratat pri¬ 
vind lucrul bine făcut, şi anume pentru a ne 
conştientiza dinamica progresului (evident, în 
confruntare cu dinamica regreselor), şi a- 
ceasta atît pe scara proceselor istorice cît şi 
în privinţa proceselor de perfecţionare sau a 
regresiunii indivizilor sau a colectivităţilor pe 
calea spre măiestrie sau pe drumul pierderii 
primelor realizări în această privinţă. Este 
vorba de o tendinţă către o anumită succesiune 
a fazelor şi despre factori care determină anu¬ 
mite schimbări. Dialectica marxistă oferă un 
plan de realizare a acestui program, afirmînd, 
de exemplu, trecerea permanentă de la „teză“ 
prin „antiteză" la „sinteză", apariţia eruptivă 
mereu repetată a unor forme noi din modifica¬ 
rea factorilor constituenţi ai formei anterioare, 
modificări care cresc şi se acumulează treptat, 
mai întîi afectînd numai mărimea şi cantitatea ; 
afirmînd trecerea mereu repetată a sistemului 
anterior la sistemul ulterior printr-o fază in¬ 
termediară, care poate fi inclusă tot atît de pu¬ 
ţin şi tot atît de bine într-un sistem ca şi în celă¬ 
lalt. Pe canavaua realizărilor dialecticii trebuie 
continuată broderia bogată şi subtilă a factori¬ 
lor şi formelor care conlucrează la dinamica 
progresului în măiestria acţiunilor. In această 
strădanie nu trebuie abandonate ideile unor 
gînditori care idealizează problemele generale 
ale evoluţiei, cum ar fi Hegel, Spencer, Le Bon, 
Spengler, chiar dacă treierînd spicele lor nu ne 
pot rămîne decît puţine grăunţe şi trebuie să 
înlăturăm multă pleavă. Noi nu avem nevoie 

de pleavă, ci de boabele de grîu, nu de sutele 
de tone de nisip trecut prin ciur, ci de puţinele 
grăunţe de aur curat ce se opresc în ochiurile 
acestuia. 

In sfîrşit, s-ar cădea să ne oprim pentru o 
clipă cu gîndul la acele izvoare literare din care, 
dînd curs năzuinţei noastre de a cunoaşte di¬ 
namica progresului, putem învăţa cel mai mult, 
străduindu-ne să extragem din ele sau să fun¬ 
damentăm cu ajutorul lor învăţăminte şi pre¬ 
cepte practice generale. După părerea noastră, 
din această literatură fac parte mai ales operele 
care descriu istoria unei activităţi sau a alteia, 
compendiile didactice ale diferitelor arte prac¬ 
tice şi, în sfîrşit, tratatele moderne din dome¬ 
niul organizării muncii. Cit de folositoare pen¬ 
tru praxeologi este istoria medicinei de exem¬ 
plu, atunci cînd prezintă progresul trecerii pe 
scară largă a formelor de intervenţie medicală 
de la cele reparatorii (terapia propriu-zisă) la 
cele preventive (profilaxia). Observăm acelaşi 
sens al progresului în pedagogie, în arta admi¬ 
nistraţiei publice şi în alte domenii de activi¬ 
tate. Aceeaşi istorie a medicinei abundă în în¬ 
văţăminte care arată minunatele efecte ale re¬ 
petării acţiunilor pentru dobîndirea exerciţiu¬ 
lui, făcute pe materiale înlocuitoare (animale, 
cadavre, manechine), importanţa permanenti¬ 
zării şi a introducerii în planul de lucru a pro¬ 
cedeelor eficiente apărute întîmplător, înlocu¬ 
irea, atît de des binefăcătoare, a intervenţiei in¬ 
tensive de comandă cu minimizarea ingerinţei, 
prin supravegherea unor procese autoreglabile 
care au loc în obiectul lucrului. Toate aceste 
schimbări au un caracter extrem de general, 
sînt importante şi pline de semnificaţie pentru 
progresul general al tehnicii, avînd implicaţii 
ce depăşesc cu mult hotarele artei medicale 
propriu-zise. 

Şi aşa se întîmplă ori de cîte ori ne cufundăm 
în studiul oricărei arte practice, sau al unui 
manual bine scris, tratînd una sau alta dintre 

tehnicile omenirii : generalizările praxeologice 
ce se desprind dintr-o asemenea lectură se re¬ 
varsă adesea din albia meşteşugului respectiv, 
devenind reguli exemplare cu aplicaţii mai 
largi. Nenumărate asemenea învăţăminte se gă¬ 
sesc în cărţile destinate celor ce doresc să se 
perfecţioneze într-un joc, cum sînt, de exemplu, 
manualele de şah. Ce sfaturi dă un asemenea 
manual ? Astfel, el ne spune că adeseori vic¬ 
toria depinde de o mişcare prin care se atacă 
simultan două figuri ale adversarului (adică în 
sens mai general : caută să faci două lucruri 
dintr-o singură mişcare), că decît să dai şah 
este adeseori suficient să creezi ameninţarea 
de şah pentru a-1 obliga pe adversar la o miş¬ 
care favorabilă ţie (în sens mai general : ade¬ 
seori o acţiune plănuită poate fi înlocuită cu 
punerea în evidenţă a posibilităţii ei, ceea ce 
este mai puţin costisitor), că consolidarea unei 
poziţii depinde de concentrarea pe ea a poten¬ 
ţialului mai multor figuri ; sensul mai general 
este acela din străvechea poveste a bătrînului 
care, aflat pe patul de moarte, îşi învaţă fiii 
cum trebuie să se apere în faţa vrăjmaşului : 
„Iată, o nuia — le spune el —, cit de uşor poate 
fi ea frîntă în două ! Dar iată şi un mănunchi 
de nuiele, care dintre voi poate să-l frîngă ?“. 

Cu cît ne adîncim mai mult în studiul dife¬ 
ritelor izvoare, cu atît mai puternic ne sar în 
ochi două idei : cea dintîi este bănuiala că ome¬ 
nirea, în calitatea ei de colectivitate de subiecţi 
ai acţiunii, de homo faber policefal, a epuizat 
toate observaţiile posibile în ceea ce priveşte 
eficienţa diferitelor modalităţi de comporta¬ 
ment activ, astfel încît teoreticianului din zilele 
noastre nu-i rămîne decît să limpezească, să 
potrivească, să facă adecvate, să sistematizeze 
şi să precizeze cantitativ unele indicaţii general 
calitative. Cealaltă — însoţind-o mereu pe 
prima — este o întrebare pe care ne-o punem 
cu o oarecare consternare. Care este cauza pen¬ 
tru care pînă acum nu a apărut o disciplină de 

cercetare de-sine-stătătoare care să-şi propună 
aceste lucruri ca ţel al strădaniilor sale ? Oare 
nu este un paradox ciudat faptul că homo fa- 
ber nu a ajuns să-şi întocmească o gramatică 
a acţiunii, fie chiar şi după modelul celei pe 
care o are ca fiinţă vorbitoare ? Căci, în această 
din urmă calitate, el a creat o ştiinţă a formelor 
de vorbire, şi încă în multe variante. Abia în 
ultima vreme, mai precis în ultima jumătate 
de secol, a început să mijească ceva ce seamănă 
a praxeologie generală. Avem în vedere unele 
cuceriri ale teoreticienilor raţionalizării muncii. 
Acestea sînt pline de observaţii foarte gene¬ 
rale, atît de generale încît gîndirea inginerului 
raţionalizator se confundă cu ideile metodolo¬ 
gice ale filozofilor. Căci ce altceva face Taylor 
atunci cînd recomandă descompunerea în cit 
mai multe părţi componente a unei probleme 
complexe decît să repete, cu aplicaţie la prelu¬ 
crarea metalelor, ceea ce Descartes recomanda 
cu referire la scopurile gîndirii speculative. 
Fayol, condensînd caracteristicile unui plan bun 
în categoriile de unitate, continuitate, flexibi¬ 
litate şi precizie, intra pe tărîmul consideraţiilor 
celor mai generale cu privire la metoda orică¬ 
rei procedări potrivit cu un plan, trecînd mult 
dincolo de domeniul special al conducerii 
întreprinderilor care urmăresc scopuri econo¬ 
mice. Adamiecki, care lucrează la principiile de 
construire a harmonogramelor, este preocupat 
de o problemă importantă pentru orice lucrare 
în colectiv, ba mai mult chiar — pentru orice 
complex integrat de procese active paralele. 
Această problemă nu se rezumă la conducerea 
atelierelor, birourilor sau băncilor. Mai mult 
decît atît, în scrierile tuturor creatorilor amin¬ 
tiţi ai teoriei organizării, ai teoriei conducerii 
ştiinţifice, ai teoriei raţionalizării muncii, ca şi 
în creaţiile altor corifei ai acestei discipline (sau 
poate ai acestor discipline) — să mai amintim 
poate, cu titlu de exemplu, numele lui Le Châ- 
telier —, nu lipsesc declaraţiile programatice 

indicînd că aceşti autori tind în mod deliberat 
către o teorie generală a acţiunii eficiente. Şi 
totuşi lucrările lor nu sînt încă praxeologie. De 
ce ? Pentru că aceste idei generale, general 
practice, nu apar în ele decît în mod sporadic, 
incidental. Ideea integratoare este aici renta¬ 
bilitatea întreprinderilor industriale. Mai ră- 
mîne de făcut un pas în direcţia emancipării 
teoriei generale, a unei teorii generale a lucru¬ 
lui bine făcut. 

Ultimul mare scop al praxeologiei, pe lîngă 
construirea unui sistem de recomandări şi de 
contraindicaţii general tehnice şi alături de 
aprofundarea dinamicii progresului artelor 
practice omeneşti, credem că este descrierea 
analitică a elementelor acţiunii şi a celor mai 
felurite forme ale acesteia. înţelegem aici prin 
elemente ale acţiunii pe subiecţii care ac¬ 
ţionează, materialele, mijloacele, metodele, 
scopurile, produsele etc. Chiar şi formele de 
cooperare pot oferi exemple de acţiune de 
forme diferite, cum ar fi, pe de o parte, cursa 
de ştafetă compusă dintr-un şir de acte ce 
urmează unul după altul ale alergătorilor care 
cooperează, iar pe de altă parte acţiunea colec¬ 
tivă a unei orchestre. Obiectivul pe care îl 
discutăm aici are un caracter subordonat faţă 
de cele două dinainte, dintre care cel de-al 
doilea — cercetarea dinamicii progresului — îşi 
găseşte justificarea abia ca pregătire a celui 
dintîi, constînd în statornicirea normelor. 

Există un anumit număr — foarte mic după 
ştiinţa noastră — de opere în care se exami¬ 
nează, dintr-o perspectivă cît mai generală, 
multitudinea formelor de acţiune. Sînt nişte 
opere foarte inspirate, dar deocamdată puţin fo¬ 
losite. Să luăm ca exemplu Tectologia lui Bog- 
danov şi cea a lui Petrovici, două lucrări pri¬ 
vind structura evenimentelor, unice în felul lor. 
In amîndouă aceste lucrări, scrise, după toate 
probabilităţile, cu totul independent una de alta, 
se pune în evidenţă faptul că praxeologia de- 

pinde de o disciplină mai generală pe care 
ne vom permite s-o numim teoria evenimente¬ 
lor, dependenţă care, dealtfel, se desprinde şi 
ea, în mod evident, din ideile fundamentale ale 
dialecticii, ceea ce este uşor de înţeles, dat fiind 
că acţiunile sînt procese, evenimente. Iată de 
ce morfologia şi tipologia acţiunilor nu pot fi 
decît o particularizare a morfologiei şi tipolo¬ 
giei proceselor. Iar procesele, evenimente cine¬ 
tice nu sînt altceva decît o schimbare a unor 
lucruri, în cazul acţiunilor — întotdeauna — o 
schimbare a unor lucruri foarte complicate, a 
unor complexe în care se includ şi subiecţii ac¬ 
ţiunilor. Putem numi fără teamă această disci¬ 
plină suprapusă şi teoria complexelor, denu¬ 
mire, dealtfel, practicată uneori. E locul să dăm 
un mic exemplu : Complexele sînt alcătuite în 
mod diferit, deosebindu-se între ele, printre al¬ 
tele, prin varietatea şi complexitatea diferită a 
relaţiilor care leagă între ele părţile lor com¬ 
ponente : există conglomerate slab integrate, 
sisteme cum ar fi sistemul solar, cristalele, 
organismele, maşinile, cirezile, roiurile, colecti¬ 
vele, instituţiile 4 . înăuntrul complexelor cu un 
grad mai înalt de organizare se disting elemente 
conducătoare. Cităm ca exemplu aproximativ 
motorul dintr-un vehicul mecanic, capul la 
individul uman, organul de conducere în cazul 
unei companii bazate pe cooperare. Gradul de 
integrare a complexului face parte din dome¬ 
niul de cercetare al „teoriei complexelor 4 *. Mai 
afirmăm că dezagregarea elementului condu¬ 
cător pune în pericol supravieţuirea unui obiect 
complex în mai mare măsură decît dezagrega¬ 
rea mai multor elemente neconducătoare : iată 
o altă teză a „teoriei evenimentelor 11 . Opţiunea 
pentru o denumire sau alta nu are prea mare 
importanţă. 

4 Intr-un limbaj mai modern, toate acestea sînt 
sisteme, iar de studierea lor se ocupă teoria generală 
a sistemelor. — Nota trad. 


34 



In orice caz, aceste distincţii din domeniul 
teoriei complexelor (al teoriei evenimentelor) 
stau la baza unor distincţii din tipologia acţiu¬ 
nilor colective, unde avem forme aproape pur 
agregate, cum este săparea unui şanţ de către 
săpători care lucrează în paralel, şi forme cu o 
foarte serioasă tensiune organizatorică. Un 
exemplu în această privinţă ar fi activitatea unei 
fabrici moderne cuprinsă într-o reţea ramifi¬ 
cată de dependenţe interne integrate. Modul în 
care, dincolo de normele praxeologice, se între¬ 
zăresc relaţiile din domeniul teoriei generale a 
complexelor şi a evenimentelor (poate că aceasta 
este denumirea cea mai adecvată a acestei dis¬ 
cipline) se constată cu limpezime pe exemplul 
părţii din praxeologia normativă care ar putea 
fi denumită teoria generală a cooperării nega¬ 
tive. Acest gen de cooperare se caracterizează 
prin divergenţe între scopurile urmărite de su¬ 
biecţii participanţi la acţiune. Uneori se întîmplă 
ca una din părţi să fie confruntată cu sarcina de 
a distruge obiectul complex care fie că este prin 
el însuşi subiectul advers, fie un agregat de ase¬ 
menea subiecţi, fie o construcţie inginerească 
de care partea adversă se serveşte ca de o 
unealtă. Este limpede că eficienţa presupune să 
fie lovite elementele conducătoare ale acestor 
obiecte complexe, deoarece de dezagregarea lor 
depinde în cea mai mare măsură dezagregarea 
întregului, aşa cum ne învaţă teoria complexe¬ 
lor şi a evenimentelor. Iată încă un exemplu ge¬ 
neral din acest domeniu al teoriei complexelor 
şi a evenimentelor, surprins oarecum în flagrant 
delict de aplicare la o problemă metodologică 
specială, apărută pe tărîmul construirii de sis¬ 
teme deductive formalizate. Iată ce scrie Hen- 
ryk Stonert la pagina 46 a operei sale Definiţiile 
în ştiinţele deductive, apărută în 1959 : „Tre¬ 
buie să fim conştienţi de faptul că este dificil 
să găsim sau să construim obiecte posedînd un 
grad maxim de concentrare a cîtorva avantaje 
alese după anumite criterii. Aceeaşi regulă se 

aplică şi la simbolică, căci şi aici este greu să 
se împace maximum de rigurozitate cu un op¬ 
tim de intensivitate. Un grad mai înalt al unei 
trăsături trebuie plătit printr-un grad mai scă¬ 
zut al celorlalte 41 . 

Nu putem să nu amintim în acest loc o 
publicaţie în care legătura dintre problemele 
praxeologice şi cele din domeniul cercetărilor 
menţionate mai sus, şi, mai general, din cel al 
teoriei generale a complexelor şi evenimentelor 
şi-a găsit expresia cea mai pregnantă. Avem în 
vedere lucrarea lui Slucki publicată în anii 
20 la Kiev, în limbile ucraineană şi germană, 
în care se tratează noţiunea de praxeologie. în 
această lucrare este pusă în lumină relaţia din¬ 
tre noţiunile praxeologiei şi cele ale economiei, 
acestea din urmă trebuind să se bazeze pe pri¬ 
mele. Aici gradarea generalităţii şi ierarhiei do¬ 
meniilor şi-au găsit o expresie adecvată : teoria 
evenimentelor este cea mai generală, praxeolo- 
gia ocupă un loc intermediar (ea fiind desem¬ 
nată în mod expres prin această denumire), eco¬ 
nomia situîndu-se la sfîrşit. Astfel încît într-un 
tratat despre lucrul bine făcut va trebui ade¬ 
seori să formulăm teze reprezentînd generali¬ 
zări ale unor teze de economie. Aşa se întîmplă 
atunci cînd ne ocupăm de caracteristicile ge¬ 
nerale ale productivităţii, care nu trebuia să fie 
neapărat productivitatea măsurabilă cu ajuto¬ 
rul banilor. Pe de altă parte, într-un asemenea 
tratat vom invoca mereu relaţii din teoria com¬ 
plexelor şi a evenimentelor, teorie care nu este 
o parte a praxeologiei, dar ale cărei muchii tre¬ 
buie adeseori să le cioplească praxeologul sin¬ 
gur pentru nevoile sale, datorită binecunoscutei 
lipse a unui sistem închegat al unei asemenea 
ştiinţe. Dealtfel, din punctul nostru de vedere 
merită să fie relevată în mod special îndelun¬ 
gata activitate de cercetare, publicistică şi 
didactică a lui Georges Hostelet, un gînditor 
belgian care a rezolvat, într-o serie de studii 
(publicate, printre altele, şi în Polonia), nume- 

roase probleme din disciplina sa principală. 
Aceasta este metodologia comparativă, şi în 
special metodologia comparativă a ştiinţelor (în 
sensul francez al acestui cuvînt, care este mai 
îngust decît cel polonez) şi a actelor practice. 
Urmărind meandrele acestor probleme, Hostelet 
ridică adeseori probleme generale de praxeolo- 
gie, precizînd şi sistematizînd noţiuni ce se 
referă la ele. 

Iată, pentru ilustrare, un fragment consacrat 
definirii conceptului de acţiune : „A acţiona — 
sau cel puţin a acţiona deliberat — înseamnă 
a schimba realitatea intr-un chip mai mult sau 
mai puţin conştient ; înseamnă a tinde către un 
anumit scop, în condiţiile date, cu ajutorul unor 
mijloace adecvate, pentru a ajunge de la condi¬ 
ţiile existente la condiţii corespunzînd scopului 
urmărit ; înseamnă a introduce în realitate fac¬ 
tori care au drept consecinţă trecerea de la un 
ansamblu de condiţii iniţiale care trebuie de¬ 
finite la un anumit ansamblu de condiţii finale. 
De aceea, acţiunea pe care urmează s-o efec¬ 
tuăm trebuie definită din trei puncte de vedere : 
1) stabilirea scopului urmărit; 2) determinarea 
condiţiilor realităţii ; 3) determinarea unor mij¬ 
loace adaptate atît scopului urmărit cît şi reali¬ 
tăţii existente. Nu există acţiune deliberată care 
să nu conţină dorinţa de a cunoaşte ceva real 
şi de a inventa mijloacele necesare. Scopul, con¬ 
diţiile şi mijloacele, iată trei elemente ale ac¬ 
tivităţii practice, dealtfel ca şi ale celei ştiin¬ 
ţifice" 5 . 

Fără îndoială că este praxeolog şi George H. 
Mead, autorul lucrării The Philosophy of the 
Act, pe care cel ce scrie această carte nu o cu¬ 
noaşte decît din studiul de analiză critică al lui 
Grace A. de Laguna, publicat în The Journal of 
Philosophy, 1946, voi. 43, nr. 9 : Communica- 
tion, the Act and the Object with Reference io 


5 Extras din articolul Aperqu sur Ies positions 
de probl'emes de l'action, în Revue philosophique, 
t. 113. Paris, 1932, p. 249. 

Mead. După apariţia primei ediţii a prezentului 
Tratat, ne-au căzut în mînă următoarele lu¬ 
crări avînd un caracter în mare măsură pra- 
xeologic : lucrarea colectivă intitulată Toward 
a General Theory of Action (autorii Parsons, 
Shils, Tolman, Allport, Kluckhohn, Murray, 
Sears, Sheldon, Stouffler) şi lucrarea lui Joseph 
Nittin intitulată Tâche, reussite et echec, theo- 
rie de la conduite humaine. 

Ne-am oprit mai pe larg asupra posibilităţii 
unei tipologii a formelor de acţiune ca parte 
componentă a capitolului descriptiv-analitic al 
ştiinţei despre lucrul bine făcut, adică asupra 
acelei părţi în care se cercetează într-adevăr 
lucrul ca atare şi varietatea de lucrări, proce- 
dînd astfel pentru a pregăti elaborarea unor 
norme de eficienţă, fără ca în această parte să 
se formuleze sfaturi sau avertismente. Tot aici 
am inclus şi analiza elementelor acţiunii. Există 
termeni ca „autor“, „unealtă“, „operă“ etc. Sen¬ 
sul sau sensurile lor trebuie analizate, dar nu 
putem să ne oprim aici şi nu ne putem mulţumi 
cu nişte definiţii analitice. Mai degrabă s-ar 
cuveni să stabilim nişte definiţii normative ; nu 
e suficient să cunoaştem conţinutul unor no¬ 
ţiuni mai potrivite, modificate în mod cores¬ 
punzător. De exemplu, să examinăm noţiunea 
de „operă“. In vorbirea curentă, prin acest cu- 
vînt sînt desemnate lucruri atît de diferite cum 
sînt pe de o parte corpuri (clădirea ca operă 
a unui colectiv de constructori), iar pe de altă 
parte nişte deplasări, modificări sau adaptări 
(lichidarea unei epidemii ca operă a unui colec¬ 
tiv medical). Ne aflăm aici pe terenul unor ca¬ 
tegorii diferite, aparent ontologice, dar în fond 
semantice. De aceea preferăm să restrîngem uti¬ 
lizarea termenului de „operă" la cazurile din 
categoria a doua, aplicînd la primele şi numai 
la acestea termenul de „produs 11 . Iată un mic 
exemplu de modificare. Cine însă ar dori să pă¬ 
trundă mai profund în tainele muncii analitice 
şi constructive în domeniul noţiunilor cu care 

operează teoria generală a acţiunii eficiente va 
face bine dacă se va adinei în studiul noţiunii 
de ,,autor", premergînd literatura privind prin¬ 
cipiile generale ale dreptului penal. Disarmo- 
niile vieţii sociale au ridicat această problemă. 
Pentru a doza corect pedeapsa în spiritul unei 
anumite legislaţii, trebuie să ştim pe cine să-l 
considerăm drept autor al unui anumit eveni¬ 
ment. In multe cazuri, acest lucru nu este chiar 
atît de simplu. Oare este autorul incendiului 
acela care a comis o imprudenţă sau cel care 
în mod deliberat a omis să stingă incendiul de 
la început ? Dar dacă cineva a pus un felinar 
unde trebuie şi cum trebuie, dar felinarul s-a 
răsturnat mai tîrziu din întîmplare, provocînd 
incendiul ? Chestiuni delicate... Aşa îneît nu e de 
mirare că nu lipsesc eforturile pentru a stabili 
cu precizie criterii clare de vinovăţie. Din cer¬ 
cetările întreprinse în domeniile adiacente aces¬ 
tui domeniu al dreptului şi cunoscute autorului 
prezentei lucrări — dintre care, spre părerea 
sa de rău, nu a studiat în profunzime decît cî- 
teva —, analizele conceptuale făcute de Jeremy 
Bentham 6 excelează printr-o abordare general 
praxeologică şi prin luciditatea viziunii sale de 
ansamblu. Mult se poate învăţa de la economişti 
în ceea ce priveşte analiza şi construirea de no¬ 
ţiuni generale praxeologice, la care aceştia re¬ 
curg fără reticenţe, de obicei restrîngîndu-le 
aplicarea (atît în ceea ce priveşte folosinţa reală, 
cît şi în ceea ce priveşte definiţiile) la sfera in¬ 
tereselor economice. Noţiunile de producţie, ma¬ 
terie primă, fabricat şi semifabricat, noţiunea 
de cerere (în sensul de declarare a dorinţei de 
a primi) şi cea de ofertă (în sensul de dorinţă de 
a livra), noţiunile de productivitate şi economi¬ 
citate, toate acestea fac parte din lexicul spe¬ 
cial al economiei şi, totodată, din cel al teore¬ 
ticienilor raţionalizării muncii, deoarece aceste 
domenii se suprapun într-o asemenea măsură 

9 Vezi Bentham’s Theory of Fictions, ed. Ogdena, 
New York, Londra, 1932, pp. 71—75. 

încît nu este cu putinţă să trasăm cu precizie 
frontierele dintre ele. De vreme ce exemplele 
de mai sus ne-au venit în minte aproape de la 
sine, să profităm de varietatea lor spre a atrage 
luarea-aminte asupra diferenţei dintre primele 
şase şi ultimele două. Primele şase nu conţin 
nici un fel de judecată de valoare, nici măcar 
aprecieri pur tehnice, date din punctul de ve¬ 
dere al eficienţei. Din această categorie fac 
parte şi noţiunile amintite mai sus de subiect, 
autor, material, mijloc, scop, operă, produs. In 
schimb, productivitatea şi economicitatea con¬ 
ţin anumite categorii de judecăţi de valoare pra- 
xeologice, din punctul de vedere al eficienţei 
acţiunii. Este clar că în partea din tratat consa¬ 
crată definirii noţiunilor trebuie să-şi găsească 
locul şi elaborarea unui glosar de noţiuni nece¬ 
sare pentru a exprima calificative praxeologice. 
Economicitatea şi productivitatea nu sînt sin¬ 
gurele calificative de acest fel. Praxeologul se 
mai interesează şi de precizia execuţiei, de sigu¬ 
ranţa metodelor folosite etc. 

Nădăjduim că din toate cele arătate mai sus, 
cititorul şi-a putut însuşi destule cunoştinţe în 
ceea ce priveşte intenţiile praxeologiei. Ne te¬ 
mem, însă, că meditînd asupra lor, cineva ar pu¬ 
tea să fie cuprins de anumite îndoieli care ne 
tulbură şi pe noi adeseori. Oare nu cumva fap¬ 
tul că pînă acum a lipsit imboldul pentru culti¬ 
varea acestei discipline se explică prin aceea 
că teoria generală a lucrului bine făcut nu are 
de spus decît nişte generalităţi ? Că, cu cît un 
enunţ praxeologic este mai general, cu atît mai 
banală este ideea pe care o conţine ? Ei şi ? 
Poate că aşa şi este. Dar oare nu se poate spune 
acelaşi lucru şi despre gramatica descriptivă ? 
Nici ea nu face decît să formuleze nişte relaţii 
pe care vorbitorul unei anumite limbi le înre¬ 
gistrează ca pe nişte truisme. Dar gramatica for¬ 
mulează conceptual truismele date senzorial, le 
compară, le integrează într-un sistem, contri¬ 
buind, într-un mod mijlocit, la îmbunătăţirea 


40 



vorbirii. Oare urmărirea unor asemenea scopuri 
în raport cu universul acţiunilor ar putea fi în¬ 
şelătoare ? Oare nu va deveni praxeologia un 
fel de cod de truisme practice, după cum gra¬ 
matica descriptivă nu face decît să consemneze 
ceea ce este curent şi dinainte cunoscut în 
limbă ? 

Noi ne-am mulţumi şi cu atît şi ne-am bu¬ 
cura dacă acest „Tratat despre lucrul bine fă¬ 
cut" ar contribui într-o anumită măsură la rea¬ 
lizarea intenţiei praxeologiei de a consemna şi 
ordona. Ceea ce dorim este să înfăţişăm intr-un 
mod ordonat problemele ei, să schiţăm ici şi colo 
contururile unor soluţii de principiu şi, mai 
ales, în măsura puterilor noastre, să promovăm 
activitatea de limpezire a noţiunilor. în lucra¬ 
rea de faţă vor precumpăni problemele acestui 
al treilea domeniu distinct. Partea întîi, norma¬ 
tivă, va ocupa locul al doilea în ceea ce pri¬ 
veşte unele rezultate provizorii şi fragmentare. 
In sfîrşit, ne vom îngădui să spunem cîte ceva 
şi pe tema părţii intermediare, pe care mai sus 
am denumit-o dinamica progresului. 

Recunoaştem că principalul scop al „Trata¬ 
tului" este unul de propagandă. Urmărim să 
trezim în conştiinţa cititorilor faptul că praxeo¬ 
logia este o disciplină teoretică de-sine-stătă- 
toare, să trezim interesul pentru problemele ei 
şi să adunăm în jurul ei măcar un mănunchi de 
slujitori devotaţi. Şi, chiar dacă ar fi adevărat 
că ceea ce este de făcut pe tărîmul teoriei lu¬ 
crului bine făcut se reduce la chestiuni de mina 
a doua, scopurile pe care le urmăreşte merită 
totuşi truda pe care o cer. Se pare că avea 
dreptate Michelangelo Buonarotti cînd spunea : 
„Nu neglijaţi amănuntele, căci de amănunte de¬ 
pinde perfecţiunea şi ea nu este un amănunt" 7 . 


7 Vezi Anexe : „Dezvoltarea praxeologiei 



II 

ACT ELEMENTAR, AUTOR, IMPULS 
INTENŢIONAT 


Orice muncă, orice treabă, orice activitate 
şi, în gerieral, orice comportament activ se com¬ 
pune în întregime din acte elementare. De 
multe ori, un act elementar, de exemplu un şoc 
mecanic, este decisiv pentru scopul urmărit. De 
aici rezultă şi interesul pentru analiza noţiunii 
de act elementar. 

Să înlcepem cu cîteva exemple. Un acar 
mişcă o pîrghie şi două şine se deplasează. Ci¬ 
neva apasă pe un buton electric şi o macara 
porneşte din loc. Altcineva atinge clapa unui 
pian şi se aude un sunet. Ce este comun şi 
esenţial în toate acestea ? In primul rînd exer¬ 
citarea în! mod deliberat a unei presiuni asu¬ 
pra unui lucru, într-un caz asupra unei pîr- 
ghii, în celălalt asupra unui buton sau asupra 
unei clape. Se produce un eveniment ulterior : 
ceva ce se întâmplă cu un lucru (căci şi persoa¬ 
nele sînt lucruri), adică cu o pereche de şine, cu 
o macara, cu un ascultător. In 1 ultima analiză 
este vorba de o relaţie cauzală : faptul că eve¬ 
nimentul ulterior este urmarea presiunii ante¬ 
rioare care, implicit, este cauza evenimentului 
ulterior. 

Exprimîndu-ne astfel, ne dăm perfect de 
bine seama de cunoscutele primejdii teoretice 
care îl pîndesc pe cel ce operează cu termenii 
„efect“ şi „cauză“. De aceea ne grăbim să pre¬ 
cizăm sensul pe care dorim să li-1 conferim. 
Luăm drept punct de plecare noţiunea de re- 

gularitate naturală a succesiunii evenimente¬ 
lor. Moartea se produce după naştere, nu pur 
şi simplu mai tîrziu, ci după o anumită lege 
naturală. Atunci cînd la munte se topeşte ză¬ 
pada, mai tîrziu, în văi, se umflă pîraiele, tot 
după o anumită lege naturală. Orice asemenea 
lege naturală de succesiune a evenimentelor 
leagă un sistem de evenimente reciproc simul¬ 
tane de un eveniment ulterior. Acest sistem de 
evenimente anterior îl vom numi condiţie su¬ 
ficientă pentru evenimentul ulterior în raport 
cu legea de succesiune respectivă şi în raport 
cu intervalul de timp pe care îl ocupă toate 
evenimentele componente ale sistemului. Iată, 
de pildă, o pată de lumină care se iveşte pe un 
perete după ce a răsărit soarele. Acesta este 
evenimentul ulterior, efectul. Lucrurile s-au 
întîmplat aşa deoarece, aproximativ vorbind, 
cu opt minute înainte un fascicul de fotoni s-a 
desprins din Soare şi s-a îndreptat spre Pămînt 
în anumite condiţii. In momentul respectiv cor¬ 
purile care alcătuiesc sistemul solar au fost dis¬ 
puse unele faţă de altele intr-un anumit fel, 
direcţiile şi vitezele lor de mişcare au fost de 
o asemenea natură, incit respectivului „fascicul 
de fotoni i s-a deschis drumul către peretele 
nostru. Desprinderea fasciculului de fotoni din 
Soare a format, împreună cu un anumit ansam¬ 
blu de împrejurări simultane cu acest fapt, 
acel sistem de evenimente anterioare apariţiei 
petei de lumină pe peretele nostru, sistem care 
este condiţia suficientă pentru apariţia petei de 
lumina avînd. în vedere o anumită lege natu¬ 
rală de succesiune a evenimentelor luminoase 
şi avînd în vedere intervalul de timp ocupat 
de evenimentul pe care ne-am luat libertatea 
să-l numim desprinderea fasciculului de fotoni 
din Soare. Apoi, vom îndrăzni să numim emisia 
fasciculului de fotoni cauză a evenimentului 
apariţiei peste opt minute a petei de lumină pe 
perete. Intervalul de timp cit durează eveni¬ 
mentul respectiv îl vom numi momentul eve- 

nimentului. Pentru noi momentul nu este un 
punct temporal adimensional, ci întotdeauna 
un interval de timp, mai lung sau mai scurt 
în funcţie de durata evenimentului : momentul 
trecerii unei păsări peste un arbore durează 
o fracţiune de secundă, iar momentul unei re¬ 
voluţii a Pămîn'tului în jurul Soarelui durează 
un an întreg. Şi mai este un lucru important 
pentru construcţia noastră conceptuală, şi 
anume deosebirea dintre evenimentele statice 
sau stări şi evenimentele cinetice sau schim¬ 
bări. Astfel, în momentul apariţiei petei de lu¬ 
mină pe perete acesta şi-a menţinut poziţia 
relativ verticală, ceea ce poate servi ca exem¬ 
plu de stare, pe cînd apariţia petei de lumină 
este un bun exemplu de schimbare. 

Autorul ar fi fericit dacă informaţiile pre¬ 
liminare de mai sus ar face destul de inteligi¬ 
bilă încercarea următoare de a reprezenta le¬ 
gătura cauzală înţeleasă în sensul de care va 
trebui să ţinem seama atunlci cînd vom defini 
noţiunea de autor al unei opere. Evenimentul 
B este urmarea schimbării A, care ocupă mo¬ 
mentul t, iar schimbarea A este cauza eveni¬ 
mentului B, întotdeauna dacă şi numai dacă 
schimbarea A este o parte componentă a con¬ 
diţiei suficiente a evenimentului B în raport cu 
momentul t şi în raport cu o anumită lege na¬ 
turală de succesiune a evenimentelor. 

Acum să completăm colecţia de cunoştinţe 
de care dispunem cu o explicaţie în ceea ce pri¬ 
veşte înţelesul pe care îl atribuim conceptului 
de componentă esenţială a unei anumite con¬ 
diţii necesare. Prin componentă esenţială înţe¬ 
legem un eveniment component al acestei con¬ 
diţii fără de care sistemul celorlalte eveni¬ 
mente componenţe ale acesteia nu ar fi o con¬ 
diţie suficientă. De exemplu, condiţia necesară 
pentru ca o lampă electrică să se aprindă este 
un ansamblu de împrejurări simultane cu în- 
vîrtirea prealabilă a comutatorului, inclusiv 
această învîrtire, care este o componentă esen- 

ţială a acestui ansamblu, dar n*u este singura, 
deoarece dacă, totodată, conductorii electrici sau 
filamentul din interiorul becului nu ar fi în 
stare de funcţionare, lampa nu s-ar aprinde. 
Dar componentele condiţiei necesare pot fi şi 
neesenţiale. Să adăugăm la ansamblul compo¬ 
nentelor sale încă o împrejurare simultană, de 
exemplu luciul butonului comutatorului. Evi¬ 
dent că sistemul de evenimente extins în felul 
acesta este o condiţie necesară pentru aprinde¬ 
rea lămpii, dar este limpede că luciul butonu¬ 
lui este o componentă neesenţială a acestei 
condiţii, deoarece lampa, dacă s-ar produce 
ansamblul celorlalte componente, ar arde chiar 
dacă butonul ar fi mat. 

Nădăjduim că noţiunea de cauză construită 
în felul acesta are conţinutul său obişnuit, în¬ 
trebuinţat zi de zi. Tocmai în acest sens se 
spuirie în mod curent că topirea zăpezii este 
cauza unei inundaţii şi că luminia zilei are drept 
cauză faptul că Soarele iradiază Pămîntul etc. 
Nu este deci de mirare că putem spune despre 
cauzalitatea astfel înţeleasă ceea ce urmează, 
ţinînd seama de întregul pe oare îl avem în 
vedere. Acelaşi eveniment, de exemplu încălzi¬ 
rea unui corp fizic, poate avea, în diferite sen¬ 
suri, cauze diferite : o trepidaţie mecanică, 
contactul ou un corp avînd o temperatură mai 
ridicată, iradierea cu raze calorice etc. Aceeaşi 
cauză poate avea în împrejurări diferite efecte 
diferite : un calup de ceară încălzit se topeşte, 
dacă încălzim un bulgăr de pămînt, acesta se 
transformă într-o grămăjoară de pulbere us¬ 
cată. Dar ori de cîte ori o anumită cauză ac¬ 
ţionează în aceleaşi condiţii esenţiale şi com¬ 
plete ea produce acelaşi efect stabilit: dintr-un 1 
grăunte de secară căzut în pămînt va creşte un 
fir de secară. Un anumit eveniment are multe 
cauze. Grăuntele a încolţit „pentru că“ a căzut 
pe un sol fertil, dar şi „pentru că“ a plouat, ba 
şi „pentru că“... nu l-a mîncat vreo pasăre. Ast¬ 
fel se spunle că în primele două exemple cu- 

vintele dintre ghilimele introduc o cauză oare¬ 
care, iar în ultimul o componentă esenţială a 
unei condiţii suficiente care nu mai poate fi 
numită icauză şi pe care nici simţul comun nu 
o va socoti în mod serios drept cauză, fiindcă 
n'u este vorba de nici o schimbare. Dar, dacă 
ne-am referi la nimicirea de către ulii a păsă¬ 
rilor mîneătoare de grăunţe, atît după concepţia 
noastră cît şi potrivit simţului comun acest fapt 
ar trebui de asemenea socotit printre cauzele 
recoltei locale. 

Este momentul să examinăm mai îndeaproape 
problema generalităţii cauzelor. Să facem dis¬ 
tincţie între contribuţia la un antumt efect a 
două sau mai multe cauze din cadrul ansam¬ 
blului de componente simultane ale unei con¬ 
diţii suficiente şi pluralitatea de cauze ale unui 
efect aparţinînd unui alt moment. Acest lucru 
poate fi ilustrat cu claritate cu ajutorul exem¬ 
plului petei de lumină. Pe lîngă desprinderea 
fasciculului de fotoni din Soare s-au produs 
numeroase schimbări simultane care au contri¬ 
buit împreună cu faptul acesta la condiţia sufici¬ 
entă — din acel moment anume — a ivirii petei 
de lumină pe perete. Printre aceste schimbări 
menţionăm mişcarea de rotaţie a Pământului 
necesară pentru ca peretele să ajungă în dreptul 
Soarelui care răsare. Dar să ne îndreptăm aten¬ 
ţia asupra unuia din momentele intermediare 
între momentul emiterii luminii de către corpul 
solar şi momentul luminării peretelui care s-a 
produs cu opt minute mai tîrziu. Să presupu¬ 
nem că tocmai în această clipă, dintre multele 
momente intermediare, trece un nor opac, care 
acoperea pînă atunci locul în care răsare Soa¬ 
rele. Această mişcare a norului, care a desco¬ 
perit Soarele, este şi ea o cauză a luminării 
peretelui, o cauză aparţinînd condiţiei suficiente 
din acest moment intermediar, dar care nu 
aparţine momentului emiterii fotonilor de că¬ 
tre Soare. Aşa se întâmplă în general : în fie¬ 
care dintre momentele intermediare între mo- 

mentul identificat de noi al cauzei unui anumit 
eveniment şi momentul evenimentului există 
cîte o iconidiţie suficientă proprie acestui mo¬ 
ment intermediar. Ea este formată din schim¬ 
bările care sînt cauza evenimentului şi care 
aparţin tocmai acelui moment intermediar. 

Atît despre pluralitatea cauzelor. Dar pen¬ 
tru scopul pe care îl urmărim este importantă 
şi varietatea lor sub raportul modului în care 
cauza acţionează asupra efectului. Se întâmplă 
ca atunci cînd un şuvoi de apă loveşte roata 
unei mori şi o face să se învîrtească. Aici pre- 
siunîea fizică este transmisă cu o anumită pro- 
porţionalitate între efect şi cauză. Alteori lu¬ 
crurile se întîmplă ca atunci cînd o scânteie ră¬ 
tăcită dezlănţuie un incendiu. O cauză infimă 
sub raport fizic pune în mişcare procese uriaşe 
în comparaţie cu ea. Se mai întîmplă ca între 
cauză şi efect să nu existe nici un contact fizic, 
nici măcar mediat de o succesiune de verigi, de 
exemplu înlăturarea unui obstacol din aalea 
unui proiectil. Ca formă specială se poate 
aminti înlăturarea unei perdele din calea unei 
surse de lumină, astfel încît aceasta să cadă 
asupra unui anumit obiect. Sau cazul închiderii 
drumului unei particule în mişcare, cazul par¬ 
ticular fiind eclipsa. în sfîrşit, este utilă şi de¬ 
osebirea unor variante de cauzalitate dintr-un 
alt punct de vedere, după cum rezultatul este 
schimbarea obiectului în care se produce efec¬ 
tul sau a altui obiect. Exemplele discutate pînă 
aici au făcut parte din această din urmă cate¬ 
gorie. Dacă însă coliziunea pe care o produce 
un corp îi schimbă forma, cazul este din prima 
categorie. Un alt caz obişnuit de acest fel este, 
de exemplu, decesul unui individ ca urmare a 
unei hemoragii interne. 

încheiem aici explicaţiile privind conexiunea 
cauzală necesare pentru a înţelege raportul 
dintre autor şi operă. Totuşi, mai este nlecesară 
o observaţie pe tema deosebirilor dintre cauză 
şi efect. în timp ce cauza este întotdeauna o 

schimbare, efectul este fie o schimbare, fie o 
stare de lucruri, adică menţinerea a ceva în 
cursul unui interval de timp, în cursul unui 
anumit moment evenimenţial. Astfel, de exem¬ 
plu, mişcările frunzelor care-şi expun suprafaţa 
la soare contribuie la durata optimă a iradierii 
lor. 

Să trecem la cercetarea raportului dintre au¬ 
tor şi operă. Acest raport se obţine prin apli¬ 
carea extrem de simplă a cauzalităţii. Autorul 
unui anumit eveniment este acela al cărui im¬ 
puls intenţionat este cauzia evenimentului res¬ 
pectiv. Răsucirea unei pîrghii, apăsarea unui 
buton, apăsarea unlei clape : iată exemple de 
impulsuri intenţionate ; în aceste cazuri se poate 
vorbi şi de apăsări intenţionate. Preferăm cu¬ 
vântul „impuls“, deoarece cu ajutorul lui se pot 
cuprinde mai uşor acte simple, cînd comporta¬ 
rea autorului dintr-uri punct de vedere impor¬ 
tant pentru aceste probleme n'u constă, cel pu¬ 
ţin în principal, dintr-un act muscular, cum ar 
fi, de exemplu, cazul cuiva care se sileşte să-şi 
aducă aminte de un nume uitat sau al altcuiva 
care-şi concentrează atenţia făoînd în minte o 
adunare. Dar nici în sfera actelor săvîrşite prin 
încordare musculară nu acţionăm întotdeauna 
apăsînd. Uneori acţionăm tocmai prin slăbirea 
sau încetarea apăsării. O săgeată porneşte diin- 
tr-un arc în momentul în care eliberăm coarda 
dintre degete. Intr-adevăr, încetarea apăsării a 
trebuit să fie şi întotdeauna este precedată de 
o apăsare, dar săgeata nu este lansată decît în 
momentul încetării presiunii exercitate asupra 
coardei. Slăbirea degetelor strînse voit a fost 
un impuls intenţionat, dar nu şi o apăsare in¬ 
tenţionată. Aşa se întîmplă adeseori în cazul 
actelor de reţinere lăuntrică, atunci cînld înă¬ 
buşim în noi pornirea spre executarea unei 
anumite mişcări. Dar s-ar putea ca în toate ca¬ 
zurile în care nu acţionăm prin apăstare asupra 
unui obiect dintre cele care ne înlconjură, apă¬ 
sarea intenţionată se produce totuşi, fiind în- 


48 



tr-un fel latentă în procesele interne ale orga¬ 
nismului. Cine pune calitatea generală de autor 
în legătură cu noţiunea de impuls intenţionat, 
mai practică în aplicaţii, procedează cu mai 
multă prudenţă, deşi exemplele cele mai preg¬ 
nante de acte, şi deci de realizare a raportului 
dintre autor şi operă, vor cuprinde fn imenisa 
majoritate a cazurilor tocmai apăsarea intenţio¬ 
nată ca o componentă esenţială. 

Fundamentând în felul acesta noţiunea de 
impuls, nu am prevenit încă pericolele prove¬ 
nind din atributul de intenţionat. De aceea ne 
grăbim să adăugăm că aici prin intenţionat se 
înţelege o caracteristică a comportării delibe¬ 
rate, cunoscută cititorului din propria lui ex¬ 
perienţă, şi nu o libertate nedeterminată a ac¬ 
ţiunilor în sensul independenţei lor faţă de 
cauze *. Aceasta este o explicaţie importantă. 
Dar trebuie să adăugăm încă una, pentru a pre¬ 
veni presupunerea neîntemeiată că cineva 
poate fi autor numai a ceea ce a vrut în clipa 
impulsului intenţionat, scop în care acest im¬ 
puls a fost exercitat asupra a ceva. Orice im¬ 
puls are o direcţie, este intenţional, este un 
impuls nu numai către ceva, căci este evident 
că sîntem întotdeauna autori nu numai a ceea 
ce vrem, ci şi, atît de des, a ceea ce nu inten¬ 
ţionăm. Un acar este autorul unei catastrofe, 
dacă a vrut să pună acul cum trebuie, dar din 
greşeală l-a pus cum nu trebuie. Un foc de 
armă cu alice într-o pădure are ca urmare nu 
numai moartea păsării asupra căreia s-a tras, 
dar şi o mulţime de alte urmări, ca, de exemplu, 
ruperea, perforarea sau zgîrierea unor tulpini, 
ramuri şi frunze cu ajutorul alicelor care au 
mers pe de lături. în general, cineva este au¬ 
torul tuturor acestor evenimente datorită unui 
impuls intenţionat, şi de aceea orice asemenea 

* Se pare că autorul simte nevoia acestei precizări 
din cauza sensului dublu al cuvîntului polonez dowolny, 
care înseamnă şi intenţionat (voit), dar şi arbitrar. 
— Nota trad. 

eveniment este opera acestui cineva, operă care 
se distinge prin aceea că respectivul impuls 
intenţionat a fost cauza lui, chiar dacă eveni¬ 
mentul nu a fost provocat în mod deliberat şi 
conlştient, chiar şi în cazul în care acel cineva 
a crezut în momentul impulsului intenţionat că 
evenimentul nu se va produce sau chiar că pro¬ 
ducerea lui este cu neputinţă. 

In discuţia accepţiei de mai sus a poziţiei de 
autor i se reproşează că ea este prea largă, de¬ 
oarece în anumite cazuri ar cere să-l conside¬ 
răm drept autor al unui anumit eveniment pe 
cineva care fără îndoială nu a fost autorul lui. 
Un cizmar care lucrează ou un fir smolit la 
coaserea unui pantof ar fi autorul faptului că 
un trecător întâmplător a rămas nevătămat: 
căci cizmarul ar fi putut să-l rănească ou 
unealta lui. Cu alte cuvinte, sub raportul ne vă¬ 
tămării starea acelui individ a depins de com¬ 
portarea cizmarului în momentul impulsului său 
intenţionat şi, datorită acestui fapt, impulsul 
intenţionat al acestuia (exercitat asupra panto¬ 
fului) a f ost o compensaţie esenţială a condiţiei 
suficiente etc. a faptului că individul a rămas 
nevătămat. Răspunzînd reproşului de mai sus 
şi exemplelor asemănătoare cu cel arătat invo¬ 
cate în sprijinul său, declarăm că nu intenţio¬ 
năm să apelăm, pentru constatarea calităţii de 
autor, la compararea comportării de fapt a su¬ 
biectului care acţionează în momentul respectiv 
ou o altă comportare posibilă în acelaşi moment. 
Aici apar multe dificultăţi. Noi admitem însă ca 
criteriu de determinare a calităţii de autor în- 
tr-un caz anume că condiţiile date în definiţia 
noastră a legăturii cauzale sînt satisfăcute 
atunci şi numai atunci când fie că impulsul a 
atins materialul în mod direct, fie că a fost 
transmis asupra acestuia (eventual, transmis 
suferind o modificare cantitativă sau calita¬ 
tivă), fie că a constat în plasarea unui ob¬ 
stacol între material şi un impuls îndreptat 
asupra lui, fie în înlăturarea acestui obstacol. 

In cazurile de natura celui arătat mai sus nu 
este satisfăcută nici urna din aceste condiţii al¬ 
ternative. Numai în cazul aşa-zisului conflict 
între mobiluri în psihicul unui posesor de 
unelte, inhibarea un'eia dintre pornirile anta¬ 
goniste atrage după sine calitatea de autor în 
raport ou materialul aflat în pericol; astfel, de 
exemplu, tîlharul din întoarcerea tatălui a fost, 
potrivit concepţiei noastre, autorul faptului că 
negustorul a scăpat teafăr şi nevătămat. Iată 
încă o mică ilustraţie a dependenţelor şi inde- 
pendenfţelor oare au loc aici. Un călător care 
ridică rezemătoarea pentru braţ ca să se poată 
culca pe bancă nu este autorul vitezei trenu¬ 
lui, cu toate că a executat un impuls intenţionat 
asupra a ceva şi cu toate că este adevărat că 
dacă ar fi tras cu aceeaşi forţă semnalul de 
alarmă trenul s-ar fi oprit în loc. Căci acest 
călător nu a acţionat, nici mijlocit nici nemijlo¬ 
cit, asupra osiei roţilor, nici n-a apărat-o îm¬ 
potriva unei asemenea apăsări venite din altă 
parte, nioi nu a retras un obstacol aflat în calea 
apăsării. Dar călătorul care trage semnalul de 
alarmă este autorul faptului că trenul îşi mic¬ 
şorează viteza şi se opreşte, deoarece şi-a inter¬ 
pus impulsul în ansamblul de raporturi dina¬ 
mice într-unul din modurile amintite mai sus. 

Dar înţelegerea noastră generală a calităţii 
de autor este pusă sub semnul îndoielii şi din- 
tr-un alt punct de vedere. Se pune întrebarea 
ce se întîmplă dacă în împrejurările date im¬ 
pulsul intenţionat A nu atrage asupra osiei eve¬ 
nimentul B după o anumită lege de succesiune 
a evenimentelor, ci legea respectivă a succe¬ 
siunii evenimentelor are un caracter aleator, 
statistic, adică se referă la o regularitate natu¬ 
rală cu caracter de masă, determinînd numai o 
anumită probabilitate a evenimentului respec¬ 
tiv ca urmare a impulsului exercitat în anumite 
condiţii. Oare în acest caz autorul impulsului 
A va fi şi autorul evenimentului B, adică eve¬ 
nimentul va fi opera sa în raport cu acel im- 

puls ? Mărturisim că pe noi nu ne stinghereşte 
această îndoială. Este evident că şi în acest caz 
este vorba de un autor. Un medic prescrie un 
medicament care se dovedeşte a fi eficace ; în 
cazul respectiv este autorul însănătoşirii, chiar 
dacă medicamentul nu este infailibil, ci produce 
efectul dorit numai într-un anumit procent din 
cazuri. In asemenea cazuri se micşorează nu¬ 
mai gradul de previzibilitate al operei. Pe drept 
cuvînt aici se poate vorbi de o oarecare slăbire a 
intenţionalităţii acţiunii şi, în funcţie de aceasta, 
de o reducere a gradului de răspundere a cuiva 
pentru o faptă săvîrşită (sau numai pentru ten¬ 
tativă). Oricum însă problema măsurării co¬ 
recte a răspunderii nu face obiectul acestui ca¬ 
pitol. Abia în domeniul acţiunii colective — şi 
aceasta nu în toate formele —, ea devine inte¬ 
resantă în mod mijlocit pentru cei ce caută îm¬ 
bunătăţiri, dat fiind că modurile diferite de mă¬ 
surare a răspunderii determină o motivare di¬ 
ferită a faptelor în cadrul unor asemenea ac¬ 
ţiuni colective. 

In sfîrşit vom ridica noi înşine o problemă 
spinoasă referitoare la calitatea de autor. Oare 
putem acţiona retroactiv ? Poţi fi oare autorul 
a ceva anterior impulsului ? Bunul simţ în¬ 
cearcă să refuze din capul locului o aseme¬ 
nea întrebare ca nemeritînd nici o clipă de 
gîndire. Evident că nu putem forma trecutul ca 
autori, pentru că nici cauzalitatea nu acţionează 
invers. Trecutul este dat odată pentru totdea¬ 
una, căci ceea ce este făcut nu mai poate fi des¬ 
făcut, orice s-ar întîmpla după aceea. Totuşi 
un oponent obstinat ar putea să ne servească 
următorul raţionament. Să presupunem că Ioan 
a doborît recordul de aruncare cu suliţa, aco¬ 
perind într-o bună zi distanţa de n metri, în 
timp ce Petru, care nu mai e în viaţă şi arun¬ 
case doar m metri, a încetat să mai fie urt re¬ 
cordman ! Oare prin aruncarea sa record, Ioan 
nu l-a transformat pe Petru din recordman în 
nonrecordman ? Sau, mai în general, îşi con- 

tinuă raţionamentul încăpăţînatul nostru pre¬ 
opinent, făcînd ca prin impulsul din momentul 
t 2 ca în momentul t 3 să apară obiectul B mai 
mare dintr-un anumit punct de vedere decît 
obiectul A din momentul t x (cifrele şi literele 
sânt puse în ordinea scurgerii timpului), per¬ 
soana care acţionează devine în felul acesta au¬ 
torul diminuării obiectului A, anterior impul¬ 
sului, în comparaţie cu obiectul B, ulterior 
impulsului ? Şi acum pe scurt: odată ce faci 
ca un B ulterior să fie mai mare decît un A 
anterior, implicit faci ca acest A trecut să fie 
mai mic decît B ; în asemenea cazuri acţionezi 
întotdeauna retroactiv şi întotdeauna acţionează 
retroactiv oricine doboară recorduri. 

Cum se poate răspunde la aceasta ? Am pu¬ 
tea încerca să subliniem că în asemenea cazuri 
obiectul A aparţine trecutului în momentul im¬ 
pulsului şi devine mai mic decît obiectul B mai 
tîrziu, atunci oînd se produce un efect al im¬ 
pulsului, adică într-un moment propriu obiec¬ 
tului B. Mulţi oameni cu merite dobîndesc glo¬ 
ria abia după moarte şi sînt frecvente cazurile 
în care unui obiect i se întîmplă ceva după ce 
existenţa sa a încetat : opera ar putea aparţine 
altui moment decît materialul. Dar nu, nu. Noi 
respingem asemenea paradoxuri de efect, pro¬ 
duse ale speculaţiei verbale. După părerea noas¬ 
tră, un om nu este autorul tuturor faptelor care 
pot fi deduse, prin comparaţie sau prin simpla 
alăturare imaginară cu altceva, din obiectele al 
căror autor este. El nu este autorul decît a ceea 
ce s-a produs după un impuls voit în virtutea 
unei regularităţi oarecare privind succesiunea 
evenimentelor. Aşadar, nu se poate acţiona re¬ 
troactiv. Recordmanul a făcut ca suliţa să cadă 
la n metri de locul arun'cării. Dar el nu a fost 
autorul faptului că această distanţă este mai 
mare decît distanţa realizată de predecesorul 
său. El nu este autorul, deşi din compararea 
celor două distanţe s-a putut deduce diferenţa 
dintre ele. Dar este adevărat că el a făcut ca 

în mintea oamenilor care cunoşteau perfor¬ 
manţa predecesorului şi au aflat şi de perfor¬ 
manţa lui să ia naştere conştiinţa diferenţei 
dintre cele două performanţe. 

Pînă acum am vorbit fără vreo explicaţie des¬ 
pre impulsul intenţionat al cuiva, despre autor 
ca fiind acel cineva al cărui impuls intenţionat 
este cauza evenimentului respectiv şi credem 
că cititorul nu simte nevoia unei explicaţii re¬ 
feritoare la noţiunea de „cineva“, aceea a su¬ 
biectului care acţionează. Să rămînem deci la 
precizarea că prin noţiunea de subiect care ac¬ 
ţionează înţelegem ceea ce se înţelege în viaţa 
de toate zilele. Subiectul care acţionează este 
un individ viu în carne şi oase oare doreşte uni 
lucru sau altul şi care se mişcă intr-un fel sau 
altul sau care face nişte eforturi de gîndire 
pentru a obţine ceea ce doreşte. 

După toate aceste consideraţii privind noţiu¬ 
nile şi cuvintele este cit se poate de uşor să 
răspundem cit mai laconic la întrebarea prin ce 
se caracterizează un act simplu. înţelegem prin 
act simplu actul care se datoreşte unui singur 
impuls. Toate exemplele de acţiuni amintite în 
acest capitol au fost exemple de asemenea acte. 



III 

OPERA, produs, material 


Orice muncă exterioară ar face cineva, există 
întotdeauna un autor, un impuls intenţionat, un 
material, un produs, un instrument sau o 
unealtă, un mod de acţiune, un scop şi o operă. 
Ne vom strădui să lămurim aceste concepte cu 
ajutorul unor exemple de acte simple. Unele 
din elementele amintite au fost întrucâtva dis¬ 
cutate cu prilejul explicării conceptelor de au¬ 
tor şi de act simplu, altora le vine rîndul abia 
acum. 

Cit priveşte autorul, se pune întrebarea dacă 
numai o fiinţă omenească poate fi autor. După 
părerea noastră nu. Avem convingerea că un 
cimpanzeu oare aruncă un băţ în'tr-0 banană, 
un cîine care apucă de pantalon pe un intrus, 
o pasăre care pune hrană în ciocul căscat al pui¬ 
lor săi efectuează acte simple şi în general cre¬ 
dem că animalele acţionează ca maeştri ai lu¬ 
crului bine făcut, dînld dovadă de o măiestrie 
greu de egalat. Ne gîndim la felul în care pă¬ 
sările îşi construiesc cuiburile, la construcţiile 
acvatice ale castorilor. Totuşi terenul de căpe¬ 
tenie al investigaţiilor noastre va fi lumea acti¬ 
vităţii omeneşti, universul variat al actelor 
omului, deoarece numai cu oamenii ne putem 
înţelege cu ajutorul limbajului, acest informa¬ 
tor şi organizator de n'eînlocuit al unor forme 
de acţiune care sînt cele mai înalte din punct 
de vedere evolutiv şi care sînt cele mai intens 
raţionalizate. 

Atenţia noastră a mai fost reţinută de noţiu¬ 
nea de impuls intenţionat. La cele ce am spus 
vom adăuga afirmaţia că impulsul intenţionat 
poate fi un act care necesită un efort mai mare 
sau mai mic şi că truda unei mari încordări, 
senzaţia de oboseală sau chiar şi numai cea de 
rezistenţă pe care o întîmpinăm nu sînlt esen¬ 
ţiale pentru impulsul intenţionat ca atare ; ea 
cuprinde deopotrivă atît cazurile de ridicare a 
unei poveri grele, cit şi pe cele de vorbire, cînd 
facem mişcări abia perceptibile cu organele 
vorbirii. 

Felul, dimensiunile şi importanţa unei opere 
nu depind după nici o regulă stabilă de inten¬ 
sitatea obiectivă sau subiectivă a impulsului, 
ceea ce însă nu exclude anumite legături par¬ 
ţiale de acest gen în anumite sisteme sau si¬ 
tuaţii, ca, de exemplu, faptul că distanţa la care 
poate fi aruncată suliţa depinde de forţa de 
propulsie care a fost exercitată asupra ei în mo¬ 
mentul aruncării. Afirmăm astfel că încă nu am 
examinat ou destulă amănunţime noţiunea ge¬ 
nerală de operă. O operă este orice efect al unei 
cauze constînd într-un impuls voit, iar efectul 
este întotdeauna un eveniment oarecare. Ast¬ 
fel, de exemplu, sunetul unui clopot este opera 
unui clopotar care, printr-o mişcare voită, a 
tras de funie ; aprinderea unei substanţe infla¬ 
mabile este opera unui individ care, printr-o 
mişcare voită, apropie o flacără de ea (chiar 
dacă nu este conştient de pericolul pe care-1 
prezintă aruncarea unui muc de ţigară în apro¬ 
pierea unei sure de paie). Este opera noastră 
bucuria sau deznădejdea unui semen de-al nos¬ 
tru căruia, printr-o mişcare voită a limbii, îi 
comunicăm o veste oarecare. Se spune pe drept 
cuvînt că monumentul lui Copernic de la Var¬ 
şovia este opera lui Thorwaldsen, deşi o sta¬ 
tuie nu este un eveniment. Aşa se vorbeşte, şi 
nu avem de gînd să determinăm pe cineva să-şi 
schimbe acest fel de a vorbi în viaţa de toate 
zilele. Dar, încercînd să facem teoria acţiunii 

eficiente şi cristalizînd în acest s-cop noţiuni cu¬ 
rente, adeseori vagi, intenţionăm să delimităm 
în acest punct lăcomia de conţinut a termenu¬ 
lui de operă şi să nu dăm niciodată această de- 
num're unor corpuri, păstrând pentru acestea 
denumirile de produs, creaţie, elaborat, fabri¬ 
cat etc. 

Orice operă este un eveniment, şi împărţi¬ 
rea evenimentelor în schimbări şi stări ale ma¬ 
teriei se extinde şi asupra operelor. Astfel, 
există opere cinetice, sau schimbări, şi opere 
statice, sau stări ale lucrurilor, adică eveni¬ 
mente constînd în faptul că ceva durează un 
moment întreg determinat fără a se schimba 
dintr-un anumit punct de vedere. C-ele trei 
exemple de opere date mai sus au făcut parte 
din prima categorie. Nu este greu să le alătu¬ 
răm exemple de opere din cea de-a doua. Un 
model pozează unui pictor, străduindu-se să-şi 
menţină un anumit timp neschimbată o poziţie 
o-arecare ; această încremenire într-o poziţie 
este opera sa. Răsucim într-un mod potrivit ro- 
bin'etul unei conducte de gaz spre a menţine 
între anumite limite temperatura apei pe care 
o încălzeşte flacăra arzătorului. Şi în acest caz 
una din opere constă în menţinerea temperaturii 
în anumite limite într-un interval de timp. în¬ 
chidem usa camerei în care se odihn'eşte cineva 
pentru a nu-i tulbura liniştea. Dacă în împre¬ 
jurările respective această măsură este sufici¬ 
entă, păstrarea liniştei este opera celui ce a în¬ 
chis uşa. Dealtfel, opera es-te tot a lui, chiar 
dacă închide uşa dintr-un alt motiv, deoarece 
— aşa cum am mai spus — faptul că un eve¬ 
niment este sau nu opera unui autor, dat fiind 
impulsul său intenţionat, nu depinde de dorinţa 
lui de a-1 realiza sau de scopul lui. Această 
observaţie se referă la toate evenimentele, atît 
la cele cinetice cît şi la cele statice. 

Această împărţire a evenimentelor şi, impli¬ 
cit, a operelor nu coincide cu împărţirea lor în 
evenimente, respectiv opere pentru care pro- 

punem denumirea de permutative şi eveni¬ 
mente, respectiv opere pentru care propunem 
denumirea de perseverative. Cele dinţii sînt 
schimbări care conduc de la un stadiu iniţial 
oarecare al obiectului respectiv la .un alt stadiu, 
cel final al acelui obiect. Asemenea modificări 
au loc fie adăugind ceva obiectului respectiv, 
fie scăzînd ceva din el, fie transformîndu-1. 
Toate aceste variante se pot produce simultan. 
A doua categorie cuprinde evenimentele în care 
obiectele la care se referă ele se află la sfîrşit, 
dintr-un anumit punct de vedere, în acelaşi 
stadiu în care se aflau la început. Răsucesc o 
cheie şi, datorită acestui fapt, uşa care a fost 
descuiată este acum încuiată : iată un exemplu 
de act simplu avînd ca efect o operă perrnu- 
tativă. Şi acum iată, ca antiteză, nişte opere 
perseverative tipice : o bilă de biliard lovită 
porneşte din locul său şi, după ce ricoşează de 
cîteva ori de marginea mesei, se opreşte în lo¬ 
cul de unde a pornit. Aici traiectoria bilei va fi 
opera perseveraţi vă. Cineva pune o carte în 
raftul unei biblioteci, după care ea stă acolo î.n 1 
orele care urmează. In acest caz, faptul că vo¬ 
lumul stă într-un anumit loc un anumit timp 
este operă perseverativă. Am oferit două exem¬ 
ple pentru a atrage atenţia cititorului că există 
două variante de opere perseverative. Este 
vorba fie de evenimente statice, fie de acelea 
dintre evenimentele cinetice care au în comurl 
cu cele statice faptul că stadiul final este o re¬ 
petare a stadiului iniţial. In cazul evenimente¬ 
lor statice, stadiul iniţial durează tot timpul, 
motiv pentru oare la sfîrşit el este acelaşi ca la 
început. In schimb, în cazul evenimentelor ci¬ 
netice un lucru oare se schimbă revine la faza 
iniţială după ce s-a îndepărtat vremelnic de la 
ea. 

Acum sîntem pregătiţi pentru a ne apleca 
asupra varietăţii de opere prin prisma caracte¬ 
rului pozitiv sau negativ al fragmentului final 
al evenimentului în comparaţie ou fragmentul 

lui iniţial. Operele pot fi constructive sau des- 
tructive, conservative sau prevenitive. Prima 
din aceste clasificări se situează în domeniul 
operelor permutative, iar a doua — în cel al 
operelor perseverative. La un moment dat, o 
operă este constructivă atunci şi numai atunci 
cînd ea constă în a conferi unui obiect o însu¬ 
şire pe care el nti a avut-o la începutul mo¬ 
mentului respectiv. Opera este destructivă dacă 
ea constă în a priva obiectul de o însuşire pe 
care el a avut-o la începutul momentului ope¬ 
rei. Ori de câte ori facem în aşa fel încît la 
sfîrşitul unui anumit interval de timp ceva are 
o însuşire pe care a avut-o şi la începutul in¬ 
tervalului respectiv, opera ataşată intervalului 
este o operă conservativă. în' sfîrşit, ori de cîte 
ori se întîmplă ca în urma impulsului nostru 
intenţionat obiectul să nu aibă la sfîrşitul unui 
anumit interval de timp o însuşire pe care nu 
a avut-o nici la începutul acelui interval de 
timp, opera noastră, al cărei moment este de 
fapt acest interval, are un caracter preventiv 
sau profilactic. Este limpede că aceste din urmă 
patru distincţii sînt relative, întrucît ele se re¬ 
feră întotdeauna la o anumită însuşire, şi nu 
la alta. 

Astfel, un lucru modificat în sens construc¬ 
tiv din 1 punct de vedere al unei anumite însu¬ 
şiri, de exemplu aducînd temperatura lui la o 
anumită valoare, poate fi modificat destructiv 
din punct de vedere al altei însuşiri, de exem¬ 
plu din viu poate deveni mort. Am ajuns la 
locul potrivit pentru a discuta noţiunea de re¬ 
paraţie. Vorbim de reparaţie atunci şi numai 
atunci cînd opera constructivă din 1 momentul 
t 2 —1 3 este o parte a evenimentului conlservativ 
din momentul t x —1 3 (în oare t 2 este momentul 
impulsului, timpul curgînd în sensul creşterii 
indicilor) şi cînd în momentul t 3 obiectul ac¬ 
ţiunii are, datorită acţiunii, o însuşire preţioasă 
pentru cel ce acţionează, o însuşire pe care a 
avut-o în momentul t l5 înainte de impuls, dar 

pe care nu a avut-o în momentul t 2) mo¬ 
mentul impulsului. Un exemplu : în momen¬ 
tul tj, arcul unui ceasornic a fost intact, în 
era rupt, iar în t 3 iarăşi în bună stare. 

Să notăm oîteva exemple de opere construc¬ 
tive. De pildă o lampă se aprinde după apăsa¬ 
rea unui buton electric (construcţie din punctul 
de vedere al luminării). O înţepătură produce 
o durere (construcţie din punctul de vedere al 
perceperii durerii). Atragem atenţia asupra fap¬ 
tului că caracterul constructiv al unei opere în 
raport cu o anumită însuşire, în sensul pus în 1 
evidenţă mai sus, constă exclusiv în raportul 
dintre conferirea unei însuşiri unui obiect în 
faza finală şi neexistenţa respectivei însuşiri în 
faza iniţială a obiectului, acest caracter nede- 
pinzînd deci de caracterul pozitiv sau negativ 
al acestei însuşiri (fie din punctul de vedere 
al pozitivităţii sau negativităţii, fie din cel al 
acceptabilităţii sau inacceptabilităţii ei) şi nici 
de scopul urmărit de autor. Astfel, în cazul în 
care un geam a fost spart prin aruncarea unei 
pietre, indiferent dacă spargerea a fost inten¬ 
ţionată sau nu, opera constând în apariţia unei 
spărturi a geamului este constructivă din punc¬ 
tul de vedere al „dezintegrării 14 (sit venia 
verbo), dar destructivă din punctul de vedere al 
însuşirii de „integritate 44 (al faptului că geamul 
a fost „întreg 14 , iar acum nu mai este astfel). 

Dacă din punctul de vedere al unei însuşiri o 
operă este constructivă, vom numi constructiv 
dini punctul de vedere al însuşirii respective şi 
comportamentul autorului, astfel încît vom vorbi 
de un act construotiv din punctul de vedere al 
unei însuşiri anumite. în felul acesta genera¬ 
lizăm sensul termenului respectiv în accepţia 
obişnuită, deoarece, în această accepţie obişnu¬ 
ită, vorbind de acte constructive avem în vedere 
o raportare exclusivă la însuşirea pe care a ur¬ 
mărit s-o imprime autorul actului respectiv. 
Trebuie să mai adaugăm că limbajul curent nu 
va denumi un act constructiv orice conferire 

a unei însuşiri unui obiect. Limbajul curent con¬ 
sideră că un act are atributul constructivităţii 
numai dacă acesta constă intr-un fel de sinteză, 
adică într-o compunere a unor părţi compo¬ 
nente care înainte au fost disparate, în integri¬ 
tatea unui obiect compus. Astfel, scuturarea 
unei crengi pentru a face un măr să cadă nu 
ar fi, în acest sens mai îngust, un act construc¬ 
tiv, în timp ce aranjarea unor flori într-un bu¬ 
chet ar avea caracter de construcţie. 

Lămuriri şi sublinieri similare se aplică şi la 
opera destructivă şi actul destructiv. Aici nu 
este esenţial decît raportul dintre faza finală şi 
cea iniţială a operei. Dacă un obiect oare a su¬ 
ferit o schimbare a avut iniţial o anumită în¬ 
suşire şi apoi nu o mai are şi dacă schimbarea 
este opera noastră, atunci, din punctul de ve¬ 
dere al acestei însuşiri, opera este destructivă, 
indiferent de ce fel este însuşirea respectivă 
— în speţă, pozitivă sau negativă. Cineva 
alungă o muscă de pe frunte ou o mişcare a 
mîinii. In felul acesta el face ca musca să-şi 
ia zborul. Din punctul de vedere al însuşirii 
muştei de a se afla în zbor, omul a executat uri 
act constructiv. Totodată însă a scăpat de sen¬ 
zaţia de mîncărime de pe frunte şi din punctul 
de vedere al perceperii senzaţiei de mîncărime 
a executat în raport cu sine însuşi un act des¬ 
tructiv în senlsul general tehnic al destructi- 
vităţii, deşi — evident — în sensul limbajului 
obişnuit această acţiune a sa nu ar putea fi de¬ 
numită în mod corect destrucţie. Căci, în acest 
limbaj, conceptul de destrucţie implică un ele¬ 
ment de descompunere a unui obiect complex, 
şi încă o descompunere nimicitoare. In acest 
înţeles curent, demontarea unui aparat pentru 
a fi reparat nu este destrucţie, în schimb fărî- 
marea unui dulap pentru a face lemne de foc, 
da. Dar dintr-un anumit punct de vedere no¬ 
ţiunea curentă de destrucţie pare mai vagă decît 
noţiunea curentă de construcţie, fiind mai vag 
asociată cu intenţiile subiecţilor care acţionează 


61 



Aceasta pentru că se vorbeşte de un comporta¬ 
ment oonstnuetiv numai din punctul de vedere 
al conferirii intenţionate a unor însuşiri unui 
material, în schimb se consideră adeseori că 
are loc destrucţie în cazurile în care o anumită 
structură este nimicită în mod neintenţionat, de 
exemplu cînd un obiect fragil se sparge fiind 
lăsat să cadă. 

Operele conservative, ca şi actele conserva¬ 
tive, efectuate în acest scop sînt de două feluri, 
ceea ce rezultă cu claritate din distincţiile adop¬ 
tate mai sus. Deci categoria de evenimente con¬ 
servative cuprinde pe de o parte totalitatea eve¬ 
nimentelor statice ; iar pe de altă parte anumite 
evenimente cinetice. Pe de o parte ea cuprinde 
(în ceea ce priveşte operele) toate cazurile de 
menţinere fără schimbare dintr-un anumit 
punct de vedere, iar pe de altă parte anumite 
cazuri de schimbări. Sînt cunoscute diferitele 
aparate cu autoreglare, de exemplu cuptoarele 
la oare se reglează automat temperatura vetrei, 
astfel încît ea se menţine la un n'ivel aproxi¬ 
mativ constant în întregul interval de timp. 
Astfel, ori de cîte ori cineva acţionează în acest 
fel, el exercită o conservare de genul întîi (evi¬ 
dent că o exercită şi fochistul care încălzeşte o 
încăpere cu o astfel de sobă). Ne amintim că ca¬ 
racterul static al unui eveniment nu este iden¬ 
tic cu starea de imobilitate a unui obiect. 
Starea de imobilitate în raport cu un sistem de 
referinţă nu este decît un caz special de durare 
nemodificată dintr-un anumit punct de vedere. 
Dacă o coardă sau o sirenă sună uniform timp 
de un minut oarecare, emiţînd un sunet con¬ 
stant, de aceeaşi înălţime, sunetul este un eve¬ 
niment static, deşi el constă în menţinerea 
constadtă a unui anumit gen de mişcare. Men¬ 
ţinerea unui ton semnalizator odată declanşat 
este un bun exemplu de operă oonservativă de 
genul întîi, la fel ca şi menţinerea, printr-o 

62 



apăsare corespunzătoare asupra volanului, a di¬ 
recţiei şi vitezei unui vehicul în 1 mers. 

Al doilea gen de opere şi acte conservative 
sînt operele şi actele perseverative cinetice, cînd 
schimbarea dintr-un anumit punct de vedere 
constă în revenirea în faza finală la starea din 
faza iniţială, o stare care nu s-a menţinut în 
faza intermediară. Pentru a prezenta sugestiv 
deosebirea dintre evenimentele din categoria 
anterioară şi cele pe care le discutăm acum, vom 
recurge la imaginea orologiului. Un orologiu 
neglijat, neîntors, arată mereu aceeaşi oră, de 
exemplu ora şase. Să considerăm intervalul de 
timp dintre ora şase dimineaţa şi ora şase după- 
amiază inclusiv. Acest interval de timp este mo¬ 
mentul unui eveniment static constând în ră- 
mînerea acelor orologiului în aceeaşi poziţie de 
la şase dimineaţa pînă la şase după-amiază 
(acest eveniment fiind la rînfdul său un fragment 
dintr-un eveniment static mai îndelungat, 
având aceeaşi caracteristică din punct de vedere 
al poziţiei acelor). Oare cum se comportă pe 
parcursul aceluiaşi moment de douăsprezece 
ore un ceas bine pus la punct ? In minutul ini¬ 
ţial al acestei perioade de timp, acele unui ase¬ 
menea orologiu vor indica pe cadran ora şase, 
după oare vor trece prin alte poziţii succesive 
pînă ce, în ultimul minut, vor reveni la poziţia 
iniţială, indicînd iarăşi ora şase. In această com¬ 
paraţie n'u este important faptul că primul 
orologiu a fost defect sau neîntors, în timp ce 
al doilea s-a achitat în mod corect de menirea 
lui de informator. Pe noi ne interesează struc¬ 
tura evenimentelor pe care le-am comparat, nă¬ 
dăjduind că am reuşit să punem în evidenţă 
rit de cît atît asemănarea dintre evenimentele 
perseverative statice şi cele cinetice, cît şi 
deosebirea dintre ele. Pentru o deplină edifi¬ 
care vom mai da cîteva exemple. Ori de cîte 
ori roata de acţionare a unei maşini (de exem¬ 
plu a unei maşini de cusut) execută, datorită 

apăsării pe o pedală, o rotaţie completă, re¬ 
venind la poziţia iniţială din punct de vedere 
al poziţiei roţii, au loc un eveniment persevera- 
tiv cinetic, o operă conservativă şi un act 
conservativ elementar de genul al doilea. Tot 
aşa, ori de cîte ori apăsăm o clapă a unei maşini 
de scris facem ca litera corespunzătoare să lo¬ 
vească panglica maşinii şi să revină la poziţia 
normală de repaus, pe de o parte se produce o 
operă constructivă (imprimarea unei litere pe 
coala de hîrtie), iar pe de altă parte o operă 
conservativă de genul al doilea, din punct de 
vedere al poziţiei normale iniţiale şi finale a 
literei. 

Mai rămîne de discutat categoria de opere 
preventive sau profilactice. Şi de data aceasta, 
din punct de vedere al caracterului cinetic sau 
static al operei, ca şi în cazul operelor conser¬ 
vative, avem două genuri de opere. Dacă efec¬ 
tul unui impuls voit este un eveniment avînd 
caracterul trecerii de la o situaţie în' care un 
obiect nu posedă o însuşire la o situaţie în oare 
obiectul respectiv posedă acea însuşire măcar 
cîtva timp, evenimentul este preventiv cinetic. 
Dacă efectul unui impuls voit este un eveni¬ 
ment avînd caracterul de neposedare continuă 
de către ob'ect a unei trăsături, atun'ci opera 
este preventivă şi în acelaşi timp statică. Ope¬ 
rele de primul gen cuprind toate cazurile de re¬ 
venire la o stare negativă şi numai asemenea 
cazuri, de exemplu ecranarea unui loc care la 
început nu a fost iluminat şi care mai tîrziu s-a 
aflat un anumit timp sub acţiunea luminii. 
Operele de genul al doilea includ toate cazurile 
de menţinere a stării iniţiale negative şi numai 
asemenea cazuri, de exemplu cazul în care o 
celulă de închisoare este închisă, deţinutul 
fiind lipsit de posibilitatea de a se mişca în 
afara ei. 

Ne vine greu să nu recunoaştem faptul că, de 
obicei, se vorbeşte de acţiuni conservative şi de 
acţiuni preventive exclusiv din punct de vedere 

al unor opere intenţionate, cînd se acţionează 
pentru a menţine o stare dorită de cineva sau 
cînd se acţionează pentru a nu permite o schim¬ 
bare într-o stare mai rea decît cea existentă 
dorită de cineva. Astfel, de exemplu, în dome¬ 
niul medicinei măsurile de igienă servesc pentru 
întărirea puterii de rezistenţă a organismului. 
De exemplu măsurile profilactice se aplică pen¬ 
tru a nu se permite îmbolnăvirea organismului. 
Introducînd însă clasificarea operelor aşa cum 
am făcut-o mai sus, noi am lărgit sfera de apli¬ 
care a termenilor „operă conservativă“ şi „operă 
preventivă 14 cuprinzînd în aceşti termeni şi ope¬ 
re neintenţionate. La fel s-a întîmplat şi cu ter¬ 
menii „operă constructivă" şi „operă destruc- 
tivă“. Aşadar, de obicei se vorbeşte de activităţi 
conservative, preventive, constructive, destruc- 
tive ş.a.m.d. în sensul că exercitînd un anume 
impuls intenţionat s-au avut în vedere efecte 
cu caracter conservativ, preventiv, constructiv 
sau destructiv etc. Noi însă relativizăm noţiu¬ 
nea unei activităţi sau a alteia, admiţînd că un 
anumit impuls intenţionat este o activitate de 
un fel sau altul, care are în vedere cutare din¬ 
tre efectele sale sau cutare dintre operele 
care se produc datorită lui şi că acelaşi 
impuls intenţionat individual constituie o altă 
activitate din punctul de vedere al altui efect 
al său sau din punctul de vedere al alteia din¬ 
tre operele care se produc datorită lui. De 
exemplu, trăgînd intr-un uliu care a înhăţat un 
porumbel, un vîn'ător exercită o activitate des- 
tructivă din punctul de vedere al faptului că 
uliul şi-a pierdut viaţa, o activitate construc¬ 
tivă din punctul de vedere al faptului că cineva 
a auzit o pocnitură, o activitate preventivă din 
punctul de vedere al faptului că, datorită glon¬ 
ţului, porumbelul a scăpat din ghiarele păsării 
de pradă şi, în sfîrşit, o activitate conservativă, 
de exemplu din punctul de vedere al faptului 
că uliul, fiirid mort, a rămas pe loc (dacă vî- 

nătorul nu ar fi tras în el, el ar fi zburat in 
altă parte). Toate acestea se întâmplă, indepen¬ 
dent de intenţiile vînătorului. Avem nevoie de 
extinderea sferei noţionale şi de relativizare 
pentru că ne interesează cele mai diverse 
efecte ale unui impuls voit, şi nu numai efec¬ 
tele lui intenţionate. Este însă adevărat că, 
într-un anumit fel, merită ca praxeologii să 
se ocupe în mod special de efectele intenţionate 
şi să se oprească măcar în treacăt mai în¬ 
deaproape asupra acestui specific al lor. 

Un eveniment constituie un scop pentru au¬ 
torul unui impuls voit întotdeauna şi numai 
dacă el depune un efort pentru ca evenimentul 
respectiv să se producă, de exemplu apăsînd pe 
butonul sonieriei pentru a da de ştire că la uşă 
se află cineva care cere să i se deschidă. Prin 
definiţie interpretăm termenul „soop“ prin ra¬ 
portare la locuţiunea conjunctivală „pentru a“. 

Tot astfel procedează, de exemplu, Euge- 
niusz Greblewicz în articolul intitulat Analiza 
noţiunii de scop l . Tot ce a constituit scopul 
autorului unui impuls intenţionat a fost inten¬ 
ţionat de el, dar nu numai aceasta, deoarece 
el a intenţionat orice eveniment pe care îl pre¬ 
vede ca fiind unul din efectele impulsului său, 
chiar dacă exercită impulsul într-un alt scop. 
De exemplu, producerea pocniturii a fost in¬ 
tenţionată deşi nu a fost scopul vînătorului oare 
a tras. Ba chiar acest lucru putea să nu se po¬ 
trivească cu dorinţa sa. Evident că un impuls 
intenţionat poate fi caracterizat ca un andini t 
gen de activitate, fie avîndu-se în vedere opera 
oare a constituit scopul ei, fie din punctul de 
vedere al uneia din operele intenţionate, chiar 
dacă scopul nu este realizat, chiar dacă acea 
operă intenţionată nu a fost înfăptuită. Să spu¬ 
nem deci, de exemplu, că din punctul de ve¬ 
dere al operei intenţionate respective activita¬ 
tea respectivă a fost o activitate constructivă 

1 „Przeglad Filozoficzny", 1932, fasc. III—IV. 

intenţionată numai dacă opera intenţionată a 
avut un caracter constructiv. 

Atît despre conceptul de operă şi despre va¬ 
riantele acestui concept. Este rândul să stăruim 
puţin asupra noţiunii de produs. Cum s-o cu¬ 
prindem în toată generalitatea ei ? Pentru 
aceasta ne vom sprijini pe conceptul de operă. 
O operă este întotdeauna un eveniment, iar un 
eveniment este întotdeauna o schimbare a unui 
lucru sau o stare a unui lucru. Aşadar, prin 
produs raportat la un anumit impuls intenţio¬ 
nat al unui autor înţelegem orice obiect (obiec¬ 
tul şi lucrul sînt sinonime) a cărui stare sau a 
cărui schimbare sînt opera autorului respectiv 
în urma unui impuls intenţionat. De fapt, în loc 
să spunem „a cărui stare sau a cărui schim- 
bare“, ar trebui să spunem „al cărui eveni- 
ment“, iar dacă avem reţineri în ceea ce pri¬ 
veşte acest mod de a ne exprima, acestea se 
datoresc nîumai uzanţelor vorbirii, de care nu 
putem să nu ţinem seama. Căci nu se obişnu¬ 
ieşte să se spună : „evenimentul acestui obiect“. 
Este de prisos să adăugăm că definiţia pe care 
o dăm produsului se referă atît la produsele in¬ 
tenţionate cît şi la produse neintenţionate. In 
cartea sa Expresia şi viaţa psihică (Vilnius, 
1939), Mieczyslaw Watlis propune, la pagina 
13, ca produsele intenţionate să fie numite 
„opere“, iar produsele neintenţionate, oare apar 
în subsidiar faţă de cele dintîi, să fie numite 
„urme". 

Limbajul curent apelează la diferiţi termeni 
pentru a desemna produsul în funcţie de ma¬ 
terial, de obiectul prelucrat şi de modul în' care 
s-a acţionat asupra lui. Se vorbeşte de produse 
transformate, plăsmuiri, creaţii, rezultate, ar- 
tefacte etc. în cele ce urmează ne vom strădui 
să distingem rolurile semantice ale acestor ter¬ 
meni, dar alegem unul dintre ei — şi anume 
termenul de produs — pentru a ne servi drept 
termen care să-i includă pe toţi ceilalţi, avînd 
gradul de generalitate pe care rii-1 impune de- 

finiţia dată cu ci te va rânduri mai înainte. Pro¬ 
dusul spărgătorului de lemne va fi grămada de 
surcele, obiectul compus care a apărut ca efect 
al despicării unui butuc prin lovirea cu toporul. 
Produsul unui om care scrie — în aceste exem¬ 
ple ne străduim să ne menţinem în sfera acte¬ 
lor simple — este, de exemplu, un punct scris 
(sau o pată de cerneală făcută neintenţionat), 
acesta fiind o mică cantitate de cerneală, iar 
faptul că ea se află pe hîrtie sub forma unui 
punct rotund este opera celui oare a scris. Dar 
în sensul nostru atît de general şi un individ 
care stă cînd un paznic îi strigă „Stai !“ este 
un produs. Acest individ este produsul pazni¬ 
cului în raport cu impulsul intenţionat datorită 
căruia s-a auzit somaţia de oprire şi datorită 
căruia în succesiunea de evenimente care i-a 
urmat a avut loc o anumită schimbare şi anume 
oprirea persoanei, obiectul schimbării fiind 
chiar persoana oprită. Fireşte că obiectul pro¬ 
dus în raport cu un impuls intenţionat al auto¬ 
rului respectiv poate fi şi produs al acestuia în 
raport cu un alt impuls intenţionat al lui (dacă 
de exemplu paznicul l-a oprit pe individul în 
cauză nu numai prin cuvîntul rostit, ci şi lo- 
vindu-1). Acelaşi obiect poate fi produsul unui 
individ îri raport cu un complex de impulsuri 
intenţionate ale sale (despre aceasta vezi mai 
jos), şi numai în acest caz în viaţa de toate zi¬ 
lele deşi nu întotdeauna se spune că ceva este 
produsul cuiva. Mai mult decît atît, acel cineva, 
al cărui ceva este un produs, poate fi nu numai 
un individ, ci şi un' colectiv care acţionează. Dar 
să nu anticipăm prea mult. Deocamdată ne pre¬ 
ocupă actele simple rezultate dintr-un singur 
impuls. Ne dăm seama de faptul că extinzînd 
noţiunea de produs asupra obiectelor operelor 
unor asemenea acte ne îndepărtăm destul de 
mult de limitele oare circumscriu acest termen 
îrî accepţia lui curentă. Dar avem neapărată 
nevoie de un termen suficient de general şi nu 
vedem altul mai bun. 

Pornind de la noţiunea de produs dru¬ 
mul analizei ne conduce direct la concep¬ 
tul de material, adică la ceea ce a fost pre¬ 
făcut în produs. Iată-ne deci în posesia unei 
definiţii succinte a noţiunii de material. Ex- 
primînd-o mai precis, vom spune aşa : în ra¬ 
port cu un anumit impuls intenţionat al unui 
anume individ şi în' raport cu o anumită operă 
a sa, un material este, din momentul începerii 
impulsului pînă în momentul desăvîrşirii operei, 
un anumit obiect din care a apărut lucrul care 
este un produs în raport cu opera respectivă, 
sau, cu alte cuvinte, un obiect transformat în 
produsul considerat. Căci produsul începe să 
existe în momentul în care opera a fost desă- 
vîrşită, după ce momentul operei a trecut, de 
exemplu clipa în care se termină desfacerea în 
surcele a unui butuc lovit cu toporul. Tocmai 
acest lucru l-am avut în vedere atunci cînd, de¬ 
finind produsul, am apelat la perfectul compus. 
Un butuc începe să fie un material pentru tă¬ 
ietorul de lemne atunci cînd acesta începe să 
exercite un impuls intenţionat (simplificăm si¬ 
tuaţia tratînd actul de despicare a bucăţii de 
lemn rezultînd dintr-un singur impuls) şi în¬ 
cetează să fie material în momentul în care se 
termină opera aici în discuţie a tăietorului de 
lemne, adică procesul de despicare a butucului 
în surcele. Ceea ce există pe urmă, ceea 
ce a ajuns butucul, nu mai este pentru tăietorul 
de lemne un material în raport cu actul de a 
sparge, ci este produsul acestuia. Pe de altă 
parte însă, butucul ca atare, existent înaintea 
începutului impulsului tăietorului de lemne şi 
din care a apărut produsul, nu este un material, 
ci numai o condiţie prealabilă a materialului. 
Acestei condiţii prealabile putem să-i dăm de¬ 
numirea de material potenţial. De exemplu, 
dăm denumirea de condiţie prealabilă a ma¬ 
terialului sau de material potenţial întregu¬ 
lui cupon de ţesătură din 1 care numai o parte 
este transformată într-un palton, şi nu numai 

acestei din urmă părţi. Aşa stau lucrurile cu 
exemplele din croitorie, dar şi în general. Este 
vorba de ceva din care cel care acţionează poate 
alege o parte, oricare ar fi ea, pentru a o trans¬ 
forma într-un produs intenţionat. Putem spune 
fără să greşim că orice produs este un trans¬ 
format al propriului său material, un transfor¬ 
mat a ceva din care a apărut şi oare a fost un 
stadiu nemijlocit anterior al unui lucru în 
schimbare, stadiul lui şi mai anterior fiind ma¬ 
terialul potenţial. 

Un alt exemplu. Cineva trage de o funie şi 
face să sune un clopot. Din punctul de vedere 
al sunetului clopotului, în intervalul dintre orice 
moment iniţial şi momentul în care este trasă 
funia, clopotul nu este decît un material po¬ 
tenţial pentru clopotar. In intervalul de timp 
dintre smucirea funiei şi pînă cînd se stinge ul¬ 
tima vibraţie, clopotul, în raport cu impulsul şi 
opera respectivă, este material. In acest mo¬ 
ment, el începe să fie din acelaşi punct de ve¬ 
dere un produs, un obiect care a dobîndit o în¬ 
suşire nouă : el a devenit un clopot care a fost 
sunat (ce bine ar prinde aici perfectul din 
greaca veche !) 

Este limpede că în raport cu acelaşi impuls 
intenţionat al clopotarului, dar din punctul de 
vedere al altei opere a acestuia, fazele clopotu¬ 
lui se vor succeda în alt fel : faza de material po¬ 
tenţial, faza de material şi cea de produs. Din 
punctul de vedere al operei care constă în pro¬ 
cesul de lovire a corpului clopotului de către 
limba lui, prima fază rămîne neschimbată, a 
doua se termină în momentul în care s-a ter¬ 
minat lovirea şi tot atunci începe şi faza a treia, 
cînd clopotul sună de îndată ce a fost lovit, su¬ 
netul slăbind treptat pînă ce încetează cu totul 
şi devine produs. E locul să subliniem încă o 
dată că înţelesul pe care îl dăm produsului este 
mult mai larg decît cel curent. Aceasta deoarece 
în accepţia curentă acest termen nu desemnează 
numai acţiuni multiimpulsionale. Astfel, lucru- 

rile sînt considerate produse exclusiv din punc¬ 
tul de vedere al operei intenţionate, cu condi¬ 
ţia ca obiectul să fi dobîndit însuşirile urmărite 
ca rezultat al operei executate. Obiectul este 
considerat produs atîta timp c'ît posedă aceste 
însuşiri. De exemplu, produsul unei fabrici de 
cutii este cutia deoarece pereţii ei au fost asam¬ 
blaţi într-un întreg determinat. Ea încetează să 
fie produsul fabricii respective în momentul în 
care se desface în bucăţi. 

Este adevărat că se vorbeşte şi de produse 
nereuşite, de exemplu în cazul în care un cea¬ 
sornicar doreşte să facă un ceasornic care să 
meargă bine, dar această creaţie a sa nu vrea 
să meargă bine. Chiar şi în acest caz obiectul 
respectiv se numeşte produs, avînd în vedere 
însuşirile intenţionate materializate în el. Se 
cheamă că este nereuşit pentru că nu s-a 
reuşit să i se confere şi celelalte trăsături. Ast¬ 
fel, de exemplu, acest ceas care nu merge bine 
este subsumat noţiunii de ceas nu pentru că 
merge rău, ci pentru că este în orice caz un 
ceas (iar ceasornicarul a vrut să facă tocmai un 
ceas, şi nu altceva). Ceea ce în limbajul obişnuit 
se numeşte produs este şi pentru noi un produs, 
dar un produs special, şi anume un produs din 
punctul de vedere al operei intenţionate reali¬ 
zate care posedă ca rezultat al acestei opere în¬ 
suşirea urmărită intenţionat. 

Am fost nevoiţi să revenim puţin la produs 
spre a elucida anumite lucruri în ceea ce pri¬ 
veşte materialul. Deci acum ne vom ocupa din 
nou în mod nemijlocit de material, despre care 
ne-a mai rămas cîte ceva de spus. Mai înainte 
am făcut distincţia dintre material şi materialul 
potenţial. Aplicînd această distincţie la exem¬ 
plul din domeniul croitoriei vom spune că ma¬ 
terialul paltonului este transformatul din timpul 
în care paltonul este în lucru, iar bucata de 
stofă din care au fost croite părţile paltonului, 
mosorul de aţă din care s-au luat bucăţi pentru 
cusut etc. constituie materialul potenţial pen- 

tru palton sau, mai pe scurt, materialul pentru 
materialul paltonului. Dar oare cum să rapor¬ 
tăm la sferele noţiunilor amintite mai sus res¬ 
turile de stofă care se aruncă atunci cînd se 
croiesc din material părţile care devin produs ? 
Dar saiaua aruncată la coş, cu care s-au însăilat 
bucăţile de stofă ?... Căci toate aceste resturi, 
chiar dacă nu au intrat în componenţa materia¬ 
lului paltonului, au jucat un anumit rol în pro¬ 
ducerea lui. Acestea sînt aşa-numitele deşeuri. 
Am deosebit deci în general : materialul poten¬ 
ţial, materialul şi deşeurile. Totuşi din această 
enumerare mai lipseşte ceva : unde să trecem 
firele cu care chirurgul închide o rană, pentru 
a le înlătura după ce aceasta se vindecă ? Ele 
nu sînt nici materialul din care se formează ci¬ 
catricea, nici o parte din materialul potenţial. 
Ele sînt un material al unui produs anterior. 
Dintr-o parte a lui a apărut produsul care este 
cicatricea : acest produs anterior este în cazul 
de faţă rana care se vindecă împreună cu cusă¬ 
tura. Dar la acestea ne vom referi abia atunci 
cînd vom analiza elementele unui act compus. 

Toate genurile de obiecte pe care le-am amin¬ 
tit (materialele şi materialele potenţiale) sînt, 
fără îndoială, obiecte. Respingem categoric în¬ 
ţelegerea materialului ca o noţiune abstractă. 
Adeseori prin materialul unui produs se înţelege 
ceea ce rămîne din el dacă facem abstracţie de 
forma lui. Cu siguranţă că materialul astfel în¬ 
ţeles — dealtfel numit în acest caz materie în 
sens metaforic — nu este o noţiune concretă, 
nu este lucru, nu este obiect fizic sau corp. 
Cît ne priveşte, nu simţim nevoia de a introduce 
în teoria actelor o asemenea noţiune, deşi ad¬ 
mirăm spiritul inventiv şi pătrunzător al lui 
Aristotel, care, deosebind în orice proces de pro¬ 
ducţie materia, forma, autorul şi scopul, a ajuns 
să fie iniţiatorul analizării realităţii în termeni 
general praxeologici. Galen a adăugat la aceste 
patru noţiuni şl pe cea de unealtă sau mai de¬ 
grabă de mijloc, aşa cum arată Ueberweg şi 



Heinze la pagina 331 din prima parte a lucrării 
Grundrisse der Geschichte der Philosophie (Ber¬ 
lin, 1894). 

Discuţiile pe temele dezbătute în acest capi¬ 
tol au dus pe cunoscătorii în materie la opinia 
comună că se poate încerca să se înlocuiască 
termenul de operă în rolul semantic care i se 
atribuie aici cu unul din termenii : „efect", 
„urmare", „rezultat", ceea ce ne-ar îngădui să 
menţinem termenul de „operă" în rolul lui cu¬ 
rent, căci adeseori sînt numite opere anumite 
produse, de exemplu statuile, portretele etc. 
Dar o vorbire corectă nu suportă să se spună 
„efectul unui anumit autor" ; nu se poate vorbi 
decît de efectul acţiunii cuiva ; dacă însă folo¬ 
sim expresia „opera unui autor" nu violentăm 
limba. Scrupule asemănătoare (deşi nu fără 
anumite rezerve) ne evocă şi termenul „rezul¬ 
tat". Iată de ce nu renunţăm să operăm în pre¬ 
zentul tratat cu termenul de „operă" în sensul 
fixat mai sus, dar ne grăbim să recunoaştem că 
în multe cazuri folosirea oricăruia din termenii 
în competiţie consideraţi mai sus este la fel de 
la locul ei atunci cînd este vorba de a desemna 
un eveniment pentru care cineva este autor. Dar 
evenimentul este întotdeauna opera şi, totodată, 
efectul, rezultatul acţiunii sale (al exercitării, 
amplificării, slăbirii sau încetării unui impuls 
intenţionat). 



IV 


unelte şi Încăperi, mijloace 

ŞI METODE 


După ce am cercetat conceptele de produs şi 
material, să ne oprim la noţiunea de unealtă. 
Prin unelte înţelegem obiecte care fie că sînt 
ele însele izvoare de forţă, ceea ce ne intere¬ 
sează fiind faptul că ele exercită o presiune di¬ 
rectă sau indirectă asupra unui lucru, fie că 
servesc la transmiterea unei astfel de presiuni 
sau a propriului nostru impuls voit de pe 
obiectul pe care se apasă asupra altui obiect, 
în ambele cazuri obiectele fiind confecţionate 
în acest scop dintr-un material exterior. Trans¬ 
miterea este de trei feluri : transmitere echi¬ 
valentă, transmitere combinată cu amplificare 
sau transmitere combinată cu reducere. Un 
exemplu de unealtă care transmite forţa în 
mod echivalent este scripetele simplu. Dacă 
tragem de sfoară, greutatea este ridicată cu 
aceeaşi forţă cu care se trage (ceea ce în fizică 
se exprimă prin p ■ t, în care p este forţa, iar t 
timpul (durata) acţiunii). Pîrghia este un exem¬ 
plu de unealtă de transmitere cu amplificare ; 
de exemplu o bară simplă care transmite o 
forţă (în sens fizic) de la braţul lung la braţul 
scurt cu o amplificare depinzînd de raportul 
dintre lungimile braţelor. Un caz special de 
transmitere a unui impuls cu amplificare este 
transmiterea prin declanşare de energie (com¬ 
binată, de regulă, cu transformarea acesteia), 
cum ar fi cazul în care aruncăm un chibrit 
aprins într-o şură de paie, declanşînd un in- 

cendiu, sau cel cînd, apăsînd pe un buton, co¬ 
nectăm curentul electric etc. Un exemplu de 
instrument care transmite un impuls cu redu¬ 
cere este coarda cu surdină întrebuinţată la 
vioară. 

Să ne îndreptăm atenţia asupra faptului că 
există acte în care impulsul nu se aplică decît 
asupra unui ecran instalat, menţinut, retras sau 
împiedicat, sau asupra unui alt ecran situat în 
drumul celui dinţii etc. Este limpede că, deşi 
pare paradoxal, există cazuri în care între auto¬ 
rul şi obiectul acţiunii nu există nici un fel de 
contact dinamic, direct sau indirect, în sensul 
că autorul nu exercită nici o acţiune nici asu¬ 
pra materialului, nici asupra obiectului, care, 
la rîndul său, ar acţiona el însuşi asupra pri¬ 
mului obiect etc. Acest lucru concordă pe de¬ 
plin cu ceea ce am spus mai înainte cu privire 
la formele de relaţie fără de contact între cauză 
şi efect. De exemplu, atunci cînd înainte de ră¬ 
săritul soarelui dăm deoparte perdeaua unei fe¬ 
restre, facem ca, după ce soarele răsare, razele 
lui să cadă pe peretele opus, deşi noi n-am ac¬ 
ţionat decît asupra perdelei sau a sforii care 
a mişcat perdeaua. N-am acţionat în nici un 
fel, nici direct, nici indirect, asupra peretelui 
cu pricina, nici asupra razelor care cădeau pe 
perete venind dinspre soare. în cazul de faţă 
am dat perdeaua la o parte, in alte cazuri le¬ 
gătura fără de contact dintre autor şi materia¬ 
lul ecranului sau al obstacolului poate fi stabi¬ 
lită de autor între materialul-obiect al acţiunii 
sale şi un obiect care se mişcă în direcţia ma¬ 
terialului pe care, în acest caz fără a intra în 
contact, îl fereşte de ciocnire : aceasta este 
funcţia obişnuită a scutului sau a umbrelei. In 
raport cu asemenea acţiuni definirea curentă a 
momentului exercitării actului ca moment în 
care impulsul a fost imprimat materialului nu 
mai este suficientă. Ea este corectă în cazuri 
ca lansarea unui proiectil care după un anumit 
timp loveşte ţinta, dar este greşită în cazurile 

în care materialul este ferit prin interpunerea 
unui obstacol. După părerea noastră, despre un 
act săvîrşit se poate vorbi în două sensuri : în 
primul sens, actul este săvîrşit în momentul 
impulsului ; în al doilea sens — în momentul 
în care apare produsul sau, mai precis, un act 
este săvîrşit asupra unui material dintr-un 
anumit punct de vedere şi ca urmare a unui 
anumit impuls, adică materialul respectiv a de¬ 
venit în acel moment, datorită impulsului res¬ 
pectiv, dintr-un anumit punct de vedere, un 
produs. Aceasta se întîmplă atunci cînd în ra¬ 
port cu materialul respectiv, datorită impulsu¬ 
lui respectiv, apare o operă. 

Pentru ilustrarea ecranării se impun de la 
sine exemple de acte conservative sau preven¬ 
tive în raport cu materialul ecranat, iar ca 
ilustrare a dezecranării exemple de acte con¬ 
structive sau destructive. Nu există însă o ase¬ 
menea legătură necesară, deoarece există şi 
cazuri de construcţie sau destrucţie prin ecra- 
nare : de exemplu, faptul de a face vizibile lu¬ 
crurile din jur prin ecranarea unei surse de 
lumină care orbeşte pe privitor sau uciderea 
prin închiderea accesului aerului, apei sau al 
hranei. Există şi cazuri în care ceva este con¬ 
servat sau nu este admis tocmai prin înlătura¬ 
rea unui obstacol. De exemplu, se poate pre¬ 
veni secarea unui iaz ridicîndu-se zăgazul care 
închide canalul de aducere sau se poate menţine 
într-o încăpere o temperatură potrivită trăgîn- 
du-se uşiţa de aer a sobei. 

Este deci mai presus de orice îndoială că 
există acte în care între autor şi material nu 
există un contact dinamic şi că actele care se 
săvîrşesc cu ajutorul unor instrumente de 
transmitere a impulsului sînt de aceeaşi natură. 
Deşi în asemenea situaţii, primind şi transmi- 
ţînd impulsul autorului, echivalent sau cu am¬ 
plificare, instrumentele nu-1 transmit nici di¬ 
rect, nici indirect asupra materialului actului 
respectiv, dar materialul transmite impulsul 

asupra ecranului sau asupra ecranului ecranu¬ 
lui etc. 

Vom face distincţie între propoziţia că un 
obiect îndeplineşte în cadrul unui act rolul de 
unealtă de un anumit fel şi propoziţia că un 
anumit obiect este în genere o unealtă de un 
anumit fel. Fiecare dintre aceste propoziţii în¬ 
seamnă altceva căci se întîmplă ca un lucru să 
fie întrebuinţat pentru un act oarecare ca 
unealtă, deşi nu se poate spune corect că este 
o unealtă în general. Sau se mai întîmplă ca un 
lucru să fie în general o unealtă de un anumit 
fel, dar pentru un anumit act este întrebuin¬ 
ţat ca altă unealtă. De exemplu, cineva poate 
folosi pentru a sparge o nucă o piatră potrivită, 
deşi nu este adevărat că piatra respectivă este 
o unealtă în genere. Cineva poate folosi o cheie 
pusă peste hîrtii drept greutate, deşi în general 
o cheie este o unealtă pentru a descuia şi încuia 
broaşte de uşi. Căci dacă spunem că un obiect 
este cutare unealtă o facem nu avînd în vedere 
un anumit rol pe care el îl joacă în cadrul unui 
act dat, ci în general atunci ne gîndim că acesta 
este un lucru creat dintr-un material exterior 
ca să servească la nevoie pentru un anume scop, 
şi nu pentru altul. De exemplu, un cleşte de 
spart nuci este în acest caz o unealtă pentru a 
desface coaja nucilor. 

Privite astfel, adică fiind produse destinate 
unor scopuri speciale, adică drept anumite 
obiecte artificiale, şi nu ca bulgări naturali, 
instrumentele se numesc dispozitive, instru¬ 
mente, aparate, maşini, mecanisme, instalaţii 
etc., în funcţie de genul destinaţiei şi de dimen¬ 
siuni, de gradul de complexitate a uneltelor, 
dar fără ca între aceşti termeni şi anumite ti¬ 
puri de unelte sau anumite dimensiuni să 
existe vreo legătură expresă. Pur şi simplu, 
uzul impune ca dispozitivul pentru fotografiat 
să fie numit aparat fotografic, şi nu instrument 
fotografic ; pianul — instrument muzical, şi nu 
aparat sau maşină, iar micul instrument bine- 

cunoscut, unealtă a dactilografelor să fie nu¬ 
mit maşină de scris, şi nu altcum. Dacă s-ar di¬ 
ferenţia rolurile semantice ale denumirilor de 
unelte pe care le-am enumerat, aceasta ar con¬ 
stitui un progres în ceea ce priveşte termino¬ 
logia praxeologică. Dar, după cîte ştim, de¬ 
ocamdată nu s-a elaborat un proiect pentru ase¬ 
menea distincţii. 

Să ne ocupăm puţin de varietatea de unelte 
din punctul de vedere al caracterului fizic sau 
psihic al scopului căruia îi servesc sau al operei 
căreia îi sînt destinate. O operă intenţionată ca 
scop este un eveniment psihic dacă ea constă 
în faptul că cineva află despre ceva (de exem¬ 
plu, văzînd, auzind, bucurîndu-se, mîniindu-se, 
luînd o hotărîre) şi este un eveniment fizic dacă 
este fie o schimbare a unei stări din punctul de 
vedere al mişcării sau al unui echivalent ener¬ 
getic al acesteia (de exemplu, zborul unui pro¬ 
iectil, menţinerea unei temperaturi constante, 
creşterea unei plante, un proces de descompu¬ 
nere) ; este un proces psihofizic dacă este un 
întreg compus dintr-un eveniment fizic şi unul 
psihic. Un impuls voit sub forma unei mişcări 
voite şi orice act în a cărui compunere intră o 
mişcare voită sînt exemple sugestive de eve¬ 
nimente psihofizice. 

Aşadar, unele unelte, de exemplu obişnuitele 
scule meşteşugăreşti, servesc unor scopuri fi¬ 
zice, iar în timpul funcţionării, din momentul 
în care asupra lor s-a exercitat o presiune, nu 
intră în joc decît legi nepsihologice de suc¬ 
cesiune a evenimentelor. Altele servesc unor 
scopuri psihice sau psihofizice, iar în timpul 
funcţionării, din momentul in care asupra lor 
s-a exercitat o presiune, intră în joc şi anumite 
legi psihologice de succesiune a evenimentelor, 
de exemplu legi făcînd legătura dintre excita¬ 
rea unor organe şi un anumit fel de senzaţii. 
Aceste unelte au rostul de a excita organele 
receptoare ale organismului senzor printr-o 
apăsare, provocînd în felul acesta o senzaţie sau 

un act (nuiaua), sau de a excita organele recep¬ 
toare ale unui asemenea organism printr-o ra¬ 
diere (de exemplu, semafoarele electrice) sau 
de a transmite, în mod direct sau mijlocit, ca 
atare sau cu modificări, stimuli asupra organe¬ 
lor receptoare (de exemplu, microscopul) etc. 
Printre asemenea unelte vom deosebi o grupă 
destinată provocării de senzaţii (cum sînt ins¬ 
trumentele muzicale, aparatele optice) şi o grupă 
destinată provocării unor acte (cum este ceasul 
deşteptător). 

In încheierea consideraţiilor privind varieta¬ 
tea uneltelor să amintim organele sau pseudo- 
uneltele care sînt o parte a corpului autorului, 
de exemplu ochii, urechile, mîinile, aripile, făl¬ 
cile etc. Primele dintre cele amintite cu titlu 
de exemplu servesc pentru receptarea stimuli- 
lor, celelalte pentru exercitarea de impulsuri. 
Datorită evoluţiei naturale, toate fiinţele vii 
dispun de organe, adică de pseudounelte. Nu¬ 
mim organele pseudounelte şi nu unelte, de¬ 
oarece nu au apărut ca urmare a unei produceri 
deliberate dintr-un material exterior. In 
schimb, omul şi numai omul a creat unelte 
propriu-zise, unelte exterioare. Este remarca¬ 
bil faptul că uneltele primare şi elementare par 
a fi o imitaţie şi în acelaşi timp un fel de pre¬ 
lungire şi de amplificare a organelor : măciuca 

— a mîinii strînse în pumn ; cuţitul — a ascu¬ 
ţitului dinte incisiv ; grebla — a palmei cu de¬ 
getele ; picioroangele — a picioarelor ; cleştele 

— a fălcilor etc. 

Omul a izbutit să facă pasul hotărîtor şi să 
creeze uneltele, produse exterioare, pe cit se 
pare după chipul şi asemănarea organelor pro¬ 
prii sau al celor observate la alte fiinţe. Nici o 
altă fiinţă nu a izbutit să ajungă aici. Acest 
lucru este cu atît mai vrednic de mirare cu cit 
numeroase specii de animale se remarcă prin 
priceperea de a executa construcţii meşteşugite. 
Credem însă că nu greşim dacă afirmăm că, 
deşi animalele ştiu să folosească un obiect sau 

altul ca unealtă (de exemplu, să folosească ra¬ 
mificaţiile crengilor pentru a sprijini de ele 
nucile pe care le sparg), nu creează însă nici¬ 
odată unelte, ci numai obiecte ajutătoare din 
categoria încăperilor, categorie de aparatură a 
actului elementar la a cărei analiză trecem 
acum. 

Căci aparatura sau totalitatea produselor care 
servesc ca ajutoare la prelucrarea materialului, 
numite altfel şi echipament, cuprinde nu numai 
instrumentele de tot felul, dar şi obiecte cum 
ar fi casele, lăzile etc., adică diferite încăperi. 
Toate acestea servesc pentru limitarea libertăţii 
de mişcare a altor obiecte, numite adeseori con¬ 
ţinutul încăperilor. O oală obişnuită nu împie¬ 
dică conţinutul său să iasă pe sus, dar îl îm¬ 
piedică să se mişte lateral sau în jos. O ladă 
împiedică ieşirea în toate părţile. O şură cu 
acoperiş fără pereţi împiedică ieşirea numai în 
sus şi în jos. Luînd acestea la cunoştinţă, ob¬ 
servăm, totodată, diferenţa funcţională dintre 
o masă, o duşumea şi o estradă, pe de o 
parte, şi încăperile de felul celor amintite 
mai sus, pe de altă parte. Căci masa, duşumeaua 
etc. sînt şi ele dispozitive care slujesc la limi¬ 
tarea libertăţii de mişcare a unor obiecte, de¬ 
osebirea în raport cu cele amintite mai sus 
constînd doar în aceea că ele limitează liber¬ 
tatea de acţiune într-un singur sens, şi anume 
în jos. Aceste dispozitive ajutătoare se numesc 
suporturi. Bate la ochi înrudirea funcţională 
dintre suporturi şi dispozitive cum sînt gardu¬ 
rile, digurile şi, în general, toate îngrădirile şi 
barajele. Diferenţa dintre suporturi şi îngră¬ 
diri se reduce la faptul că, în timp ce suportu¬ 
rile împiedică mişcarea în jos, îngrădirile fac cu 
neputinţă mişcarea laterală. Dar ce sînt oare 
drumurile, pistele, viaductele ? Evident că sînt 
suporturi care se deosebesc de cele amintite 
mai înainte prin aceea că servesc la susţinerea 
unor corpuri care nu se mişcă decît în anumite 
direcţii determinate. Dar vehiculele ? Şi acestea 

nu sînt decît nişte suporturi sau încăperi ca 
atare sau formînd un întreg împreună cu un 
motor care servesc pentru a susţine ceva în 
timpul cît acest ceva este deplasat în chip de¬ 
liberat. Iată ce spune pe această temă Marx : 
„Dintre mijloacele de muncă înseşi, mijloacele 
de muncă mecanice, a căror totalitate poate fi 
denumită sistemul osos şi muscular al produc¬ 
ţiei, prezintă mai multe elemente caracteristice 
specifice unei epoci determinate de producţie 
socială, decît mijloacele de muncă ce servesc 
doar ca recipiente pentru obiectul muncii şi a 
căror totalitate poate fi numită în mod cu totul 
general sistemul vascular al producţiei, ca, de 
pildă, ţevi, butoaie, coşuri, vase etc. Numai în 
industria chimică ele au un rol important“. Şi 
în continuare : „Procesul muncii numără prin¬ 
tre mijloacele sale toate condiţiile materiale... 
Asemenea mijloace de muncă, obţinute însă 
prin intermediul muncii, sînt, de pildă, clădi¬ 
rile fabricilor, canalele, drumurile etc.“ * 

Şi iată un fapt ciudat. Cuiburile păsărilor, 
cuiburile insectelor (ca, de exemplu, stupii de 
albine, muşuroaiele de furnici), barajele ridicate 
de castori, vizuinele vulpilor sau ale bursuci¬ 
lor, carapacea cărăbuşilor — toate acestea sînt 
încăperi, şi nu unelte. Oare pînza de păianjen 
nu face parte din ele ? Şi omul pescar produce 
năvoade, şi acestea sînt un fel de încăperi. Pla¬ 
sele de sfoară însă fac parte din categoria am¬ 
balajelor, înlocuindu-le adeseori pe acestea din 
urmă ; plasa îndeplineşte rolul de pungă pen¬ 
tru păstratul alimentelor, între plasele de sfoară 
şi sitele de sîrmă diferenţa este esenţială nu¬ 
mai în ceea ce priveşte rigiditatea materialului, 
iar între sita de sîrmă şi gratiile de la o fe¬ 
reastră diferenţa esenţială constă doar în soli¬ 
ditatea obstacolului pe care îl creează. Aşadar, 
plasa pescarului este un fel de încăpere în 
sensul nostru precizat mai sus, deşi, în acelaşi 

* K. Marx şi F. Engels, Opere, voi. 23, Editura po¬ 
litică, Bucureşti, 1966, p. 193. 

timp, o unealtă de învelit, o unealtă cu care 
pescarul operează prin mişcare, folosind-o ca 
unealtă de prindere. Păianjenul nu prinde muş¬ 
tele cu pînza sa, ci doar le pîndeşte şi prinde pe 
acelea care se prind în plasă. De aceea, pînza 
de păianjen nu îndeplineşte rolul de unealtă, ci 
doar rolul de obstacol; ea nu este o unealtă, ci 
numai o încăpere. Iată deci o ipoteză care ur¬ 
mează să fie verificată : oare este, intr-adevăr, 
aşa cum presupunem, oare, intr-adevăr, dintre 
toate animalele numai omul creează unelte ? 
(Franklin, după cum arată Marx în acelaşi loc, 
îl defineşte pe om ca pe un toolmaking animal, 
animal făuritor de unelte.) Şi întreaga apara¬ 
tură a celorlalte fiinţe înzestrate, intr-adevăr, 
cu organe se mărgineşte la construirea de în¬ 
căperi ? 

Există motive obiective pentru care în limba 
polonă cazul instrumental serveşte atît pentru 
a comunica informaţii privind uneltele, ca şi 
privind modul de acţiune. Se spune că cineva 
taie o pîine cu un cuţit *, că cineva se stimu¬ 
lează cu cofeină, că cineva salută pe altcineva 
scoţînd pălăria din cap. In primele două propo¬ 
ziţii, instrumentalul exprimă unealta, în urmă¬ 
toarele două se exprimă modul. In afară de 
aceasta, în cazurile al doilea şi al treilea se 
poate spune, dacă intuim intenţia limbii polone 
literare curente, că cu ajutorul instrumentalu¬ 
lui se indică mijlocul folosit în acţiune (cofeina, 
scoaterea pălăriei). Să încercăm deci să stabi¬ 
lim raportul dintre noţiunile de unealtă, mijloc 
şi mod. 

Iată cîteva exemple de „mijloace“ în sensul 
pe care am dori să-l ataşăm acestui cuvînt : 
deschiderea unei ferestre este un mijloc folosit 

* Intrucît în limba română nu există un caz in¬ 
strumental, sensul lui fiind exprimat cu ajutorul 
unor prepoziţii, exemplificările traduse nu sugerează 
aproape nimic. Cititorii care cunosc limbi care folo¬ 
sesc cazul instrumental pot reconstitui raţionamentul 

autorului. — Nota Irad. 

\ 

pentru a risipi zăpuşeala, spălarea unei răni 
este un mijloc pentru a preveni infectarea or¬ 
ganismului, punerea ochelarilor este un mijloc 
folosit pentru a face cu putinţă o vedere lim¬ 
pede, tragerea unui sertar este un mijloc pentru 
a scoate din el un manuscris, asfaltarea unui 
drum este un mijloc de nivelare a acestuia şi 
de a-1 face să permită mersul lin al vehiculelor. 
In toate aceste exemple şi în altele asemănă¬ 
toare, atunci cînd indicăm mijlocul, o facem 
rostind denumirea uneltei sau a unei alte com¬ 
ponente a aparaturii, cum ar fi vasul, suportul 
etc., sau arătînd o modificare intervenită în 
acestea din urmă care provoacă, permite sau 
înlesneşte o modificare sau o stare de lucruri 
care constituie scopul nostru. Dar nu întotdea¬ 
una este necesar să intervină o modificare a 
aparaturii. Adeseori este suficient un eveni¬ 
ment static, menţinerea acestuia într-o anumită 
stare, de exemplu atunci cînd spunem că păs¬ 
trarea liniştei în ambianţa unui bolnav este cel 
mai bun mijloc terapeutic. Mai mult decît atît, 
mijlocul poate lua forma unei modificări sau 
a unei stări a materialului. Intr-o expresie mai 
generală : un mijloc pentru un scop este un 
eveniment constituind opera cuiva, luînd forma 
unei schimbări sau unei stări provocate în ve¬ 
derea atingerii scopului. Se întîmplă însă ca 
mijlocul să fie folosit dînd efectul prevăzut sau 
nedîndu-1, ca el să fie folosit numai după o în¬ 
cercare de punere în funcţiune a sa, sau ca, în 
sfîrşit, să rămînă în domeniul intenţiei pure. 
In aceste din urmă două cazuri nu există un 
mijloc adevărat, ci doar intenţia de a-1 folosi 
sau, într-o expresie mai liberă — „un mijloc 
intenţionat 11 . în conformitate cu definiţia dată 
mai sus, semnul lingvistic al mijlocului se com¬ 
pune în mod normal din două substantive : din 
denumirea unui obiect şi dintr-un termen oare¬ 
care desemnînd un eveniment. Să reamintim 
exemplele : scoaterea pălăriei, deschiderea fe¬ 
restrei, tragerea sertarului etc. Caracterul de 

substantiv adverbial al acestor termeni provine 
de acolo că ele indică opera cuiva. Totuşi une¬ 
ori mijlocul este indicat cu ajutorul unui singur 
termen sintetic, de exemplu atunci cînd se spune 
că masajul este un bun mijloc terapeutic sau că 
se recomandă odihna ca fiind mijlocul princi¬ 
pal pentru refacerea capacităţii de activitate. 
Evident că în aceste cazuri avem de-a face cu 
prescurtări. Este vorba, fără îndoială, de ma¬ 
sarea membrelor corpului, de odihna unei per¬ 
soane obosite etc. 

Dar oare tot aşa putem să ne explicăm faptul 
că se utilizează drept „denumire de mijloc" 
cuvinte ca, de exemplu „antinevralgic", denu¬ 
mire care ar urma să desemneze un „mijloc 
contra durerii de cap" etc. Noi socotim că de¬ 
osebirea nu stă decît în faptul că prescurtarea 
s-a operat, ca să zicem aşa, din partea opusă. 
S-a renunţat la termenul cu caracter evenimen- 
ţial, păstrîndu-se denumirea obiectului care 
suferă evenimentul. In înţelesul nostru, mijloc 
nu este antinevralgicul ca atare, ci administra¬ 
rea lui, şi ne îngăduim să presupunem că toc¬ 
mai la acest lucru se gîndesc persoanele care 
denumesc mijloc terapeutic un medicament sau 
altul, de unde, evident, nu rezultă că cuvîntul 
„mijloc" nu este folosit în vorbirea curentă şi 
în alte roluri, deşi, din punct de vedere pra- 
xeologic, înrudite cu înţelesul dat de noi. Dacă 
detergentul care „spală singur" poartă titlul de 
mijloc de spălat, aceasta se întîmplă avînd în 
vedere rolul de unealtă (prezentată cu o anu¬ 
mită doză de personificare) : aici unealta este 
numită mijloc. 

Pătrunderea în esenţa mijlocului ne deschide 
perspectiva spre esenţa modului. Pentru a ex¬ 
plica cuiva în ce mod se face ceva, ajunge să 
răspundem la întrebarea : cum se face ? Dar 
cum răspundem la o asemenea întrebare ? De 
exemplu, descriem felul mişcării care consti¬ 
tuie impulsul nostru voit : am împins, am smu¬ 
cit sau am răsucit etc., indicăm organul corpu- 

lui care a fost activ în timpul acţiunii, pentru 
că într-un fel punem în mişcare o maşină de 
cusut dacă facem acest lucru cu mina şi într-alt 
fel dacă îl facem cu piciorul ; apoi indicăm mij¬ 
loacele pe care le-am folosit. Pentru că într-un 
fel acţionăm dacă apelăm la persuasiune şi în¬ 
tr-alt fel atunci cînd recurgem la ordin ; într-un 
fel se tratează furunculoza prin incizia plăgii şi 
într-alt fel atunci cînd se aplică un tratament 
intern cu injecţii folosind vaccinul corespun¬ 
zător. In sfîrşit (în cazul unor succesiuni de ac¬ 
ţiuni, la care ne vom referi mai tîrziu), des¬ 
criem modul de desfăşurare a unei acţiuni 
compuse : de un fel este călăria la trap şi de 
alt fel cea în galop ; într-un fel se demonstrează 
o propoziţie în mod direct şi într-alt fel prin 
reducere la absurd. Aceste moduri diferite de 
demonstraţie sînt şi metode diferite, căci me¬ 
toda nu este nimic altceva decît un mod con¬ 
ştient şi sistematic. Dar vom discuta metoda 
abia după ce ne vom fi oprit la noţiunea de act 
compus. 



V 

POSIBILITATEA ACŢIUNII 


S-a amintit mai sus că anumite mijloace ser¬ 
vesc pentru a face cu putinţă un lucru sau altul. 
Este bine deci să cercetăm noţiunea de posibi¬ 
litate sau, mai degrabă, diferitele noţiuni pe 
care le implică acest termen în raport cu acti¬ 
vitatea subiectului care acţionează. Adeseori se 
spune că cineva poate să facă ceva avîndu-se 
în vedere faptul că acest lucru este permis, 
adică nu este interzis. Alteori, cînd se spune, 
de exemplu, că un bolnav poate să-şi permită 
o scurtă plimbare, nu se urmăreşte decît să se 
comunice că dacă va face o asemenea plim¬ 
bare nu i se va întîmpla nimic rău. Dar în alte 
cazuri, atunci cînd se afirmă posibilitatea unei 
acţiuni oarecare se constată pur şi simplu reali- 
zabilitatea ei. Tocmai de această nuanţă de 
sens a „posibilităţii ne vom ocupa cu ceva 
mai multă luare aminte. 

O examinare mai atentă ne indică dintr-o 
dată dublul caracter al acestei nuanţe seman¬ 
tice, cuprinzînd deopotrivă posibilitatea lăun¬ 
trică sau dispoziţională, ca şi pe cea exterioară 
sau situaţională. Intr-un moment oarecare in¬ 
tervine posibilitatea ca un individ să facă cu¬ 
tare sau cutare lucru sau, cu alte cuvinte : un 
anumit individ într-un anumit moment are 
posibilitatea de a face cutare lucru, ceea ce în¬ 
seamnă că este destul de capabil să-l facă dacă 
vrea, că este pentru moment destul de puter¬ 
nic, că ştie să se mişte (sau să-şi încordeze min- 

tea) în mod corespunzător şi ştie cum să se 
apuce de treaba aceea. In sens dispoziţional, 
posibilitatea de acţiune — căci de aceasta este 
vorba aici — se reduce la reunirea forţei, abili¬ 
tăţii şi a ştiinţei, evident în raport cu împre¬ 
jurările date în momentul respectiv. In schimb, 
posibilitatea de acţiune înţeleasă în sens situa- 
ţional se referă tocmai la circumstanţe sau la 
ceea ce se întîmplă cu lucrurile exterioare în 
raport cu individul respectiv şi la starea în care 
se află ele în momentul în care el îşi exercită 
impulsul. Căci diferitele situaţii sînt combinaţii 
ale stărilor de lucruri exterioare care se deose¬ 
besc între ele prin punctele de vedere din care 
sînt privite şi prin măsura în care ele favori¬ 
zează sau stînjenesc acţiunile respective. Aşa¬ 
dar, individul cutare are în momentul cutare 
posibilitatea situaţională de a face cutare lucru 
în cutare împrejurări aparţinînd cutărui mo¬ 
ment, dacă aceste împrejurări nu formează nici 
o condiţie suficientă a acelui moment care să 
determine sau ceea ce ar trebui să fie opera in¬ 
dividului respectiv din punctul de vedere al 
cutărui impuls, sau negarea acelei opere. Să 
presupunem că un submarin s-a scufundat pe 
fundul mării şi ansamblul împrejurărilor ex¬ 
terne este de asemenea natură încît orice încer¬ 
care de a se ridica la suprafaţă, întreprinsă de 
oricare dintre membrii echipajului, este di¬ 
nainte sortită eşecului. In acest exemplu, împre¬ 
jurările determină negarea operei intenţionate. 
Acum să presupunem că un copil care călăto¬ 
reşte cu trenul se străduieşte să împingă trenul, 
se străduieşte din răsputeri să împingă pereţii 
vagonului, sau că un sălbatic alungă umbra de 
pe lună bătînd toba în timpul unei eclipse. In 
primul caz, trenul se potriveşte cu intenţia co¬ 
pilului : merge repede ; în cazul al doilea, um¬ 
bra părăseşte intr-adevăr luna, în concordanţă 
cu intenţia sălbaticului. Dar nu ei au realizat 
acest lucru şi nici nu puteau să-l realizeze, 
fiindcă nu au avut posibilitatea situaţională 

pentru o acţiune corespunzătoare. Aceasta da¬ 
torită faptului că mişcarea trenului, adică 
ceea ce a constituit opera intenţionată, a fost 
determinată de împrejurări exterioare simul¬ 
tane cu opintirea copilului. Tot aşa s-a întîm- 
plat în ceea ce priveşte mişcarea umbrei pe 
discul lunii. Cu totul altceva se întîmplă în ca¬ 
zul acţiunii efective. Dacă, de exemplu, un clo¬ 
potar trage de frînghie şi opera lui este faptul 
că clopotul sună, el a avut şi posibilitatea situa- 
ţională de a face ca sunetul să se producă, de¬ 
oarece acest fapt nu a fost determinat de îm¬ 
prejurările exterioare simultane cu trasul 
frînghiei, ci a fost opera clopotarului ; nici ne¬ 
garea acestui fapt nu a fost determinată de 
aceste împrejurări, căci, în ciuda intervenţiei 
lor, clopotul a sunat. 

Aşadar, am examinat, cel puţin într-o anu¬ 
mită măsură, amîndouă variantele posibilităţii 
înţelese ca executabilitate. Mai rămîn însă de 
lămurit anumite puncte în ceea ce priveşte ra¬ 
porturile temporale. Şi anume trebuie făcută 
distincţia între momentul impulsului (b), mo¬ 
mentul operei, a cărei posibilitate de înfăptuire 
o avem în vedere (c), şi un moment oarecare 
anterior momentului impulsului (a) cu condiţia 
ca ele să aparţină intervalului de timp în care 
individul respectiv a reuşit să dobîndească forţa, 
îndemînarea şi ştiinţa respectivă. Dar cînd are 
individul posibilitatea dispoziţională de a în¬ 
făptui opera respectivă ? Din cele de mai sus 
se desprinde răspunsul că în momentul im¬ 
pulsului el are această posibilitate. Dar el o 
are şi mai devreme. Mai precis : individul are 
în momentul a posibilitatea de a face în mo¬ 
mentul b să se întîmple cutare lucru în momen¬ 
tul c. Momentul a poate coincide cu momen¬ 
tul b, dar nu-i poate fi ulterior acestuia din ur¬ 
mă. Momentul c, în general ulterior momentu¬ 
lui b, poate să coincidă cu acesta (dacă opera res¬ 
pectivă este chiar exercitarea impulsului), dar 
nu-1 poate devansa, căci nimeni nu poate fi au- 

torul unui eveniment anterior impulsului auto¬ 
rului. O mică observaţie, dacă spunem că într-un 
moment dat cineva „poate 14 sau „nu poate", nu 
dăm niciunuia dintre aceste cuvinte sensul 
definit mai sus referitor la un mod special la 
acţiune. Le folosim într-un rol mai general, lo¬ 
gic, în sensul că, dacă spunem că ceva poate 
fi, aceasta nu înseamnă decît că supoziţia cu¬ 
tare se conformează cu ipotezele adoptate (adică 
nu duce la contradicţie). 

Relaţii analoage domină pe terenul posibili¬ 
tăţii situaţionale cu deosebirea că putem deplasa 
momentul a înapoi pînă la începutul existenţei 
individului respectiv, integrînd expresia „în mo¬ 
mentul a individul respectiv are posibilitatea 
situaţională de a face în momentul b să se în- 
tîmple cutare lucru în momentul c“. înseamnă 
că împrejurările exterioare în raport cu el apar- 
ţinînd momentului a nu determină prin ele 
însele nici evenimentul din momentul c, nici 
negarea lui. 

Aşadar, pentru a sprijini concluziile de mai 
sus cu un exemplu plastic : în cursul unei zile 
întregi, N.N. are (şi mai înainte, în timpul care 
este prezent) posibilitatea dispoziţională de a 
întoarce seara ceasul deşteptător astfel încît 
acesta să sune a doua zi dimineaţa. El are 
această posibilitate şi în momentul în care în¬ 
toarce ceasul. Un alt exemplu : N.N. are în 
cursul unei zile posibilitatea dispoziţională de 
a-şi trezi vecinul în dimineaţa următoare stri- 
gîndu-1. Aici momentul operei aproape coincide 
cu momentul impulsului. Exemplele de mai sus 
se pot aplica şi la posibilitatea situaţională. 

După ce am fixat conţinutul noţiunilor, să 
notăm cîteva relaţii la a căror formulare ne vor 
fi de folos definiţiile, continuînd astfel exami¬ 
narea începută mai sus a acestor relaţii. Este 
limpede că executarea unui act presupune o 
posibilitate situaţională, într-un sens bilaterală, 
a operei rezultate din act, ca şi a negării operei. 
Totodată este bilaterală şi posibilitatea dispozi- 

ţională. Căci, dacă Ion (ne exprimăm astfel mai 
expresiv decît dacă spunem „individul respec- 
tiv“) are posibilitatea dispoziţională de a face 
un lucru, el are şi posibilitatea dispoziţională de 
a nu-1 face. Spre a nu confunda această teză cu 
alta, şi ea corectă, atragem atenţia asupra lo¬ 
cului potrivit al negării întrebuinţate aici. Dacă 
în momentul a Ion are posibilitatea de a exer¬ 
cita în momentul b un impuls care atrage după 
sine ceea ce în momentul c va fi de natura cu¬ 
tare, el are în clipa a posibilitatea de a nu exer¬ 
cita în momentul b acest impuls, într-un caz 
particular posibilitatea de a se abţine de la un 
asemenea impuls, de pildă revenind la exem¬ 
plul cu ceasul deşteptător — posibilitatea 
de a nu-1 întoarce. Aici negaţia a apărut atunci 
cînd am descris impulsul din momentul b. Dar 
raportînd negarea la opera din momentul c ob¬ 
ţinem o altă relaţie, şi anume : dacă Ion are 
posibilitatea dispoziţională de a face ceva, el 
are şi posibilitatea dispoziţională de a face să 
nu se întîmple aşa. Dar Ion al nostru are şi po¬ 
sibilitatea dispoziţională de a exercita în mo¬ 
mentul b un impuls care să atragă după sine 
faptul că în momentul c lucrurile nu vor sta 
în cutare fel. Dacă poate să execute seara o 
mişcare care să facă ceasul să sune a doua zi 
dimineaţa, el poate să execute seara o mişcare 
astfel încît a doua zi dimineaţa ceasul să nu 
sune. Presupunem că toate acestea sînt în con¬ 
cordanţă cu opinia curentă. Ar fi însă vădit 
eronat să ne îngăduim să localizăm negarea 
înaintea oricăreia dintre componentele descrierii 
operei în momentul c şi să formulăm în raport 
cu o asemenea negare o relaţie analoagă. Căci 
din faptul că, de exemplu, Ion poate să întoarcă 
ceasornicul astfel încît să sune tare nu rezultă 
că el îl poate întoarce în aşa fel încît să sune în¬ 
cet. Din păcate, există ceasuri deşteptătoare 
care sună asurzitor şi altele care nu sună deloc. 
Ne mai întrebăm ce se întîmplă dacă negarea 
se referă la momentul a. Răspunsul la această 

întrebare ni-1 dă logica elementară care ne 
spune că dacă Ion are la un moment dat posi¬ 
bilitatea de a face ceva, este evident că nu este 
adevărat că el nu are în clipa aceea această po¬ 
sibilitate. 

Tot atît de adevărat este că o posibilitate de 
acţiune pe care o avem se pierde odată cu tre¬ 
cerea timpului şi că pentru praxeolog sînt im¬ 
portante anumite relaţii referitoare la această 
problemă. Trecînd la examinarea lor introdu¬ 
cem noţiunea de moment critic (sau hotărîtor). 
Este momentul în care ia sfîrşit posibilitatea si- 
tuaţională de acţiune a cuiva, şi odată cu 
aceasta posibilitatea de acţiune în general. Dacă 
Ion ar fi executat, de exemplu, o anumită miş¬ 
care într-un moment mai timpuriu, efectul im¬ 
pulsului său ar fi fost cutare sau cutare. Dar 
începînd cu acel moment problema încetează 
să mai depindă de el, astfel încît orice ar în¬ 
treprinde, dintr-un anumit punct de vedere, 
acţiunea lui nu mai are nici o importanţă pen¬ 
tru mersul ulterior al evenimentelor. Dacă ulti¬ 
mul autobuz pentru Skolimov pe ziua de astăzi 
pleacă la ora 22, la această oră toţi cei care nu 
s-au urcat în el şi în nici unul din cele care au 
plecat înainte, au pierdut posibilitatea de a o 
face. Mai precis : dacă în momentul b Ion a 
exercitat un impuls, a cărui exercitare a atras 
după sine faptul că în momentul c se va în- 
tîmpla cutare sau cutare lucru, în acest caz Ion 
nu mai are după aceea (după momentul b) po¬ 
sibilitatea ca în momentul c să se întîmple cu¬ 
tare lucru. El nu mai are nici posibilitatea să 
facă ca în momentul c să nu se întîmple cutare 
lucru. In asemenea cazuri se spune că „zarurile 
au fost aruncate 11 . Dealtfel tot aşa se spune 
atunci cînd cineva nu a exercitat la un moment 
dat un impuls şi, datorită acestei neexercitări 
s-a produs un efect analog. Momentul hotărîtor, 
clipa despre care se spune adeseori „acum ori 
niciodată 1 ', este în acelaşi timp momentul în 
care posibilitatea de acţiune este redusă la două 

alternative fundamentale : „ori laie, ori bălaie“. 
înaintea momentului hotărîtor există dintr-un 
punct de vedere dat trei eventualităţi la alegere: 
aceea de a rezolva problema în mod pozitiv, de 
a-i da o soluţie negativă sau de a amina rezolva¬ 
rea. Să denumim această situaţie situaţia po¬ 
sibilităţii complete. Posibilitatea completă nu 
reprezintă posibilitatea de alegere maximă. Căci 
în cazul amînării există adeseori variate even¬ 
tualităţi privite dintr-un anumit punct de ve¬ 
dere. Situaţia poate lua forma unei singure alter¬ 
native sau forma unui număr mai mare de alter¬ 
native şi adeseori forma unor alternative prea 
numeroase. Pentru a prezenta lucrurile în mod 
plastic să apelăm la nişte exemple luate din 
călătorii. Aşadar să presupunem că Ion al nos¬ 
tru se afla în clipa aceea la Skierniewice. El se 
poate duce la Varşovia astăzi cu un tren avînd 
plecarea în momentul ulterior bi, poate renunţa 
la călătoria sa la Varşovia, poate amîna rezolva¬ 
rea dilemei „să plec sau să nu plec la Varşo- 
via“ pînă la sosirea oricăruia dintre trenurile 
aşteptate în momentele b 2 , bi... Din punctul 

de vedere al plecării la Varşovia cu trenul din 
Skierniewice, el are deci o posibilitate com¬ 
pletă. Dar din punctul de vedere al alegerii orei 
de plecare el are posibilităţi chiar prea variate. 
El poate rezolva problema plecării în mod po¬ 
zitiv în momentul b 2 , o poate rezolva negativ şi 
poate amîna rezolvarea ei. Dar, amînînd ple¬ 
carea, el se poate comporta în feluri diferite 
din punctul de vedere al alegerii vreunuia din 
trenurile mai tîrzii. Adică nu ca în cazul în care 
dintr-o gară pleacă într-o zi un singur tren spre 
o anumită destinaţie. Dar a avea o posibilitate 
completă alcătuită dintr-un număr oricît de 
mare de eventualităţi nu este suficient. Mai este 
necesară şi priceperea de a alege la un moment 
dat eventualitatea corespunzătoare. Adeseori 
această pricepere nu este comună. Un jucător 
de şah începător pierde des, poate de cele mai 

multe ori datorită faptului că nu ştie să tragă 
folos de pe urma posibilităţilor obiective pe care 
le oferă o anumită situaţie creată pe tablă. El 
nu-şi dă seama de posibilităţile pe care le are 
sau nu ştie să aprecieze importanţele lor rela¬ 
tive. Se întîmplă ca atunci cînd rătăceşti un 
lucru : adeseori eşecul căutării se explică prin 
faptul că nu epuizezi toate posibilităţile de a 
te uita în cutare sau cutare loc. 

Puţin mai înainte am dat peste noţiunea de 
alegere, o noţiune neîndoios praxeologică. Care 
este conţinutul ei ? Ce înseamnă că cineva a 
ales cutare sau cutare ? înseamnă că : 1) a ad¬ 
mis (într-un caz particular a recunoscut, une¬ 
ori corect, alteori greşit) că cutare sau cutare 
lucru poate fi făcut sau se poate face altceva ; 
2) a comparat un lucru cu altul ; 3) a făcut 
înadins să fie una din două şi a făcut intenţio¬ 
nat să nu fie cealaltă (într-un caz particular a 
făcut ceea ce era eficient ; într-un alt caz parti¬ 
cular — dealtfel normal — a urmat ceea ce a 
socotit a fi mai bun ; în mod normal pot avea 
loc şi au loc amîndouă cazurile particulare si¬ 
multan). Este limpede că poate exista o mul¬ 
ţime de asemenea eventualităţi. Cerem iertare 
cititorului, dacă admite conţinutul noţiunii de 
„alegere“, pentru această explicaţie greoaie a 
sensului ei. 

Bogăţia de eventualităţi concurente ia forme 
diferite, de exemplu în funcţie de dispunerea 
lor în timp. Căci un individ poate avea în mo¬ 
mentul a posibilitatea de a se comporta într- 
un anumit fel în momentul bj şi de a se com¬ 
porta într-un alt fel în momentul b 2 şi iarăşi 
într-un alt mod în momentul b 3 etc. Dar se mai 
poate întîmplă ca unele dintre aceste moduri de 
a se comporta să aparţină simultan aceleiaşi 
clipe. Un mers al trenurilor poate fi de aşa na¬ 
tură încît dintr-un nod de cale ferată să plece 
trenuri la ore diferite în direcţii diferite, iar 
altele simultan în direcţii diferite. Aceste even- 

tualităţi concurente pot diferi sub multe as¬ 
pecte. De exemplu, din aceeaşi gară pot pleca 
simultan în aceeaşi direcţie două trenuri, un 
personal şi un accelerat. Poate exista posibi¬ 
litatea de a se ajunge dintr-un oraş într-altul 
cu trenul, cu automobilul, cu avionul, cu vapo¬ 
rul etc. Există deci diferite feluri în care se 
acumulează eventualităţi concurente şi printre 
acestea şi cazul în care toate coincid într-un sin¬ 
gur moment din punctul de vedere al interesu¬ 
lui cuiva pentru o anumită problemă. Atunci 
cînd excesul de posibilităţi ajunge să încurce 
lucrurile (măgarul lui Buridan care a primit în- 
tr-o iesle fîn şi în alta ovăz ; chiar şi această 
dublă eventualitate i-a dat bătaie de cap), atunci 
se vorbeşte de embarras de richesse, iar atunci 
cînd momentul decisiv al tuturora coincide, în¬ 
curcătura este dublă : la embarras de richesse 
se adaugă situaţia de tipul „acum ori niciodată 1 '. 

Intr-o anumită măsură putem crea sau între¬ 
ţine posibilităţi de acţiune în cutare moment 
sau dintr-un anume punct de vedere putem să 
renunţăm în mod deliberat la asemenea posibi¬ 
lităţi sau să nu le admitem. De aici se desprind 
problemele tehnicii generale de manipulare a 
posibilităţilor de acţiune. In această tehnică nu 
se poate să nu se ţină seama de relaţii ca aceea 
în care dobîndirea unor posibilităţi de acţiune 
implică necesitatea acţiunii sau aceea în care 
obţinerea unor posibilităţi trebuie compensată 
prin pierderea altora sau aceea în care se poate 
pierde o posibilitate de acţiune numai execu- 
tînd un act dintr-un anumit punct de vedere. 
Astfel, atunci cînd cumpărăm cu ultimii bani 
un bilet de spectacol menţinem posibilitatea de 
a ne afla printre spectatori (posibilitate pe care 
am fi pierdut-o dacă toate biletele ar fi fost 
vîndute înainte de a fi ajuns noi la ghişeu), dar 
pierdem posibilitatea de a ne afla în aceeaşi 
seară la alt teatru sau de a cumpăra ceva înainte 
de a obţine următoarea tranşă de bani. Bacon 

ne povesteşte cazul unui erou care şi-a muşcat 
limba pentru a nu trăda un secret : iată un 
exemplu de renunţare deliberată la o anume 
posibilitate de acţiune dintr-un anumit punct 
de vedere. Cineva refuză să fie informat despre 
un lucru pentru a nu avea posibilitatea de a 
repeta informaţia în faţa unor persoane neche¬ 
mate, probabil pentru că ar exista tentaţia de 
a face aşa ceva. Un conducător versat al unei 
mari instituţii recunoaşte că de obicei trimite 
la conferinţe consacrate unor probleme încă in¬ 
suficient lămurite delegaţi cu împuterniciri li¬ 
mitate, care să nu fie obligaţi să adopte o pozi¬ 
ţie şi să se poată scuza prin lipsă de competenţă. 
Cît priveşte pierderea posibilităţii de acţiune 
prin executarea unui act, am avut exemple po¬ 
trivite atunci cînd am discutat noţiunea de mo¬ 
ment hotărîtor. 

Acum însă am vrea să spunem ceva mai mult 
şi să subliniem cuvîntul „numai“ în propozi¬ 
ţia că există cazuri în care se poate pierde po¬ 
sibilitatea de acţiune dintr-un punct de vedere 
numai executînd un act din acelaşi punct de 
vedere. Vine momentul decisiv : rămîi sau pleci, 
semnezi acordul în forma în care îţi este oferit, 
îl semnezi cu rezerve sau nu-1 semnezi deloc ? 
Ne despărţim pentru totdeauna, plec : îmi ceri 
scuze, îmi spui altceva sau nu-mi spui nimic. 
La asemenea răscruci, acţiunea nu poate fi evi¬ 
tată, căci şi rămînerea deliberată este un act la 
fel ca şi refuzul deliberat de a iscăli un docu¬ 
ment sau plecarea deliberată fără a spune un 
cuvînt. Se pune întrebarea dacă nu putem 
pierde posibilitatea de acţiune dintr-un punct 
de vedere altfel decît printr-un act, prin exe¬ 
cutarea unui act din acelaşi punct de vedere, 
împotriva acestei afirmaţii par a pleda eveni¬ 
mente ca, de exemplu, pierderea neaşteptată a 
cunoştinţei înainte de a te urca în tren, de a 
semna o hîrtie sau de a răspunde la o întrebare. 
Căci ceea ce s-a întîmplat cu individul aici în 

discuţie nu conţine impulsul său voit. Asta aşa 
este, dar se întîmplă uneori ca el să fi rezolvat 
problema înainte de a-şi fi pierdut cunoştinţa : 
în ultimul moment înainte de pierderea cunoş¬ 
tinţei, cînd adoptarea unei soluţii sau a alteia 
în problemă mai depindea încă de comporta¬ 
rea sa intenţionată. In asemenea cazuri, mo¬ 
mentul decisiv intervine mai devreme ; el poate 
consta în momentul penultimei discuţii, care 
poate că nu părea hotărîtoare, dar de fapt a fost. 
Atragem atenţia asupra faptului că dintr-un 
anumit punct de vedere momentul hotărîtor 
poate conţine un act chiar şi atunci cînd actul 
nu a fost intenţionat din acel punct de vedere. 
Astfel, cineva care se ia cu vorba într-o sală de 
aşteptare dintr-o gară, scăpîndu-i momentul 
plecării trenului, este el însuşi vinovat de fap¬ 
tul că a rămas, căci a depins de comportarea sa 
intenţionată în momentul discuţiei (s-a compor¬ 
tat deci intenţionat) dacă pleacă sau rămîne. El 
este singur autorul rămînerii, deşi rămînerea 
nu a stat în intenţia lui, ba chiar era contrară 
acesteia. 

Există deci situaţii în care cineva posedă po¬ 
sibilitatea de acţiune dintr-un anumit punct de 
vedere, dar în care persoana respectivă este 
obligată la act din acelaşi punct de vedere. Poate 
că ar fi util încă un exemplu de asemenea si¬ 
tuaţii faţă de cele oferite mai sus. Să ne închi¬ 
puim un actor care ia parte la un spectacol de 
teatru : oricum s-ar comporta, comportamentul 
său se va reflecta, într-un fel sau altul, asupra 
desfăşurării spectacolului. Dacă actorul nostru 
se mişcă aşa cum prevede rolul, el îşi execută 
actul actoricesc în conformitate cu o intenţie 
recunoscută în mod colectiv, dacă se mişcă alt¬ 
fel, dacă de exemplu rosteşte alte cuvinte decît 
cele prevăzute în rol, va continua să joace, ce e 
drept, greşit, dar, oricum, va juca pe scenă ; 
dacă însă, în loc să se mişte într-un fel sau al¬ 
tul, în loc să rostească un text sau altul, va ră- 

mîne încremenit şi tăcut, oare atunci îşi va 
pierde funcţia de actor care joacă un rol ? Evi¬ 
dent că nu. Nemişcarea şi tăcerea îşi au expre¬ 
sivitatea lor şi nu numai pe scenă, ceea ce co¬ 
respunde maximelor : 

Qui tacet probat şi Qui tacet consentire vi¬ 
de tur. 

In § 25 din capitolul 21 al cărţii a doua, volu¬ 
mul întîi din Eseu asupra intelectului omenesc, 
Locke spune foarte frumos că „în majoritatea 
cazurilor omului nu-i este dat să vrea sau să 
nu vrea (căci atunci cînd îi vine în minte o ac¬ 
ţiune care stă în puterea lui el nu poate ocoli 
un act de voinţă, fiind nevoit să se decidă pen¬ 
tru una sau pentru cealaltă) 14 — traducerea lui 
Gawecki, Varşovia, 1955. 

Dacă aşa stau lucrurile, dacă adeseori posi¬ 
bilitatea de acţiune se combină cu necesitatea 
acţiunii, dacă adeseori cel ce poate acţiona tre¬ 
buie implicit să acţioneze, ar fi bine să ne con¬ 
centrăm pentru o clipă atenţia asupra plurali¬ 
tăţii de sensuri a acestui „trebuie 41 cu referire 
la acţiuni. în aceste contexte, cuvîntul „trebuie 41 
se întîmplă să aibă o funcţie pur logică aşa cum 
o are în deducţiile referitoare la altceva, infor- 
mînd pur şi simplu că o negare a cutărui lucru 
ar fi în contradicţie cu postulatele. Dacă este 
adevărat că Ion ridică în mod intenţionat mina 
în semn de aprobare sau nu o ridică, tot în mod 
intenţionat, dînd astfel de ştire că nu este de 
acord cu propunerea, şi dacă orice exprimare 
intenţionată a acordului sau dezacordului este 
o acţiune, atunci Ion trebuie să acţioneze. 
Aceasta înseamnă că ipoteza potrivit căreia el 
nu va acţiona ar fi în dezacord cu ipotezele 
menţionate. Este vorba de acelaşi „trebuie 44 lo¬ 
gic ca, de exemplu, în cazul în care cineva con¬ 
chide că XY trebuie să fie un bun cunoscător 
în materie de vreme ce XY este un bun profe¬ 
sor al materiei respective, şi numai acela poate 
preda bine o materie care se pricepe bine la 
ceea ce învaţă pe alţii. 

Alteori însă ne gîndim la altceva atunci cînd 
afirmăm, de exemplu, că situaţia obligă pe ci¬ 
neva la un act sau la un act de un anumit fel. 
Intr-un asemenea caz vrem să spunem că dacă 
în această situaţie individul respectiv nu ar ac¬ 
ţiona (de exemplu, ar dormi) sau dacă nu ar 
acţiona în cutare mod (de exemplu, ar participa 
la un joc de societate, în loc să depună o ac¬ 
tivitate profesională, de exemplu în loc să facă 
unui pacient o injecţie), lucrurile ar sfîrşi rău, 
atît de rău încît în această situaţie ar fi fost mai 
bine sau cel puţin nu atît de dăunător dacă ar 
acţiona (respectiv de aceea ar acţiona în cutare 
mod) deCît dacă nu ar acţiona (respectiv dacă 
nu ar acţiona în cutare mod). In acest sens nu¬ 
mim o situaţie care obligă la o acţiune o situaţie 
coercitivă. Un caz particular al acesteia va fi si¬ 
tuaţia în care o acţiune sau abţinere de la 
aceasta (şi deci şi acţiunea negativă corespun¬ 
zătoare) este impusă. Aici răul cuprinde toate 
consecinţele negative pe care le are conflictul 
cu ordinul primit. 

Din punctul de vedere al bogăţiei sau sără¬ 
ciei de posibilităţi de acţiune, situaţiile coerci¬ 
tive pot fi mai mult sau mai puţin restrictive 
în funcţie de faptul dacă există mai multe sau 
mai puţine eventualităţi diferite ale unei ac¬ 
ţiuni admisibile (de exemplu, de a se consuma 
acest lucru sau celălalt, sau acest lucru, acum 
sau ceva mai tîrziu, pentru a se preveni sleirea 
puterilor prin lipsa de hrană, iar alteori numai 
acest lucru sau celelalte, dar într-un anumit 
timp). O menţiune specială necesită situaţia pe 
care o vom denumi situaţie cu o singură ieşire, 
adică situaţia în care nu există decît o singură 
modalitate de evitare a răului, în raport cu care 
situaţia dată este coercitivă : de exemplu, într-o 
partidă de şah trebuie neapărat cedată regina, 
căci altfel se produce un mat indiscutabil. 

O situaţie coercitivă este accentuată de orice 
lucru care necesită un efort mai mare drept 
condiţie de executare a unui act necesar. Dacă 

însă devine necesară o cheltuire maximă de 
forţe sau mijloace de care dispune individul 
care acţionează, atunci situaţia coercitivă se nu¬ 
meşte situaţie critică. Cităm ca exemplu nece¬ 
sitatea unei sforţări maxime pentru a ajunge 
primul la ţintă, necesitatea de a răscumpăra de 
ipoteci prin cedarea întregii averi etc. Este lim¬ 
pede că situaţia cea mai restrictivă este situaţia 
critică, care este, în acelaşi timp, o situaţie cu 
o singură ieşire. 



VI 

ACTUL COMPUS ŞI FELURILE SALE 


Nu orice ansamblu de acte este un act com¬ 
pus. Lovirea cu degetul a unei clape de pian 
executată într-o anumită cameră dintr-un anu¬ 
mit apartament, răsucirea unui întrerupător al 
unei lămpi electrice într-un alt apartament, în- 
figerea lamei unei lopeţi în pămînt undeva de¬ 
parte în afara oraşului, toate luate la un loc nu 
reprezintă decît o colecţie de acte elementare, 
dar nu o acţiune compusă, căci pentru ca o co¬ 
lecţie de acte să constituie un act compus este 
necesar ca între elementele sale să intervină un 
raport de cooperare pozitivă sau negativă, iar 
două acţiuni sînt legate printr-un asemenea ra¬ 
port întotdeauna şi numai dacă una din ele de¬ 
termină, face posibilă, înlesneşte, zădărniceşte 
sau îngreuiază pe cealaltă sau dacă amîndouă 
sînt într-un asemenea raport cu o a treia. Cînd 
X îi dă un cuţit lui Y, iar Y taie cu acest cuţit 
pîine, cînd X trage un cărucior, iar Y îl ajută 
împingînd, cînd X se porneşte să-l înghion¬ 
tească pe Y şi acesta il apucă de braţ, cînd X 
administrează unui pacient un narcotic, iar Y 
rade locul operaţiei, în felul acesta amîndoi, fie¬ 
care în parte, pregătind operaţia chirurgului, 
cînd X dă un ordin lui Y şi acesta îl execută, 
cînd Y meditează concentrat, iar X îi ţipă în 
ureche etc., atunci perechile de acţiuni amin¬ 
tite nu sînt nişte simple colecţii de acte, ci ele 
sînt acte compuse. Date fiind aceste postulate, 
nu are nevoie de motivare propoziţia că o co- 

lecţie de acte este într-adevăr un act compus 
atunci şi numai atunci cînd toate acţiunile com¬ 
ponente tind către un scop comun, de exemplu 
atunci cînd toţi membrii unei orchestre coope¬ 
rează pentru a cînta o lucrare muzicală. Pe de 
altă parte este limpede că în sfera înţelesului 
pe care îl dăm mai sus actului compus încap nu 
numai colecţii de acţiuni ale unor subiecţi di¬ 
feriţi, dar şi colecţii de acţiuni ale aceluiaşi su¬ 
biect activ. Un virtuoz care apasă cu stînga o 
coardă, iar cu dreapta conduce arcuşul poate 
servi ca exemplu de individ care execută o ac¬ 
ţiune compusă. Mai mult decît atît, şi un copii 
execută o acţiune compusă cînd zdrăngăne o 
melodioară atingînd cu un degeţel claviatura 
unui pian. Sau, cum se poate vedea din defini¬ 
ţia generală şi din exemple, din punctul de ve¬ 
dere al raportului temporal, lucrurile se pot în- 
tîmpla în chip diferit : acţiunile compuse pot 
avea loc simultan sau succesiv. Ansamblu] 
unor acţiuni compuse (sau al unora de aseme¬ 
nea natură încît fiecare are cel puţin o parte de 
clipă comună) şi care intră în componenţa unui 
act compus îl vom numi acord de acţiuni, iar 
ansamblul de acţiuni succesive (chiar dacă se 
angrenează succesiv cu părţi ale momentelor 
lor) şi care intră în componenţa actului compus 
îl vom denumi şir de acţiuni. In sfîrşit, vom de¬ 
numi un şir de acorduri de acte nod de acţiuni. 

Cu siguranţă că după ce am stabilit aceste 
distincţii nu vom întîmpina obiecţii dacă vom 
susţine opinia că încă în cazul acordului de acte 
ale unui subiect activ devine actuală noţiunea 
de organizare, ca să nu mai vorbim de şirul de 
acţiuni ale unui subiect şi cu atît mai puţin de 
cazul nodului de acţiuni ale unui subiect. Evi¬ 
dent că în acest moment nu înţelegem prin or¬ 
ganizare un ansamblu special alcătuit din multe 
persoane şi de obiecte puse în cutare raporturi, 
ci avem în vedere în general un anumit gen de 
ansamblu din punctul de vedere al relaţiilor 
faţă de ele ale propriilor lor elemente, şi anume 

Un asemenea întreg în care toate componentele 
contribuie la reuşita întregului. In cazul de faţă 
sînt elemente ale întregului factorii componenţi 
ai acordului de acţiuni. Ele alcătuiesc împreună 
o organizare dacă se ajută unele pe altele în 
realizarea unui scop anume. Cine înţelege astfel 
termenul de organizare îl înţelege cumva din 
punctul de vedere al rezultatului. Spre deose¬ 
bire de aceasta, termenul va fi înţeles din punc¬ 
tul de vedere al acţiunilor dacă vom da denu¬ 
mirea de organizare înseşi acţiunii de organi¬ 
zare, aducerii deliberate a unei colecţii de 
elemente în starea unui obiect compus de un 
anumit fel, integrat în cutare mod. In cazul or¬ 
ganizării ca o colecţie de acţiuni, chiar şi orga¬ 
nizarea din punctul de vedere al rezultatelor 
are o nuanţă privită din punctul de vedere al 
acţiunilor, deoarece elementele rezultatului sînt 
acţiuni, şi nu lucruri sau persoane. Totuşi, deşi 
în principiu organizarea unei mulţimi de ac¬ 
ţiuni ar putea fi ilustrată chiar şi prin exem¬ 
plul acordurilor de acte (chiar şi ale unui sin¬ 
gur subiect) şi deşi cu ajutorul unor asemenea 
exemple s-ar putea ilustra şi aplicarea noţiuni¬ 
lor de plan şi de metodă, preferăm să exami¬ 
năm toate acele noţiuni, împreună cu o a patra, 
noţiunea de pregătire, tot acum, e drept, dar în 
legătură cu şirurile sau nodurile de acte. Mai 
ales noţiunea de pregătire presupune să se ţină 
seama de succesiunea în timp a impulsurilor, 
iar această noţiune îşi scoate în evidenţă utili¬ 
tatea în analiza oricărei organizări şi a oricărei 
metode, chiar dacă acestea sînt ceva mai com¬ 
plicate, sau chiar în analiza planului de acţiune, 
chiar dacă acesta cuprinde mai mult decît o co¬ 
lecţie momentană de acte elementare. 

Dar ce este pregătirea ? Cînd reprezintă c 
acţiune o pregătire a alteia ? Răspundem : 
atunci şi numai atunci cînd este anterioară aces¬ 
teia din urmă, determinând-o, făcînd-o posibilă 
sau numai înlesnind-o. Nu este uşor de găsit un 
exemplu de acţiune a lui Ion care să determine 

o altă acţiune a lui Ion, adică a cărei operă, mai 
precis opera lui Ion ca autor, să fie aceasta a 
doua acţiune a sa, una dintre cele ulterioare. 
Pentru a se obţine un asemenea fapt ar trebui 
să intrăm în domeniul autosugestiei, de exem¬ 
plu sub forma autopersuaisiunii insistente (de 
exemplu, şoptindu-mi singur, în mod repetat, 
după recomandarea lui Coue) privind ideea 
executării unei anumite acţiuni mai tîrzii. 
Această relaţie, anume dependenţa impulsului 
cuiva ca operă a impulsului altcuiva ca act de 
autor, îşi găseşte numeroase realizări în activi¬ 
tatea multor persoane atunci cînd cineva dă 
ordine categorice altcuiva care este ascultător. 
Se întîmplă însă în mod curent că un Ion sau 
altul îşi face cu putinţă o acţiune cu ajutorul 
alteia, de exemplu deschizînd o uşă face posi¬ 
bil să-şi alunge cîinele din încăpere sau îşi în¬ 
lesneşte o acţiune cu ajutorul alteia, de exem¬ 
plu săpunindu-şi faţa înlesneşte bărbieritul. 

Dat fiind că se poate referi chiar la persoana 
autorului, la material sau la aparatură, pregă¬ 
tirea poate avea diferite variante. Autorul se 
pregăteşte pentru act lucrînd cu propria sa per¬ 
soană, aflînd de ce are nevoie, dobîndind putere 
sau îndemînare prin exerciţii corespunzătoare. 
Producînd, montînd, reglînd, amplasînd apara¬ 
tura, autorul pregăteşte acţiunea. In sfîrşit, el 
pregăteşte materialul fie transportîndu-1, fie 
supunîndu-1 unei prelucrări primare, încheiată 
provizoriu prin transformarea materiei prime 
în semifabricat (de exemplu, a aluatului din 
făină şi ingrediente) pentru a face din el mai 
tîrziu produsul finit (o pîine). 

Să ne oprim deci ceva mai cu de-amănuntul 
asupra conţinutului a două noţiuni servind la 
descrierea pregătirilor, sau, cu un termen de 
obîrşie latină, la o preparare a unei acţiuni ul¬ 
terioare. Acestea sînt noţiunea de încercare şi 
cea de plan. 

Adeseori înainte de a face ceva încercăm 
munca respectivă. Există cel puţin trei genuri 
de încercări, în funcţie de faptul dacă încerca¬ 
rea respectivă serveşte în chip nemijlocit la 
verificarea posibilităţii de acţiune (încercarea 
diagnostică), la dobîndirea forţei sau îndemînă- 
rii ori constă în strădania de a executa pur şi 
simplu acţiunea respectivă, strădanie care nu 
se numeşte executare, ci „o simplă încercare 44 
ori de cîte ori strădania nu a fost reuşită. Pri¬ 
mul gen cuprinde, de exemplu, toate încercă¬ 
rile de funcţionare a instrumentelor noi sau 
îmbunătăţite sau a unui exiemplar nou de un tip 
cunoscut, sau a unui exemplar reparat după 
reparaţie. In acest sens, înainte de a fi dat în 
folosinţă, orice avion nou este supus unui zbor 
de probă. Dar o încercare de acest gen se poate 
referi nu la funcţionarea unui aparat, ci la efi¬ 
cienţa unui mijloc terapeutic, la potrivirea unui 
material sau a orice altceva în împrejurările 
date. In orice caz, ea constă întotdeauna în stră¬ 
duinţa de a face ceva spre a se verifica dacă 
se poate sau spre a se pune în evidenţă dificul¬ 
tăţile, atunci cînd se încearcă să se execute 
ceva, sau pentru a se identifica modul cel mai 
eficient de a o face. Evident că şi subiectul activ 
este supus unor asemenea încercări. Un drum 
de probă poate avea ca scop nu verificarea 
funcţionării respectivului exemplar sau tip de 
vehicul, ci punerea în evidenţă a capacităţii, a 
gradului de capacitate sau a lipsei de capaci¬ 
tate a individului respectiv pentru funcţia de 
conducător al vehiculului respectiv. Un editor, 
înainte de a încredinţa unui literat traducerea 
unei opere străine, îi cere o probă de traducere 
spre a se convinge de competenţa candidatului. 
Atît despre încercările de genul întîi, care se 
fac pentru a se verifica posibilitatea de acţiune. 

Vom mai adăuga că încercarea de verificare 
a posibilităţii de acţiune este un caz particular 
de experiment. înţelegem aici prin experiment 

modificarea deliberată a unor condiţii presu¬ 
puse ale tipului de eveniment cercetat, între¬ 
prinsă spre a pune în evidenţă dependenţa sau 
genul de dependenţă, sau independenţa faţă de 
un factor variabil, sau pentru a pune în evi¬ 
denţă factorul la care se referă dependenţa, sau 
cutare dependenţă, şi nu alta, sau, în sfîrşit, 
independenţa. Orice încercare a posibilităţii ca 
A să se producă împreună cu B (de exemplu, 
plutirea pe apă a unui corp mai greu decît apa, 
în care A este plutirea pe apă, iar B greutatea 
mai mare decît greutatea apei) este încercare 
de a demonstra independenţa lui A de absenţa 
lui B (în cazul de faţă independenţa plutirii pe 
apă de greutatea cel mult egală cu greutatea 
apei). Orice încercare a posibilităţii cutărei ac¬ 
ţiuni, adică a acţiunii (A) avînd cutare proprie¬ 
tăţi (B), este un caz particular al încercării po¬ 
sibilităţii ca un A să se producă împreună cu 
un B. 

încercările de genul al doilea, încercările de 
exerciţiu, urmăresc un alt scop. Atunci cînd se 
procedează la asemenea acţiuni, se urmăreşte 
ca prin strădania de a se executa ceva să se do- 
bîndească forţa sau îndemînarea de care este 
nevoie pentru executarea unor asemenea ac¬ 
ţiuni. Din această categorie fac parte toate an¬ 
trenamentele sportive, toate exerciţiile şcolare, 
toate exerciţiile la instrumentele muzicale şi 
toate conversaţiile practicate pentru a se do- 
bîndi fluenţa într-o limbă oarecare. 

Şi acum cîteva cuvinte despre încercările de 
genul al treilea amintite puţin mai înainte. Le 
putem denumi, apelînd la un termen latinesc, 
încercări conative, adică atunci cînd dorim să 
facem ceva „încercăm să facem acel lucru“. Ne- 
avînd certitudinea efectului, executăm impul¬ 
sul cu gîndul că poate izbutim. Uneori reuşim, 
alteori nu. Am pierdut cheia de la sertar şi în¬ 
cercăm să-l descuiem cu o altă cheie, cu sau 
fără succes. Caracterul comun al tuturor celor 
trei genuri de încercări este bătător la ochi. 

Acest caracter comun constă în strădania de a 
tace ceva. „A te strădui 11 să faci ceva şi „a în- 
cerca“ să faci ceva este acelaşi lucru, cele două 
expresii sînt echivalente. Dar din punctul de 
vedere al relaţiei cu prepararea acţiunilor ul¬ 
terioare al treilea gen de încercări se deose¬ 
beşte net de primele două. Acestea sînt nişte 
forme de pregătire, atît punerea în evidenţă a 
posibilităţii cit şi exersarea îndemînării sînt 
preparaţii. Dar activitatea de genul al treilea, 
strădania de a executa pur şi simplu, duce in¬ 
tr-adevăr, dacă este reuşită, la demonstrarea 
posibilităţii ; dacă însă este nereuşită, ea de¬ 
monstrează imposibilitatea de a executa, cel 
puţin deocamdată, ceea ce s-a urmărit, aşa in¬ 
cit prin însăşi intenţia sa o asemenea strădanie 
nu are un caracter preparator, de pregătire. 

Dar care dintre genurile de încercare defi¬ 
nite mai sus se are în vedere atunci cînd este 
vorba de aşa-numita metodă a încercărilor suc¬ 
cesive ? De exemplu, atunci cînd cineva încear¬ 
că, prin metoda încercărilor succesive, să nime¬ 
rească pe dibuite o uşă sau atunci cînd, uitîn- 
du-se intr-un loc şi în altul, caută un obiect 
pierdut. Aceasta este o îmbinare a două trăsă¬ 
turi ale încercării : a intenţiei diagnostice şi a 
strădaniei pur şi simplu pentru care avem de¬ 
numirea latină conatus. Atunci cînd ne străduim 
să ieşim, o facem cu scopul de a ieşi, dar în ace¬ 
laşi timp, în acelaşi scop, mijlocit, pentru a afla 
pe unde se poate ieşi. Ne străduim pur şi simplu 
să realizăm un contact cu un obiect pierdut, do¬ 
rind, totodată, să aflăm locul în care se află 
acesta, iar mijlocit dacă nu cumva putem să 
punem mina pe el, de exemplu prin cutare mă¬ 
sură aparţinând acţiunii de a căuta. Metoda în¬ 
cercărilor succesive este un mod de a proceda 
con'stînd în executarea succesivă a unor încer¬ 
cări diferite ale unei anumite acţiuni şi între¬ 
prinderea, după fiecare încercare nereuşită, a 
unei alte încercări cu intenţia de a executa, în 
cele din urmă, o încercare reuşită. Această me- 

todă poate fi perfecţionată prin sistematizare 
şi prin imanentizare. Căci succesiunea încercă¬ 
rilor poate fi ordonată, ceea ce, de exemplu, 
favorizează epuizarea tuturor posibilităţilor şi 
uşurează nimerirea posibilităţii realizabile, iar 
o asemenea ordonare a succesiunii încercărilor 
este tocmai o sistematizare. Prin imanentizare 
însă înţelegem înlocuirea încercărilor reale prin 
pseudoîncercări executate în gând. Despre ima¬ 
nentizare vom vorbi în alt loc. Aici vom oferi 
un exemplu simplu de sistematizare a procedu¬ 
rii prin metoda încercărilor succesive. Fie de 
rezolvat următoarea problemă : trebuie să ri¬ 
dicăm de pe o oală rotundă un capac care se 
roteşte liber, dar care nu se poate ridica decît 
dacă se află într-o anumită poziţie. încercarea 
nesistematică ar consta în rotirea capacului la 
nimereală într-un unghi sau altul, apoi într-un 
alt unghi. Spre deosebire de aceasta, ar proceda 
sistematic cel care ar roti capacul mereu în ace¬ 
laşi sens trăgîndu-1 în acelaşi timp în sus, epui- 
zînd astfel, după un anumit principiu, toate po¬ 
ziţiile succesive posibile ale acestuia. 

Nedîndu-şi seama de motivul pentru care în¬ 
cadrarea acţiunilor de verificare e posibilă 
printre acţiunile cu caracter pregătitor, cineva 
ar putea să se mire. Fără îndoială că exerciţiile 
au un caracter pregătitor. Dar rolul pregătitor 
al verificării posibilităţii nu este atît de evi¬ 
dent de vreme ce prin pregătire înţelegem de¬ 
clanşarea, facerea cu putinţă sau înlesnirea ac¬ 
ţiunilor pentru care o acţiune anterioară 
urmează să fie pregătire. Căci, de exemplu, 
demonstrarea faptului că un receptor nou nu 
este apt de a recepţiona în mod corespunzător 
undele radio nici nu face ca acest receptor să 
fie folosit pentru audiere, nici nu face posibilă 
o asemenea întrebuinţare a aparatului şi nici 
nu înlesneşte ascultarea. Considerăm totuşi că 
răspunsul la asemenea obiecţii nu ar trebui să 
fie prea dificil. Demonstrând imposibilitatea 

unei acţiuni, se înlesneşte căutarea altei căi 
care să ducă la acelaşi ţel şi chiar dacă dove¬ 
direa imposibilităţii duce la abandonarea ori¬ 
cărei strădanii pentru a realiza scopul respectiv 
ea degrevează şi, ca atare, uşurează ansamblul 
acţiunilor individului respectiv, eliberîndu-1 de 
povara unui obiectiv irealizabil. Cit de des do- 
bîndirea cunoaşterii faptului că un lucru nu 
este realizabil contribuie în chip mijlocit la îm¬ 
bunătăţirea planului acţiunilor ulterioare şi, ca 
atare, la o anumită formă de ameliorare a aces¬ 
tora din urmă, fapt de care ne vom ocupa ime¬ 
diat puţin mai îndeaproape. Desigur că se pot 
ivi cazuri în care cineva, descurajat de o încer¬ 
care diagnostică nereuşită, este cuprins de des¬ 
perare, nu mai întreprinde nimic şi părăseşte 
lumea în această stare. Să admitem deci ase¬ 
menea excepţii, să le trecem cu vederea şi să 
nu refuzăm încercări diagnostice neizbutite cu 
titlul de încercare în sensul pe care l-am dat 
mai sus acestui cuvînt. 

Cazurile în care încercăm să executăm un 
act nu spre a ne convinge de posibilitatea lui 
(ceea ce ar constitui o încercare diagnostică), 
nici pentru a dobîndi sau a spori îndemînarea 
noastră (ceea ce ar fi o încercare de exerciţiu), 
ci doar aşa, pentru a ne afla în treabă, sînt de 
altă natură. Un exemplu este cazul în care do¬ 
rim să trecem printr-o poartă şi, neştiind dacă 
este încuiată, iniţiem acţiunea de deschidere 
printr-o apăsare pe clanţă cu gîndul că „poate 
reuşesc; dacă nu este încuiată, se va des- 
chide“. In cazul în care ne reuşeşte o asemenea 
mişcare, o asemenea încercare conativă este 
greu s-o calificăm drept pregătire pentru ac¬ 
ţiune, căci ea însăşi este acţiunea. In caz de ne¬ 
reuşită, o asemenea mişcare îndeplineşte cumva, 
fără să vrea, rolul de încercare diagnostică cu 
rezultat negativ. Dar ea nu este o încercare 
propriu-zisă ca o măsură conativă, o încercare 
în sensul unei acţiuni avînd în orice caz un ca¬ 
racter pregătitor. Ea se numeşte la fel datorită 

faptului că conţine elementul de strădanie de a 
executa ceva, comun tuturor celor trei cazuri 
examinate. Adeseori facem încercări diagnostice 
sau de exerciţiu tocmai pentru a nu risca un 
eşec al strădaniei noastre de a face cutare lucru, 
eşec care ar putea avea urmări costisitoare. De 
exemplu, încercările de pregătire a unui nou 
procedeu terapeutic sînt de această natură. In 
limbajul satiric se spune în legătură cu cineva 
care întreprinde o încercare conativă fără în¬ 
cercări adecvate, diagnostice sau de exerciţiu, 
suportînd consecinţele negative, că „pripeala se 
plăteşte 14 . Iată şi un exemplu pe cît de frecvent, 
pe atît de banal. N.N. s-a dus la poştă pentru a 
trimite nişte bani. A completat formularul de 
acasă. I se refuză primirea formularului şi a 
banilor pe motivul că — aşa după cum află 
abia acum, prea tîrziu — suma depăşeşte pla¬ 
fonul admis pentru un singur formular. N.N. îşi 
ia două formulare, descompune cele 104 unităţi 
în două poziţii : 50 şi 54. De data aceasta poate 
să expedieze banii fără dificultăţi, dar i se 
spune că a cheltuit în mod inutil 10 unităţi, 
deoarece dacă ar fi împărţit suma în alte două 
părţi : 100 şi 4, ar fi plătit taxe poştale în va¬ 
loare de numai 7 unităţi. Data viitoare, N.N., 
bine informat, nu va pierde inutil nici timpul, 
nici banii. 

Am amintit că încercările sînt bune, printre 
altele, şi pentru pregătirea plănuirii acţiunii, 
plănuirea fiind ea însăşi o formă de pregătire. 
Cum trebuie definită noţiunea de plan ? Ar fi 
greu să considerăm planul drept o lucrare iden¬ 
tică cu descrierea acţiunilor intenţionate, de¬ 
oarece o asemenea interpretare presupune că 
orice plan este un plan acceptat. Există însă 
planuri pe care nu le acceptă nimeni, care nu 
ies niciodată din cercul unor propuneri discu¬ 
tate. Poate ar fi mai bine să spunem aşa : Pla¬ 
nul de acţiune al unui autor este fie descrierea 
acţiunilor pe care el le intenţionează, fie de¬ 
scrierea acţiunilor sale posibile în viitor, în- 

tocmită în scopul de a putea fi adaptat de el în 
mod corect ca descriere a acţiunilor intenţio¬ 
nate. Există mai multe cuvinte pentru a denumi 
planurile : „plan", „proiect", „program". De¬ 
osebirea dintre ele este similară cu cea care des¬ 
parte, de exemplu, „instrumentele“ de „apa¬ 
rate", lucru despre care a fost vorba mai sus. 
Nu vom spune „proiect de concert 14 , ci „pro¬ 
gram", vom spune mai degrabă „proiect de ame¬ 
najare a unei expoziţii 11 şi nu „program" etc. 
Esenţa însă este aceeaşi, numai alegerea terme¬ 
nului este alta, după conţinutul planului şi în 
funcţie de domeniul de activitate. Iar esenţia¬ 
lul se reduce la descrierea acţiunilor compo¬ 
nente ale nodului respectiv sau numai a şiru¬ 
lui de acţiuni eventuale, cu privire specială la 
alegerea lor, succesiunea în timp, dispunerea 
spaţială şi alocarea în funcţie de subiectul ac¬ 
ţiunilor parţiale componente. Astfel stau lu¬ 
crurile cînd este vorba de planuri de acţiuni. 
Dar mai există planuri de genul celor arhitec¬ 
turale sau urbanistice. Aici nu este vorba de 
acţiuni ca atare, ci de produsele lor şi deci de 
acţiuni cărora aceste produse le-ar datora exis¬ 
tenţa numai în mod mijlocit. Aşadar, poate la 
modul cel mai general : planul este descrierea 
unei selecţii şi a unei alcătuiri de activităţi po¬ 
sibile în viitor, reunite printr-un scop comun, 
sau a unei selecţii şi alcătuiri posibile în viitor 
de părţi componente ale produsului acţiunilor 
astfel reunite. Dar trebuie să precizăm că ade¬ 
seori se observă o tendinţă de îngustare a sfe¬ 
rei noţiunii de plan. Se încearcă să se înţeleagă 
prin plan nu orice asemenea descriere, ci doar 
descrierea adoptată ca descriere admisă în ca¬ 
litate de directivă după care să se procedeze. 
Vom urma deci şi noi sfatul şi vom accepta pro 
futuro definiţia de mai sus, care ilustrează, 
credem noi, înţelegerea curentă a „planului" ca 
definiţie a proiectului, iar planul va fi pentru 
noi numai proiectul acceptat. Adăugăm, în pa- 

ranteze, că, de exemplu, în sanatorii se poate 
întîlni o îngustare şi mai pronunţată a noţiunii 
de plan. In acest mediu se vorbeşte de măsuri 
prescrise (asupra cărora s-a adoptat o decizie) 
şi de măsuri planificate (adică măsuri în legă¬ 
tură cu care se fixează în plus şi locul, şi timpul). 
Atunci cînd, mai sus, am formulat definiţia 
noastră, nu ne-am sprijinit pe noţiunea gene¬ 
rală de act compus, ci pe o noţiune mai re- 
strînsă. Căci dintre colecţiile de acţiuni care 
se sprijină una pe alta sau care se împiedică 
unele pe altele este important să se distingă 
colecţiile de acţiuni ale căror elemente sînt re¬ 
unite prin comunitatea scopului înţeles în sen¬ 
sul că fiecare dintre activităţi contribuie la 
realizarea scopului cuiva, chiar dacă autorul 
acţiunii ajutătoare respective nu a urmărit ace¬ 
laşi scop. Aşa se întîmplă în cazul binecunoscut 
al muncii colective depuse de lucrătorii unei 
fabrici private. Un caz particular al unei ase¬ 
menea uniri prin scop este cel al acţiunilor 
exercitate în scopul comun intenţiilor autori¬ 
lor care efectuează toate acţiunile componente, 
de exemplu o trupă de actori care cooperează 
la reprezentarea unei piese de teatru. Dar este 
de ajuns să ne sprijinim pe acest penultim sens 
al acţiunii colective, acela cînd elementul de 
legătură al tuturor acţiunilor componente este 
un scop, chiar dacă nu toţi participanţii coope¬ 
rării sînt conştienţi de el. Căci în felul acesta 
noţiunea de plan cuprinde descrierea selecţiei 
posibile şi a combinaţiei de acţiuni cu mai 
mulţi subiecţi, integrată prin scopul urmărit de 
conducător, chiar dacă ordinul de lucru este 
dat fără a se comunica executanţilor scopul ur¬ 
mărit. Evident, în această concepţie se poate 
vorbi şi de planul unui colectiv de lucrători 
conştienţi şi care cooperează de bunăvoie, pre¬ 
cum şi de planul unei acţiuni unipersonale în¬ 
dreptate spre înfăptuirea unui scop dat. Chiar 
şi Robinson Crusoe a putut plănui să-şi clă- 

dească un adăpost înainte de a-1 cunoaşte pe 
Vineri. 

Fără îndoială că plănuirea ca atare este o 
acţiune pregătitoare. Pe de altă parte, o com¬ 
binaţie plănuită de activităţi cuprinde în cea 
mai mare parte descrieri de acţiuni pregăti¬ 
toare. Despre asemenea activităţi este vorba în 
orice plan de acţiuni dacă planul nu se referă la 
un singur acord de acţiuni, ci se plănuieşte un şir 
sau un nod de acţiuni. Cu cit un plan se referă 
la un orizont mai mare sau cu cit sînt mai bo¬ 
gate acordurile componente ale nodului de ac¬ 
ţiuni proiectate, cu atît numărul de acte com¬ 
ponente proiectate ce constituie acţiuni pregă¬ 
titoare este mai mare. Dintre acestea numai 
unele sau toate trebuie să fie conforme planu¬ 
lui (şi vor fi sau nu vor fi în realitate), acţiuni 
deliberat pregătitoare în intenţia celor ce le 
execută. 

Executantul, executare, a executa... In expu¬ 
nerea noastră am repetat de multe ori aceste 
cuvinte şi nu le-am analizat încă, deşi nu în¬ 
cape îndoială că ele sînt termeni praxeologici. 
De aceea ne grăbim să ne îndeplinim îndatori¬ 
rea amînată declarînd că, după părerea noas¬ 
tră, a executa ceva înseamnă a face ceva pen¬ 
tru realizarea unui scop, a se face astfel cum a 
fost plănuit dinainte. Intr-un caz special, plă¬ 
nuirea poate să se refere la un scop imediat, să 
fie făcută pentru clipa următoare. Eu pot 
să-mi execut intenţiile mele, dar pot să urmez 
recomandările altcuiva. Dacă Ion întreprinde 
ceva (a hotărît să facă, sau a hotărît să facă şi 
a şi iniţiat acţiunile corespunzătoare), Petru, 
fie din dorinţa de a-1 ajuta, fie supunîndu-se 
unui ordin, se străduieşte ca lucrurile să se în- 
tîmple aşa cum le-a plănuit Ion. 

Orice acţiune pregătitoare ca intenţie este în 
acelaşi timp o acţiune cu mai multe scopuri. Ea 
slujeşte ca atare cel puţin în două scopuri : 
unui scop mai îndepărtat, supraordonat, şi unui 
scop mai apropiat, subordonat, a cărui reali- 

zare constituie mijlocul deliberat pentru înfăp¬ 
tuirea celei dinţii. Să zicem că avem de gînd să 
aprindem focul în sobă sau, mai precis, să dăm 
foc lemnelor din sobă. în acest scop executăm 
o acţiune pregătitoare constînd in aprinderea 
unui chibrit prin frecare. Frecînd chibritul de 
cutie, avem de scop ca el să se aprindă. In acest 
caz, scopul apropiat seamănă foarte mult cu 
scopul următor. Dar adeseori raporturile dintre 
aceste scopuri sînt paradoxale, făcînd impresia 
că scopul apropiat nu ajută, ci stînjeneşte rea¬ 
lizarea celui următor. De exemplu, pentru a 
face un salt înainte, mai întîi trebuie să dăm 
înapoi. Pentru a pleca dintr-o gară spre est, 
trebuie să ne deplasăm mai întîi spre vest de¬ 
oarece gara este situată spre vest de locuinţa 
noastră. Pentru a se preveni o îmbolnăvire 
gravă de variolă, se provoacă în mod deliberat 
o formă uşoară a acestei boli etc. Se procedează 
deci după o schemă excelent caracterizată prin 
proverbul curent „cui pe cui scoate“, ceea ce 
înseamnă că se intensifică în mod deliberat un 
proces care se desfăşoară în sens contrar sco¬ 
pului urmărit spre a se ajunge la scop în chip 
mijlocit, de exemplu provocînd intensificarea 
acestei tendinţe. De pildă, pentru a scoate un 
corp străin pătruns în organele respiratorii ale 
cuiva, asfixiind persoana respectivă, un medic 
priceput amînă intervenţia pînă ce bolnavul se 
asfixiază pînă la pierderea cunoştinţei, pentru 
a scoate obiectul după ce organismul s-a cal¬ 
mat. Lipsa de consecvenţă este aici aparentă. 
Un adevărat neconsecvent este acela care ac¬ 
ţionează cu ajutorul acţiunii pregătitoare îm¬ 
potriva realizării celei pe care ea o pregăteşte. 
Dar nu este neconsecvent cel ce îşi urmăreşte 
scopul printr-o acţiune ce-1 îndepărtează tem¬ 
porar, apropiindu-1 în cele din urmă de scopul 
urmărit. Deşi sună paradoxal, este corect sfa¬ 
tul auzit de la un gospodar cu experienţă : 
cînd ai bani puţini, cumperi lucruri scumpe. 

Ideea constă în aceea că eşti mai cîştigat dacă 
faci o cheltuială mai mare acum pentru a-ţi 
asigura trăinicia lucrului cumpărat şi econo¬ 
miile rezultînd de aici pe cale ocolită. Şi, dacă 
tot este vorba de asemenea lucruri, nu este ne¬ 
consecvent nici cel ce stânjeneşte cu adevărat 
şi în mod deliberat analizarea unui scop al său 
dacă aceasta este o condiţie necesară pentru 
pregătirea realizării unui alt scop, incompati¬ 
bil cu primul, dar mai important decît acesta. 
De exemplu, cineva care se mută pentru un 
timp, pentru a-şi îngriji sănătatea, într-o loca¬ 
litate climaterică unde posibilităţile de procu¬ 
rare a literaturii necesare pentru scrierea unei 
cărţi sînt limitate. Oare, avînd în vedere aces¬ 
tea, este corect dictonul : „Cine zice A, tre¬ 
buie să zică şi B“ ? El ne recomandă să facem 
tot ceea ce este necesar pentru atingerea sco¬ 
pului propus şi pare a fi de la sine înţeles. Dar 
postulatul consecvenţei practice conceput în fe¬ 
lul acesta ar duce la o situaţie absurdă din 
punct de vedere practic dacă ar fi aplicat în 
toată amploarea lui. Există scopuri lăuntric 
contradictorii sau alcătuite în aşa fel incit con¬ 
diţia necesară de realizare a unui asemenea 
scop este ceva care, dacă nu s-ar întîmpla, ar 
zădărnici scopul respectiv. Pentru a construi 
un perpetuum mobile, trebuie realizată o con¬ 
strucţie care să ducă la încetarea mişcării au¬ 
tomate. Un asemenea sistem de relaţii permite 
identificarea scopurilor irealizabile. Avînd în 
vedere acest lucru, postulatul pe care-1 ex¬ 
primă sloganul pe care l-am discutat trebuie 
limitat. Sau, într-o exprimare mai prudentă : 
dacă vrei să fii consecvent, trebuie să pui în 
serviciul scopului propus toate mijloacele ne¬ 
cesare, cu excepţia celor care zădărnicesc 
scopul. 

Dacă ne-am da seama de toate urmările tu¬ 
turor impulsurilor noastre voite, am afirma de¬ 
sigur că printre urmările fiecărui impuls voit 

există şi unele care stînjenesc strădanii ale 
noastre, că ne-am da deci seama că fiecare 
act este disarmonic şi că a ne pune singuri 
piedici într-un fel oarecare este o necesitate 
inevitabilă dacă acest lucru ne ajută dintr-un 
anumit punct de vedere anume ales. In orice 
caz de acţiune, în legătură cu această ipoteză 
ne aflăm în faţa unei alegeri : este oare bine să 
realizăm cutare lucru dacă pentru aceasta tre¬ 
buie să facem ceva care ne strică într-o anu¬ 
mită măsură altceva ? Dacă nu sîntem con¬ 
fruntaţi întotdeauna cu o asemenea problemă 
în toată acuitatea ei, aceasta numai pentru că 
nu putem prevedea în întregime toate urmările 
tuturor impulsurilor noastre voite. Aşadar, deşi 
dintr-un anumit punct de vedere sîntem per¬ 
fect conştienţi de un act al nostru, din nume¬ 
roase alte puncte de vedere sîntem nevoiţi să 
acţionăm orbeşte. De aceea trebuie să recurgem 
la un număr mare de impulsuri conştiente pen¬ 
tru a preveni urmările negative lăturalnice ale 
acţiunilor noastre anterioare. Astfel, bînd zi de 
zi apă, într-o bună zi putem să ne molipsim de 
tifos ; luînd zilnic antinevralgice, ajungem să 
fim tributari sau chiar robi ai acestor medica¬ 
mente etc. 

Dar atît e de ajuns. Tema aceasta antrenantă 
ne-a deviat condeiul de la linia principală. Căci 
mai este cîte ceva de spus în legătură nemijlo¬ 
cită cu noţiunea de plan, şi anume ceea ce ne 
este necesar pentru a lămuri conceptul de me¬ 
todă. Legătura dintre aceste două noţiuni ni se 
pare deosebit de strînsă, căci, succint vorbind, 
dacă planul este o descriere a unei soluţii şi a 
unor combinaţii de acţiuni, atunci metoda nu 
este altceva decît alegerea şi combinarea unor 
acţiuni reunite prin comunitatea scopului. In 
acelaşi timp putem spune că metoda este mo¬ 
dalitatea acţiunii complexe. Dar sîntem departe 
de a considera orice modalitate drept metodă. 
Orice facem, facem într-un anumit fel, adică 

după o modalitate. Dar nu orice se face meto¬ 
dic, potrivit cu o metodă. In ce constă aici di¬ 
ferenţa specifică ? Conştiinţa aplicării şi carac¬ 
terul sistematic. Vom vorbi de metodă nu¬ 
mai în cazurile în care cineva care face ceva 
intr-un anumit mod ştie că face lucrul respec¬ 
tiv în acel mod, de exemplu gimnastică după 
metoda suedeză, aplică această metodă la gim¬ 
nastică, dacă îşi dă seama de combinarea cu¬ 
tare şi nu de alta, de succesiunea cutare şi nu 
alta de exerciţii prevăzute în acest sistem. Am 
numit această modalitate o dată metodă, apoi 
sistem, şi nu întîmplător, deoarece o metodă de 
a proceda şi un sistem de a proceda în privinţa 
unei acţiuni sînt de fapt unul şi acelaşi lucru. 
Dar nu vom numi orice acţiune complexă exe¬ 
cutată intr-un mod conştient metodică şi deci 
sistematică, ci numai pe acelea care reprezintă 
intr-un fel exemplare de acţiune de un anumit 
tip şi dacă autorul este pregătit să execute ac¬ 
ţiuni de acest tip în acest mod conştient, şi nu 
altfel. Aşa se întîmplă de obicei atunci cînid un 
autor execută repetat aceeaşi acţiune. De exem¬ 
plu, un lustragiu : mai înlîi şterge pantoful cu 
o cîrpă de praf şi de noroi, pe urmă îl unge cu 
cremă, întinde crema cu o perie, lustruind, tot¬ 
odată, pielea într-o anumită măsură, după care 
cu o altă cîrpă dă ultimul lustru. Nu încape în¬ 
doială că el aplică o anumită metodă. Tot aşa 
procedează şi orice alt specialist care repetă de 
multe ori operaţiile meseriei sale. Din punctul 
de vedere al aplicaţiilor obişnuite am putea ca¬ 
racteriza cu îndrăzneală metoda drept o moda¬ 
litate conştientă şi repetat folosită. Se poate 
însă întîmplă ca o operaţie de un anumit tip să 
fie executată o singură dată şi totuşi s-o con¬ 
siderăm executată metodic, în măsura în care 
planul de procedare elaborat are valoare ge¬ 
nerală, astfel încît el poate fi executat ori de 
cîte ori se repetă operaţia. Tocmai acest lucru 
l-am avut în vedere mai sus, cînd am spus că 

este vorba de o metodă numai atunci cînd au¬ 
torul este pregătit să execute operaţia în cutare 
fel, şi numai în acest fel. Deci, într-o formu¬ 
lare definitivă, metoda sau sistemul de proce¬ 
dare este o modalitate de executare a unei ac¬ 
ţiuni complexe, constînd într-o anumită alegere 
şi combinare a acţiunilor componente, plănuită 
şi aptă de a fi aplicată repetat. 

Definind metoda în felul acesta, sîntem în 
concordanţă cu sensul obişnuit, încetăţenit, al 
acestui cuvînt, dar în aceiaşi timp punem în 
evidenţă cu toată pregnanţa caracterul ei pra- 
xeologic. De vreme ce însăşi noţiunea de me¬ 
todă aparţine tezaurului de noţiuni al praxeo- 
logiei, o eventuală ştiinţă despre genurile de 
metode, despre virtuţile şi servituţile metode¬ 
lor şi, implicit, o metodologie generală pe care 
o postulăm se situează în cîmpul vizual al pra- 
xeologului şi nu ţine exclusiv de domeniul lo¬ 
gicii, în sensul mai larg al acestui ouvînt. Pînă 
acum se obişnuia să se vorbească de metodolo¬ 
gie exclusiv ca de o parte componentă a aces¬ 
tei din urmă ştiinţe, care cuprinde teoria for¬ 
melor raţionamentului corect, la care se adaugă 
un fel de construcţii anexe. Una dintre aceste 
construcţii anexe (alături de probleme ale teo¬ 
riei cunoaşterii) a fost denumită şi se numeşte 
fie — pur şi simplu — metodologie, fie — mai 
pretenţios — metodologie a ştiinţelor. Dar este 
mai presus de orice îndoială că după o anumită 
metodă se poate nu numai raţiona, se pot nu 
numai crea ştiinţe şi se pot scrie lucrări ştiin¬ 
ţifice mai bune sau mai puţin bune din punctul 
de vedere al metodei, ci se poate face orice mai 
bine sau mai puţin bine din punctul de vedere 
al metodei, orice lucrare ceva mai complicată, 
orice cuprinde mai mult decît un singur im¬ 
puls intenţionat, izolat. 

Astfel nu încape îndoială că metodologia şti¬ 
inţelor, disciplină componentă a logicii în sen¬ 
sul mai larg al acestui cuvînt, este un caz par- 

ticular al metodologiei generale şi, ca atare, al 
praxeologiei. Astfel ea constituie un dome¬ 
niu de aplicare posibil al generalizărilor efec¬ 
tuate de aceasta din urmă. Dacă, spre pildă, 
unii cunoscători ai metodelor ştiinţifice dezvoltă 
o idee privind perfecţionarea acestor metode din 
punctul de vedere al economicităţii în a pro¬ 
ceda în ceea ce priveşte cercetarea şi expune¬ 
rea rezultatelor cercetării, ei fac investigaţii 
esenţialmente praxeologice, limitîndu-se însă la 
anumite domenii de muncă intelectuală ca do¬ 
menii de aplicare. Este mai practic să se ope¬ 
reze cu o singură axiomă scurtă decît cu mai 
multe şi lungi, printre altele din aceleaşi mo¬ 
tive pentru care este mai practică o călătorie 
pe o rută mai scurtă şi cu un tren direct decît 
pe o rută mai lungă, schimbînd mai multe tre¬ 
nuri. Unele avantaje practice ale independen¬ 
ţei axiomelor sînt comune cu separarea came¬ 
relor dintr-un apartament, fiecare avînd propria 
sa intrare, în comparaţie cu dezavantajele ca¬ 
merelor aranjate după sistemul „vagon“. 

In sfîrşit, ultima noţiune care se cere expli¬ 
cată în acest capitol este noţiunea de muncă, 
purtînd o puternică încărcătură emoţională, o 
noţiune a cărei importanţă în aplicaţiile sociale 
cu greu poate fi supraapreciată. Adoptăm pen¬ 
tru ea următoarea definiţie : munca este orice 
ansamblu de acţiuni (într-un caz particular — 
un şir de acţiuni) avînd caracterul de înfrîn- 
gere a unor dificultăţi în vederea satisfacerii 
nevoilor esenţiale ale cuiva. în momentul în 
care intervine nevoia de a se învinge nişte difi¬ 
cultăţi, intervine şi o situaţie de forţă, adică o 
situaţie în care dacă nu se face cutare sau cu¬ 
tare lucru va fi rău şi în orice caz mai rău decît 
dacă nu se face. Un exemplu pregnant de ase¬ 
menea situaţie este cea a unui înfometat care 
se luptă cu greutăţile pentru a dobîndi mijloa¬ 
cele cu care să-şi potolească foamea. 

Totuşi, dacă nu aducem alte precizări, s-ar 

putea ivi neînţelegeri. De exemplu, s-ar putea 
pune întrebarea dacă cineva care îşi flutură 
mîna fără efort spre a alunga un ţînţar plicti¬ 
sitor face o muncă. Reproşul pe care îl implică 
această întrebare nimereşte fără îndoială în- 
tr-un punct vulnerabil, deoarece noi nu am lă¬ 
murit în suficientă măsură ce înţelegem prin 
nevoie esenţială. Este însă limpede că esenţia- 
litatea unei nevoi depinde de măsura răului 
care ne ameninţă. înţepătura unui ţînţar ne 
produce o senzaţie neplăcută, deci un rău, dar 
acesta este un amănunt fără importanţă, căci 
în raţionamentul de faţă facem abstracţie, se 
înţelege, de contaminarea unui individ cu ma¬ 
larie ca urmare a unei asemenea înţepături. 
Din păcate, nu putem ajunge la un grad prea 
mare de precizie. Aşa se întîmplă cu toate de¬ 
numirile de obiecte şi cu verbele, adverbele 
etc. care le corespund etc. Dar pentru a ne în¬ 
ţelege în această privinţă poate că este de ajuns 
să spunem că nevoile esenţiale se referă la 
operaţii importante, iar importantă este o ope¬ 
raţie întotdeauna atunci şi numai atunci cînd 
neefectuarea ei poate produce un rău în ace¬ 
eaşi măsură ca şi pierderea vieţii, a sănătăţii, 
a surselor de subzistenţă, a libertăţii perso¬ 
nale, a poziţiei sociale, a onoarei, a conştiinţei 
împăcate, a binelui celor dragi, a bucuriei de 
viaţă etc. 

Ori de cîte ori încercăm să proiectăm o ase¬ 
menea reglementare a noţiunii de muncă, se 
ridică voci de protest. Oare aceste proteste nu 
provin din neînţelegeri ? Este adevărat că 
adeseori se lucrează cu bucurie şi avînt, spun 
aceste voci, şi nu sub imperiul coerciţiei, şi cu 
toţi aspirăm la o asemenea muncă. Urmărind 
scopuri pozitive, depunem eforturi creatoare 
în dorinţa de a spori plenitudinea vieţii, de a 
crea noi izvoare de bucurie, de a crea frumo¬ 
sul. Definiţia noastră ştie să se apere de ase¬ 
menea atacuri polemice. Căci ea nu spune că 

cel ce munceşte trebuie să fie pus personal în 
pericol într-un mod esenţial. Cineva poate 
munci cu devotament şi dragoste pentru alţi 
subiecţi, ba îşi poate chiar închina puterile 
unor nevoi devenite arzătoare ale obştei. Ast¬ 
fel lucrează medicii pasionaţi de profesiunea 
lor, constructorii, organizatorii. Satisfacerea 
unei nevoi sociale esenţiale a devenit plăcerea 
lor personală. 

Dar oare compozitorii — să-i luăm drept 
simbol al atitudinii pe care o discutăm aici —, 
oare ei satisfac o nevoie esenţială ? Sau poate 
creaţia lor nu-şi are locul în noţiunea de muncă 
aşa cum o vedem noi ? Răspunsul în acest caz 
nu întîmpină nici un fel de dificultăţi de prin¬ 
cipiu, deşi ar putea da loc la multă bătaie de 
cap dacă am aplicano la cazuri particulare. Un 
creator prestează o muncă dacă prin bucuria 
pe care o face urmăreşte să contribuie la satis¬ 
facerea unei nevoi esenţiale. Dacă o face nu¬ 
mai de dragul bucuriei sale, de dragul frumo¬ 
sului în sine, numai pentru ca viaţa să fie 
plină de conţinut şi bogată, atunci el nu pres¬ 
tează o muncă. Dar aşa se întîmplă în viaţă : 
crearea de opere de artă care ne dau bucurie 
contribuie în mare măsură la lupta împotriva 
deprimării şi ne fac mai uşoară înfrîngerea su¬ 
ferinţelor. Iată de ce lucrările oamenilor care 
creează frumosul, absorbiţi de o operă avîntată 
şi însufleţiţi de ea, uitînd uneori cu desăvîrşire 
de nevoile esenţiale ale altora, fără să consti¬ 
tuie în principiu muncă, ci altceva, dobîndesc 
însuşirea de muncă datorită efectelor pe care le 
au operele de acest gen în ceea ce priveşte sa¬ 
tisfacerea unor nevoi esenţiale. Astfel, creaţia 
unui compozitor, dacă este făcută spre satisfa¬ 
cerea unei nevoi esenţiale, proprii sau a alt¬ 
cuiva, individuale sau sociale, devine muncă. 
Dar aceasta este o problemă de importanţă re¬ 
lativ minoră în domeniul organizării vieţii co¬ 
lective, indiferent dacă este vorba de muncă 

sau de o creaţie care nu este muncă, ci se echi¬ 
valează cu aceasta prin importanţa ei în ceea 
ce priveşte satisfacerea unor nevoi esenţiale. 
Şi încă ceva. Nu este adevărat că orice activi¬ 
tate care nu este muncă este un amuzament. 
Amuzamentul este întotdeauna ceva uşuratic, 
un comportament lipsit de griji, pentru plăce¬ 
rea trecătoare şi superficială a noastră sau a 
noastră şi a companiei. Ca atare nu confundăm 
cu amuzamentul orice creaţie care nu este 
muncă şi nici toate formele de activitate care 
nu constituie muncă. Numărul de asemenea 
activităţi este mare. 

Oare adoptînd o asemenea definiţie acope¬ 
rim şi sensul statornicit al termenului de 
„muncă“ ? Gu siguranţă că la această întrebare 
trebuie să răspundem în primul rînd printr-o 
altă întrebare : există oare un sens unic sta¬ 
tornicit al ,,muncii“ ? Este limpede că, dimpo¬ 
trivă, este un termen vag, avînd o mulţime de 
sensuri. Trecînd peste noţiunea fizică specială 
de lucru ca învingere a unei rezistenţe pe o 
anumită traiectorie de mişcare sau ca mărime 
determinată de produsul dintre forţă şi dru¬ 
mul parcurs, întîlnim o mare varietate de sen¬ 
suri ale acestui cuvînt, cu contururi vagi, în 
domeniul umanisticii cu toate variantele sale. 
Oricui îi vin în gînd sensurile cele mai comune, 
de exemplu munca înţeleasă ca un efort peni¬ 
bil, munca ca simplă ocupaţie a cuiva care nu 
este un leneş, munca înţeleasă ca o trăsătură 
distinctivă a proletariatului. In diferite cazuri 
în care se vorbeşte despre muncă, accentul 
cade pe diferitele ei laturi. Uneori se subliniază 
caracterul creator, ca izvor al tuturor bunuri¬ 
lor economice, alteori munca este pusă în opo¬ 
ziţie cu amuzamentul ; în alte cazuri, se stig¬ 
matizează supunerea faţă de un stăpîn pe care 
o implică munca, ea fiind destinul robilor, şi nu 
al celor puternici ; uneori, în sfârşit, în noţiu- 

nea de „muncă“ predomină elementul de obli¬ 
gativitate a unui complex de acţiuni pe care 
cineva este obligat să le execute. 

Şi noi reglementăm aici utilizarea termenu¬ 
lui în discuţie într-un mod apropiat de acesta 
din urmă, atribuindu-i însă o accepţie ceva mai 
generală, distanţîndu-ne de caracterul specific 
al relaţiilor juridice, văzînd într-o activitate 
care satisface o obligaţie un caz particular al 
unei acţiuni efectuate sub presiunea unei si¬ 
tuaţii coercitive. O asemenea situaţie poate să 
nu aibă un caracter de obligativitate. Noi cu¬ 
prindem în noţiunea de muncă şi pregătirea 
mîncării pentru sine, spre a nu muri de foame. 
Prin definiţie noi nu o punem în legătură cu 
existenţa unei pluralităţi de subiecţi ai acţiu¬ 
nii. Un naufragiat aflat pe o insulă pustie tre¬ 
buie şi el să muncească, căci fără a realiza un 
ansamblu de acţiuni proprii el ar pieri în cu- 
rînd. Este de prisos să mai adaugăm că noţiu¬ 
nea de muncă concepută atît de larg cuprinde 
acţiunile eolective avînd o importanţă econo¬ 
mică şi în general vitală, cum este munca din 
fabrici, lucrările de construcţie, munca din spi¬ 
tale. Tot astfel noţiunea de muncă denotînd o 
categorie socială sugerează acelaşi sens, deşi 
mai restrîns, particularizat. Aici constrîngerea 
apare sub forma unei ameninţări din partea 
situaţiei sociale : dacă nu faci cutare lucru (cu 
posibilităţi de alegere mai mari sau mai mici), 
vei fi lipsit tu sau cei aflaţi sub îngrijirea ta 
de mijloace de existenţă. In înţelesul nostru 
praxeologic, munca este opusă oricărei activi¬ 
tăţi care nu este supusă unei constrîngeri. O 
asemenea activitate ia forma de amuzament 
dacă serveşte la crearea unei stări de voioşie, 
lipsită de griji, sau a unor stări de spirit simi¬ 
lare. Aceasta nu este o formă de activitate se¬ 
rioasă (să nu o confundăm însă cu munca, cu 
importanta muncă a celor meniţi să satisfacă 
nevoile de amuzament ale clienţilor). Orice 

muncă privită ca atare este o activitate seri¬ 
oasă, seriozitatea avîndunşi originea în presiu¬ 
nea unei situaţii coercitive. 

Care este raportul dintre sensul schiţat mai 
sus, sens definit dintr-un punct de vedere ge¬ 
neral al vieţii, şi cel preluat de la Marx, apar- 
ţinînd economiei marxiste ? 

Pentru a răspunde la această întrebare, să 
amintim mai întîi conţinutul acestei noţiuni. 
Iată unele citate din Capitalul : „Munca este 
în primul rînd un proces între om şi natură, un 
proces în care omul mijloceşte, reglementează 
şi controlează prin propria sa activitate schim¬ 
bul de substanţe dintre el şi natură“ \ „Dacă 
privim întregul proces din punctul de vedere 
al rezultatului său, al produsului, ambele ele¬ 
mente, adică mijlocul de muncă şi obiectul 
muncii, apar ca mijloace de producţie, iar 
munca însăşi ca muncă productivă" 1 2 3 . Iar în 
formularea cea mai generală : „Procesul mun¬ 
cii, aşa cum l-am înfăţişat în momentele sale 
simple şi abstracte, este o activitate care ur¬ 
măreşte crearea unor valori de întrebuinţare, 
aproprierea substanţelor date de natură pen¬ 
tru trebuinţele omeneşti 113 . Nu vom înmulţi 
citatele. Vom adăuga numai că întreaga expu¬ 
nere din paragraful „Procesul de muncă", plin 
de perspective praxeologice, este o dovadă că 
autorul are în vedere o activitate ale cărei re¬ 
zultate sînt produse ale tehnicii omeneşti : ale 
celei miniere, metalurgice, textile, chimice, 
agricole, zootehnice ete. Ne aflăm aici în dome¬ 
niul meşteşugului, al industriei, al economiei. 
In noţiunile de valoare de întrebuinţare şi de 
nevoi ale omului este implicată, după cum bă¬ 
nuim, o referinţă indirectă la ceea ce am nu¬ 
mit mai sus situaţie coercitivă ; cititorului Ca- 


1 K. Marx şi F. Engels, Opere, voi. 23, Editura po¬ 
litică, Bucureşti. 1966. p. 190. 

2 Op. cit., p. 193—194. 

3 Op cit., p. 196. 

pitctlului îi este clar ca aici prin muncă nu se 
înţelege o joacă, ci o luptă cu un material care 
opune o rezistenţă. Aşadar, dacă pătrundem 
intenţiile atît ale fragmentelor reproduse, cit şi 
ale ansamblului ideilor lui Marx privind pro¬ 
cesul de muncă, vedem că nu greşim să carac¬ 
terizăm concepţia noastră privind munca drept 
o încercare de generalizare a noţiunii de 
muncă productivă dezvoltată în aceste idei. 



VII 

ACŢIUNEA COLECTIVA 


In principiu am vorbit aici fie dospi e actul 
simplu rezultat dintr-un singur impuls şi, impli¬ 
cit, avînd un singur subiect, fie despre actul 
compus, rezultat din mai multe impulsuri, dar 
avînd şi el un singur subiect. Dacă am amin¬ 
tit ici şi colo de actul compus avînd mai mulţi 
subiecţi, am făcut acest lucru numai ocazional. 
Acum este momentul să examinăm particula¬ 
rităţile pe care le are tocmai acţiunea compusă 
avînd mai mulţi subiecţi sau, pe scurt, coopera¬ 
rea. Doi subiecţi cooperează dacă cel puţin 
unul dintre ei îl ajută sau îl stînjeneşte pe 
celălalt b 

Mai întîi de toate să deosebim cooperarea 
pozitivă de cooperarea negativă, diferenţă de 
care ne vom putea da seama cel mai uşor dacă 
examinăm cooperarea între doi indivizi. Ion şi 
Petru cooperează pozitiv din punctul de ve¬ 
dere al unui anumit scop urmărit de Ion şi în 
raport cu o anumită acţiune a lui întodeauna 
şi numai dacă Petru îl ajută pe Ion prin acţiu¬ 
nea sa în năzuinţa de a atinge acest scop. De 
exemplu, Ion este controlor şi îndeplineşte 


1 Mead consideră drept trăsătură caracteristică a 
coperării rolul pe care îl are comportamentul unui 
subiect în ceea ce priveşte declanşarea reacţiei altuia 
(vezi de Laguna, op. cit., p. 227) Sensul pe care îl 
atribuim noi cooperării se apropie de cel de mai sus 
din punctul de vedere al gradului de generalizare, dar 
are un caracter mai obiectiv 

funcţia de a verifica dacă toţi pasagerii au bi¬ 
lete şi legitimaţii de călătorie, iar Petru, taxa¬ 
tor fiind, le înmînează lui Ion spre verificare. 
Evident că în raport cu definiţia dată mai îna¬ 
inte nu numai întreaga acţiune a celor doi func¬ 
ţionari încheiată prin verificarea documentelor 
tuturor pasagerilor este un exemplu de coope¬ 
rare pozitivă, dar şi fiecare act individual de 
controlare a biletului fiecărui călător este un 
exemplu bun de cooperare pozitivă. Facem 
această precizare deoarece cuvîntul „năzuinţă 14 
ar putea sugera cititorului ideea greşită potrivit 
căreia noi am vedea cooperarea numai acolo 
unde Ion execută o înşiruire mai lungă sau mai 
scurtă de acte şi în orice caz compuse din- 
tr-un număr oarecare de asemenea acte alcă¬ 
tuind un şir reunit prin comunitatea scopului 
Noi nu gîndim aşa. Prin cuvîntul „năzuinţă 11 
înţelegem chiar şi un singur act, dar care este 
un caz particular dintr-un şir de acte în care 
mulţimea de membri ai şirului se reduce la un 
singur act. Dar cum trebuie înţeles cuvîntul „a 
ajuta 11 din definiţie ? A ajuta înseamnă a face 
posibil sau a uşura cutare sau cutare lucru. 
Aceasta înseamnă „a ajuta 11 în sens obiectiv. 
Dar ajutorul mai poate fi înţeles şi într-un sens 
subiectiv, intenţional. In acest sens, Petru îl 
ajută pe Ion întotdeauna şi numai dacă se stră¬ 
duieşte să-i facă cu putinţă sau să-i înlesnească 
realizarea scopului. Străduindu-se să facă ast¬ 
fel, silindu-se să acţioneze astfel, Petru o face 
cu mai multă sau mai puţină eficienţă. Adese¬ 
ori — şi aceasta probabil că este normal — el 
îl ajută în mod obiectiv pe colegul său, într-o 
măsură mai mare sau mai mică, dar uneori „nu 
iese nimic 11 din sforţările sale de a ajuta. Ba se 
mai întîmplă oîteodată ca un ajutor prost pla¬ 
sat să dăuneze colegului său, cu toate că cel 
cure dă ajutor este cit se poate de bine inten¬ 
ţionat. In sens obiectiv, ajutorul este un caz 
particular, care are loc atunci oînd acţiunea 
celui care dă ajutor este reuşită. Pe de altă 

parte există cazuri în care ajutorul se acordă 
fără intenţie, adică numai în sens obiectiv, fără 
ca cineva să depună vreun efort pentru acest 
ajutor. Având în vedere toate acestea, vom 
recurge fie la interpretarea obiectivă, fie la cea 
subiectivă a ajutorului, în funcţie de conţinutul 
problemelor care ni se vor ivi. 

Să ne urmăm deci drumul. Ajutorul poate fi 
şi reciproc. Se întâmplă ca nu numai Petru să-l 
ajute pe Ion prin acţiunile sale precis determi¬ 
nate, ci şi invers, ca şi Ion prin acţiunile sale 
bine determinate să-l ajute pe Petru pentru a 
realiza scopul urmărit de acesta din urmă. 
Atunci cînd acţiunile bine determinate ale celor 
doi subiecţi se combină în acest fel, spunem că 
subiecţii cooperează în raport cu anumite sco¬ 
puri şi relativ la anumite acţiuni. 

Cititorul s-ar putea întreba de ce observăm 
cu atîta insistenţă anumite relativizări, de ce 
adăugăm mereu acest „în raport cu“ etc. Acest 
lucru ni se pare necesar deoarece nu este ex¬ 
clus cazul în care unul dintre partenerii coope¬ 
rării între doi subiecţi să sprijine unul din sco¬ 
purile acţiunii celuilalt coleg, având însă în 
acelaşi timp o atitudine indiferentă sau chiar 
negativă faţă de un alt scop al acestuia. Mai 
mult decît atît, avînd în vedere nestatornicia 
firii omeneşti şi luînd în considerare ambiva¬ 
lenţa unor motive, coexistenţa unor atitudini in¬ 
compatibile în acelaşi moment şi la aceeaşi per¬ 
soană, nu putem să nu admitem posibilitatea 
unor condiţii în care Ion, prin anumite acte ale 
sale, îl ajută pe Petru în năzuinţa acestuia către 
un anumit scop, iar cu alte acte îl stânjeneşte pe 
drumul spre acelaşi scop şi în acelaşi timp. 
Acesta ar fi un caz de cooperare pozitivă din 
anumite puncte de vedere şi de cooperare nega¬ 
tivă din alte puncte de vedere. 

Totuşi este locul să spunem răspicat ce înţe¬ 
legem prin cooperare negativă, mai ales că, de 
obicei, nu se face deosebire între două forme 
de cooperare, cea pozitivă şi cea negativă, iar 

ceea ce noi am denumit cooperare pozitivă se 
numeşte cooperare pur şi simplu, fără nici o 
altă precizare. Răspunsul la întrebarea ce este 
cooperarea negativă rezultă cu claritate din cele 
de mai sus în raport cu doi subiecţi. Din 
punctul de vedere al unor acte bine determi¬ 
nate ale lor şi din punctul de vedere al lui Ion, 
Ion şi Petru cooperează în mod negativ sau, cu 
alte cuvinte, în mod antagonic întotdeauna dacă 
şi numai dacă Petru îl stînjeneşte pe Ion în nă¬ 
zuinţa acestuia către scopul său. A stînjeni este 
acelaşi lucru cu a îngreuia, iar a face cu nepu¬ 
tinţă este forma extremă de ingreuiere. Este de 
prisos să mai adăugăm că, la fel ca şi ajutorul, 
stînjenirea poate fi înţeleasă atît în sens obiec¬ 
tiv cît şi în sens subiectiv, intenţional. In cate¬ 
goria cooperării negative se poate distinge com¬ 
petiţia care este o asemenea formă de cooperare 
negativă în care stînjenirea se reduce la (şi nu 
numai la) faptul că fiecare parte se străduieşte 
să realizeze o anumită însuşire într-o măsură 
mai mare decît cealaltă (de exemplu, iuţeala în 
alergare, înălţimea la sărituri, calitatea unui 
produs, ieftinătatea unei mărfi vîndute etc.). 
In cazul competiţiei ca atare nu are loc nici o 
stînjenire a mişcărilor adversarului, nici vătă¬ 
marea aparaturii pe care acesta o foloseşte, nici 
diferite alte moduri de stînjenire practicate în 
conflicte sau în formele de cooperare negativă 
care nu simt simple forme de competiţie 2 . 

Pe lîngă aceasta, mutcitis mutandis, despre 
cooperarea negativă dintre doi subiecţi se 
poate spune ceea ce s-a spus despre cooperarea 
pozitivă dintre doi subiecţi, şi anume că ea 
poate fi reciprocă. Iată un exemplu de coope¬ 
rare negativă : un conducător auto vrea să 
treacă peste o linie ferată, iar cantonierul îi 
închide drumul cu bariera. Orice partidă de 
şah, cînd fiecare jucător vrea să dea mat ad- 


2 Vezi B L. Altrey, Moral and Spiritual o] Peace, 
p. 22 si urm. 

versarul, este un exemplu de cooperare nega¬ 
tivă. Oare nu ar fi bine să spun în loc de „coo¬ 
perare negativă“ pur şi simplu „luptă“ ? In 
unele publicaţii privind acţiunile antagonice 
ne-am servit de această terminologie, şi acest 
mod de a vorbi a întâmpinat obiecţia că a extins 
prea mult sfera noţiunii de „luptă" 3 , pe care 
limbajul curent o reduce la domeniu) înfrun¬ 
tării între duşmani, între antiteze cu motivaţie 
răuvoitoare faţă de adversar. Rămînem însă la 
propunerea noastră deoarece : 

1) sistematizarea teoretică nu poate fi în¬ 
gustată în mod rigid de lexicul limbajului 
curent şi 

2) nici limbajului curent nu-i este străină o 
accepţie liberă a cuvîntului „luptă" (şi a deri¬ 
vatelor sale). 

Sportivii practică luptele greco-romane, la 
care unul încearcă să-l fixeze pe celălalt la po¬ 
dea cu amândoi omoplaţii, ceea ce nu implică 
în nici un fel o pornire duşmănoasă împotriva 
partenerului, pe care urmărim să-l învingem în 
,,luptă". Utilizarea expresiei de „luptă" ca echi¬ 
valent al cooperării negative mai prezintă şi 
avantajul că ne permite simplificarea expri¬ 
mării atunci cînd discutăm „cooperarea pozi¬ 
tivă". In acel caz putem să spunem simplu 
cooperare de vreme ce diferenţierea terminolo¬ 
gică dintre cooperarea „pozitivă" şi cea „nega¬ 
tivă" nu mai este necesară. In raţionamentele 
noastre ulterioare vom face adeseori uz de 
această posibilitate de simplificare. 

Pînă aici am discutat acţiuni colective a doi 


3 Dealtfel, astfel procedează Max Weber : „Acţiu¬ 
nea cp învoială nu este o antiteză exclusivistă la acea 
cooperare dintre oameni pe care o numim «luptă» 
sau, vorbind la modul cel mai general, e strădania 
de a-ţi impune voinţa în ciuda rezistenţei altuia 
călăuzindu-te după aşteptările referitoare la compor¬ 
tarea celuilalt (vezi tlber einige Kategorien der ver- 
slehenden Soziologie, 1013, reprodus în culegerea de 
articole ale autorului Gesammelte Aufsătze zur Wis- 
sensrhaftslehre, Tubingen, 1922, p. 439). 

subiecţi. Urmează să adaptăm noţiunile pe care 
le-am examinat la cazuri de acţiuni colective 
avînd un număr mai mare de subiecţi. Mai 
mulţi subiecţi cooperează în raport cu anumite 
scopuri numai dacă fiecare subiect ajută pe un 
alt subiect din cadrul aceluiaşi grup sau este 
ajutat de un alt subiect din cadrul aceluiaşi 
grup. Aceasta este o condiţie necesară, dar nu 
şi suficientă. Dacă ne-am mărgini la aceasta, 
atunci ar trebui să admitem că subiectul A 
cooperează cu subiectul M dacă dintre subiecţii 
A, B, M, N subiecţii A şi B se ajută unul pe 
celălalt, iar subiecţii M şi N de asemenea, în- 
trueît în această ipoteză este satisfăcută condi¬ 
ţia că fiecare dintre subiecţii grupului format 
din A, B, M, N îl ajută pe unul din indivizii 
din acest grup. Este însă limpede că în această 
situaţie cooperează numai A cu B şi M cu N, 
aceste două perechi neavînd nimic comun una 
cu cealaltă. Trebuie deci să precizăm că, oricare 
ar fi grupul parţial pe care îl distingem în ca¬ 
drul unui anumit grup de indivizi care coope¬ 
rează, unul dintre membrii grupului îl ajută pe 
vreunul dintre ceilalţi membri din afara acestui 
grup sau este ajutat de către vreunul dintre ei. 
în mod analog construim noţiunea de luptă 
dintre mai mulţi subiecţi sprijinindu-ne nu pe 
noţiunea de cooperare, ci pe cea de stînjenire. 
Astfel, o mulţime de subiecţi se află în stare de 
luptă în raport cu anumite acţiuni şi anumite 
scopuri ale membrilor săi dacă şi numai dacă 
fiecare dintre aceştia îl stînjeneşte pe un 
altul şi, orice mulţime parţială din această mul¬ 
ţime am lua, întotdeauna unul din membrii 
mulţimii parţiale îl stînjeneşte pe unul dintre 
ceilalţi membri din afara ei sau este stînjenit 
de acesta. 

Acum, după ce am construit noţiunile nece¬ 
sare pentru a ne continua examinarea actelor 
colective, să ne ocupăm mai îndeaproape de 
cooperare (de cea pozitivă), amînînd pentru mai 
tîrziu noţiunile privind eficienţa în luptă. 

Colectivele care cooperează se deosebesc între 
ele prin numărul membrilor şi prin numărul de 
acte (de impulsuri voite) pe care le execută (pe 
care le exercită). Exemple : un grup de iubitori 
ai muzicii de cameră care se adună întîmplător 
pentru a cînta un cvartet; personalul unei linii 
ferate care funcţionează mulţi ani. Deosebirile 
nu privesc numai mărimea şi cantitatea, impor¬ 
tante pentru caracterizarea comparativă a acte¬ 
lor colective în domeniul cooperării pozitive. 
Aici, ca şi în general cînd se examinează dife¬ 
rite forme de acţiune, deci şi, de exemplu, în 
raport cu actul compus al unui singur subiect, 
au o mare importanţă dimensiunile materialului 
şi ale produselor care se intenţionează a fi rea¬ 
lizate, dimensiunile aparatului, întinderea în 
spaţiu a cîmpului actului, durata operelor in¬ 
tenţionate şi a operelor mijlocitoare etc. Toate 
aceste deosebiri se răsfrâng asupra structurii 
colectivului şi a acţiunii colective punînd pro¬ 
bleme aparţinând unui capitol special al cerce¬ 
tărilor praxeologice referitor la dinamica pro¬ 
gresului. Ele implică importanţa dezvoltării 
elementelor actului, cercetarea modului în care 
această dezvoltare se reflectă asupra formelor 
de acţiune şi asupra condiţiilor ei de eficienţă. 
De aceste probleme ne vom ocupa mai tîrziu. 
Deocamdată nu facem deoît să semnalăm posi¬ 
bilitatea lor treoînd în revistă punctele de ve¬ 
dere din care se deosebesc diferitele genuri de 
cooperare ca atare între mai mulţi subiecţi. 

Acestea se deosebesc între ele nu numai prin 
numărul de membri sau de acte, ci şi prin va¬ 
rietatea lor. Este clar că un colectiv admite o 
varietate incomparabil mai mare de genuri de 
eficienţe decît un individ oricît de multilateral 
ar fi el. Există mari deosebiri în ceea ce pri¬ 
veşte dependenţele dintre acţiunile componente 
ale colectivului. Mai întîi de toate, aceste ac¬ 
ţiuni trebuie să fie compatibile, printre altele 
dispuse în mod corespunzător în spaţiu şi 
timp, deci sincronizate în ceea ce priveşte simul- 
131 



taneitatea şi ordinea succesiunii. Intr-adevăr, 
chiar şi în cazul acţiunii compuse a unui singur 
subiect este nevoie de o asemenea coordonare a 
acţiunilor componente şi, implicit, a planului, 
dar abia în acţiunea colectivă postulatul coor¬ 
donării atrage după sine postulatul înţelegerii 
între subiecţi, planul devenind necesar şi pen¬ 
tru a se realiza o înţelegere între membrii co¬ 
lectivului ; ei trebuie să ştie ce intenţionează 
să facă ceilalţi membri ai colectivului. De aici 
necesitatea în activitatea colectivă umană a 
activităţilor informative, de comunicare. 

Ele mai sânt necesare şi datorită faptului că 
în acţiunea colectivă exisită şi relaţii de condu¬ 
cere. In accepţia cea mai generală, ea constă în 
faptul că impulsul intenţionat al unui individ 
este opera altui individ. De aceea, individul B 
acţionează străduindu-se să realizeze planul 
adoptat de un alt individ, individul A, în ra¬ 
port cu acţiunea individului B. Aşa se întîmplă, 
de exemplu, atunci cînd un elev urmează indi¬ 
caţiile învăţătorului său. Un caz special de con¬ 
ducere în acest sens este conducerea prin con¬ 
strângere sau prin crearea, pentru individul 
condus, a unei situaţii coercitive — de exem¬ 
plu, dacă nu va executa cutare lucru, i se vor 
lua mijloacele de subzistenţă. La rîndul său, 
un caz particular al acesteia din urmă, este con¬ 
ducerea prin ordin. 

Poate că aici este locul potrivit pentru a 
preveni o obiecţie posibilă faţă de noţiunea 
noastră generală de autor. După opinia opo¬ 
nenţilor mei, aceasta ar duce la o consecinţă 
paradoxală, şi anume la a considera drept autor 
al unei opere pe un individ a cărui participare 
la realizarea operei este neînsemnată şi invers, 
la refuzul de a acorda titlul de autor unor per¬ 
soane al căror aport la apariţia operei este 
esenţial. Astfel, se spune, cutare şi cutare 
(A) au inventat metoda de sfărâmare a stîncilor 
cu ajutorul dinamitei, alţii (B) au executat 
instalaţia şi, în sfîrşit, cineva (C) a conectat cu 

o mişcare măruntă şi uşoară curentul electric ; 
încărcătura de dinamită a explodat, sfărîmînd 
stînoa. După concepţia noastră privind autorul, 
C trebuie considerat ca autor al acestei opere, 
negîndu-se această calitate persoanelor A şi B. 
Noi răspundem că sîntem de acord cu prima 
parte a afirmaţiei, dar nu şi ou a doua. într-ade- 
văr, C este autorul sfărîmării stîncii, şi orice 
om imparţial va recunoaşte acest lucru. Dar 
sînt autori ai aceleiaşi opere atît A oît şi B, dar 
autori din momente diferite, anterioare momen¬ 
tului impulsului individului C. C este ultimul 
autor. Cel ce pregăteşte o acţiune ulterioară a 
altui subiect este şi el autor al operei realizate 
graţie acestei acţiuni. El este autor indirect, în 
timp ce ultimul autor este direct. Caracterul 
mijlocit al acţiunii autorului indirect constă în 
aceea că în ansamblul de împrejurări simultane 
cu impulsul său, devenind în acelaşi timp, 
odată cu acel impuls, componente esenţiale ale 
condiţiei suficiente al operei viitoare, intră şi 
factori din care se naşte cauzal, mai tîrziu, 
impulsul intenţionat al unuia dintre autorii 
ulteriori, şi deci şi impulsul intenţionat al ulti¬ 
mului autor direct. Cititorul a observat că fă- 
cînd această afirmaţie acceptăm teza determi- 
nistă potrivit căreia impulsurile intenţionate 
sînt efecte ale unor cauze anterioare. De ase¬ 
menea este clar că se poate face deosebire între 
importanţa relativă a participării diferiţilor in¬ 
divizi la apariţia unei opere în raport cu gradul 
de dificultate înfruntat de fiecare dintre ei. Nu 
avem nimic împotrivă ca să fie denumit autor 
principal acela care a înfruntat greutatea cea 
mai mare. Evident că nu întotdeauna autorul 
direct este şi autorul principal. 

Legătura dintre informaţie şi conducere face 
să apară relaţia de raportare şi control. Rapor¬ 
tarea este informarea conducătorilor cu privire 
la executarea unei sarcini, iar controlul este 
cercetarea faptului dacă sarcina a fost îndepli- 

nită, unul din mijloacele folosite pentru aceasta 
fiind luarea la cunoştinţă a unui raport. 

Vorbind de conducere, raport şi control, men¬ 
ţionăm termeni care ne duc cu gîndul nu numai 
la diferite acţiuni şi diferite raporturi dintre 
ele, ci sînt şi denumiri ale unor funcţii în ca¬ 
drul unor colective. Ce înseamnă acest lucru ? 
Cind se spune că un membru al unui colectiv 
îndeplineşte cutare funcţie, există intenţia de a 
afirma că el execută o activitate bine determi¬ 
nată, care se repetă, şi care se caracterizează 
printr-o importanţă sui generis pentru scopul 
care reuneşte activitatea membrilor colectivu¬ 
lui. Astfel un dirijor de orchestră îndeplineşte 
funcţia de a determina ritmul şi intensitatea 
sunetelor din lucrarea executată de orchestră, 
iar contrabasistul îndeplineşte funcţia de emi¬ 
tere a celor mai grave note ale unui acord. 

De noţiunea de funcţie intr-un colectiv sînt 
strîns legate noţiunile de diviziune a acţiunilor 
şi de specializare, acestea oaracterizînd nu nu¬ 
mai varietatea de acţiuni componente ale unei 
activităţi colective, ci şi varietatea subiecţilor 
care acţionează. In esenţa sa, diviziunea acţiu¬ 
nilor (intr-un caz particular, diviziunea muncii) 
constă în faptul că membrii colectivului exe¬ 
cută acţiuni diferite. Atunci oînd o persoană 
îndeplineşte în cadrul unui colectiv o anumită 
fuincţie caracterizată prin executare perma¬ 
nentă, necesitînd o învăţare anume, are loc 
specializarea. In acest sens, specializarea este 
condiţionată de diviziunea acţiunilor, iar in¬ 
tr-un caz particular de diviziunea muncii. Ea 
îşi are originea în diferite nevoi : trebuie rea¬ 
lizată o îndemînare mai mare (vezi vechea zicală 
„mai bine mai puţin, dar ma bine“), trebuie 
economisită energia necesară pentru trecerea 
individului de la atitudinea specifică executării 
unei anumite acţiuni la o atitudine pe care o 
presupune o altă acţiune ; în sfîrşit, trebuie 
folosite cu cit mai mult randament aptitudinile 
unor persoane pentru anumite lucrări, asigurîn- 

du sc în felul acesta îndeplinirea în condiţii cît 
mai bune de către un individ a unei funcţii în 
cadrul unui colectiv. Să mai adăugăm că există 
o tendinţă către o specializare cît mai accen¬ 
tuată, care are un rezultat paradoxal : pe mă¬ 
sura înmulţirii unor multiple competenţe ale 
colectivului şi a integrării lor în cadrul acestuia 
intr-un tot organic, anumite aptitudini ale indi¬ 
vidului sînt înghesuite în cadrul unei compe¬ 
tenţe unice constituite, ducînd la deformarea 
personalităţii. In cadrul specializării nu sînt 
utilizate numai aptitudinile specifice, ci şi, in¬ 
vers, specializarea creează aptitudini specifice 
şi, în general, formează personalitatea psihică 
şi fizică. Cît de mult se deosebesc între ei după 
ani de muncă un zidar mijlociu de un funcţio¬ 
nar de birou mijlociu ! In acest context se im¬ 
pune o comparaţie cu regnul animal, unde se 
observă faptul că specializarea implică adeseori 
diferenţierea morfologică a organismului, care, 
de exemplu, la termite este foarte pronunţată : 
o termită-soldat este din punct de vedere mor¬ 
fologic o altă fiinţă decât o termită-lucrătoare 
sau o termită-reproducătoare. Aceste diferenţe 
nu rezultă ca urmare a faptului că un individ 
se formează prin exerciţiu în timpul vieţii sale 
personale şi că anumite hipertrofii, anumite in¬ 
voluţii, anumite abateri ale configuraţiei corpu¬ 
lui de la norma iniţială se permanentizează 
(cum este hipertrofierea bicepşilor la un atlet). 
Dimpotrivă, asemenea diferenţieri se realizează 
numai pe calea unei evoluţii corespunzătoare 
a embrionului. Alte deosebiri înnăscute în le¬ 
gătură cu specializarea sînt deosebirile de sex. 
Un exemplu pregnant de asemenea diferenţiere 
este funcţia de hrănire a puilor cu lapte ma¬ 
tern. Legarea acestei funcţii de sexul dătător 
de hrană se observă atît la specia umană cît şi 
la alte mamifere. în schimb, specializarea în 
cadrul acţiunilor colective ale oamenilor deter¬ 
mină de cele mai multe ori diferenţe în ceea ce 
priveşte constituţia fizică şi structura psihică a 

individului, formate prin practicarea personală 
a unor lucrări, prin exerciţiu sau prin imitarea 
predecesorilor, care doMndesc aceeaşi îndemî- 
nare mai înainte şi pe care o transmit prin de¬ 
monstraţie, învăţare sau prin instruire dirijată. 
In cea mai marc parte, procesul de formare şi 
de elaborare a specializării şi a specialiştilor nu 
este un proces biologic natural, ci este în mod 
preponderent, decisiv, un proces cultural, isto- 
ri-co-social. 

Acelaşi caracter îl au diferenţele de tip ierar¬ 
hic, care se formează între membrii colectivelor 
oare cooperează. Ei rămîn în legătură cu genul 
de dependenţe ale unor funcţii faţă de altele. 
Unele funcţii sini pregătitoare faţă de altele, 
unele sînt mai puţin importante decît altele. 
Toate aceste deosebiri se bazează pe depen¬ 
denţele între acţiunile care intervin şi în cazul 
actului compus avîmd un singur subiect şi în 
oazul acelora a căror executare repetată deter¬ 
mină faptul că un individ îndeplineşte funcţia 
respectivă în cadrul colectivului. Cît priveşte 
caracterul preparator al unor acţiuni faţă de 
altele şi diferenţele de importanţă, este indis¬ 
cutabil că ele au loc şi în domeniul relaţiilor 
interioare ale actului complex al unui singur 
subiect. Numai relaţia de execuţie poate da loc 
la anumite îndoieli. Oare un individ luat în 
parte poate să-şi poruncească singur executarea 
unei acţiuni şi s-o execute ulterior în raport cu 
ordinul primit ? Pentru cel ce scrie aceste pa¬ 
gini, este limpede că în sens strict nici ordinele, 
nici comenzile nu pot fi date decît altcuiva şi 
nu sieşi, dar tot aşa de clar este faptul că con¬ 
ducerea nu constă întotdeauna în a da ordine 
şi că o persoană poate să-şi sugereze singură 
executarea unei acţiuni. Actul de sugerare pe 
care îl înfăptuieşte Ion într-o clipă mai timpu¬ 
rie îndeplineşte un rol de conducere în raport 
cu o acţiune ulterioară sugerată prin acest act 
a aceluiaşi Ion, iar Ion din momentul ulterior 

este executantul recomandării făcute de ace¬ 
laşi Ion intr-un moment anterior. 

Intr-adevăr, chiar şi în domeniul actelor com¬ 
puse avînd un singur subiect are loc o diferen¬ 
ţiere a funcţiilor organelor (mina dreaptă con¬ 
duce arcuşul, stingă ţine corzile ete.), dar 
numai diviziunea muncii diferenţiază funcţiile 
într-un colectiv de subiecţi şi abia pe tărîmul 
actului colectiv ierarhia funcţiilor se reflectă 
asupra indivizilor în sensul că nu numai func¬ 
ţiile, dar şi oamenii care le îndeplinesc se di¬ 
ferenţiază ierarhic. Unul dintre ei îndeplineşte 
o funcţie pregătitoare faţă de funcţia altuia — 
unul este subaltern, altul superior ; unul are 
pentru colectiv o importanţă mai mică decît 
altul. „înde irae...“ Să avem totuşi în vedere că 
în anumite limite este posibilă o mobilitate în 
ceea ce priveşte exercitarea unor funcţii în ca¬ 
drul unui colectiv, astfel încît un individ poate 
să îndeplinească succesiv funcţii diferite, cu di¬ 
ferite perioade de variaţie ; că în raport cu unele 
funcţii Ion poate fi subalternul lui Petru, iar în 
raport cu alte funcţii situaţia poate fi inversă ; 
uneori, în împrejurări speciale, bine determi¬ 
nate, o activitate corespunzînd unei funcţii cu 
o importanţă mai mică pentru colectiv (de 
exemplu, acţiunea unui portar atunci cînd este 
singur în posesia cheii, uşa trebuind descuiată 
de urgenţă, căci altfel s-ar putea produce con¬ 
secinţe grave, de exemplu un incendiu) are o 
importanţă mai mare decît o acţiune corespun¬ 
zătoare unei funcţii cu o importanţă mai mare 
(de exemplu, funcţia de aprobare a unor con¬ 
tracte privind nişte mari livrări) şi în cele din 
urmă ierarhia funcţiilor în raport cu relaţiile lor 
de subordonarea uneia de către cealaltă (carac¬ 
terul pregătitor) se îmbină într-un mod para¬ 
doxal cu ierarhia funcţiilor din punctul de ve¬ 
dere al executării şi al conducerii : emiterea 
unei indicaţii este o formă de pregătire a func¬ 
ţiei indicate şi, din acest punct de vedere, o 
deserveşte pe aceasta din urmă. Atît în acest 

loc despre relaţiile de ierarhie dintre membrii 
unui colectiv. 

Ne mai rămîne de examinat o trăsătură în 
raport cu care comunităţile care cooperează po¬ 
zitiv se deosebesc unele de altele în ceea ce pri¬ 
veşte forma de cooperare. Avem în vedere ca¬ 
racteristica de organicitate a unui colectiv. Pen¬ 
tru ca un colectiv să fie organic, el trebuie ca să 
consacre totalitatea acţiunilor sale unui scop. 
Din acest punct de vedere, un colectiv este cu 
atît mai organic cu cit numărul de acţiuni care 
nu concordă cu scopul respectiv fie substanţia', 
fie intenţional este mai mic şi cu c'ît este mai 
mic numărul de acţiuni indiferente, fie substan¬ 
ţial, fie intenţional, faţă de acel scop. Există şi 
colective neorganice. Un asemenea colectiv este 
o clasă de elevi, care se ajută unii pe alţii pen¬ 
tru a asimila materia de învăţat, dar care nu 
au un scop comun. Printre colectivele reunite 
subiectiv sau obiectiv de un scop, există unele 
mai bine, altele mai prost armonizate şi unele 
ai căror membri contribuie mai intensiv sau mai 
exclusiv sau mai puţin intensiv, mai puţin ex¬ 
clusiv la realizarea scopului propus : este sufi¬ 
cient să comparăm o adunătură de oameni fără 
tragere de inimă, care execută forţaţi o muncă 
impusă, de la care se sustrag la primul prilej 
sau chiar se opun cit pot rezultatelor ei cu o 
expediţie de valoare formată din voluntari en¬ 
tuziaşti, energici şi disciplinaţi. Printre altele, 
aici este important gradul de adaptare reci¬ 
procă a membrilor colectivului. Prin adaptare 
reciprocă înţelegem aici opusul atitudinii „fie¬ 
care de capul lui“. Indidivul A se adaptează cu 
bunăvoinţă la individul B dacă şi numai dacă 
acceptă acţiunile propuse de individul B, dacă 
acestea nu dau loc la obiecţii destul de impor¬ 
tante. Cu alte cuvinte, el pune la baza negării 
unei propoziţii greutatea argumentării, atribuin- 
du-i acesteia o poziţie pozitivă. Este limpede că 
o concordanţă astfel înţeleasă poate fi gradată 
din mai multe puncte de vedere : din punctul 

de vedere al zonei acţiunilor propuse ; din punc¬ 
tul de vedere al ponderii cerute unor eventuale 
contraargumente, iar în ceea ce priveşte colec¬ 
tivul, de asemenea din punctul de vedere al 
răspîndirii atitudinii concordante în rîndurile 
membrilor săi. 

Mead (vezi articolul citat al lui de Laguna) 
distinge nişte trepte ale conexiunii în cadrul 
unor acţiuni comune. O comunitate concepută 
în sensul cel mai larg poate avea în vedere chiar 
şi un individ care interacţionează cu un obiect 
neînsufleţit — de exemplu, un om care merge 
şi solul care exercită o presiune inversă asupra 
tălpilor sale. Dacă fiecare contribuie la un re¬ 
zultat comun, un anumit număr de indivizi pot 
fi antrenaţi intr-o acţiune compusă (composile), 
de exemplu cînd se formează un morman din 
obiecte aruncate într-un loc de către diverşi 
trecători. Acţiunea este concertată (concerled) 
dacă mişcările fiecărui participant sînt puse 
într-un raport cu mişcările celorlalţi, de exem¬ 
plu la albine sau într-o haită de lupi ieşiţi la 
prac’ă. în schimb, o cooperare este autentică 
(genuinly cooperative action) numai atunci cînd 
scopul este comun (common end), ceea ce se în- 
tîmplă atunci cînd pentru ca un scop să fie al 
unuia el trebuie să fie şi scopul altuia (An end 
is common where its being an end for one indi¬ 
vidual is integral to its constituting an end for 
tihe other), de exemplu atunci cînd o sărbătorire 
este făcută în comun. 

Să operăm o disticţie între gradul de organi- 
citate şi gradul de centralizare a unui colectiv. 
Noţiunea de centralizare are o legătură foarte 
strînsă cu îmbinarea dependenţei dintre con¬ 
ducere şi executare cu structura controlului. O 
conducere este cumulativă atunci cînd Ion este 
conducătorul lui Petru, care este conducătorul 
lui Mihail, primul fiind astfel indirect condu¬ 
cătorul lui Mihail. Aici cumularea este în două 
trepte, dar poate exista o cumulare în trei 
trepte, în patru trepte şi, în general, în mai 

multe trepte. Un colectiv este cu atît mai cen¬ 
tralizat ou oît un conducător, deci şi conducă¬ 
torul suprem, lasă mai puţine probleme de re¬ 
zolvat conducătorilor intermediari şi cu oît re¬ 
zolvă singur mai multe probleme de conducere, 
direct în raport cu executanţii de pe treptele 
inferioare. De exemplu, în învăţămîntul supe¬ 
rior aprobarea orarului cursorilor şi seminariilor 
unei facultăţi poate să cadă în atribuţia deca¬ 
nului facultăţii respective (sistemul cel mai în¬ 
depărtat de centralizare) sau a rectorului uni¬ 
versităţii respective (sistem intermediar) sau, în 
sfîrşit, a ministrului învăţământului superior 
(cel mai centralizat sistem dintre cele trei). Vom 
desemna prin centralism tendinţa de accentuare 
a gradului de centralizare. Vom deosebi centra¬ 
lismul de totalism, a cărui esenţă constă în cu¬ 
prinderea prin sfera ordinelor a numărului ma¬ 
xim posibil al acţiunilor tuturor membrilor unui 
colectiv. 

Un colectiv reunit de un scop mai poate fi 
organic într-o măsură mai mare sau mai mică 
şi din alte puncte de vedere decît cele discu¬ 
tate. Acest lucru depinde de o diviziune mai 
mult sau mai puţin netă a funcţiilor între spe¬ 
cialişti sau de o conectare mai bogată sau mai 
săracă a tot ceea ce există prin conexiuni de 
cooperare parţială. Să luăm ca exemplu de 
colectiv relativ slab organic un grup de pelerini 
care se îndreaptă spre locul de pelerinaj pentru 
a săvîrşi împreună un act ritual. In schimb, 
personalul care deserveşte o reţea feroviară 
dezvoltată şi un trafic intens ne poate servi ca 
exemplu de colectiv cu grad înalt de organici- 
tate. In acest din urmă caz, caracteristicile 
organicităţii se manifestă cu pregnanţă, în 
timp ce în primul caz ele erau abia percep¬ 
tibile. 

De ce oare discutăm aici despre organici- 
tate ? Poate că autorul acestor rînduri consideră 
că colectivele organice sînt nişte organisme ? 
Nu, el nu consideră aşa, dat fiind că prin orga- 

nism el înţelege un individ viu, de pildă un 
exemplar de plantă sau de animal. Dar să nu 
pierdem din vedere faptul că plantele şi ani¬ 
malele se caracterizează prin aceea că părţile 
lor componente se mişcă de parcă individul viu 
ar fi format din subiecţi specializaţi, care înde¬ 
plinesc anumite funcţii în raport cu întregul, 
ca şi cum aceste funcţii s-ar ajuta unele pe 
altele intr-un mod infinit de bogat şi de com¬ 
plex, asemănător cu cooperarea dintre nişte 
indivizi, ca şi cum mişcarea acestor părţi com¬ 
ponente ar fi determinată de un scop comun 
(ca şi cum ar urmări să menţină în viaţă şi în 
bună stare de sănătate pe individul respectiv 
şi pentru a-i asigura reproducerea). Din acest 
punct de vedere, asemănarea dintre colectivele 
pe care le denumim organice şi indivizii vege¬ 
tali şi animali ne face să recurgem la această 
denumire. Este de prisos să mai subliniem că 
acest lucru nu înseamnă deloc că sîntem încli¬ 
naţi să considerăm organele organismelor vii 
ca pe nişte indivizi care aspiră în mod conştient 
la realizarea unor scopuri, după cum ne este 
străină ideea de a atribui în gînd colectivului 
organic toate trăsăturile unui organism viu, 
ideea de a considera un asemenea colectiv ca 
pe un organism. 

După aceste explicaţii şi precizări, termenii 
„organizare" şi „a organiza 11 nu ar trebui să 
mai dea loc la neînţelegeri mai grave. Dar pen¬ 
tru a preveni în mod categoric nişte discuţii 
sterile ne vom îngădui să reţinem atenţia citi¬ 
torului cîtva timp asupra lor, deşi ne-am mai 
oprit la ei altă dată. Aşadar, în funcţie de con¬ 
text, prin organizare se înţelege fie activitatea 
de organizare, fie structura unui obiect com¬ 
pus realizat în urma unor asemenea activităţi 
(sau chiar în urma unei formări automate), 
structura dependenţelor sale lăuntrice, fie, în 
sfîrşit, obiectul însuşi, organizat în felul acesta. 
Dar şi ansamblele de acţiuni ale unui singur 
subiect pot fi organizate. In ceea ce priveşte 

acţiunile colective cu mulţi subiecţi însă, orga¬ 
nizarea constă în formarea dintr-un număr de 
oameni, dintr-o mulţime, a unui colectiv orga¬ 
nic sau în ridicarea gradului de organicitate 
a unui colectiv. Este limpede că, dat fiind 
sensul de mai sus al termenilor, orice organi¬ 
zaţie înţeleasă ca o mulţime organizată este 
implicit un colectiv organic. 

In sfîrşit, să ne oprim asupra raportului 
dintre noţiunea de colectiv de subiecţi care co¬ 
operează şi cea de instituţie, înţelegînd prin 
acest cuvînt obiecte ca firme, şcoli, spitale etc. 
Deosebirea constă în aceea că un colectiv este 
format din indivizi, poate fi descompus în indi¬ 
vizi, în timp ce o instituţie este formată din 
indivizi şi din aparatura lor, adică ansamblul de 
materiale, unelte şi toate celelalte obiecte aju¬ 
tătoare de care se folosesc indivizii care coope¬ 
rează şi intră în componenţa colectivului. Co¬ 
lectivul este personalul unei instituţii, iar insti¬ 
tuţia este ceva format din personal şi aparatură. 
Raportul dintre instituţie şi colectiv este ca şi 
cel dintre vîslaş şi caiac de o parte (caiacul nr. 
N în concursurile de caiace) şi concurentul care 
ocupă caiacul respectiv, de cealaltă parte. No¬ 
ţiunea praxeologică de instituţie adaptată aici 
nu este identică cu cea juridică şi cu atît mai 
puţin cu noţiunea şi mai resbînsă de instituţie 
cu personalitate juridică. Aceste îngustări ju¬ 
ridice constau în aceea că un anumit colectiv 
are din partea unor foruri mandatul de a acţiona 
în colectiv în cutare fel, cu ajutorul cutărei 
aparaturi. Din punct de vedere praxeologic 
acest fapt este neesenţial. El nu face decît să 
determine o facilitare (dar şi o îngreunare) în 
acţiunea dată de aceste foruri dătătoare de 
mandat. In principiu, nu poate exista o insti¬ 
tuţie în sens praxeologic fără ca ea să fie insti¬ 
tuţie în sens juridic, chiar dacă raporturile ju¬ 
ridice nu le punem în legătură cu necesitatea 
unei legături cu puterea de stat, ci le descope¬ 
rim în trăirea de către unii oameni a unor emo- 


142 



ţii sau în posedarea de către unii oameni a 
unor dispoziţii pentru anumite emoţii. In sens 
praxeologic constituie o instituţie chiar şi doi 
cunoscuţi care fac împreună o călătorie cu o 
barcă de două persoane, împreună cu această 
barcă. Este adevărat că nu sînt uşor de găsit 
exemple din viaţă de colective care cooperează 
în care să nu existe un raport juridic, fie sub 
forma unui statut, fie că se conduc după o 
cutumă care reglementează ceea ce se cuvine 
fiecăruia, fiind forma recunoaşterii de către 
toată lumea a unor reguli de joc etc. In mod 
normal deci, o instituţie are o înfăţişare juridică 
oarecare, dar această normalitate nu este fără 
excepţii. Ceea ce-i esenţial este unirea perso¬ 
nalului prin raporturi generale de cooperare 
pozitivă şi legătura grupului închegat astfel cu 
aparatura aparţinînd domeniului de cooperare. 

Definirea noţiunii de instituţie atrage în mod 
insistent atenţia asupra unei probleme care a 
impus o discuţie în repetate ori mai înainte, şi 
anume : oare n-ar fi indicat să extindem noţi¬ 
unea de subiect al acţiunii şi noţiunea de autor ? 
Pînă aici am redus conţinutul acestei noţiuni 
la un domeniu format numai din indivizi : în 
sfera umanistă, numai domeniul format din 
oameni individuali. Poate că ar fi mai bine să 
circumscriem sensul termenului de „autor“ 
(„subiect al acţiunii 44 ) astfel ca el să cuprindă 
orice ansamblu compus din individ şi aparatura 
sa (de exemplu, vînătorul împreună cu arma 
lui) şi ansambluri formate numai din indivizi 
(colective care cooperează) şi orice ansamblu 
format din colectiv şi din aparatura sa, deci 
orice instituţie ? Fiindcă se obişnuieşte să se 
spună că cutare minister a rezolvat cutare pro¬ 
blemă, că cutare lucrare s-a făcut de către cu¬ 
tare firmă, că crucişătorul „Aurora 44 a contri¬ 
buit în mare măsură la victoria Revoluţiei din 
Octombrie. Acestea nu sînt nişte simple cuvinte 
spuse de unele persoane. Intr-adevăr, se tra¬ 
tează birourile, firmele, navele de război, în 
143 



general instituţiile, ca subiecţi care acţionează. 
Oare este îndreptăţit acest lucru ? Răspundem : 
cu siguranţă nu dacă cel ce vorbeşte astfel con¬ 
sideră că instituţia este un subiect care acţio¬ 
nează. Numai indivizii pot fi subiecţi ai acţiu¬ 
nii. Numai individul percepe, gîndeşte, hotă¬ 
răşte şi exercită impulsuri intenţionate. Dacă 
însă oamenii care vorbesc ca mai sus nu fac 
decît să dea expresie convingerii că o instituţie 
se comportă într-un mod care aminteşte com¬ 
portamentul unui subiect al acţiunii şi că este 
bine s-o privim ca şi cum ar fi un subiect al 
acţiunii, ei au dreptate. Ar fi o greşeală dacă 
am privi instituţia antropomorfic, socotind-o 
drept un individ uman sau suprauman ; dar 
ca procedeu metodologic ne este permis să 
adoptăm o asemenea ipoteză drept ficţiune de 
lucru. Ştim că nu este adevărat, dar procedăm 
ca şi cum ar fi adevărat, deoarece asemănarea 
este destul de semnificativă pentru a justifica 
un asemenea procedeu. 

Intr-adevăr, o instituţie se comportă ca şi 
cum ar executa toate acţiunile de care este în 
stare un individ. De exemplu, poartă corespon¬ 
denţă. Este evident că un individ oarecare a 
compus scrisoarea „în numele firmei 44 , dar efec¬ 
tul este ca şi cum firma i-ar fi gîndit conţinutul 
etc. Dar să nu uităm de deosebiri. Instituţiile 
se comportă, într-adevăr, ca nişte autentici 
subiecţi individuali ai acţiunii, dar nu exact ca 
indivizii. S-ar putea spune că se comportă ca 
nişte indivizi supuşi altor legi specifice, expresie 
a unei alte structuri psihofiziologice. Atunci 
cînd instituţia acţionează spre exterior, se 
întîmplă ca şi cum atît personalul cît şi apara¬ 
tura care intră în componenţa sa ar alcătui nu 
un ansamblu de unelte, ci de organe ale unui 
corp mare şi complex. Dar acestea nu sînt 
organe, ele nu formează împreună un mecanism 
(lipsesc, de exemplu, trăsătura concreşterii şi 
trăsăturile diferenţierii prin ontogeneză). De 
aici, marile deosebiri dintre comportamentul 

individului biologic, de exemplu al unui om, şi 
cel al unei instituţii. Atunci cînd corpul îi este 
vătămat, individul simte o durere, ceea ce ade¬ 
seori îi determină reacţiile dinamice. O firmă, 
un birou, o navă, în înţelesul unei instituţii (de 
exemplu, de transport comercial sau de trans¬ 
port de luptă), nu simte nici o durere atunci 
cînd este deteriorat un element al aparaturii 
neînsufleţite şi nici chiar cînd este vătămat 
corpul vreunuia din membrii personalului. Dacă 
o instituţie reacţionează la o asemenea vătă¬ 
mare, o face nu pentru că ar simţi o durere, 
fapt pentru care ea reacţionează cu totul alt¬ 
fel — în primul rînd, în general, mult mai încet, 
de exemplu trimite după un număr de zile 
cererea de plată a despăgubirii. Ea nu are 
reflexe necondiţionate. Personalităţile de con¬ 
ducere ale instituţiei se pot schimba şi în raport 
cu aceasta, comportamentul ei interior se poate 
modifica într-un mod care indică nepermanenţa 
unităţii psihice individuale, o asemenea men¬ 
ţinere a unităţii psihice fiind însă o normă pe 
parcursul întregii vieţi conştiente a unui individ 
viu şi sănătos. O dată cu schimbarea persoanei 
care conduce, încetează să acţioneze memoria 
intuitivă individuală referitoare la percepţiile 
şi acţiunile anterioare proprii, fiind înlocuită 
cu un proces de informare : noul conducător 
află prin informări externe ceea ce percepea şi 
felul în care acţiona predecesorul său. Iată şi 
încă cîteva deosebiri. De obicei, o instituţie are 
o gamă de obiective de-sine-stătătoare mult 
mai restrînsă decît un individ. In acţiunea unei 
armate, totul serveşte apărării şi victoriei mili¬ 
tare ; în activitatea poştei, totul serveşte la 
transportul trimiterilor ; în activitatea unei 
firme private de cizmărie, totul serveşte la 
obţinerea unui profit de pe urma vînzării de 
încălţăminte. Dar, pe de altă parte, în general, 
o instituţie are o gamă de competenţe incompa¬ 
rabil mai mare decît un individ, deoarece bene¬ 
ficiază de competenţele membrilor personalu- 

lui său. Un spital tratează toate bolile la a căror 
tratare se pricep specialiştii care intră în com¬ 
ponenţa personalului său. O instituţie are în 
comparaţie cu individul o „capacitate de aten- 
ţie“ mult mai mare decît individul, deoarece 
poate executa simultan — cu o concentrare 
deplină — activităţi care ar absorbi fiecare în 
parte în mod integral pe un individ. Astfel, de 
exemplu, un birou de voiaj vinde bilete în 
acelaşi timp mai multor persoane, dă informa¬ 
ţii, organizează excursii colective, tipăreşte şi 
difuzează mersuri ale trenurilor şi calendare, 
organizează petrecerea concediilor etc. In sfîrşit, 
în timp ce un individ nu poate observa vizual 
decît stimulii aflaţi într-o direcţie, o instituţie 
— de exemplu o navă —, ca şi legendarul 
Argus, se comportă ca şi cum ar observa şi ar 
vedea simultan tot ce se întîmplă în toate 
părţile. 

Aşadar, trăgînd învăţămintele ce se impun 
din ceea ce am spus mai sus în legătură cu com¬ 
paraţia dintre instituţie şi individ, declarăm că 
în cele ce urmează, în consideraţiile noastre pra- 
xeologice ne vom referi la instituţii ca şi cum 
ele ar fi nişte indivizi, subiecţi ai acţiunii, avînd 
o structură psihofizică specifică, cu toate că, 
după opinia noastră, nici o instituţie nu este 
niciodată, sensu stricto, un subiect al acţiunii. 

După ce am introdus noţiunea de cooperare 
pozitivă şi cea de cooperare negativă, ne-am 
ocupat în cadrul acestui capitol numai de co¬ 
operarea pozitivă. A sosit timpul să ne oprim 
asupra cooperării negative sau asupra luptei, 
mai întîi de toate din punctul de vedere al struc¬ 
turii colectivităţilor de subiecţi angajaţi. O ase¬ 
menea colectivitate se compune din subcolecti- 
vităţi care se stînjenesc una pe alta, fiecare 
putînd fi redusă la cîte un individ. Este limpede 
că totalitatea indivizilor care participă la un 
conflict nu aspiră în nici un fel la organicitate, 
dar fiecare dintre părţile angajate în luptă con¬ 
stituie un colectiv de subiecţi care cooperează 

între ei în mod pozitiv, în fiecare dintre aceste 
colective aplicîndu-se tot ceea ce s-a spus mai 
sus, în general, în legătură cu colectivele care 
practică cooperarea pozitivă. Mai mult decît 
atît, se poate afirma că un colectiv care consti¬ 
tuie o parte în luptă — în funcţie de intensita¬ 
tea pericolului — manifestă o tendinţă deose¬ 
bită către o organicitate tot mai pronunţată, ca 
şi spre o centralizare tot mai accentuată, chiar 
spre totalism. In schimb, în raport cu colectivul 
constituind adversarul în luptă, partea adversă 
manifestă adeseori aspiraţii de-a dreptul opuse, 
străduindu-se să facă acest colectiv cît mai 
puţin rezistent faţă de pericol, străduindu-se 
adeseori să obţină acest lucru prin diminuarea 
gradului de organicitate al acestuia, prin slăbi¬ 
rea legăturilor sale interioare. Pe lîngă pro¬ 
blema praxeologică a modului în care se poate 
realiza maxima eficienţă a structurii colectivu¬ 
lui, cooperarea negativă ridică şi o problemă 
praxeologică avînd un conţinut opus : cum să 
slăbeşti colectivul pe care îl combaţi. Iar dacă 
mai sus am utilizat expresia „adeseori 1 *, am 
făcut-o pentru că cooperarea negativă se 
întrepătrunde în felurite moduri cu cooperarea 
pozitivă, producînd cele mai variate forme in¬ 
termediare. De exemplu, întrecerile sînt lupte 
avînd sfere de scop bine determinate, incompa¬ 
tibile, dar care sînt supuse unor restricţii din 
punctul de vedere al unor scopuri comune. Une¬ 
ori există şi problema praxeologică a formelor 
de aplicare a cooperării negative ca mijloc de 
accentuare a cooperării pozitive, şi problema 
folosirii spre binele obştesc a unui conflict crea¬ 
tor între contrarii. 



VIII 

VALORILE PRACTICE ALE ACŢIUNII 


Pînă aici am stăruit aproape exclusiv asu¬ 
pra termenilor necesari pentru a elucida esenţa 
acţiunii şi varietatea acţiunilor independent 
de valoarea lor. Dacă am atins şi problema ca¬ 
lificativelor, am făcut-o numai sporadic, cînd 
s-a ivit prilejul. Dar toate aceste consideraţii 
analitico-descriptive nu ne interesează aici de- 
cît, în mod exclusiv, ca introducere la proble¬ 
mele cu caracter axiologic. Va trebui deci să 
acordăm puţină atenţie unor noţiuni care ne 
vor servi pentru formularea unor aprecieri. 
Este de prisos să repetăm că nu avem în vedere 
aprecieri emoţionale, ci valori practice, mai 
precis praxeologice, calităţile (şi defectele ce 
le corespund) ale acţiunilor care li se atribuie 
din punctul de vedere al eficienţei. Ce deter¬ 
mină o eficienţă mai mare sau mai mică ? Mai 
precis : din ce puncte de vedere îi apreciem pe 
cei ce acţionează, atunci cînd îi apreciem, glo¬ 
bal vorbind, sub raportul eficienţei acţiunii ? 

Mai înainte de toate este evident important, 
dacă o acţiune este sau ar putea fi eficientă. 
Vom numi eficientă o acţiune care conduce la 
un efect intenţionat ca scop. Cine urmăreşte 
să se afle într-un loc la o oră anumită şi, în 
acest scop, porneşte la drum cu trenul potrivit, 
ajungînd la timp la locul de destinaţie, se com¬ 
portă eficient. Cine pierde ultimul tren proce¬ 
dează antieficient, procedează astfel încât sco¬ 
pul este zădărnicit. Trebuie să distingem cazul 

în care Ion face să fie A (A reprezentînd ex¬ 
presii verbale din categoria semantică a denu¬ 
mirilor de evenimente — structuri sau stări de 
lucruri), cazul în care Ion face să nu fie A şi 
caziul cînd Ion se comportă intr-un mod cu ade¬ 
vărat activ, dar nu este adevărat nici că dato¬ 
rită acestui fapt este A, nici că datorită aces¬ 
tui fapt A nu este. In primul caz, scopul urmă¬ 
rit a fost realizat, în al doilea caz scopul urmă¬ 
rit a fost zădărnicit, iar în al treilea — nici 
realizat, nici anihilat. In primul caz, actul este 
eficient, în al doilea antieficient. Totuşi pri¬ 
mul caz nu epuizează toate cazurile de com¬ 
portament eficient, după cum nici cazul al doi¬ 
lea nu reprezintă toate eventualităţile de 
acţiune antieficientă, căci cineva acţionează 
totuşi eficient dacă prin acţiunea sa în vederea 
atingerii unui anumit scop, face posibil sau 
uşurează efortul îndreptat în viitor către acest 
scop. Cine însă îşi creează obstacole în efortul 
ulterior către un scop, acela acţionează totuşi 
antieficient, chiar dacă nu zădărniceşte prin 
actul său scopul urmărit. Dacă am numi anti¬ 
eficient orice act care nu are drept rezultat 
realizarea unui anumit scop, definiţia neefi- 
cienţei ar fi prea largă. Căci dacă, de exemplu, 
cineva urmăreşte să taie o creangă şi nu o face 
dintr-o singură mişcare, ci aplică tăietura aşa 
fel incit creanga poate pe urmă să fie cu uşu¬ 
rinţă desprinsă de tulpina copacului, intr-un 
anumit caz nu vom numi actul antieficient, ci 
totuşi eficient, de vreme ce-1 ajută pe autor pe 
drumul spre scopul său. Pe scurt, este neefi¬ 
cient orice act şi numai acela care nici nu atinge 
scopul, nici nu face posibil acest lucru şi nici 
nu-1 uşurează, cu alte cuvinte nu apropie de 
scop. Printre actele neeficiente există pe de o 
parte acte antieficiente, care zădărnicesc sau 
îngreuiază atingerea scopului, iar pe de altă 
parte acte care nu sînt nici eficiente, nici anti¬ 
eficiente, ci indiferente. Dacă cineva, în aştep¬ 
tarea unui tren, se plimbă pe peron sau îşi po- 

toleşte setea ou o halbă de bere, acest clnevâ 
execută acţiuni indiferente din punctul de ve¬ 
dere al apropierii de destinaţia călătoriei. Un 
act poate fi eficient (antieficient, indiferent) 
din punctul de vedere al unui scop, antiefi¬ 
cient (indiferent, eficient) din punctul de ve¬ 
dere al altui scop, indiferent (eficient, antiefi¬ 
cient) din punctul de vedere al unui al treilea 
scop. Mai mult decît atât, noţiunile de eficienţă, 
antieficienţă, neeficienţă şi indiferenţă pot fi 
extinse fără teamă asupra domeniului opere¬ 
lor şi, în general, al stărilor de lucruri care nu 
sînt scopul cuiva. Dacă Ion se comportă astfel 
incit un fapt (stare de lucruri sau schimbare) 
ulterior se produce datorită acestui comporta¬ 
ment sau este zădărnicit sau, eventual, reali¬ 
zarea lui este uşurată sau îngreuiată, sau dacă 
comportamentul lui Ion nu are nici unul dintre 
aceste efecte, întotdeauna acestui comporta¬ 
ment al lui Ion i se poate atribui una dintre ca¬ 
racteristicile de eficienţă, antieficienţă sau in¬ 
diferenţă în raport ou acest fapt chiar dacă lui 
Ion îi este cu desăvîrşire străină dorinţa de a 
influenţa sub acest raport lucrurile şi chiar dacă 
Ion nu-şi dă seama de o asemenea posibilitate. 
Insă atunci cînd apreciem comportamentul 
cuiva drept eficient, antieficient sau indiferent, 
o facem din punctul de vedere al scopului pe 
care l-a urmărit sau îl urmăreşte cineva ; de 
aceea, în consideraţiile noastre de pînă aici 
ne-am mărginit să le examinăm caracteristicile 
disoutate numai în raport cu scopurile cuiva. 
Să mai adăugăm că utilitatea unei acţiuni în 
raport cu un anumit scop nu este altceva decît 
proprietatea lui constînd în aceea că datorită 
acestei acţiuni realizarea scopului devine posi¬ 
bilă sau este uşurată. Prin analogie este dău¬ 
nătoare unui scop orice act şi numai acela care 
zădărniceşte sau îngreuiază realizarea lui. Aşa 
concepem noi noţiunile de util şi de dăunător 
în sens strict praxeologic, într-un mod cu de- 

sâvirşire independent de vreo raportare la con¬ 
ţinutul emoţional sau biologic-utilitar al trăiri¬ 
lor sau al stărilor de spirit. Este util să mai 
adăugăm că, dacă este raportată la fapte inten¬ 
ţionate ca scopuri, atunci eficienţa acţiunilor 
nu este nimic altceva decît conformitatea cu 
scopul acţiunilor astfel incit cu aplicaţie la ac¬ 
ţiunile considerate în raport cu scopurile cei 
doi termeni pot fi folosiţi alternativ. A spune 
că administrarea chininei contra malariei este 
eficientă este tot atîta ca şi a spune că admi¬ 
nistrarea chininei împotriva malariei este con¬ 
formă cu scopul. In mod analog, ineficienţei îi 
corespunde neoonformitatea cu scopul, iar anti- 
eficienţei — contrari etatea cu scopul. O ac¬ 
ţiune indiferentă în raport cu un scop, acţiune 
neeficientă, care însă nu este antieficientă, este 
în acelaşi timp o acţiune nefinalizată, dar nu 
contrarie scopului. 

Nu am avut încă în vedere posibilitatea de 
a grada facilitatea în cazurile în care cutare 
lucru uşurează realizarea unui scop. Atunci 
cînd nu ajungem la un scop, dar realizăm o 
anumită eficienţă, o anumită conformitate cu 
S'copul, uşurînd acţiunile ulterioare pe calea 
spre realizarea scopului, nu realizăm întotdea¬ 
una eficienţa în aceeaşi măsură, conformitatea 
cu scopul a procedurii noastre, deoarece facili¬ 
tăm acele acţiuni ulterioare o dată în măsură 
mai mare, altă dată în măsură mai mică. Un 
grup de alpinişti nu a atins încă vârful astăzi, 
dar a ajuns destul de aproape de el, mai 
aproape decît alt grup. In asemenea cazuri ne 
este îngăduit să vorbim de o eficienţă mai mare 
sau mai mică a acţiunii şi, evident, în mod ana¬ 
log în alte cazuri, de o antieficienţă mai mare 
sau mai redusă. Eficienţa şi antieficienţa sînt 
gradabile. Numai indiferenţa nu poate fi gra¬ 
dată. 

Să facem deosebire între orice grad de efi¬ 
cienţă a acţiunii înţeles ca mai sus şi gradul 
de precizie în executarea produsului urmărit. 

Căci în anumite cazuri chiar proprietatea pe 
care o conferim unui anumit material care este 
opera noastră intenţionată ca scop poate fi gra¬ 
dată. Putem să iscălim sau nu un cec, putem 
să restituim sau nu o carte împrumutată, să ne 
căsătorim sau nu cu o persoană. Nu putem face 
ca un cec să fie mai mult sau mai puţin iscălit, 
o carte să fie mai mult sau mai puţin împrumu¬ 
tată, o femeie să fie mai mult sau mai puţin că¬ 
sătorită legitim. Dar putem produce mai mulţi 
sau mai puţini metri de ţesătură, să încălzim 
o încăpere la o temperatură mai ridicată sau 
mai joasă, să întocmim un raport mai mult sau 
mai puţin amănunţit. In cazurile în care măsura 
eficienţei este diferită, şi gradul de deschidere 
a drumului este scop este într-un anumit fel 
diferit. In cazurile pe care le discutăm acum, 
chiar opera este supusă într-un fel unei gradări 
interioare, aşa încît şi scopul este supus unei 
asemenea gradări interioare, dacă opera este un 
asemenea scop. 

Pentru început să examinăm un aspect al 
gradării, cazul cînd se spune, ca o apreciere po¬ 
zitivă, că produsul a fost executat cu precizie. 
Pentru a ne da mai bine seama ce se are în 
vedere, vom concepe problema comparativ, 
întrebîndu-ne ce înseamnă că cineva şi-a exe¬ 
cutat misiunea mai precis decît a fost executată 
într-un alt caz. Aşa se întîmplă ori de cîte ori 
misiunea constă în a crea un produs cît mai 
apropiat dintr-un anumit punct de vedere de 
un model real sau ideal sau, cu alte cuvinte, ca 
produsul să difere cel mai puţin de model. Prin 
model real înţelegem un lucru perceptibil cu 
care opera intenţionată trebuie să semene cît 
mai mult dintr-un anumit punct de vedere. 
Astfel se întîmplă ca unui croitor să i se ceară 
să coasă un costum exact pe măsura costumului 
care i se încredinţează în calitate de model. 
Vorbim însă de un model ideal ori de eîte ori 

scopul nu este determinat printr-un lucru per¬ 
ceptibil, ci printr-o descriere răspunzînd la 
întrebarea : cum trebuie să fie produsul inten¬ 
ţionat dintr-un anumit punct de vedere ? Ase¬ 
menea descrieri sînt, de exemplu, caracteristi¬ 
cile produselor la comenzile pentru ceva ce tre¬ 
buie să fie nou dintr-un anumit punct de 
vedere — de exemplu, în cazurile în care se 
comandă un manual pentru o materie de învă- 
ţămînt adaptat la o nouă programă analitică. 
Considerăm ca făcînd parte din categoria unor 
asemenea descrieri şi planurile desenate după 
care urmează să se construiască o anumită clă¬ 
dire. Este limpede că se poate coase un costum, 
se poate scrie un manual sau clădi o casă dife¬ 
rind mai mult sau mai puţin de model. Vom 
defini deci precizia în felul următor : o sarcină 
este executată cu atît mai precis dintr-un anu¬ 
mit punct de vedere cu cît produsul diferă mai 
puţin din acelaşi punct de vedere de model. 
Abaterea de la model poate fi diferită în dife¬ 
rite cazuri : un portret poate semăna mai mult 
sau mai puţin în sens intuitiv de persoana pic¬ 
tată, o lucrare de terasament poate diferi cu 
atîţia metri cubi de pămînt dislocat de ceea ce 
trebuia executat, temperatura unei încăperi în¬ 
călzite poate diferi cu atîtea grade în plus sau 
în minus faţă de cea optimă, un robinet poate 
fi închis mai bine sau mai slab (dacă nu este 
destul de bine închis, se produce o scurgere de 
apă, o scurgere de gaz etc. contrarie scopului, 
şi lucrul nu este suficient de curat, dar despre 
aceasta mai tîrziu). 

Oare există o diferenţă între precizie şi exac¬ 
titate ? Dacă în limbajul curent nu se face o 
asemenea deosebire, poate că ea ar trebui in¬ 
trodusă, diferenţiindu-se funcţiile acestor ter¬ 
meni, în orice caz atît de apropiaţi ? Cît pri¬ 
veşte prima întrebare, evident sînt competenţi 
cunoscătorii limbii polone literare contempo¬ 
rane, aşa încît noi nu vom încerca să rezolvăm 
această problemă analitico-descriptivă. Putem 

afirma, în general, că în practica vorbirii noas¬ 
tre ne-am obişnuit să utilizăm alternativ ter¬ 
menii amintiţi, cu precizarea că în anumite con¬ 
texte uzul este să nu folosim expresia „precis" 
sau derivatele sale din altă categorie semantică 
(de exemplu, cu precizie, preciziei), ci expresia 
„exact“ sau derivatele sale (exactitate, în mod 
exact). Astfel sună bine cînd numim matema¬ 
tica şi fizica „ştiinţe exacte 11 şi ar suna impro¬ 
priu dacă le-am denumi „ştiinţe precise", dar 
se poate spune foarte bine că cele două părţi 
ale unui toc se potrivesc precis sau se potrivesc 
exact. Sînt însă şi cazuri în care simţim o îm¬ 
potrivire lăuntrică ori de cîte ori încercăm să 
punem „exactitatea 11 în locul „preciziei", şi 
aceasta nu din cauza uzului lingvistic, ci pen¬ 
tru că simţim o anumită deosebire semantică. 
Nu este acelaşi lucru cînd se spune că cineva a 
reprodus cu precizie conţinutul unor dezbateri 
sau că a reprodus cu exactitate acest conţinut. 
Aici „precis" înseamnă cam acelaşi lucru cu 
„fără eroare 11 . „Exact" echivalează cu „amănun¬ 
ţit", fără a-i fi scăpat nimic important, uneori 
spunem şi „destul de exact 11 , ceea ce este un 
indiciu al gradabilităţii unei asemenea aprecieri. 
„Exact", ca urmare înseamnă acelaşi lucru cu 
„perfect exact" în raport cu un obiectiv. Astfel, 
aprecierea după exactitate ar echivala cu o 
apreciere din punctul de vedere al gradului de 
amănunţime în ceea ce priveşte aproximarea 
scopului. Atunci cînd se are în vedere o adap¬ 
tare la întreg prin adaptare la unele părţi com¬ 
ponente esenţiale ale acestuia, o adaptare este 
cu atît mai bună cu cît părţile componente la 
care ne adaptăm sînt mai mici. Un caz particu¬ 
lar în această privinţă ar fi exactitatea unei mă¬ 
surători. Precizia ar fi adeseori echivalentă cu 
„exactitatea 11 , dar în anumite cazuri ar inter¬ 
veni o nuanţă legată de o altă direcţie de apre¬ 
ciere, de care ne vom ocupa mai jos. 

In timp ce amănunţimea unui raport se re¬ 
duce la luarea în considerare chiar şi a unor 

fragmente mărunte ale evenimentelor descrise, 
cînd cineva ia în considerare varietatea de 
criterii importante din punctul de vedere al 
confecţionării eficiente a produsului se obţine o 
altă direcţie de apreciere. Aceasta datorită fap¬ 
tului că, pe lingă scopul principal, într-un pro¬ 
dus se pot realiza mai multe sau mai puţine 
scopuri secundare. Astfel, de exemplu, un vîn- 
zător dintr-o florărie realizează scopul princi¬ 
pal înmînînd cumpărătorului, în schimbul su¬ 
mei primite, firele de lalele, trandafiri sau 
garoafe cerute. Dar el poate să adauge un fir 
de verdeaţă, să lege totul cu o panglică aleasă 
în chip potrivit, să înfăşoare floarea într-o coală 
de celofan, să-i prindă marginile cu ace. El 
poate face toate acestea cu o sinceră amabili¬ 
tate. Cum să denumim o astfel de executare a 
misiunii sale ? Prin ce cuvînt să redăm această 
însuşire a acţiunii ? Primul cuvînt care ne vine 
în minte este conştiinciozitatea. Desigur că este 
vorba şi de conştiinciozitate, de vreme ce vîn- 
zătorul s-a străduit să-l mulţumească pe cum¬ 
părător. De această virtute ne vom ocupa ime¬ 
diat. Dar aici nu este vorba în primul rînd de 
aceasta. Ne interesează faptul că, indiferent de 
criteriul principal, obiectul a fost prelucrat şi 
din punctul de vedere al unor criterii secun¬ 
dare, anexe neesenţiale din punctul de vedere 
al chestiunii principale (dat fiind că şi fără a 
ţine seama de ele chestiunea este rezolvată to¬ 
tuşi pozitiv). După cit se pare, din limba po¬ 
lonă curentă lipseşte cuvîntul care să desem¬ 
neze în mod exact acest sens. Oare nu ar fi 
potrivită aici expresia de „mod reuşit“ ? Un 
obiect este prelucrat într-un mod cu atît mai 
reuşit cu cit la prelucrarea lui se ţine seama de 
mai multe criterii secundare. încă un exemplu : 
editarea unei cărţi. Scopul principal este atins 
dacă opera a văzut lumina tiparului. Dar se pot 
alege o hîrtie mai durabilă sau mai puţin dura¬ 
bilă, litere mai frumoase sau mai urîte, se poate 
asigura o difuzare mai promptă sau mai înceată. 

Editarea cărţii este cu atît mai reuşită cu cit 
se ţine seama de mai multe asemenea puncte 
de vedere şi scopuri secundare. 

Introducem acum noţiunea de „acurateţe a 
produsului 11 — atît de profund străină produ¬ 
cătorilor de rebuturi. Sensul ei iese în evidenţă 
cu pregnanţă atunci cînd, în loc să ne interesăm 
de plusurile produsului, ne vom îndrepta aten¬ 
ţia către minusurile inexistente în produs. Prin 
ce se deosebeşte o ciornă de o scriere defini¬ 
tivă ? Nu numai prin faptul că scrierea defini¬ 
tivă reprezintă un produs intenţionat, iar 
ciorna o pregătire a acestuia, un produs pregă¬ 
titor faţă de primul; nu numai prin faptul că 
scrierea definitivă este mai reuşită decît ciorna, 
căci, chiar dacă ciorna conţine acelaşi text, în 
scrierea definitivă el este scris mai citeţ şi mai 
caligrafic. Ciorna se deosebeşte de textul defi¬ 
nitiv şi prin faptul că în scrierea definitivă nu 
există intervenţiile care împestriţează ciorna cu 
mîzgăleli, ştersături, pete, notiţe întîmplătoare, 
care nu ţin de fondul chestiunii. In general, pro¬ 
dusul este cu atît mai curat cu cît are mai pu¬ 
ţine trăsături negative, incompatibile cu scopul 
principal sau cu scopurile secundare. Se în- 
tîmplă în mod obişnuit că asemenea trăsături 
rămîn într-un material prelucrat cu prea puţină 
grijă sau ca o rămăşiţă a acelor trăsături ale 
materialului pe care acesta le-a dobîndit în 
timpul lucrului împotriva voinţei noastre. Un 
exemplu comun de trăsătură negativă de pri¬ 
mul gen : gustul de baltă al unui peşte curăţat 
cu prea puţină îngrijire. O ilustrare şi mai co¬ 
mună a defectelor de genul al doilea : defor¬ 
mări şi tot felul de stricăciuni pe care fructele 
le suferă în timpul transportului, datorită tre¬ 
pidaţiilor sau lovirilor de un lucru sau altul. O 
imagine de lucru care nu este de ajuns de curată 
e cea a terenurilor pline de deşeuri, o plagă a 
localităţilor noastre, sau ferestrele vagoanelor 
noastre, murdare ca nişte cîrpe. Deşeurile de pe 
terenuri (cioburi de oale de lut, sticle sparte, 

cutii de conserve, veselă de email mîncată de 
rugină, bucăţi de fier aruncate, mucuri de ţi¬ 
gări, cutii de chibrituri), la fel ca şi straturile 
de praf muiat de ploaie de pe ferestre, sînt 
exemple de impurităţi. Astfel denumim obiec¬ 
tele care se strecoară în produs împotriva in¬ 
tenţiilor noastre. Adeseori ele sînt rămăşiţe 
inevitabile ale unei faze anterioare a lucrului 
sau a produsului, faze în care ele au fost nece¬ 
sare — de exemplu, aţa de însăilare uitată în- 
tr-un produs finit de croitorie. Este clar că pro¬ 
dusul se poate caracteriza printr-o acurateţe 
mai mare sau mai mică. Aşadar, acurateţea 
produsului este gradabilă. Este limpede că acu¬ 
rateţea în obişnuitul sens gospodăresc (de 
exemplu, curăţenia unui geam bine spălat) este 
un caz particular de acurateţe în sensul mai ge¬ 
neral folosit aici. Există două metode funda¬ 
mentale de acţiune urmărind acurateţea lucru¬ 
lui şi a produsului : fie — exprimîndu-ne puţin 
exagerat — să reducem la minimum gunoiul, 
fie să facem o ordine optimă. Ne permitem să 
recomandăm prima metodă, de exemplu, per¬ 
sonalului din instituţiile noastre sanitare ; a 
doua, de exemplu, administratorilor acestor in¬ 
stituţii. 

Şi iată cum, dezbătînd această acurateţe în¬ 
ţeleasă într-un sens general, am ajuns la do¬ 
meniul central al calificativelor praxeologice, 
şi anume la calificativele din punctul de vedere 
al economicităţii. Păşind însă pe acest tărîm, 
începem să avem de-a face nu cu calificative 
referitoare în mod nemijlocit la produs (cu atri¬ 
butele examinate mai înainte : exactitatea, mo¬ 
dul reuşit, lipsa de impurităţi) ci, mai degrabă, 
chiar cu aprecierea acţiunii. Economicitatea ac¬ 
ţiunii este un caz particular al acurateţei acţiu¬ 
nii, al acurateţei lucrului. Căci, cu cit o lucrare 
este mai curată, cu atît îi stau în cale mai pu¬ 
ţine minusuri, deteriorări, impurităţi şi, în ge¬ 
neral, însuşiri nedorite, cu atît mai puţine im- 
purificări de orice fel. Este de ajuns să 

comparăm procesul de scriere al unei persoane 
instruite cu procesul de scriere al unui copil 
(este pătată nu numai hîrtia pe care scrie co¬ 
pilul, dar şi masa, sînt mîzgălite cu cerneală şi 
tocul, şi mîinile). Şi dintr-o dată acest exemplu 
naiv ne sugerează despre ce este vorba. S-ar 
putea pune întrebarea : în ce caz acurateţea lu¬ 
crului îmbracă caracterul de economicitate ? 
Răspundem : atunci cînd se evită cheltuielile. 
Cheltuielile sînt anumite deficienţe, anumite 
trăsături negative dintre acelea care grevează 
asupra muncii. Adeseori, în loc de „cheltuieli 11 , 
vom spune, în acelaşi sens, „consumarea re¬ 
surselor", iar în unele cazuri „investiţii", alte¬ 
ori iarăşi „pierderi". 

Economicitatea înţeleasă în felul acesta poate 
fi, evident, gradată şi îmbracă fie forma pro¬ 
ductivităţii, fie forma reducerii cheltuielilor. Un 
procedeu este cu atît mai productiv cu cît dă un 
produs mai preţios cu cheltuieli date ; este cu 
atît mai economic cu cît este mai redusă mă¬ 
sura cheltuielilor făcute pentru a obţine un 
produs. Dacă comparăm două procese tranzitive 
din punctul de vedere al productivităţii, sîntem 
confruntaţi în ambele cazuri cu aceeaşi măsură 
a cheltuielilor, dar cu dimensiuni diferite ale 
valorii produselor ; dacă însă comparăm două 
procese tranzitive din punctul de vedere al 
cheltuielilor, avem în faţă în ambele cazuri 
aceeaşi măsură a valorii produsului, dar chel¬ 
tuieli de dimensiuni diferite. Dar şi aici şi din¬ 
colo — şi în cazul productivităţii, şi în cel al 
reducerii cheltuielilor — gradul depinde de ra¬ 
portarea mărimii cheltuielilor la mărimea va¬ 
lorii produsului. Nu este deci corect să consi¬ 
derăm o culme a economiilor şi cu atît mai 
puţin o culme a economicităţii faptul că s-aU rea¬ 
lizat cheltuieli minime în comparaţie cu volu¬ 
mul lor posibil în general, după cum nu se 
poate considera că cineva procedează mai eco¬ 
nomic dacă pur şi simplu face cheltuieli mai 
mici. 

Definiţiile de mai sus, introductive şi provi¬ 
zorii, ale economicităţii necesită precizări prin 
relativizare, deoarece un proces tranzitiv poate 
implica cheltuieli sub diferite forme, de 
exemplu sub forma consumului de timp, de loc, 
de materiale, de aparatură, de energie proprie 
sau de energie provenită din surse auxiliare, 
cheltuieli băneşti etc. Pe de altă parte, un pro¬ 
dus poate avea valori diferite din puncte de ve¬ 
dere diferite — de exemplu, un tablou poate să 
nu aibă o valoare prea mare din punct de ve¬ 
dere artistic, dar, datorită temei şi modului de 
realizare a acesteia, el poate avea o mare va¬ 
loare pentru familie, ca amintire a persoanei 
reprezentate ; poate să aibă o valoare comer¬ 
cială determinată de cu totul alte conside¬ 
rente — de exemplu, din cauza cererii mari 
datorită faptului că tablourile pictorilor din 
şcoala respectivă sînt la modă. Cum vor suna 
deci definiţiile noastre, după ce le vom fi pre¬ 
cizat în mod corespunzător prin relativizare ? 
Iată cum : acţiunea A este mai productivă de- 
cît acţiunea B în raport cu produsele acestor 
acţiuni din punctul de vedere al valorii aces¬ 
tor produse, considerată după un anumit cri¬ 
teriu şi avînd în vedere genul respectiv de 
cheltuieli, dacă şi numai dacă, cheltuielile ră- 
mînînd constante, produsul acţiunii A a dobîn- 
dit datorită acesteia, după acest criteriu, o va¬ 
loare mai mare decît produsul acţiunii B. In 
schimb, acţiunea A este mai economicoasă de¬ 
cît acţiunea B în raport cu produsele acestor 
acţiuni dintr-un anumit punct de vedere şi în 
raport cu un anumit gen de cheltuieli dacă şi 
numai dacă valoarea acestor două produse ob¬ 
ţinută respectiv datorită acţiunilor A şi B ac¬ 
ţiunea A implică o sumă mai mică de cheltuieli 
decît acţiunea B. Este de prisos să mai arătăm 
că valoarea produsului unei acţiuni poate fi 
considerată din acelaşi punct de vedere ca şi 
cheltuielile reprezentînd costul obţinerii, dar 
că nu trebuie să fie neapărat aşa. De exemplu, 

produsul şi cheltuielile pot fi considerate din 
punctul de vedere al valorii lor băneşti, dar, 
de pildă, cheltuielile pot fi considerate din 
punctul de vedere al valorii lor băneşti, în timp 
ce produsul din punctul de vedere al valorii 
sale nutritive exprimate în calorii. Este nece¬ 
sar numai ca valorile produselor ambelor ac¬ 
ţiuni comparate să fie valori din acelaşi punct 
de vedere şi, în mod analog, în ambele cazuri 
să fie comparate cheltuieli de acelaşi gen. Atît 
în ceea ce priveşte încercarea de a preciza prin 
relativizare noţiunea de productivitate şi cea 
de reducere a cheltuielilor. Prin această încer¬ 
care am precizat implicit şi în mod indirect în 
aceeaşi măsură şi noţiunea de economicitate, în- 
trucît economicitatea se reduce la productivi¬ 
tate şi la economii. Dintre două acţiuni dînd 
produse de aceeaşi valoare dintr-un anumit 
punct de vedere este mai economică aceea 
care implică mai puţine cheltuieli ; dintre două 
acţiuni care au consumat cheltuieli de un anu¬ 
mit gen în aceeaşi măsură este mai economică 
aceea care este mai productivă. 

Astfel se observă că aprecierea din punctul 
de vedere al economicităţii presupune nişte 
măsurători ale unor genuri diferite de valori ale 
produselor şi ale unor genuri diferite de chel¬ 
tuieli. Nu toate aceste mărimi se pot compara 
prin măsurarea cu aceeaşi uşurinţă (sau mai 
degrabă cu aceeaşi dificultate). De exemplu, 
cheltuiala de timp necesară pentru executarea 
unei activităţi sau numărul de exemplare pro¬ 
duse dintr-o marfă standardizată reprezentînd 
valoarea comercială a produsului muncii pres¬ 
tate pentru producerea lor poate fi cu uşurinţă 
exprimată în cifre. Cu atît mai dificilă este mă¬ 
surarea gradului de îmbunătăţire a sănătăţii 
realizată printr-o intervenţie medicală sau pier¬ 
derea de energie a sistemului nervos necesară 
pentru a face posibil un tratament dureros şi 
chinuitor. Şi mai dificilă este o sinteză raţională 
şi obiectivă a aprecierii economicităţii unui pro- 

ces tranzitiv efectuată din toate punctele de 
vedere, din punctul de vedere al tuturor ge¬ 
nurilor de valori care intervin i . Se întîmplă 
adeseori ca o anumită acţiune să ducă, dintr-un 
punct de vedere, la rezultate preţioase, în timp 
ce din alte puncte de vedere să dea rezultate 
negative — de exemplu, copierea în ritm acce¬ 
lerat sporeşte numărul de pagini de text re¬ 
produs, dar măreşte şi numărul de greşeli slă¬ 
bind exactitatea copiei. Adeseori trebuie 
însemnate într-o apreciere globală, pe de o parte 
o pluralitate de diferite valori ale unui produs, 
iar pe de altă parte o pluralitate de cheltuieli 
de genuri diferite. Deosebit de frecvent este 
cazul în care productivitatea în sensul numă¬ 
rului de produse confecţionate pe unitatea de 
timp intră în conflict cu calitatea aceloraşi pro¬ 
duse. Iată, de exemplu, o încercare de explica¬ 
ţie, auzită de la un expert din industria hîr- 
tiei, a motivului pentru care cel puţin pînă în 
1952 am avut pe piaţă atîtea feluri de sugativă 
obişnuită de uscat cerneala, de proastă calitate. 
Sugativa, spunea specialistul respectiv, trebuie 
să fie pufoasă. Pentru aceasta este nevoie ca 
într-o anumită fază de prelucrare ritmul de lu¬ 
cru să fie lent ; fabricile însă tindeau să rapor¬ 
teze un număr cît mai mare de coli fabricate, 
fapt pentru care măreau ritmul de lucru în 
dauna calităţii. 

Un caz deosebit de fericit în ceea ce priveşte 
posibilitatea de realizare este acela în care tu¬ 
turor valorilor care intră în joc ale produsului 
li se pot atribui valori de schimb, comerciale, 
care pot fi măsurate cu ajutorul banilor şi 
atunci cînd acest lucru se întîmplă cu toate fe¬ 
lurile de cheltuieli. De exemplu, consumîndu-se 
un număr de unităţi de timp, o anumită can¬ 
titate de materie primă, o anumită cantitate de 
energie electrică, se obţine o anumită cantitate 
de săpun. Din acesta un anumit număr de 

1 Vezi Anexe : „Praxeologia şi economia". 

161 



grame se consuma pentrU a se spăla o anumită 
cantitate de rufe (măsurată şi ea în unităţi de 
greutate) etc. Intr-un asemenea caz se poate ob¬ 
ţine o măsură globală a productivităţii sau a 
economiilor realizate într-un proces de produc¬ 
ţie în raport cu valorile produsului şi ale tu¬ 
turor genurilor de cheltuieli dintr-un anumit 
punct de vedere, de exemplu cel comercial. Nu 
trebuie să închidem ochii asupra faptului că o 
asemenea posibilitate nu este nicidecum nor¬ 
mală. Economicitatea, aşa cum a fost ea con¬ 
cepută mai sus, nu este o valoare exclusiv din 
domeniul economic, domeniu în care se ope¬ 
rează numai cu valori ce pot fi măsurate mai 
mult sau mai puţin direct cu ajutorul banilor. 
Evident că munca de cercetare încununată prin- 
tr-o descoperire care explică multe fenomene, 
de exemplu legea gravitaţiei universale, devine 
cîndva „rentabilă 41 , printre altele, şi datorită 
perfecţionărilor tehnice derivate din ea, care 
pot fi captate sub formă bănească (nu devine 
neapărat rentabilă pentru cercetători, şi acelaşi 
lucru se referă la inventatori, compozitori, ar¬ 
tişti etc.). Dar o asemenea operă de creaţie are 
o cu totul altă valoare : ea luminează minţile, 
sublimează structurile psihice ; ea — şi aceasta 
este o recompensă deosebită a creatorului — 
constituie o victorie asupra unui material re¬ 
zistent în lupta grea pe care o duce creatorul, 
exaltă conştiinţa aptitudinii celui ce obţine o 
asemenea victorie. Şi în raport cu asemenea 
valori se poate acţiona — de exemplu, mai pro¬ 
ductiv şi, deci, mai economic, deşi orice încer¬ 
care de a le exprima în unităţi băneşti de un 
fel sau altul este zadarnică. Aici nu ne rămîne 
decît o scară de evaluare intuitivă, dată de 
bunul simţ, inaccesibilă surprinderii inter- 
subiective. Iată şi cîteva exemple de economi¬ 
citate a acţiunii, care ne pot servi ca model. Se 
spune că un autor a scris o operă vastă în crîm- 
peie de timp de cîte zece minute între momen¬ 
tul în care sosea acasă de la lucru şi momentul 

în Care î Se servea inasa. Se întîmplă să vedem 
ogrăzi mici pe lingă case sărăcăcioase sau gră¬ 
diniţe pitice în care fiecare palmă de pămînt 
este exploatată cu un randament cit mai mare, 
dînd recolte surprinzător de mari. Un pionier 
îndemînatic reuşeşte să aprindă un foc de ta¬ 
bără cu un chibrit spintecat în patru. Iată şi 
un exemplu de economizare a materialului 
într-un caz concret şi important din punct de 
vedere public : „întreprinderile industriei de 
confecţii au realizat importante economii de 
materiale (...) recurgînd la croitul Iară res¬ 
turi. De exemplu, la întreprinderile de confecţii 
din Bielsk, Bytom şi Cracovia, cantitatea de 
resturi la costume bărbăteşti a fost redusă la 
0,25% din cantitatea totală a ţesăturilor folo¬ 
site. Datorită acestui fapt, întreprinderile amin¬ 
tite au realizat economii de multe milioane" 2 . 

Dintre multiplele valori praxeologice, alături 
de economicitate se impune în mod natural 
simplitatea modului de acţiune, fie simplitatea 
acţiunii care duce la apariţia produsului, fie 
simplitatea operaţională a acestuia, adică sim¬ 
plitatea în eventuala operare cu produsul dato¬ 
rită proprietăţilor ce i s-au conferit. Aceasta 
nu este economicitate, deşi dă efecte sub formă 
de economicitate ; aceste efecte se datoresc 
faptului că, în general, un mod de a proceda 
mai simplu este şi mai economicos. Dar în ce 
constă oare esenţa simplităţii ? Simplitatea este 
antiteza complicaţiei. Cazurile deosebit de de¬ 
concertante de complicaţie le stigmatizăm nu- 
mindu-le încurcături. Un lucru este complicat 
dacă este alcătuit într-un mod încîlcit sau şi 
din componente numeroase şi variate. Deci de¬ 
finim : o acţiune este cu atît mai simplă, cu cît 
este mai puţin complicată. Ca exemplu să com¬ 
parăm două moduri de a rezolva următoarea 
problemă naivă : să se calculeze cît face o dată 

„Zycie Warszawy", 10.VI.1953, nr. 137. 

şi jumătate dintr-o treime dintr-o sută. Cit de 
greoi, migălos şi inutil de complicat ar fi ur¬ 
mătorul mod de rezolvare : se împarte 100 la 

3, obţinîndu-se fracţia ---» expresia unei treimi 

3 

dintr-o sută. Apoi se calculează jumătate din 

„ . ... „ , 100 „ 100 _ 

acest număr, obţmmdu-se — : 2 sau -• Pe 

3 3-2 

, „ 100 100 , . . 

urma se adună — cu — , obţinindu-se suma 
3 3*2 

100 100 

3 3 2 * l n sfîrşit, se simplifică această sumă 

100 100 _ 100*2 100*2 + 100 _ 100*2 + 100 _ 

3 ~ 3*2 ~ 3*2 ' 3*2 3*2 

_ 200 + 100 _ 60 p ar s j m pj u f a ţ£ ^e 

cel de mai sus este următorul mod de rezol¬ 

vare : se constată că o dată şi jumătate dintr-o 
1 3 1 

treime este ~ • 2 sau ~ şi se observă 

imediat că o dată şi jumătate dintr-o treime 
dinitr-o sută este pur şi simplu o jumătate de 
sută, adică 50. Asemenea simplificări sînt pre¬ 
zentate din belşug în manualele de aritmetică 
comercială. Aplicînd asemenea indicaţii, vânză¬ 
torii nu dau restul în modul oarecum natural 
demodat şi naiv scăzând preţul mărfii din suma 
primită şi restituind clientului, din casă, dife¬ 
renţa. Ei procedează mai simplu, adunînd la 
suma primită sumele de rest plătite succesiv 
în bancnote pînă ajung la suma primită. Sim¬ 
plificarea rezultă din faptul că în general adu¬ 
narea este mai uşoară decât scăderea şi că plata 
se face simultan cu calculul şi nu după ce s-a 
făcut calculul şi s-a reţinut rezultatul lui. 

Uneori simplificarea manipulării este condi¬ 
ţionată de structura instrumentelor. Iată şi un 
exemplu : odinioară se foloseau ceasornice care 
se întorceau cu ajutorul unei chei. Cheia tre¬ 
buia scoasă din locul ei de păstrare (ea putea fi 
agăţată de ceasornic cu ajutorul unui lănţişor, 

oricum însă putea uşor să cadă, să se rătă¬ 
cească). Trebuia deschis capacul, care ferea de 
praf orificiul de întoarcere, întors ceasul, după 
care trebuia să închizi capacul şi să pui cu grijă 
cheia la loc. Atîtea acte elementare, atîtea ope¬ 
raţii mărunte ! Atunci cînd trebuiau mutate 
acele, trebuiau executate manipulaţii similare 
la alt orificiu etc. Cu cît mai simple sînt aceste 
lucruri la construcţia obişnuită astăzi a ceasor¬ 
nicelor de buzunar. Pentru a întoarce un ceas 
este suficient să faci un anumit număr de miş¬ 
cări cu degetele, pentru a răsuci rotiţa exte¬ 
rioară. Pentru a muta acele indicatoare, ajunge 
să răsuceşti aceeaşi rotiţă, trăgînd-o puţin afară. 
Mai mult decît atît, în prezent se fac ceasuri 
care se „întorc 11 singure, prin simpla mişcare a 
mîinii la care se poartă. 

După ce am examinat economicitatea şi sim¬ 
plitatea, a sosit timpul să ne concentrăm puţin 
atenţia asupra eficienţei, semnalînd din capul 
locului pluralitatea de sensuri a acestui termen. 
Şi anume vom distinge trei sensuri : sensul uni¬ 
versal, cel sintetic şi cel manipulativ. în sensul 
universal, termenul „eficienţă 11 este o denumire 
generală pentru toate valorile practice, adică 
precizarea este într-un fel o eficienţă, la fel pro¬ 
ductivitatea sau simplitatea. In sens sintetic, 
eficienţa este totalitatea acestor valori consi¬ 
derate împreună : în acest sens cineva acţio¬ 
nează cu atît mai eficient cu cît acţiunea sa 
este mai apropiată de a întruni toate valorile 
lucrului bine făcut şi încă în măsură cît mai 
mare. Acestor două sensuri relativ generale (sub 
forme diferite) ale eficienţei li se opune un sens 
destul de special al acestui termen, pe care 
l-am numit mai înainte sensul manipulativ. El 
se desprinde cu pregnanţă din exemple comune. 
O dactilografă calificată se deosebeşte prin efi¬ 
cienţă manipulativă de o începătoare, care bate 
literele încet şi cu greşeli, cu un singur deget. 
Tot aşa un violonist cu experienţă faţă de ci- 

neva care începe să zdrăngăne cu arcuşul pe 
corzile viorii. 

Prin ce se caracterizează în amănunt dife¬ 
renţele şi progresele din punctul de vedere al 
eficienţei ? Oare ce caracterizează o muncă mai 
eficientă — mai eficientă din punct de vedere 
manipulativ — de una mai puţin eficientă, 
care, fiind departe de eficienţa cuvenită, este 
stigmatizată cu epitetele de neîndemînatică, 
greoaie etc. (care, dealtfel, indică o pluralitate 
de sensuri analoge cu cea a termenului „efi- 
cienţă“). Credem că nu greşim dacă considerăm 
că componentele eficienţei manipulative mai 
mari sînt o mai mare iuţeală în mişcarea orga¬ 
nelor active, un efort mai redus la executarea 
lor, o apropiere mai mare a mişcării executate 
de cea intenţionată, un grad mai mare de auto- 
maticitate a mişcării, o mai mare fluenţă a miş¬ 
cării (în opoziţie cu sacadarea trecerii de la o 
fază la alta), un mai mare grad de integritate 
şi siguranţă. Prin integritate înţelegem aici în¬ 
locuirea mai multor impulsuri cu unul singur. 

Să verificăm această analiză punînd în evi¬ 
denţă realizarea ei şi recurgînd la exemple. Si¬ 
gur că o dactilografă cu mai multă experienţă 
îşi mişcă degetele mai repede. Dar oare un vio¬ 
lonist este cu atît mai eficient cu cit cîntă mai 
repede o piesă scrisă în largo ? Desigur că nu. 
Dar numai un violonist destul de iscusit poate 
cînta prestissimo ceea ce trebuie cîntat în 
acest fel. In sens manipulativ este perfect efi¬ 
cient numai cine realizează iuţeala optimă, cine 
reuşeşte să obţină viteza voită, deci şi viteza 
maximă în limitele posibilităţii determinate de 
misiunea respectivă şi de structura organului 
respectiv. De asemenea este limpede că este mai 
eficient cine oboseşte mai puţin făcînd aceeaşi 
muncă, ceteris paribus. Fie acest lucru semnul 
unui efort mai redus, deoarece printr-un efort 
mai redus înţelegem aici nu faptul că, de 
exemplu, muşchii exercită o presiune mai mică 
asupra materialului, ci faptul că exercitarea 

acestor presiuni necesită mai puţină oboseală, 
o oboseală obiectivă, pe care, dealtfel, o înso¬ 
ţesc în general o mai redusă oboseală subiec¬ 
tivă şi o senzaţie mai puţin acută de efort, şi 
toate acestea la o măsură determinată de muncă 
fizică consumată pentru a imprima materialu¬ 
lui o modificare. Un ciclist eficient va parcurge 
„în joacă“ un număr de kilometri, după care un 
începător coboară de pe bicicletă „mort“ de 
oboseală. 

Cu toţii umblăm bine, eficient — avînd în 
vedere oamenii normali, sănătoşi, care nu mai 
sînt nici copii, dar nici moşnegi. însă cîndva am 
învăţat să mergem şi am umblat nesigur. Atunci 
fiecare mişcare trebuia încercată cu atenţie, cu 
o mobilizare a conştiinţei asemănătoare cu cea 
necesară pentru a învăţa să faci anumite lucruri 
cu mina stingă, în cazul în care dreapta este 
imobilizată. La maturitate mergem automat, 
fără să ne gîndim la mişcările noastre, ceea ce 
constituie unul din criteriile eficienţei reali¬ 
zate : cu cit acţionăm mai eficient, cu atît mai 
mare este doza de automatism în mişcările 
noastre şi în cu atît mai mare măsură cutare 
lucru se face „de la sine“. Aşa se întîmplă cu 
vorbitul, cu cititul şi scrisul. 

Am mai menţionat printre elementele efi¬ 
cienţei manipulative apropierea mişcării exe¬ 
cutate de mişcarea intenţionată, ceea ce se 
poate exprima mai succint caracterizînd o ac¬ 
ţiune mai eficientă, printre altele, drept mai 
precisă, mai exactă. In această privinţă, cîntatul 
la vioară oferă o ilustrare deosebit de su¬ 
gestivă. O uşoară deplasare a vîrfului degetu¬ 
lui pe coarda vibrîndă atrage după sine o 
schimbare importantă din punct de vedere mu¬ 
zical a sunetului pe care îl emite. Cu cit cineva 
cântă mai ibine la vioară, cu atît este mai efi¬ 
cient în această artă, cu atît icîntă mai curat, 
ceea ce în limbajul cunoscătorilor înseamnă că 
tonurile produse în felul acesta diferă mai 
puţin de cele intenţionate. 

167 



Să privim pe un patinator artistic iscusit. 
Cit de fluent execută el mersul şerpuit şi vi¬ 
rajele. Dar un schior abil, eficient, eît de lin 
coboară el pantele. Insă cum practică un în¬ 
cepător schiul şi patinajul ? Mişcările lui sînt 
pronunţat abrupte ; în timp ce maestrul ur¬ 
mează traiectorii unduite, învăţăcelul se mişcă 
pe linii frînte, trecând de la o poziţie la alta 
fără continuitate în mişcare. Această diferenţă 
în ceea ce priveşte fluenţa traiectoriei şi carac¬ 
terul lin al tranziţiilor de la o direcţie la alta 
este indisolubil legată de o trăsătură pe care 
am menţionat-o ca ultim semn al eficienţei 
manipulative, şi anume integrarea progresivă 
a unor impulsuri intr-un singur impuls. Mînuind 
un brici, un începător face multe mişcări mă¬ 
runte, în timp ce un bărbier îndemânatic rade 
cu mişcări lungi ale briciului. El înlocuieşte 
multe mişcări cu una singură. Pe vremuri, în 
cafenelele cu mulţi clienţi, plata consumaţiei 
se făcea către un chelner special, iar obişnuiţii 
cafenelelor aveau prilejul de a admira îndemî- 
narea cu care acesta dădea restul. Cu o mişcare 
fulgerătoare îşi vira mina în buzunarul doldora 
de fel de fel de monede şi arunca pe masă com¬ 
binaţia de monede cuvenită. Cât se moşmon¬ 
deşte un tînăr taxator de tramvai, începător în 
meserie, cînd se apucă să dea restul ! Aceeaşi 
este deosebirea dintre citirea corectă, curgă¬ 
toare şi cea silabisită, cu care odinioară se în¬ 
cepea de obicei învăţarea artei cititului. 

Acest din urmă exemplu ne poate servi şi 
intr-un alt scop. El ne va permite să înţelegem 
că, discutînd despre eficienţa manipulativă, nu 
am avut şi nu avem intenţia de a reduce efi¬ 
cienţa astfel înţeleasă la acţiuni exterioare şi 
cu atât mai puţin la ansamblul „manipulării 11 
în sensul etimologic al cuvîntului, adică la ope¬ 
rarea cu mâinile. Din punctul nostru de vedere 
este indiferent dacă cineva dă dovadă de efi¬ 
cienţă manipulativă acţionând în principal cu 

ajutorul mîinilor sau acţionînd în principal cu 
ajutorul picioarelor, ca în cazul patinatorului 
sau al schiorului amintit mai sus. Mai mult 
decît atît, acelaşi gen de eficienţă caracterizat 
prin şirul de trăsături amintite este proprie şi 
acţiunii prin excelenţă interioare, intelectuale, 
ca, de exemplu, rezolvarea în gînd a unor pro¬ 
bleme de calcul : repede şi precis, fără efort, 
în mod automat, cu o trecere uşoară de la o 
fază la alta, eu o mişcare a atenţiei sintetică şi 
fără greş. Noi numim eficienţă manipulativă nu 
numai abilitatea mâinii. Tot aşa medicul nu¬ 
meşte „desmurgie 44 ştiinţa pansamentelor, deşi 
nu orice pansament constă în legarea unor 
feşe, iar „desmurgie" în sens genetic înseamnă 
„arta de a executa pansamente“. După aceste 
consideraţii nu vom mai avea sentimentul im¬ 
proprietăţii atunci cînd vom înlocui termenul 
de „eficienţă manipulativă“ cu termenul de „în- 
demînare 44 (care aminteşte şi mai pronunţat 
provenienţa sa de la denumirea mîinii), chiar 
dacă este aplicat la acţiuni care nu sînt defel 
manuale. 

Mai mult decît atît, ne permitem să vorbim 
de îndemînare sau de eficienţă manipulativă 
chiar şi atunci cînd aprecierea nu se referă la 
mişcările unui organ, ci la mişcările unui an¬ 
samblu compus dintr-un individ şi o unealtă 
sau, în general, ale instrumentului condus de 
individ, dacă considerăm acest ansamblu ca şi 
cum ar alcătui un individ viu, ca şi cum apa¬ 
ratura ar face parte din organismul individu¬ 
lui. O iolă la o regată (de fapt este îndemînatic 
cel ce conduce iola) sau un avion (de fapt pilo¬ 
tul) care serie nişte litere suspendate pe cer cu 
albul gazelor de eşapament evoluează cu în¬ 
demînare. 

Cititorul a observat cu siguranţă că mai sus 
am folosit de cîteva ori cuvîntul „iscusit 44 în loc 
de cuvîntul „eficient 44 , ca şi cum ar fi acelaşi 
lucru, Nu este însă acelaşi lucru, aceste cuvinte 

avînd sensuri diferite, dar de obicei se întâmplă 
ca cine este eficient să fie şi iscusit şi invers. 
Iscusinţa de a face cutare lucru este o îndemî- 
nare dobîndită prin exerciţiu. Atunci cînd spu¬ 
nem că cineva face cutare lucru cu iscusinţă, 
apreciem modul său de a acţiona din punctul 
de vedere al căii pe care a ajuns la priceperea 
sa, sugerăm direct că a realizat-o prin exerciţiu 
sau că acţionează la fel ca şi cei care au exer¬ 
sat. Dat fiind că îndemânarea se obţine în mod 
normal prin exerciţiu sau pur şi simplu prin 
executarea repetată a mişcării respective, sau 
prin antrenament ori altele asemenea, nu e de 
mirare că sferele noţionale ale acestor califica¬ 
tive corespund destul de bine una cu alta 
şi se substituie cu uşurinţă şi pe nesimţite una 
alteia. 

Cine a făcut suficiente exerciţii, ajungînd să 
execute manipulaţiile necesare în mod eficient, 
acela are mişcări sigure. In ce constă această 
din urmă trăsătură, care întregeşte imaginea 
eficienţei manipulative, a îndemînării, a dibă¬ 
ciei (căci se poate spune şi aşa : îndemînatic 
este dibaci, dar este acelaşi lucru ?). Siguranţa 
are două variante : siguranţa obiectivă şi sigu¬ 
ranţa subiectivă. Siguranţa subiectivă este con¬ 
ştiinţa siguranţei obiective. In sens obiectiv, un 
mijloc este cu atît mai sigur cu c'ît mai mare 
este probabilitatea obiectivă că într-o situaţie 
dată va duce la scopul urmărit. Mişcările ma¬ 
nipulărilor noastre sînt mijloace pentru anu¬ 
mite scopuri şi de aceea pot fi apreciate din 
punctul de vedere al siguranţei. Dar nu numai 
ele. Trecînd deci la examinarea noţiunilor de 
siguranţă obiectivă şi siguranţă subiectivă a 
acţiunii, vom părăsi domeniul restrîns al efi¬ 
cienţei manipulative, pentru a ne situa pe un 
punct de vedere mai general. Vom vorbi de si¬ 
guranţa mijloacelor în general. Această apre¬ 
ciere este utilizată adeseori în reclame, de 
exemplu atunci cînd un unguent este lăudat 

ca mijloc „infailibil" pentru stimularea creşterii 
părului sau, de exemplu, ipraful DDT ca mijloc 
faimos (citeşte absolut şi sigur, infailibil) de 
combatere a paraziţilor. Această infailibilitate 
sau siguranţă perfectă este probabilitatea uni¬ 
tară sau probabilitatea totală constînd în faptul 
că în condiţiile date raportul dintre numărul „m“ 
de cazuri de realizare a unui scop şi numărul „n“ 
de cazuri de folosire a unui mijloc, adică 
mărimea măsurabilă cu ajutorul fracţiei raţio¬ 
nale m/n, tinde către unitate pe măsura creşterii 
nelimitate a numărului de cazuri de folosire a 
cutărui mijloc pentru cutare scop. Dacă însă 
considerăm probabilitatea numai în raport cu 
un număr chiar foarte mare, dar finit de cazuri 
— şi noi avem de-a face atât în istorie cit şi în 
perspectiva viitoare a acţiunilor umane numai 
cu asemenea numere —, atunci probabilitatea 
totală a producerii unui efect sperat al unei in¬ 
tervenţii aplicate, cu alte cuvinte siguranţa per¬ 
fectă a unui mijloc, se reduce la exclusivitatea 
cazurilor de folosire eficientă : siguranţa obiec¬ 
tivă este perfectă dacă m = n. De exemplu, 
niciodată în istoria lumii nu s-a întîmplat şi 
nici nu se poate întîmpla ca tăierea capului să 
nu fie urmată de decesul individului operat în 
felul acesta : loviturile unei ghilotine în bună 
stare de funcţionare aveau deci caracteristica 
siguranţei perfecte. Cu aceeaşi siguranţă se 
poate spune că apa încălzită în condiţii obiş¬ 
nuite cu o anumită mărime a flăcării arzătoru¬ 
lui va da în clocot după un sfert de oră. 

Dar în alte cazuri, după o intervenţie în anu¬ 
mite condiţii, un efect intenţionat nu se produce 
decît într-un anumit procent din cazuri. De 
exemplu, o tabletă normală de luminai luată 
de un individ adult normal şi sănătos produce 
somn într-un procent destul de ridicat de 
cazuri. Aruncarea unei scrisori într-o cutie 
poştală face ca, în condiţiile obişnuite de func¬ 
ţionare a poştei, scrisoarea să fie înmînată 

destinatarului cu un anumit grad de probabi¬ 
litate, adică într-o parte determinată din cazuri. 
Avem deci exemple de mijloace care nu sînt 
perfect sigure, care nu merită denumirea de 
infailibile, dar al căror grad de siguranţă este 
destul de serios, astfel incit pe bună dreptate 
este socotit chibzuit acela care în viaţa de toate 
zilele recurge la ele. Dar am judeca altfel pe 
un individ care şi-ar planifica ieşirea din nişte 
încurcături financiare prin jocul la loterie, care 
socoteşte că achiziţionarea unui bilet de loterie 
este un mijloc destul de sigur de îmbogăţire. 
Căci numai un procent infim de bilete cîştigă 
o sumă importantă ! Dar aceste explicaţii prea 
elementare ale unei idei generale destul de 
elementare ne ajung. Nu avem de gînd să adân¬ 
cim aici noţiunea de grad de probabilitate a 
evenimentelor, care ţine indubitabil de mate¬ 
matica aplicată, căci aplicarea directă a acestei 
noţiuni constă în noţiunea de grad de probabi¬ 
litate a unui efect intenţionat prin aplicarea 
unui anumit mijloc. Aici este suficient să afir¬ 
măm că gradul de siguranţă obiectivă a unui 
mijloc nu este nimic altceva decît gradul acestei 
probabilităţi şi că unul din mijloacele de ame¬ 
liorare a unui procedeu din punctul de vedere 
al valorilor praxeologice este înlocuirea unor 
mijloace prin mijloace mai sigure. Corabia cu 
pînze şi vaporul constituie o comparaţie semni¬ 
ficativă în raport cu caracterul schimbător al 
vînturilor şi cu acalmia. 

Atît despre siguranţă în sens obiectiv, fiind 
fără îndoială clar că ea este cu totul altceva 
decît siguranţa în sens subiectiv. Aceasta din 
urmă constă în convingerea că cutare este aşa 
sau a fost aşa sau va fi aşa şi nu altfel. In pri¬ 
vinţa acţiunilor proprii ale unui individ, si¬ 
guranţa este convingerea că va reuşi, că pro¬ 
cedeul folosit va duce la efectul intenţionat. Ce 
e drept, un individ eficient din punct de vedere 
manipulativ — de exemplu, un şofer iscusit — 

este sigur de mişcările sale. El ştie intuitiv 
numai în general, dar foarte categoric, că dacă 
va răsuci volanul cu atît automobilul va vira 
la dreapta, în prima stradă lăturalnică. Tot aşa 
un bucătar priceput este sigur că mîncarea pe 
care o pregăteşte după toate regulile artei este 
hrănitoare şi gustoasă. Totuşi siguranţa obiec¬ 
tivă şi cea subiectivă nu coincid perfect, iar 
adeseori sînt în contradicţie. Şi acum ne mai 
răsună în urechi vocea sigură a cotropitorului 
care declara că intenţiile sale războinice sînt 
infailibile. Dar cît de categoric a fost dezmin¬ 
ţită de realitate această fantastică unerschul- 
terliche Siegesgewissheit... Siguranţa subiectivă 
sau, ou alte cuvinte, sentimentul de siguranţă 
cere, la rîndul său, eficienţă, fiind astfel una 
din valorile tehnice ale acţiunii, dar numai în 
măsura în care este reală. Dar ce se poate spune 
din punct de vedere praxeologic despre sen¬ 
timentul de siguranţă în cazurile în care el nu 
se referă la mişcările proprii ale celui ce ac¬ 
ţionează, ci la altceva, de exemplu la nişte eve¬ 
nimente sau relaţii din natură sau nişte legă¬ 
turi între numere. Şi în acest caz siguranţa su¬ 
biectivă este o valoare tehnică, dar numai în 
măsura în care ei îi corespunde veridicitatea 
judecăţii care afirmă evenimentul, relaţia sau 
legătura şi în măsura în care, datorită convin¬ 
gerii legate de această judecată, se produce o 
mai bună adaptare a planului la material şi la 
toate împrejurările acţiunii. 

Cu cît acţiunea este mai bine adaptată la îm¬ 
prejurări şi, în general, la tot ceea ce se poate 
constata printr-un raţionament adevărat, cu atît 
este ea mai raţională. Astfel am notat încă o 
apreciere din punct de vedere tehnic : raţiona¬ 
litatea acţiunii. Şi aici va trebui să facem di¬ 
ferenţieri opunînd raţionalitatea în sens mate¬ 
rial raţionalităţii în sens metodologic. Puţin mai 
înainte, atunci cînd am vorbit de raţionalitate 
ca adaptare la adevăr, am avut în vedere raţio¬ 
nalitatea în sens material. Dar vizăm sensul 

metodologic ori de cîte ori considerăm că este 
înţelept şi deci raţional procedeul unui individ 
dacă el procedează după indicaţiile cunoştinţe¬ 
lor pe care le posedă. Prin cunoştinţe posedate 
înţelegem aici totalitatea informaţiilor de care 
dispune el, cărora individul respectiv, ţinînd 
seama de modul în care sînt fundamentate, 
trebuie să le ataşeze o probabilitate suficientă 
ca să procedeze ca şi cum ele ar fi adevărate. 
Atîta timp cit nu s-a demonstrat că cuadratura 
cercului este o imposibilitate, căutarea acestei 
cuadraturi nu a fost cu adevărat raţională în 
sens material (deoarece se presupunea ceva gre¬ 
şit, şi anume că este posibilă), dar era raţională 
în sens metodologic, deoarece, având în vedere 
posibilitatea de realizare a cuadraturii unor fi¬ 
guri dintre cele mai diferite şi inexistenţa unor 
exemple de imposibilitate de realizare, posibi¬ 
litatea cuadraturii cercului era o eventualitate 
foarte probabilă. Dar din momentul în care s-a 
demonstrat caracterul absurd al unei asemenea 
întreprinderi orice tentativă de cuadratură a 
cercului încercată de oricine care ştia acest 
lucru trebuia să atragă după sine aprecierea 
corectă că este neraţională. Adeseori oamenii 
procedează neraţional în sens material din 
simplul motiv că nu cunosc cutare sau cutare 
lucru. Numeroase maime tinere au murit de 
febră puerperală deoarece nu se ştia nimic 
despre microorganismele patogene, neglijîn- 
du-se la intervenţiile obstetrice condiţiile de 
asepsie. In afară de aceasta, oamenii procedează 
adeseori neraţional din punct de vedere meto¬ 
dologic. Aceasta se întîimplă atunci cînd in¬ 
formaţia adevărată ajunge la ei, dar ei continuă 
să nu o recunoască, deoarece apreciază greşit 
caracterul fundamentării ei. Aşa s-au compro¬ 
mis cei ce au continuat să ignoreze cu obstinaţie 
măsurile de asepsie după ce au primit precep¬ 
tul respectiv. 

Şi unii, şi ceilalţi au comis erori practice. 
Opunem noţiunea de eroare practică noţiunii 

de eroare teoretică sau ideală. Eroarea ideală 
este emiterea unui raţionament neadevărat, 
iar eroarea practică este exercitarea unui im¬ 
puls necorespunzător scopului (iar într-un caz 
particular contrar scopului). Există cazuri pa¬ 
radoxale de eroare practică raţională ca şi 
cazuri de reuşită (de eficienţă) a acţiunii, în 
ciuda neraţionalităţii ei. Cineva îşi face un plan 
de călătorie după mersul oficial al trenurilor, 
dar nu ajunge la destinaţie deoarece, în ciuda 
informaţiei, trenul nu se opreşte în gara res¬ 
pectivă. S-a întâmplat aşa din cauza unei gre¬ 
şeli de tipar în mersul trenurilor. Procedeul 
acestui cineva este raţional, dar afectat de 
eroarea practică. O eroare practică similară co¬ 
mite un medic care recomandă unui pacient 
după toate aparenţele şi sub toate aspectele 
normal un medicament sau un tratament cu o 
acţiune avînd un înalt grad de probabilitate, 
dar care provoacă pacientului un şoc datorită 
unei sensibilizări excepţionale. Datorită lacu¬ 
nelor din cunoştinţele noastre sîntem osîndiţi 
să comitem mereu erori practice, raţionale în 
sens metodologic, şi nimeni nu este îndreptăţit 
să reproşeze cuiva asemenea erori. Cel mult 
putem pretinde autorului să fi avut grijă să-şi 
fi completat cunoştinţele, dar niciodată nu-1 
putem acuza pentru comiterea unei erori prac¬ 
tice dacă a procedat potrivit cunoştinţelor pe 
care le-a posedat. 

Tot astfel nu constituie un titlu de recu¬ 
noaştere o reuşită întîmplătoare obţinută în 
ciuda faptului că planul de acţiune nu fusese 
fundamentat sau, un caz şi mai pregnant, da¬ 
torită unei acţiuni plănuite greşit faţă de cu¬ 
noştinţele posedate, mai ales cînd ar fi fost uşor 
să se depună eforturi pentru a dobîndi cu¬ 
noştinţe mai bune. Asemenea cazuri se întîmplă. 
Ne stăruie în memorie o legendă antică în care 
se povesteşte despre fapta unui diletant în arta 
militară care, preluând conducerea, a cucerit 

cu uşurinţă o insulă asediată pînă atunci fără 
efect. El a atacat-o în pofida principiilor raţio¬ 
nale, reuşind întîmplător, fiindcă partea adversă 
nu era pregătită pentru un procedeu atît de ne¬ 
verosimil. Dacă respectivul diletant ar fi scon¬ 
tat pe eficacitatea atacului paradoxal, pe faptul 
că adversarul nu se va aştepta la un asemenea 
asalt straniu, procedeul ar fi fost poate raţional, 
el însă a dat dispoziţia datorită incompetenţei 
sale, reuşita revenindu-i pur şi simplu întîm¬ 
plător, pe o cale iraţională. 

Calificarea din punctul de vedere al siguran¬ 
ţei şi raţionalităţii procedeelor implică neapărat 
calificative ca : procedeu prudent, îndrăzneţ şi 
riscant. Ca şi în cazul siguranţei şi aici se do¬ 
vedeşte a fi necesară deosebirea sensului obiec¬ 
tiv al adjectivelor pomenite de cel subiectiv. 
In sens subiectiv, ele caracterizează atitudinea 
actuală a individului din punct de vedere emo- 
ţional-dinamic, iar indirect — temperamentul, 
caracterul său. Unii au o atitudine atentă, ma- 
nifestînd o anumită reţinere în faţa perspecti¬ 
velor, care ar putea prezenta pericolul unor con¬ 
secinţe neplăcute. Aceştia sînt oameni prudenţi. 
Alţii se reped cu înflăcărare, fără să ţină seama 
de alte considerente, în viitoarea primejdiilor, 
obsedaţi de viziunea unui scop ispititor. Aceştia 
sînt îndrăzneţi. Dar calificativele obiective ale 
prudenţei şi îndrăznelii, calificativele propriu- 
zis praxeologice sînt cu totul independente de 
un asemenea mod de referire la asemenea ca¬ 
ractere şi înclinaţii. In înţeles obiectiv, un pro¬ 
cedeu prudent se caracterizează prin aceea că 
nu se întreprind paşi care ar putea să atragă 
după sine cu o probabilitate obiectivă destul de 
importantă efecte contrarii scopului. Intenţia 
schiţată sumar în această propoziţie trebuie pre¬ 
cizată prin relativizare şi prin a se da afirmaţiei 
noastre o formă comparativă. Deci o acţiune 
este cu atît mai prudentă, din punctul de ve¬ 
dere al unui scop, cu oît autorul se abţine într-o 

măsură mai mare de la impulsuri care ar da, 
ca un grad destul de mare de probabilitate, un 
efect contrar scopului. Prudenţa se poate re¬ 
feri nu la scopul principal, ci la scopuri se¬ 
cundare, stări de lucruri sau evenimente a căror 
realizare este urmărită sau menţinută alături 
de realizarea scopului principal. In particular 
ea se poate exprima prin neexpunerea resurse¬ 
lor la cheltuieli. „Prudenţa" astfel înţeleasă 
poate fi un avantaj sau o defecţiune praxeo- 
logică, în funcţie de raportul în care se află 
valoarea lucrurilor expuse şi valoarea scopului 
principal şi de gradul de probabilitate al ză¬ 
dărnicirii scopului. Cu cît este mai mare va¬ 
loarea relativă a ceea ce se expune unui pe¬ 
ricol, cu atît este suficientă o probabilitate mai 
mică de nereuşită pentru a aprecia pozitiv pru¬ 
denţa intr-un asemenea caz. în diferite domenii 
de acţiune şi în diferite împrejurări se încearcă 
să se măsoare în feluri diferite măsurile care 
intră în joc şi care sînt greu cuantificabile. în 
esenţă se operează cu noţiunea generală de im¬ 
portanţă afirmîndu-se că cutare lucru este mai 
important decît cutare lucru. Se pot distinge 
cel puţin două variante ale acestei noţiuni : fie 
că socotim drept mai important ceea ce produce 
schimbări mai mari ale unor obiecte de preţ ca 
atare, fie că socotim drept mai important ceea 
ce previne un rău mai mare sau ceea ce în¬ 
lătură un rău mai mare. Oare nu ar fi justi¬ 
ficat să punem în legătură primul înţeles al im¬ 
portanţei cu termenul de „însemnătate" şi să 
vorbim de gravitate în cazurile în care se are 
în vedere o referire la un rău probabil sau ac¬ 
tual ? Acestui al doilea înţeles i se subsumează 
importanţa relativă a lucrurilor greu de în¬ 
locuit, pierderea unui asemenea lucru creează 
pericolul unui rău sub forma pierderii de timp 
şi a efortului necesar pentru a găsi un înlocuitor 
şi, mai ales, al răului sub forma imposibilităţii 
acţiunii pentru care lucrul respectiv este ne- 

cesar. Se pot produce evenimente foarte im¬ 
portante, dar nu prea grave. Asemenea eveni¬ 
mente pot fi, de exemplu, măsurile de mare 
iluminare a unei festivităţi distractive. Realis¬ 
mul practic cere ca la alegerea unei acţiuni sau 
a alteia să ne conducem mai ales după mai mica 
sau mai marea ei gravitate. 

Mutalis mutandis — se cer lucruri analoge 
pentru noţiunea de îndrăzneală obiectivă. Fap¬ 
tul de a nu da înapoi în faţa mijloacelor care 
pun în pericol realizarea scopului constituie 
esenţa ei. Din punctul de vedere al unui anumit 
scop, o acţiune este cu atît mai îndrăzneaţă cu 
cit autorul se abţine în mai mare măsură de la 
impulsuri care, în împrejurări obişnuite, ar da 
cu un grad dat de probabilitate efecte contrare 
scopului. îndrăzneala astfel înţeleasă poate fi 
un avantaj şi o deficienţă şi de aceea este 
adeseori caracterizată drept risc inutil, aven¬ 
turism etc. De obicei, lăudînd îndrăzneala, pu¬ 
nem lauda în legătură cu afirmarea siguranţei 
obiective a acţiunii. La prima vedere, acest lucru 
ar putea părea paradoxal, căci în esenţă în¬ 
drăzneala acţiunii implică riscul, adică nesi- 
gu-anţa obiectivă a acţiunii. Riscul este mai 
mare sau mai mic, într-o proporţie inversă cu 
gradul de probabilitate al eficacităţii mijlocului 
folosit, dar ori de cîte ori un act este într-o 
anumită măsură obiectiv îndrăzneţ el trebuie 
să implice un anumit risc, adică o nesiguranţă 
obiectivă. După părerea noastră, paradoxul se 
rezolvă în felul următor : în cazurile de îndrăz¬ 
neală valoroasă, mijlocul folosit se dovedeşte a 
duce la eşec în uzul comun, dar este infailibil 
sau este apropiat de infailibilitate în mîinile au¬ 
torului nostru fie pentru că acesta — spre de¬ 
osebire de alţii — ştie să-l mînuiască cu com¬ 
petenţă, fie pentru faptul că în cazul în care 
mijlocul nu dă rezultatul scontat autorul ştie 
să se descurce, compensînd defecţiunile ulte¬ 
rior. Astfel, de exemplu, un maestru al şahului 

ştie să cîştige partida cu o mutare îndrăzneaţă 
şi admirată : el sacrifică o figură care în mod 
obişnuit l-ar slăbi în mod catastrofal, dar în 
cazul concret se dovedeşte a fi salvatoare, de¬ 
oarece pentru cazul în care adversarul ar în¬ 
cerca să profite de această slăbire a parteneru¬ 
lui el are pregătită o replică nimicitoare. Iată 
un exemplu. Poziţia iniţială : albul — rege gl, 
regină h3, tură bl, tură dl, nebun d4, cal f3, 
pioni a4, b2, f2, g2, h2 ; negrul — rege h7, 
regină g6, tură c8, tură f8, nebun b7, nebun e7, 
pioni a6, b4, f7, g7. Partida a continuat după 
cum urmează, negrul cîştigînd printr-un joc 
deosebit de îndrăzneţ : 24)... tură c8-c3 ; 25) 
b2 : c3, nebun b7-f3 ; 26) g2Tg3, tură f8-h8 ; 27) 
tură dl-cl, regină g6-h5 ; 28) regină b3-c2, 
rege h7-g8 ; 29) h2-h4, regină h5-h4 ; 30) 
g3 ; h4, tură h8 ; h4 3 . 

In general, un mod de a proceda obiectiv în¬ 
drăzneţ este un mod de a proceda energic. Dar 
nu orice mod de a proceda energic este energic 
pentru că este îndrăzneţ. Energia (mai precis 
„modul energic 11 , deşi această expresie are o re¬ 
zonanţă dramatică) este antiteza moliciunii. 
Acest defect se caracterizează printr-o lipsă a 
intensităţii necesare a acţiunii, într-o formă sau 
alta. Poate fi vorba de o lipsă de iniţiativă, 
lipsa unei suficiente încordări a muşchilor, o 
lipsă de atenţie etc. In toate aceste cazuri şi în 
altele asemănătoare este vorba, într-o formă 
sau alta, de o insuficientă cheltuire de ener¬ 
gie — fie de energie a organismului propriu, 
fie de energie a aparaturii existente. Proce¬ 
dează energic cel ce reuşeşte să cheltuiască su¬ 
ficientă energie. Un asemenea mod de a pro¬ 
ceda are diferite denumiri, în funcţie de felul 
energiei cheltuite şi de modul în care ea este 
cheltuită. 

De exemplu, cel ce nu cade pradă automa¬ 
tismului, ci îşi schimbă comportamentul prin- 

3 „Zycie Warszawy", 6.VIII.1952. 

tr-un efort de iniţiativă, în funcţie de nevoile 
actuale şi de posibilităţile puse în evidenţă, este 
vioi şi descurcăreţ ; cel ce depune eforturi con¬ 
stante şi nu cade pradă moleşelii (faptul de a fi 
copleşit de moleşeală sau mai degrabă înclina¬ 
ţia de a fi stăpînit de ea se numeşte lene), 
acela este harnic şi muncitor. Alteori lăudăm 
pe cineva din punct de vedere praxeologic pen¬ 
tru că depune eforturi în ciuda oboselii sau îşi 
menţine constantă linia de acţiune mai multă 
vreme, aspirînd spre acelaşi scop, în ciuda 
obstacolelor care i se ridică în cale : acesta este 
un om perseverent. 

Credem că adeseori „activ 11 înseamnă acelaşi 
lucru cu energic, „în mod activ“ echivalează cu 
în mod energic, „spirit activ 11 este tot atîta ca 
şi spirit energic (în sensul energicităţii). Uneori 
însă lăudăm cu aceste cuvinte nu numai ener¬ 
gia şi alte valori înrudite din punct de vedere 
praxeologic, dar şi curajul, în sensul de neîn¬ 
fricare, ceea ce iese din domeniul praxeologiei. 
Alteori adăugăm la aprecierea tehnică şi o ade¬ 
ziune la cauza respectivă. In acest caz, apre¬ 
cierea susţine energia închinată unei cauze 
drepte şi are un caracter mixt, tehnic şi 
material. 

Ne apropiem de epuizarea criteriilor de ca¬ 
lificare a actelor, a metodelor, a mijloacelor şi 
produselor din punctul de vedere al teoriei 
lucrului bine făcut. Să verificăm deci dacă 
trecerea noastră în revistă este completă, oprin- 
du-ne asupra cîtorva însuşiri care pînă aici nu 
şi-au găsit locul în enumerarea sistematică a 
valorilor practice. De exemplu, stăruinţa. Oare 
este ea ceva nou în comparaţie cu tot ceea ce 
am spus pînă acum? Nu. Ea este însă o tră¬ 
sătură a lucrului bine făcut, constînd în faptul 
că autorul are permanent grijă de reuşita pro¬ 
dusului. Dar corectitudinea ? Poate că ea con¬ 
ţine ceva nou. Ni se sugerează s-o identificăm 
cu inexistenţa erorii, adică cu acurateţea per- 

fectă a lucrului. Intr-adevăr, lipsa de eroare 
este o condiţie necesară a corectitudinii. Dar 
este ea oare şi condiţie suficientă ? Oare este 
suficient dacă spunem pur şi simplu că corec¬ 
titudinea este acelaşi lucru ca şi inexistenţa 
erorii ? Nu. Corectitudinea conţine şi o ra¬ 
portare la metoda încercată şi socotită ca mo¬ 
del de către cercul respectiv de experţi. In 
acest sens vorbim de corectitudinea temelor 
şcolare, o virtute a şcolarilor buni. De obicei, 
premiantul şcolii dobîndeşte laurii pentru apro¬ 
pierea maximă de corectitudine ; de exemplu, 
el execută un calcul algebric urmînd înde¬ 
aproape indicaţiile profesorului : nu numai că 
nu are greşeli de calcul, dar procedează şi după 
ordinea obişnuită, fără prescurtări riscate, sim- 
plificînd treptat şi progresiv polinoamele de la 
numitor şi numărător, fără să schimbe inutil 
ordinea factorilor unui produs comutativ, scri¬ 
ind litera b altfel decît în cuvintele limbajului 
verbal spre a nu fi confundată în citirea ecua¬ 
ţiei cu simbolul cifric al lui şase. Iată de ce 
identificarea corectitudinii cu inexistenţa erorii 
ar fi o greşeală. Dar să adăugăm că am comite 
o greşeală şi mai mare dacă am confunda co¬ 
rectitudinea cu măiestria. Este o chestiune 
despre care vom vorbi imediat, păstrînd acestei 
noţiuni un loc de cinste în încheierea trecerii în 
revistă a valorilor practice. 

Acum vom compara corectitudinea cu pri¬ 
ceperea, care, dealtfel, şi ea are atingere cu 
măiestria, fără să fie deloc identică cu ea. Noi 
vedem deosebirea dintre corectitudine şi pri¬ 
cepere, printre altele, în faptul că corectitudinea 
este o însuşire a lucrului făcut, pe cînd pri¬ 
ceperea ţine de cel ce lucrează. Cu cît un pro¬ 
fesionist este mai priceput, de exemplu un 
maistru ţesător, un profesor, un avocat etc., cu 
atît are un exerciţiu mai îndelungat, adică o 
eficienţă bazată pe exerciţiu. Dar aceasta nu 
este suficientă pentru a măsura priceperea. Mai 

este esenţială şi cunoaşterea materiei bazate 
atît pe gîndire cit şi pe experienţă. Un „lup bă- 
trîn“ — acesta este titlul cu care adeseori sânt 
onoraţi practicienii pricepuţi — este un om care 
a făcut faţă multor situaţii, astfel incit este 
greu să-l iei prin surprindere : a reuşit să în¬ 
veţe soluţii eficiente pentru toate eventualită¬ 
ţile. Noi reducem orice pricepere la elementele 
amintite mai sus, şi anume la exerciţiu, efi¬ 
cienţă „manipulativă“ şi raţionalitate dobîndită, 
printre altele, prin efort intelectual şi printr-o 
bogată experienţă. 

Adeseori lăudăm soliditatea unei firme, a 
unei lucrări sau a unui produs. Oare în ce 
constă ea ? Solid este ceea ce germanii numesc 
zuverlăssig, adică acel lucru pe care poţi conta, 
care merită încredere. Este evident că merită 
încredere acea muncă ce reuneşte toate valorile 
lucrului bine făcut, garantînd realizarea unui 
produs de calitatea cuvenită. La rîndul său, un 
produs este solid atunci cînd se poate conta pe 
el, cînd oferă garanţii în ceea ce priveşte trăi¬ 
nicia şi siguranţa în uz. Fragilitatea este opusul 
solidităţii. In schimb, o componentă a solidităţii, 
adeseori numai un surogat al acesteia, este fap¬ 
tul că un produs este reparabil. Evident că toate 
acestea pot fi gradate. Ce ne-a mai rămas ? In 
orice caz, cel puţin o valoare practică a acţiuni¬ 
lor, dar una dintre cele mai proeminente. Avem 
în vedere caracterul creator al lucrărilor făcute. 
Acţionează creator cine prin acţiunea sa ajunge 
la ceva nou şi preţios tocmai prin noutatea sa. 
De aceea, orice act eficace este un act creator. 
Dar măsura caracterului creator al actelor di¬ 
feră de la caz la caz. Chiar şi o copie dactilo¬ 
grafiată conţine un dram de noutate, diferă 
printr-o mică înmănunchere de valori de orice 
altceva. De exemplu, o foaie scrisă ordonat cu 
litere citeţe, oferind cititorului o anumită co¬ 
municare, necesară pentru un anumit scop. Dar 
ce distanţă între această fărîmă de noutate şi 

manuscrisul în care un cercetător comunică 
pentru prima oară o descoperire importantă ! 

In sfîrşit, este maestru într-o anumită artă 
acela care a dobîndit în acea artă o eficienţă 
generală cel puţin egală cu eficienţa generală 
realizată pînă în acel moment de oricine altul. 
Arhimaestru este acela care avînd calitatea de 
mai sus acţionează în mod creator pe scară 
mare, neobişnuită, realizând schimbări funda¬ 
mentale. 



IX 

ECONOM1ZAREA ACŢIUNILOR 


In consideraţiile de pînă aici ne-am oprit 
asupra esenţei raportului de autor, varietăţii 
formelor de acte, a conţinutului noţiunilor utile 
pentru analiza acţiunilor, a formelor de apre¬ 
ciere a acţiunilor din punctul de vedere al efi¬ 
cienţei generale. A sosit timpul să examinăm 
regulile acţiunii eficiente. Aceste reguli repre¬ 
zintă scheletul praxeologiei. Vom încerca să 
realizăm acest obiectiv cuprinzind întreaga pro¬ 
blematică în patru capitole. La început va fi 
vorba de recomandări avînd drept scop econo- 
mizarea acţiunilor, adică modul de a le face 
mai economice, adică fie cu cheltuieli mai mici, 
fie mai productive. Apoi ne vom ocupa de for¬ 
mele de pregătire a acţiunilor, înţelegînd prin 
aceasta orice pregătire deliberată a lor. După 
aceea vom examina importanţa instrumentali- 
zării acţiunilor, adică a utilizării în diferite mo¬ 
duri şi în măsură din ce în ce mai mare a unel¬ 
telor şi, în general, a oricărui fel de aparatură. 
La sfîrşit ne vom concentra atenţia asupra or¬ 
ganizării, adică a integrării unor acţiuni parti¬ 
culare în unitatea actului compus acordînd o 
atenţie specială actelor compuse ale mai multor 
subiecţi. Nu ne vom lăsa abătuţi de la scopul 
nostru chiar dacă în două capitole va trebui să 
revenim asupra aceleiaşi teme parţiale sau chiar 
dacă nu vom putea evita şi alte repetări. Căci 
noi nu considerăm capitolele enumerate ca pe 

nişte elemente ale unei clasificări unitare a 
părţii normative a tratatului despre lucrul bine 
făcut, ci le privim ca pe nişte ansamble de 
reguli care se grupează intr-un mod oarecum 
natural în jurul noţiunilor de economizare, 
pregătire, instrumentalizare şi organizare care, 
laolaltă, cristalizează în jurul lor tot ce avem 
de spus în această parte normativă. 

Este deci rîndul recomandărilor privitoare la 
economizare. Dar, înainte de a trece la exami¬ 
narea lor amănunţită, nu putem să nu afirmăm 
că orice economizare a acţiunilor trebuie să-şi 
găsească locul în cadrul recomandării de acti¬ 
vizare a subiectului acţiunii, aparent opus ei. 
Acest postulat, probabil cel mai important din¬ 
tre toate, constă în cerinţa unei comportări 
active, cit mai active, adică desfăşurînd întreaga 
energie necesară pentru realizarea obiectivelor. 
Fără a cruţa impulsurile intenţionate, chiar 
dacă ele implică un efort necesar maxim posibil, 
trebuie să ne încordăm cit mai mult atenţia, să 
punem în mişcare uneltele, instrumentele etc. 
care depind de noi, să obţinem pentru apara¬ 
tura noastră întreaga libertate de mişcare 
necesară şi s-o folosim în întregime, să nu per¬ 
mitem ca procesele depinzînd de noi să ne 
scape de sub control (cum s-ar spune, să nu 
lăsăm ca „laptele să dea în foc“), să desfăşurăm 
din plin iniţiativa necesară. 

De obicei tindem să ne sustragem unui efort 
migălos. De cîte ori nu preferăm să înlocuim 
chinul unui efort concentrat, mare în raport cu 
forţele noastre printr-o acţiune întinsă, dar mai 
uşoară. Dar cantitatea nu poate înlocui calita¬ 
tea ; uşurinţa este refugiul celor care renunţă 
la adevărata creaţie. Iată un exemplu negativ. 
Sîntem înclinaţi — scrie un autor — să apre¬ 
ciem unele proiecte de construcţii mergînd „pe 
linia uşoară a rutinei, fără să luăm asupra 
noastră încărcătura de imaginaţie de care a dat 
dovadă autorul unei opere. In asemenea cazuri 
dăm o apreciere mai proastă unui efort creator 

migălos şi una mai bună unei lucrări lipsite de 
spirit inventiv 11 . 

Cu destulă uşurinţă recunoaştem un condu¬ 
cător activ al unei instituţii, după faptul că 
nici una din problemele importante ale acesteia 
nu-i scapă. El sesizează imediat neglijenţa 
admonestînd fără întîrziere pe cei vinovaţi, în 
timp ce alţii trec zilnic indiferenţi pe lîngă 
mormane de deşeuri sau puţin le pasă de faptul 
că o maşină defectă expusă săptămîni de-a 
rîndul aerului umed rugineşte. Desigur că nu 
cerem conducătorilor să-şi încarce mintea cu 
mărunţişuri, ci să dea dovadă de o permanentă 
sensibilitate faţă de tot ce este îndeajuns de im¬ 
portant pentru a merita atenţia lor. Orice am 
l'ace, orice funcţie am îndeplini, mereu se ivesc 
prilejuri pentru aplicarea acestei reguli, pentru 
a nu permite unor procese care depind de noi 
să se desfăşoare altfel decît sînt intenţiile 
noastre. Cîndva am făcut o comparaţie între 
activităţile a doi asistenţi care îl ajutau rînd pe 
rînd pe un funcţionar de rang superior la iscăli- 
rea hîrtiilor. Primul privea impasibil, după ce 
adusese o masă de documente cum funcţionarul 
ridica o foaie după alta din teancul de coli bine 
rînduite dar strîns lipite una de alta, luptîn- 
du-se de fiecare dată timp de cîteva secunde 
cu forţa de adeziune a colilor. După ce funcţio¬ 
narul semna documentul, asistentul apăsa tam¬ 
ponul pe iscălitură şi punea textul semnat 
deoparte. Cînd a venit al doilea asistent, situaţia 
s-a schimbat imediat şi eficienţa semnării a 
crescut imediat, căci el a adoptat de la bun 
început o atitudine activă. A luat teancul bine 
rînduit în mînă, printr-o apăsare de deget a 
făcut colile să se aşeze mai bine, dezlipindu-se 
una de alta, astfel încît pentru ridicarea primei 
coli nu mai era nevoie să învingă adeziunea 
hîrtiei. Cerînd voie, punea colile iscălite deo¬ 
parte fără să le tamponeze, deoarece o iscăli¬ 
tură uscată cu sugativa păleşte. Acesta este un 
exemplu de treburi mărunte care depind de noi 

şi pe care alţii, inactivi, le lasă în voia soartei. 
Dar caracterul treburilor care depind de noi nu 
este indiferent. Trebuie să facem totul pentru 
ca treburile la care ţinem să depindă de noi. De 
aici tendinţa oamenilor de tip activ să extindă 
sfera actului posibil şi să realizeze forme cit 
mai bogate de posibilităţi de acţiune, astfel 
incit să poată rezolva problema pozitiv sau ne¬ 
gativ sau să-şi rezerve posibilitatea de a o re¬ 
zolva rhai tîrziu. In orice caz să ne rezervăm 
mai multe posibilităţi. In această tendinţă re¬ 
zidă grija pentru libertatea de mişcare a apara¬ 
turii proprii, ceea ce duce la înlăturarea unor 
obstacole (cum ar fi gunoiul şi deşeurile). Mari 
maeştri ai unui anumit stil de joc în şah sacri¬ 
fică în mod deliberat şi fără compensare unele 
figuri numai pentru a le asigura celorlalte po¬ 
sibilităţi mai largi de mişcare. Pe de altă parte 
însă, mărirea însăşi a componenţei aparaturii 
echivalează cu o mărire a posibilităţilor de ac¬ 
ţiune. De aici caracterul raţional al eforturilor 
oamenilor activi de a mări resursele instrumen¬ 
tale şi de a extinde sfera de utilizare a instru¬ 
mentelor care depind de ei. Am pus accentul pe 
iniţiativă. Dar ce este iniţiativa ? Răspundem 
că ea este întreprinderea de-sine-stătătoare a 
unor acţiuni. La rîndul său, independenţa constă 
în aceea că acţionăm fără să fim obligaţi prin 
ordine şi nici ca efect al unui sfat, precept sau 
sugestie date de altcineva. Intr-un caz particu¬ 
lar dăm dovadă de iniţiativă atunci cînd ne 
asumăm o sarcină de o calitate nouă, în special 
o sarcină care depăşeşte, cel puţin deocamdată, 
limitele cunoştinţelor noastre statornicite. Deci 
dacă colectivizarea socialistă a economiei refuză 
practicarea aşa-numitei „iniţiative private“, o 
face nu pentru a se opune postulatului iniţia¬ 
tivei ca atare. Este vorba de scopul ca oamenii 
să înceteze să se îngrijească în primul rînd de 
maximizarea veniturilor proprii prin obţinerea 
de beneficii personale, dealtfel, din munca 
altora. întreaga lor capacitate de iniţiativă tre- 

bule sâ se orienteze către binele obştesc — de 
exemplu, adoptînd in mod spontan ameliorări 
în sfera funcţiilor pe care le îndeplinesc în ca¬ 
drul colectivelor. 

După aceste consideraţii preliminare de im¬ 
portanţă principială este momentul să trecem 
la o examinare mai amănunţită a recomandări¬ 
lor privind economizarea acţiunilor. Vom 
enunţa în primul rînd o formă de perfecţionare 
pe care ne vom permite s-o numim minimizarea 
intervenţiei. Iată conţinutul ei : să intervenim 
cit mai puţin în mersul evenimentelor, să ne 
realizăm scopurile cu un minim posibil de in¬ 
tervenţie, iar în cazul cel mai bun fără nici o 
intervenţie din partea noastră. Iată un fragment 
interesant din Logica lui Hegel : „Raţiunea este 
tot atît de vicleană, pe cit este de puternică 1 '. 
Viclenia constă în acea activitate mijlocitoare, 
care în timp ce combină diferite obiecte ce 
acţionează unele asupra altora şi se prelucrează 
unele pe altele în conformitate cu natura lor 
proprie, fără însă a se amesteca în mod direct 
în acest proces, „îşi înfăptuieşte totuşi numai 
scopul ei“ (cităm după Capitalul lui Marx) *. 

Am auzit cîndva de la un observator priceput 
al acţiunilor omeneşti următoarea formulă afo¬ 
ristică, paradoxală pînă la cinism, dar în esenţă 
exactă, a postulatului de mai sus : „un bun or¬ 
ganizator nu face nimic ; el vede însă totul". 

Această regulă este observată atunci cînd, de 
exemplu, se alege pentru prelucrare materia¬ 
lul cel mai apropiat de produsul intenţionat, 
adică un material care ne permite să lucrăm 
relativ mai puţin la el pentru a obţine un anu¬ 
mit produs. De exemplu, se exploatează în pri¬ 
mul rînd zăcămintele de minerale situate cel 
mai aproape de suprafaţa pămîntului. Tot aşa 
se procedează atunci cînd se acţionează asupra 
unui material social. Janusz Korczak spunea că 

* K. Marx şi F. Engels, Opere, voi. 23, Editura po¬ 
litică, Bucureşti, 196t>, p. 192. 

„sînt mai bune chiar şi defectele personalului 
actual decît calităţile unuia nou“ (citat după 
Adolf Rudnicki, vezi Biletele albastre şi Lumi¬ 
nări, 1917). Atunci cînd la noi a devenit actuală 
problema planificării ştiinţei pe scara întregu¬ 
lui stat, am auzit gînduri raţionale, a căror idee 
conducătoare era că, în loc să creăm noi insti¬ 
tuţii de planificare a ştiinţei, ar fi mai practic 
să le folosim pe cele existente, adaptîndu-le la 
sarcina enunţată. 

Ne străduim deci să ne aranjăm astfel încît 
ceea ce ne este necesar să se facă în măsură cît 
mai mare de la sine, cel puţin începînd de la 
un anumit punct al unui anumit proces. De 
exemplu, în loc să care buştenii de pe un povîr- 
niş de munte, muncitorii forestieri împing 
lemnele într-un pîrîu care le duce la vale, pînă 
la locul de destinaţie. în loc de a propulsa barca 
cu ajutorul vîslelor, un navigator primitiv a 
pus o bucată de pînză în calea vîntului şi cu¬ 
rentul de aer, lovind pînza, ducea ambarcaţiu¬ 
nea spre ţelul călătoriei. Este limpede că culmea 
neglijării regulii de minimizare a intervenţiei 
ar fi risipirea resurselor noastre pentru o 
acţiune în vederea realizării unui scop care ar 
trebui să se înfăptuiască şi de la sine, chiar 
dacă cu o uşoară modificare — de exemplu, cu 
o uşoară întîrziere. O iraţionalitate a unei ase¬ 
menea comportări este dezavuată într-o isto¬ 
rioară italiană, „în care este vorba de un călă¬ 
tor care, scos din fire de ţîrîitul unui greier, s-a 
hotărît să-l omoare. Rezultatul a fost că s-a în¬ 
depărtat tot mai mult de drum şi s-a rătăcit. 
Dacă şi-ar fi urmat drumul, această fiinţă ar fi 
murit în cîteva zile într-un chip firesc" *. 

Se construiesc instrumente care execută toate 
modificările şi transformările necesare ale ma¬ 
terialului, astfel încît nu ne rămîne decît să 

* Vezi Eugen Hirschberg, comentariu la traducerea 
germană : d’Alembert, Discours preliminaire, „Philo- 
sophische Bibliothek", Ed. Meiner, 1912, voi. 140a. 
p. 146. 

luăm, sit venia i'erbo, produsul finit din 
„mîinile“ aparaturii. Oare ceasornicul nu este 
un asemenea instrument ? Este suficient să fie 
întors şi reglat, după care el mişcă acele singur 
cum trebuie, uniform, nici prea repede, nici 
prea încet şi sună singur la momentul potrivit. 
Sau tot felul de automate, ca, de exemplu, auto¬ 
matul care îl înlocuieşte pe vînzătorul de bilete 
de peron sau pe ospătar : se introduce o mo¬ 
nedă potrivită în orificiul corespunzător şi ma¬ 
şinăria emite singură biletul sau oferă spre 
consum cutare alimente, şi nu altele. In sălile 
de cazane sau incubatoare există cuptoare cu 
termostate, care reglează în mod automat tem¬ 
peratura. Există maşinării complicate în care se 
pune materia primă şi din care ies produse pre¬ 
lucrate — de exemplu, maşini poligrafice, care 
iau coli de hîrtie albă şi scot exemplare de ziar. 
Dealtfel am da dovadă de pedanterie dacă am 
vrea să înmulţim aici exemplele de asemenea 
dispozitive. Există nenumărate asemenea dis¬ 
pozitive, dar noi nu urmărim decît să punem în 
evidenţă un anumit fel de minimizare a inter¬ 
venţiei : omul nu s-a oprit nici la descoperirea 
în natură a materialelor celor mai apropiate 
din punct de vedere practic şi nici la utilizarea 
anumitor constante şi deplasări în jocul legilor 
naturii, dar grija pentru minimizarea interven¬ 
ţiei a stat la baza construirii aparaturii. 

Postulatul minimizării intervenţiei ne con¬ 
duce la postulatul supravegherii pure, care 
constă în a veghea asupra unui proces automat 
şi în a nu participa la el cu apăsările noastre. 
Maşina execută o muncă în locul omului : în¬ 
locuirea muncii proprii cu lucrul maşinii este 
un progres pe calea minimizării intervenţiei. 
Dar maşinile trebuie supravegheate, suprave¬ 
gherea constînd în faptul că se urmăreşte miş¬ 
carea maşinii şi se fac corecturi ori de cîte ori 
„scîrţîie ceva“ sau, abstract vorbind, ori de cîte 
ori maşina nu funcţionează cum trebuie. Intr-un 
ceasornic de calitate mijlocie nu putem avea o 

îflcredere deplină. Din cînd în cînd, informaţia 
pe care o furnizează trebuie confruntată cu in¬ 
formaţii din sursă sigură cu privire la „ora 
exactă“ oficială, astronomică, valabilă pe un 
anumit teritoriu şi atunci cînd ceasul a rămas 
în urmă acele trebuie mutate sau trebuie re¬ 
glat sistemul de mişcare al ceasului fie prin cu¬ 
răţirea lui de praf, fie prin răsucirea unui şurub 
special. Înlocuirea vîslelor cu pînza a făcut ca 
forţa vîntului să împingă nava, eliberînd forţa 
muşchilor. Dar această importantă reducere a 
intervenţiei nu reprezintă o eliberare completă 
faţă de ea. Pînza trebuie supravegheată şi pozi¬ 
ţia ei trebuie schimbată în funcţie de modifi¬ 
carea direcţiei şi puterii curenţilor de aer. O 
asemenea supraveghere care alternează întru- 
cîtva cu acte de intervenţie, supravegherea in- 
tervenţională, nu este o supraveghere pură. 
Cînd însă direcţia vîntului este constantă şi po¬ 
trivită cu direcţia intenţionată a mişcării navei, 
cînd cîrma este corespunzător ţinută, iar pute¬ 
rea vîntului nu obligă la nici un fel de mişcări, 
atunci navigatorul se mulţumeşte să suprave¬ 
gheze aparatura, să observe şi „să fie gata“, 
adică să fie într-o stare de pregătire pentru a 
interveni la nevoie. Tocmai în aceasta constă 
supravegherea pură. A năzui spre ea este una 
din direcţiile principale de aspiraţie către o 
presiune minimă asupra mersului evenimente¬ 
lor care se desfăşoară pe linia scopurilor noastre 
şi deci una din direcţiile de minimizare a in¬ 
tervenţiei. 

Acest cuvînt de ordine poate fi auzit foarte 
des din partea unor reprezentanţi ai medicinei, 
pedagogiei şi sociologiei. „Munca învăţătorului 
(...) este o ridicare de schelă (...) învăţătorul lu¬ 
crează cu gîndul de a se face de prisos“ — spune 
John MacCunn (Formarea caracterului, p. 110). 
Cu siguranţă că medicii pricepuţi care reco¬ 
mandă uneori abţinerea de la orice interven¬ 
ţie asupra bolnavului nu o fac pentru a cruţa 
eforturile personalului de îngrijire, pentru a 

face ca comportamentul acestui personal să fie 
cît mai economic, să comporte o cheltuire 
minimă de forţă, deşi şi de acest lucru trebuie 
să se ţină seama, în special în situaţiile coerci¬ 
tive, cînd forţele trebuie drămuite. Medicii pro¬ 
cedează în felul acesta fie pentru că presupun o 
capacitate de redresare a organismului lăsat în 
anumite cazuri speciale să-şi revină singur, fie 
că doresc să creeze pacientului pentru viitor o 
rezistenţă spontană faţă de boală. Dar, indife¬ 
rent de motive, regula următoare este o aplica¬ 
ţie prin excelenţă a principiului supravegherii : 
„Să nu fie tulburat bolnavul cu intervenţii, să 
nu fie trezit, să i se creeze toate condiţiile pen¬ 
tru odihnă, să doarmă liniştit^. Evident că se 
întîmplă rar să se poată satisface o asemenea 
recomandare prin supraveghere pură, deşi în 
cazul ideal se are în vedere aceasta, cînd nu e 
nevoie să se alunge muşte sîcîitoare de pe faţa 
bolnavului, cînd nu trebuie închise uşi care duc 
spre încăperi gălăgioase, uşi lăsate deschise din 
greşeală etc. In acest caz, sora medicală poate 
sta fără să se mişte de pe scaun, mulţumindu-se 
să fie de faţă pentru eventualitatea că este ne¬ 
voie de un act elementar exterior : ea se poate 
mulţumi să vegheze, să fie gata să intervină la 
nevoie. Sora practică supravegherea pură nu 
pentru că bolnavul aflat în grija ei nu ar fi 
deloc expus unor presiuni deplasatoare sau 
transformatoare, rămînînd într-o stare de li¬ 
nişte şi nemişcare, ci pentru că ea însăşi, per¬ 
soana care veghează, se comportă aşa cum am 
arătat mai sus. 

Este locul să spulberăm o îndoială posibilă şi 
anume dacă putem considera supravegherea 
pură o atitudine activă, şi în special o atitudine 
activă faţă de obiectul supravegheat. După pă¬ 
rerea noastră, sigur că da. Un paznic imobil, dar 
atent se deosebeşte prin ceva esenţial de un 
,,paznic K care doarme în timpul serviciului. Pri¬ 
mul este activ, al doilea nu. Primul este activ 
faţă de «biectul de care are grijă, al doilea, ne- 

fiind activ, nu are nici o atitudine activă faţă 
de nici un obiect. Cine este atent şi gata de o 
mişcare exterioară, acela este stăpînit de încor¬ 
dări lăuntrice dirijate, frînate de conştiinţa 
inutilităţii lor. Din acest punct de vedere un 
asemenea cineva nu se deosebeşte esenţial de 
cineva care-şi înăbuşă dorinţa de a lovi pe un 
oponent enervant într-o discuţie aprinsă. Faptul 
că, de exemplu, în cazul surorii medicale moti¬ 
vaţia este binevoitoare, iar în cazul unei discuţii 
îndîrjite răuvoitoare nu are o importanţă esen¬ 
ţială. In amîndouă cazurile, subiectul este 
lăuntric activ, stăpînit de o încordare interi¬ 
oară îndreptată spre un obiect exterior, orien¬ 
tată dinamic spre declanşarea unei acţiuni ex¬ 
terioare în raport cu obiectul respectiv şi dacă 
nu se întîmplă aşa este pentru că în acelaşi 
timp acţionează nişte frîne interioare. 

Să mai facem şi deosebirea dintre intervenţie 
şi implicare. Prin intervenţie înţelegem ames¬ 
tecul în desfăşurarea unui eveniment, adică 
participarea la acest eveniment prin exercitarea 
unui impuls extern înrîurind asupra desfăşură¬ 
rii lui. Implicarea este o participare efectivă în 
general la un eveniment, chiar şi printr-o în¬ 
cordare lăuntrică, frînată din interior. De aceea, 
orice intervenţie este şi o implicare, dar nu şi 
invers. A face o intervenţie sau a nu o face, 
aceasta depinde în fiecare situaţie de hotărîrea 
subiectului de a cărui comportare depinde ceea 
ce se va întîmplă cu obiectul. Atunci cînd ajun¬ 
gem să fim implicaţi, o facem independent de 
voinţa noastră, ori de cîte ori fiind activi sîntem 
prinşi în reţeaua unei asemenea dependenţe. 
Pentru a ne da seama de acest lucru este sufi¬ 
cient să evocăm un exemplu la care am mai 
făcut apel : exemplul actorului pe scenă. Atunci 
cînd el încetează, potrivit indicaţiilor textului, 
să mai execute mişcări exterioare şi rămîne ne¬ 
mişcat, el nu încetează să ia parte la reprezen¬ 
taţie. Se întîmplă situaţii în care qui tacet cla¬ 
mat — în care tăcerea este o afirmare —, de 

exemplu atunci cînd un martor interogat de un 
judecător răspunde prin tăcere, aceasta ţinînd 
Joc de mărturie. In sfîrşit mai adăugăm că ade¬ 
seori are loc o implicare într-un obiect chiar şi 
atunci cînd individul implicat nu simte nici un 
fel de încordare conştient dirijată către acel 
obiect. Să presupunem că un martor răspunde 
prin tăcere la o întrebare a unui judecător, 
tăinuind în felul acesta o informaţie, iar această 
tăinuire atrage după sine consecinţe juridice 
asupra unei terţe persoane, pe care martorul nu 
o cunoaşte şi care îi este indiferentă, o persoană 
la care martorul nu se gîndeşte. Evident, nu 
încape nici o îndoială că într-un asemenea caz 
martorul se implică prin comportarea sa în 
cursul evenimentelor referitoare la această a 
treia persoană. Atîta cu acest prilej care mi s-a 
oferit pentru a preciza deosebirile dintre noţiu¬ 
nea de intervenţie şi cea de implicare. 

Revenind la firul consideraţiilor noastre, vom 
repeta ceea ce am amintit în treacăt şi anume 
că năzuinţa spre minimizarea intervenţiei, sub 
forma supravegherii pe cît posibil pure, este 
vie în domeniul pedagogiei. Căci cum am putea 
caracteriza altfel, de exemplu, preceptele lui 
Rousseau şi Condillac, ale lui Seguin şi ale ele¬ 
vei sale Montessori, care cer dascălului şi edu¬ 
catorului să-şi lase elevii să se descurce cît mai 
mult singuri şi să nu-i stînjenească printr-o în¬ 
drumare prea insistentă ? Nici aici motivul nu 
este economisirea, dar ne conduce la recoman- 
daţia de economisire, postulînd minimizarea 
intervenţiei şi menţinerea în activitatea de su¬ 
praveghere. 

Adeseori se constată acelaşi lucru în scrierile 
gînditorilor care au elaborat proiecte de condu¬ 
cere a unor treburi obşteşti. Ei ne spun să-i 
educăm pe cetăţeni prin lege în aşa fel încît 
legea să ajungă să fie inutilă, încît să nu mai 
fie nevoie de intervenţia ei, încît să se formeze 
oameni care să se comporte după lege din pro¬ 
prie pornire, fără o presiune exterioară. In 

această recomandare îşi găseşte expresia atit 
dorinţa de a se realiza o convieţuire desăvîrşit 
armonioasă, cit şi preocuparea de a scuti orga¬ 
nele de conducere de nevoia de intervenţii di¬ 
ficile. O motivaţie şi mai pregnantă a econo¬ 
micităţii sugerează multor persoane amestecate 
în conflictele altor persoane să adopte o atitu¬ 
dine neutră. Căci neutralitatea nu este nimic 
altceva decît o abţinere de la intervenţie, de la 
amestecul în lupta dintre alţii. Evident că o 
persoană neutră se comportă astfel nu neapărat 
pentru că lupta se desfăşoară aşa cum o doreşte 
el, chiar şi fără ca el să participe la ea. Adese¬ 
ori o asemenea luptă sau un anumit rezultat al 
ei este pentru persoana neutră un rău necesar, 
dar înclinarea balanţei într-o parte sau alta nu 
este destul de importantă în comparaţie cu 
costul intervenţiei. In acest caz, minimizarea 
intervenţiei este justificată, dar în alt fel decît 
în exemplele examinate mai înainte. Uneori 
însă lupta se desfăşoară manifestînd o tendinţă 
către predarea unei anumite părţi, ceea ce este 
pe placul părţii a treia, care, dîndu-şi seama că 
„şi fără ea“ lucrurile se vor sfîrşi cu bine, se 
abţine de la intervenţie, obţinînd ceea ce urmă¬ 
reşte cu o cheltuială minimă de efort. 

Oricum ar fi, indiferent de intenţiile care 
intră în joc, ne ajunge să afirmăm că, după cum 
se spune, cel neutru „nu se bate“. Să fie oare 
aşa ? Oare este corect ceea ce se spune ? Consi¬ 
deraţiile pe care le-am făcut ne permit să răs¬ 
pundem la această întrebare. Intr-adevăr, el nu 
intervine, dar de vreme ce a hotărît să nu se 
amestece există o implicare a lui. Hotărîrea lui 
de a-şi înfrîna pornirea spre o acţiune exteri¬ 
oară, spre un amestec, este un impuls intenţio¬ 
nat, parte integrantă a condiţiei suficiente a 
rezultatului efectiv al luptei. 

Această abţinere are rolul de instalare delibe¬ 
rată a unui obstacol. Noi credem că simpla 
conştiinţă a eventualităţii unui amestec, indife¬ 
rent de simpatia subiectului care deliberează, 

195 



produce o anumită încordare dirijată, un în¬ 
ceput de avînt spre o acţiune exterioară, spre 
intervenţie. Orice hotărîre de abţinere de la o 
intervenţie, dacă există posibilitatea de a inter¬ 
veni, reprezintă deci o implicare. Căci în cazul 
în care cel ce hotărăşte să adopte o comportare 
neutră nu poate să exercite vreo influenţă 
asupra desfăşurării unui eveniment de luptă, 
atunci este evident că hotărîrea lui nu este o 
formă de participare activă la acel eveniment. 
Poate ar fi bine să se vorbească de o participare 
practică efectivă la luptă sau de o participare 
practică reală la luptă ori de cîte ori are loc o 
implicare, chiar şi în absenţa intervenţiei ; în 
cazul în care are loc şi o intervenţie s-ar putea 
vorbi şi de o participare activă sau dinamică, 
sau efectivă, după plac. In orice caz, aceste 
două situaţii trebuie diferenţiate terminologic, 
deoarece ele se deosebesc atît din punct de ve¬ 
dere substanţial cit şi din punct de vedere con¬ 
ceptual. Cel ce se implică fără intervenţie ia 
de fado, practic, parte la luptă sau, cu alte cu¬ 
vinte, participă în mod practic şi real, dar par¬ 
ticiparea lui este pasivă. Trebuie totuşi să facem 
o deosebire între o participare pasivă şi absenţa 
oricărei participări practice. Persoana de care 
nu depinde desfăşurarea luptelor, de exemplu 
din cauza distanţei fizice sau din cauza unei 
imobilităţi fizice, nu are o participare practică 
la luptă, deşi poate lua parte emoţional sau in¬ 
tenţional. Acest subiect nu este un neutru, deşi 
ca şi un neutru, nu ia parte activă la luptă. Un 
neutru are o participare practică, reală, deşi 
pasivă la luptă, în timp ce individul separat fi¬ 
zic de posibilitatea de a participa nu are nici 
măcar un asemenea rol în luptă. Paradoxal 
vorbind, el este lipsit nu numai de privilegiul 
de a da lovituri, dar şi de privilegiul pasivităţii. 

Profitînd de ocazie, să ne întrebăm dacă orice 
subiect care are posibilitatea de a participa la 
o luptă participă intr-adevăr la ea, adică dacă 
de actele lui la un moment dat depinde desfă- 

şurarea luptei ? Adică — la modul cel mai ge¬ 
neral — posibilitatea implicării exclude nepar- 
ticiparea ? După opinia noastră, răspunsul la 
această întrebare este negativ. Căci se întîmplă 
ca, în momentul respectiv, individul în cauză să 
nu exercite nici un fel de impulsuri intenţio¬ 
nate, fie ele interioare, fie exterioare, de 
exemplu doarme fără să ştie ceva. Adică nu 
este adevărat că el exercită un impuls intenţio¬ 
nat, care constituie condiţia necesară a unui 
comportament activ. Cineva care într-un mo¬ 
ment dat este inactiv nu este neutru în acel 
moment, chiar dacă este adevărat că rezultatul 
unei lupte depinde de ceea ce se întîmplă cu el 
în acel moment. Tot aşa, nu este participant la 
o luptă cel ce în momentul respectiv se ocupă 
de altceva, iar impulsul său nu rezultă într-o 
presiune directă sau indirectă asupra obiectului 
discordiei şi nici nu îndeplineşte rolul unui 
obstacol care fereşte acel obiect de presiuni din 
alte părţi. 

Consideraţiile de mai sus privind suprave¬ 
gherea pură impun o ultimă observaţie. Am pus 
mereu accentul pe faptul că evenimentul inten¬ 
ţionat trebuie să ajungă la rezultat în mod 
automat, fără un impuls exterior al autorului. 
O recomandare de acest fel poate fi făcută şi 
fundamentată şi în raport cu subiectul înţeles 
într-un sens modificat, atunci cînd se tratează 
drept subiect un întreg compus din autor şi 
aparatura lui, sau un colectiv care cooperează 
în sens pozitiv împreună cu aparatura, adică o 
întreagă instituţie. Aşadar, postulatul suprave¬ 
gherii pure în raport cu ceea ce se întîmplă cu 
materialul cuprinde şi recomandarea ca, de 
exemplu, o instituţie în ansamblul ei să se 
mărginească la supraveghere fără să exercite 
nici o presiune asupra materialului printr-o 
acţiune exterioară ; ca aparatura să nu facă nici 
o presiune exterioară care să exercite o influ¬ 
enţă asupra evoluţiei schimbărilor sau în ceea 
ce priveşte menţinerea materialului în stare 

neschimbată, cu singura condiţie ca aceste 
schimbări intenţionate sau această neschimbare 
intenţionată a materialului să poată continua 
de la sine, instituţia fiind doar gata de inter¬ 
venţie în cazul în care se produce o deviere a 
desfăşurării intenţionate a evenimentului de la 
linia corectă. In felul acesta, timp de mulţi ani, 
în epoca victoriană, flota imperială britanică 
domina mările ca fleet in being prin simpla sa 
existenţă, mai precis ea exercita o supraveghere 
pură a oceanelor. Desigur că o asemenea extin¬ 
dere a conceptului de subiect activ şi a impul¬ 
sului său exterior poate fi aplicată nu numai la 
supravegherea pură, ci şi la supraveghere în 
general, şi nu numai la orice supraveghere, ci 
şi în general la minimizarea intervenţiei sub 
toate formele sale. 

în sfîrşit, a sosit clipa să trecem la acea formă 
de minimizare a intervenţiei pe care o denumim 
crearea faptului împlinii. Una din premise este 
punctul de vedere, corect după părerea noastră, 
după care acţiunile conservatoare şi profilactice 
sînt în general mai puţin costisitoare decît 
acţiunile permutative (constructive sau de- 
structive). 

In forma sa cea mai generală, regula creării 
faptului împlinit se înfăţişează astfel : dacă 
vrei să obţii într-un anumit moment o situaţie 
dorită cu o cheltuială minimă de resurse, stră- 
duieşte-te să afli din timp momentul cînd acest 
lucru se poate face relativ uşor, o situaţie care 
să ducă pe cît posibil de la sine la acea situaţie 
intenţionată pentru momentul respectiv, astfel 
incit pentru menţinerea ei să fie suficientă su¬ 
pravegherea pură sau cel puţin o simplă acţiune 
preventivă, de exemplu numai o apărare, fără 
ca în acel moment să fie nevoie de a desfăşura 
o acţiune constructivă — de exemplu ocuparea 
unui teren, care este mai costisitoare. In felul 
acesta am formulat o regulă pe care am putea 
numi-o principiul anticipării. Ne folosim mereu 
de el, chiar şi în afara faptului împlinit, a evo- 

luţiilor relativ autonome menţionate, de exem¬ 
plu atunci cînd semănăm griul sau cînd sădim 
pomi, cînd facem injecţii care anesteziază un 
loc după trecerea unui număr de minute. Mai 
putem invoca fără grijă exemplul aruncării 
unei scrisori într-o cutie poştală, utilizînd regu¬ 
laritatea funcţionării poştei, astfel incit pro¬ 
cesul să fie automat. Deşi acest proces se com¬ 
pune dintr-o serie de activităţi, ele sînt 
automate în raport cu expeditorul care pune 
scrisoarea la cutie, după cum faţă de el este 
automată evoluţia unor evenimente fizice si¬ 
tuate în afara razei sale de acţiune. încă un mic 
exemplu. Gospodinele expun o cantitate de 
lapte dulce, pentru a obţine după un anumit 
timp o cantitate de lapte acru, care rezultă din- 
tr-un proces de acidulare, automat în raport cu 
gospodina. Adeseori aplicăm punctul de vedere 
pe care îl discutam la construirea de instru¬ 
mente. Astfel, adeseori uşile sînt prevăzute cu 
o maşinărie care face ca ele, după ce au fost 
deschise să revină singure la poziţia ,,închis“, 
astfel incit mai tîrziu, cînd starea de închidere 
a încăperii va fi starea intenţionată, ea va fi 
permanentă, fiind destul să veghem ca cineva 
să nu deschidă uşa şi nemaifiind nevoie să o în¬ 
chidem noi. In această ordine de idei ne vine 
în minte structura foarfecelui de grădinărit fo¬ 
losit la tunsul arbuştilor. El este construit astfel 
încît de la poziţia ,,închis“, datorită unui meca¬ 
nism cu arc foarfecele trece în poziţia „deschis" 
de la sine, iar grădinarul care lucrează cu acest 
foarfece nu mai trebuie să-l deschidă pentru 
ca, închizîndu-1, să taie crengile. El găseşte 
această poziţie dată din capul locului, nerămî- 
nîndu-i decît să facă uz de deschiderea dată, în 
loc să-l deschidă printr-o apăsare specială pe 
mînerele instrumentului. 

Intr-un caz particular acest proces automat 
constă pur şi simplu în menţinerea stării iniţiale 
prin forţa inerţiei. Aşa se întîmplă în toate ca¬ 
zurile în care se păstrează un lucru durabil, de 

exemplu cărţile într-o bibliotecă. Aceste cazuri 
ne oferă ilustraţii extrem de elocvente ale teh¬ 
nicii faptului împlinit. Intr-o perioadă suficient 
de timpurie este uşor să dobîndeşti ceva (să 
formezi, să obţii, să achiziţionezi un lucru, să 
te adaptezi la el etc.). Lucrul dobîndit rămîne 
în această formă în virtutea inerţiei. De aceea, 
într-un moment ulterior el este aşa cum am 
dorit să-l vedem în raport cu acel moment şi în 
momentele de după aceea. Inerţia ne asigură 
continuarea stării sale, fiind cel mult necesar 
să ne opunem presiunilor tinzînd către modifi¬ 
carea acelei stări. In acest caz spunem că si¬ 
tuaţia intenţionată, de care este vorba, se află 
într-o poziţie pozitivă în raport cu intenţiile 
noastre sau că noi ne aflăm într-o poziţie pozi¬ 
tivă faţă de această situaţie. Este clar că acest 
avantaj de situaţie este gradabil în funcţie de 
dificultatea de a-1 menţine. Stimate cititor, cu 
siguranţă că din cînd în cînd ai primit scrisori 
cu aproximativ următorul conţinut : „Vă ofe¬ 
rim cutare lucru şi, dacă nu veţi da un răspuns 
negativ pînă în ziua cutare, ne permitem să 
considerăm că oferta noastră a fost acceptată". 
Scrisorile de acest gen, enervante şi sîcîitoare, 
sînt, din păcate, o bună ilustrare a măiestriei 
în ceea ce priveşte aplicarea principiului faptu¬ 
lui împlinit. Autorii lor scontează, pe bună 
dreptate, pe efectele inerţiei. Ei conferă propu¬ 
nerii lor o poziţie pozitivă şi se folosesc de ea 
ori de cîte ori destinatarul nu adună suficientă 
energie pentru a se osteni să refuze. 

Tehnica faptului împlinit are nenumărate 
aplicaţii. Oricine achiziţionează rezerve de măr¬ 
furi de un anumit fel într-un moment în care 
preţurile sînt joase pentru a le avea la îndemînă 
mai tîrziu, cînd achiziţionarea de asemenea 
obiecte va fi extrem de dificilă, recurge la 
această tehnică. Dar acest procedeu oferă avan¬ 
taje deosebite în diferite feluri de luptă. Cine 
vine mai devreme este într-o poziţie mai bună. 
Cel ce ocupă la timp, pe furiş, fără a trage un 

foc de armă, o porţiune de teren contestat cre¬ 
ează un fapt împlinit. Mai tîrziu, cînd conflictul 
trebuie rezolvat printr-o revenire, el se găseşte 
într-o poziţie favorabilă. în cazul în care este 
atacat, e suficient un efort de apărare, care, în 
general, generează cheltuieli mult mai mici de 
energie şi de materiale decît efortul de cuce¬ 
rire, la care este nevoit să recurgă adversarul 
dacă vrea să-şi atingă scopul. Beatus possidens ! 
Fericit cel ce deţine ! Tot aşa se intîmplă cu 
disputele, care nu sînt altceva decît un fel de 
luptă. Unul din procedeele cele mai eficiente 
este de a te pricepe să pui de la început pro¬ 
blema astfel (de exemplu, cu ajutorul unei ordo¬ 
nări sau formulări aparent inofensive) incit po¬ 
vara demonstraţiei să cadă pe umerii adversa¬ 
rului, incit el să fie nevoit să-şi demonstreze 
dreptatea pentru a obţine aprobarea arbitrului, 
pentru ca un anumit punct de vedere să treacă 
drept corect, fără vreun efort din partea celui 
ce îl susţine, fie că acest punct de vedere este 
considerat ca de la sine înţeles, fie că este so¬ 
cotit ca cel mai apropiat de vederile instanţei 
care se pronunţă asupra lui. fie, în sfîrşit, şi 
din alte motive, de a căror scoatere în evidenţă 
un participant abil la o dispută se îngrijeşte de 
la început. Uneori există mari deosebiri de ve¬ 
deri în ceea ce priveşte conţinutul sau forma 
rezoluţiei sau a procesului-verbal al unei adu¬ 
nări. Un om neglijent lasă pe seama altora re¬ 
dactarea unui text, ca după aceea să fie nevoit 
să încerce să schimbe o formulare sau alta, în- 
tîmpinînd rezistenţă. Un om chibzuit se va 
strădui să redacteze singur proiectul de rezo¬ 
luţie sau de proces-verbal pentru ca apoi să 
nu-i ramină decît să-l susţină în faţa unor 
posibili preopinenţi. In sfîrşit, putem da ca 
exemplu o pereche de tineri, una din nenumă¬ 
ratele asemenea perechi care, luptînd pentru 
legitimitatea legăturii lor, pusă în pericol prin 
opoziţia familiei, recurg la crearea faptului îm¬ 
plinit cununîndu-se fără a cere încuviinţarea 

rudelor şi punîndu-le pe acestea în faţa unei 
situaţii create, cînd orice opoziţie eficientă ar 
cere oponenţilor un efort prea mare. 

In formele examinate pînă acum de minimi¬ 
zare a intervenţiei s-a presupus că, în general, 
un act printr-o reţinere lăuntrică a impulsului 
este mai puţin costisitor din punctul de vedere 
al cheltuirii energiei proprii a individului decît 
un act prin intermediul unui impuls îndreptat 
în afară. S-a mai presupus că în general defen¬ 
siva este mai puţin costisitoare decît ofensiva. 
Acum vom examina o formă de economizare a 
acţiunilor bazată pe presupunerea că acţiunea 
este mai costisitoare decît demonstraţia că eşti 
gata de acţiune. In aceasta constă, de exemplu, 
înlocuirea atacului prin ameninţarea cu un atac. 
Adeseori adversarul se retrage în faţa amenin¬ 
ţării fără să mai aştepte declanşarea atacului. 
De multe ori este suficient să înaintezi cu flan¬ 
curile, punîndu-1 pe adversar în pericolul de a 
fi încercuit şi strivit printr-o presiune exerci¬ 
tată din toate direcţiile, pentru a-1 determina să 
se retragă de pe poziţiile pe care le deţine. De¬ 
monstrarea faptului că eşti gata de atac a fost 
încununată de un succes egal cu al atacului în¬ 
suşi, care în felul acesta a devenit superfluu. 
Oare nu ar fi nimerit să numim acest procedeu 
potenţializare ? Dacă da, atunci nu ar fi potri¬ 
vită definirea potenţializării ca un procedeu 
constînd în înlocuirea unei acţiuni, ca mijloc 
în vederea unui scop, prin demonstrarea posibi¬ 
lităţii de a executa acţiunea respectivă ? Pentru 
a răspunde la această propunere, să cercetăm 
mai îndeaproape exemplul nostru. In acest caz 
nu numai că a fost demonstrată posibilitatea 
acţiunii, ci ea a fost intr-adevăr stabilită, a fost 
demonstrată posibilitatea, dar şi faptul de a fi 
gata de a o realiza. In alte cazuri este suficient 
să arăţi că eşti gata să recurgi la ea, chiar fără 
a crea efectiv posibilitatea, pentru a obţine 
efectul dorit. In felul acesta se alungă de pe 
cîmp păsările, instalînd păpuşi numite sperie- 

tori. Adierea vîntului le mişcă, creînd impresia 
întinderii mîinilor sau intenţia de a le lovi. 
Uneori este importantă doar simpla demonstrare 
că eşti gata de acţiune. Ea este suficientă pen¬ 
tru a produce acelaşi efect ca şi acţiunea. 

Dar există şi cazuri de altă natură, de 
exemplu atunci cînd se oferă cuiva bunuri eco¬ 
nomice. In loc de a se livra bunul respectiv în 
natură, se plăteşte cu bani. Această înlocuire 
reprezintă un progres de o importanţă covîrşi- 
toare în tehnica transmiterii bunurilor. Dar ce 
altceva este plata cu bani decît crearea pentru 
beneficiar a posibilităţii de a obţine un bun 
(unul sau altul, în anumite limite de alegere), 
intr-un caz particular a promisiunii din partea 
plătitorului că la cerere este gata să ofere bene¬ 
ficiarului un anumit bun. Acest lucru devine 
limpede, de exemplu, în cazul în care o bancă 
de stat plăteşte cetăţenilor hîrtii cu acoperire 
în aur, care în acest caz este tocmai acel bun. 
In principiu este indiferent dacă cel căruia i s-a 
făcut plata îşi dă seama de faptul că banca este 
gata să-i dea aur. Plata s-a făcut în momentul 
în care bancnotele au ajuns în posesia benefi¬ 
ciarului, în momentul în care beneficiarul a 
obţinut posibilitatea de a cumpăra un bun eco¬ 
nomic sau altul. Această potenţializare poate fi 
cumulată. în locul unui bun elementar (ali¬ 
mente, îmbrăcăminte etc.) — plata în metal 
(aur, argint), în locul metalului — bancnota, în 
locul bancnotei — cecul. Fiecare dintre aceşti 
paşi economizează puternic tehnica schimbului. 
Să adăugăm acest tip de potenţializare, luat din 
viaţa economică, celui anterior, luat din dome¬ 
niul luptelor, şi să lărgim puţin definiţia pro¬ 
iectată presupunînd că potenţializarea este fie 
înlocuirea unei acţiuni prin demonstrarea posi¬ 
bilităţii de a o executa, fie oferirea către cineva 
a posibilităţii de a obţine ceva în loc de a-i livra 
direct lucrul respectiv. Merită să observăm că 
avantajul potenţializării nu constă numai în 
aceea că în general acţiunea este mai costisi- 

toare decît crearea posibilităţii ei sau demon¬ 
straţia că eşti gata s-o execuţi. Este important 
faptul elementar că cine realizează posibilitatea 
unei acţiuni pierde posibilitatea şi că nereali- 
zarea posibilităţii acţiunii este, pînă la un mo¬ 
ment dat, un mijloc eficient de a o păstra. 

Pe bună dreptate, oamenii apreciază din 
punct de vedere praxeologic rezervarea posibi¬ 
lităţii de acţiune şi, pe bună dreptate, preferă 
pe aceea dintre două eventualităţi, fie ambele 
ispititoare, la care posibilitatea unei anumite 
acţiuni se menţine : de aceea preferăm să punem 
prea puţină sare decît prea multă, prea puţin 
zahăr decît prea mult. Căci o mîncare prea 
puţin sărată sau prea puţin îndulcită poate fi 
adusă la gradul necesar de sărare sau de îndul¬ 
cire, pe cînd o mîncare prea sărată sau prea 
îndulcită este nerecuperabilă din acest punct 
de vedere. Din acelaşi motiv, una din regulile 
artei de a trăi este recomandarea nu tocmai 
plăcută cu următorul conţinut : dacă ai de dis¬ 
cutat ceva cu cineva şi nu ai timp de pierdut, 
preferă să te duci la el decît să vină el la tine, 
deoarece, fiind musafir, odată ce ai discutat 
chestiunea eşti stăpîn pe timpul tău ; pe cînd 
dacă ai un musafir eşti imobilizat din acest 
punct de vedere. 

Să mai adăugăm că potenţializarea de pri¬ 
mul gen nu este neapărat legată de cooperarea 
negativă. Asemenea practici pot fi observate, 
de exemplu, şi atunci cînd se controlează efi¬ 
cienţa manipuiativă realizată. Modalitatea de 
principiu de convingere a controlorului în ceea 
ce priveşte eficienţa proprie este executarea 
demonstrativă a cutărei acţiuni — de exemplu, 
rezolvarea unei probleme de matematică în 
prezenţa examinatorului. Uneori însă este su¬ 
ficient să se demonstreze fragmentar modul de 
operare şi, dacă se demonstrează pe această cale 
posibilitatea de a rezolva probleme de genul 
respectiv, controlorul poate fi mulţumit. In felul 
acesta ne putem economiza efortul prin me- 

toda potenţializării. Tot aşa stau lucrurile cu 
potenţializarea de genul al doilea. Nici ea nu 
este în mod special legată de schimbul de bu¬ 
nuri economice. Ceva similar se poate întîlni, 
de exemplu, în practica didactică şi în general 
în domeniul informării. Dacă in loc să co¬ 
municăm anumite informaţii arătăm cuiva me¬ 
toda prin care ele pot fi obţinute, fie că îl 
învăţăm, de exemplu, tehnica căutării într-o 
bibliotecă, fie punîndu-i în mînă o broşură de 
informare (de exemplu, mersul trenurilor — ca 
răspuns la întrebarea cînd pleacă sau cînd so¬ 
seşte cutare tren), ne potenţializăm comporta¬ 
rea. Poate că cititorul va avea interes pentru un 
exemplu analitic de procedeu potenţializator 
din domeniul reclamei. Intr-o ţară capitalistă, 
în care posturile de radio se întreţin din veni¬ 
turi provenite mai ales din anunţuri publicitare, 
s-a urmărit să se mărească aria ascultătorilor 
de emisiuni publicitare în felul următor : între 
anunţurile publicitare se intercalează fragmente 
de opere literare, după care auditorii sînt în¬ 
trebaţi cine este autorul şi care este titlul ope¬ 
rei. După aceasta se aleg din cartea de telefoane 
cîteva numere la întîmplare. Posesorilor acelor 
numere li se propune să răspundă : cine răs¬ 
punde corect primeşte un premiu mare (chiar 
şi celor care nu dau răspunsuri exacte li se 
oferă o despăgubire pentru deranj). Dat fiind că 
poate fi extras orice număr de telefon, un mare 
număr de abonaţi ascultă emisiunea de publi¬ 
citate. 

Putem însă aplica unele procedee de poten- 
ţializare chiar şi faţă de noi înşine, lucru ilus¬ 
trat prin următorul caz autentic : atunci cînd 
medicii au recomandat unui fumător înrăit să 
reducă cantitatea de nicotină ingerată, el a re¬ 
nunţat să fumeze pînă la ora 17, iar după aceea, 
pînă seara, fuma cît şi înainte în acelaşi inter¬ 
val, afirmînd că în felul acesta obţine aceeaşi 
satisfacţie ca şi înainte, deoarece simpla con¬ 
ştiinţă a posibilităţii de a fuma mai tîrziu îi 

ţinea loc de fumat pînă la ora 5 după amiază. 
Poate că e util şi următorul exemplu, care ilus¬ 
trează posibilitatea unei potenţializări de acest 
fel şi în cazul construirii unor sisteme deduc¬ 
tive : „Cercetarea — scrie Willard Quine — 
pune în evidenţă o infinită varietate de condiţii 
în care propoziţiile sînt teoreme. Inregistrînd 
aceste condiţii odată pentru totdeauna, evităm 
efortul de a extrage şiruri speciale de axiome 
cuantificatoare şi ale unor potenţiale cu scopul 
de a stabili teoreme individuale care satisfac 
respectivele condiţii. Noi stabilim teoremele în 
bloc cu ajutorul unor argumente care demon¬ 
strează că şirurile respective pot fi găsite pen¬ 
tru orice caz particular a (Mathematical Logic, 
1955, p. 89). Atît despre potenţializare ca formă 
de minimizare a intervenţiei. Să mai adăugăm 
că un bun exemplu de potenţializare este orice 
sentinţă pronunţată „cu suspendarea pedepsei“. 

Una din modalităţile cele mai comune de eco- 
nomizare a acţiunilor este automatizarea lor, 
care constă în înlocuirea acţiunilor intensive 
cu acţiuni maşinale. Ceea ce se făcea conştient 
şi cu greutate, se face acum fără gîndire sau 
fără ca gîndurile să fie concentrate asupra ac¬ 
ţiunii şi se face cu atîta uşurinţă încît efortul 
trece neobservat. Am mai vorbit de acest lu¬ 
cru atunci cînd am analizat noţiunile de efi¬ 
cienţă manipulativă şi de exerciţiu. Prin exer¬ 
ciţiu se dobîndeşte o asemenea eficienţă manipu¬ 
lativă. Dar această dobîndire de exerciţiu 
prin executarea repetată a unor acţiuni de un 
fel anumit şi încercările de executare trebuie, 
fără îndoială, trecute la rubrica măsurilor pre¬ 
gătitoare, a pregătirii. Ca în toate cazurile de 
pregătire, tot aşa şi aici se face ceva pentru a 
face posibil sau mai uşor altceva, ce urmează 
să se facă mai tîrziu. In acest context urmă¬ 
rim să obţinem uşurarea prin iniţiere sau prin 
exerciţiu. In felul acesta dobîndim abilitatea de 
a umbla, de a vorbi, de a citi, de a scrie, de a 
bate la maşină, de a cînta la instrumente, de a 

schia, de a patina, de a merge pe bicicletă, de 
a face demonstraţii de prestidigitaţie etc. In 
general, munca de obţinere a automatizării 
prin exerciţiu se recuperează înmulţit. Această 
muncă este recompensată cu prisosinţă prin 
economia de efort şi de timp, iar adeseori şi de 
material obţinută datorită automatizării. 

Automatizarea nu ia însă întotdeauna această 
formă. Noi vedem o altă formă în înlocuirea 
unor acţiuni intensive ale noastre prin acţiuni 
imitative. Maestrul s-a străduit, a elaborat cu 
sudoarea frunţii o metodă pe care ucenicii o 
asimilează (ceea ce în general este incomparabil 
mai uşor decît a o inventa) şi procedează după 
ea. Aşa se întîmplă, de exemplu, atunci cînd 
un matematician creator inventează demonstra¬ 
ţia unei teoreme noi, iar urmaşii repetă această 
demonstraţie ori de cîte ori este nevoie. Intr-un 
caz particular persoana inventatorului coincide 
cu persoana imitatorului, şi anume atunci cînd 
cineva, imitîndu-se pe sine însuşi, refăcînd în 
memorie demonstraţia pe care a inventat-o mai 
înainte o repetă mai uşor. Intr-un alt loc, tot 
în această lucrare, ne vom ocupa de deficien¬ 
ţele automatismului neglijent, oprindu-ne asu¬ 
pra formelor de automatizare raţională. Vom 
nota oarecum marginal un caz paradoxal, cînd 
în dilema alegerii între imitare si efortul de 
aprofundare sau cel inovator trebuie preferată 
prima. Iată o relatare autentică. O tînără in¬ 
teligentă s-a apucat de un studiu sistematic al 
fizicii. După ce a primit în laborator temele 
experimentale de exerciţiu, a început să se gîn- 
dească la sensul exact al termenilor utilizaţi în 
formularea temei şi la operaţiile individuale 
pentru a executa experimentul indicat cu ma¬ 
ximum de precizie, cu ajutorul aparatelor pri¬ 
mite, a căror calitate era, dealtfel, îndoielnică. 
Munca avansa încet, exerciţiile intenţionat alese 
drept simple se complicau într-un chip surprin¬ 
zător. Tînăra adeptă a fizicii, în loc să refacă 
experienţele, cerea mereu explicaţii şi meşterea 

la îmbunătăţiri pregătitoare pînă ce, în cele din 
urmă, conducătorul experienţelor i-a dat urmă¬ 
torul sfat : „Nu vă gindiţi prea mult la înce¬ 
put, faceţi cum face toată lumea ; la început 
trebuie să-ţi însuşeşti tehnica elementară şi 
pentru asta e nevoie să maimuţăreşti pe cei- 
lalţi“. Trecînd peste expresia nu tocmai ele¬ 
gantă, este greu să nu recunoaştem că instruc¬ 
ţiunea conducătorului conţine o idee preţioasă. 
Căci intr-adevăr, introducîndu-te în domeniul 
priceperilor elaborate pe care le cunosc alţii, 
treci în mod inevitabil prin faza imitativă ne¬ 
cesară, care adeseori impune amînarea pentru 
mai tîrziu a aspiraţiei la rezultate proprii şi noi. 
aceasta fiind condiţionată de luarea drept model 
a ceea ce au realizat oamenii iniţiaţi în arta 
respectivă. Altfel eşti în pericol de a împărtăşi 
soarta tipului răspîndit de cîrpaci, caracteristic 
activităţii unor semidocţi originali. Sfîrşitul 
obişnuit duce la un senzaţional steril şi la bi¬ 
zarerii. 

In sfîrşit, dorim să notăm o a treia formă de 
automatizare : încadrarea unor acţiuni proprii 
sau ale altora într-o schemă a unui sistem de 
a proceda determinat — de exemplu, a unui 
anumit program de activitate în cursul unei 
zile. După ce am făcut efortul necesar pentru 
a stabili un asemenea program, îl putem repeta 
prin imitaţie, obţinînd, printre altele, avanta¬ 
jul că nu mai avem bătaie de cap cu problema 
programului. Nu numai din acest motiv, ci şi 
din altele, de care va fi vorba mai tîrziu, dato¬ 
rită necesităţii de a te sincroniza cu alţii şi a 
nevoii de a te înţelege cu ei asupra sincroni¬ 
zării, dar în orice caz şi din acest motiv, omul 
civilizat modern trăieşte „după ceasornic". Tot 
acesta este motivul pentru care multor intelec¬ 
tuali li se reproşează pe nedrept o pedanterie 
plictisitoare, ba chiar şi o negare a creativităţii. 
Dar o asemenea automatizare a programului de 
viaţă este necesară oamenilor creatori tocmai 
pentru a consacra un maximum de energie pro- 

prie unor probleme care-i preocupă în primul 
rînd şi pentru a nu o consuma pe ceea ce se 
poate rezolva şi expedia cu un efort minim. In 
această privinţă a devenit clasic exemplul lui 
Kant, care trăia „după ceas“ în aşa măsură in¬ 
cit vecinii îşi potriveau ceasul după momentul 
în care el ieşea la plimbare. 

Am proceda neeconomic dacă am părăsi tema 
automatizării fără să tragem anumite învăţă¬ 
minte din ea, de care nu am ţinut seama în alt 
loc, pentru a pune în lumină varietatea de 
forme a economizării acţiunilor. Dealtfel, ace¬ 
laşi lucru este valabil şi pentru potenţializare 
şi pentru supraveghere pură. In toate aceste 
cazuri, folosul constă adeseori în faptul că de¬ 
vine posibil să se facă mai multe, dar cel puţin 
două lucruri deodată. In timpul executării unei 
acţiuni fizice bine automatizate — de exemplu, 
în timpul recoltării cartofilor sau al culegerii 
fragilor —, omul se poate gîndi la una sau 
alta, beneficiind de faptul că o acţiune automa¬ 
tizată ne scuteşte să ne concentrăm atenţia 
asupra ei. In acest mod se pot cumula două ac¬ 
ţiuni exterioare — de exemplu, o femeie poate 
tricota cu andrelele, mişcînd în acelaşi timp un 
leagăn cu piciorul. Supravegherea pură cere 
într-adevăr atenţie, dar dacă în domeniul eve¬ 
nimentelor pe care le supraveghem totul se pe¬ 
trece după planurile noastre şi nimic nu ne 
prevesteşte schimbări surprinzătoare şi în acest 
caz atenţia este atît de puţin solicitată încît ne 
permite să executăm simultan şi alte acţiuni. 
Un ciobănaş de vîrstă şcolară poate să-şi facă 
porţia de lectură, avînd în acelaşi timp grijă ca 
cireada să nu intre pe tarlaua vecină. în cazul 
supravegherii, ca şi în cazul potenţializării, se 
mai realizează adeseori o economizare a acţiunii 
datorită faptului că se pot urmări simultan mai 
multe treburi diferite — de pildă, se pot opera 
mai multe războaie de ţesut mecanice, se poate 
veghea la liniştea mai multor bolnavi sau se 
poate ameninţa cu o lovitură în diferite direcţii, 

în timp ce lovitura nu se poate da cu un in¬ 
strument deeît într-una din multele direcţii 
simultan posibile, dar exclusive sub raportul 
executării. Astfel, de exemplu, se pot pune în 
pericol cu o singură mişcare mai multe figuri 
pe tabla de şah, se pot ameninţa cu arma simul¬ 
tan mai multe obiecte situate în direcţii diferite. 

Toate acestea au fost exemple de procedee 
constînd într-o economisire prin faptul că se 
fac două lucruri diferite „dintr-o singură miş- 
care“. Exprimînd esenţa acestui procedeu în 
toată generalitatea sa, vom spune : cumularea 
unei opere în jurul unui mijloc are loc atunci 
şi numai atunci cînd prin utilizarea unui mij¬ 
loc se realizează două scopuri care pot fi atinse 
separat prin aplicarea a cel puţin două mij¬ 
loace diferite. O mare economie se realizează 
dacă două obiecte se construiesc pe baza ace¬ 
leiaşi documentaţii. Aceasta deoarece costul 
întregii construcţii se exprimă prin formula 
ax + b, în care x este numărul de obiecte care 
se construiesc, a — nivelul mediu al costului de 
construcţie revenind pe un obiect, exceptînd 
costul documentaţiei, iar b este costul docu¬ 
mentaţiei. Acest „dintr-o singură mişcare“ 
poate consta în utilizarea aceleiaşi părţi de ma¬ 
terial în punerea în mişcare a aceloraşi com¬ 
ponente ale aparaturii, în exercitarea unui sin¬ 
gur impuls, în loc de două sau mai multe etc. 
Astfel, de exemplu, se practică o cumulare de 
operaţii şi, implicit, o cumulare de produse 
atunci cînd se obţin cîteva exemplare de text 
scriindu-se cu o foaie de indigo, în loc să se 
scrie fiecare exemplar separat. Importanţa in¬ 
ventării tiparului constă în aplicarea unui pro¬ 
cedeu cumulativ apropiat. Se poate invoca o 
mare varietate de exemple de economizare re¬ 
alizată pe această cale. Francois Picaret scrie : 
„Am trecut anexele la sfîrşit (...) dînd astfel 
cîte o anexă la mai multe locuri din text“ (In¬ 
troducere la Discours preliminaire de d’Alam- 
bert, 1894, p. LX). Modul de încunoştinţare a 

populaţiei asupra dispoziţiilor a fost primitiv în 
trecut, el constînd în citirea lor verbală repetată 
în pieţele oraşului. Cu atit mai economicos se 
face acelaşi lucru afişînd textul dispoziţiei în 
locuri vizibile. In loc să se transporte fiecare 
obiect separat, ele se încarcă deodată în ace¬ 
laşi vehicul şi se transportă împreună. Adese¬ 
ori la transportul lemnelor cu căruţa, în loc să 
se încarce buşteanul în căruţă, osiile cu roţile 
se prind direct de buştean, care, într-un fel, îşi 
slujeşte singur drept căruţă. Cititorilor li se va 
fi întîmplat de multe ori să cumpere un mă¬ 
nunchi de agrafe prinse la un loc, astfel încît 
una dintre ele serveşte drept element de legă¬ 
tură pentru celelalte. Turnurile din Ciechocin 
servesc simultan în două scopuri permanente : 
ele măresc conţinutul de sare din saramura na¬ 
turală înainte ca ea să treacă în cazanele de 
evaporare, unde se extrage sarea, şi funcţio¬ 
nează în acelaşi timp ca o pompă de aerosoli, 
împrăştiind în atmosferă particule de săruri 
iodate. Este mai economic să se dea ora după 
ceasornicul cu 24 de ore decît după cel cu 12 
ore, adăugîndu-se „dimineaţa 1 ' sau „după- 
amiaza“ etc. Acest lucru este mai economic fie 
şi pentru faptul că, în loc să se comunice ora 
cu ajutorul a două acte reunite, se obţine ace¬ 
laşi lucru cu un singur act şi, în loc să se dea 
informaţia cu ajutorul unor cifre şi cuvinte, ea 
este dată numai cu ajutorul cifrelor. Avem aici 
o variantă de economizare a acţiunii realizată 
printr-un anumit fel de cumulare, dar o cumu¬ 
lare diferită faţă de cea pe care am menţionat-o 
anterior. Nu este o grupare de două opere în 
jurul aceluiaşi mijloc, ci o simplificare constînd 
în realizarea cu ajutorul unei singure mişcări 
a ceea ce în cazul altei metode ar necesita două 
mişcări diferite. Şi, dacă tot am ajuns la aceste 
forme diferite de cumulare, merită să precizăm 
că adeseori o îmbunătăţire constă în ceva in¬ 
vers. Adeseori cineva operează defectuos toc¬ 
mai pentru că face cîteva lucruri deodată : com- 

pletează un formular, răspunde la întrebările 
insistente ale publicului, răspunde la un tele¬ 
fon, pune mina pe receptor şi este atent la con¬ 
vorbire făcînd în acelaşi timp alte lucruri. Nu 
este de mirare deci că în asemenea cazuri de 
cumulare a acţiunilor erorile se înmulţesc ; deşi 
este greu să se lucreze aşa, de multe ori situaţia 
impune să se facă mai multe lucruri deodată. 
Insă trebuie să evităm o astfel de simultanei¬ 
tate ; în general ne descurcăm mai bine dacă 
putem desface activităţile într-o succesiune li¬ 
niară, pentru a le putea efectua concentrîn- 
du-ne întreaga atenţie asupra fiecărei acţiuni 
separate. Această afirmaţie a noastră ne-o con¬ 
firmă pedagogii, care se străduiesc să dezobiş- 
nuiască pe şcolarii nervoşi să vorbească deodată 
despre mai multe lucruri şi să-i înveţe să vor¬ 
bească pe rînd şi separat despre fiecare pro¬ 
blemă. 

Cînd ne simplificăm munca ? Oare atunci cînd 
facem un lucru într-un mod mai simplu decît în 
alte cazuri ? Atunci şi numai atunci cînd lucrul 
se face mai direct (adică nu atît de ocolit sau 
cu un număr mai mic de acte elementare com¬ 
ponente) sau cu ajutorul unui sistem mai puţin 
complicat de acte elementare. In amîndouă ca¬ 
zurile se economiseşte ceva din energia proprie, 
fie pe aceea cheltuită pur şi simplu pentru a 
efectua actul elementar respectiv, fie aceea 
necesară spre a cuprinde complexitatea siste¬ 
mului. Un mat din două mişcări este mai simplu 
decît unul din trei mişcări. Procedeul A este 
mai simplu decît procedeul B. Procedeul B : se 
învîrte o manivelă, se ridică receptorul, se aş¬ 
teaptă semnalul respectiv, se introduce o mo¬ 
nedă de o anumită mărime, se aşteaptă răs¬ 
punsul centralei, după care se formează numă¬ 
rul, se aşteaptă răspunsul ,,gata“ şi, în sfîrşit, 
se începe convorbirea. Procedeul A : se ridică 
receptorul, se aşteaptă semnalul, se formează 
numărul şi se începe convorbirea. De obicei în¬ 
cepătorii se pierd la primele încercări de a fo- 



losi procedeul B. Deosebirea aici în discuţie este 
sesizată mai bine de către călătorii care cum¬ 
pără uneori bilete de tren la un ghişeu la care 
cartonaşele sînt imprimate din timp, iar alteori 
la ghişee la care casierul completează de fiecare 
dată un formular consultînd o carte cu tarife şi 
cu tabele de distanţe în kilometri între staţii ; 
apoi face înmulţiri, greşeşte, şterge, caută ştam¬ 
pila pentru imprimarea cifrelor corespunzînd 
datei respective etc. 

Defectele celei de-a doua metode nu se re¬ 
duc în întregime la faptul că este mai puţin 
simplă, mai complicată decît prima, dar şi acest 
element joacă un rol în compararea eficienţe- 
lor lor. In fine, ne îngăduim să mai aducem un 
exemplu de superioritate a simplităţii faţă de 
complicaţie. Există boilere de baie destul de 
simple, la care este suficientă răsucirea robine¬ 
tului : această mişcare produce şi curgerea apei 
şi aprinderea arzătorului, şi invers — închide¬ 
rea robinetului opreşte atît curgerea apei cît şi 
arderea gazului. Din păcate mai există şi boilere 
construite în aşa fel încît trebuie să avem grijă 
ca mai întîi să dăm drumul la apă, apoi să 
aprindem gazele, iar în momentul în care le 
oprim — să procedăm invers : mai întîi să stin¬ 
gem focul şi apoi să închidem robinetul de apă. 
Clienţii sînt sfătuiţi să reţină formula : apa- 
gazul, gazul-apa... Dar o tristă experienţă ne 
arată că nici această formulă nu previne explo¬ 
ziile catastrofale ale gazului pricinuite de ex¬ 
cesiva complicaţie a procedurii. Şi în domeniul 
muncii intelectuale putem vorbi de o compli¬ 
caţie mai mare sau mai mică a unei proceduri, 
cum ar fi emiterea de ipoteze care să explice 
unele fapte date. Oare nu este mai simplă ac¬ 
ţiunea atunci cînd explicăm multe fapte prin 
emiterea unei singure ipoteze comune decît 
atunci cînd alegem pentru fiecare fapt cîte o 
ipoteză ? Mai cu seamă că o mai mare simplitate 
se recomandă şi printr-o mai mare probabili¬ 
tate a ipotezei. Iată ce ne spune în această 

privinţă unul din logicienii noştri în încheierea 
unui raţionament mai lung care-i fundamen¬ 
tează concluzia : „Probabilitatea unei cauze co¬ 
mune a unor efecte diferite în raport cu aceste 
efecte este mai mare decît probabilitatea totală 
a cauzelor separate, ale efectelor separate 14 . Cu 
alte cuvinte : este mai probabilă o teză care 
explică simultan un anumit număr de efecte 
decît o mulţime de teze care explică fiecare 
efect în parte. De aceea, postulatul admiterii 
unui număr cît mai redus de ipoteze (cauze) 
pentru explicarea efectelor date, formulat în 
cunoscuta regulă entia non sunt multiplicanda, 
este justificat nu numai prin principiul econo¬ 
miei, ci mai ales prin mai marea probabilitate 
a cauzei unice datorită legării unui număr mai 
mare al lor 44 2 . 

Raţionalizatorii, în persoana teoreticienilor 
organizării muncii, a conducătorilor de insti¬ 
tuţii, a inginerilor etc., emit mereu idei noi de 
efectuare a unor lucrări într-un mod mai eco¬ 
nomic şi cu randament mai mare. In aceste 
idei particulare îşi găsesc expresia schemele ge¬ 
nerale. Dorim să atragem atenţia asupra uneia 
dintre ele. Avem în vedere ceea ce francezii au 
denumit l’art d’utiliser Ies restes — arta de a 
valorifica deşeurile. De foarte multe ori, deşeu- 
rile unei producţii pot fi utilizate ca elemente 
ale unei alte producţii, de exemplu ca materii 
prime sau semifabricate. In felul acesta se ob¬ 
ţin însemnate economii de material. Şi la noi 
se practică reutilizarea maculaturii şi se dez¬ 
avuează arderea ei sau, cu alte cuvinte, „prefa¬ 
cerea în scrum 44 a unei preţioase materii prime. 

Trecerea în revistă a formelor de economi- 
zare a acţiunilor se apropie de sfîrşit. Mai ră- 
mîne de discutat minimizarea intervenţiei pe 
care noi o numim imanentizare sau un fel de 
transfer în interior. Avem în vedere înlocuirea 

2 Tadeusz Czechowski, Logika, Warszawa, 1949. 
p. 184. 

unor acţiuni exterioare cu o acţiune sub forma 
observaţiei şi a reflecţiei. Un animal care în¬ 
cearcă să scape dintr-o încăpere se izbeşte de 
pereţi, făcînd numeroase mişcări de încercare 
dezordonate. De multe ori, el trebuie să facă 
mari eforturi pentru ca în cele din urmă, prin 
încercări succesive, să găsească ieşirea salva¬ 
toare. Un om care gîndeşte se orientează în si¬ 
tuaţie, constată succesiv, într-o ordine sistema¬ 
tică — pentru a nu scăpa din vedere nici o po¬ 
sibilitate — inutilitatea încercărilor de a ieşi 
printr-un loc sau prin altul, sesizează locul în 
care nu există un obstacol şi se îndreaptă într-a- 
colo. El înlocuieşte izbirea de pereţi prin gîn- 
dire. In cazul de faţă, acest travaliu interior este 
uşor, dar nu afirmăm că în toate cazurile un 
asemenea efort lăuntric este mai puţin costi¬ 
sitor decît un efort exterior. Ne mulţumim însă 
să constatăm că adeseori costul lui este cu si¬ 
guranţă mai mic. Iată un exemplu autentic de 
imanentizare, luat din treburile mărunte ale 
vieţii de toate zilele. Vrind să scoată un car¬ 
net, X bagă mîna în buzunar şi constată că 
acolo nu este decît coperta carnetului. Unde o 
fi carnetul ? In loc să umble de colo colo şi să-l 
caute prin sertare şi unghere, X depune un 
efort intelectual prealabil, făcînd următoarele 
reflecţii : „Din clipa in care am ieşit din casă 
nu am scos carnetul, iar buzunarul este intact. 
Deci, carnetul a rămas acasă. Cînd şi unde a 
putut să cadă din buzunar ? Numai atunci cînd 
am mişcat haina într-un mod deosebit. M-am 
acoperit cu ea cînd m-am culcat o clipă după 
masă. Dacă aşa stau lucrurile, atunci carnetul 
este pe canapea sau a alunecat pe podea“. Ajun- 
gînd la această concluzie şi văzînd că agenda 
nu se găseşte pe canapea, X a tras-o de lîngă 
perete. Intr-adevăr, carnetul se găsea pe 
duşumea. 

Un alt caz autentic asemănător. Intr-o seară, 
tîrziu, Y se afla într-o pădure, în drum spre 
casă. Se lăsase întunericul. Y constată că a pier- 

dut cheia de acasă, pe care o purtase în buzu¬ 
nar. Cum să caute cheia în pădure pe întuneric? 
O scurtă, dar puternică încordare a minţii. 
Cheia nu putea să cadă din buzunar decît la o 
mişcare bruscă a hainei. Singura smucitură s-a 
produs cînd am sărit şanţul. Să merg să văd 
dacă este acolo. Intr-adevăr, cheia era acolo. 

Un alt exemplu. Cineva trebuia să-i comu¬ 
nice altcuiva data unei şedinţe care avusese loc 
de mult. Data se putea afla dacă respectivul se 
obosea să caute prin dulapul cu acte, să caute 
prin diverse dosare, să-l caute pe cel cu proce- 
sele-verbale ale şedinţelor etc. Dar se poate 
proceda şi altfel. Ne oprim pentru o clipă şi ne 
reamintim că şedinţa a avut loc, după princi¬ 
piul adoptat, în prima luni după întîi. Calculăm 
în minte data socotind cu începere din ziua de 
astăzi. 

Tot aşa stau lucrurile ori de cîte ori facem 
aşa-numitele experimente mintale. In loc să de¬ 
monstrăm printr-o încercare nereuşită de exe¬ 
cutare a unui plan de acţiune că el este ireali¬ 
zabil, demonstrăm imposibilitatea de a-1 realiza 
prin reducerea la absurd a concepţiei unui ase¬ 
menea plan — de exemplu, demonstrînd că un 
avion avînd un defect de construcţie trebuie 
să-şi piardă echilibrul la cutare fel de viraj. 

Odată ajunşi la problema imanentizării ni se 
deschid orizonturi vaste. Reflectarea la planul 
unei acţiuni, plănuirea, este un caz particular 
al imanentizării. La rîndul său, aceasta este un 
caz particular al pregătirii sau preparării. 

In întreaga ei amploare, pregătirea este una 
din modalităţile de economizare a acţiunilor şi, 
în general, de raţionalizare a acestora. Proce¬ 
deul cu caracter pregătitor îmbracă forme atît 
de diverse şi au o importanţă atît de mare încît 
se cuvine să le închinăm un capitol anume. 

Dar înainte de a trece la această temă dorim 
să adăugăm un comentariu, necesar după pă¬ 
rerea noastră, la observaţiile făcute mai sus, 
referitoare la economizarea acţiunilor, şi să re- 

capitulăm într-o formă întrucîtva modificată 
ceea ce am spus la chiar începutul acestui ca¬ 
pitol. Căci s-ar putea părea că strădania de 
economisire a mijioacelor, in special strădania 
de minimizare a intervenţiei, ar justifica în ochii 
noştri un fel de imperativ general de abţinere 
de la cheltuirea de energie, şi în special de la 
efortul personal al fiecărui autor. Cine gîndeşte 
aşa ar greşi profund. Eficienţa presupune mi¬ 
nimizarea cheltuielilor, sacrificiilor, pierderilor, 
investiţiilor necesare. Dar aceeaşi eficienţă pre¬ 
supune o expansiune deplină ori de cîte ori 
expansiunea deplină este necesară. Mai gene¬ 
ral vorbind, ea presupune întreaga măsură ne¬ 
cesară a expansiunii. Postulatul economiei se 
asociază cu postulatul atitudinii active. înţele¬ 
gem aici prin atitudine activă înclinaţia şi do¬ 
rinţa de a exercita impulsuri, iar intr-un caz 
particular — dorinţa demonstrată prin faptă de 
a prelua obiective de acţiune şi atitudinea de a 
fi gata de a cheltui resursele necesare pentru 
realizarea obiectivelor asumate, oricîtă muncă 
ar cere acestea. Neglijarea efortului necesar ar 
f ; deci un păcat praxeologic. Din acest punct de 
vedere, păcatul nu este mai mic decît risipa de 
forţe, decît, de pildă —- fiindcă a venit vorba 
abia acum de acest postulat dat uitării —, ves¬ 
titul exemplu de batere a cuiului cu ceasorni¬ 
cul, adică consumarea unor mijloace cu valori 
specifice rare pentru scopuri ce pot fi atinse 
prin utilizarea unor resurse care pot fi înlocuite 
cu uşurinţă. Un exemplu comun de asemenea ri¬ 
sipă, legat de uşurinţa în procedare pe linia re¬ 
zistenţei minime, este — după cum am auzit 
de la unii ingineri — utilizarea unei curele de 
transmisie din piele, în locul uneia textile, de 
către personalul obişnuit să lucreze cu ajutorul 
unor curele de transmisie din piele. Un alt gen 
răspîndit de risipă este neterminarea din ne¬ 
glijenţă a unui lucru început — un păcat atit 
de frecvent la indivizii lipsiţi de perseverenţă, 
care încep mereu ceva nou şi nu duc nimic la 

bun sfîrşit. în fine, se pot socoti drept risipă 
orice investiţie superfluă, consumul de mate¬ 
riale, aparatură sau energie peste măsura reală 
a nevoii determinate de un anumit scop, orice 
pleonasm al acţiunii, ca să spunem aşa, orice 
nerenunţare la neesenţial. Iată una din aplica¬ 
ţiile acestui din urmă adevăr : „pedeapsa tre¬ 
buie să fie economică, adică niciodată mai grea 
decît este nevoie pentru realizarea unui anumit 
scop“ (MacCunn, op. cit., p. 155). Este greu să 
se stabilească cu precizie care dintre defectele 
acţiunii suf'ciente este mai grav din punctul 
de vedere al lucrului bine făcut : risipă, prin a 
cărei dezavuare încheiem analiza economicităţii 
acţiunii, sau insistenţa pe facilitate, de la a 
cărei dezaprobare am început cu titlu intro¬ 
ductiv capitolul de faţă. Căci de multe ori ieşi¬ 
rea dintr-o situaţie cu o singură ieşire duce 
prin poarta strimtă a efortului maxim ca 
măsură şi dificultate. Şi, după părerea noastră, 
numai pe această cale se poate ajunge la cul¬ 
mile creaţiei şi ale măiestriei 3 


3 Vezi Anexe : „O trecere în revistă a formelor de 
economicitate din punctul de vedere al praxeologiei“. 



X 


PREGĂTIREA acţiunilor 


S-a spus pe bună dreptate că secretul unei 
bune improvizaţii este o bună pregătire. în 
fond, acest paradox exprimă un adevăr clar şi 
simplu. într-adevăr, ideile fericite îi vin uşor 
în minte celui ce posedă pregătirea generală 
pentru ele. De exemplu, cineva care a exersat 
în prealabil multe ritmuri şi rime şi a trecut 
prin multe căutări şi exerciţii, poate să versi¬ 
fice cu siguranţă la comandă. Sensul acestei 
reguli se reduce la teza după care condiţia po¬ 
sibilităţii de a executa ceva fără o pregătire 
ad hoc este pregătirea prealabilă. Poate că 
această generalizare este prea îndrăzneaţă, 
poate că există cazuri de improvizaţie absolută. 
Neîndoielnic, însă, acestea sînt cel mult excep¬ 
ţii extrem de rare. Practica curentă atestă pon¬ 
derea covîrşitoare a pregătirii în progresele a 
tot felul de raţionalizări şi ne permite să for¬ 
mulăm următoarea recomandare (aceasta fiind, 
dealtfel, o aplicaţie a principiului anticipaţiei) : 
în momentul începerii unei anumite acţiuni, 
această acţiune trebuie să fie pe deplin pregă¬ 
tită, să nu ne apucăm să facem bagajul la ora 
plecării trenului. Deci să nu facem economie 
de timp şi de efort în pregătirea acţiunilor, evi¬ 
dent cu excepţia celor despre care se ştie din 
capul locului că nu sînt realizabile sau pe care 
nu intenţionăm în mod serios să le executăm 
(exemplul acumulării unor stocuri excesive). Nu 

încorda arcul atunci cînd tolba de săgeţi ţi-e 
goală, spune un proverb. 

Acţiunile pregătitoare în raport eu o anumită 
acţiune sînt cele care o fac posibilă sau o faci¬ 
litează, sau cele care favorizează executarea ei 
în condiţii mai bune. Pentru aceasta vom căuta 
să distingem înlăturarea obstacolelor, aranjarea 
prealabilă a materialului şi a aparaturii, adap¬ 
tarea autorului şi elaborarea planului. Curăţi¬ 
rea de moloz a terenului pe care urmează să 
fie ridicată o clădire este un exemplu de în¬ 
lăturare a obstacolelor. Şi, fiindcă a venit 
vorba, să profităm de ocazie spre a înregistra 
o deficienţă de procedare din punctul de vedere 
al economizării unor acţiuni destul de frec¬ 
vente, despre care vom vorbi în cele ce ur¬ 
mează. De cîte ori nu se întîmplă ca atunci cînd 
curăţim de deşeuri terenul acţiunii să distru¬ 
gem ceva ce ne-ar putea fi de folos ! în această 
privinţă vina o poartă adeseori automatismul 
— sub forma nechibzuinţei, lenei sau rutinei —, 
iar alteori se consideră, în mod eronat, că nu ar 
fi rentabil să ne complicăm înlăturarea gene¬ 
rală a molozului cu măsuri de conservare a 
unor fragmente ; uneori procedăm aşa pentru 
că nu ne pricepem să îmbinăm acţiunea de 
curăţire eu grija pentru conservarea a ceea ce 
este util. Dar se întîmplă să comitem, desigur 
în mod «emiconştienţ, şi o eroare de raţiona¬ 
ment, confundînd sarcina de a lichida structura 
de ansamblu a unui obiect compus care ne 
încurcă ou aceea de a lichida părţile-obstacol 
din care este alcătuit acest obiect. Dacă un 
proiect este nereuşit, se aruncă la coş cu totul, 
împreună cu anexele ; dacă uri’ text nu a în¬ 
căput în ordine pe o tablă, ştergem cu un gest 
larg totul, deşi puteam să păstrăm cîte ceva. 
De cîte ori nu s-a confundat în cursul istoriei, 
în raporturile dintre oameni, obiectivul lichi¬ 
dării unei organizaţii opoziţioniste, ca modali¬ 
tate de a scăpa de anumiţi oameni, cu lichi¬ 
darea membrilor ei. 

Cît priveşte materialul, primul lucru care tre¬ 
buie făcut este să-l aducem în locul potrivit : 
cărămizile trebuie aduse şi stivuite astfel incit 
ele să fie la îndemâna zidarilor. In al doilea 
rînd, înainte de a intra într-o fază de prelu¬ 
crare, materialul trebuie să fi parcurs fazele 
precedente, trebuie să fie semifabricat, prin 
semifabricat înţelegînd un material căruia nu 
i s-a dat forma definitivă, dar care a fost deja 
prelucrat parţial în 1 raport cu scopul prelucră¬ 
rii. In unele oraşe cu un înalt grad de civili¬ 
zaţie, treaba gospodinelor este mult uşurată de 
către furnizorii care le aduc acasă semipre- 
parate, de exemplu carne sub formă de şniţele 
gata să fie puse în tigaie, lapte pasteurizat, gata 
de consum fără a mai fi fiert etc. 

Cît priveşte aparatura, şi aceasta trebuie să 
fie transportată la locul necesar, adaptată la 
utilizare şi, în primul rînd, trebuie confecţio¬ 
nată. Prin den'umirea comună de montaj se în¬ 
ţeleg unele acţiuni intrând în compunerea 
adaptării, constînd în alcătuirea ansamblului 
aparatului din părţile aduse la faţa locului şi 
instalarea lui operativă, adică în aşa fel încît 
să poată fi utilizat fără greutate (cît de im¬ 
portantă este pentru tehn'ica administrativă 
buna amplasare a unui telefon !). în plus, mai 
trebuie executate o serie de acţiuni, ca să zi¬ 
cem aşa, de igienă a aparaturii, cum sînt şter¬ 
gerea de praf, ungerea, sau din domeniul te¬ 
rapiei aparaturii, cuprinzînd reparaţiile de tot 
felul. Materialului şi aparaturii le este comună 
necesitatea de a fi aduse la faţa locului, deci 
transportul, care poate fi efectuat mai bin'e sau 
mai puţin bine, după cum este mai economic 
sau mai puţin economic, printre altele mai ra¬ 
pid sau mai puţin rapid (altfel spus mai econo¬ 
mic sub raportul duratei) şi după gravitatea de¬ 
teriorărilor pe care le suferă obiectul transpor¬ 
tat ; este cunoscută, de pildă, grija pescarilor 
de a menţine proaspăt produsul pescuitului, în 

ciuda transportului îndelungat şi inevitabil pe 
mare cu ajutorul navelor. 

Totuşi pregătirea materiilor prime, a unelte¬ 
lor şi a încăperilor nu este suficientă. Autorul 
însuşi trebuie să se pregătească, să dobîndească 
forţa, cunoştinţele şi eficienţa manipulativă ne¬ 
cesare. In momentul în care trebuie exercitat 
un impuls îndreptat către un anumit scop, su¬ 
biectul acţiunii trebuie să fie într-o stare de 
deplină pregătire (to be fit — după o extrem 
de condensată expresie englezească). Această 
stare lăuntrică de pregătire în cazurile care cer 
o încordare interioară — dealtfel, nu numai 
în aceste cazuri, ci şi în cazurile care presu¬ 
pun o atitudine prealabil orientată — cuprinde 
în plus în mod necesar, pe lîngă aspectele men¬ 
ţionate ale pregătirii, şi hotărîrea de a exercita 
impulsul necesar la momentul potrivit. Astfel 
trebuie să fie gata să se avînte înainte un sol¬ 
dat instruit atunci cînd primeşte ordinul de 
atac, vînătorul la plndă, sportivul aflat pe linia 
de start în aşteptarea semnalului de pornire ; 
la fel anestezistul, care-1 ajută pe chirurg, tre¬ 
buie să fie gata să înceapă fără întârziere ad¬ 
ministrarea anestezicului în momentul în care 
i se spune. Aici ne ocupăm mai ales de condi¬ 
ţiile de dobîndire a eficienţei. în această pri¬ 
vinţă, recomandările se reduc la trei : repetarea 
continuă a exerciţiilor de genul respectiv, ridi¬ 
carea treptată a gradului de dificultate a aces¬ 
tor exerciţii, punerea în faţa subiectului care 
exersează a unor obiective care depăşesc compe¬ 
tenţa abilităţii dobîndite, dar realizabile cu un 
efort suplimentar. Dealtfel trebuie să atragem 
atenţia asupra importanţei pe care o au, pentru 
creşterea eficienţei, pauzele de odihnă, în 
timpul cărora se produc procese de maturizare 
inconştientă şi de stabilizare a aptitudinilor 
dobîndite. Pe bună dreptate se spune că iarna 
învăţăm să înotăm, iar vara să patinăm. 

Să mai menţionăm între paranteze că a ne 
propune nouă înşine şi altora misiubi care pre- 

supun înfrîngerea unor dificultăţi este reco¬ 
mandabil nu numai pentru sporirea aptitudi¬ 
nilor ca predispoziţie permanentă, ci şi pentru 
că astfel sporeşte eficienţa imediată, subiectul 
acţiun'ii fiind stimulat de mărirea efortului şi 
de solicitarea atenţiei. De pildă, se observă 
adeseori că dactilografele scriu textele dificile 
mai bine decît pe cele uşoare. 

Aşadar, în chip paradoxal, se poate spune că 
nu întotdeauna o treabă mai uşoară se poate 
face mai uşor. In favoarea acestui fapt ple¬ 
dează şi declaraţiile unei textiliste fruntaşe : 
„In 1938 am trecut la lucrul la 16 războaie şi, 
cu mici întreruperi, lucrez pînă astăzi la ace¬ 
laşi număr de maşini. Odată, cînd din cauza un'ei 
reparaţii am trecut pentru cîteva zile la 
8 războaie, m-am simţit mult mai rău“ 1 . 

Preceptul lui Mickiewicz : „Măsoară-ţi for¬ 
ţele cu scopurile 11 este cit se poate de potrivit 
ca laitmotiv pentru acţiunile care formează o 
iscusinţă din ce în ce mai mare (dar nu trebuie 
să uităm aici că în orice caz trebuie comparate 
şi scopurile cu forţele). In mod surprinzător, 
chemării poetului îi vine în ajutor un gîhditor 
sistematic cum este John Stuart Mill. Iată ce 
ne spune el : „Un şcolar căruia nu-i cerem 
niciodată ceva ce nu poate face nu va face 
niciodată tot ceea ce poate 112 . Maximele evo¬ 
cate mai sus — ca să revenim la ele — sînt 
binecunoscute pedagogilor practicieni, de exem¬ 
plu celor care predau muzica instrumentală sau 
limbile străine. Progresul tehnicii de raţionali¬ 
zare lasă să se întrevadă trecerea de la pre¬ 
ceptele simplei imitări a celor ce se pricep mai 
bine la predarea cu ajutorul unor exerciţii pro- 
priu-zise. Aşa se întîmplă în cazul învăţării 
unei limbi străine. O metodă oarecum naturală 
constă în încercarea de a vorbi la fel cum vor¬ 
besc cei cărora limba respectivă le este proprie. 

1 „Glos Rabotniczy", Lodz. 10 XII. 1947. 

2 John Stuart Mill, Autobiografie, Warszawa, 1940. 
p. 51. 

Dar şcoala produce culegeri de texte de tradus 
alese în mod special, cere memorarea unor pa¬ 
radigme de declinare şi de conjugare şi apli¬ 
carea cunoştinţelor de gramatică la probleme 
de limbă anume create în acest scop. O ase¬ 
menea rupere a cadrului simplei imitări în teh¬ 
nica predării şi învăţării este, Iară îndoială, un 
pas esenţial înainte pe drumul perfecţionării 
muncii didactice, dar, din păcate, ea devine 
adeseori cauza apariţiei şi statornicirii unei 
rutine şcolare, conservatoare de forme perimate 
sub pretextul că sînt neaparat necesare pentru 
exerciţii. Un exemplu este hipertrofierea cazu¬ 
isticii didactice a silogismului tradiţional în 
predarea logicii sau menţinerea unui imens nu¬ 
măr de exerciţii de latină cînd această limbă 
şi-a pierdut rolul de principal vehiculator al 
culturii umanistice. 

Foarte adesea exerciţiile pregătitoare nece¬ 
sită o aparatură specială, de exemplu aşa-nu- 
mitul material didactic, cum sînt tăbliţele pentru 
scris, globuri terestre, aparate pentru expe¬ 
rienţe demonstrative etc. Acestea au caracte¬ 
rul unor unelte care înlesnesc realizarea scopu¬ 
rilor urmărite prin exerciţii. De asemenea, ele 
economizează acţiunile prin executarea exer- 
ciţiilor cu materiale înlocuitoare. Croitorii în¬ 
cepători nti învaţă pe materiale textile croitul 
rochiilor, ci cu ajutorul unor coli de hârtie, iar 
sculptorii exersează sculptura lucrînd în argilă, 
înainte de a trece la cioplirea marmurei. Tot 
aşa dentiştii exersează scoaterea dinţilor pe 
manechine, iar chirurgii dobîndesc îndemînare 
exersînd pe cadavre disecţia ţesuturilor corpu¬ 
lui omenesc. 

Ceea ce s-a spus despre metodele de dobîn- 
dire a abilităţii poate fi fără grijă extins asu¬ 
pra unor acţiun'i urmărind dobândirea de către 
subiectul acţiunii a forţei necesare, de exem¬ 
plu a forţei musculare. Cine vrea să ajungă să 
ridice greutăţi mari repetă de multe ori încer¬ 
carea de a ridica obiecte din ce în ce mai grele, 

avînd grijă să gradeze numărul de kilograme, 
şi abia după ce a reuşit să ridice o greutate 
anumită trece la alta, căreia pînă atunci nu a 
putut să-i facă faţă. 

Să trecem la formele de pregătire care con¬ 
stau în pregătirea autorului sub raportul cu¬ 
noştinţelor. Este un domeniu imens. Un pro¬ 
verb spune că înainte de a călca pe un drum 
trebuie să-l vezi. Pentru început să ne oprim 
asupra stării de conştiinţă care constă în re¬ 
flectarea asupra planului. Plănuirea, înţeleasă 
ca întocmire a unui plan sau, cu alte cuvinte, 
programatizarea acţiunii, este în acelaşi timp 
o pregătire de acelaşi gen cu confecţionarea 
aparaturii şi elaborarea unui desen sau a unui 
text. In felul acesta obţinem un model de ac¬ 
ţiune palpabil şi vizibil. Dar înainte de a exista 
ca material, „în 1 capul“ plănuitorului trebuie 
să se nască, cum se spune, o „imagine“ a planu¬ 
lui, fapt pentru care însuşi plănuitorul trebuie 
să adopte o atitudine practică corespunzătoare 
acestei operaţii. El adoptă o atitudine corespun¬ 
zătoare dacă schiţează un concept de plan adec¬ 
vat, dacă elaborează mintal un plan 1 bun, dacă 
gîndeşte corect un desen sau alt proiect vizibil 
şi palpabil. Urmărirea condiţiilor unei bune 
pregătiri ne duce deci la evocarea caracteristi¬ 
cilor unui plan bun — în sensul unui model 
perceptibil închegat şi, mijlocit, al un'ci bune 
conceperi a acestuia. 

Mai presus de orice, un plan trebuie să aibă 
un scop, adică trebuie să fie potrivit scopului 
pentru care a fost elaborat. De exemplu, un 
plan de călătorie este bun dacă, folosindu-1, 
călătorul va ajunge în locul şi în momentul în 
care intenţiona să ajungă. Un plan este dacă 
prevede să se ajungă în mod avantajos la locul 
unui congres, dar cu mijloace de transport atît 
de lente încît respectivul călător, utilizîhdu-le, 
ar ajunge după încheierea congresului sau dacă 
prevede o schimbare de trenuri, dintr-unul care 
soseşte mai tîrziu într-unul care pleacă mai 

devreme. In acest din urmă caz, planul nu ar 
satisface a doua condiţie necesară : ar fi ne¬ 
realizabil. Acest defect este propriu tuturor 
conlcepţiilor utopice de îmbunătăţire a relaţiilor 
sociale, ele nefiind sprijinite pe temelii înde¬ 
ajuns de ştiinţifice. Exemple de asemenea con¬ 
cepţii sînt proiectele naive de îmbogăţire a tu¬ 
turora prin imprimarea unor mari cantităţi de 
bancnote şi distribuirea lor tuturor cetăţenilor 
sau tentativele de a-i convinge pe toţi bogătaşii 
să practice cu zel filantropia. Caracterul lor 
nerealizabil face să eşueze diferitele idei fan¬ 
tastice de construcţii fizice, imposibile din cauza 
legilor realităţii. Un astfel de exemplu este 
ideea faimosului perpetuum mobile. 

Un plan realizabil poate fi mai mult sau mai 
puţin economic. Aceasta, din trei puncte de ve¬ 
dere, căci : 

1) însăşi elaborarea lui poate fi mai mult sau 
mai puţin economică ; 

2) poate fi utilizat mai uşor sau mai puţin 
uşor ; 

3) factorii a căror acţiun’e şi selecţie sînt re¬ 
comandate, pot fi aleşi şi combinaţi în diferite 
moduri, astfel incit o acţiune conform cu o 
anumită alegere şi combinaţie este mai econo¬ 
mică deoît o altă acţiune conform cu o altă 
alegere şi combinare ; alteori produsul al cărui 
model îl reprezintă planul (de exemplu o clă¬ 
dire, în cazul planului unei clădiri) poate fi mai 
econbmic sau mai puţin economic în uz. Iată 
şi un exemplu de metodă de proiectare mai eco¬ 
nomică sau mai puţin economică a unui itinerar 
pe calea ferată din localitatea A, prin nodul 
de cale ferată B, spre localitatea C. Modul mai 
puţin avantajos : se urmăreşte în mod succe¬ 
siv în mersul trenurilor linia de mişcare a cinci 
trenuri (toate cu plecarea de la A în direcţia B), 
constatîndu-se că primele patru nu au la B 
nici o legătură cu C şi abia la al cincilea se 
găseşte o asemenea legătură. Metoda mai bună : 
se caută printre trenurile care sosesc la C din- 

spre B. Se constată că nu există decît un sin¬ 
gur asemenea tren. Acesta este trenul deja 
identificat între A şi B, care are legătură cu 
celălalt. încă un exemplu : elaborarea oraru¬ 
lui într-o instituţie de învăţămînt pentru anul 
şcolar următor. Cit de migăloasă ar fi această 
lucrare dacă s-ar aduna cererile de fixare a 
orelor la diferitele discipline făcute de profe¬ 
sorii respectivi în diferitele variante şi s-ar în¬ 
cerca, pe rînd, nenumăratele variante de sin¬ 
teză, ajungîndu-se în cele din urmă la alegerea 
variantei care prezintă cele mai puţine con¬ 
flicte, căutîndu-se să se înlăture aceste con¬ 
flicte printr-o discuţie. Incomparabil mai sim¬ 
plu va proceda cine va lua ca punct de plecare 
orarul din anul precedent, introducînd în el 
modificările rezultînd din cererile prezentate 
şi înlăturînd conflictele care apar în felul 
acesta. Nu este de mirare că această a doua 
metodă este mai practică decît prima. Ea ţine 
seama de indicaţia amintită cu privire la eco- 
nomizarea acţiunilor, care cuprinde nu numai 
întocmirea planului, ci prezintă importanţă şi 
pentru diverse alte activităţi. Avem în vedere 
recomandarea de a alege materialul care nece¬ 
sită cel mai puţin o prelucrare. Dar nu numai 
acest fapt pledează în favoarea metodei aici 
în discuţie. Pentru a ne da seama de toată am¬ 
ploarea avantajelor ei, trebuie să ne întoarcem 
la postulatul caracterului realist al planului. 
Chibzuind asupra planului, luăm ea punct de 
plecare modelul care s-a dovedit realizabil prin 
faptul că a trecut prin încercarea realizării. 
Faptul de a fi existat este singura dovadă ca¬ 
tegorică a posibilităţii unei stări de lucruri. Nu¬ 
mai un proiect a cărui realizare a fost încer¬ 
cată cu succes măcar o singură dată poate fi 
considerat realizabil. Considerăm că unul din 
criteriile realismului practic este respectarea 
acestui principiu la orice proiect. De aici re¬ 
zultă un element de comportament raţional în 
programarea realistă. Abordarea idealistă, ro- 

mantică, utopică şi fantastică înseamnă stră¬ 
dania de a transpune în fapt proiecte, fără a 
ţine seama în prealabil dacă sînt realizabile sau 
nu, adică fără a ţine seama dacă se aseamănă 
cu ceva ce a fost deja realizat. Adeseori ase¬ 
menea întreprinderi duc la încercări riscante, 
costisitoare, care iau capăt prin abandonarea 
proiectului din cauza imposibilităţii de a fi rea¬ 
lizat, atunci cînd ies la iveală contradicţiile lui 
lăuntrice sau nepotrivirea lui cu condiţiile exis¬ 
tente, singurele în care ar putea fi realizat. 
Intr-o abordare realistă se ia drept model ceea 
ce a fost deja realizat sau este în curs de reali¬ 
zare, introducîn'du-se modificări şi verificînd 
numai posibilitatea acestora. 

Este locul să adăugăm o menţiune privind 
un anumit mod de a face mai economică elabo¬ 
rarea planurilor unor înlănţuiri de acţiuni. In 
loc de a discuta fiecare acţiune în parte, yom 
stabili o indicaţie gen'erală referitoare la mo¬ 
dalitatea constantă de trecere de la o acţiune 
componentă a lanţului proiectat la acţiunea ur¬ 
mătoare. De exemplu, uneori se poate preciza 
un itinerar nu specificînd fiecare stradă care 
trebuie parcursă, ci indicând doar că se poate 
ajunge la destinaţie cotirid într-un singur sens 
la fiecare colţ de stradă întîlnit. 

De asemenea, trebuie să se asigure o cît mai 
mare uşurinţă în folosirea unui plan, cu alte 
cuvinte ca el să fie în cel mai înalt grad sis¬ 
tematic şi lizibil. Acesta este un imperativ vital 
în elaborarea a tot felul de instrucţiuni, tabele 
de orientare, formulare etc. Nu vom insista în 
mod deosebit asupra economicităţii şirului de 
acţiuni prevăzute într-un plan, căci ar trebui 
să repetăm tot ceea ce am spus despre econo¬ 
micitatea acţiunilor în general. Terminînd exa¬ 
minarea avantajelor pe care le oferă un plan 
din punctul de vedere al economicităţii, ne-a 
rămas să ne oprim asupra sensului termenului 
de „operaţional" raportat la plan. Această apre¬ 
ciere are un caracter sintetic şi, în acelaşi timp, 

unul analitiic. Un plan este mai mult sau mai 
puţin operaţional în funcţie de gradul în care 
— în limitele realizabilităţii — permite o orien¬ 
tare mai lesnicioasă sau indică o procedură mai 
economică, printr-o realizare mai puţin difi¬ 
cilă. Dacă un plan ne duce în impasul nerea- 
lizabilităţii, atunci el este categoric neopera¬ 
ţional. 

Adeseori se menţionează unitatea ca fiind una 
din caracteristicile unui plan bun, asociind acest 
postulat cu cel al continuităţii. Ce cerem unui 
plan prin aceste cuvinte ? Apelînd la limbajul 
logicienilor cerem consecvenţă. Unitatea în L 
seamnă consecvenţa înţeleasă în sensul de con¬ 
stanţă interioară, de noncontradicţie. Continui¬ 
tatea înseamnă consecvenţa înţeleasă în sensul 
de succesiune a unor acţiuni tinzînd către un 
scop fixat şi ordonate astfel incit să nu se stînje- 
nească una pe alta, ci ca fiecare acţiune ante¬ 
rioară să servească drept pregătire pentru fie¬ 
care acţiune ulterioară. Amîndouă aceste postu¬ 
late avînd caracter de consecvenţă — la fel ca 
şi realizabilitatea, pentru care noncontradicţia 
este o condiţie necesară — sînt intr-un mod atît 
de pregnant proprii oricărui plan care ar putea 
fi luat în serios incit nu presupun o exempli¬ 
ficare specială. 

Nu strică, totuşi, să atragem atenţia că, în 
practică, în conţinutul unor instrucţiuni sau dis¬ 
poziţii se strecoară neintenţionat planuri necon- 
secven'te, fie contradictorii, fie lipsite de „uni- 
tate“, fiecare recomand,înd o succesiune de 
acţiuni operaţionale, adică lipsite de continui¬ 
tate. O imagine caricaturală a deficienţelor de 
ambele genuri este următorul exemplu (fictiv). 
In ziua de 14 VI 1952 instituţia X primeşte dis¬ 
poziţia să prezinte funcţionarului Y pentru 
pregătirea unei conferinţe fixate pentru ziua de 
11 VI 1952 o dare de seamă în decurs de trei 
zile de la data primirii dispoziţiei, dar nu mai 
tîrziu decît pe 10 VI 1952. 

Pe lîngă calităţile enumerate mai sus, unui 

plan i se cere şi precizie. Oare această cerere 
este justificată ? Sau, mai precis, în ce măsură 
este ea justificată ? In acest caz, problema nu 
este atît de clară ca, de exemplu, în cazul rea- 
lizabiiităţii. In primul rînd, precizia este gra- 
dabilă, şi a cere precizie pur şi simplu înseamnă 
a nu spune nimic explicit. Problema ar trebui 
formulată în sensul că se recomandă să se în¬ 
tocmească planuri cît mai precise, implicînd 
aprecierea că un plan mai precis este, ceteris 
paribus, mai precis decît un plan mai puţin 
precis. Dacă înlsă prin precizie se înţelege de¬ 
taliere, nu ne este îngăduit să punem problema 
în felul acesta. Căci unele circumstanţe ante¬ 
rior necunoscute, la care subiectul trebuie să-şi 
adapteze acţiunile, apar abia în cursul acţiunii. 
El trebuie să ştie „să se descurce 14 , cum se 
spune, în situaţiile în care se află şi care nu 
pot fi prevăzute în' amănunţime. Dacă pentru 
faza respectivă în şirul de acţiuni proiectate 
planul prevede un pas univoc determinat, în 
timp ce pasul respectiv trebuie să fie cutare 
sau cutare în funcţie de împrejurările care 
apar abia în momentul respectiv, atunci deta¬ 
lierea, deci şi „precizia", este un defect, şi nu 
un avantaj. Planul nu mai este suficient de fle¬ 
xibil şi de plastic. „Un proiect tip ca atare tre¬ 
buie să se oprească la un anumit stadiu, să-i 
spunem nefinisat, de elaborare arhitectonică, 
lăsînd posibilităţi de adaptare" — aşa ne sfă¬ 
tuieşte ing. arh. Adam Kotarbinski. A da unei 
surori medicale instrucţiunea de a face infec¬ 
ţiile strict după ceasornic, din oră în oră, este 
o indicaţie foarte precisă, dar o asemenea pre¬ 
cizie s-ar repercuta asupra sănătăţii pacientu¬ 
lui în cazul în care dozarea injecţiilor depinde 
de starea bolnavului în momentul respectiv, de 
temperatura corpului, de tensiunea arterială, 
de frecvenţa pulsului, într-un cuvînt de diverşi 
factori pe care nu-i putem cunoaşte în mo¬ 
mentul în care dăm instrucţiunea. Este limpede 
că un plan este cu atît mai bun cu cît trasează 

cu mai multă precizie evoluţia acţiunilor în li¬ 
mitele a ceea ce se ştie cu anticipaţie sau a 
ceea ce se ştie în momentul întocmirii sale — de 
exemplu, dacă prevede furnizarea unui anumit 
număr de kilowaţi-oră de energie electrică pen¬ 
tru iluminatul unui oraş în cutare luna, cînd 
se cunosc dinainte cu precizie de secundă mo¬ 
mentele în care răsare şi apune soarele. 

In plus, un plan de o precizie rezonabilă tre¬ 
buie să prevadă pentru anumite momente alter¬ 
native de modificări ale acţiunii în eventuali¬ 
tatea cutăror sau cutăror împrejurări, dacă 
putem prevedea anticipat varietatea acestor 
circumstanţe, gama lor completă sau numai o 
parte a ei. Spunem însă răspicat : uneori. Căci 
adeseori economicitatea presupune să nu ne 
împovărăm dinainte cu prevederea a fel de fel 
de eventualităţi, ci să lăsăm pe seama execu¬ 
tantului misiunea de a reflecta asupra pasului 
de făcut abia în momentul în care una din 
aceste împrejurări se produce într-adevăr. Un 
exemplu privind prima situaţie. Se ştie că tre¬ 
nul personal Poznan-Varşovia nu aşteaptă la 
Kutno decît cîteva minute trenul personal To- 
ruri-Lodz, oare, din cînd în cînd, întîrzie cu 
un număr mai mare de minute şi în acest caz 
călătorii care merg de la Torun la Varşovia prin 
Kutno pierd legătura imediată. Este deci rezo¬ 
nabil să plănuim din capul locului acest amă¬ 
nunt : ce vom face dacă se întîmplă aşa (căci 
atunci nu va fi prea mult timp de gîndit) ? Aş¬ 
teptăm trenul următor de la Kutn'o la Varşo¬ 
via sau rămînem în tren pînă la Lodz, încer- 
cînd o rută ocolită ? In schimb un medic care 
pleacă la post, unde va trebui să trateze tot 
felul de boli în cele mai felurite situaţii, pro¬ 
cedează raţional dacă nu-şi bate dinainte capul 
reflectînd în detaliu asupra a tot ce se poate în- 
tîmpla, căci s-ar pierde într-un noian de posi¬ 
bilităţi. Oricît de greu ar fi, el va trebui să 
reflecteze abia atunci cînd va interveni o 
nevoie. 

Aşadar, un plan trebuie să fie flexibil, plas¬ 
tic, ceea ce înseamnă în acelaşi timp două lu¬ 
cruri : în primul rînfcl, faptul de care abia am 
vorbit, şi anume că nu trebuie să indice în 
mod rigid un pas în cazurile în care pasul res¬ 
pectiv depinde de împrejurări care ies în evi¬ 
denţă mai tîrziu ; în al doilea rând, el nu tre¬ 
buie să prescrie o derulare a fazelor mai 
timpurii astfel incit să îngusteze amplitudin'ea 
posibilităţilor ulterioare. De aceea, planul nu 
trebuie să recomande, nici măcar în chip mij¬ 
locit, restrîngerea deplinătăţii posibilităţilor de 
acţiune în fazele ulterioare. Din acest punct de 
vedere, ceteris paribus, va fi mai bună o rută 
care prevede o legătură pe calea ferată într-o 
gară din care pleacă mai multe trentiri spre 
localitatea de destinaţie decît una care prevede 
o legătură într-o gară din care pleacă în direc¬ 
ţia respectivă un singur tren. 

In fine, problema orizontului planului. Aici, 
mai mult decît în alte împrejurări, se cuvine 
să tratăm cu respect regula aristotelică a op¬ 
ţiunii pentru o măsură mijlocie între două ex¬ 
treme opuse. Pe de o parte este de dorit ca pla¬ 
nul să acopere un interval cit mai mare spre 
viitor, dat fiind că o alegere raţională a unor 
acţiuni mai timpurii depinde şi de ceea ce se 
va întîmpla ulterior, iar ceea ce se va întîmpla 
mai ulterior va rămîne nedeterminat dinainte 
(şi nu se ştie dacă nu depinde de întâmplare) 
dacă nu se face o opţiune, în raport cu evo¬ 
luţia evenimentelor în acea perioadă de timp, 
prin stabilirea intenţiei proprii. Pe de altă 
parte, cu cît se proiectează mai departe în timp, 
cu atît devine mai dificilă o planificare rezo¬ 
nabilă a modului de a proceda în momentele 
viitoare, pentru care un 1 număr tot mai mare 
de factori corelaţi cu modul de a proceda au 
rămas necunoscuţi în momentul elaborării pla¬ 
nului. Trebuie deci ca în fiecare caz să căutăm 
un orizont temporal optim. Menţionăm că în 
rezolvarea unei asemenea probleme trebuie să 

se ţină seama de stadiul anterior de plăntiire 
a acţiunilor proprii atins în momentul elabo¬ 
rării planului şi de necesitatea şi posibilităţile 
de adaptare a acestor acţiuni la acţiunile altor 
subiecţi. 

In legătură cu plănuirea acţiunilor proprii 
existentă în momentul elaborării planului, am 
dori să mai adăugăm că regulile generale ale 
economicităţii impun, într-o asemenea situaţie, 
o altă proiectare decît într-o altă situaţie po¬ 
sibilă din punct de vedere teoretic, dar exclusă 
din punct de vedere practic. Considerăm că o 
asemenea situaţie este cea în care plăn’uirea 
ar fi pusă în aplicare intr-un moment în care 
nu posedăm nici un plan al acţiunilor pro¬ 
prii — nici realizat, nici care ar urma să fie 
realizat. Şi anume plantil pe care îl posedăm 
şi cu atît mai mult acela după care am şi în¬ 
ceput să acţionăm. Datorită acestui fapt, pre¬ 
vederile sale trebuie menţinute atîta timp cit 
nu există motive temeinice pentru a renunţa 
la el. 

Am conceput toate aceste consideraţii cu pri¬ 
vire la plănuire ca pe un fel de pregătire a 
autorului din punlotul de vedere al dobîndirii 
unor cunoştinţe pregătitoare, întrucît a dispune 
de un plan de acţiune echivalează cu a avea 
anumite cunoştinţe cu privire la modelul după 
care urmează să se desfăşoare acţiunea noas¬ 
tră. La rîndul său, construirea însăşi a acestui 
model poate fi pregătită prin dobîndirea altor 
cunoştinţe prealabile, şi anume a unor cu¬ 
noştinţe privind realitatea situată dincolo de 
scopurile urmărite de autor, realităţi la care 
planul de acţiune trebuie adaptat cît mai bine 
şi cît mai economic dacă vrem să fie realizabil. 
Asemenea cunoştinţe constau în cunoaşterea 
faptelor şi în cunoaşterea legăturilor obiective 
dintre fapte, precum şi a condiţiilor şi limitelor 
acestor legături. Trebuie să ţinem seama de le¬ 
găturile obiective, fie că sînt regularităţi natu¬ 
rale de complementaritate şi succesiune a eve- 

nimentelor, fie reguli care, la fel ca şi după le¬ 
gile naturii, se produc evenimentele în dome¬ 
niul acţiunii pe care o plănuim. Dacă ar fi să 
denumim îmbunătăţirea acţiunii prin gîndirea 
unor ameliorări în planul ei „raţionali¬ 
zare" — şi în aceasta constau ideile aşa-numi- 
ţilor raţionalizatori tehnici, idei privind ame¬ 
liorarea modului de a lucra în viitor sugerate 
de înşişi executanţii tehnici —, atunci trebuie 
să pornim în căutarea unui alt termen potrivit 
pentru genul de perfecţionare a pregătirii pe 
care îl discutăm acum. Iar noi discutăm per¬ 
fecţionarea prin fundamentarea planului dato¬ 
rită unei mai bune cunoaşteri a realităţii în¬ 
conjurătoare. Aceste cunoştinţe sînt cu atît mai 
bune cu cît sînt mai bogate, mai temeinice, mai 
profunde şi cu cît sînt mai puţin denaturate 
prin erori. Putem denumi acest proces docu¬ 
mentarea planhalui ? Nu, deoarece acest termen 
are a altă semnificaţie, încetăţenită. Documen¬ 
tarea planului este mai degrabă susţinerea lui 
în faţa instanţei care are dreptul de a-1 apre¬ 
cia ; mai precis, totalitatea elementelor moti¬ 
vării constă în a-i furniza cuiva împuternicit 
să aprecieze, datele importante cu privire la 
realitatea în care urmează a fi realizat planul. 
Nu vedem pentru conceptul nostru alt termen 
decît unul compus : fundamentarea cognitivă. 
Un plan poate fi fundamentat cognitiv mai bine 
sau mai slab. Un caz particular de fundamentare 
cognitivă este întemeierea planului pe rezulta¬ 
tele cognitive ale cercetării ştiinţifice, adică 
scientizarea lui. Aceasta este gradabilă din două 
puncte de vedere, întrucît în primul rînd pot 
fi scientizate un număr mai mare sau mai re¬ 
dus de elemente de fundamentare cognitivă şi 
în al doilea rînd, fiecare element poate fi mai 
mult sau mai puţin scientizat. Este greu să se 
împartă pur şi simplu cazurile de fundamen¬ 
tare a afirmaţiilor în ştiinţifice şi neştiinţifice. 
In cercetarea şi fundamentarea afirmaţiilor se 
poate proceda într-un mod mai mult sau mai 

puţin ştiinţific în funcţie de gradul de folosire 
a metodelor care ne feresc într-o măsură cit 
mai mare de eroare (de exemplu, metoda de¬ 
monstraţiei complete din matematică sau me¬ 
todele exemplare ale experimentului fizic). Nu 
putem să nu recunoaştem, şi nu este de prisos 
să amintim acest lucru, că aptitudinile umane 
au făcut paşi importanţi pe drumul progresu¬ 
lui datorită ameliorărilor în domeniul scienti¬ 
zării planurilor de acţiune şi, indirect, a me¬ 
todelor de acţiune. 

încheind consideraţiile noastre cu privire la 
planificare, ne îngăduim să mai adăugăm că 
am încercat să sistematizăm calităţile unui plan 
bun în studiul intitulat Noţiunea generală de 
plan, publicat în culegerea de studii Eficienţă 
şi eroare, ed. a 3-a, 1960. 

Adeseori simpla modificare a ordinii în care 
se succed acţiunile ameliorează întregul şir. 
Iată un exemplu extrem de simplu. Cin'eva se 
află la intersecţia a două străzi şi încearcă să 
ajungă la colţul opus în diagonală respectînd 
semnalele : cel verde, care permite trecerea, şi 
cel roşu, care o interzice. Pietonul are de ales 
între două variante de succesiune a mişcărilor ; 
fie să traverseze imediat strada în dreptul că¬ 
reia se află semnalul verde, care permite tre¬ 
cerea, ceea ce el poate face imediat, şi apoi 
pe aceea pe care semnalul roşu o blochează 
acum, fie să aştepte schimbarea semnalului 
roşu cu cel verde, pentru a traversa mai întâi 
strada acum închisă în momentul în care tre¬ 
cerea va fi permisă şi abia apoi să traverseze 
şi cealaltă stradă. Este limpede că dacă sema¬ 
foarele ambelor străzi se schimbă simultan, 
prima succesiune face posibil să se ajungă mai 
repede la colţul opus în diagonală decît suc¬ 
cesiunea a doua. Totodată, întîlnim aici o di¬ 
ferenţă sub raportul tehnicii pregătirii, dife¬ 
renţa constînd în alegerea acţiunii care consti¬ 
tuie o pregătire pentru cealaltă. In cazul de 
faţă întreaga acţiune se desfăşoară mai repede 

dacă alegem ca acţiune pregătitoare pe aceea 
care poate fi executată mai repede în momen¬ 
tul dat. Dealtfel, acesta nu este un motiv de 
a generaliza aprecierea la toate cazurile. Să ne 
imaginăm că cineva doreşte să rezolve două 
probleme la două ghişee poştale. La primul nu 
se află nimeni, la al doilea aşteaptă cineva. Ca 
urmare, omul nostru începe cu problema pe 
care o are la primul ghişeu. Dar în timp ce o 
rezolvă, la al doilea ghişeu se formează o coadă 
mare, aşa încît el trebuie după aceea să piardă 
o mulţime de timp. Dacă ar fi început cu ghi¬ 
şeul al doilea, ar fi terminat totul mai repede, 
deoarece la primul, în afară de el, nu erau oa¬ 
meni cu probleme de rezolvat. Uneori, dacă 
cunoaştem fluctuaţiile obişnuite ale frecvenţe¬ 
lor la ghişee, putem prevedea şi compara cu 
suficientă probabilitate diferenţele de efect pe 
care le are sub raportul consumului de timp 
opţiubea pentru o succesiune sau alta de acte 
elementare. Se întîmplă adeseori că trebuie să 
notăm repede o informaţie privind o problemă 
oarecare, adică nume şi adrese, titluri de pu¬ 
blicaţii, citate exacte, numere. In aceste cazuri 
procedează greşit cine notează totul în ordinea 
relatării, adică într-o ordine în care ar repro¬ 
duce el însuşi altcuiva aceste informaţii într-o 
relatare închegată. In acest caz se încurcă uşor 
numerele, citatele ete. ale părţii din informaţie 
din care fragmente foarte mici sînt esenţiale 
(ajunge să modificăm o singură cifră dintr-un 
număr de telefon ca să anulăm întreaga infor¬ 
maţie). Confuziile se produc pentru că notarea 
primelor părţi ale informaţiei distrage atenţia 
de la aceste amănunte şi face ca ele să fie de¬ 
formate în momentul în care le vine rîndul să 
fie însemnate. Procedează corect însă cine scrie 
imediat numerele şi citatele exacte, numele şi 
adresele, adăugind conţinutul descriptiv mai tîr- 
ziu. Factorul poştal primeşte un teanc de scri¬ 
sori, dintre care aproximativ o jumătate trebuie 
să le distribuie în orăşelul respectiv, iar restul 

Îs un sanatoriu situat la o oarecare distanţă. 
Evident că el va proceda mai ecohomic, din 
punctul de vedere al muncii cheltuite, dacă va 
distribui mai întîi scrisorile locale, ca după 
aceea, cu o geantă uşurată, să meargă la sana¬ 
toriu, decît dacă ar proceda invers. Şi iată ce 
ne-a spus un funcţionar raţionalizator (misiunea 
lui era să rezolve formulare de înştiinţări pri¬ 
vind cununii, naşteri şi decese. Se iviseră re¬ 
stanţe. El a vrut să le lichideze şi să se apuce, 
în sfîrşit, de treburile curente) : „M-am apucat 
sa sortez formularele sosite după locul de ex¬ 
pediţie. De atunci am avut mai puţin de lucru. 
Scriam denumirea localităţii o singură dată, 
punînd semne în celelalte rubrici. Aceasta a 
fost prima mea invenţie. Prin aplicarea ei am 
realizat norma în proporţie de 314,3%“ 3 . 

Experienţa ne arată că putem verifica in¬ 
comparabil mai repede traducerea făcută de 
altcineva dacă mai întîi citim traducerea şi pe 
urmă locul respectiv din original decît dacă se 
procedează în ordine inversă. In încheierea 
acestui capitol să subliniem — din punctul de 
vedere al succesiunii fazelor, dintre care cea 
mai timpurie constituie o pregătire a celei ulte¬ 
rioare — diferenţa dintre două metode dia¬ 
metral opuse de a face un produs. Una dintre 
aceste metode, metoda analitică sau, mai pe 
scurt, analiza, este, de exemplu, crearea unui 
produs sculptural prin elaborarea amănuntelor 
în masa materialului. A doua metodă, cea sin¬ 
tetică, sau, mai pe scurt, sinteza, este, de exem¬ 
plu, compunerea într-un întreg a cărămizilor 
şi a altor fragmente componente ale unei clă¬ 
diri. Care dintre ele este mai bună ? Iată un 
exemplu izbitor de problemă pusă greşit. Se 
poate şi aşa, şi aşa. Spre unele scopuri se poate 
tinde şi unele materiale pot fi lucrate mai bine 
dacă se procedează analitic. Alte scopuri şi alte 
materiale cer tehnica sintetică. Fiecare dintre 


3 „Zycie Warszawy“, 8. V. 1040. 

aceste metode lasă loc pentru mai bine şi pen¬ 
tru mai puţin bine, importante fiind aici atît 
alegerea cît şi succesiunea acţiunilor compo¬ 
nente. Adeseori se vorbeşte despre analiză şi 
sinteză cu referire la elaborarea intelectuală 
a problemelor. In acest caz, prin analiză se în¬ 
ţelege distingerea înăuntrul întregului fie a păr¬ 
ţilor sale componente, fie a unor trăsături parti¬ 
culare în complexul de trăsături proprii 
obiectului respectiv, fie a unor consecinţe lo¬ 
gice particulare rezultînd din teza respectivă 
(şi, ca atare, conţinute oarecum potenţial în ea). 
Metoda analitică (sau regrasivă) de raţionament 
din matematică se bazează pe acest din urmă 
înţeles al analizei. Raţionăm analitic dacă din- 
tr-o teză ce urmează a fi demonstrată se deduc 
consecinţele succesive echivalente cu ea, ajun- 
gînd în 1 cele din urmă la o consecinţă care re¬ 
prezintă o teză deja recunoscută, realizînd în 
felul acesta justificarea tezei ce urma să fie 
demonstrată. Acestei metode de raţionament i 
se opune metoda sintetică (sau progresivă) 
atunci cînd urmează să demonstrăm o teză ce 
porneşte de la o altă teză recunoscută, din care 
teza dată se deduce ca o conisecinţă, de- 
monstrînd-o în felul acesta. Prima metodă 
trece drept metodă de invenţie ; cea de-a 
doua — drept metodă de expunere a unor re¬ 
zultate deja existente. 



XI 

INSTRUMENTALIZAREA ACŢIUNILOR 


Bogăţia şi perfecţionarea într-un ritm verti¬ 
ginos a aparaturii produse caracterizează teh¬ 
nica umană şi constituie, alături de limbaj, prin¬ 
cipalul semn distinctiv, accesibil observaţiei 
exterioare, al speciei homo sapiens. 

Aceloraşi particularităţi funcţionale le dato¬ 
rează această specie rolul său cuceritor, învin¬ 
gător şi dominator faţă de forţele şi creaţiile 
naturii pe globul pămîntesc. 

Ce achiziţii în domeniul eficientizării acţiu¬ 
nilor aduce cu sine progresul instrumentalizării 
acestora, adică sporirea participării şi a impor¬ 
tanţei aparaturii în procesele de acţionare asu¬ 
pra naturii ? Intenţionăm să ne ocupăm acum 
de această problemă considerînd că în felul 
acesta vom izbuti să obţinem pe o cale mijlo¬ 
cită o prezentare a principalelor precepte refe¬ 
ritoare la sporirea eficienţei acţiunilor prin ins- 
trumentalizare. 

Mai întîi de toate, pe această cale se obţin 
produse şi opere care nu ar putea fi obţinute 
fără instrumente sau fără ca acestea să fie ame¬ 
liorate într-un mod corespunzător. Ori încotro 
ne-am îndrepta privirea, pretutindeni vedem 
asemenea produse artificiale : scînduri pentru 
producerea mobilei, plăci de beton pentru tro¬ 
tuare, textile — iată produse obişnuite ale me¬ 
diului nostru de zi cu zi. Dar opere ? Sînt o 
mulţime infinită — de exemplu, consumarea 
curentului electric pentru a face incandescente 

filamentele becurilor sau pentru a mişca tre¬ 
nurile electrice. Pe lingă exemplele de mai sus 
vom evoca cîteva, care arată cit de mult ne 
permite instrumentalizarea să lărgim cîmpul 
de activitate umană şi, în special, măsura în 
care ea permite să se augmenteze realizările din 
punctul de vedere al cutărui gen de factori mă¬ 
surabili. Cu ajutorul scripeţilor şi al pîrghiilor 
se pot deplasa corpuri cu mase uriaşe în com¬ 
paraţie cu masa unui corp pe care ar putea să-l 
pună în mişcare în mod nemijlocit, cu ajutorul 
musculaturii proprii, animalul cel mai puter¬ 
nic sau un grup oricît de bine ales de oameni 
vînjoşi. Dispozitivele de propulsare cele mai 
moderne aruncă proiectile pe teritorii situate 
dincolo de mări, la sute de kilometri (cit de 
modestă este faţă de puterea acestor dispozi¬ 
tive eficienţa musculară a celui mai puternic 
discobol olimpic !), avioanele transportă poveri 
vii şi neînsufleţite la distanţe fantastic de mari 
într-un timp fantastic de scurt, dacă comparăm 
aceste mărimi temporale şi spaţiale cu vitezele 
pe care le pot realiza alergătorii cei mai rapizi 
dintre oameni şi animale sau chiar cu distan¬ 
ţele pe care le parcurg păsările în zbor... Prin 
telegraf sau radiotelegraf se transmit semnale 
informaţionale pe distanţe maxime în limitele 
planetei noastre, cu o viteză aproape maxim 
posibilă în natură, în timp ce dacă nu apelăm 
la aparatură nu putem da un semn printr-un 
gest decît cel mult la distanţa vizibilităţii di¬ 
recte sau prin voce — la distanţa la care se 
poate auzi în mod direct un strigăt. 

Omul captează stimuli vizuali provenind de 
la corpuri cereşti, de care ne despart distanţe 
de mii de ani lumină. In felul acesta, el se află 
în contact de recepţie cu universul la o scară 
cosmică a distanţelor. Este adevărat că această 
posibilitate nu este dublată de nici o tehnică 
instrumentală de emitere a unor semnale că¬ 
tre Arktur, Vega sau Betelgeuze. Totuşi efi¬ 
cienţa de recepţie cu ochiul liber este puternic 

amplificată prin instrumentalizare. Aici nu ne 
gîndim la telescoapele care ne permit să distin¬ 
gem vizual detaliile imaginii luminoase a unor 
corpuri îndepărtate, deşi şi aceasta este o fan¬ 
tastică cucerire a instrumentalizării. Ne inte¬ 
resează aici în primul rînd fotografierea cu 
ajutorul ţelescoapelor. Instrumentul, clişeul fo- 
tosensibil combinat cu alte instrumente — cu 
lentilele şi cu maşinăria lunetei — pătrund cu 
„vederea 41 incomparabil mai departe în nesfîr- 
şitul universului decît cea mai sensibilă len¬ 
tilă a celei mai agere vederi a oricărei fiinţe 
vii de pe pămînt, pe lîngă funcţia oarecum de 
apropiere a unor corpuri îndepărtate — de data 
aceasta în microscoape —, funcţia de a face vi¬ 
zibile corpuri extrem de mici. Aparatul Roent¬ 
gen ne arată un glonte care s-a oprit în orga¬ 
nele interioare ale corpului. Aşadar, aparatura 
face accesibilă observaţiei senzoriale obiecte 
care nu-i sînt accesibilă în absenţa ei. 

Anumite instrumente reacţionează diferen- 
ţiind componente mici ale unor obiecte pe care 
organele senzoriale ale omului nu le pot dis¬ 
tinge. De aici o precizie a muncii cu ajutorul 
unor asemenea instrumente incomparabil mai 
mare decît fără ele. Cît de grosolane sînt apre¬ 
cierile noastre „din ochi“ ale distanţelor, apre¬ 
cierile noastre cu ajutorul simţurilor ale greu¬ 
tăţii unui corp, aprecierile noastre intuitive pri¬ 
vind o cantitate de timp ! Şi cît de mult mai 
precise, comparativ, sînt măsurătorile acestor 
mărimi efectuate cu ajutorul unor instrumente 
triangulatoare, al unor cîntare de precizie, al 
binecunoscutelor cronometre ! 

Unele instrumente permit să se lucreze in¬ 
comparabil mai economic decît fără ele. Există 
instrumente care servesc la potenţarea impul¬ 
sului nostru, transmiţîndu-1 de la obiectul atins 
la materialul propriu-zis. Astfel, pîrghia face 
ca forţa aplicată la capătul braţului de n ori mai 
lung să dea la capătul braţului mai scurt un 
efect de n ori mai mare. Eliberînd energie, alte 

instrumente economicizează şi mai mult acţiu¬ 
nea — de exemplu, o apăsare infimă în ceea ce 
priveşte mişcarea unui buton electric provoacă 
explozia unei încărcături de dinamită care 
aruncă în aer un munte. 

Felurite unelte şi în general dispozitive teh¬ 
nice permit să se minimizeze intervenţia într-o 
însemnată măsură. Cel ce scrie aceste rîn- 
duri a observat cîndva într-o staţie de fron¬ 
tieră între două ţări felul în care sînt feriţi tre¬ 
cătorii de pericolul de a fi striviţi de trenurile 
care se manevrau. Pe o parte a frontierei stătea 
un paznic, cu misiunea de a avea grijă ca ni¬ 
meni să nu treacă peste şine în momentele în 
care exista pericolul de a fi călcat de tren, tre¬ 
cerea respectivă fiind unică. In ţara vecină s-a 
procedat altfel. Acolo exista un tunel subteran 
sub linii. In felul acesta, publicul era complet 
ferit de pericolul de a fi lovit de tren şi nu era 
nevoie de nimeni ca să supravegheze mişcările 
călătorilor. Acesta este un exemplu pregnant 
de economizare prin minimizarea intervenţiei 
datorită unei lucrări inginereşti adecvate, de 
data aceasta sub forma unei construcţii. 

Aplicînd aparatura, putem face mai multe 
lucruri dintr-o singură mişcare. Un text scris 
sau imprimat sau unul transmis prin radio îşi 
comunică conţinutul unui număr mare de citi¬ 
tori şi de ascultători. Dacă el ar trebui comu¬ 
nicat oral, direct, ştirea ar trebui spusă fiecă¬ 
ruia în parte. O maşină tipografică pusă în 
funcţiune oferă un număr uriaş de exemplare, 
odată ce textul a fost cules de un zeţar. Şi, în 
general, cît de citeţ este un text tipărit faţă de 
unul scris de mînă — datorită preciziei cu care 
este pusă în evidenţă forma fiecărei litere ! 
Navele, trenurile şi în general mijloacele de 
transport permit să se ducă din loc în loc multe 
obiecte dintr-o dată, de multe ori mai multe 
decît ar putea să ducă un singur individ. O 
instalaţie electrică adecvată permite să se 

aprindă simultan becurile de la toate felinarele 
dintr-un cartier. 

Folosind instrumente de bună calitate, obţi¬ 
nem adeseori o incomparabil mai mare sigu¬ 
ranţă şi, totodată, şi precizie a acţiunii decît 
atunci cînd manipulăm în mod direct. Dacă 
desenăm cu ajutorul unui compas, putem sconta 
cu o probabilitate mult mai mare că vom trasa 
o formă suficient de apropiată de cerc decît 
dacă încercăm să facem această operaţie cu 
mîna liberă, fără compas. încă cu mult timp în 
urmă, Francis Bacon a observat că metodele 
compensează într-o oarecare măsură talentele. 
Dacă cineva ţine să se scoale la o oră matinală, 
el îşi asigură în mai mare măsură acest lucru 
dacă pune să sune un ceas deşteptător decît 
dacă roagă pe cineva din personalul hotelului 
să-l trezească. Fotografia oferă o mai mare co¬ 
rectitudine în ceea ce priveşte reproducerea 
unei fizionomii decît confecţionarea manuală a 
unui portret etc. 

Raţionamentul că uneltele sînt mai operative 
decît organele pare paradoxal, căci ce poate fi 
mai operativ decît mîna omului, maxilarele 
sau limba lui ? Dar să comparăm, de exemplu, 
condiţia unui cîntăreţ cu situaţia unui virtuoz 
specializat să cînte la un instrument oarecare. 
Cît de mult depinde funcţia celui dintîi în 
mare măsură de o mică răceală, care face ca în 
cutare zi corzile vocale să nu poată fi folosite 
pentru a cînta. Cît de catastrofală este pentru 
cîntăreţ trecerea anilor după o anumită limită 
de vîrstă ! Instrumentul însă nu este atît de ca¬ 
pricios şi nu îmbătrîneşte atît de repede. For- 
mulînd această din urmă problemă ceva mai 
general, constatăm că instrumentalizarea pri¬ 
vită ca creare şi utilizare a unei aparaturi 
oricare ar fi ea face acţiunea noastră în mare 
măsură independentă de obstacole, care ar în- 
greuia-o sau ar face-o cu neputinţă. Astfel, de 
exemplu, construirea de încăperi, a unor insta¬ 
laţii de încălzit (sobe), ca şi confecţionarea îm- 

brăcâminlei (adică echiparea cu o aparatură), 
ne face independenţi de variaţiile climei. Insta¬ 
laţiile de iluminat artificial ne fac să nu de¬ 
pindem de obstacolele pe care le ridică întu¬ 
nericul nopţii. 

Se cuvine să mai amintim, pe lingă cele enu¬ 
merate, încă un avantaj al instrumentalizării 
acţiunilor, de data aceasta un avantaj deosebit 
de important pentru coordonarea acţiunilor 
unui număr mai mare de subiecţi. Avem în ve¬ 
dere faptul că recurgînd la instrumente putem 
crea multe produse într-atît de asemănătoare 
între ele încît se pot substitui unul altuia. In 
plus, această similitudine permite să se constru¬ 
iască instalaţii de pregătire care ne permit să 
scontăm cu un mare grad de certitudine că ele 
ne vor fi utile datorită formei acestor produse 
standardizate, care poate fi prevăzută cu ace¬ 
eaşi certitudine, de exemplu instalaţiile sub 
formă de socluri pentru înşurubarea becurilor, 
a jantelor roţilor pe care se montează anvelo¬ 
pele automobilelor etc. 

Avantajele descrise mai sus ale instrumen¬ 
talizării sînt uriaşe şi binecunoscute. Cu atare 
trebuie să ne instrumentalizăm din ce în ce 
mai intens acţiunile. Una din principalele pre¬ 
ocupări ale constructorilor este şi trebuie să fie 
grija pentru operativitatea uneltelor şi a între¬ 
gii aparaturi. Operativitatea poate fi concepută 
în două feluri : subiectiv şi obiectiv. Din punct 
de vedere subiectiv, un obiect util este cu atît 
mai operativ cu cît îi vine mai uşor celui ce 
acţionează să efectueze diferite activităţi cu 
ajutorul lui. In special în ultima jumătate de 
secol, organizatorii muncii din rîndurile ingi¬ 
nerilor, şi în general ale practicienilor din uzine, 
au realizat un număr uriaş de ameliorări ur¬ 
mărind sporirea operativităţii în acest sens. Este 
vorba de lucruri ca : stivuirea cărămizilor în 
raza de acţiune a mîinilor zidarului, amplasarea 
adecvată a levierelor şi mînerelor, simplifica¬ 
rea sistemului de manipulare necesar pentru 

pornirea maşinilor şi dirijarea mişcărilor pe 
care le execută acestea. Iată nişte exemple ex¬ 
presive de diferenţe de operativitate subiectivă : 
arma cu piston şi arma cu magazie. Pentru a 
încărca o armă cu piston trebuie introdus pra¬ 
ful de puşcă prin ţeavă, făcut un dop de cîlţi, 
care trebuie îndesat cu vergeaua, introduse ali¬ 
cele sau glontele, alicele trebuind să fie din nou 
ţinute de un dop de cîlţi, pus pistonul şi abia 
atunci încărcătura este gata de tras. Arma cu 
magazie se pregăteşte pentru tras deschizîn- 
du-se ţeava lingă magazie, introducîndu-se 
cartuşul şi armîndu-se mecanismul de dare a 
focului. Cu cit este mai operativă o maşină de 
cusut acţionată cu pedală sau electric decît una 
acţionată manual ! 

Este greu să supraapreciem importanţa unei 
dispuneri adecvate a părţilor componente ale 
unei instalaţii complexe (de exemplu, dacă ea 
este o colecţie puţin rigidă de asemenea com¬ 
ponente), precum şi a cunoaşterii acestei dis¬ 
puneri şi a posibilităţilor de acces la aceste 
părţi componente. Se ştie că aceşti factori mă¬ 
resc operativitatea subiectivă a dispozitivului, 
în timp ce neglijarea lor constituie principala 
sursă a defecţiunilor în ceea ce priveşte funcţio¬ 
narea de ansamblu a „harababurii 11 . Cit de 
frumos este exemplul de ordine binefăcătoare 
al unei biblioteci bine administrate. Aici căr¬ 
ţile sînt aranjate într-o anumită ordine, respec¬ 
tată cu stricteţe. Acestei ordini îi corespunde 
evidenţa din catalog, care este o permanentă 
sursă de informaţie cu privire la rînduirea căr¬ 
ţilor. Iată şi un exemplu autentic de „haraba- 
bură“. Cineva s-a adresat unei instituţii pen¬ 
tru a obţine o hîrtie. Funcţionarul nu a putut 
să elibereze hîrtia fiindcă nu a găsit-o în tean¬ 
cul de documente lăsat în dulap de predecesorul 
său. A încercat să găsească documentul după 
data lui, dar hîrtiile nu fuseseră aranjate în 
ordine cronologică. A încercat să se orienteze 
după numele solicitantului. In zadar, căci doeu- 

meritele nu fuseseră puse în ordine alfabetică. 
Necunoscînd principiul de ordonare şi deoarece 
cu siguranţă predecesorul nu a avut nici un fel 
de asemenea principiu, funcţionarul nostru nu 
a reuşit să-şi îndeplinească misiunea, iar solici¬ 
tantul care venise la instituţia respectivă într-o 
problemă urgentă a fost nevoit să plece nere- 
zolvînd nimic. 

După ordonare să menţionăm un procedeu 
apropiat: standardizarea, instituirea unui mo¬ 
del comun pentru producerea unor colecţii de 
unelte şi, în general, a unor elemente ale apa¬ 
raturii. De exemplu, faptul că becurile au o di¬ 
mensiune comună şi că lăcaşurile în care ele 
sînt fixate au, de asemenea, o dimensiune co¬ 
mună asigură foarte uşoara înlocuire a becuri¬ 
lor, oferă garanţia coordonării părţilor instala¬ 
ţiilor de iluminat, dat fiind că orice bec poate 
fi înşurubat în orice lăcaş potrivit pentru el. 
Ea permite să se plănuiască, să se aplice şi să 
se perfecţioneze metode stabile de producere 
şi de manipulare a becurilor şi aşa se întîmplă 
în general. Acestea sînt avantajele standardi¬ 
zării. Să adăugăm în paranteze că şi în cazurile 
în care un colectiv de oameni este tratat ca o 
colecţie de instrumente, noţiunea de standardi¬ 
zare îşi găseşte aplicabilitatea, avînd aceleaşi 
valori practice. Aşa se explică, de exemplu, 
faptul că în şcolile publice se folosesc programe 
analitice şi orare stabilite în comun pentru tipul 
respectiv de şcoală. Totuşi, în domeniul con¬ 
ducerii unor colective umane, din această cauză 
apar contradicţii în cazurile în care un con¬ 
ducător uită de faptul că un colaborator nu este 
o simplă unealtă. Standardizarea în raport cu 
oamenii este ceea ce în mod obişnuit în limba 
germană se numeşte Gleichschaltung, iar aver¬ 
siunea generală pe care o provoacă acest cuvînt 
este o dovadă convingătoare a faptului că în 
general colaboratorii suportă cu greu abuzurile 
în ceea ce priveşte aplicarea la ei a tendinţelor 

de standardizare (amănunte în această privinţă 
vezi în capitolul privind cooperarea). 

Cînd este însă vorba de operativitate în sens 
obiectiv, se are în vedere, printre altele, ca 
aparatura respectivă să se defecteze, să se de¬ 
formeze şi să iasă din regimul ei de lucru din 
pricina propriei sale funcţionări în măsură cit 
mai mică şi, ca urmare, să aibă nevoie de cit 
mai puţine intervenţii de reglare, de reparare 
sau de înlocuire. In general vorbind, o instala¬ 
ţie este cu atît mai operativă în sens obiectiv 
cu cît subiectul acţiunii ar cîştiga o apreciere 
mai bună pentru eficienţă dacă ar funcţiona aşa 
cum funcţionează instalaţia respectivă sau, ceea 
ce înseamnă acelaşi lucru, cu cît funcţionarea 
instalaţiei respective merită mai puţin reproşul 
de defectuoasă. Arma cu piston este mai puţin 
operativă decît arma cu magazie Lancaster nu 
numai din punct de vedere subiectiv, ci şi în 
sens obiectiv. Pregătirea celei dintîi pentru o 
nouă împuşcătură devine după fiecare foc tot 
mai anevoioasă. Deosebirea dintre aceste două 
tipuri de arme sugerează pe cea dintre un lu¬ 
crător indolent sau neiniţiat şi unul harnic şi 
îndemînatic. Tot astfel este mai puţin operativ 
ca mijloc de transport rapid un vehicul tras de 
cai faţă de unul cu motor. Tehnicienii trebuie 
să rezolve probleme dintre cele mai variate pe 
care le ridică operativitatea dispozitivelor con¬ 
cepute în acest fel, în particular cu referire la 
mijloacele de prevenire a avariilor, de reglare, 
de reparare a defectelor, probleme referitoare 
la surogate şi, în general, la dispozitive înlo¬ 
cuitoare. Aici vom atrage atenţia asupra a două 
situaţii foarte generale, în funcţie de depen¬ 
denţa căutării unor asemenea mijloace şi 
dispozitive, de dinamica formării obiectelor 
compuse. In primul rînd, odată cu creşterea 
gradului de organicitate a obiectelor compuse, 
se manifestă o tendinţă de centralizare, con- 
stînd în desprinderea în cadrul obiectului a 
unui fragment care generează o dependenţă 

generală, fără ca aceasta să fie reciprocă — de 
exemplu, motorul în cadrul unei maşinării me¬ 
canice, generatorul într-o centrală electrică etc. 

Costul înaintării în această direcţie este peri¬ 
colul unei penalizări generale a funcţionării 
părţilor din cauza dependenţei unilaterale. Aşa 
se întîmplă, de exemplu, ori de cîte ori se pro¬ 
duce o întrerupere de curent într-o instalaţie 
electrică centrală a unei localităţi. In asemenea 
cazuri trebuie să avem mai multă grijă ca să ne 
asigurăm mijloace de înlocuire pentru cazul în 
care centrala se defectează. Această problemă 
insuficient soluţionată devine acută, de exem¬ 
plu la instalaţiile de încălzire centrală a locu¬ 
inţelor. Ce neplăcere ne poate provoca o insta¬ 
laţie de încălzire centrală atunci cînd refuză să 
funcţioneze în timpul unui ger năprasnic ! în 
al doilea rînd ne vom îngădui să notăm aici 
ceea ce în limbajul curent se numeşte „mali¬ 
ţiozitatea lucrurilor mărunte 11 . Adeseori func¬ 
ţionarea unei aparaturi depinde de prezenţa 
într-un anumit loc a unui fragment component 
de dimensiuni infime care, tocmai din pricina 
intimităţii lui, se pierde cu uşurinţă, ceea ce 
face ca întreaga instalaţie să-şi înceteze func¬ 
ţionarea, cel puţin pentru moment, dacă nu 
se găseşte „mărunţişul 11 pierdut sau un înlo¬ 
cuitor adecvat. Pentru asemenea cazuri trebuie 
să avem la îndemînă o rezervă de înlocuitori. 
Dar mai ales să facem aparatura să nu depindă 
de asemenea fragmente. Iată un exemplu mă¬ 
runt şi simplu. Pentru călătorii se întrebuin¬ 
ţează perne pneumatice. Unele dintre acestea 
se astupă cu un mic dop special, care se pierde 
cu uşurinţă, căci, căzînd pe podea, se rostogo¬ 
leşte foarte uşor. Acest dop este etanş cu ori¬ 
ficiul prin care aerul este suflat în pernă. Perna 
astfel confecţionată devine în scurt timp inu¬ 
tilizabilă deoarece acest dop se rătăceşte inva¬ 
riabil, iar înlocuirea lui cu un tampon la fel de 
etanş este nemaipomenit de dificilă. De aceea 
sînt incomparabil mai operative pernele pneu- 

matice prevăzute cu un dop cu filet, fixat de 
pernă cu un lănţişor. 

Mai adăugăm la observaţiile de mai sus refe¬ 
ritoare la operativitatea aparaturii precizarea 
că noţiunea de operativitate, ca şi tot ceea ce 
s-a spus pe această temă, se poate extinde fără 
ezitare dincolo de instrumente la toate produ¬ 
sele uzuale, în particular la colective şi la insti¬ 
tuţii. Nu ne vom abţine de a recurge la această 
extensiune atunci cînd ne vom ocupa de acţi¬ 
unea colectivă. 

Dar să nu uităm de o anumită prudenţă de 
care trebuie să dăm dovadă în această privinţă. 
In primul rînd există pericolul de a cădea în- 
tr-o prea mare dependenţă faţă de instrumente 
căci acestea, în schimbul serviciilor pe care le 
fac subiecţilor care acţionează, cer să fie îngri¬ 
jite. Astfel apare necesitatea de a supraveghea 
şi de a le corecta mişcările, a adaptării mişcă¬ 
rilor pe care le face omul care se serveşte de 
ele la ritmul mişcării maşinăriei puse în func¬ 
ţiune. In măsură din ce în ce mai mare, omul 
este nevoit să servească maşina pe care a cons- 
truit-o pentru ca ea să-l servească pe el : să 
vegheze să nu se stingă cuptoarele, ca şinele 
pe care rulează în mare viteză trenurile să nu 
se abată de la direcţia normală, ca axele şi an¬ 
grenajele să primească la timp porţia cuvenită 
de unsoare, ca un piston fisurat să fie imediat 
înlocuit cu unul nou. Toate acestea creează o 
dependenţă necesară şi împovărătoare, arta in¬ 
ginerească străduindu-se să diminueze această 
povară printr-o automatizare progresivă a apa¬ 
raturii. Aceasta din urmă este perfecţionată în 
sensul unei cît mai accentuate independenţe a 
aparatului, obţinută prin autoreglare, ca ea să 
se apropie cît mai mult de aşa-numiţii roboţi 
înzestraţi cu o abundenţă tot mai mare de ap¬ 
titudini pentru reacţii automate, specializate la 
diferiţi stimuli, printre alţii la stimuli izvorînd 
din abaterile de la normele de funcţionare care 

provoacă reacţii automate de autoreglare. Dar, 
oricît de mult ar reuşi arta inginerească să facă 
maşinăria independentă de nevoia intervenţiei 
omului în funcţionarea sa, oricît ar înainta 
homo faber pe drumul minimizării intervenţiei 
sale, niciodată maşina nu va ajunge să fie su¬ 
biect, ea va trebui întotdeauna să fie condusă 
de subiecţii acţiunii, şi aceasta în ciuda faptului 
că comportarea raţională a omului va depinde 
— avînd în vedere ritmul fantastic de creştere 
şi de complicare a aparaturii — în măsură din 
ce în ce mai mare de capriciile acesteia. 

Aparatura cere subiecţilor acţiunii schimbări 
de atitudine şi obligă nu numai la noi eforturi 
inventive, la sporirea iniţiativei, la ascuţirea 
vigilenţei în practicarea supravegherii, chiar şi 
în cazurile de supraveghere pură, ci ea impune 
ca subiecţii acţiunii să-şi formeze noi automa- 
tisme şi abilităţi manipulative şi alte impulsuri 
decît cele existente. Cit de mare este deosebi¬ 
rea dintre tipul de abilitate a funcţionarului de 
birou de odinioară şi cel al funcţionarului de bi¬ 
rou obişnuit să scrie la maşină ! Cit de schim¬ 
bate sînt cunoştinţele de care are nevoie un 
fotograf faţă de cele ale unui pictor portretist ! 
Cit de diferit procedează echipajul unei nave 
moderne faţă de cel al unei corăbii cu vele şi, 
de asemenea, cit de deosebite erau manipulaţiile 
marinarilor de pe corăbiile cu pînze faţă de cele 
ale navelor cu vîsle ! Aşadar, sub presiunea 
unor noi situaţii coercitive generate de instru- 
mentalizare, trebuie cîştigate noi priceperi. 
Numai că acest progres se dobîndeşte prin re¬ 
gresiune, printr-o dare înapoi în multe pri¬ 
vinţe. încă cu mulţ timp în urmă, Je,an 
Jacques Rousseau a dat glas acestui adevăr 
scriind în al său Discurs asupra originii inega¬ 
lităţii dintre oameni: „Inventivitatea noastră 
ne-a privat de forţa şi 'îndemînarea pe care el 
(omul sălbatic) trebuie să şi le formeze sub pre¬ 
siunea necesităţii. Oare dacă ar fi avut un 

topor, ar fi frînt el cu palmele crengi atît de 
groase ?“ etc . 1 . 

Iată un exemplu de mică abilitate aflată în 
regres : lama de ras, o aparatură ameliorată, 
mai sigură şi mai uşor de mînuit, contribuie la 
dispariţia rapidă a priceperii de a mînui briciul, 
atît de răspîndită altădată. Diagnosticarea cu 
ajutorul radioscopiilor a maladiilor pulmonare 
contribuie la dispariţia artei de investigare prin 
ascultare. Spunînd acest lucru, ne bizuim pe re¬ 
latarea orală a unui eminent medic practician 
şi savant polonez după ce acesta s-a întors din- 
tr-o vizită făcută în spitale suedeze. Dacă cer¬ 
cetăm actele de cancelarie de acum 150 de ani 
păstrate în arhive sau scrisori particulare ori¬ 
ginale din acele vremuri sau chiar de mai tîr- 
ziu şi dacă le comparăm cu mîzgăleala şi încîl- 
celile grafice ale textelor scrise de mină din 
ziua de astăzi, nu putem să nu constatăm cît de 
mult a decăzut caligrafia ca artă de a scrie fru¬ 
mos. Scrierea de mînă cu peniţa se degradează 
tot mai mult, coborînd la rolul de ciornă pre¬ 
gătitoare pentru textul dactilografiat, şi rar 
dacă se mai găseşte cineva, chiar şi în mediul 
şcolar, care mai are grijă să-şi formeze sau să 
formeze la alţii îndemînarea de a scrie de mînă 
citeţ şi armonios. Acum o sută de ani, revistele 
ilustrate erau pline de gravuri, adică de crea¬ 
ţii ale acului sau ale cuţitului de gravat, mai 
ales gravuri în lemn. Astăzi fotografia ca docu¬ 
ment alungă în mod iremediabil linogravura, 
fiind un produs care se obţine incomparabil 
mai uşor, mai repede şi mai ieftin. Dacă funcţia 
linogravurii s-ar fi redus numai la furnizarea 
de imagini documentare, ea ar fi dispărut cu 
desăvîrşire. Dacă ea a supravieţuit şi dacă as¬ 
tăzi ea trece printr-o adevărată renaştere, 
aceasta numai pentru că graficianul s-a trans¬ 
format din informator şi copist intr-un om care 

1 Trei studii de filozofie socială, traducere în limba 
polonă, l‘J5(i, p. 145. 

dă expresie unor idei izvorîte din imaginaţie 
artistică. Măcar de ar lua efectele următoare ale 
industrializării acţiunilor cit mai mult chipul 
unor mutări de aptitudini formate în zilele di¬ 
nainte de instrumentalizarea domeniilor de ac¬ 
tivitate şi nu s-ar pierde cu totul ! Măcar de 
s-ar întîmpla aşa cum s-a întîmplat cu arta gra¬ 
vorilor şi cu ceea ce se întîmplă cu priceperea 
numărului tot mai mic de oameni care ştiu să 
scrie de mină după regulile artei ! 

Mai este binecunoscut şi un alt gen de peri¬ 
col praxeologic, nu atît al instrumentalizării ca 
atare, ci al ritmului ei, în special atunci cînd 
aceasta se combină cu absenţa unor schimbări 
adaptive simultane. O maşină nouă face inutile 
instalaţiile vechi, care nu o pot concura. Maşi¬ 
nile noi le alungă pe cele vechi, lipsind de 
muncă pe oamenii obişnuiţi să lucreze cu aces¬ 
tea din urmă, lucru ce ea face cu atît mai im¬ 
petuos, cu cît necesită mai puţine braţe care 
s-o manipuleze în comparaţie cu numărul de 
oameni de care avea nevoie aparatura veche. 
In condiţiile concurenţei şi cînd ocuparea for¬ 
ţei de muncă depindea de cererea şi oferta de pe 
piaţa muncii, din această cauză se iscau cioc¬ 
niri violente. în această privinţă, economia pla¬ 
nificată dispune de remediul politehnizării, al 
repartizării raţionale a forţei de muncă şi al re¬ 
organizării generale a cooperării. încercările de 
frînare a progreselor instrumentalizării au dat 
întotdeauna greş şi cu atît mai mult sînt sor¬ 
tite eşecului încercările de renunţare la instru¬ 
mentalizarea deja realizată. întoarcerea la co¬ 
pilărie nu este niciodată posibilă — cel mult se 
poate produce un proces de puerilizare. O so¬ 
cietate care s-ar apuca să respingă progresele 
instrumentalizării ar ajunge să fie pusă în pe¬ 
ricol de vecinii care se închină la progresul 
instrumentalizării. Iată un caz surprins în fla¬ 
grant delict de act îndreptat împotriva progre¬ 
sului sub forma unei deliberate neglijări a ins¬ 
trumentalizării deja realizate. Intr-un orăşel de 

provincie polonez (şi nu numai acolo) s-a des¬ 
fiinţat aşa-numitul indicator. Acest dispozitiv 
arăta dacă cartea cu cota respectivă se află în 
depozit sau este împrumutată. Este de prisos să 
mai adăugăm că acest indicator economisea tim¬ 
pul şi scutea de bătaie de cap. Atunci cînd în 
presa cotidiană s-a atras atenţia asupra caracte¬ 
rului negativ al desfiinţării indicatorului, s-a 
găsit cineva care să explice acest fapt prin grija 
de a se menţine contactul nemijlocit dintre ci¬ 
titor şi personalul bibliotecii. In felul acesta am 
ajunge să înlăturăm din spitale termometrele 
şi radiografiile, căci aceste dispozitive înlocuiesc 
contactul direct dintre pacient şi medic, care 
nu mai măsoară temperatura punînd mîna pe 
fruntea înfierbîntată a unui copil şi, desigur, 
nu mai cercetează prin ascultare cavernele, li- 
pindu-şi urechea de spatele bolnavului de plă- 
mîni. Să învăţăm să menţinem în biblioteci con¬ 
tactul psihologic cu cititorii fără să ne întoarcem 
la primitivism şi fără să admitem barbariile 
constînd în a nimici fără scrupule ceea ce au 
creat înaintaşii. 

In acest context merită să consacrăm o clipă 
atenţia noastră unui paradox. Cetăţeanul unei 
ţări rămase în urmă în ceea ce priveşte progre¬ 
sul, care depune eforturi pentru a diminua ră- 
mînerea în urmă printr-o imitare intensă, că¬ 
lătoreşte printr-o ţară plină de iniţiative de im¬ 
portante ameliorări. Călătorul este uimit de 
aparatele pe care le vede acolo — de telefoane, 
de scaunele stomatologice, de transportul ur¬ 
ban —, toate mai puţin bune, mai primitive 
decît mijloacele respective din patria sa. El este 
gata să fie convins de superioritatea ţării sale 
faţă de această ţară străină, cunoscută ca model 
de atitudine progresistă. Intr-adevăr, faptele 
sînt ciudate. Dar paradoxul acesta poate fi ex¬ 
plicat cu uşurinţă. Acolo, în ţara aceea înain¬ 
tată, telefoanele, scaunele stomatologice, tram¬ 
vaiele au fost introduse înainte ca aceste lu¬ 
cruri să fie realizate în alte părţi. Acestea au 

fost înfăptuiri ale unei energice iniţiative, ale 
unui excepţional spirit creator. Imitatorii, epi¬ 
gonii, au preluat aceste invenţii, au adăugat 
unele îmbunătăţiri şi au introdus din capul lo¬ 
cului instalaţiile ameliorate, montîndu-le pe un 
loc gol. Ne-am fi putut aştepta ca raţionaliza- 
torii din ţara marii iniţiative să introducă ime¬ 
diat noua formă de aparatură ameliorată de epi¬ 
goni. Dar o asemenea intenţie nu ar sta faţă în 
faţă cu un loc gol, ci ar fi confruntată cu oraşe 
echipate cu asemenea utilaje în funcţiune, ce e 
drept mai simple, dar care funcţionează atît de 
bine incit înlăturarea lor cu cele ameliorate nu 
ar fi rentabilă. Intr-un cuvînt, într-o anumită 
fază, un iniţiator chibzuit şi creator posedă o 
aparatură mai proastă decît utilajul imitatoru¬ 
lui. Oare, aşa stînd lucrurile, merită să duci o 
viaţă de creaţie ? — s-ar putea întreba cineva. 
Oare nu ar fi mai practic să aştepţi rezultatele 
creativităţii altora, profitînd de ea prin imitare, 
mulţumindu-te cel mult să-i aduci cîte o îmbu¬ 
nătăţire ? Noi credem că, orice s-ar întîmpla, pe 
termen lung spiritul de iniţiativă, de pionierat, 
creaţia de lucruri fundamental noi merită 
efortul ! Oricum, în acest caz, ai utilajele fun¬ 
damental noi mai devreme, iar în momentul în 
care acestea se învechesc, în comparaţie cu uti¬ 
lajele epigonilor, iniţiativa creatoare va realiza, 
după o perioadă de pregătire şi de tranziţie, o 
perfecţionare atît de esenţială încît imitatorul 
va fi nevoit să depună mari eforturi pentru a 
ajunge din urmă pe adevăratul creator. 



XII 

PRINCIPIILE COOPERĂRII 


In acest capitol dorim să adunăm preceptele 
de îmbunătăţiri proprii acţiunilor compuse să- 
vîrşite de mai mulţi subiecţi. Dar, înainte de a 
purcede la această adunare, să chibzuim asupra 
cîtorva recomandări de o natură mai generală 
care ne vor fi de un deosebit ajutor în tratarea 
temei noastre. Avem în vedere îmbunătăţirile 
integratoare, coordonatoare şi concentrative. 
Printre noţiunile enunţate, fără îndoială că no¬ 
ţiunea de integrare este cea mai generală. Să 
începem deci cu ea. 

Atunci cînd acţionăm, trebuie să ne pricepem 
să închegăm acţiunile parţiale într-un întreg 
cît mai potrivit scopului şi tocmai în aceasta 
constă integrarea lor. Potrivit ar fi aici şi ter¬ 
menul de „sinteză a acţiunilor 1 '. Aşadar, ce tre¬ 
buie să facem atunci cînd intenţionăm să în¬ 
chegăm o colecţie de elemente, să le sintetizăm, 
să le integrăm astfel încît ele să servească sco¬ 
pului nostru ? In primul rînd, întregul trebuie 
să cuprindă toate elementele necesare. Ajunge 
să uităm să umplem stiloul cu cerneală şi nu 
mai putem scrie, oricît de bine ar fi montat şi 
orioît de curat ar fi instrumentul. Ajunge să nu 
încuiem o valiză plină, şi catastrofa e gata : la 
prima încercare de a o duce dintr-un loc în al¬ 
tul toate lucrurile se împrăştie pe jos. Ajunge 
să ne lipsească un singur document dintre cele 
cerute pentru obţinerea unei adeverinţe, şi nu 
o vom căpăta. Cea mai splendidă maşinărie ră- 

mine moartă ori de cite ori nu funcţionează 
vreuna din componentele ei mărunte dar esen¬ 
ţiale, de exemplu o siguranţă la o instalaţie 
electrică de luminat. Dar nu este suficient 
să ai grijă ca fiecare element necesar pentru 
construcţia sau funcţionarea unui obiect com¬ 
pus să fie inclus în întreg ; nu e de ajuns, mai 
trebuie să ai grijă ca el să nu fie deplasat sau 
deformat şi nici distrus sau defect. In principiu, 
complexele au o existenţă scurtă. Vom numi 
complexe toate obiectele compuse ale căror 
părţi alcătuiesc împreună un întreg în raport 
cu funcţionarea în vederea unui scop comun, 
înţeles fie în sens praxeologic, fie în sens bio¬ 
logic, deci organisme, mulţimi funcţionale de 
organisme cum sînt roiurile de albine, colec¬ 
tivele, maşinăriile etc. Orice asemenea obiect 
compus se află sub ameninţarea unor factori 
destructivi şi el nu există ca atare decît apărat 
de scutul unor condiţii favorizante speciale sau 
al unor acţiuni protectoare. Deci, dacă prin in¬ 
tegrare nu înţelegem numai alcătuirea de în¬ 
tregi din părţi, ci şi conservarea unor asemenea 
întregi, atunci din acţiunile integratoare fac 
parte toate reparaţiile componentelor esenţiale 
ale unui complex (îndreptarea unor bare în¬ 
doite, prinderea unor cusături desfăcute, cîrpi- 
rea unor găuri etc.), toate acţiunile menite să 
prevină vătămarea oricăreia dintre aceste com¬ 
ponente (de exemplu vopsirea părţilor din fier 
pentru prevenirea coroziunii) şi, în sfîrşit, în¬ 
locuirea părţilor pierdute, uzate, iremediabil 
deformate, cu părţi utilizabile. 

De aici un postulat derivat făcând parte din 
tehnica de pregătire a acţiunilor : grija de a 
avea componente de rezervă ale complexului, 
cu care să se poată înlocui cutare sau cutare 
componentă în cazul în care se defectează. Un 
automobilist cu experienţă nu porneşte la drum 
fără a avea un cauciuc de rezervă. In treacăt 
fie spus, rezerva de componente înlocuitoare nu 

este decît un caz particular de rezervă în ge¬ 
neral. In această accepţiune generală, rezerva 
este totalitatea obiectelor utilizabile în rolul 
cutărui sau cutărui element al procesului activ 
adunate într-o cantitate depăşind nevoile de 
momeift (dacă facem abstracţie de această pre¬ 
cizare, ajungem la noţiunea mai generală de 
,,stoc“). Aşadar se pot aduna nu numai rezerve 
de părţi înlocuitoare ale complexelor, ci şi re¬ 
zerve de materiale. în principiu orice mărire a 
numărului de obiecte de rezervă este prin ea 
însăşi bună din punct de vedere praxeologic, 
iar dacă nu este cazul să recunbaştem ca total 
corectă indicaţia de a maximiza cantitatea de 
rezerve, aceasta se datoreşte numai unor efecte 
secundare, posibile în cazuri particulare şi rele 
din acelaşi punct de vedere. Un asemenea efect 
secundar poate fi ocuparea unor spaţii atunci 
cînd acolo ar trebui puse alte obiecte, în mo¬ 
mentul respectiv mai importanţe (de exemplu 
maşini, în locul unor depozite de materii prime 
acumulate în cantităţi imense „pentru orice 
eventualitate“). O altă asemenea reţinere jus¬ 
tificată constă în a ţine seama de nevoia 
de raţionalizare a acţiunilor armonizate 
cu noi ale unor subiecţi cărora le stînjenim 
funcţionarea acumulînd pentru nevoile noastre 
rezerve de obiecte accesibile dintr-o cantitate 
totală limitată, de exemplu dintr-un stoc de 
combustibili limitat într-o regiune. 

Fiindcă tot sîntem la dobîndirea şi întreţine¬ 
rea unor obiecte de rezervă, nu putem să tre¬ 
cem cu vederea surogatele. Numim astfel obi¬ 
ectele înlocuitoare mai puţin bune din punctul 
de vedere al lucrului bine făcut decît obiectul 
înlocuit dar acceptate în procesul de acţionare 
datorită greutăţii de a obţine ceva mai bun. De 
aceea nu orice obiect înlocuitor este un suro¬ 
gat. O anvelopă bună pusă pe o roată în locul 
uneia găurite nu este un surogat. Dar lămpile 
cu carbid folosite pentru iluminatul unor încă¬ 
peri în cazurile în care se întrerupe funcţiona- 

rea centralei electrice sînt un surogat. O foaie 
de hîrtie translucidă cu care un om sărac înlo¬ 
cuieşte un geam spart este şi ea un surogat. Un 
surogat extrem de preţios, dar oricum un su¬ 
rogat, al lînii este bumbacul folosit ca materie 
primă pentru producerea unor ţesături vesti¬ 
mentare. Este limpede că atunci cînd există 
pericolul să lipsească lucrurile cele mai potri¬ 
vite trebuie să ne îngrijim să avem surogate, 
să ne facem o rezervă de surogate. Totuşi no¬ 
ţiunea de surogat nu este neapărat legată de 
cea de rezervă. In sine surogatul nu este un 
obiect înlocuitor în sensul că este apt de a fi 
utilizat pentru ceva, deşi el îndeplineşte şi 
această condiţie, ci, în sine, el este un obiect 
înlocuitor în sensul că, în condiţii mai priel¬ 
nice, în locul lui ar putea fi folosit un obiect 
mai corespunzător. 

Grija pentru conservarea unui întreg com¬ 
pus din elemente diferite duce foarte curînd la 
evidenţierea adevărului că diferitele elemente 
prezintă o importanţă diferită în raport cu 
obiectul acestei griji. Gradul de importanţă a 
unui element dintr-un întreg depinde de două 
lucruri : de măsura în care absenţa acestui 
element sau vătămarea lui îngreuiază funcţio¬ 
narea întregului şi de dificultatea pe care o 
prezintă înlocuirea lui în cazul în care el lip¬ 
seşte sau repararea în cazul în care este vătă¬ 
mat. Astfel, de exemplu, absenţa motorului 
face cu totul imposibilă funcţionarea unui ve¬ 
hicul mecanic, lipsa becurilor nu împiedică 
mersul, dar obligă la o prudenţă specială care 
micşorează viteza ; lipsa acoperişului nu face 
decît să producă o lipsă de confort pentru pa¬ 
sageri, de exemplu cînd plouă. Deci ierarhia 
importanţelor componentelor enumerate ale 
unui vehicul este determinată aici de efectele 
absenţei vreuneia dintre ele. Dar din punctul 
de vedere al dificultăţii de înlocuire combusti¬ 
bilul dintr-un anumit loc şi dintr-un moment 
dat poate fi mai important decît o roată dacă 

în caz de defectare ea poate fi cu uşurinţă în¬ 
locuită cu roata de rezervă, în timp ce combus¬ 
tibilul nu este disponibil nicăieri. Intr-un caz 
particular trebuie să ne pricepem să realizăm o 
combinare a ambelor puncte de vedere exami¬ 
nate. Uneori se întîmplă că trebuie să dăm pri¬ 
oritate efectelor posibile ale absenţei unui ele¬ 
ment sau ale vătămării lui faţă de dificultatea 
de a înlocui un alt element sau de a-1 repara. 
Uneori sîntem nevoiţi să ne cheltuim ultimul 
ban pentru un combustibil uşor de înlocuit, dar 
necesar pentru mers, deşi ar fi bine să reparăm 
frînele, într-adevăr greu de reparat, în special 
cînd eşti pe drum, dar a căror stare nu ne îm¬ 
piedică să călătorim, ci doar măreşte riscul. Se 
întîmplă însă ca primatul să revină dificultăţii 
de înlocuire. Este adevărat că maşina nu va 
porni fără combustibil, că fără lumină ea poate 
să meargă, chiar dacă sînt necesare măsuri de 
precauţie speciale şi împovărătoare. Dar îna¬ 
inte de a porni la drum conducătorul va pre¬ 
fera să-nşi asigure lumina pentru tot timpul 
călătoriei deoît să-şi asigure o rezervă de com¬ 
bustibil pentru toată călătoria în cazul în care 
nu va putea schimba becurile pe drum iar ben¬ 
zină se găseşte oricîtă. 

Ar fi, evident, ideal să se monteze complexe 
care să nu conţină nici un element care să di¬ 
fere de celelalte printr-o stîrfjenire specială s 
funcţionării întregului în cazul absenţei sau 
vătămării sale, toate elementele putînd fi în¬ 
locuite cu aceeaşi uşurinţă, maximă pentru 
orice acţiune. Dat fiind însă că, de obicei, nu 
se ponte realiza o asemenea stare de lucruri nu 
ne rămîne altceva de făcut decît să ne dublăm 
grija faţă de elementele a căror lipsă sau de¬ 
fectare ar provoca perturbări deosebite în 
funcţionarea complexului faţă de cele care sînt 
cel mai greu de înlocuit sau a căror reparare ar 
da loc la dificultăţile cele mai mari. Oare aşa- 
numita exploatare prădalnică nu constă toc¬ 
mai în faptul că se consumă componentele în- 

tregului fără a se avea destulă grijă pentru în¬ 
locuirea lor ? Oare stigimatizînd un anumit tip 
de proastă gospodărire frecvent întîlnită prin 
expresia „a bate cuiul cu ceasul" nu avem în 
gînd tocmai utilizarea nechibzuită a unor ele¬ 
mente greu de înlocuit ? 

Atît despre postulatul cuprinderii în întreg 
a tot ceea ce este necesar, li vom alătura un 
analog al său, mai puţin important : acela de 
a nu cuprinde în întreg sau de a înlătura din 
întreg tot ceea ce nu este necesar. De ce să 
construim un întreg inutil de împovărat ? Un 
bun desen, o bună dare de seamă, un bun re¬ 
ferat se caracterizează nu numai prin ceea ce 
ele conţin, ci şi prin ceea ce a fost omis. Adese¬ 
ori un complex durabil nu se modifică cu su¬ 
ficientă plasticitate în funcţie de schimbarea 
misiunilor sale sau a schimbării mediului în 
care el îşi îndeplineşte misiunea. Atunci apar 
aşa-numitele rămăşiţe simbolizate în organis¬ 
mul omului prin rudimentul de coadă, util 
cîndva strămoşilor săi. Să lăsăm pe seama spe¬ 
cialiştilor rezolvarea disputei dacă în colectivi¬ 
tăţile umane formate istoric există rămăşiţe 
absolute, dacă este sau nu adevărat ceea ce 
afirmă unii dintre cunoscătorii în materie după 
care în asemenea colectivităţi nu ar exista ele¬ 
mente care să nu îndeplinească o misiune esen¬ 
ţială pentru întreg. După opinia persoanelor 
care gîndesc aşa, un asemenea element rămas, 
deşi funcţia lui a dispărut, îndeplineşte în pre¬ 
zent o altă funcţie, un'eori cu totul diferită. De 
exemplu, epoleţii, care astăzi nu servesc decît 
în scopuri informative şi decorative, nu sînt 
decît o rămăşiţă a unor apărătoare blindate 
puse pe umeri care fereau claviculele de lovi¬ 
turile armelor albe. Dar pe noi ne preocupă 
aici simpla posibilitate a existenţei în complex 
a unor elemente superflue, fie sub forma unor 
rămăşiţe inutile (atavisme, rudimente, rezidu¬ 
uri), fie sub forma altui balast. O bună întoc¬ 
mire a unui raport, un desen documentar bine 

făcut, fie el informativ din punct de vedere 
tehnic, fie cu putere de evocare artistică, sc 
caracterizează prin aceea că nu conţin decît 
elemente necesare. Subliniind acest lucru în 
general, trecem acum la una din valorile teh¬ 
nice ale acţiunii pe care am mai abordat-o, şi 
anume la curăţenia lucrului. 

Introducerea şi menţinerea tuturor compo¬ 
nentelor necesare, eliminarea ingredientelor 
inutile şi, în general, a balastului nu constituie 
decît o parte a condiţiilor unei bune sinteze. 
Componentele mai trebuie ordonate şi înche¬ 
gate într-un întreg la fel cum se montează o 
maşină din piese puse fiecare în locul ei : după 
montare cutare piesă se angrenează cu cutare 
alta, drumul de la o anumită componentă duce 
prin anumite alte componente, anumite părţi 
sînt legate de alte părţi cu ajutorul unor an¬ 
grenaje, nituri, elemente de legătură, garnituri 
sau transmisii. Fiecare parte componentă are 
poziţia sa proprie în dispunerea spaţială ; 
printre procesele care concură la funcţionarea 
maşinii, fiecare îşi are amplasamentul în timp 
şi diferitele elemente depind de altele în dife¬ 
rite moduri prevăzute. Este clar că, atunci cînd 
construim sau întreţinem un complex, nu avem 
nici un motiv să ne străduim ca el să se com¬ 
pună dintr-un număr cît mai mare de elemente 
cit mai diverse, integrate cît mai stnîns, legate 
între ele prin dependenţe cît mai întortocheate 
şi cît mai complicate. Este însă tot atît de clar 
că trebuie să înaintăm în toate aceste direcţii 
atît cît cere obiectul, iar maşina respectivă di¬ 
feră de la caz la caz. 

O condiţie esenţială a unei integrări raţio¬ 
nale a acţiunilor este coordonarea lor optimă. 
Coordonarea are o latură negativă şi una po¬ 
zitivă, ele constînd în aceea ca : 1) componen¬ 
tele să nu se stînjenească unele pe altele ; 2) 
ele să se ajute reciproc. Este greu de găsit un 
tablou mai înspăimîntător în lumea complexe¬ 
lor naturale din care fac parte organismele 

umane decît incoerenţa mişcărilor extremităţi¬ 
lor care se produce la unele îmbolnăviri ale 
măduvei spinării. Cu alte cuvinte, nu este ade¬ 
vărat că „un picior sprijină pe celălalt". Mai 
mult decît atît, se poate spune fără nici o exa¬ 
gerare că la mers picioarele împiedică unul pe 
celălalt. Omul trece printr-o perioadă naturală, 
nepatologică, de incoerenţă a mişcărilor îna¬ 
inte de a învăţa să meargă. Aşa se întâmplă în 
toate cazurile de formare a eficienţei manipu- 
lative, de exemplu în cazul aptitudinii de a 
cînta la un instrument cu claviatură, care cere 
coordonarea mişcărilor tuturor degetelor de la 
ambele mîini şi ale mişcărilor picioarelor 
atunci cînd se face uz şi de pedale. Şi încă cî- 
teva exemple de necoordonare luate din expe¬ 
rienţa de toate zilele, exemple de lipsă de acor¬ 
dare a mişcărilor pe care le fac elementele 
componente ale unui complex : o broască de 
uşă sau un automat care se blochează, un scris 
de maşină în care rîndurile s-au imprimat pe 
copie oblic, peste rîndurile de mai sus care s-au 
imprimat drept, o cacofonie într-o orchestră 
datorită diferenţelor de ritm între instru¬ 
mente, schimbarea mersului efectiv al trenu¬ 
rilor fără să se corecteze cifrele de pe tabelele 
informatoare, producînd în'curcături. Se în¬ 
tâmplă însă să se înrăutăţească întregul 
dacă se îmbunătăţeşte numai o singură 
parte, celelalte rămînînd aşa cum au fost. Faţa 
unui bărbat arată prost dacă nu este bărbie¬ 
rită, dar şi mai rău este cînd e bărbierită nu¬ 
mai pe jumătate. Penultimele două exemple se 
referă la acţiuni colective, primele două intră 
în cadrul acţiunilor unui singur subiect al 
funcţionării unei maşinării. Subliniem acest 
lucru pentru a aminti că postulatul coordonării 
nu este propriu numai acţiunilor colective, ci, 
fiind fără îndoială extrem de important pen¬ 
tru ele, are totuşi un caracter de principiu mai 
general. 

Latura pozitivă a coordonării nu este alt- 

ceva decît concentrarea. Să nu o confundăm 
cu cumularea acţiunilor. Concentrarea acţiuni¬ 
lor este o cumulare în raport cu un scop co¬ 
mun. Noţiunea de cumulare este o noţiune mai 
generală, în timp ce noţiunea de concentrare 
este mai specială. De exemplu strîngerea car¬ 
tofilor într-o singură pivniţă este un caz de 
cumulare la fel ca şi orice adunare de obiecte 
pe un teren comun. Dar elementele unui întreg 
pot fi integrate în fel şi chip nu numai de un 
teren şi în general nu neapărat de un anumit 
loc. Lucrul în raport cu care nişte obiecte sînt 
acumulate îl vom numi centru de cumulare. 
Acesta poate fi un teren, un obiect cu care 
obiectele respective sînt legate fizic, cum ar fi 
un inel de care este legat un mănunchi de 
chei. Poate fi o persoană, de exemplu o per¬ 
sonalitate care formează obiectul unui cult 
practicat în comun de membrii unei comuni¬ 
tăţi. Poate fi un produs făcut intenţionat în- 
tr-un anumit fel, şi nu într-altul, de exemplu 
o clădire care grupează în jurul ei un colectiv 
de constructori. Intr-o exprimare mai puţin ri¬ 
guroasă şi avînd în rezervă perspectiva de a 
reduce toate cazurile de centru de cumulare la 
nişte lucruri, putem cita ca exemplu de centru 
de cumulare o operă intenţionată, adică scopul 
către care gravitează acţiunile componente ale 
unei colecţii de acte. Dacă cumularea are loc nu 
în raport cu un teren etc., ci în raport cu un 
scop, atunci avem cazul unui centru de concen¬ 
trare. Astfel, acţiunile tuturor degetelor cuiva 
care caută să desfacă un nod sînt grupate în 
jurul acestui scop, care este centrul de concen¬ 
trare. Referindu-ne la noţiunile examinate, este 
limpede că atunci cînd vreun să realizăm o con¬ 
centrare acţiunea trebuie concentrată în jurul 
unui centru ales. Tot aşa de evident este fap¬ 
tul că o integrare va fi cu atît mai bună cu cit 
aceste acţiuni se sprijină mai bine unele pe 
altele. Să mai adăugăm, revenind la tema eco- 
nomizării, că unul din marile ei secrete este 

cumularea scopurilor în jurul unui punct cen¬ 
tral comun, care este centrul comun : acest 
lucru se întîmplă dacă şi numai dacă atunci 
cînd facem ceea ce este necesar pentru scopul 
urmărit facem şi ceea ce ar fi celelalte scopuri 
pe care le-am adoptat. Fără îndoială că citito¬ 
rii au prezentă în minte povestea bătrânului 
tată care, în dorinţa de a-i determina pe fiii 
săi să sape grădina pentru ca pomii să dea 
roade, le-a spus că în pământ este îngropată o 
comoară. In căutarea acestei comori, săpînd cu 
rîvnă fiecare palmă de pămînt, fiii l-au afinat, 
îmbunătăţind fertilitatea grădinii. Acesta este 
un exemplu simbolic de situaţie în care, făcând 
un lucru, facem în acelaşi timp şi altceva, în 
cazul de faţă fără voie, dar efectiv. Trebuie să 
procedăm astfel, cumulîndu-ne intenţionat 
scopurile în jurul unui centru comun. 

Tot ceea ce s-a spus mai sus în general 
despre integrare, coordonare şi concentrare se 
referă la complexele de acţiuni ale unui sin¬ 
gur subiect, cit şi la cele ale mai multor su¬ 
biecţi. A sosit timpul să examinăm recoman¬ 
dările caracteristice pentru acţiunile unor colec¬ 
tive de oameni. Să ne ocupăm deci în primul 
rînd de postulatele referitoare la diviziunea 
muncii dintre membrii unui colectiv. Dar nu 
este atît de uşor să distingem în această materie 
normele specifice unor colective de subiecţi, căci 
şi aici ne întîlnim cu un fenomen care, cel pu¬ 
ţin aparent, are loc şi în universul acţiunilor 
individuale, avînd un singur subiect. Mina 
stingă a violonistului este specializată în apă¬ 
sarea corzilor, în timp ce dreapta este speciali¬ 
zată în mînuirea arcuşului. Există deci o spe¬ 
cializare a organelor în 1 cadrul acţiunii compuse 
a unui individ, şi nu numai o specializare între 
persoane care cooperează. Toate acestea sînt 
adevărate, şi pentru a face un lucru bun ar tre¬ 
bui să examinăm problemele specializării la 
modul cel mai general, aşa cum am procedat în 
privinţa problemei integrării, aplicînd apoi 

observaţiile generale la domeniul acţiunilor cu 
mai mulţi subiecţi ca la un caz particular. Vom 
alege însă o altă cale şi vom trata specializarea 
dintru început în raport cu membrii unui co¬ 
lectiv, precizînd în locurile potrivite că cutare 
indicaţie are o valabilitate mai largă. Proce¬ 
dăm astfel pentru că problemele specializării 
ies cel mai pregnant în evidenţă atunci cînd ele 
se referă la lucrări colective, devenind obiectul 
unor căutări deosebit de insistente din partea 
celor ce se ocupă cu organizarea raţională a 
acţiunilor. 

De esenţa diviziunii muncii ca fenomen in- 
tersubiectiv ne-am ocupat ceva mai devreme. 
Tot atunci a fost vorba şi de esenţa speciali¬ 
zării privită ca un caz particular al diviziunii 
muncii. Aici nu vom reaminti decît pe scurt că 
diviziunea muncii se poate referi la o singură 
lucrare efectuată în comun, cînd cei ce iau 
parte la ea fac fiecare altceva, în timp ce spe¬ 
cializarea se referă întotdeauna la o funcţie 
permanentă în cadrul unor lucrări în colectiv 
ce se repetă mereu şi are loc atunci cînd cineva 
îndeplineşte o funcţie bine determinată, nece- 
sitînd o iniţiere specială (condiţionată, bineîn¬ 
ţeles, de diviziunea muncii). Apariţia, menţine¬ 
rea şi progresul specializării se află într-o 
strînsă legătură cu avantajele ei tehnice şi se 
rezumă la faptul că dacă cineva face ceva mai 
mult timp, făcînd numai acest lucru (evident, 
în limitele muncii colective de genul respectiv), 
îl face în cele din urmă mai eficient decît cel 
ce se împrăştie în multe activităţi diferite. De 
aici, în afară de sensul de bază, pus în evidenţă 
mai înainte, termenul „specializare 14 a luat şi 
un înţeles derivat, devenind simbolul dobîndi- 
rii unei abilităţi supramijlocii în genul respec¬ 
tiv de activitate, de exemplu în ceea ce priveşte 
o eficienţă manipulativă. Aici se pune o pro¬ 
blemă. Care este, atunci cînd conducem forma¬ 
rea competenţelor la membrii unui colectiv (de 

exemplu, la cetăţenii unei societăţi armoni¬ 
zate), preceptul suprem : să tindem către ma¬ 
ximul posibil al competenţei medii sau să cău¬ 
tăm să existe în fiecare domeniu de speciali¬ 
zare maeştri de vîrf, sau să ne călăuzim după 
un alt principiu ? Poate că preceptul cel mai 
corect ar fi următorul : să formăm competenţele 
astfel ca totalitatea lor să fie cit mai organică. 
Atît pe tema reflecţiilor privind specializarea 
în sens derivat. Continuîndu-ne consideraţiile, 
ajungem acum să ne concentrăm atenţia asu¬ 
pra primei noţiuni a specializării, fundamen¬ 
tală din punct de vedere genetic. 

Progresul continuu al specializării i-a con¬ 
ferit acesteia dimensiunile unei acute probleme 
sociale. Căci un om ambiţios, cu interese va¬ 
riate, suportă în general, cu greu, pe timp în¬ 
delungat constrîngerile aceleiaşi munci care 
prea adeseori are un caracter pur auxiliar şi 
fragmentar. In ciuda acestui fapt, specializarea 
devine tot mai specializată, şi aşa trebuie să 
se întîmple atîta timp cît o specializare mai 
pronunţată are drept urmare o eficienţă mai 
mare, atîta timp cît indivizii unei specialităţi 
îşi fac munca mai bine decît cei mai puţin 
specializaţi şi atîta timp cît aceştia din urmă 
le sînt superiori în competiţie celor dintîi. In¬ 
tr-adevăr, a executa zi de zi aceleaşi acţiuni 
atrage după sine, în mod normal, o conside¬ 
rabilă automatizare a acestora, eliberîndu-1 pe 
executant, într-o anumită măsură, de tributul 
permanent de atenţie, dîndu-i posibilitatea de 
a se gîndi în timpul acestei funcţionări auto¬ 
mate la diferite lucruri. Aceasta însă nu este 
o soluţie de principiu a problemei monotoniei. 
Iată o controloare a unor bile de oţel fabricate 
în masă, necesare pentru funcţionarea bicicle¬ 
telor (o reminiscenţă în memorie a unor lecturi 
dinainte de război). Care este destinul ei ? Ore 
în şir (mai mult decît opt), zi de zi, ea rulează 
între degetele strînse ale palmei o bilă după 
alta, controlînd dacă ea se rostogoleşte lin. Este 

un exemplu autentic. O altă modalitate de pe¬ 
trecere a timpului : să coşi din zori şi pînă în 
noapte nişte veste după un model şi o măsură 
dinainte stabilite. Aceasta nu este o ficţiune, 
ci o realitate ici şi colo cu totul recentă şi cu 
siguranţă actuală în lumea largă. Diviziunea 
muncii în domeniul croitoriei a dus pe alocuri 
la faptul că un croitor nu face întregul cos¬ 
tum, ceea ce dădea multor meseriaşi o satisfac¬ 
ţie estetică şi sentimentul că erau creatorii 
unor lucruri frumoase. Acum el trebuie să 
coasă numai veste sau numai pantaloni, ca un 
automat viu, lipsit de o relaţie emoţională per¬ 
sonală cu produsul. Cît de mare este deosebi¬ 
rea faţă de figura unui ţăran gospodar polonez 
de acum două sute de ani, de exemplu a unui 
Kurp cu gospodăria izolată în pădure sau a 
unui muntean din Podhale, care îşi făceau sin¬ 
guri multe şi felurite lucruri, frumoase în fe¬ 
lul lor. Nostalgia după un asemenea raport cu 
produsul, legată şi de un cult al caracterului 
direct, de odinioară, a acestui raport, pe care 
azi îl domină instrumentalizarea (pînza ţesută 
în gospodărie, masa de tîmplărie a meseriaşi¬ 
lor, toate acestea pier, cedînd locul unor pro¬ 
duse de fabrică), provoacă din timp în timp 
paroxisme de nebunie retrogradă, accese de do¬ 
rinţă de revenire la forme de activitate peri¬ 
mate din punct de vedere praxeologic. Nici un 
plan de restaurare a primitivismului tehnic nu 
are sorţi de izbîndă. 

Atunci unde trebuie căutat remediul împo¬ 
triva efectelor negative ale specializării, care 
avansează dincolo de limitele suportabilului ? 
înainte de a încerca să ne descurcăm printre 
posibilităţi, avem datoria de a justifica în faţa 
cititorilor o abatere aparentă de la tematica 
prezentei lucrări. Oare a căuta remedii pen¬ 
tru nesatisfacţie este o problemă praxeologică ? 
Oare praxeologului îi revine să demonstreze 
caracterul justificat măcar şi a celor mai mo¬ 
tivate stări de nemulţumire ale unor subiecţi 
267 



ai acţiunii ? Oare aceste stări fac parte din do¬ 
meniul condiţiilor generale ale eficienţei ? 
Răspundem printr-un da categoric. Evident că 
lucrătorii ocrotirilor sociale sînt cei care tre¬ 
buie să se ocupe în primul rînd de a face viaţa 
mai plăcută sau, mai degrabă, mai puţin ne¬ 
plăcută cu ajutorul unor mijloace publice. Dar 
nu numai ei, fiindcă de tragerea de inimă cu 
care cineva îşi face munca depinde în mare 
măsură eficienţa acţiunilor. Gurmanzii şi cei ce 
servesc poftele lor subţiri se ocupă de gustu¬ 
rile mîncărurilor, dar pe alt plan şi în mod cu 
totul diferit de orientarea acestora. Cu toată 
seriozitatea se îngrijesc de gustările mîncăru¬ 
rilor igieniştii şi medicii, care îşi dau seama că 
proprietăţile gustative ale alimentelor, dato¬ 
rită influenţei binefăcătoare pe care o exercită 
asupra secreţiei salivare şi a sucurilor gastrice, 
au o contribuţie considerabilă la buna asimi¬ 
lare a hranei. Tot aşa nici cercetătorul condi¬ 
ţiilor de eficienţă nu poate rămîne indiferent 
faţă de trăirile âmoţionale ale celor ce lucrează, 
trăiri care depind de condiţiile de muncă. Date 
fiind aceste lămuriri, să trecem la examinarea 
remediilor împotriva exceselor specializării. 

In primul rînd aici, ca şi în multe alte ca¬ 
zuri, se aplică măsura de moderaţie a lui Aris- 
totel : lucrul cel mai bun nu este lucrul cel 
mai mare (optimul nu este maxim). Sporul de 
eficienţă pe care specialistul îl datorează exer¬ 
citării în mod exclusiv a unei singure funcţii 
este compensat de slăbirea vioiciunii generale, 
a aptitudinii de a te descurca în împrejurări 
variate. In cele din urmă, această diminuare a 
vioiciunii ajunge la a produce mai multă pa¬ 
gubă decît este folosul pe care îl aduce măsura 
respectivă de specializare. Uneori efectele sînt 
catastrofale. Aşa se întîmplă nu numai în do¬ 
meniul acţiunilor omeneşti. Potrivit ipoteze¬ 
lor unor zoologi, un asemenea proces a dus la 
dispariţia unor specii de animale. Cauza dispa¬ 
riţiei unor reptile a fost probabil specializarea 

lor excesivă ; atunci cînd, datorită unor pro¬ 
cese zoologice, condiţiile s-au schimbat, specia¬ 
lizarea a devenit dăunătoare. Puţinele specii de 
reptile nare au supravieţuit pînă în zilele noas¬ 
tre nu reprezintă decît rămăşiţele abundentei 
faune a reptilelor mezozoice şi se trag din stră¬ 
moşi slab specializaţi în vremea aceea. Se con¬ 
sideră ca adevăr demonstrat faptul că mărirea 
numărului de ore de muncă într-o zi peste o 
anumită măsură nu numai că nu măreşte pro¬ 
ducţia, ci o micşorează. Din această cauză şi nu 
numai din motive umanitare sau ca o concesie 
făcută rezistenţei maselor muncitoreşti, ten¬ 
dinţa celor ce exploatează munca de a maxi¬ 
miza numărul de ore de lucru în orânduirea ca¬ 
pitalistă este temperată. Oare nu trebuie să ne 
aşteptăm la ceva asemăntător şi în ceea ce pri¬ 
veşte tensiunea pe care o provoacă specializa¬ 
rea ? Că în general specialistul îşi face treaba 
mai bine decît un „lucrător universal" este în 
afara oricărei îndoieli. Dar este îndoielnic că 
specialistul extrem lucrează cel mai bine. Pen¬ 
tru a face rezervele noastre mai sugestive vom 
cita pe un funcţionar de poştă de acum cîţiva 
ani a cărui muncă permanentă era să sorteze 
scrisorile în locale şi netocale. El afirma că 
după cîteva luni de asemenea muncă psihicul 
celui ce o face se deformează, el căzînd într-o 
stare de surescitare şi în acelaşi timp de de¬ 
primare. Visul sortatorilor era pur şi simplu 
acela de a li se da o altă misiune : să lucreze 
fie chiar şi la înregistrarea recomandatelor şi 
apoi la expedierea coletelor etc. Ei căutau să 
asigure pe şefii lor că vor executa mai bine 
fiecare din aceste lucrări specializate dacă nu 
vor face pe niti. una în permanenţă şi în ex¬ 
clusivitate. Simpla ieşire din monotonia apăsă¬ 
toare, descurajantă şi generatoare de erori, ar 
fi fost o sursă de ameliorare, deşi ar fi consti¬ 
tuit o diminuare a gradului de specializare. Ce 
să mai vorbim de o continuare a ameliorării 
care poate fi aşteptată de la faptul că un lucră- 

tor cu practică în diferite sectoare s-ar trans¬ 
forma într-un avantaj, că el ar cuprinde cu 
gîndirea lui ansamblul de activităţi al instituţiei, 
că ar începe să se intereseze mai îndeaproape 
de acest ansamblu, acest interes devenind ast¬ 
fel un sistem de stimuli pentru intelectul său, 
făcîndu-1 capabil să participe la decizii sau cel 
puţin să-l facă apt pentru o participare consul¬ 
tativă. La determinarea modului de funcţio¬ 
nare a instituţiei... Ideea politehnizării pune 
limite raţionale exceselor specializării. 

Ar fi o gravă eroare dacă s-ar crede că pro- 
nunţîndu-ne pentru o mobilitate optimă a ocu¬ 
paţiilor pledăm pentru renaşterea tipului de 
„maistru în toate", a reprezentantului unui fel 
de autarhie individuală în toate meseriile. Ca¬ 
lea progresului duce în direcţia colectivizării 
unor lucrări planificate în mod din ce în ce 
mai serios şi diferenţiate tot mai raţional din 
punctul de vedere al funcţiunilor. Nici un om 
lucid nu poate să fie astăzi adeptul cuvîntului 
de ordine de a se şti totul, ca omul să se dis¬ 
tingă în toate artele. Iniţiatorul universal în 
stilul lui Leonardo şi al altora asemenea lui 
aparţine trecutului. El a fost bun în faza ini¬ 
ţială a diferitelor meserii. Chipul lui Hippias 
din Elida, omul despre care se spunea că „se 
pricepe la orice" poate să nu dea faliment în¬ 
tr-un anturaj în care puţini se pricep la cîte 
ceva sau în care, plastic vorbind, nimeni nu 
ştie nimic, în care toate meseriile se află în 
faşă. Astăzi, cel ce ştie totul nu ştie de fapt 
nimic. Un alt principiu a prins viaţă şi se im¬ 
pune cu tot mai multă insistenţă conştiinţei 
publice : să-ţi cunoşti bine munca, să fii bun 
specialist în meseria ta, să năzuieşti spre mă¬ 
iestrie într-un anumit domeniu, ştiind că „spe¬ 
cializarea îl face pe maestru". Aşadar un cult 
al specializării ? Da ! Eliberarea de chinurile 
specializării nu stă în părăsirea ei, ci în subli¬ 
marea, adîncirea, lărgirea aplicării ei în dome¬ 
niile care îi sînt proprii, în înflorirea calitativă 

care însoţeşte acest proces. Nu lansăm sloganul 
„Să facem multe fără a ne opri la un singur 
lucru w , ci cuvîntul de ordine „Să facem multe, 
făcînd cit mai bine un singur lucru !“ Chopin 
a dat glas unei infinităţi de sentimente expri- 
mîndu-se numai prin pian. Compoziţiile sale 
pentru alte instrumente nu sînt decît rare ex¬ 
cepţii. In privinţa temei pe care o tratăm aici 
s-a pronunţat foarte bine un priceput cercetă¬ 
tor ştiinţific. Dezvoltarea omului de ştiinţă, 
spunea el, trebuie să pornească de la o vastă 
bază enciclopedică, urmată de o concentrare 
specializatoare, urmată la rîndul ei de o trep¬ 
tată extindere a domeniului. Trebuie ca fie¬ 
care specialitate să devină un centru de 
integrare a unor probleme variate, redînd ast¬ 
fel individului bogăţia şi organicitatea vieţii 
lăuntrice. 

Dar ajunge cu generalităţile. Să concretizăm 
ideea noastră abstractă printr-un exemplu con¬ 
cret. Cîte nenorociri nu au fost ocolite datorită 
faptului că există o specialitate numită „oftal- 
mologie“ ! Este o specialitate îngustă, nu-i 
aşa ? Tratarea bolilor de ochi şi atîta tot. Cit 
de uşor este să cităm tocmai această artă ca 
exemplu ilustrativ. Şi intr-adevăr, nimic mai 
obişnuit decît îngustimea de preocupări la cei 
ce practică oftalmologia intr-un mod superfi¬ 
cial, măsurînd rutinier puterea vederii, pre¬ 
scriind ochelarii după schemele statornicite, 
stabilind după simptomele obişnuite defecte 
curente, recomandînd sau executînd unele tra¬ 
tamente pentru remedierea lor, mărginindu-se 
la anumite probleme, ca şi cum funcţiunile 
ochiului ar reprezenta un domeniu izolat de an¬ 
samblul funcţiilor vitale ale organismului. Con¬ 
ţinutul oftalmologiei este mult diferit atunci 
cînd ea este practicată ţinîndu-se seama de 
dependenţa a ceea ce se întîmplă cu ochii şi cu 
vederea de cele mai diferite procese care au 
loc în diferite organe ale corpului omenesc, de 

tensiunea arterială, de starea inimii, a rinichi¬ 
lor etc. Fără a înceta să fie un specialist în tra¬ 
tarea ochilor, oftalmologul, ocupîndu-se numai 
de ei, duce o activitate infinit de bogată, in- 
vestigînd funcţionarea întregului organism 
omenesc. El participă în mod indirect la vaste 
domenii ale medicinei în general şi la fiziologia 
şi patologia omului în totalitatea lor. Prin ana¬ 
logie, se poate spune acelaşi lucru despre sto¬ 
matologie, despre dermatologie şi despre multe 
alte specialităţi medicale. Tocmai asemenea 
specialişti universali, ca să zicem aşa, în me¬ 
seria lor devin tot mai necesari. Tot mai mulţi 
sînt aceia care adoptă principiul de a trata 
bolnavii, şi nu bolile, în acest principiu făcîn- 
du-se simţit postulatul ca medicul să se adap¬ 
teze la procese patologice locale sau particu¬ 
lare fără a nesocoti ceea ce se întîmplă în în¬ 
tregul organism viu. 

O situaţie asemănătoare s-a creat şi în dis¬ 
ciplinele umanistice de învăţămînt. Un profe¬ 
sor care, predînd istoria literaturii cutărei 
limbi, face acest lucru ca un simplu cadru di¬ 
dactic, riscă să îngusteze orizontul istoric ge¬ 
neral dacă închide ochii la tot ceea ce nu s-a 
exprimat în limba respectivă. Dar o asemenea 
îngustare a orizontului nu este nicidecum o ne¬ 
cesitate. Dimpotrivă, orice literatură este în 
aşa măsură legată cu altele incit este suficient 
să se cultive cunoaşterea ei îndeajuns de apro¬ 
fundată, implioînd legături multilaterale, pen¬ 
tru ca o asemenea cunoaştere şi o asemenea 
predare, fără a înceta să fie specializate, să ia 
caracterul participării la întinse domenii ale 
culturii umaniste universale. 

Dorim să prevenim reproşul cititorilor pă¬ 
trunzători care ar putea, pe bună dreptate, să 
pună sub semnul întrebării posibilitatea ca 
acest precept să fie realizat în toate cazurile. 
Intr-adevăr, nu toate specialităţile se pretează 
în aceeaşi măsură la acţiuni care să lărgească 

într-un mod substanţial orizonturile şi dome¬ 
niile de activitate ale specialiştilor. Cu sigu¬ 
ranţă există şi specialităţi (sînt chiar foarte 
multe) care prin firea lucrurilor trebuie să ră- 
mînă în postura de prototipuri de iremediabilă 
îngustime, de exemplu raşchetarea parchete¬ 
lor, curăţirea hornurilor etc. Oare ce se poate 
spune în această privinţă ? Nu ne rămîne ni¬ 
mic altceva de făcut decît să admitem că 
această observaţie este corectă. Iar concluzia 
practică de aici este să năzuim spre lichidarea 
acestor specialităţi. Diviziunea muncii poate fi 
realizată după diferite criterii, iar puterea lor 
de atracţie poate fi diferită. Specialitatea de 
„sortator de scrisori 11 este un punct de pornire 
fără nici o şansă în ceea ce priveşte posibilita¬ 
tea de a îmbogăţi substanţial activitatea, în 
timp ce specialitatea de funcţionar poştal se 
prezintă cu totul altfel din acest punct de ve¬ 
dere (vezi ceea ce am scris mai sus pe această 
temă). 

Merită totuşi să adaugăm că formele de inte¬ 
grare a altor funcţii de către o funcţie dată pot 
fi variate. Formula „să faci multe făcînd un 
singur lucru“ nu surprinde decît forma de in¬ 
tegrare extensivă. Există însă cazuri de inte¬ 
grare mai elastică şi mai puţin directă, capa¬ 
bilă totuşi să schimbe din temelii conţinutul 
personal al unei funcţiuni specializate. Iată un 
factor poştal, un frizer şi tutungiul din colţ. 
Cîte prilejuri au aceşti oameni de a lua contact 
cu alţi oameni, atît de feluriţi ! Da, într-ade- 
văr, o meserie de acest fel se poate practica în¬ 
tr-un mod aproape mecanic, potrivit principiu¬ 
lui de a se păstra cît mai multă tăcere şi de a 
se manifesta cît mai puţin interes pentru cli¬ 
ent, afară doar de servirea lui pur şi simplu. 
Dar să ne gîndim ce a reprezentat pentru Fi- 
garo meseria de bărbier ? Pentru el era un 
adevărat post de observator al caracterelor, 
aspiraţiilor, curentelor de cultură, nenumăra¬ 
tele ocazii de participare activă, fie chiar şi 

printr-o simplă convorbire, la viaţa unui me¬ 
diu cu infinite aspecte. Există deci specialităţi 
a căror îngustime şi monotonie pot fi în mod 
real învinse nu prin eforturi de îmbogăţire a 
conţinutului muncii, ci căutîndu-se antidotul 
uniformităţii în modul de practicare a contac¬ 
tului cu oamenii dacă ele oferă ocazii deose¬ 
bite pentru asemenea contacte. 

In sfîrşit, să afirmăm că acelaşi proces de 
ramificare, colectivizare şi mecanizare a pro¬ 
ducţiei care a împins şi continuă să împingă, 
în funcţie de faza în care se află, în direcţia 
unei diviziuni a muncii adverse personalităţii 
celor ce muncesc intră într-o fază în care se 
conturează nevoia unei specializări superioare, 
deschizând personalităţii muncitorului per¬ 
spectiva de a se dezvolta continuu. Avem aici 
în vedere faptul binecunoscut economiştilor că 
industria modernă, pe măsură ce instrumenta- 
lizarea înaintează, tinde să înlocuiască diviziu¬ 
nea muncii pe baza unor manipulări personale 
specifice cu una în funcţie de comandarea unui 
anumit tip de maşină. Acest gen de specializare 
nu mai echivalează cu transformarea omului 
într-un robot, ci în a-1 face un supraveghetor 
şi comandant peste roboţii-maşini. Această 
tendinţă creează o cu totul altă situaţie perso¬ 
nală — emoţională, motivaţională, intelec¬ 
tuală — şi, în general, o cu totul altă atitudine 
faţă de muncă. Funcţia de muncitor fizic se 
transformă într-o funcţie de tehnician, mun¬ 
citorul ajunge să fie funcţional apropiat de in¬ 
giner. întreaga problemă personalitate-specia- 
lizare îşi pierde, în principiu, acuitatea, cedînd 
locul altor aspecte actuale. 

Să trecem la problemele plănuirii în raport 
cu munca în colectiv. Intr-adevăr, aşa cum am 
reţinut de cîteva ori, nevoia şi posibilitatea de 
plănuire a acţiunii apare încă la acţiunile com¬ 
puse ale unui singur subiect, dar problema plă¬ 
nuirii se pune în întreaga sa amploare abia 
odată cu trecerea la munca colectivă. Abia aici se 

ivesc necesitatea ordonării activităţilor pe care le 
desfăşoară nişte subiecţi diferiţi şi, odată cu 
aceasta, nevoia unui sistem informaţional şi a 
unui sistem de principii de conducere. Şi acţiu¬ 
nile componente ale organelor unui subiect, 
de exemplu ale degetelor unui pianist, nece¬ 
sită puneri de acord în ceea ce priveşte sincro¬ 
nizarea şi succesiunea în timp, dar aici sincro¬ 
nizarea se realizează în parte în mod automat, 
în parte sub controlul unei singure constante 
individuale — senzorială sau reflexivă —, în 
timp ce pentru a pune de acord acţiunile unor 
indivizi diferiţi este necesară o înţelegere în¬ 
tre persoane în ceea ce priveşte alegerea auto¬ 
rilor acţiunilor, precum şi a locului şi momen¬ 
tului în care se vor executa aceste acţiuni. 
Pentru a face posibilă coordonarea informaţiei 
şi a recomandărilor necesare, pentru a asigura 
integrarea acţiunilor mai multor indivizi, de¬ 
vine necesară o pregătire a integrării sub forma 
unui plan în raport cu care trebuie date infor¬ 
mări şi recomandări. 

Aşadar, datorită particularităţilor pe care 
le-am enunţat ale acţiunilor colective, atît 
executarea planurilor cit şi întocmirea lor 
riscă, în mult mai mare măsură deoît în cazul 
acţiunilor unui singur subiect, să fie incoerente 
şi rigide. Insuficienta înţelegere între colabo¬ 
ratori duce la perturbări ale coordonării, de 
exemplu la abateri de la sincronizare, la împie¬ 
dicarea reciprocă aşa cum se întîmplă în bine¬ 
cunoscuta zicală „nu ştie stingă ce face dreap- 
ta“, la întreruperea continuităţii acţiunilor, de 
exemplu în cazul în care se schimbă persoa¬ 
nele din anumite posturi, atunci cînd urmaşul 
nu este bine informat asupra principiilor după 
care acţiona predecesorul. Iată cîteva exem¬ 
ple din viaţa curentă. Mai întîi un exemplu 
autentic din experienţa proprie a celui ce scrie 
aceste rînduri, un exemplu de adevărat lanţ de 
informaţii inexacte. într-o zi a sosit o invitaţie 

de a se ridica un document (în paranteză fie 
spus, doar cu o zi înainte de înmînarea lui). 
Destinatarul înştiinţării a fost anunţat de cel 
care a adus-o că trebuie să se prezinte la in¬ 
stituţia din strada N. Acolo s-a aflat că infor¬ 
maţia fusese greşită, indicîndu-se că, de fapt, 
trebuie să se prezinte la instituţia din str. S. 
Ajungînd la o intersecţie, neexistînd tăbliţe cu 
denumirile străzilor, solicitantul a început să 
întrebe pe trecători de strada S. şi a obţinut 
două informaţii diferite, ambele dovedindu-se 
false. Cînd, în sfîrşit, s-a prezentat la ora in¬ 
dicată la biroul indicat, i s-a spus că „astăzi 
nu se eliberează documente, fiind sîmbătă“, 
deşi în formularul de înştiinţare nu se preciza 
această excepţie. Cită tărăgăneală, cită pier¬ 
dere de timp de muncă plănuită, ce dezorgani¬ 
zare a unor lucrări colective, provocatoare de 
pierderi, de cîte ori cineva dintre participan¬ 
ţii la această muncă este scos la ore nepotrivite 
din locul de activitate a colectivului ! 

Mai notăm şi alte exemple. Solicitantul are 
numărul de chitanţă 6 073. La care ghişeu tre¬ 
buie să se prezinte dacă asemenea probleme se 
rezolvă numai la două ghişee, pe unul fiind o 
inscripţie din care rezultă că se ocupă de pose¬ 
sorii chitanţelor pînă la 6 000, iar pe celălalt de 
posesorii chitanţelor de la nr. 6 100 în sus ? 
Du-te, umblă, deranjează, ceartă-te pentru lo¬ 
cul la coadă, pierde timpul. Intr-un plan de 
utilizare a unor încăperi, o cameră este pre¬ 
văzută ca loc de prezentare a unei conferinţe, 
dar în aceeaşi zi şi la aceeaşi oră urmează să 
aibă loc în aceeaşi încăpere o adunare de dis¬ 
cuţie a unei organizaţii oarecare. Instanţele 
care au întocmit proiectul nu s-au pus de acord, 
de unde toată încurcătura. 

Intr-un alt caz, un examinator primeşte 
mandatul de a-i asculta pe candidaţi în anu¬ 
mite zile, iar dintr-o altă sursă primeşte, fiind 
membru al unui comitet, invitaţia de a se de- 

plasa în problemele cutărei organizaţii în cu¬ 
tare zile ; nepotrivire între planurile de func¬ 
ţionare a două instituţii subordonate, în prin¬ 
cipiu, aceluiaşi plan. 

Redacţia unei reviste este schimbată, menţi- 
nîndu-se însă profilul publicaţiei. Redacţia an¬ 
terioară avusese un anumit plan de alegere a 
materialelor şi de succesiune a redactării ma¬ 
terialelor aflate în portofoliu şi începuse cores¬ 
pondenţa cu autorii, cu tipografiile, cu instan¬ 
ţele finanţatoare etc. ; dar ea nu a transmis 
succesorilor informaţii corecte, sau le-a trans¬ 
mis numai parţial sau defectuos dintr-un alt 
punct de vedere. Evident că într-un asemenea 
caz se pierde continuitatea îndeplinirii planu¬ 
lui. Concluzia practică : atunci cînd se plănu¬ 
iesc acţiuni colective, trebuie să se aibă o 
deosebită grijă ca prin comunicări reciproce să 
se asigure nu numai coordonarea acţiunilor 
plănuite, ci şi coordonarea activităţilor care 
converg spre înlocuirea planului. 

Totuşi orice punere de acord consumă timp, 
iar instrumentalizarea înţelegerii la distanţă 
(telegrafia, telefonia, televiziunea) reduce în- 
tr-adevăr într-o importantă măsură durata 
acestui proces, dar nu-1 reduce la zero. Ori¬ 
cum ar fi, procesele de punere de acord con¬ 
sumă foarte mult timp, ceea ce atrage după 
sine, în mod inevitabil, o pronunţată rigidizare 
atît a întocmirii cit şi a realizării planurilor 
privind acţiunile colective în comparaţie cu 
procesele de plănuire a acţiunilor compuse ale 
unui singur subiect. Aici intră în joc, între al¬ 
tele, sistemul de raportare sau funcţia de înşti¬ 
inţare a instanţelor de control asupra stării de 
îndeplinire a recomandărilor date. Dat fiind că 
modificările de plan raţionale în cursul reali¬ 
zării lui, ca şi completarea acestuia în locurile 
lăsate spre decizie ulterioară depind de ceea 
ce s-a îndeplinit şi de constatările făcute în 
timpul muncii în ceea ce priveşte raţionaliza¬ 
rea planului, aceste modificări se aplică după 

luarea la cunoştinţă a dărilor de seamă, ceea 
ce în mod inevitabil atrage după sine reduce¬ 
rea ritmului schimbărilor. Pe de altă parte, 
deoarece orice schimbare a derulării lucrurilor, 
adaptată la modificările de plan, trebuie pre¬ 
cedată de comunicarea acestora către execu¬ 
tanţi, ceea ce, la rândul său, necesită un anu¬ 
mit timp, ritmul de schimbare se încetineşte 
şi mai mult. Să mai adaugăm că atît întocmi¬ 
rea cît şi modificarea planurilor acţiunilor co¬ 
lective sînt, de regulă, ele însele rezultatul unei 
activităţi colective, necesitînd o înţelegere în 
sensul unui schimb de informaţii şi în sensul 
unei puneri de acord între cei ce conlucrează. 
Toate faptele de mai sus fac ca plănuirea ac¬ 
ţiunilor colective să fie în mod inevitabil mai 
puţin elastică decît plănuirea acţiunilor unui 
singur subiect. De aici recomandarea de a se 
reduce la minimum tot ceea ce este o sursă de 
rigiditate. Este importantă nu ntimai raţionali¬ 
zarea raportării şi, în general, a oricărei sar¬ 
cini de informare, dar şi evitarea includerii în 
plan a orice ar putea fi lăsat în grija executan¬ 
ţilor, în funcţie de succesiunea evenimentelor 
de care depind, într-un fel sau altul, deciziile 
acestora din urmă. Ca să nu fie rigid, un plan 
nu trebuie să fie prea amănunţit. 

Iată un exemplu de elasticizare posibilă a 
unui plan. Să nu includem specificarea lucră¬ 
rilor intenţionate în planul de activitate al 
unei societăţi ştiinţifice şi să ne rezumăm la o 
caracterizare generală a intenţiilor şi la suma 
globală a cheltuielilor preliminate. în acest caz 
se vor putea introduce în plan schimbările re¬ 
feritoare la selecţionarea lucrărilor pe măsura 
evoluţiei lor reale, fără a se încetini munca şi 
fără a include în plan amănunte neesenţiale. 
Dealtfel, acest lucru nu este decît un caz par¬ 
ticular al libertăţii de virament, adică al mută¬ 
rii de la un capitol la altul a cheltuielilor pre¬ 
liminate. Este important să se poată muta, în 
cadrul planului, fără a-1 reface, cel puţin unele 

sume de la o rubrică la alta, pe măsură ce apar 
nevoi vitale de asemenea operaţii, de exemplu 
să se poată cumpăra o lampă nouă în locul 
uneia deteriorate, folosindu-se în acest scop nu 
sumele alocate pentru rechizite, ci din cele 
pentru material didactic, dacă la acest capitol 
avem un excedent, iar în celălalt un deficit de 
fonduri băneşti preliminate. In absenţa unor 
asemenea posibilităţi, planul devine prea rigid, 
modificarea lui are loc cu întîrzieri contrare 
scopului, iar dacă modificările nu pot fi reali¬ 
zate acest lucru se întîmplă în dauna eficien¬ 
ţei de funcţionare a instituţiei care se călău¬ 
zeşte după el. Asemenea excese de rigiditate a 
planului sînt legate într-un mod cît se poate 
de strîns de excesul de centralizare de care ne 
vom ocupa imediat. 

Dar înainte de a trece la această temă să ne 
oprim pentru o clipă la problemele de eficien- 
tizare a informaţiei, atît de importantă pentru 
întocmirea şi realizarea planurilor de acţiuni 
colective. Ce calităţi trebuie să cerem unui bun 
serviciu de informaţii ? încercăm să le redu¬ 
cem la următoarele ; promptitudine, exactitate, 
amănunţime (mai precis o amănunţime adec¬ 
vată), lizibilitate, univocitate. La acestea se 
adaugă capacitatea celor ce o recepţionează de 
a înţelege limbajul în care este prezentată in¬ 
formaţia. Din păcate, sub toate aceste aspecte, 
societatea noastră poloneză este încă foarte pu¬ 
ţin evoluată, în mare măsură datorită neglijării 
valorilor generale ale lucrului bine făcut. Ast¬ 
fel, de exemplu, promptitudinea informaţiei 
depinde într-o mare măsură de ordinea în care 
sînt puse materialele. Dar iată ce se întîmplă. 
Un solicitant se prezintă la un birou într-o pro¬ 
blemă, de exemplu pentru a obţine un loc în¬ 
tr-un sanatoriu. Aşteaptă mult pentru ca în cele 
din urmă să fie rugat (ar fi bine dacă ar fi in¬ 
vitat cu politeţea cuvenită) să se ostenească în 
ziua următoare. De ce ? Intr-adevăr, hotărârea 
de a-1 trimite la sanatoriu este luată, există 

repartiţie, dar din te miri ce cauză ea nu poate 
fi găsită destul de repede, fiindcă hârtiile zac 
claie peste grămadă, în teancuri haotice, ne- 
fiind îrică rânduite după alfabet, nici după dată, 
nici după vreun alt criteriu care să îngăduie 
funcţionarului ce caută prin ele să le identi¬ 
fice repede, în caz de nevoie, în dosarul res¬ 
pectiv. 

Evocăm încă un exemplu autentic de infor¬ 
mare eronată, care deci nu satisface postula¬ 
tul de exactitate sau de adevăr. Funlcţionarul 
de la serviciul de informaţii al gării A a co¬ 
municat fără nici o ezitare că luînd un tren 
spre C se poate coborî în gara intermediară B 
şi relua călătoria spre C după cîteva ore cu 
biletul obişnuit, fără nici o plată suplimen¬ 
tară, cu condiţia ca întreaga călătorie să aibă 
loc în ziua cu care este datat biletul. Proce- 
dînd în felul acesta, un călător a avut neplă¬ 
ceri : s-a pus la îndoială valabilitatea biletului 
său, i s-a cerut pe nedrept să achite o taxă 
suplimentară, deoarece iriformaţia pe care o 
primise fusese falsă. 

O înştiinţare într-un caz special şi cu atît 
mai mult într-un caz general se poate referi la 
acţiuni viitoare ; dacă este vorba de acţiuni 
ale informatorului, atunci exactitatea înştiinţă¬ 
rii depinde de faptul dacă acesta a acţionat 
mai tîrziu decît propria sa comunicare. Dacă a 
procedat altfel, înoît informaţia se dovedeşte 
a' fi greşită, atunci vorbim de o lipsă de cuvânt 
a informatorului (cu atît mai gravă dacă înştiin¬ 
ţarea are caracterul unei obligaţii). Cît de trist 
este să constatăm şi totuşi cît de greu ne vine 
să nu constatăm faptul că lipsa de cuvînt se 
întinde la n'oi ca o epidemie, fiind una din cau¬ 
zele de căpetenie ale neajunsurilor noastre în 
ceea ce priveşte lucrul bine făcut. 

înainte de a pleca într-o călătorie cu dată 
fixă, cineva şi-a dat hainele la o curăţătorie 
chimică şi o carte la legat. Nici una dintre aceste 
operaţii nu se face la timp. Un funcţionar se 

angajează să întocmească un referat pînă la o 
anumită dată. Ziua a trecut, referatul ia-1 de 
unde nu-i. Deci un nou termen. Din nou refe¬ 
ratul nu este gata etc. O întreagă duzină de 
amîriări. Cum să lucrezi în colectiv cu aseme¬ 
nea oameni ? 

Dacă exactitatea unei informaţii depinde de 
adevărul ei, fiind opusă informării eronate, 
amănunţimea este opusă generalităţii şi este o 
formă a exactităţii, una din calităţile lucrului 
bine făcut, avînd aplicaţii şi dincolo de dome¬ 
niul comunicărilor. O ştire este suficient de de¬ 
taliată întotdeauna şi numai dacă comunică tot 
ce este necesar în problema respectivă. Dacă, 
de exemplu se pune întrebarea cînd pleacă un 
anumit tren şi se obţine răspunsul „după 
amiază 11 , nu i se poate da calificativul de amă¬ 
nunţită. Este de prisos să mai adaugăm că 
amănunţimea unei comunicări pune în valoare 
avantajele praxeologice numai dacă este ade¬ 
vărată. De exemplu, o promisiune nerespectată 
nu este cu nimic mai bună dacă în ea s-au pre¬ 
cizat timpul şi locul cu toată amănunţimea. 
Dimpotrivă, o amănunţime eronată înrăutăţeşte 
valoarea unei comunicări, deoarece adaugă la 
eroarea de conţinut pe cea privind anumite ca¬ 
racteristici ale acestui conţinut, reducând gama 
posibilităţilor de acţiune ale persoanei infor¬ 
mate, de exemplu în cazul în care se promite 
să se vină intr-un anumit loc la o anumită oră, 
iar persoana informată include în plănuirea ac¬ 
ţiunilor sale termenul indicat. Se numeşte lipsă 
de punctualitate nerespectarea cuvîntului dat 
în ceea ce priveşte termenele asupra cărora se 
cade de acord. Dacă menţionăm acest termen 
curent, este pentru ca, împreună cu cititorii, să 
punem semnul exclamaţiei după expresia „lipsă 
de punctualitate" ! Căci acesta este unul din¬ 
tre defectele care dezorganizează cel mai mult 
acţiunile colective de la noi, în afara acţiuni¬ 
lor supuse unei discipline stabilite şi executate 
de conducători. 


281 



Locul următor în lipsa de valori ale unei 
bune informaţii îl ocupă lizibilitatea ei. Avem 
aici în vedere ceva mai mult decît ceea ce se 
înţelege prin acest cuvînt în limbajul curent. 
Pe noi ne preocupă ansamblul de trăsături ale 
unui anunţ informativ oare contribuie la înţe¬ 
legerea corectă a conţinutului comunicării de 
către cel ce o recepţionează. în primul rînd, o 
condiţie a ceea ce în mod obişnuit numim li¬ 
zibilitate, adică desenarea clară a contururilor 
literelor sau (prin extensiune la domeniul au¬ 
ditiv) rostirea expresivă a cuvintelor şi locu¬ 
ţiunilor, în al doilea rînd accesibilitatea fizică 
a enunţului, în al treilea rînd ca el să fie ex¬ 
primat într-o limbă pe care o înţelege desti¬ 
natarul. Atunci cînd crainicul unei gări emite 
o bolboroseală amorfă, din oare călătorii nu 
desluşesc decît cu greu invitaţia finală „pof¬ 
tiţi în vagoane !“, cînd un aviz sub forma ul¬ 
timei copii de indigou, cu litere şterse, se pune 
într-un colţ întunecos, la distanţă de un' metru 
în spatele unei bariere pe care publicul n-are 
voie s-o treacă, cînd conţine termeni tehnici 
de neînţeles pentru acest public, în aceste ca¬ 
zuri avem exemple de comunicări ilizibile în 
înţelesul nostru. Gradul de satisfacere a condi¬ 
ţiilor de lizibilitate de mai sus depinde într-o 
anumită măsură de destinatar. Cine are o ve¬ 
dere bună sau ochelari potriviţi poate să des¬ 
cifreze un anunţ chiar dacă este plasat mai 
departe sau într-un loc prost luminat. Cine cu¬ 
noaşte binb domeniul abordat într-o comuni¬ 
care şi este versat în ascultarea unei rostiri 
bolborosite surprinde sensul unei informaţii 
chiar în cazurile în care persoanele neavizate 
înregistrează doar un şir de suriete nearticu¬ 
late. Cît de bine citesc cercetătorii iniţiaţi in¬ 
scripţiile şterse de pe pietre vechi, ajutîndu~se 
cu simţul tactil al degetelor sau producînd um¬ 
bre cu ajutorul unor felinare ţinute lateral 
faţă de urmele denivelărilor de pe suprafeţele 
unor lespezi de piatră ! In sfîrşit, celui ce ştie 

să citească într-o anumită limbă informaţia îi 
este nemijlocit accesibilă, în timp ce altcineva 
nu-i poate surprinde sensul decît cu ajutorul 
unor terţe persoane. De aici postulatul comu¬ 
nităţii de limbă a membrilor unui colectiv şi, 
în ultimă analiză, postulatul unei limbi comune 
a întregii omeniri reunite într-o singură eco- 
n'omie care îi cuprinde pe toţi. 

Să mai adăugăm cîteva observaţii pe tema 
înţelegerii între membrii unui colectiv. Prima 
este că ceea ce s-a spus pînă aici s-a referit la 
relaţiile lingvistice, la comunicarea unor idei 
prin intermediul limbii vorbite sau scrise, pe 
care nu o poate practica decît omul, singura 
specie de vieţuitoare de pe pămînt înzestrată 
cu această aptitudine. Acelaşi om poate însă să 
recepţioneze şi semdale, aşa cum un fluierat 
provoacă o anumită mişcare la un cîine dresat; 
omul poate să emită asemenea semnale. Acest 
gen de informare este şi el folosit în relaţiile 
dintre oameni, şi încă pe scară mare. De exem¬ 
plu, semnele de circulaţie care avertizează la 
început prin traducere în limbajul obişnuit cu 
privire la apropierea unei treceri peste o cale 
ferată, a unui pod, a unei curbe ce urmează 
peste cîteva sute de metri etc., dar cu timpul 
încep să funcţioneze în cel de-al doilea mod, 
astfel încît un conducător rutinat execută ma¬ 
şinal mişcarea corespunzătoare semnului pe care 
îl zăreşte. De aceea este foarte important ca 
semnele de acest gen să fie instalate pe în¬ 
tregul teritoriu pe care activează membrii co¬ 
lectivului respectiv, ca ele să nu fie schimbate 
decît atunci cînd nu se poate altfel şi numai 
după exerciţii de dezvăţare şi reînvăţare. Cîte 
încurcături, cîtă stînjenire reciprocă, cîte ac¬ 
cidente se datorează faptului că aici circulaţia 
se desfăşoară pe dreapta, iar la o mică dis¬ 
tanţă mai încolo, dincolo de frontieră, se cir¬ 
culă pe stîn'ga, că în unele ţări semnalul roşu 
înseamnă interzicerea circulaţiei, iar în altele 
el dă cale liberă etc. 

In al doilea rînd, adeseori la un serviciu de 
informaţii poate exista o lipsă de raţionalitate 
datorită introducerii unor modificări în dome¬ 
niul cutărei funcţii fără a se opera modificările 
respective şi în domeniul informaţiei. Unul din 
exemplele cele mai răspîndite de asemenea de¬ 
fecţiuni determinate de automatism este mo¬ 
dificarea traseelor de transport urban fără a 
se opera schimbările corespunzătoare în tăbli¬ 
ţele informatoare din staţii. 

Acelaşi automatism face ca adeseori afişele 
să nu-şi atingă scopul, pierzîndu-se în mulţimea 
de afişe perimate, dar neînlăturate. La noi 
aceasta este imaginea curentă a unui panou sau 
a unei coloane de afişaj. Aceasta în ciuda fap¬ 
tului că un bun serviciu de informaţii nu pre¬ 
supune numai ca să se comunice un conţinut 
corespunzător la locul şi în momentul potrivit, 
dar şi să se înlăture imediat afişele, anunţu¬ 
rile, instrucţiunile superflue de vreme ce ele 
au devenit inutile. Dacă afişele rămîn pe loc, 
ele devin imediat dăunătoare, deoarece un anunţ 
actual, în loc să atragă atenţia celor interesaţi 
asupra sa, se pierde în abundenţa de texte 
inutile. în felul acesta, cei interesaţi se obiş¬ 
nuiesc să treacă cu vederea afişele intr-adevăr 
importante pentru că observă mereu lipsa de 
actualitate a celei mai mari părţi de afişe 
moarte, dar totuşi oferite spre lectură. 

In sfîrşit, o ultimă observaţie. Sistemele de 
semne de comunicaţie — ca, de exemplu, lim¬ 
bile etnice, notaţiile muzicale, modalităţile de 
notări ale calculelor etc., cu excepţia unora ar¬ 
tificiale, cum sînt simbolurile logice siau termi¬ 
nologia chimică — nu s-au format potrivit unui 
plan dinainte stabilit, ci printr-o cooperare 
spontană în cadrul căreia accidentalul s-a ames¬ 
tecat cu eforturi sistematice parţiale. In! felul 
acesta, în aceste sisteme au intervenit nume¬ 
roase elemente iraţionale, diferite defecţiuni 
din punctul de vedere al lucrului bine făcut. 
Această constatare se referă, între altele, şi la 

aparatura care s-a format prin mijlocirea func¬ 
ţiei de comunicare, aparatură pe care o repre¬ 
zintă limba scrisă. De aceea, din acest punct 
de vedere, sînt necesare schimbări în mai bine 
ale scrisului şi ale notaţiilor. Ca exemplu ne 
poate servi desfiinţarea recentă în scrisul lim¬ 
bii ruse a aşa-numitului semn tare, inutil pen¬ 
tru pronunţarea actuală şi care se punea la 
sfîrşitul a numeroase cuvinte, precum şi renun¬ 
ţarea la două reprezentări grafice ale sunetu¬ 
lui „ie“. Prima reformă satisface postulatul cu¬ 
răţeniei muncii prin aceea că a înlăturat din 
textele imprimate o relicvă inutilă, fiind în ace¬ 
laşi timp un pas în direcţia economizării con¬ 
sumului de cerneală de tipografie (s-a econo¬ 
misit circa 9%) ; a doua a simplificat modul de 
a scrie şi a degrevat şcoala. S-a economisit un 
mare efort putîndu-se renunţa la învăţarea pe 
de rost a unor lungi liste de cuvinte în care su¬ 
netul „ie“ era redat prin litera „iat“. Aseme¬ 
nea reforme nu pot fi prea frecvente, căci ele 
necesită nu numai învăţarea de către un număr 
mare de oameni a noului sistem ameliorat, dar 
şi dezvăţarea oamenilor de obiceiurile vechi, 
costurile tranziţiei fiind considerabile. Dar ast¬ 
fel de reforme practicate din timp în timp dau 
rezultate excelente, fapt dovedit iîu numai de 
exemplul lingvistic de mai sus, dar şi de renun¬ 
ţarea pe o mare parte a globului la sistemele 
tradiţionale de măsură în favoarea sistemului 
zecimal („metric 14 ), incomparabil mai operativ. 

Mijlocirea şi instrumentalizarea tot mai pro¬ 
nunţate ale metodelor de comunicare obligă la 
reforme ale acestor sisteme, uneori sub perico¬ 
lul unor consecinţe grave. De exemplu scrie¬ 
rea chineză, chiar şi sub forma ei extrem de 
simplificată pe care a îmbrăcat-o îri limba ja¬ 
poneză, face aproape eu totul zadarnică utili¬ 
zarea maşinii de scris, instrument necesar în 
condiţiile actuale. Piedica principală este nu¬ 
mărul mare de semne ale acestei scrieri. Din 
această cauză, firmele japoneze sînt nevoite ca 

în relaţiile lor comerciale reciproce, care se re¬ 
zolvă prin intermediul maşinii de scris, să facă 
apel la limba engleză. 

Trecem la problemele centralizării, a căror 
esenţă constă în dependenţa practică a unor 
membri ai colectivului de un membru al ace¬ 
luiaşi colectiv, relaţia de dependenţă practică 
a unui subiect faţă de un alt subiect dintr-un 
anumit purict de vedere constînd în aceea că 
comportarea voită a primului subiect este din¬ 
tr-un anumit punct de vedere opera intenţionată 
şi a celui de-al doilea subiect. Intr-un caz par¬ 
ticular, acesta este un raport între un execu¬ 
tant şi persoana care dă ordine, aceasta din 
urmă reprezentînd, în cele mai multe cazuri, 
principalul liant al colectivelor. Ea va fi centrul 
cardinal al consideraţiilor la care trecem acum. 
Intr-un sens mai larg, un colectiv — şi o in¬ 
stituţie — poate fi considerat în raport cu ma¬ 
terialul şi cu aparatura acţiunii colective ca su¬ 
biect al acţiunii. Dintr-un alt punct de vedere, 
el mai poate fi privit şi ca aparatură şi ca ma¬ 
terial al acţiunilor conducătorilor. Printre pro¬ 
blemele care se conturează atunci cînd privim 
materia din acest punct de vedere, cea a cen¬ 
tralizării este dominantă. 

Antinomia de căpetenie a organizării coope¬ 
rării se desprinde chiar şi în colectivele formate 
din subiecţi între care există o dependenţă 
practică. O persoană dependentă dintr-un anu¬ 
mit punct de vedere (şi cu atît mai mult dacă 
este dependentă din mai multe puncte de ve¬ 
dere sau în domeniul tuturor acţiunilor comune) 
nu execută acţiunea respectivă la alegerea sa, 
această acţiune nu este un efect al iniţiativei 
sale. Un individ prins din punct de vedere eco¬ 
nomic şi global în reţeaua unei astfel de de¬ 
pendenţe se simte — şi în mare măsură pe bună 
dreptate — puternic limitat din punct de ve¬ 
dere al posibilităţii de a desfăşura o acţiune 
creatoare şi de a exprima în ea interesele sale, 
se simte împins de pe poziţia de autor — în 



deplinul înţeles al acestui cuvînt — în poziţia 
de instrument al cuiva, de maşină, de automat. 
Remediul principal împotriva slăbirii eficienţei 
provenind din această cauză noi îl vedem nu 
în transformarea oamenilor în nişte executanţi 
lipsiţi de aspiraţia unei creaţii individuale, ci 
în respectarea acestor aspiraţii în limitele pe 
care le trasează necesitatea unei acţiuni colec¬ 
tive eficiente. Acest lucru este favorizat de : 
1) limitarea dependenţei practice a individului 
B de individul A numai la anumite acţiuni, 
funcţiuni, sarcini ; 2) o asemenea organizare a 
relaţiilor încît individul B să depindă în sens 
practic de individul A din unele puncte de ve¬ 
dere, iar individul A de individul B din alte 
punlcte de vedere ; 3) limitarea sferei dirijate 

prin ordine la un anumit cadru care să permită 
executantului să-şi desfăşoare inventivitatea în 
acest cadru. 

Ad 1. Dependenţa pe bază de contract de 
muncă se deosebeşte fundamental de depen¬ 
denţa sclavagistă, căci sclavul trebuie să execute 
orice îi porunceşte proprietarul persoanei sale. 
Ad 2. Un individ poate să depindă în sens prac¬ 
tic de un alt individ în privinţa unei lucrări 
anumite, de exemplu un lăcătuş de un maistru 
în atelier, dar poate fi superiorul acestuia din 1 
urmă în cadrul sindicatului lucrătorilor din în¬ 
treprinderea respectivă. Ad 3. Situaţia relaxării 
restricţiilor : învăţătorul este obligat să-i înveţe 
pe elevii din clasa sa o anumită materie, de 
exemplu istoria literaturii naţionale după un 
plan desfăşurat pe ore în cursul unui an, res- 
pectînd cu stricteţe textul unui manual, cu aju¬ 
torul unei metode date (de exemplu al expu¬ 
nerii şi al unor rezumate scrise). Situaţia care 
permite învăţătorului să-şi desfăşoare creativi¬ 
tatea : i se dă ca scop să aducă clasa la cunoaş¬ 
terea materiei la sfîrşitul perioadei de învăţă- 
mînt, lăsîndu-i-se libertatea de a alege un 
manual, a desfăşurării materiei în timp, a me¬ 
todei de predare (el poate recurge, de exemplu, 

la metoda convorbirilor, să ceară referate ver¬ 
bale etc.). 

Este greu să n'egăm faptul că toate remediile 
enumerate reprezintă o limitare directă sau in¬ 
directă a celui care dă ordine. Prin firea lu¬ 
crurilor, darea de ordine favorizează tendinţa 
de a-1 trata pe executant ca pe ceva care nu este 
decît o unealtă, o unealtă cit mai operativă şi 
ca atare cît mai standardizată, în timp ce exe¬ 
cutantul ţine să nu devină o simplă unealtă. 
Primul greşeşte adeseori comportîndu-se cu co¬ 
laboratorii ca şi cum aceştia ar fi nişte ele¬ 
mente ale aparaturii, în timp ce cel de-al doi¬ 
lea doreşte să fie tratat ca un coautor, şi nu ca 
un instrument. Un compromis rezonabil este 
posibil şi necesar în această privinţă, iar con¬ 
trolul principiilor care guvernează acest com¬ 
promis din partea colectivului poate aduce o 
contribuţie utilă la o bună reglementare a re¬ 
laţiilor. Idealul de robot ar fi un automat care 
s-ar descurca în diferite situaţii. Un automat 
cu mişcări univoc determinate pentru fiecare 
situaţie tip nu ar satisface această condiţie pe 
care ar îrideplini-o tocmai un robot care este 
un subiect al acţiunii. Nu este nevoie decît de 
a-i lăsa posibilitatea să rezolve în mod de-sine- 
stătător problemele, evident în cadrul unor li¬ 
mite rezonabile, determinate de condiţiile 
obiective ale acţiunii colective. Problema de că¬ 
petenie a organizării acţiunilor colective nu 
constă numai în a preveni nivelarea, ci şi în a 
potenţa în mod indirect creativitatea membri¬ 
lor după ce aceştia au părăsit mica producţie 
individuală şi s-au încadrat în producţia co¬ 
lectivă. Perspectivele de rezolvare a acestei pro¬ 
bleme se conturează poate în modul cel mai 
pregnant în domeniul didactic, şi în special în 
domeniul învăţământului de cultură generală, 
privit nu ca o simplă transmitere de informaţie 
şi ca dezvoltare a intelectului. Este însă greu 
de imaginat să se reproducă individualizarea 

execuţiei, de exemplu, în domeniul dimensiu¬ 
nilor unor şuruburi standardizate. Dar şi aici, 
ca şi în producţia de fabrică a unor produse 
standardizate, este posibilă creaţia în execuţie, 
fie şi sub forma unor raţionalizări de jos sau 
a invenţiilor la locul de muncă, având ca obiect 
aducerea unor ameliorări constructive sau ma- 
nipulative, sau sub forma unor consultaţii date 
de către executanţi celor care dau ordine, pri¬ 
mii avînd o experienţă sui-generis, etc. Intr-un 
cuvânt : sub forma unor forme de cooperare care 
favorizează o situaţie în care executantul nu 
este şi ca atare nici nu se simte ca un simplu 
executant al unor ordine date de alţii. 

în sfârşit, se cere examinată în'că una din 
problemele de căpetenie ale organizării mo¬ 
derne a muncii, şi anume problema motivaţiei, 
în general, oamenii muncesc fiindcă nu au în¬ 
cotro. Acest lucru este valabil şi la participan¬ 
ţii la lucrările colective, deci la masa muncito¬ 
rilor de fabrică, la funcţionarii de birou, la 
ostaşii care îşi satisfac stagiul militar obliga¬ 
toriu, la elevii de şcoală etc. Nu importă aici 
faptul că constrângerea este de diferite feluri, 
că ea este economică (nevoia de a asigura mij¬ 
loacele de subzistenţă), în cazul muncitorilor şi 
al funcţionarilor de birou, ea este o constrân¬ 
gere prin ordin susţinut de o sancţiune juridică 
sau chiar prin ameninţarea cu nimicirea, în 
cazul soldatului, constrângerea prin cerere insis¬ 
tentă din partea tutelei familiei sau a celei pu¬ 
blice, în cazul tineretului şcolar, în acest caz 
şi constrângerea executată de situaţia socială, 
care face ea cei ce nu se folosesc în tinereţe de 
posibilitatea de pregătire oare li se oferă o duc 
mai prost. Important este faptul că individul 
care acţionează se simte prost pentru că nu are 
încotro, prost în comparaţie cu cel ce acţionează 
cu tragere de inimă şi că, datorită acestui fapt, 
el acţionează cu mai puţină eficienţă, fie şi da¬ 
torită faptului că el nu vede nici un motiv să 
producă mai mult decît minimul necesar pentru 

a eluda sancţiunea conţinută în constrîngere. 
Pe praxeologul preocupat (în limitele speciali¬ 
tăţii sale) exclusiv de problema eficienţei ac¬ 
ţiunilor nu-1 interesează în mod direct faptul 
că individul se simte prost. Dar praxeologul 
este nevoit să se intereseze în mod indirect şi 
de problema înlăturării sau cel puţin a atenu¬ 
ării acestei stări negative de care sînt cuprinşi 
cei care execută lucrările tocmai din această 
cauză. Astfel i se ridică problema motivaţiei, 
deosebit de importantă cu referinţă la lucră¬ 
torii de fabrică, care execută munci predomi¬ 
nant fizice. Cititorii atenţi ar putea fi dispuşi 
să ne acuze că întreprinldem încercări dinainte 
sortite eşecului. Ar putea să pară că sîntem în 
căutarea unor condiţii în care munca să devină 
o activitate neconstrînsă (ceea ce ar fi, pur şi 
simplu, o contradictio in adiecto) sau că specu¬ 
lăm asupra unei stări de lucruri în care am pu¬ 
tea exista fără a munci. Sîrftem însă departe de 
aşa ceva. Nu ne propunem nici unul din aceste 
două scopuri himerice. Noi căutăm rezolvarea 
problemei motivaţiei într-o altă direcţie. Ches¬ 
tiunea este ca omul să facă cu tragere de inimă 
ceea ce este obligat să faică ; să facă ceea ce 
este obligat să facă nu numai pentru că este 
obligat; să găsească în ceea ce este obligat să 
facă o plăcere şi în felul acesta să multiplice 
eficienţa muncii sale, dedicîndu-i-se cu gene¬ 
rozitate. 

Cit de uşor se rezolvă această problemă în 
activitatea tineretului şcolar ! Nu trebuie decît 
ca temele şcolare să fie interesante, trebuie tre¬ 
zită conştiinţa faptului că, învăţînd, tînărul sau 
tînăra dobîndeşte o competenţă pe care o vi¬ 
sează sau de a cărei utilitate pentru sine îşi dă 
seama, să se apribdă în ei entuziasmul şi am¬ 
biţia pentru strădanii îndreptate spre mai bi¬ 
nele şi propăşirea aptitudinilor umane, să fie 
atraşi într-o întrecere etc., şi munca tuturor 
acestor fiinţe, neîncetînd să fie constrânsă (căci 

vai de cel ce nu vrea să înveţe !), dobînldeşte o 
motivaţie pozitivă şi dătătoare de satisfacţii, 
datorită căreia oamenii devin mai eficienţi. In 
acest caz şi din anumite puncte de vedere se 
schimbă şi genul de constrîingere. Se vor putea 
trece pe planul al doilea ameninţările cu sanc¬ 
ţiuni, „obligarea la învăţătură prin disciplină 11 . 
Elevul va rezista la ispita neglijenţei pentru că 
şi-ar reproşa singur că se comportă cu atîta 
lipsă de înţelepciune, pentru că ar provoca 
oprobriul colegilor săi stimaţi pentru că lucrează 
bine, ar pierde prilejul unor evidenţieri bine¬ 
meritate etc. 

Evident ,că problema care ne interesează aici 
nu este în' mod special caracteristică muncilor 
colective. Aceasta este una din principalele 
chestiuni biotehnice. încă grecii din antichitate 
au pus-o în forma sa cea mai generală, spunând 
că „oamenii trebuie învăţaţi să facă de bunăvoie 
ceea ce sînt obligaţi să facă“. Noi n'e străduim 
aici să aplicăm această maximă generală la pro¬ 
blema îmbunătăţirii motivaţiei lucrărilor co¬ 
lective în general, problemă care se pune în 
modul cel mai acut (în afara muncii la galeră) 
în domeniul unităţilor de producţie şi cel al bi¬ 
rourilor de toate felurile. Ea îmbracă forma cea 
mai ascuţită în cadrul muncii salariate din 
orânduirea capitalistă, unde munlcitorul salariat 
este prins în reţeaua muncii colective, având ca 
scop principal îmbogăţirea altor persoane parti¬ 
culare. Ar fi ridicol să presupunem că acest 
scop este în stare să provoace la muncitor o 
motivaţie euforizantă. Dar încă în cadrul orîn- 
duirii capitaliste atît moraliştii cit şi econo¬ 
miştii se străduiau să trezească sau să reînvie 
alte motivaţii pentru a face pe muncitori să 
lucreze cu tragere de inimă şi, ca atare, mai 
eficient. 

Să sintetizăm motivele muncii muncitorilor 
în orînduirea capitalistă. Motivul de căpetenie 
este constrîngerea economică. Cine nu mun- 

ceşte nu va avea cele de trebuinţă pentru su¬ 
pravieţuirea sa şi a alor săi. Acelaşi motiv îi 
obligă pe oamerii să se angajeze în munci grele 
şi de lungă durată, în special datorită concu¬ 
renţei pentru locuri de muncă din partea şo¬ 
merilor. Dar atît rezistenţa organizată a mun¬ 
citorilor cît şi înţelegerea interesului propriu 
al proprietarilor, ca, dealtfel, şi presiunea opi¬ 
niei publice, sensibilă la criteriile etice în ţările 
cu o mai înaltă cultură morală, fac ca chiar şi 
în' ţările capitaliste să se caute şi alte motive 
pentru muncă decît simpla nevoie de a scăpa 
de mizerie şi se dezavuează formele de muncă 
spre care nu l-ar putea înclina pe om decât o 
asemenea nevoie. Mai degrabă tinde să se tre¬ 
zească la muncitor dorinţa de a-şi ridica nive¬ 
lul de viaţă prin mărirea cîştigului cu ajutorul 
salarizării în acord, al premiilor pentru reali¬ 
zări excepţionale etc. Se depun eforturi pen¬ 
tru ca, eliberîndu-se munca de ceea ce este 
deosebit de penibil, de exemplu sf orţarea isto¬ 
vitoare, monotonia, zgomotul, adversitatea me¬ 
diului, să se facă interesantă şi executarea ei 
plăcută cu ajutorul unor conferinţe, al unor 
emisiuni radiofonice şi reprezentaţii cinemato¬ 
grafice etc. Există o grijă ca munlcitorii să nu 
se simtă inferiori din punct de vedere social 
faţă de persoanele din conducere, introducîn- 
du-se în acest scop forme de comunicare cama¬ 
raderească a tuturor cu toţi. Există strădania 
de a se atenua aversiunea faţă de muncă izvo- 
rînd din conştiinţa faptului că forţele se iro¬ 
sesc spre profitul unor persoane particulare, 
care adeseori duc o viaţă de lux, parazitară. 
Acest lucru se realizează în parte printr-o per¬ 
suasiune raţională, în parte prin atragerea unor 
muncitori la portofoliul de acţiuni ale societăţii 
respective etc. Persuasiunea raţională constă în 
demonstraţia că, indiferent de profitul între¬ 
prinzătorului, munca creează bunuri publice, 
căci, deşi o fabrică de medicamente, de exem- 

piu, realizează mari cîştiguri de pe urma lor, 
medicamentele ca atare servesc la ameliorarea 
stării de sănătate a întregii societăţi. Toate 
aceste argumente dau anumite efecte, deşi aces¬ 
tea nu sînt decît parţiale. In capitalism rămîne 
faptul că o mare parte din venitul public este 
apropriată de proprietarii mijloacelor de pro¬ 
ducţie, ceea ce este o sursă permanentă de amă¬ 
răciune pentru muncitori şi de înăbuşire a do¬ 
rinţei lor de a munci. 

In socialism apare un important motiv spe¬ 
cific, dorinţa de a lucra spre binele proprieta¬ 
rului public, căruia îi aparţin mijloacele de 
producţie, şi dispare motivul de amărăciun'e din 
cauza muncii prestate pentru proprietarii pri¬ 
vaţi. în orînduirea socialistă, muncitorii ca 
clasă sînt proprietari ai mijloacelor de produc¬ 
ţie şi consumatorii produselor lor. Conştiinţa 
acestui fapt este un imbold în muncă. Dar, în- 
trucît socialismul se călăuzeşte după lozinca 
„fiecăruia după munca sa“, motivaţia prin grija 
pentru existenţa proprie şi a familiei continuă 
să fie actuală. 

Am afirmat mai sus că problemele centrali¬ 
zării apar pe fondul relaţiilor de dependenţă 
practică, ceea ce ne-a determinat să evocăm 
în primul rînd acele probleme devenite actuale 
pe care le implică în mod nemijlocit această 
dependenţă, indiferent de problemele centrali¬ 
zării. Acum nb vom ocupa tocmai de acestea 
din urmă. Prin centralizare înţelegem schim¬ 
bările în organizarea unui colectiv îndreptate 
spre crearea şi accentuarea unei dependenţe tot 
mai puţin mijlocite şi tot mai depline a acţiu¬ 
nilor practice ale executanţilor de indicaţiile 
conducătorilor astfel încît într-un colectiv per¬ 
fect centralizat toate acţiunile tuturor mem¬ 
brilor colectivului sînt în întregime determinate 
de indicaţiile conducătorului unic al întregu¬ 
lui. Evident că o asemenea situaţie este fictivă. 
In realitate există numai colective mai mult 

sau mai puţin centralizate, nu colective inte¬ 
gral centralizate. O orchestră care execută o 
operă muzicală sub bagheta unui dirijor sensi¬ 
bil, care domină ansamblul, este un bun' exem¬ 
plu de colectiv cu un înalt grad de centralizare. 
Un alt exemplu este o baterie de artilerie pe 
o poziţie relativ autonomă care acţionează sub 
comanda uriui ofiţer. Iată şi un colectiv consi¬ 
derabil mai puţin centralizat : un grup de lec¬ 
tori care prezintă un ciclu de conferinţe sub 
o conducere generală, după un plan stabilit în 
linii mari. Este greu să evităm afirmaţia că în 
general accentuarea centralizării corespunde 
tendinţei de a-i trata tot mai mult pe execu¬ 
tanţi ca pe nişte instrumente ale conducătoru¬ 
lui. Acest lucru nu este raţional decât în mă¬ 
sura în care tendinţa însăşi este raţională. 

Să conisemnăm cîteva antinomii izbitoare de 
care este afectată centralizarea. Pentru început 
problema unicităţii dării ordinelor. Unii teore¬ 
ticieni ai organizării muncii înclină să consi¬ 
dere necesară aplicarea, de exemplu, în produc¬ 
ţia industrială a unui alt principiu decît în 
armată. Ei adoptă o poziţie determinată în pro¬ 
blema dacă executantul, şi în special cel ce în 
cadrul colectivului său nu este conducătorul 
nimănui, trebuie să primească directive în mod 
direct de la un singur conducător, ceea ce asi¬ 
gură în mai bun'ă măsură consistenţa directive¬ 
lor, sau de la mai mulţi conducători, de la fie¬ 
care dintr-un alt punct de vedere, ceea ce asi¬ 
gură mai bine competenţa acestora, deoarece ele 
presupun competenţe diferite. Adepţii unor me¬ 
tode diferite recomandă a doua modalitate ca 
fiind mai adecvată pentru industrie unde este 
deosebit de important faptul ca muncitorii să 
primească indicaţii de la specialişti diferiţi, de 
exemplu în' ceea ce priveşte reglarea maşinilor, 
alegerea materiilor prime, succesiunea acţiuni¬ 
lor componente. Ei consideră că prima modali¬ 
tate este potrivită, de pildă, pentru acţiunile 

unor colective militare. După opinia adepţilor 
aceloraşi metode, în toate domeniile lucrul cel 
mai important este evitarea contradicţiilor, de¬ 
fect inevitabil în cazul pluralităţii conducători¬ 
lor direcţi ai unui executant şi care dirijează 
laturi diferite ale activităţii lui. In asemenea 
cazuri, francezii spun : „deux ordres — desor- 
dre“ — două ordine înseamnă dezordine (în 
traducere se pierde frumosul joc de cuvinte). 
Nu este de mirare deci că logicianul se va pro¬ 
nunţa pentru „unicitatea dării ordinelor" care 
previne în mod mai eficient contradicţiile. 

în al doilea rînd vom aminti antinomia 
hipertrofierii. Cu cit un colectiv este mai mare, 
cu atît este mai mare pericolul dezorganizării 
şi al descompunerii şi de aceea s-ar părea că 
este necesară o centralizare cu atît mai pronun¬ 
ţată. Pe de altă parte însă, creşterea unui co¬ 
lectiv trebuie să aibă drept urmare o strîngere 
progresivă a dependenţelor practice şi a ierar¬ 
hiei conducătorilor, ceea ce face ca dependenţa 
ultimilor executanţi faţă de autoritatea supremă 
să fie tot mai puţin directă, slăbindu-se astfel 
centralizarea colectivului. Administratorii cu ex¬ 
perienţă susţin că la un anumit nivel un con¬ 
ducător nu trebuie să aibă mai mult decît şase 
subalterni direcţi de diferite specialităţi. Dacă 
numărul este mai mare, eficienţa lui scade. Evi¬ 
dent că el nu trebuie să intervină direct în ac¬ 
tivitatea subalternilor săi decît cel mult sub 
formă de sondaje sau al unor intervenţii spo¬ 
radice pentru întreţinerea atenţiei. Aici ne 
lovim — se pare — de o barieră psihologică pe 
calea spre o centralizare totală. încercarea 
unui conducător suprem de a indica în mod 
direct, person'al, actele elementare ale execu¬ 
tanţilor finali nu numai că încetineşte ritmul 
de acţiune al colectivului (deoarece executanţii 
trebuie să aştepte „la rînd“ indicaţiile condu¬ 
cerii, iar raportarea consumă timp parcurgînd 
numeroase trepte), dar, dacă dimensiunea co- 

lectivului este suficient de mare, efortul acesta 
devirie imposibil, nebunesc. într-un colectiv 
mare, conducerea unică nu este niciodată au¬ 
tentică, ci se dovedeşte a fi întotdeauna o mas¬ 
cată conduoere policefală. Se înţelege mai uşor 
acest lucru dacă se are în vedere că conducerea 
unui colectiv este un caz particular de manipu¬ 
lare a unui obiect compus, avînd o structură 
şi o dinamică de un foarte înalt grad de com¬ 
plexitate. Un asemenea obiect nu poate fi ope¬ 
rat raţional decît dacă părţile şi forţele sale par¬ 
ţiale funcţionează oarecum automat, potrivit 
unor reguli stabilite pe care subiectul operării 
le cunoaşte, intervenind doar în punctele critice. 
Astfel, medicii tratează organismul pacientului 
departe de a dirija fiecare celulă a corpului şi 
fiecare proces parţial care are loc în ele. Există 
deci o anumită antinomie între necesitatea frec¬ 
ventă de a se dirija în mod direct mişcările 
părţilor componente ale unui obiect compus 
care nu funcţionează perfect în ansamblu, de¬ 
oarece părţile sale nu funcţionează bine şi ne¬ 
voia de a economiciza intervenţia şi de a se ţine 
seama de mecanismele autoregulatoare ale unui 
obiect compus care se opun oricărei intervenţii. 
Iată o discuţie pe această temă care stăruie în 
memoria autorului. Ion se plînge de cicăleala 
unei instanţe necompetente. Petru răspunde că 
orice reformă radicală trebuie să înceapă de la 
centralizare, care cu timpul se va relaxa, pe mă¬ 
sură ce fragmentele întregului vor fi aduse în- 
tr-o stare de bună funcţionare fără intervenţia 
centralei. La care Ion : „ ...Spui că primul stadiu 
al reformei este centralizarea, la care eu obiec¬ 
tez, susţinînd că primul stadiu al centralizării 
este paralizia 14 . Petru : „Mai precis, defecţiuni 
şi incoerenţe trecătoare". Ion : „De acord, căci 
nici o centralizare reală nu este deplină". 

Dar oare ce altceva este limitarea în felul 
acesta a centralizării decît renunţarea la indi¬ 
carea directă de către conducerea supremă a 

ceea ce trebuie să facă executanţii şi ce altceva 
înseamnă a limita -centralizarea renunţîndu-se la 
determin'area univocă de către o conducere tot 
mai imitară în acţiune a ceea ce trebuie să facă 
executanţii. Şi o oale, şi cealaltă îşi are limitele 
sale datorită faptului că un colectiv nu acţio¬ 
nează în mod optim cînd executanţii abia dacă 
se mai deosebesc de roboţi, dar creşterea colec¬ 
tivului nu creează în această privinţă dificul¬ 
tăţi prea mari, şi trebuie să recunoaştem că pre¬ 
siunea unei situaţii coercitive impune adeseori 
accentuarea caracterului determinat al unor 
asemenea indicaţii. 

Din tot ceea ce s-a spus mai sus, rezultă fără 
nici un echivoc că problemele de reorganizare 
a obiectelor compuse şi, într-un caz particular, 
a colectivelor care acţionează şi a instituţiilor 
apar mereu. Aici însă trebuie avute anumite 
rezerve. In primul rînd, reorganizarea costă, ceea 
ce face că ea nu trebuie iniţiată decît atunci 
cînd avantajele sînt mai mari decît cos¬ 
turile, cu alte cuvinte atunci cînd este renta¬ 
bilă. Cititorul înţelege că luăm aici nbţiunea de 
costuri în înţelesul cel mai general, adică nu 
neapărat din punctul de vedere al unor valori 
care pot fi măsurate în bani. In al doilea rînd, 
pentru funcţionarea unui colectiv este n'evoie de 
o acomodare, care necesită timp. De aceea, 
dacă ritmul de succesiune a reorganizărilor este 
prea rapid, se poate pierde acomodarea exis¬ 
tentă fără a se obţine una nouă. în sfârşit, în al 
treilea rînd, nu trebuie să uităm că perioada de 
reorganizare este o perioadă de scădere, cel pu¬ 
ţin temporară, a eficienţei unui colectiv şi că, în 
caz de conflict, el riscă să sufere un eşec. Reor¬ 
ganizarea cronică — spun unii oameni — este 
o dezorganizare cronică. 

Ne apropiem de sfârşitul consideraţiilor noas¬ 
tre cu privire la organizarea cooperării pozitive. 
Fie-ne îngăduit să le încheiem cu o idee gene¬ 
rală exprimată sub forma unei imagini con- 

crete — a imaginii unei orchestre, în opoziţie cu 
figura solistului. Colectivizarea acţiunilor este 
parcă o reunire a unor virtuozi individuali 
într-un colectiv. Membru] individual al unei or¬ 
chestre trebuie să renunţe la dorinţa de a cînta 
de unul sinlgur (sau -cel mult cu un acompania¬ 
ment) o întreagă compoziţie muzicală. Pentru ca 
orchestra să cînte opera, el trebuie să cînte ceva 
ce nu reprezintă un -întreg, -ce fiinţează prin sine 
însuşi, avînd un sens muzical, ci ceea ce îi re- 
vinle să cînte. Această schimbare presupune, la 
rîndul său, o modificare a modului de a cînta : 
o orchestră nu face faţă cel mai bine exigenţelor 
atunci cînd fiecare -membru al ei cîntă ca un 
solist, un -cor nu cîntă deloc cel mai bine atunci 
cînd fiecare corist îşi cîntă partitura ca un prim- 
solist care cîntă o arie. Datorită -acestui fapt, 
ambiţia virtuozului trebuie să înceteze să fie o 
ambiţie de autor izolat, transf-ormîndu-se într-o 
ambiţie de cooperare, căutîndu-şi satisfacţia în 
reuşita acţiunilor întregului. Acest proces este 
uşurat de conştiinţa un'or lucruri cum ar fi în¬ 
ţelegerea adevărului că o apreciere cuvenită 
unui muncitor nu depinde de importanţa re¬ 
lativă a funcţiei pe care o îndeplineşte, ci de 
conştiinciozitatea cu care o execută sau con¬ 
vingerea că nu îndeplinirea funcţiei celei mai 
importante oferă garanţia celor mai mari 
realizări personale, ci îndeplinirea acelei func¬ 
ţii pentru care persoana respectivă este cea 
mai înzestrată. Pe de altă parte, formarea 
unor orchestre necesare pentru executarea 
unor opere cu o structură muzicală sufi¬ 
cient de bogată generează funcţii noi oarecum 
solistice, cum este cea de compozitor de lucrări 
pentru orchestră sau -cea de dirijor. Ea face po¬ 
sibilă şi un acompaniament mai bogat soliştilor 
virtuozi, care acum trebuie să cînte cu acompa¬ 
niamentul unei orchestre, în loc să fie înlsoţiţi 
de un singur instrument. In mod inevitabil, di¬ 
rijorii şi soliştii reprezintă printre participanţii 

activi la un concert o minoritate. In gen'eral, co¬ 
lectivitatea acţiunilor ridică problema formării 
unor competenţe şi a unor deprinderi la mem¬ 
brii orchestrei, a transformării ex-soliştilor şi a 
soliştilor potenţiali în membri ai orchestrei. 
Astfel se sintetizează — într-o reprezentare me¬ 
taforică — problema de educaţie praxeologică a 
socialismului, ca trecere de la iniţiativa ecorio- 
mieă privată la activitatea economică colectivă 
pe baza unor mijloace de producţie socializate. 



XIII 

TEHNICA LUPTEI 


Mai sus am făcut distincţia între cooperarea 
pozitivă sau, pe scurt, cooperarea pur şi simplu 
şi cooperarea negativă sau, pe scurt, lupta. 
Acum, după ce am examinat principiile de co¬ 
operare ne vom ocupa de tehnica luptei, bine¬ 
înţeles în sens general praxeologic. Pentru noi 
lupta este orice acţiune avînd cel puţin doi 
subiecţi (presupunînd că şi un colectiv poate 
fi un subiect), în care cel puţin unul dintre 
subiecţi îl stînjeneşte pe celălalt. In cazul cel 
mai general, cel mai obişnuit şi, desigur, cel 
mai interesant, amîndoi subiecţii nu numai că 
aspiră în mod obiectiv la scopuri incompatibile, 
dar sînt şi conştienţi de acest fapt şi ţin seama 
în planurile lor de acţiune şi de acţiunile păr¬ 
ţii adverse. Iată de ce considerăm acest caz, 
cazul stînjenirii reciproce obiective şi conştiente, 
ca fiind cel mai interesant, deoarece aici amîn- 
două părţile obligă una pe cealaltă într-un mod 
deosebit de intens la eliminarea unor dificul¬ 
tăţi şi, în mod indirect, la îmbunătăţirea teh¬ 
nicii de acţiune. Preceptul cel mai general al 
cooperării negative este : creează dificultăţi ad¬ 
versarului, iar un luptător priceput, sigur pe 
propria sa eficienţă, este dispus să creeze situa¬ 
ţii dificile pentru ambele părţi numai pentru 
a îngreuia situaţia părţii adverse. Pe praxeolog 
ca atare însă nu-1 interesează în mod direct de- 
cît eficienţa tehnicii luptei. Alte laturi ale luptei, 
de exemplu latura ei emoţională, nu prezintă 

pentru el decît o importanţă mijlocită, întrucît 
de ele depinde creşterea sau scăderea eficienţei. 

Oare nu ar fi potrivit să se boteze agonologic 
(de la grecescul âywv — luptă) teoria gene¬ 
rală astfel înţeleasă a cooperării negative, teo¬ 
rie care, după cunoştinţele noastre, nu este 
practicată aproape deloc ? Singura lucrare de 
teorie generală a luptei cun'oscută mie este 
cartea de mici dimensiuni a lui Emanuel Las- 
ker intitulată Kampf, editată în limba germană 
la New York în 1907. 

In prezentul capitol vom încerca să trecem 
în revistă procedeele cel mai frecvent folosite 
la care recurg efectiv subiecţii în luptă, fie pen¬ 
tru a dobîndi victoria, fie pentru a zădărnici 
eficienţa acţiunilor stînjenitoare ale adversaru¬ 
lui, fie, cel puţin, pentru a nu se ajunge la în- 
frîngerea proprie sau la victoria adversarului. 
In felul acesta avem de gînd să obţinem o co¬ 
lecţie, întemeiată pe practică, de indicaţii pri¬ 
vind tehnica luptei, ceea ce nu înseamnă însă 
nicicum că noi le-am recomanda pe toate. Căci 
ceea ce este bun din punct de vedere praxeolo- 
gic poate merita o dezavuare, de exemplu, din 
punctul de vedere al onestităţii. Este însă im¬ 
portantă înţelegerea tuturor acestor procedee 
fie şi numai pentru a nu ne lăsa luaţi prin sur¬ 
prindere şi a nu lăsa să învingă pe cineva dis¬ 
pus să recurgă la ele toate fără rezerve. 

Maeştrii strategiei şi tacticii militare repetă 
adeseori că o condiţie cardinală a victoriei este 
superioritatea de forţe în locul şi în momentul 
confruntării. In realitate, noţiunea de înfrun¬ 
tare de forţe nu este o caracteristică a tuturor 
luptelor, şi ca urmare ne vine greu să recunoaş¬ 
tem că această condiţie este un panaceu în orice 
conflict. Nu încape însă nici o îndoială că atît 
locul în care se află subiecţii sau componentele 
aparaturii, cit şi momentul în care acestea 
sînt puse în mişcare sînt importante pentru 
orice acţiune, deci şi în orice luptă. Ca urmare, 
în ceea ce priveşte lupta, este valabil precep- 

tul : asigură libertatea de mişcare a aparaturii 
proprii şi limitează libertatea de mişcare a ad¬ 
versarului. Acest precept este perfect ilustrat în 
jocul de şah. Unul din maeştrii mondiali ai 
şahului şi-a făcut o faimă prin metoda de a în¬ 
ghesui figurile adversarului pe o parte mai mică 
a tablei de şah, ocupînd cu figurile proprii 
partea mai mare. Creînd o astfel de situaţie, 
acest maestru îşi adjudeca victoria nu printr-o 
precumpănire cantitativă a forţelor, ci prin dis¬ 
locarea lor, care îi îngăduia o alegere relativ 
liberă a mutărilor ulterioare ale figurilor pro¬ 
prii, punîndu-1, pe de altă parte, pe adversar 
în imposibilitatea de a beneficia de o libertate 
de mişcare analogă. Un alt maestru al şahului 
i-a uimit pe experţi prin aceea că îl lăsa dese¬ 
ori pe adversar să-i ia figuri fără a realiza o 
echivalenţă cantitativă şi astfel, printr-o slă¬ 
bire aparentă, cîştiga partidele în mod strălucit. 
Cunoscătorii finalurilor de şah ştiu că dacă pe 
tablă nu a rămas decît regele, iar la adversar 
numai regele şi doi cai nu se poate da mat 
(este cel mult posibil să se ajungă la o poziţie 
de pat). In schimb, cu aceleaşi figuri adversarul 
poate da mat dacă pe tablă, lingă rege, va fi 
şi un pion. Este deci limpede că ori de cîte 
ori se creează o asemenea situaţie merită să 
încercăm să pierdem pionul. Secretul constă 
în aceea că pierderile deliberate au aici drept 
scop asigurarea libertăţii de mişcare, fie prin 
deschiderea unui drum pe una sau alta dintre 
liniile necesare, fie prin crearea unui alt gen 
de situaţie avantajoasă. Paradoxul acceptării 
pierderilor proprii şi-a găsit explicaţia în efec¬ 
tele avantajoase indirecte ale acestei — meta¬ 
foric vorbind — pierderi de sînge propriu, de¬ 
oarece slăbirea din cauza pierderii cantitative 
este mai mică decît întărirea poziţiei prin cîş- 
tigarea unei noi posibilităţi de acţiune. Recor¬ 
dul în materie de paradox în jocul de şah 
constă în a-1 sili uneori pe adversar să ne ia 

o figură în cazul în care figura respectivă con¬ 
stituie pentru noi o piedică. 

Această observaţie ne conduce la un al doilea 
procedeu (primul consta în a realiza libertatea 
de mişcare de care avem nevoie sau în posibi¬ 
litatea de a acţiona chiar şi cu pierderi mate¬ 
riale). Acest al doilea procedeu constă în' exploa¬ 
tarea funcţiilor şi a rezervelor adversarului, 
silindu-1 pe acesta din urmă să ne ia o figură, 
noi profitînd în mod evident şi paradoxal de 
acţiunea lui pentru scopurile pe care le urmă¬ 
rim în luptă. In mod obişnuit, acest lucru se 
face fără a recurge la vreun paradox. Adver¬ 
sarul este pur şi simplu silit să execute mişcări 
avantajoase pentru noi, de exemplu în tactica 
militară îl silim să-şi expună un flanc, să se 
retragă prin terenuri mlăştinoase sau în tac¬ 
tica disputelor deviem discuţia către probleme 
pe care el le cunoaşte mai puţin decît noi şi 
în care el se va compromite prin greşeli etc. 
Astfel, de exemplu, în cazul urmăririi şi al fugii, 
cel ce fuge tinde să alerge prin locuri în care 
drumurile se despart în direcţii diferite, proce- 
dînd astfel pentru a-i îndrepta pe urmăritori 
într-o direcţie greşită şi, în felul acesta, a cîş- 
tiga timp. In aceste din urmă exemple ne-am 
folosit în scopurile noastre de acţiunile celor¬ 
lalţi, determinîndu-1 pe adversar ca, în pofida 
intenţiilor sale, să facă un lucru avantajos 
pentru noi. In mod analog se poate profita în 
luptă de aparatura adversarului. Un exemplu 
grăitor în această privinţă îl constituie, în 
lupta militară, capturarea echipamentului de 
luptă al adversarului şi folosirea lui împotriva 
acestuia. In eristică, arta de a conduce o 
dispută, echivalentul acestui procedeu este 
acela de a trage concluzii favorabile cauzei 
noastre dintr-un document pe care adversarul 
şi l-a procurat pentru a-şi susţine pretenţiile. 
Avînd în vedere cele de mai sus, într-o situaţie 
de luptă trebuie să nu uităm nici o clipă că 
adversarul este gata să facă uz în scopurile sale, 

incompatibile cu ale noastre, de forţele şi de 
rezervele noastre, avînd mereu în vedere faptul 
că aparatura noastră este potenţial şi a adver¬ 
sarului şi poate deveni cu uşurinţă aparatura 
lui dacă nu reuşim să prevenim acest lucru. 

Să continuăm trecerea în revistă a procede¬ 
elor de luptă, invocînd din nou o maximă a 
strategilor care recomandă să se concentreze cea 
mai mare parte a forţelor în momentul şi în 
locul decisiv. Această maximă implică reco¬ 
mandarea de a concentra atît subiecţii compo¬ 
nenţi ai colectivului de luptă cît şi aparatura, 
ca, dealtfel, şi actele care alcătuiesc întregul. 
Aici merită să amintim şi să subliniem cu toată 
tăria faptul că concentrarea nu înseamnă în¬ 
grămădirea a tot ce avem într-un singur loc, 
în apropiere, chiar aici. Dar concentrarea poate 
îmbrăca şi o asemenea formă. Odinioară, de 
exemplu în luptele cu arme albe, atunci cînd 
armamentul era aproximativ acelaşi, victoria 
depindea adeseori de superioritatea în ceea ce 
priveşte numărul de soldaţi în locul de cioc¬ 
nire. De aici importanţa unei asemenea dirijări 
a mişcării coloanelor care mărşăluiau pe dru¬ 
muri diferite, încît să se concentreze în locul 
şi la momentul potrivit un număr destul de 
mare. Dar în sens praxeologic noţiunea gene¬ 
rală de concentrare, valabilă pentru tehnica 
generală a luptei, nu implică neapărat în toate 
cazurile îngrămădirea unor corpuri de un fel 
sau altul aici, chiar lîngă noi. Din acest punct 
de vedere nu este esenţială decît orientarea tu¬ 
turor acţiunilor spre scopul lor comun, iar în- 
tr-un caz particular — orientarea tuturor acţi¬ 
unilor concomitente către scopul lor comun. 
Tot o formă particulară a acesteia este şi orien¬ 
tarea tuturor acţiunilor concomitente ale su¬ 
biecţilor şi ale componentelor aparaturii masate 
în jurul nostru către scopul lor comun. Prin¬ 
cipiul concentrării nu este neapărat caracteris¬ 
tic luptei efective ; el reprezintă o recomandare 
mai generală, avînd valabilitate pentru orice 

act compus. Dar, în cadrul luptelor, al compe¬ 
tiţiilor şi al conflictelor el dobîndeşte o impor¬ 
tanţă excepţională, motiv pentru care vom stă¬ 
rui mai mult asupra lui. „Unirea face puterea 11 
(îndreptată împotriva adversarului, adăugăm 
noi). Concordia res parvae crescunt discordia 
— maximae disabuntur — este, evident, tot 
un sfat şi o avertizare pentru societăţile ame¬ 
ninţate de pericole lăuntrice. Aceste maxime, 
cunoscute din vechime, provin din repertoriul 
politic. Dar cum se prezintă lucrurile în cursul 
disputelor verbale ? Atunci cînd vrem să-i con¬ 
vingem pe oponenţi, ce poate fi mai eficient 
decît cumularea de argumente care susţin fie¬ 
care în parte teza noastră ? Este locul să rea¬ 
mintim povestea cu bătrînul tată care, pe patul 
de moarte, i-a învăţat pe fiii săi cum să se 
apere de străini şi de răuvoitori. Le-a arătat 
fiilor un mănunchi de nuiele, dintre care fiecare 
luată în parte putea fi frîntă cu uşurinţă, dar 
care, legate la un loc, nu puteau fi rupte. 

Dacă concentrarea forţelor noastre contribuie 
în luptă la victoria noastră, concentrarea for¬ 
ţelor adversarului nu poate să nu fie în deza¬ 
vantajul nostru. De aceea trebuie să acţionăm 
împotriva ei. Iată de ce, din punct de vedere 
praxeologic, este uşor de înţeles principiul 
„Divide et impera“ (Dezbină şi domneşte). 
Fie-ne îngăduit să invocăm în această privinţă 
o povestire din trecutul legendar al Romei des¬ 
pre lupta a doi contra trei. Din primul grup 
de trei luptători au căzut doi şi unul a rămas 
întreg şi nevătămat, din al doilea grup de trei 
nu a căzut nimeni, toţi fiind în stare să conti¬ 
nue lupta, deşi toţi trei erau răniţi, deşi nu 
toţi deopotrivă de slăbiţi. Singurul rămas tea¬ 
făr din primul grup de trei ar fi pierit dacă 
ar fi fost atacat de toţi trei deodată, totuşi el 
i-a răpus pe toţi, rămînînd învingător pe locul 
de luptă şi aceasta datorită următorului proce¬ 
deu. A luat-o la fugă, urmărit de toţi trei. De¬ 
oarece însă aceştia nu alergau toţi la fel de 

repede, în timpul urmăririi ei s-au îndepărtat 
unul de altul. Atunci fugarul s-a întors împo¬ 
triva lor, răpunîndu-i pe rînd fără nici o greu¬ 
tate. Iată deci un simbol de izbîndă în luptă 
împotriva forţelor adversarului. Este de prisos 
să mai adăugăm că un caz particular de divi¬ 
zare a forţelor, opusă concentrării, este aţîţarea 
unui conflict între membrii colectivului împo¬ 
triva căruia luptăm. Aici divizarea forţelor se 
combină în luptă ou recurgerea la rezerva de 
forţe a celuilalt în folosul nostru. Tot un caz 
particular al celui de mai sus avem ori de cîte 
ori subiectul A, pentru a învinge colectivul de 
subiecţi B şi C, se împacă cu B împotriva lui 
C şi, după ce l-a făcut inofensiv pe acesta, se 
îndreaptă împotriva lui B, învingîndu-1 şi pe 
el. In asemenea cazuri, un participant versat la 
un conflict se aliază mai întîi cu cel mai slab 
împotriva celui mai puternic, şi nu invers. 
Aceasta pentru a avea un ajutor împotriva 
celui mai primejdios şi a nu rămîne singur 
faţă în faţă cu acesta. 

Povestirea la care am apelat mai sus privind 
lupta celor trei contra trei este unul din minu¬ 
natele basme cu prinţi de odinioară, remarcîn- 
du-se prin aceea că ilustrează cu ajutorul unui 
exemplu simplu, extrem de simplu, intr-un 
mod sugestiv, o situaţie importantă pentru în¬ 
ţelepciunea vieţii. Asemenea scene s-au înti¬ 
părit în chip simbolic în memoria generaţiilor, 
servind la păstrarea şi transmiterea unor idei 
generale sub forma unor imagini concrete. 
Unul din aceste simboluri este duelul biblic 
dintre David şi Goliat. Iscusitul David l-a 
învins pe uriaşul Goliat lovindu-1 mortal cu 
o piatră aruncată din praştie. Această succintă 
dramă rezumă cîteva reguli praxeologice gene¬ 
rale : ideea că iscusinţa este superioară forţei 
musculare, ideea că o tactică bine gîndită este 
superioară încrederii nesăbuite în belşugul de 
rezerve proprii etc. In acest moment ne inte¬ 
resează caracterul simbolic al loviturii decisive 

aplicate tocmai în frunte. Ne interesează ceea 
ce conţine ideea curentă de călcîi al lui Ahile, 
care ne-a rămas dintr-o veche legendă gre¬ 
cească. In cazul de faţă — o, paradox ! —, 
fruntea lui Goliat a devenit „călcîiul lui Ahile“. 
Ce ne spune acest simbol ? într-o formă plas¬ 
tică, el exprimă ideea că una din regulile de 
măiestrie în luptă este de a urmări paralizarea 
membrului de care depinde în mod hotărîtor 
funcţionarea întregului pe care îl combatem. 
Căci organismele persoanelor care acţionează 
sau ale fiinţelor vii de care adversarul se ser¬ 
veşte în luptă, maşinăriile care fac parte din 
aparatura lui, colectivele aflate în luptă în ca¬ 
zul luptei unui colectiv sau al luptei împotriva 
unui colectiv etc. — toate acestea sînt nişte în¬ 
tregi, nişte obiecte compuse, şi nu compuse 
oricum, nu nişte conglomerate cum ar fi o 
grămadă de nisip, ci obiecte cu o structură bine 
determinată, în care părţile prezintă o impor¬ 
tanţă diferită din punctul de vedere al scopului 
pe care îl urmăreşte întregul. Dacă, trăgînd cu 
praştia, David ar fi strivit un fragment din 
musculatura pulpei sau ar fi scos un dinte, nu 
ar fi micşorat puterea de luptă a uriaşului, în 
timp ce comoţia cerebrală provocată de lovirea 
frunţii a paralizat trupul vînjos al lui Goliat, 
punîndu-1 la discreţia învingătorului. Aşa se 
întîmplă în general. Una din regulile de căpe¬ 
tenie ale tehnicii luptei glăsuieşte că trebuie să 
urmărim să scoatem din funcţie în primul rînd 
componentele conducătoare ale întregului pe 
care îl combatem, adică, în cazul unui organism 
viu, organele de comandă (creierul, inima etc.), 
motoarele maşinilor, cadrele de conducere ale 
colectivelor şi instituţiilor. Acest lucru este lim¬ 
pede, cu aplicaţie, de exemplu, la luptele mi¬ 
litare sau la alte lupte sociale, ca, de pildă, 
politico-diplomatice. Pentru Egiptul antic a fost 
foarte importantă dominaţia asupra Sudanului, 
deoarece ar fi fost suficient să se oprească apele 

Nilului pe cursul său superior pentru a paraliza 
agricultura din deltă. 

Dar oare şi pentru tehnica disputelor verbale 
este valabil ceea ce s-a spus mai sus ? Sigur 
că da. Cînd raţionamentele preopinentului sînt 
închegate într-un sistem, cînd unele dintre ele 
au rolul de propoziţii de bază, atunci un opo¬ 
nent abil îşi va îndrepta atacul în primul rînd 
asupra acestor teze, întrucît răsturnarea bazei 
unui raţionament anihilează tot ceea ce este 
clădit pe această bază. Faptul că pentru anihi¬ 
larea tezei de bază este uneori util să se în¬ 
ceapă cu desfiinţarea uneia din consecinţele 
sale nu contrazice toate acestea. 

Am discutat deci una din indicaţiile generale 
ale distrugerii cu aplicaţie la nimicirea întregi¬ 
lor combătuţi. Dar adversarul nu doarme. Şi 
el, la rîndul său, caută să procedeze după ace¬ 
laşi principiu. De aici rezultă că obiectele com¬ 
puse pe care el le combate, care participă la 
luptă de partea noastră, sînt expuse la lovituri 
îndreptate spre componentele conducătoare. 
Deci trebuie să ne apărăm împotriva unor ase¬ 
menea lovituri cu o atenţie deosebită, trebuie 
să depunem eforturi speciale pentru apărarea 
acestor componente de care depinde întregul. 
Deoarece însă, în ciuda tuturor eforturilor 
noastre de apărare, adversarul ne poate imobi¬ 
liza chiar componenta conducătoare supremă, 
trebuie să avem în vedere o asemenea eventua¬ 
litate, îngrijindu-ne ca această componentă 
imobilizată să fie repusă în acţiune cu uşurinţă 
şi fără întîrziere, precum şi ca aceasta să poată 
fi înlocuită rapid şi fără greutate cu o compo¬ 
nentă echivalentă din punct de vedere funcţio¬ 
nal. Acest postulat este excelent condensat în 
cunoscuta zicală : „Le roi este mort, vive le 
roi !“ Un comandant de detaşament scos din 
luptă trebuie înlocuit în mod automat. Aceasta 
în ceea ce-i priveşte pe conducători. Dar, prin 
analogie, trebuie să ne îngrijim să avem motoare 
de rezervă, iar în tehnica disputelor să avem 

argumente de rezervă în sprijinul tezei pe care 
o susţinem pentru eventualitatea că propoziţi¬ 
ile pe care ne întemeiem ca argumentaţie ar 
fi respinse. 

Dar postulatul substitutivităţii mai generează 
şi o altă preocupare Dat fiind că, în general, 
exercitarea funcţiilor de care depinde funcţio¬ 
narea întregului presupune existenţa unei com¬ 
petenţe care nu se întîlneşte cu uşurinţă sau, 
mai în general, a unor combinaţii de însuşiri 
care sînt rare, problema înlocuirii componentei 
conducătoare nu poate să nu dea loc la difi¬ 
cultăţi, chiar dacă se depun eforturi şi înlo¬ 
cuirea este gîndită anticipat. însăşi structura 
obiectului compus, în care componentele condu¬ 
cătoare ies puternic în evidenţă îl pun în per¬ 
manenţă în pericolul de a fi imobilizat, ceea ce 
implică pericolul unei înfrîngeri totale în luptă. 
Dealtfel, nu numai din punctul de vedere al 
luptei, ci şi, în general, din punctul de vedere 
al siguranţei în funcţionare şi al uşurinţei re¬ 
medierilor, marile instalaţii tehnice centrali¬ 
zate sînt primejduite : este vorba de apeducte, 
instalaţii de distribuire a gazelor, centrale ter¬ 
mice şi cele electrice. Dacă o centrală termică 
se opreşte în timpul gerurilor mari, locatarii 
locuinţelor cu încălzire centrală sînt puşi într-o 
situaţie dificilă. Este deci util să se structureze 
obiectele compuse care participă la luptă astfel 
încît buna lor funcţionare să fie pe cit posibil 
autonomă, ca fiecare dintre ele să depindă cit 
mai puţin de celelalte. Apare deci o contradic¬ 
ţie : pe de o parte progresul eficienţei cere ade¬ 
seori accentuarea ierarhiei în structura între¬ 
gului, iar pe de altă parte capacitatea de apărare 
a acestuia impune limitarea ierarhizării. Este 
deci o chestiune de tact, de chibzuită cumpănire 
a avantajelor şi dezavantajelor, căruia dintre as¬ 
pecte şi în ce măsură să i se dea prioritate. 
Aici ne mulţumim să precizăm că în diferitele 
domenii de construcţie a unor obiecte compuse, 
chiar şi în domenii care nu au nici o legătură 

cu vreo formă de luptă, trebuie să se ţină seama 
de postulatul independenţei maxime a funcţio¬ 
nării întregului de eventuale imobilizări ale 
oricăreia dintre părţile componente. Un exem¬ 
plu este construcţia compartimentată a navelor, 
care sînt împărţite cu ajutorul unor pereţi mo¬ 
bili, astfel încît inundarea unui compartiment 
să nu atragă după sine inundarea celorlalte şi, 
în consecinţă, scufundarea vasului. 

Următorul procedeu pe care-1 examinăm este 
crearea faptului împlinit. Am stăruit destul de 
mult asupra acestei metode în consideraţiile 
privind economizarea acţiunilor, deoarece prin¬ 
cipiul pe care se reazemă regula faptului îm¬ 
plinit prezintă avantaje în raport cu acţiuni 
foarte diferite, şi nu numai în cazurile de luptă. 
El este un principiu anticipativ, preconizînd să 
se creeze mai de timpuriu, cînd acest lucru este 
încă relativ uşor, o situaţie care, datorită legii 
succesiunii evenimentelor, duce mai tîrziu în 
mod automat la o stare de lucruri care repre¬ 
zintă scopul nostru în acel moment ulterior, o 
stare de lucruri care ar fi relativ greu de rea¬ 
lizat scurt timp înaintea acelui moment. De 
exemplu, cît de uşor este să se pregătească, la 
ţară, o cantitate suficientă de gheaţă pusă la 
gheţărie în timpul iernii — cînd natura creează 
cantităţi abundente de gheaţă pe rîuri, în ia¬ 
zuri şi lacuri — şi cît de greu este să se apro¬ 
vizioneze satele vara cu gheaţă fabricată arti¬ 
ficial în marile oraşe. Legea succesiunii eveni¬ 
mentelor aplicată în cazul unei asemenea apro¬ 
vizionări chibzuite a gheţăriilor este o aplicaţie 
a inerţiei din fizică : tendinţa corpurilor de a se 
menţine în starea iniţială atîta timp cît nu se 
produc modificări datorate unor forţe externe. 
In cazul de faţă se are în vedere temperatura 
unui corp păstrat în vecinătatea altor corpuri 
cu o temperatură practic egală. Ori de cîte ori 
o lege de succesiune a evenimentelor are un 
asemenea caracter inerţial — prezervativ, prin¬ 
cipiul anticipării formulat de noi se reduce la 

recomandarea de a crea mai devreme, atunci 
cînd este mai uşor, ceva care va dura pînă in¬ 
tr-un moment ulterior, în care vom dori să avem 
lucrul respectiv şi cînd ar fi mai greu să-l ob¬ 
ţinem. 

Acest principiu simplificat reprezintă precep¬ 
tul faptului împlinit, extrem de important în 
luptele de cea mai diversă factură. Natura şi 
viaţa ne oferă din belşug exemple. Iată, pentru 
început, un caz extrem de răspîndit din luptele 
militare, în cadrul cărora se urmăreşte adeseori 
să se deţină o anumită porţiune de teren. In 
acest caz, cine vine primul, acela o ocupă. Tre¬ 
buie să o ocupe înaintea inamicului, care va fi 
nevoit să lupte pentru cucerirea terenului dis¬ 
putat, în timp ce partea care îl ocupă îl va de¬ 
ţine în virtutea legii inerţiei. Cel ce a creat un 
fapt împlinit nu va trebui decît să-l apere, în 
timp ce adversarul va trebui să-l atace, atacul 
fiind îndeobşte mai costisitor decît apărarea, mai 
ales dacă poziţiile au fost bine fortificate. 

In acest loc ne vom îngădui să zăbovim o 
clipă asupra noţiunii de atac şi a celei de 
apărare, în toată generalitatea lor praxeologică. 
Oare ce este un atac înţeles într-un sens nu 
specific militar, ci ca formă de luptă în general ? 
Ce este apărarea din acelaşi punct de vedere 
general ? Atacă cel ce tinde să provoace o 
schimbare contrară cu scopurile urmărite de ad¬ 
versar ; comportarea defensivă este a celui ce 
caută să nu admită o asemenea schimbare. No¬ 
ţiunea de atac nu implică decît raportarea ac¬ 
ţiunii la scopurile urmărite de părţile angrenate 
în luptă şi la situaţia dată ; noţiunea de apă¬ 
rare mai implică în plus şi raportarea acţiunii 
proprii la cea a părţii adverse. Dat fiind că 
ambele aceste noţiuni implică raportarea la 
scopuri, nu este exclus ca aceeaşi acţiune să fie 
un atac în raport cu un scop şi o apărare în 
raport cu un alt scop. De aceea nu constituie 
nici un paradox faptul că, de exemplu, ne pu¬ 
tem apăra atacînd şi invers. Căci în cazul în 

care una din părţile aflate în luptă, străduin- 
du-se să atingă un anumit scop, de exemplu să 
ocupe un teren, nu îl lasă pe adversar să dis¬ 
trugă un pod, executînd în felul acesta partea 
pregătitoare a acţiunii de trecere a podului, ea 
realizează un fragment de apărare în raport cu 
scopul adversarului, care urmăreşte să arunce 
podul în aer şi o acţiune de atac în raport cu 
scopul propriu ulterior — ocuparea terenului 
disputat. La rîndul său, adversarul, apărîndu-se 
în faţa atacului (acţionînd astfel încît să nu ad¬ 
mită ocuparea terenului disputat), face acest 
lucru sub forma unui atac, şi anume sub forma 
încercării de a nimici podul, ceea ce ar constitui 
o modificare incompatibilă cu scopul urmărit 
de cealaltă parte. Evident că ambele aceste no¬ 
ţiuni pot fi ilustrate cu ajutorul unor exemple 
nemilitare. Intr-un joc de fotbal atacă echipa 
care caută să introducă balonul în poartă şi se 
apără aceea care caută să nu admită acest lucru. 
Intr-un proces penal atacă acuzatorul şi se 
apără avocatul etc. Cu prilejul examinării no¬ 
ţiunilor de atac şi de apărare este bine să ne 
oprim puţin asupra noţiunii de atac privită 
dintr-un punct de vedere praxeologic general. 
Un caz particular de atac este cel prin care se 
urmăreşte, între altele, vătămarea sau nimicirea 
inamicului, a aparaturii sale sau a obiectului la 
care aspiră acesta, atacul constînd cel puţin 
parţial în exercitarea unei presiuni asupra 
unuia din aceste obiecte. Să numim acest fel 
de atac lovire. In acest caz, ciocnirea va consta 
în lovirea reciprocă simultană. Este limpede că 
un proces de luptă poate avea loc prin alterna¬ 
rea unor acte de atac şi de apărare, dar fără 
loviri şi ciocniri. Aşa se desfăşoară un meci de 
fotbal jucat regulamentar. Atîta despre ciocnire 
în contextul discutării atacului şi a apărării. 
Dacă dăm atacului şi apărării accepţia de mai 
sus, putem afirma că atacul constă într-un act 
constructiv sau destructiv, iar apărarea într-un 
act conservativ sau preventiv. Ca urmare, în 

general, apăi area este o formă de acţiune mai 
uşoară şi mai economică decît atacul dacă este 
adevărat că producerea unei modificări pozitive 
sau negative este mai costisitoare decît menţi¬ 
nerea stării de lucruri pozitive sau negative 
existente. Toate acestea reliefează valoarea 
praxeologică a metodei creării faptului împlinit, 
avînd ca efect faptul că în momentul decisiv 
ne putem rezuma la apărarea stătu quo-ului 
creat cu un cost relativ redus. 

De aceea să nu precupeţim un minut de con¬ 
templare a acestui procedeu şi să invocăm alte 
cîteva exemple de aplicaţie. După ultimul răz¬ 
boi, la periferiile Varşoviei s-au practicat 
aşa-numitele construcţii sălbatice. Iată ce s-a 
întîmplat. Cineva a ridicat în mod legal o ino¬ 
fensivă magazie (relatarea se referă la condi¬ 
ţiile anului 1956). După un timp, magazia este 
demolată. De sub învelişul magaziei apare o 
casă de zid. Cine o să se apuce s-o dărîme ? 
Care din două organizaţii comerciale urmează 
să desfacă o marfă, de exemplu maşini de scris 
pentru un birou nou — iată un exemplu su¬ 
gestiv de luptă pentru pieţe de desfacere. Prima 
trimite o ofertă şi cere să i se facă o comandă, 
a doua trimite marfa la faţa locului fără să 
întrebe pe nimeni nimic, comunicînd doar ca 
maşinile să nu-i fie restituite, ci să fie încer¬ 
cate şi păstrate şi că în privinţa contractului 
de vînzare-cumpărare şi a achitării costului se 
poate discuta mai tîrziu. Este limpede că piaţa 
este dominată de furnizorii care creează în felul 
acesta faptul împlinit. Este izbitoare această 
metodă în practica unor instanţe administrative 
experimentate care simt nevoia să rezolve 
anumite probleme „ou oonsimţămîntul“ unui 
factor sau „în înţelegere cu el“ ! Aiici există 
două posibilităţi de acţiune : fie să ceri 
imediat aprobarea factorului respectiv pen¬ 
tru proiectul de dispoziţie şi apoi, după 
obţinerea aprobării, să dai dispoziţia, fie să dai 



o dispoziţie provizorie şi să cauţi să obţii după 
aceea confirmarea ei. De obicei, administratorii 
energici aleg această a doua cale, recurgînd ast¬ 
fel — în general cu bune rezultate — la metoda 
faptului împlinit. Am amintit într-un alt loc de 
utilizarea acestei metode în diferite conflicte, 
cînd reuşim să punem problemele astfel incit 
teza noastră să obţină audienţă la factorul de 
decizie chiar dacă nu o justificăm, pentru ca 
adversarul să fie nevoit să se ostenească să-şi 
justifice opinia şi povara demonstraţiei — onus 
probandi — să apese pe umerii lui. Aici nu vom 
mai adăuga decît că a răspunde la o întrebare 
printr-o altă întrebare este unul din procedeele 
de acest gen. Cineva întrebat de ce s-a întîmplat 
aşa, în loc să-şi susţină cu greutate răspunsul, 
întreabă la rîndul său : de ce ar trebui să fie 
altfel ? — reuşind adeseori în felul acesta să-l 
oblige pe interlocutor să motiveze opinia con¬ 
trarie, punînd pe umerii lui acest onus probandi 
pe care l-am menţionat adineaori. 

Avînd în vedere importanţa metodei faptului 
împlinit, s-ar putea să pară contrare unor bune 
precepte metoda cunctaţiei, metoda tărăgănării, 
a aşa-zisului joc al amînărilor, pe care dorim s-o 
discutăm în cele ce urmează. Totuşi adeseori ea 
se dovedeşte utilă în luptă. De la ea provine 
porecla faimosului dictator roman Quintus Fa- 
bius Maximus (,,Cunctator“), învingătorul lui 
Hanibal. Romanul a amînat lupta hotărîtoarc 
pînă ce oştile cotropitorului punic s-au demora¬ 
lizat, „s-au descompus 14 lăuntric, au pierdut pu¬ 
terea de luptă. Chiar şi acest exemplu ne arată 
că, în anumite condiţii, amînarea atacului este 
profitabilă. Problema se pune însă în ce condiţii. 
Pentru a găsi răspunsul este bine să ne mai 
amintim o dată maxima că învinge cel ce reu¬ 
şeşte să concentreze forţe mai mari în locul ho- 
tărîtor şi în momentul hotărîtor. In locul hotă- 
rîtor deoarece întregul pe care îl formează 
adversarul, individual sau colectiv, împreună cu 
aparatura sa, conţine părţi şi deci şi locuri în 

spaţiu de oare depinde într-o măsură excepţio¬ 
nală tot restul, şi tocmai împotriva acestor părţi 
trebuie îndreptată presiunea, şi în momentul ho- 
tărîtor deoarece acest lucru decurge în mod di¬ 
rect din esenţa victoriei. Căci învinge cel ce face 
ca adversarul să piardă posibilitatea obiectivă de 
a continua să se opună scopului nostru, iar mo¬ 
mentul hotărîtor este acela după care soarta este 
decisă sau începând cu care o stare de lucruri vi¬ 
itoare nu mai depinde de acţiunea unui subiect, 
în cazul de faţă de acţiunea adversarului. In ge¬ 
neral, din păcate, nu se ştie dinainte în ce mo¬ 
ment atacul va duce la obţinerea unui rezultat 
hotărîtor şi, în special, nu se cunoaşte momentul 
optim, acel kairos elenic, clipă deosebit de priel¬ 
nică pentru o anumită faptă. Anticii îşi închi¬ 
puiau această clipă ca pe un om care aleargă, 
cu un moţ în frunte şi cu chelie pe ceafă : cînd 
aleargă spre noi, îl putem prinde de păr, iar 
dacă a trecut cum să-l apuci de chelie ? Aşadar 
iscusinţa în acţiune, deci şi în luptă, constă în 
mare măsură într-o alegere adecvată a momen¬ 
tului în care se exercită impulsul respectiv. 
Adeseori procedează cel mai chibzuit cel ce nu 
numai că nu se grăbeşte să exercite un asemenea 
impuls, dar chiar îl amînă cît se poate. In gene¬ 
ral, acest lucru se întîmplă aşa atunci cînd 
— cum se spune — timpul lucrează pentru noi, 
cînd forţele adversarului slăbesc cu trecerea 
timpului sau cînd slăbesc mai repede decît ale 
noastre sau cînd gradul de superioritate iniţial 
al forţelor noastre, mic la început, creşte pe 
măsură ce timpul trece. Iată unul din tipurile 
obişnuite de partidă de şah : una din părţi, să 
presupunem că albul, obţine un avantaj de un 
pion, dar nu se gîndeşte încă la crearea unei 
situaţii de mat, ci amînă atacul final pînă în 
momentul în care superioritatea de un pion, in¬ 
fimă ca pondere, devine o superioritate de o 
pondere hotărîtoare. Această situaţie se creează 
după ce, ca urmare a unor schimburi echiva¬ 
lente, ambele părţi pierd atîtea piese încît pe 

tabela de şah nu mai rămîn decît foarte puţine 
figuri. In detaliile luptelor din antichitate în¬ 
tâlnim o situaţie similară, care se rezolvă intr-un 
mod asemănător : partea care la început are o 
superioritate cantitativă neînsemnată provoacă 
o măcelărire reciprocă pentru ca în faza finală 
să decidă lupta în favoarea sa prin crearea unei 
superiorităţi relativ mari. 

Preceptul cunctaţiei nu este deci decît un caz 
particular al preceptului alegerii locului şi mo¬ 
mentului potrivit, iar intr-un sens şi mai gene¬ 
ral a unei constelaţii adecvate de factori, a unei 
situaţii adecvate : o alegere făcută în aşa fel 
incit atacul să fie dezlănţuit într-o situaţie 
anumită. Vînătorul recurge adeseori la cuncta- 
ţie, amînînd să tragă cu puşca pînă ce el se va 
fi apropiat îndeajuns de cocoşul pe care îl vî- 
nează sau pînă ce pasărea se va fi apropiat în¬ 
deajuns de el; o mişcare grăbită ar putea să 
sperie victima. Nici pescarul nu smuceşte un¬ 
diţa înainte de a se convinge că peştele a muş¬ 
cat bine nada. 

O aplicaţie izbitoare a procedeului cunctaţiei 
se poate observa în tehnica disputelor. Se aş¬ 
teaptă momentul în care toată lumea şi-a spus 
părerea şi se ia cuvîntul la sfîrşit, atunci cînd 
nici unul dintre adversari nu va mai putea să 
replice şi cînd cel ce recurge la acest procedeu 
va dispune de întreaga informaţie privind 
punctele de vedere ale participanţilor la discu¬ 
ţie şi cu privire la toate argumentele pe care 
ei au putut să le aducă în susţinerea tezelor 
lor. Atunci este uşor să detectezi punctele 
slabe ale enunţurilor lor (acesta este, între pa¬ 
ranteze fie spus, unul din preceptele generale 
ale tehnicii de luptă : să ataci în punctele relativ 
slab apărate, măcinînd astfel resursele adver¬ 
sarului, chiar dacă părţile slab apărate ale vi¬ 
teazului combatant nu sînt nişte elemente de 
care depinde într-o măsură însemnată funcţio¬ 
narea întregului). De asemenea nu este greu 
să se pună în mişcare o argumentaţie pentru 

care luările de cuvînt ale oponenţilor nu conţi¬ 
neau antidoturi suficiente, determinîndu-se 
astfel instanţa care arbitrează polemica să se 
pronunţe în favoarea doctrinei sau a progra¬ 
mului care se susţine în felul acesta. 

Profităm de exemplul cunctaţiei în dispută 
pentru a mai adînci puţin analiza noţiunii de 
victorie. Şi anume ne propunem să răspundem 
la întrebarea : cînd a sosit momentul victoriei 
într-o dispută ? Oare atunci cînd adversarul 
şi-a prezentat ultimul argument în faţa jude¬ 
căţii, nemaiavînd dreptul la cuvînt în respectiva 
chestiune disputată ? Căci, începînd cu acest 
moment, el este dezarmat, ceea ce am admis 
prin definiţie că este semnul distinctiv al vic¬ 
toriei. Sau abia atunci cînd s-a răspuns în faţa 
judecăţii la argumentele invocate de partea 
adversă, care însă continuă să exercite o in¬ 
fluenţă asupra arbitrajului, chiar dacă susţină¬ 
torul lor a tăcut ? Sau, în sfîrşit, victoria este 
oîştigată — într-o dispută desfăşurată în faţa 
unei instanţe de judecată — abia după ce 
această instanţă şi-a pronunţat sentinţa, rezol- 
vînd astfel problema ? 

Aceste îndoieli, ca şi altele asemănătoare, ne 
obligă să afirmăm, în ceea ce priveşte lupta 
în general, că în faza finală a luptei trebuie 
deosebite trei momente : momentul începînd 
cu care adversarul nu mai poate exercita im¬ 
pulsuri care au importanţă în problema dispu¬ 
tată, momentul în care forţele pe care le-a 
desfăşurat au fost echilibrate, astfel încît ele 
nu mai acţionează, începînd cu acel moment, 
într-un sens potrivnic intenţiilor noastre, şi, în 
sfîrşit, momentul în care apare starea de lucruri 
care a constituit scopul nostru, incompatibil cu 
scopul adversarului, starea de lucruri pentru 
care am luptat. Credem deci că ne vom apropia 
cel mai mult de practica curentă dacă vom lega 
noţiunea de victorie de cel de-al doilea mo¬ 
ment din ordinea expunerii noastre. In confor¬ 
mitate cu definiţia dată mai sus, vom interpreta 

victoria în acest sens. Numai din acest moment 
eforturile adversarului sînt paralizate. Lupta 
pentru un oraş în întregul său continuă chiar 
dacă inamicul s-a retras după ce a dat foc pe¬ 
riferiilor. Ea durează pînă la stingerea incen¬ 
diului, care poate să cuprindă întregul oraş. 
Pe de altă parte însă, pentru înţelesul pe care 
l-am dat noţiunii de victorie este esenţial ca 
cineva să-şi poată învinge adversarul fără a 
atinge scopul luptei, deoarece anihilarea efec¬ 
tului acţiunilor adversarului nu este decît o 
condiţie parţială a realizării scopului urmărit. 
Adeseori, după ce s-a realizat această anihilare 
a acţiunii adverse, este nevoie de o muncă sus¬ 
ţinută pentru a se atinge scopul conflictului. 
Acest lucru poate reuşi, dar poate şi să nu 
reuşească. In exemplul nostru iniţial, victoria 
asupra adversarului a fost repurtată în mo¬ 
mentul în care am respins în faţa instanţei de 
arbitraj toate argumentele sale. Dar dacă 
obiectul luptei a fost o sentinţă în favoarea 
noastră, s-ar putea ca respingerea argumente¬ 
lor adverse să nu fie suficientă. Mai trebuie să 
oferim instanţei alte motive pentru a o deter¬ 
mina să dea o sentinţă care să ne convină. 
Dacă nu reuşim să facem acest lucru, instanţa 
ar putea să amîne decizia, lăsînd problema în 
suspensie, sau, călăuzindu-se după considerente 
care nici nu au fost aduse în discuţie, să re¬ 
zolve conflictul în favoarea adversarului, în 
pofida victoriei pe care am repurtat-o asupra 
lui în problema respectivă. 

După cum am mai constatat, între metoda 
cunctaţiei şi metoda faptului împlinit persistă 
o anumită contradicţie. Lucrurile stau aşa pen¬ 
tru că cunctaţia constă în a amîna momentul 
de lansare a unei acţiuni, în timp ce pentru 
a crea un fapt împlinit trebuie să ne grăbim, 
anticipînd evenimentele. Este deci clar că pen¬ 
tru unele probleme este bună una din aceste 
metode, iar pentru altele, cealaltă. Niciodată 
ele nu pot fi folosite simultan pentru exact 

aceeaşi problemă. Astfel, de exemplu, cel ce 
urmăreşte să confere o putere decisivă argu¬ 
mentelor sale procedează corect după precep¬ 
tele cunctaţiei dacă rezervă enunţarea lor co¬ 
pleşitoare pentru sfîrşitul discuţiei. Dacă însă 
cineva urmăreşte să determine un grup care 
discută să se ocupe de o anumită problemă, el 
va concentra atenţia participanţilor apelînd la 
metoda faptului împlinit : adepţii temelor 
aflate în competiţie vor fi nevoiţi să depună 
eforturi pentru a scoate tema respectivă din 
cercul atenţiei celor de faţă şi a pune o altă 
chestiune în dezbaterea forului respectiv. 

Intrucît cunctaţia conţine ca element esenţial 
amînarea unei chestiuni, ea este un procedeu 
apropiat de metoda ameninţării, metodă care 
constituie o aplicaţie a potenţializării. Reamin¬ 
tim că potenţializarea constă în a realiza ceva 
nu executînd acţiunea respectivă, ci prin cre¬ 
area sau demonstrarea posibilităţii de a o efec¬ 
tua. A-l ameninţa pe adversar în luptă în¬ 
seamnă, de fapt, a-i arăta că putem să-i dăm 
o lovitură. Declaraţia că vom executa o acţiune 
nefavorabilă adversarului în cazul în care el nu 
va executa o acţiune nefavorabilă pentru el 
constituie esenţa constrîngerii. Există o ame¬ 
ninţare reală atunci cînd există într-adevăr o 
asemenea posibilitate, de exemplu atunci cînd 
o creăm în mod deliberat, ameninţîndu-1 cu o 
încercuire care pentru el ar fi catastrofală şi pe 
care o putem realiza. In acest caz avem de-a 
face cu un caz particular de potenţializare. 
Există însă şi o ameninţare înşelătoare, atunci 
cînd îl inducem în eroare pe adversar făcîndu-1 
să creadă sau să fie convins că putem să-i dăm 
o lovitură chiar dacă lucrurile nu stau astfel : 
îl ameninţăm cu un model, iar adversarul crede 
că este un pistol adevărat. In ambele cazuri, 
procedeul este economic, căci în general ame¬ 
ninţarea este. puţin costisitoare. De regulă, în 
cazul în care ameninţarea se sprijină pe o po¬ 
sibilitate reală de executare a acţiunii cu care 

îl ameninţăm, ea cere însumarea unei cantităţi 
mai mici de resurse decît executarea însăşi a 
acţiunii : de exemplu, ameninţarea cu un bom¬ 
bardament consumă incomparabil mai puţine 
resurse decît însăşi acţiunea de a bombarda. Se 
întîmplă adesea ca un stat să exercite presiuni 
asupra unui vecin concentrînd la frontierele 
sale trupe cu armament complet şi gata de in¬ 
vazie. O asemenea acţiune este o ameninţare, 
adică o potenţializare în comparaţie cu o agre¬ 
siune reală. In alte cazuri, statul care ameninţă 
insistă asupra unor pregătiri care fac posibilă 
o eventuală concentrare a trupelor la frontieră. 
Intr-un sens, aceasta este o potenţializare la 
pătrat. In sfîrşit, atunci cînd statul respectiv, 
în loc să sporească efectiv producţia de arma¬ 
ment, adaptează fabricile producătoare de alte 
mărfuri la trecerea lor rapidă la producţia de 
armament, potenţializarea este şi mai subtilă. 
De obicei ameninţarea fictivă costă mai puţin 
decît o altă modalitate la care ar trebui să se 
recurgă dacă ea ar rămîne fără efect, de exem¬ 
plu recurgerea la forţa fizică faţă de un intrus 
pe care am încercat să-l alungăm cu un revol- 
ver-sperietoare. Din punctul de vedere al eco¬ 
nomicităţii acţiunilor, o ameninţare prezintă 
avantajul că poate fi multilaterală : de exemplu 
cu un revolver cu un singur glonţ nu putem 
trage într-un moment dat decît într-o singură 
direcţie, în timp ce pînă tragem putem ame¬ 
ninţa cu revolverul în direcţii diferite. In sfîrşit 
să notăm că, în principiu, deşi acest lucru re¬ 
zultă din definiţii, din punct de vedere praxeo- 
logic noţiunea de ameninţare pe care o exami¬ 
năm aici nu implică intenţia de a produce 
teroare sau de a nenoroci pe cineva în cazul în 
care ni se opune etc. Toate acestea sînt atribute 
ale unor lupte speciale, ale luptelor tragice, în 
timp ce noţiunea de ameninţare în accepţia 
noastră se aplică în aceeaşi măsură la diverse 
alte genuri de luptă, de exemplu la luptele 
sportive sau la cele intelectuale. Astfel, de 

exemplu, la jocul de bridge adversarul poate fi 
obligat la levată nu prin depunerea unui as, 
ci indicîndu-i-se că îl avem în mină şi-l putem 
depune la nevoie. La şah, în loc să desfiinţăm 
apărarea regelui luînd figura protectoare, ade¬ 
seori îl obligăm pe adversar s-o retragă în 
urma ameninţării că i-o vom lua dacă nu va fi 
retrasă din locul respectiv. 

Poate că după toate consideraţiile de mai sus 
nu va fi greu să se înţeleagă esenţa procedeului 
pe care îl desemnăm de obicei prin simbolul 
balanţei. Situaţia respectivă se produce ade¬ 
seori în special cu prilejul unor votări, alegeri, 
dispute în corpurile legiuitoare etc. Subiectul 
acţiunii respective — o persoană sau un colec¬ 
tiv, de exemplu o fracţiune parlamentară poate 
juca, în anumite împrejurări, un rol hotărîtor 
şi, datorită acestui fapt, poate cîştiga concesii 
însemnate. De pildă, fie această situaţie alege¬ 
rile. Dacă persoana sau colectivul nostru şi-ar 
da voturile la început, nimeni nu ar socoti de 
cuviinţă să-i facă pentru aceasta vreun servi¬ 
ciu, chiar dacă aceste voturi, împreună cu al¬ 
tele, ale altor subiecţi, ar contribui la formarea 
majorităţii victorioase. Intr-o asemenea situa¬ 
ţie, arta constă în a amina depunerea voturilor 
(cunctaţia !) pînă cînd iese la iveală modul in 
care au votat ceilalţi ; dacă, din întîmplare, se 
constată că un candidat a întrunit acelaşi nu¬ 
măr de voturi cu al celor care s-au pronunţat 
contra lui, poziţia pe care o adoptă respectivul 
grup abil va decide rezultatul alegerilor. Ea 
joacă rolul de ultimă greutate care se pune în 
talgerul balanţei. Ameninţînd o grupare sau 
alta că-şi va depune voturile pentru un candi¬ 
dat sau altul, ea poate obţine de la o parte sau 
de la cealaltă, sau chiar de la amândouă părţile, 
un ajutor pentru realizarea scopurilor sale în 
alte domenii de dispută, un ajutor care i se 
acordă pentru a se preveni un vot nefavorabil 
din partea acestui grup abil. 

In cazul acestui procedeu este important ca 

adversarul să nu cunoască dinainte decizia păr¬ 
ţii împotriva căreia luptă, să nu-i cunoască in¬ 
tenţiile. Urmează să discutăm această preocu¬ 
pare. Interesul unei părţi angajate în luptă 
este a şti cît mai mult despre adversar, iar ad¬ 
versarul să aibă cunoştinţe cît mai reduse şi 
cît mai confuze cu privire la acţiunile şi inten¬ 
ţiile noastre. In această situaţie ne putem ra¬ 
ţionaliza cît mai bine planurile, iar adversarul 
va comite erori practice. De aici provine, între 
altele, postulatul preocupării pentru surprinde¬ 
rea adversarului, adică cerinţa de a ne com¬ 
porta într-un fel în care el nu se aşteaptă de la 
noi. Un escadron de cavalerie ţîşneşte pe neaş¬ 
teptate dintr-o pădure, năpustindu-se asupra 
unei baterii de tunari care înaintează, netulbu¬ 
rată în spatele frontului, într-un marş tehnic. 
Catastrofă ! Un judecător de instrucţie care 
instruieşte un proces penal arată pe neaştep¬ 
tate unui suspect un nasture găsit la locul fap¬ 
tei, nasture care lipseşte de la haina acestuia 
din urmă. Nasturele s-a rupt în cursul luptei, 
pledînid pe neaşteptate în favoarea acuzării. 
Criminalul surprins se încurcă şi începe să facă 
declaraţii contradictorii. Un moment de criză 
într-o partidă de şah : o mişcare neaşteptată, 
de exemplu o figură este plasată în bătaia ad¬ 
versarului, în mod surprinzător, căci acesta nu 
a observat că, aşa cum se prezintă situaţia, fi¬ 
gura nu poate fi luată. Adeseori, dintr-o aseme¬ 
nea situaţie începe degringolada părţii adverse. 
In timpul discuţiei se comunică un fapt impor¬ 
tant, pînă atunci necunoscut adversarului. Dar 
poate am dat prea multe exemple pentru a face 
palpabilă esenţa surprizei, acest procedeu 
binecunoscut şi folosit de toată lumea. Prefe¬ 
răm să ne concentrăm puţin atenţia asupra pa¬ 
radoxului surprizei constînd în aceea că 
uneori, tocmai pentru a o realiza, este bine să 
ne îndepărtăm de la un mod de a proceda ra¬ 
ţional, indicat de strategia genului de luptă 
respectiv. Un jucător nepriceput procedează 

adeseori în felul acesta, surprinzîndu-1 pe 
maestrul cu care joacă prin caracterul neaştep¬ 
tat al mişcării ciudate pe care o face, şi câştigă 
fără nici un merit. Maestrul era pregătit pentru 
altceva, se aşteptase ca adversarul să se com¬ 
porte normal, raţional, el adaptîndu-şi mişcă¬ 
rile şi planurile la un asemenea comportament, 
în faţa comportării fanteziste, neraţionale a ad¬ 
versarului, mişcările şi planurile maestrului au 
devenit nepotrivite, făcîndu-1 să piardă par¬ 
tida. Ceea ce uneori un cîrpaci face în mod in¬ 
conştient, obţinând uneori reuşita, un maestru 
face cîteodată în mod deliberat : induce în 
eroare partea adversă, întreprinzînd şi punînd 
în evidenţă cîte o mişcare contrară principiilor 
unui joc corect. Adversarul a pornit de la ideea 
că joacă cu un jucător de talie, va presupune 
că mişcarea acestuia a fost în concordanţă cu 
principiile pe care le cunoaşte, va interpreta 
greşit ansamblul situaţiei şi va pierde. 

Surpriza este un caz particular al inducerii 
în eroare. Există numeroase variante ale aces¬ 
tui din urmă procedeu. Departe de noi inten¬ 
ţia de a face cazuistica inducerii în eroare, dar 
credem că posibilitatea şi realitatea procedeu¬ 
lui de-a dreptul opus necesită să fie subliniate. 
El constă în aceea că una din părţile angrenate 
în luptă se străduieşte să procedeze astfel ca 
partea adversă să fie bine informată în ceea ce 
priveşte intenţiile şi acţiunile sale. Se întîmplă 
aşa pentru că mişcările unui adversar informat 
sînt mai uşor de prevăzut, ceea ce oferă posi¬ 
bilitatea ca ele să fie parate într-un mod ra¬ 
ţional. Mai mult decît atât, adeseori un subiect 
care luptă cu iscusinţă îl obligă pe adversar la 
o anumită comportare nu numai spre a-1 îm¬ 
pinge într-o situaţie nefavorabilă lui, dar şi 
pentru a putea prevedea mişcările sale. Atunci 
noi determinăm amplitudinea mişcărilor ad¬ 
versarului, culmea realizărilor de acest fel fiind 
aceea de a-1 împinge pe adversar într-o situaţie 

cu o singură ieşire. Adeseori acestui scop îi 
serveşte sistemul de a-1 informa asupra mişcă¬ 
rilor noastre. 

In sfîrşit, în strînsă legătură cu ultimele 
noastre observaţii, cîteva cuvinte despre para¬ 
doxul fugii. S-ar putea părea că cineva care 
fuge rămîne într-o situaţie de dependenţă prac¬ 
tică unilaterală faţă de urmăritor. De fapt însă 
el este acela care determină direcţia, în parte şi 
viteza cursei de urmărire şi, dacă ştie să pro¬ 
fite de acest lucru, reuşeşte să-l atragă pe ur¬ 
măritor într-o capcană. Aşa se întîmplă ade¬ 
seori în cazurile de fugă aparentă, ca şi în cele 
de fugă autentică, în cazuri de fugă în înţele¬ 
sul obişnuit, cînd cineva părăseşte succesiv lo¬ 
curile pe care le ocupă spre a evita înfrângerea 
care îl pîndeşte, rînd pe rînd, în acele locuri. 
Este o întrebare dacă procedeul pe care-1 dis¬ 
cutăm, şi anume atragerea urmăritorului de 
către urmărit într-o cursă, poate fi generalizat, 
dacă această noţiune şi în general noţiunea de 
fugă şi de urmărire poate fi eliberată de le¬ 
gătura cu problemele de teritoriu. Se spune, 
desigur, în sens figurat, de exemplu că cineva 
fuge de o temă într-o dispută sau că într-o par¬ 
tidă de şah regina a fugit, dacă a fost pusă în 
pericolul de a fi luată şi a fost retrasă din po¬ 
ziţia respectivă. Să încercăm să proiectăm o ge¬ 
neralizare. 

Apărarea poate fi realizată în diferite mo¬ 
duri. Ne putem apăra prin contraatac. In acest 
caz sau în cazul în care părţile atacă simultan, 
în care nici un atac nu este defensiv, se pro¬ 
duce ciocnirea. Ne putem apăra cu ajutorul 
unui obstacol pe care îl ridicăm în calea atacu¬ 
lui adversarului, zădărnicind în felul acesta 
realizarea scopului atacului şi părăsind tere¬ 
nul de luptă. înţelegem prin teren de luptă an¬ 
samblul de condiţii în care se desfăşoară 
aceasta. Aceste condiţii pot fi de cele mai di¬ 
verse feluri, de exemplu locul, momentul, me¬ 
diul în sensul de scenă de luptă, mediul în sen- 

sul unui grup de spectatori sau de ascultători, 
componenţa unui complet de judecată, un gen 
de armament, un domeniu de exemplificare în- 
tr-o dispută etc. Părăsirea terenului este deci 
acţiunea de a înceta să ne mai aflăm în acest 
mediu. Astfel, fuga în sens generalizat constă 
în retragerea succesivă în faţa atacului adver¬ 
sarului, de exemplu prin abandonarea unor lo¬ 
curi, prin neprezentarea la proces judiciar con¬ 
dus de un anumit complet de judecată, 
refuzarea unui termen, refuzul unui gen de 
arme în cazul în care se discută condiţiile unui 
duel, evitarea discuţiei într-un anumit dome¬ 
niu etc. Poate că retragerea într-un sens atît 
de larg ar putea fi pusă în legătură cu terme¬ 
nul de „evitare a luptei“, iar luga într-un sens 
atît de larg să fie numită evitare continuă a 
luptei, rămmînd ca de retragere şi de fugă să 
vorbim numai în cazurile în care este părăsit 
un loc. Dar aceasta nu este decît o chestiune de 
tei minologie. Pentru problema de faţă este 
esenţial faptul că procedeul de a atrage în cursă 
poate fi considerat, pare-se, ca un procedeu ge¬ 
neral, aplicabil la fugă în sens generalizat sau, 
dacă doreşte cineva, la evitarea luptei. Dar, de 
exemplu, putem să refuzăm succesiv acordul 
pentru desemnarea unui supsrarbitru înt; -un 
proces de arbitraj, făcînd în cele din urmă ca 
partea adversă să propună o candidatură care 
nu-i este prielnică. Pentru a evita o dispută pe 
baza analizei faptelor dintr-un anumit dome¬ 
niu de exemplificare, invooînd, de exemplu, 
motivul lipsei de competenţă şi realizînd în cele 
din urmă situaţia în care adversarul se lasă 
antrenat într-o analiză de fapte dintr-un do¬ 
meniu pe care nu-1 cunoaşte şi în care noi ne 
simţim ca la noi acasă. Desigur, o asemenea 
analiză îi va fi fatală adversarului. 

Nu intenţionăm să mai continuăm trecerea 
în revistă a procedeelor folosite în cooperarea 
negativă. Problema este prea largă şi în lite¬ 
ratura pe care o cunoaştem ea nu a fost abor- 

dată în toată generalitatea ei, deşi s-au scris 
atîtea lucrări de prestigiu privind tehnica lup¬ 
tei militare şi deşi atît în acest domeniu cit şi 
în altele pot fi găsite afirmaţii vagi formulate 
atît de general incit cuprind — prin domeniile 
posibile de aplicare — orice fel de luptă. Noi 
am ales în special procedee izbitoare prin ca¬ 
racterul lor oarecum paradoxal, căci ele repre¬ 
zintă verigi de legătură înt e răspunsurile posi¬ 
bile la întrebarea cum putem învinge avînd 
forţe mai mici decît adversarul. In domeniul 
tehnicii de luptă, noi am urmărit să atragem 
atenţia asupra factorilor ca v e stîrnesc în mă¬ 
sură atît de mare interesul praxeologului pen¬ 
tru tehnica luptei. Căci lupta este o formă de 
acţiune în care oamenii îşi îngreuiază unii 
altora realizarea unor scopuri, sporind presiu¬ 
nea situaţiilor coercitive, a situaţiilor critice, 
a situaţiilor cu o singură ieşire, obligîndu-i ast¬ 
fel pe partenerii cooperării negative să născo¬ 
cească metode tot mai ingenioase de a face o 
treabă. Evident că aici îşi găsesc aplicaţia toate 
genurile generale de oprire a eficienţei, utile 
în orice acţiune, şi nu numai în cadrul cooperă¬ 
rii negative, cum ar fi, de pildă, instrumentali- 
zarea : pigmeul din Africa înarmat doar cu o 
suliţă răpune uriaşa gorilă şi ucide pe elefantul 
înzestrat cu atîta putere *. 

In încheierea consideraţiilor noastre privind 
tehnica luptei, este util să aruncăm o privire la 
raportul dintre luptă şi acţiunea solidară, la 
raportul dintre cooperarea negativă şi cea po¬ 
zitivă. In primul rînd, părţile angrenate în 
luptă (sau cel puţin una din aceste părţi) pot 
fi colective. Un asemenea colectiv, utilizînd faţă 
de adversar procedeele cooperării negative, ti e- 
buie să vegheze ca acţiunile sale proprii să fie 
călăuzite după principiile cooperării pozitive. 
Mai mult decît atît, tocmai în colectivele an¬ 
grenate în luptă se conturează cu o deosebită 

1 Problemy, 1048, nr. 4. 

pregnanţă necesitatea organizării ca urmare a 
situaţiilor coercitive care se desprind din 
esenţa luptei în general sau din particularită¬ 
ţile conflictului respectiv. 

Aici iese în evidenţă o altă latură a rapor¬ 
tului dintre cei doi poli — cooperarea şi lupta. 
Elemente cu caracter de luptă intră în compo¬ 
nenţa acţiunilor unor membri ai colectivului 
faţă de alţi membri ai acestuia. Căci ce este 
altceva decît o formă de luptă conducerea unor 
executanţi recalcitranţi cu ajutorul ordinelor ? 
Un conducător grec a spus că soldatul trebuie 
să se teamă mai mult de propriul său coman¬ 
dant decît de inamic, şi, orice s-ar putea spune 
pe bună dreptate împotriva acestei maxime, un 
singur lucru este sigur, şi anume faptul că el 
surprinde, într-un mod poate întrucîtva exa¬ 
gerat dar sugestiv, faptul că raportul dintre 
conducători şi conduşi este o formă de luptă, 
o luptă în interiorul colectivului care condiţio¬ 
nează eficienţa lui în acţiunea solidară îndrep¬ 
tată spre exterior. Observăm asemenea relaţii 
în şcoli. Scopul comun corpului didactic şi co¬ 
lectivului de studenţi dintr-un institut este 
producerea unui număr de absolvenţi compe¬ 
tenţi din anumite puncte de vedere. Pentru a 
realiza acest scop se declanşează şi se duc di¬ 
verse lupte intestine. Competiţia dintre stu¬ 
denţi nu este cea mai ascuţită dintre ele, deşi 
ea joacă un rol important în practica multor 
instituţii de învăţămînt. Esenţială şi generală 
este constrîngerea elevilor la eforturi, crearea 
unor situaţii coercitive sau chiar critice pentru 
ei. Profesorii se străduiesc să creeze elevilor 
dificultăţi de exerciţiu, iar cei ce învaţă caută 
să se elibereze de ele. Un examen sever sea¬ 
mănă prea mult cu întrecerea dintre procuror 
şi individul bănuit de crimă, amintind astfel 
o formă de cooperare afectată de semnele ca¬ 
racteristice ale luptei. Tot astfel stau lucrurile 
în domeniul cooperării sportive, unde scopul 

comun, care îi face pe toţi sportivii să fie co¬ 
legi, se realizează printr-o competiţie neînce¬ 
tată, prin întreceri şi jocuri, care simulează 
luptă tragică, dar care sînt forme de luptă în 
înţelesul general pe care l-am conferit acestui 
cuvînt. 

In felul acesta deci, problemele tehnicii de 
luptă se întrepătrund în multiple feluri cu pro¬ 
blemele cooperării pozitive : problemele lucru¬ 
lui bine făcut cu aplicaţie la acţiunile unor co¬ 
lective ne conduc şi la unele, şi la celelalte. 
Acest lucru ajunge să fie înţeles pînă la capăt 
dacă avem în vedere faptul că intr-un mare 
număr de cazuri ambele părţi angrenate in 
luptă au nu numai scopuri opuse, dar şi unele 
comune 2 . 

In oraşul românesc Iaşi există sau cel puţin 
a existat acum vreo treizeci de ani o fîntînă 
lingă care era săpată în piatră o inscripţie care 
glăsuia aproximativ aşa : „Duşmanule, de vei 
cuceri oraşul, nu nimici această fântână ; nu uita 
că apa ei ne este de folos nu numai nouă, ci 
şi ţie“. Iată un simbol al unor condiţii frec¬ 
vente. Scopurile urmărite de părţile aflate în 
luptă stau adeseori intr-un raport nu de A şi 
non-A, ci de A şi B şi non-A şi B : ele sînt 
incompatibile, dar nu integral contradictorii, 
căci unul dintre ele nu echivalează cu negarea 
celuilalt, chiar dacă ele conţin membri care se 
neagă unul pe altul. Ne permitem să presupu¬ 
nem că în general oamenii ar duce-o mai bine 
dacă în toate luptele s-ar ţine seama în mai 
mare măsură de ceea ce este de preţ pentru am¬ 
bele părţi. Nu sînt greu de găsit exemple ele¬ 
mentare de asemenea elemente comune în lup¬ 
tele militare : protecţia prizonierilor, imunita¬ 
tea parlamentarilor, intangibilitatea spitalelor, 

2 Vezi articolul lui Max Weber citat mai sus şi care 
dezvoltă ideea că „majoritatea luptelor conţin în ele 
o anumită doză de comunitate sau de înţelegere reci¬ 
procă". 

abţinerea de la utilizarea unor feluri de arma¬ 
ment etc. 

încrâncenarea în luptă constă tocmai în aceea 
că părţile, ţinînd seama numai de A şi non-A, 
numai de scopurile contrare, nu mai ţin seama 
în destulă măsură de acel B, de ceea ce repre¬ 
zintă un bun comun al amândurora. Un sătean 
mi-a povestit că odată a ucis în câmp cu un băţ 
doi ulii atît de preocupaţi de a se hărţui cu cio¬ 
cul unul pe altul încît n-au mai reacţionat la 
venirea unui om înarmat cu o unealtă fatală 
pentru amîndoi. 

Această din urmă observaţie, în afară de 
conţinutul ei strict praxeologic, are şi un sub¬ 
strat emoţional. Fiindcă este într-adevăr greu 
să intri în atingere cu tema luptei fără să te lo¬ 
veşti şi de chestiuni de inimă şi chiar de pro¬ 
bleme de conştiinţă, chiar dacă, concepînd no¬ 
ţiunea de luptă în toată generalitatea ei, nu se 
iau în considerare decît condiţiile tehnice ale 
eficienţei luptei. Deşi lupta concepută într-un 
sens atît de general nu conţine ca atare elemen¬ 
tele atentatului la fiinţa cuiva, elemente de ur¬ 
mărire a aducerii unor nenorociri pe capul 
cuiva. Procedeele cele mai viclene, cursele şi 
capcanele jocului de şah nu au în ele nici o 
perfidie sau nelealitate, dar tot atît de adevă¬ 
rat este că luptele necruţătoare pe viaţă şi pe 
moarte, agresiunile viclene şi nimicitoare, in¬ 
trigile şi şantajele sînt şi ele cazuri particulare 
de luptă concepută în sensul ei cel mai gene¬ 
ral, că procedeele generale ale luptei îşi găsesc 
aplicaţie şi aici şi că cei ce învaţă arta luptei în 
general, cei ce caută s-o cunoască, s-o memo¬ 
reze şi s-o stăpînească practic, devin în mod 
indirect părtaşi în aplicaţiile ei eventuale. 

La toate acestea nu putem răspunde decît un 
singur lucru : tehnica luptei, la fel ca şi ori¬ 
care altă tehnică, poate fi utilizată în mod co¬ 
rect sau, de exemplu, se poate face abuz de ea. 
Riscăm ipoteza că utilitatea globală a cunoştin- 

ţelor tehnice poate fi mai mare pentru cei ce 
doresc s-o folosească în chip onest decît pre¬ 
judiciul pe care li-1 pricinuiesc abuzurile din 
partea unor oameni necinstiţi. Important este, 
printre altele, şi faptul că cunoaşterea unor 
procedee la care pot recurge în luptă adversa¬ 
rii inumani înarmează într-o anumită măsură 
împotriva unor asemenea metode pe oamenii 
oneşti. 



XIV 

ACTIVITATEA INTELECTUALA 


Aplicarea punctelor de vedere ale praxeolo- 
giei la activitatea intelectuală ridică o serie de 
probleme, pe care am dori să le discutăm în 
cele ce urmează. 

In primul rând trebuie să ne dăm seama de 
faptul că elemente cu caracter intelectual intră 
în orice act, căci în orice act este conţinut un 
impuls voit, îndreptat spre un anumit scop. 
Aceasta înseamnă că autorul nu se mişcă numai, 
dar este şi conştient de scopul mişcării sale, 
ceea ce constituie, fără îndoială, un element 
intelectual. Nu ar fi deci înţelept să se împartă 
acţiunile umane în acţiuni fizice şi acţiuni in¬ 
telectuale, deoarece nu există acţiuni fizice care 
să nu conţină elemente intelectuale. Dar nimic 
nu ne împiedică să ordonăm acţiunile — deci 
şi muncile — după măsura în care elementele 
intelectuale participă la ele. Dacă, de exemplu, 
comparăm munca de cosire a unei fineţe cu 
munca de a scrie un articol, preponderenţa 
participării intelectuale în cel de-al doilea caz 
faţă de cel dintîi sare în ochi. Pentru un bun 
randament, cel care coseşte trebuie să mişte 
coasa cu îndemînare şi cu o mare încordare a 
muşchilor, fără să fie nevoit a gândi prea mult 
la aceasta, în timp ce autorul unui articol pe 
care-1 scrie cu mina trebuie să depună princi¬ 
palul efort pentru a gîndi la conţinutul celor ce 
intenţionează să comunice cititorilor ; în ansam¬ 
blul muncii sale, mişcarea condeiului este o 

operaţie, ce e drept necesară, dar infimă din 
punctul de vedere al energiei cheltuite. Este 
enorm de greu să se cuprindă această diferenţă 
intr-un cadru bine definit şi cu atît mai mult 
să i se găsească o bază cantitativă, măsurabilă, 
care să facă posibilă gradarea participării ele¬ 
mentelor intelectuale la diferite activităţi indi¬ 
viduale. Dar în mod aproximativ şi comparativ 
acest lucru se poate face în cazuri particulare 
intr-un mod indiscutabil, fiind clar că, în ge¬ 
neral, problema este a unui rol mai mare sau 
mai mic al reflecţiei. Putem să admitem deci 
distincţia între activităţi pe care le-am numi 
pe scurt fizice şi activităţi pe care le-am numi 
pe scurt intelectuale — după cum în munca 
respectivă predomină reflecţia sau travaliul 
muscular exercitat spre exterior. Aşa se şi pro¬ 
cedează în mod obişnuit, iar legile stabilesc 
criteriile după care se constată prevalenţa unui 
component sau a celuilalt în cadrul unor even¬ 
tuale diferende privind încadrarea diferitelor 
genuri de activităţi profesionale într-o catego¬ 
rie sau cealaltă. Este clar că nu există nici o 
muncă, nici o aotivitate, nici o acţiune la care 
să nu ia parte şi reflecţia. Rămîne însă de dis¬ 
cutat problema dacă nu există munci care se 
fac fără a se exercita presiuni musculare în 
afară, munci pe care le-am denumi pe scurt 
pur intelectuale. 

Opinia noastră este că există asemenea munci 
pur intelectuale, de exemplu rezolvarea în gînd 
a unor probleme de calcul, resuscitarea în me¬ 
morie a unor evenimente din trecut, compune¬ 
rea unor lucrări muzicale fără a recurge la 
ajutorul notelor şi al instrumentelor, reflecţiile 
în nemişcare interioară privind un discurs, o 
scrisoare sau un articol. Putem deci să ne 
oprim nu numai asupra participării elemente¬ 
lor intelectuale la o activitate oarecare, ci ne 
poate preocupa din punct de vedere praxeolo- 
gic şi munca pur intelectuală, caz particular 
al activităţii în general, ceea ce va constitui 

obiectul de căpetenie al consideraţiilor pe care 
le vom face în acest capitol. 

Prima problemă se referă oarecum la conţi¬ 
nutul impulsului. Noţiunea noastră generală de 
act este principial legată de impulsul intenţio¬ 
nat. In cazul actelor îndreptate asupra unui 
material exterior, exercitarea unui impuls in¬ 
tenţionat ia forma unei presiuni, aşa încît în 
aceste cazuri expresia „impuls intenţionat 14 este 
sinonimă cu cea de „apăsare intenţionată 44 . Dar 
ori de câte ori actul constă într-o muncă pur 
intelectuală — de exemplu, de rezolvarea în 
gînd a unei probleme de calcul — este evident 
că impulsul nu poate fi înţeles în sensul unei 
presiuni exercitate asupra unui material exte¬ 
rior. Oare într-un asemenea caz are loc o pre¬ 
siune internă, o apăsare asupra vreunui organ 
al celui ce gândeşte ? Credem că da, dovada 
acestui fapt fiind manifestările de încordare 
musculară în timpul gîndirii, încordare accesi¬ 
bilă observaţiei din afară. Cineva care gîndeşte 
intens îşi încreţeşte fruntea, muşchii din jurul 
ochilor tremură, uneori îşi strânge degetele sau 
face mişcări intense cu extremităţile. Aceasta 
este imaginea exterioară a unor încordări mus¬ 
culare lăuntrice, care nu se pot vedea din afară, 
de exemplu pentru un observator care stă ală¬ 
turi. Dar aceste încordări ale muşchilor interni 
nu sînt decît presupuse, deoarece nici experien¬ 
ţei autorului, nici experienţei anturajului său 
nu-i este dată senzorial nici o presiune internă 
exercitată asupra ceva. Este dat numiai un efort 
nedeterminat, avem numai o senzaţie de în¬ 
cordare. In aceste cazuri, a exercita un impuls 
intenţionat este acelaşi lucru cu a te încorda în 
mod deliberat. In domeniul actelor exterioare, 
a exercita un impuls intenţionat echivalează cu 
a se încorda în mod deliberat apăsînd ; în do¬ 
meniul actelor pur intelectuale, numai : a te în¬ 
corda în mod deliberat. Numai atît este sensul 
expresiei „a exercita un impuls intenţionat în 
domeniul actelor pur intelectuale 11 şi putem 

presupune pe bună dreptate că ce se forţează 
în felul acesta în acest domeniu, acela apasă şi 
el într-un fel sau altul. Se pune atunci o a doua 
întrebare : ce formează obiectul apăsării inten¬ 
ţionate ? Nu avem de gînd să ne lansăm în 
presupuneri amănunţite — neesenţiale pentru 
tehnica activităţii intelectuale. Cu siguranţă 
este vorba de unele componente ale organis¬ 
mului nostru, care se află într-o legătură spe¬ 
cifică cu modificările de conţinut ale trăirilor 
noastre. 

Şi iată-ne într-o suficientă apropiere de a 
treia problemă : ce formează materialul pro- 
priu-zis al activităţii pur intelectuale ? 

Vom cerceta această problemă împreună cu 
o a patra, care sună aşa : prin ce se caracteri¬ 
zează produsele unei asemenea activităţi ? 

înainte de a răspunde la aceste întrebări, 
este cazul să observăm că pentru ele identita¬ 
tea dintre subiectul acţiunii şi persoana a cărei 
viaţă intelectuală o formează subiectul nu este 
esenţială. Ne este indiferent dacă cineva îşi 
aminteşte desfăşurarea unui eveniment trecut 
sau dacă trezeşte o asemenea amintire în min¬ 
tea unui martor, toate acestea însă cu condiţia 
că în ambele cazuri răspunsul la întrebarea 
„î.n ce constă produsul acţiunii evocatoare a 
imaginii (a noastră sau a altcuiva) prin care 
este recreat un eveniment şi care este carac¬ 
teristica specifică a acestui produs ca „pur in¬ 
telectual", să fie acelaşi. Deşi a ne aduce pe 
noi înşine la evocarea a „ceva“ (de exemplu, 
evocarea numelui omului pe care l-am întîlnit 
în cutare moment sau a tabloului care a atîrnat 
cîndva pe acest perete din această cameră) se 
produce adeseori printr-o concentrare lăuntrică, 
deci pe o cale pur intelectuală, în timp ce a 
face pe altcineva să-şi reamintească ceva im¬ 
plică acţiunea de a vorbi, de a arăta sau alte 
asemenea acţiuni cu caracter exterior, care se 
produc cu o participare esenţială a unor pre¬ 
siuni îndreptate spre exterior. Insă pentru cele 

două probleme pe care le cercetăm aici această 
deosebire este indiferentă, ceea ce ne va deter¬ 
mina s-o neglijăm. 

După explicaţiile şi precizările introductive 
de mai sus, să trecem şi la fondul chestiunii. 
Oare prin ce se caracterizează produsele reali¬ 
zabile — în raport ou persoana autorului — pe 
calea activităţii pur intelectuale şi produsele 
analoge obţinute în raport cu alţii ? Vom răs¬ 
punde la această întrebare mai întîi aşa cum se 
răspunde de obicei din punctul de vedere al 
concepţiei profesate de cei ce se gîndesc la pro¬ 
blemele de acest gen. Asemenea produse sînt 
denumite de obicei lucrări, considerîndu-se că 
sînt alcătuite din conţinuturi fragmentare ima¬ 
ginare, noţionale, ideale şi altele de acest gen, 
că nu sînt corpuri şi nici că sînt identice cu 
vreun sistem de acte psihice ale unei persoane, 
trăite intr-un moment anumit, ci cel mult sînt 
date făcute accesibile unei persoane sau alteia 
prin asemenea acte. O astfel de lucrare pur 
ideală este un obiect aşa-zis ideal, materialul 
lui fornăind şi el un conţinut ideal. Aproxima¬ 
tiv aşa ar suna o caracterizare obişnuită a ceea 
ce devine prezent datorită unui efort de memo¬ 
rare sau a ceea ce s-a realizat atunci oînd s-a 
creat, de exemplu, noţiunea definită „număr 
iraţional 11 . Tot aşa s-ar înfăţişa caracterizarea 
unor lucrări ca : sonetul, oîntatul, o teză ştiin¬ 
ţifică etc. Avem mereu prezent în minte faptul 
că aici nu este vorba de nişte note imprimate, 
de şiruri de litere dintr-un manuscris şi nici de 
întregi compuşi, de exemplu din nişte bucăţi 
palpabile. 

Despre toate acestea vom vorbi ceva mai tîr- 
ziu. Acum ne interesează caracterizarea a ceea 
ce este plăsmuit în gîndirea cuiva, adică un 
sonet numai gîndit, un cântec auzit numai cu 
urechea interioară, o teză numai gândită, îna¬ 
inte ca vreunul din toate acestea să fie notat, 
reprezentat sub forma unor semne accesibile 
simţurilor. 

Caracterizarea dată mai sus produselor pur 
intelectuale şi materialului lor dă la iveală tră¬ 
sături variabile unor denumiri figurate. Este 
însă greu să acceptăm în sens literal afirmaţia 
potrivit căreia tezele ştiinţifice ar fi compuse 
din sensuri, înţelegând prin „sens compus 44 ceva, 
cum sînt compuse lucrările inginereşti, din 
părţi — de exemplu, un trotuar din plăci de 
beton. Nu putem să admitem că sensul terme¬ 
nului „număr iraţional 14 este produsul cuiva, 
înţelegînd prin „a fi produsul cuiva 14 acelaşi 
lucru cu sensul că o pîine este produsul bruta¬ 
rului. Orice produs este un corp, orice material 
este şi el un corp şi ar fi un neadevăr, ar fi un 
adevărat nonsens, dacă cineva ar încerca să 
afirme că sensurile şi noţiunile sînt nişte cor¬ 
puri. Putem însă afirma, fără a greşi, că cutare 
poezie este o lucrare (sau o creaţie) a poetului 
şi aceasta chiar în momentul în care poetul a 
desăvîrşit-o în gînd, fără a fi comunicat cuiva, 
dar toate acestea cu condiţia că vom lua ase¬ 
menea precizări în sensul lor figurat. Ce se are 
în vedere prin ele ? ce ne spun ele după ce 
le-am lămurit sensul esenţial şi am exprimat 
acest sens fără nici o metaforă ? 

După opinia noastră, produsul acţiunilor gîn- 
dirii de care este vorba în toate aceste consi¬ 
deraţii ale noastre este întotdeauna omul sau, 
miai general, fiinţa care percepe. Materialul este 
aceeaşi fiinţă, care percepe dintr-o fază mai 
timpurie, după cum o panglică este materialul 
unei cocarde. 

In concepţia noastră, fiinţele care află ceva 
sânt corpuri care află. Dar atunci cînd concepem 
fiinţa care află o concepem din alte puncte de 
vedere deoît atunci când o concepem ca fiinţă 
care are o greutate. Există o profundă deose¬ 
bire între a învăţa şi a te hrăni, între preocu¬ 
parea pentru desăvârşirea sufletească a propriei 
persoane în sens pedagogic şi îngrijirea pro¬ 
priului trup, de exemplu în sensul igienei. In- 
văţîndu-ne pe noi sau învăţîndu-i pe alţii, 

transformăm persoana respectivă dintr-una ne¬ 
pricepută, sau ignorantă, intr-urna pricepută, 
sau cunoscătoare, în timp ce hrănind pe ci¬ 
neva îl transformăm din cineva care cîntăreşte 
mai puţin în cineva care cântăreşte mai mult. 
Totuşi, în ciuda acestor deosebiri în ceea ce 
priveşte unghiul de vedere din care concepem, 
în cele două cazuri, o fiinţă care află ceva pu¬ 
tem afirma, în amândouă cazurile- fără nici o 
exagerare, că acea fiinţă care află ceva (fie că 
ea a fost învăţată cutare lucru, fie că are 
greutatea cu atîtea grame mai mare) este un 
produs al acţiunii noastre şi că cel puţin anu¬ 
mite părţi din care este alcătuită (de exemplu, 
anumite părţi din sistemul ei nervos — în pri¬ 
mul caz — sau din ţesutul conjunctiv — în cel 
de-al doilea) reprezintă materialul acestei 
opere sau cel puţin intră în componenţa acestui 
material (afară de elementele date din exterior, 
de exemplu în cel de-al doilea caz — compo¬ 
nentele substanţelor nutritive). 

Oare ar rezulta din tezele noastre că noţiu¬ 
nile sonet, cântec, teză etc, ar fi fost în fond 
create de către fiinţe care află ceva din puncte 
de vedere speciale, de exemplu că o melodie 
cântată interior este propriul său compozitor ? 
Evident că nu. Nici nu afirmăm că o melodie 
este un fragment al compozitorului, deşi con¬ 
siderăm că ori de oîte ori Ion a compus o me¬ 
lodie este adevărat că unele componente ale 
sistemului lui nervos au suferit o modificare 
sui-generis (pe care nu ne pricepem, cel puţin 
deocamdată, s-o elucidăm în termeni fiziolo¬ 
gici, fizici sau biochimici). Oare care este ra¬ 
portul dintre „lucrările" de genul celor citate 
mai sus şi cele care îmbracă formele fiinţelor 
care află, schimbate într-un fel sau altui — 
schimbate din punctul de vedere al aflării ? 
Care este sensul propriu, nefigurat, al unor pro¬ 
poziţii corecte care afirmă efectuarea unor lu¬ 
crări sau care afirmă că acestea se compun din 
cutare sau cutare elemente ale materialului ? 

Vom încerca să ne apropiem treptat de un 
răspuns general, călăuzindu-ne după răspun¬ 
suri succesive mai de amănunt. Unui compozi¬ 
tor i-a venit inspiraţia unei noi melodii. Cîn- 
tînd-o în forul său interior, el se preface lăun¬ 
tric, devine propriul său material. Dar pentru 
a oomunica altcuiva ce fel de material a deve¬ 
nit el, ceea ce a devenit el din punctul de ve¬ 
dere al aflării, este cel mai uşor să comunice 
acelui altcineva, intr-un mod imitativ, cum a 
auzit el melodia în interiorul său, adică s-o 
cînte, de exemplu, aşa cum se cântă atunci cînd 
o persoană aude melodia întocmai. Şi după cum 
se aude se spune că a apărut cutare melodie şi 
nu alta, că cutare melodie şi nu alta este lu¬ 
crarea compusă de muzicantul nostru. O gene¬ 
ralizare a acestui exemplu : ori de cîte ori 
cineva, datorită acţiunii cuiva, a ajuns să fie 
din punctul de vedere al aflării astfel incit 
pentru descrierea lui din acest punct de vedere 
este suficient să se arate cuiva cum acest cineva 
a auzit, a văzut ete. fie aievea, fie în forul său 
lăuntric, se spune la figurat că a apărut o lu¬ 
crare pur intelectuală, aceasta fiind caracteri¬ 
zată în funcţie de modul în care acest cineva a 
auzit, a văzut etc. 

Să trecem la un alt exemplu. Un matemati¬ 
cian demonstrează o teoremă nouă. El s-a trans¬ 
format dintr-un neştiutor, sub un anumit ra¬ 
port, intr-un ştiutor. Pentru a informa o altă 
persoană în ceea ce priveşte calitatea din care 
s-a transformat şi calitatea în oare s-a trans¬ 
format, vom proceda cel mai bine dacă vom 
comunica acesteia cu ajutorul cuvîntului „că“ 
felul în care a gândit matematicianul. De exem¬ 
plu, dacă vrem să informăm asupra revelaţiei 
interioare a lui Arhimede atunci cînd alerga pe 
străzile Siraeuzei strigând „Am găsit !“, este 
cel mai bine să spunem că el a gîndit că din 
legile de distribuţie a presiunilor rezultă că „un 
corp scufundat intr-un lichid pierde din greu¬ 
tate atîta cât oîntăreşte lichidul pe care îl dis- 

locă“. Se spune că enunţînd acest lucru indicăm 
o lucrare pur intelectuală pe care a realizat-o 
Arhimede prin efortul său intelectual şi că 
această lucrare se poate descrie cu ajutorul 
conjuncţiei „că“ etc. Mai în general: ori de cîte 
ori cineva a dobîndit o calitate din punctul de 
vedere al aflării datorită acţiunii cuiva, astfel 
încât pentru descrierea lui sub acest raport este 
suficient să comunicăm cuiva că el a gîndit 
atunci aşa şi aşa, se spune la figurat că a apă¬ 
rut o lucrare pur intelectuală, iar noi îl carac¬ 
terizăm drept ceva ce poate fi descris cu aju¬ 
torul unei locuţiuni care începe cu ,,că“. 

încă un exemplu : cineva are ideea unui plan 
(să pun lucrurile aşa sau aşa, să le pun în cu¬ 
tare succesiune, fie structura clădirii aşa, siste¬ 
mul de tragere la sorţi să fie cutare etc., există 
o mulţime de posibilităţi de materializare a no¬ 
ţiunii de proiect). In acest caz, acest cineva şi-a 
transformat persoana într-una conştientă de 
modul în care va acţiona. Şi iarăşi, atunci oînd 
dorim să comunicăm cuiva cum a ajuns să fie 
el din punctul de vedere al aflării, este sufi¬ 
cient să sugerăm cum a vrut el să devină anu¬ 
mite lucruri. Acest lucru se poate enunţa in¬ 
formând că el a vrut ca cutare să devină astfel. 
In acest caz se spune la figurat şi metaforic că 
a apărut o lucrare având caracterul unui plan. 
Mai în general : ori de cîte ori cineva, datorită 
acţiunii cuiva, a ajuns să fie astfel din punctul 
de vedere al aflării încât pentru descrierea lui 
din acest punct de vedere este suficient să se 
arate cum a vrut să Vadă acest cineva anumite 
lucruri, se spune la figurat că a apărut o lu¬ 
crare pur intelectuală, dîndu-i-se denumirea 
de plan. 

Oare nu a venit momentul să sintetizăm 
aceste generalizări declarând că spunem la fi¬ 
gurat că a apărut un produs pur intelectual de¬ 
numit lucrare ori de cîte ori vrem să afirmăm 
că cineva, datorită unor impulsuri interioare, 
a început să afle în cutare fel, iar la întreba- 

rea cum a început să afle sîntem gata să răspun¬ 
dem fie comunicînd cum i s-a părut din punct 
de vedere vizual sau auditiv (etc.) ceva văzut 
sau auzit (etc.) în gînd, fie comunicînd că a gîn- 
dit că este astfel, fie comunicînd că a vrut să 
fie astfel ? 

Să mai analizăm şi o altă accepţie a terme¬ 
nului „lucrare 14 , tot atît de vie şi de actuală. 
In această a doua accepţie, lucrarea nu este de¬ 
loc ceva pur intelectual. în acest sens sînt lu¬ 
crări ca : statuile, tablourile, manuscrisele etc. 
Toate sînt deci nişte corpuri create de cineva. 
In acest sens, cuvîtul „lucrare 14 pe care l-am 
utilizat este denumirea exactă a unor produse. 

De data aceasta, atunci când spunem că s-a 
creat o lucrare sub forma monumentului 
lui Chopin de Szymanowski, sau a monumen¬ 
tului din parcul Lazienki din Varşovia, nu mai 
avem de-a face cu o metaforă. Aceste lucrări 
sînt palpabile, perceptibile senzorial. Dar prin 
ce se deosebesc produsele înţelese în felul 
acesta, produsele de acest gen, de alte produse 
palpabile, de exemplu de clădiri, mobile, ţesă¬ 
turi şi multe alte produse pe Oare nimeni nu 
le numeşte lucrări ? După părerea noastră, aici 
nu există o delimitare precisă. Unele ţesături, 
de exemplu, un divan persan făcut manual sau 
un covor stil, un vas lucrat artistic, le vom 
numi lucrări de artă textilă sau de artă cera¬ 
mică. Căci este important dacă şi în ce măsură 
prelucrarea într-un anumit fel şi într-o anu¬ 
mită direcţie a persoanelor care contemplă un 
obiect sau altul face parte din scopul acţiunii 
a cărei încununare este produsul respectiv. In 
cazurile produselor destinate unui anumit uz, 
acest criteriu nu este niciodată exclus. In aceste 
cazuri se scontează pe faptul că cineva va în¬ 
ţelege că are în faţă o pîine, adică ceva ce 
urmează să fie consumat, sau că are în faţă o 
cazma, adică o unealtă de săpat etc. Deşi pro¬ 
ducătorii au urmărit în principal ca produsul 
să fie mâncat, să se sape cu el şi nu să se în- 

ţeleagă destinaţia iui. Dar pentru a mînca pli¬ 
nea trebuie să avem prezent în minte faptul 
că aceasta este un aliment, iar pentru a săpa 
cu cazmaua trebuie să fim conştienţi de faptul 
că cazmaua serveşte la săipat. Deci, într-un fel, 
într-un mod implicit, producătorii plinilor, ai 
cazmalelor etc. urmăresc să transforme pe unii 
oameni astfel ca ei să înţeleagă un lucru sau 
altul. în alte cazuri însă, prelucrarea cuiva în 
sensul aflării constituie scopul principal urmă¬ 
rit de producătorul produsului respectiv. Este 
cazul notelor muzicale, al manualelor şcolare, al 
afişelor propagandistice. Se poate deci spune 
că sîntem cu atît mai mult înclinaţi să denu¬ 
mim lucrări unele produse palpabile (de exem¬ 
plu, lucrări literare, lucrări artistice) cu cit mai 
mult se situează pe primul plan printre scopu¬ 
rile creării lor considerentul de a transforma 
pe cineva din punctul de vedere al cunoaşterii 
sau, metaforic vorbind, considerentul ca dato¬ 
rită produsului palpabil respectiv să apară şi o 
lucrare în sensul dinţii, analizat mai înainte. 

Echivocul termenului de „lucrare“ pus în evi¬ 
denţă mai sus nu epuizează caracterul viu al 
multiplelor sale sensuri. In discuţiile teoretice 
se aud adeseori proteste împotriva identificării 
lucrărilor cu un lucru concret. Se spune că o 
operă grafică poate fi reprodusă în multe exem¬ 
plare fără ca vreunul dintre ele să reprezinte 
opere ca atare, ci numai ceva care le este co¬ 
mun, o alcătuire de elemente grafice care se 
repetă în toate exemplarele. Tot aşa stau lu¬ 
crurile, după părerea acestor oponenţi, cu lu¬ 
crările muzicale. Marsilieza nu este o cîntare 
concretă, ca să zicem aşa, a acestui cîntec. Cîn- 
tecul este o clasă de executări vocale, ceea oe, 
la rândul său, poate fi interpretat în două sen¬ 
suri, ca mulţime a executărilor şi ca însuşire 
comună a acestora. In mod obişnuit se spune 
că o lucrare practică nu este nici manuscrisul, 
nici vreuna din reproducerile sale imprimate, 
nici fluxul de cuvinte care formează o recitare. 

Şi în acest caz poezia este ceva desprins, atri¬ 
buit cumva tuturor acestor reproduceri gra¬ 
fice şi acustice. Intr-adevăr, Mickiewicz a con¬ 
semnat cu ajutorul unei reţele de litere a sa 
Odă către tinereţe, dar ar fi ridicol — se 
spune — să confundăm acest produs al inspi¬ 
raţiei cu consemnarea lui. 

Atunci cînd auzim asemenea voci, trebuie să 
adoptăm faţă de ele o atitudine analitică şi 
critică. De acord că cele două rOliuri semantice 
ale termenului de „lucrare“ nu sînt suficiente 
pentru a ne da seama de sensul lui foarte cu¬ 
rent, poate chiar dominant. Dar noi nu socotim 
că vreuna din interpretările citate în alineatul 
anterior ale acestui sens reprezintă miezul lui. 
Intr-adevăr, în înţelegerea curentă, Oda către 
tinereţe nu este identică cu nici o înregistrare 
scrisă de mînă, dar în acelaşi sens nu este nici 
o culegere de recitări, nici o trăsătură comună 
acestor recitări. Ambele concepţii amintite se 
datorează speculaţiilor unor teoreticieni, şi nu 
conştiinţei senzoriale a cititorilor sau auditori¬ 
lor normali. Să mai adăugăm că din punctul de 
vedere al nici uneia dintre aceste concepţii lu¬ 
crările nu ar fi produse în sensul propriu al 
acestui cuvînt, căci este evident că nici mulţi¬ 
mile în înţelesul oponenţilor, nici trăsăturile 
comune ale elementelor care formează aceste 
mulţimi nu sînt corpuri. 

Acelaşi lucru se poate spune în ceea ce pri¬ 
veşte un alt concept teoretic al „lucrării“, con¬ 
cept potrivit căruia lucrarea ar trebui să fie 
un fel de sinteză între semn şi sens, un întreg 
compus din cuvinte ca grupe de sunete sau ca 
forme grafice şi din sensurile acestor cuvinte, 
un fel de fuziune între abstracţii şi nişte obiecte 
ideale intenţionale. Lăsăm pe seama adepţilor 
acestor concepţii osteneala de a explica intr-un 
limbaj direct metaforele conţinute în ele. 

Dacă încercăm să pătrundem în ceea ce are 
în minte un spectator, un cititor sau un ascul¬ 
tător obişnuit al unor producţii grafice, poetice 

sau muzicale, ajungem la presupunerea că acest 
consumator obişnuit îşi imaginează esenţa unei 
lucrări cam aşa : este un fel de lucru concret 
care, neîncetînd să fie unu'l şi acelaşi, poate să 
se înfăţişeze în repetate rîmduri la fel cum ace¬ 
laşi soare răsare de multe ori, la fel cum comu¬ 
nicăm cu acelaşi om în diferite locuri şi în di¬ 
ferite momente. Conştiinţa comună distinge 
lucrarea de exemplarele în care apare aceasta, 
dar este dispusă să ia pe fiecare dintre aceste 
exemplare drept aceeaşi lucrare, la fel cum îl 
ia pe om drept acelaşi om, pe Ion de aseară şi 
pe Ion de azi dimineaţă. înţelegerea curentă pe 
care o discutăm aici are comun cu concep¬ 
ţia sintetică a unităţii dintre semn şi sens fap¬ 
tul că şi în această concepţie „lucrarea 11 , deşi 
este un lucru concret, este alcătuită din semne 
şi din sensurile lor, atît semnul (de exemplu, 
cuvîntul) cît şi sensul (de exemplu, conţinutul 
semantic al cuvîntului) sînt un fel de indivizi, 
lucruri concrete oare se înfăţişează în repetate 
rînduri. 

Cît ne priveşte, nu putem adopta nici acest 
sens curent al „lucrării 11 , nu putem transforma 
o ficţiune notorie într-o unealtă a teoriei. Noi 
avem nevoie de o noţiune a „lucrării" care să 
se preteze nu numai la examinarea formelor de 
muncă pur intelectuale, ci şi la cercetarea for¬ 
melor de muncă colectivă, care cuprinde ele¬ 
mente de cercetare colectivă şi de proiectare 
colectivă. Avem deci nevoie de o înţelegere a 
lucrării care să fie accesibilă multor subiecţi. 
Vom lua deci drept punct de plecare şi cel 
de-al doilea dintre sensurile discutate mai sus 
şi vom încerca să-l facem mai precis. Reamin¬ 
tim că am conceput lucrarea în acest sens, cu 
o oarecare aproximaţie, ca pe un produs, deci 
ca pe un obiect corporal, caracterizînd acest 
obiect, care este lucrarea, prin' faptul că scopul 
lui principal este ca cineva să ajungă să fie 
într-un anumit fel din punctul de vedere al 
perceperii. 

Vom încerca să precizăm intenţia exprimată 
în felul acesta şi în acelaşi timp, cel puţin 
deocamdată, ceva mai succint. O lucrare este 
un produs semnificant ; de exemplu, o inscrip¬ 
ţie, un afiş simbolic, un drapel cu culorile na¬ 
ţionale, un semafor verde la o intersecţie de 
drumuri, o banianotă. Nu un întreg compus din 
inscripţie şi conţinutul acesteia, ci inscripţia 
însăşi, nu un întreg format dintr-un felinar 
verde şi ceea ce s-ar putea exprima prin cu¬ 
vintele : „trecerea liberă 44 , ci însuşi felinarul 
verde. Dar inscripţia este lucrare, pentru că ea 
nu este pur şi simplu un produs, care înseamnă 
cutare şi nu cutare lucru, că cel ce citeşte in¬ 
scripţia gîndeşte intr-un anume fel; de exem¬ 
plu, citind inscripţia „casierie 14 , cineva îşi dă 
seama că aici se plătesc bani. Felinarul verde 
este o lucrare, pentru că el nu este pur şi 
simplu un produs, care semnifică în cutare fel, 
şi nu intr-altul, că cine se pricepe la semnele 
de circulaţie şi îl zăreşte îşi dă seama că tre¬ 
cerea este liberă. Un produs de acest fel trans¬ 
formă sub raportul percepţiei numai pe cine 
înţelege limbajul în care este scris ceva etc. ; 
este deci un element de legătură în cooperare 
numai în cercul oamenilor oare cunosc acest 
limbaj. Aşadar, el este o lucrare în raport cu 
totalitatea persoanelor care „cunosc limbajul 
respectiv 44 . 

Noi caracterizăm mai îndeaproape lucrurile 
în principal din punctul de vedere al sensului 
lor. Astfel caracterizăm o anumită bancnotă de 
20 de zloţi polonezi dintr-o anumită emisiune 
nu numai prin descrierea arabescurilor de pe 
fondul imprimat, necesare pentru a se deosebi 
bancnotele autentice de cele false, ci şi, 
mai ales, prin comunicarea că în schimbul ei se 
pot obţine mărfuri valorînd 20 de zloţi. Una din 
modalităţile de caracterizare a produselor din 
punctul de vedere al sensului lor constă în a 
informa în ceea ce priveşte obiectul pe oare şi-l 
trezeşte în minte cel ce înţelege acest sens ca 

atare şi în ceea ce priveşte modul în care el îşi 
imaginează obiectul respectiv. în felul acesta 
caracterizăm, de exemplu, lucrările care sînt 
descrieri ; de exemplu numim astfel un manual 
de geografie avînd în vedere obiectul pe care 
ni-1 facem prezent în minte citindu-1. Numim 
sunetul pe care îl emite mecanismul de pe tur¬ 
nul Mariacki din Cracovia sunet de oră, de¬ 
oarece sunetele pe care le emite trîmbiţaşul ni 
se înfăţişează ca un semn care marchează tre¬ 
cerea timpului. 

Avînd în vedere ceea ce am constatat mai 
sus, Marsilieza, de exemplu, este un întreg 
compus dintr-o serie de faze ale unor frag¬ 
mente de mediu fizic vibrînd acustic, alese şi 
ordonate într-un anumit fel, un întreg care se 
caracterizează prin faptul că cel ce îl aude ia 
cunoştinţă de o chemare la apărarea patriei 
împotriva invaziei tiranilor. Acest lucru se face 
ca o receptare, care nu se poate comunica de¬ 
cât imitativ în ceea ce priveşte conţinutul său 
principal. Dacă Marsilieza este numai ceea ce 
a răsunat într-o cameră din Strassbourg în 
1792, cînd a intonat-o pentru prima oară inspi¬ 
ratul ei creator, este o întrebare. Deoarece, 
însă, mai tîrziu alţii au cîntat-o într-un chip 
f oarte asemănător, în loic să spunem că în aceste 
cazuri s-au produs lucrări imitative foarte ase¬ 
mănătoare cu Marsilieza, simplificăm lucrurile 
spunând că „după aceea Marsilieza a răsunat 
de mai multe ori“. Caracterul public al lucrării 
constă în repetabilitatea sa asemănătoare, 
mai precis imitativă, dar iluzia de identitate a 
lucrării în toate repetările sale provine de 
acolo că ele toate, fără a fi riguros identice, 
sînt la fel sub toate aspectele importante în 
cazul respectiv. 

încă un lucru în ceea ce priveşte sensul no¬ 
ţiunii de „lucrare", pe care îl discutăm aici. 
Oare identificăm Marsilieza cu textul ei scris, 
cu un exemplar de partitură prevăzut cu cu¬ 
vinte grafice ? Nicidecum. Textul este şi el o 

lucrare, dar o lucrare auxiliară în raport cu ce¬ 
lălalt : cei ce ştiu să-l citească reuşesc să inter¬ 
preteze după produsul care reprezintă o ima¬ 
gine de stimuli vizuali Marsilieza o lucrare 
acustică, care este o înşiruire de stimuli audi¬ 
tivi. Lucrurile stau astfel în general cu textele 
scrise sau tipărite : ele sînt lucrări auxiliare în 
raport cu lucrările compuse din cuvinte rostite 
(cu excepţia cazurilor în care scrisul este ideo- 
grafic, adică ne informează direct, cu ajutorul 
unor semne vizuale, şi nu indirect, prin inter¬ 
mediul cuvintelor pronunţate). 

Aşadar, în domeniul literaturii, al muzicii, al 
creaţiei plastice etc. se obţin două feluri de 
produse. Ele sînt fie indivizi umani, care au 
fost făcuţi să afle în cutare mod sau corpuri 
care nu sînt persoane, dar care în raport cu 
persoanele joacă rolul de stimuli (corzi care 
vibrează într-un mod anumit, tablouri atîrnate 
pe pereţi, sculpturi etc.), stimuli care, în con¬ 
formitate cu intenţia producătorului, sînt de 
aşa natură înoît un receptor pregătit într-un 
mod corespunzător le percepe într-un mod anu¬ 
mit. Numim aceste produse de genul al doilea 
lucrări muzicale, poetice, plastice etc. Folosim 
termenul de „lucrare" şi într-utn alt sens, în 
special atunci cînd este vorba de o activitate 
pur intelectuală. In acest caz, el este o compo¬ 
nentă a unor exprimări figurate care ne infor¬ 
mează asupra modului în care află cineva, pre¬ 
lucrat într-un mod specific, prin cutarea muncă 
pur intelectuală, informîndu-ne în particular 
că el crede că lucrurile stau aşa, şi nu altfel. 
De acest sens ne-am ocupat chiar de la început. 

Gît priveşte structura lucrărilor, în sensul în 
care numim lucrări corpuri care nu sînt per¬ 
soane, este limpede că poemele sînt compuse 
din cuvinte (cele recitate— din cuvinte rostite, 
cele scrise — din cuvinte grafice), preludiile 
— din faze de corzi care vibrează, statuile — 
din fragmente de marmură etc. Şi dacă se spune 
că Iliada, sau mai degrabă conţinutul Iliadei, şe 

compune din aventurile lui Ahile, această ex¬ 
presie este figurată, însemnînd că auditoriul 
Iliadei parcă ar avea în sfera sa de observaţie 
o serie de aventuri ale lui Abile. Tot aşa trebuie 
înţeleasă „compunerea 14 lucrării din cutare 
părţi atunci oînd este vorba de „lucrări 14 în 
sens pur intelectual : este vorba întotdeauna de 
faptul că cineva se află într-o stare ca şi cum 
pe dinaintea lui ar defila obiecte care alcă¬ 
tuiesc cutare întreg. Atunci cînd Goethe l-a 
conceput pe Faust, el şi-a descris astfel starea 
de aflare din acel moment sau, mai precis, s-a 
descris pe sine, care afla în clipa aceea: „Ihr 
naht eueh wieder, schwankende Gestalten 44 (Şi 
i>ar vă apropiaţi, şovăitoare chipuri). Aici este 
important să remarcăm faptul că în activita¬ 
tea scriitorilor, compozitorilor, pictorilor etc. 
se urmăreşte ca cel ce receptează să sufere cu¬ 
tare stare, şi nu alta dintr-un anumit punct 
de vedere, ca el să fie într-o stare ca şi cum 
prin faţa lui ar defila cutare obiecte, şi nu al¬ 
tele. Aşadar este vorba de structura lucrării, 
tocmai în acest sens metaforic. 

Odată ce lucrurile stau aşa cum am încercat 
să le înfăţişăm mai sus, devine limpede şi răs¬ 
punsul la întrebarea privind materialul lucră¬ 
rilor, în sensul propriu al acestui cuvânt pe 
care l-am examinat. Fazele corzilor, fazele 
marmurii, literele scrise se obţin din fazele an¬ 
terioare ale corzilor, din fazele anterioare ale 
marmurii, din cerneală etc. In schimb, faţă de 
termenul „lucrare 44 , ca componentă a unor ex¬ 
presii figurate, această problemă nu poate 
avea decît un sens figurat. Ea ascunde în pri¬ 
mul rînd ideea că autorul, pentru a crea ceea 
ce creează, trebuie mai întîi să dobândească 
deprinderi parţiale, făcând nişte pregătiri par¬ 
ţiale, în mare măsură prin imitare în frag¬ 
mente. In acest sens, o lucrare orchestrală mo¬ 
dernă răsare din cuceririle anterioare ale 
instrumentiştilor. 

Am intenţionat şi intenţionăm ca în capito- 

Iul de faţă să nu analizăm deoît noţiunile spe¬ 
cifice cele mai importante referitoare la acti¬ 
vitatea intelectuală, importante pentru anali¬ 
zarea acestei activităţi, ca formă particulară a 
activităţii în general 1 . După ce ne-am oprit 
asupra noţiunii de „lucra re noţiune-cheie şi 
reprezentativă pentru întreg acest domeniu, 
sau mai degrabă asupra pluralităţii de noţiuni 
legate de acest termen, vom cerceta cele ce 
avem de spus în continuare, ou aplicare nu nu¬ 
mai la munca intelectuală cu caracter predo¬ 
minant mintal, şi nu socotim că fac parte din 
această din urmă categorie nici compoziţia mu¬ 
zicală, nici plăsmuirea în minte a unor lucrări 
cu caracter de imagini desenate sau pictate 
etc. Ceea ce distinge munca intelectuală cu ca¬ 
racter predominant mintal se va numi în con¬ 
sideraţiile noastre „raţionament 14 . Vom mo¬ 
difica întruoîtva uzul acestui termen şi vom 
înţelege prin raţionament orice soluţionare a 
problemelor de gîndire. Raţionamentele sînt 
de două feluri : sînt fie cercetare, fie chibzuire. 

Cercetăm adevărurile, chibzuim planurile. 
Atunci cînd căutăm răspunsul la o întrebare, 
adică atunci cînd rezolvăm o problemă, de 
exemplu atunci când încercăm să aflăm altitu¬ 
dinea unei localităţi faţă de nivelul mării sau 
dacă o substanţă specifică are un efect bacte- 
ricid asupra unei specii de microbi, care este 
volumul unui gen de corpuri geometrice rapor¬ 
tat la dimensiunile sale liniare etc., facem cer¬ 
cetări, încercăm să găsim răspunsuri corecte. 

Dar chibzuim parcursul unei călătorii, pro¬ 
gramul unui concert, un plan de .învăţământ, 
un mod de a duce o discuţie hotărîtoare etc. 
Cercetând în mod eficient, obţinem un model 
al realităţii sub un raport sau altul ; chibzuind, 
obţinem ceva al cărui model va deveni un 
fragment al realităţii dacă îl vom crea după 
modelul chibzuit de noi. Chibzuirea şi cerce- 

1 Vezi Anexe : „Analiza şi constituirea noţiunilor 
de subiect al acţiunii şi de cultură". 

348 



tarea se ajută una pe alta deoarece, efectuând 
3 muncă de cercetare, adică una prin care ur¬ 
mărim în primul rînd descoperirea adevărului, 
ne plănuim desfăşurarea acţiunilor compo¬ 
nente ale acestei munci ; pe de altă parte, 
chibzuind asupra a ceva, ne străduim ca acest 
ceva să satisfacă anumite condiţii, iar această 
strădanie se reduce la eforturi de cunoaştere 
şi deci din nou la eforturi din domeniul cerce¬ 
tării. Astfel, de exemplu, atunci oînd inginerul 
proiectează un pod, el cercetează condiţiile de 
teren, caută să cunoască rezistenţa la flambaj, 
la ailungire şi la flexiune a materialelor. Găsi¬ 
rea mijloacelor potrivite pentru un anumit 
scop caracteristică pregătirii unui plan este şi 
ea o acţiune cognitivă, o rezolvare de pro¬ 
bleme de tipul următor : cum trebuie să fie A, 
dacă satisface următoarele condiţii : 

1) A este o componentă esenţială a unei con¬ 
diţii suficiente pentru B, condiţie care apar¬ 
ţine unui moment anterior momentului căruia 
îi aparţine B ; 

2) A este o operă posibilă a unui anumit su¬ 
biect ; 

3) B este scopul sau cel puţin scopul ipotetic 
al subiectului respectiv. 

Pentru a rezolva această problemă efectuăm 
o muncă de cunoaştere cercetînd anumite ade¬ 
văruri, modeliînd mintal anumite raporturi 
obiective, adică o anumită realitate. Iată un 
exemplu : ce trebuie să facem pentru a obţine 
pe o copie de gravură o linie destul de subţire ? 
Cuţitul cu care vom grava placa trebuie să 
aibă vîrful destul de ascuţit. Atunci oînd chib¬ 
zuim asupra planului lucrării trebuie să veri¬ 
ficăm dacă liniile de pe copia gravurii sînt în¬ 
deajuns de subţiri, dacă cuţitul este îndeajuns 
de ascuţit, să controlăm dacă se întrunesc con¬ 
diţiile din propoziţia noastră ipotetică. Deşi în 
momentul chibzuirii nu exista încă produsul 
spre care ne chibzuim mijloacele şi deşi aceste 
mijloace pot să nu fie încă gata, ba chiar atît 

produsul cît şi mijloacele pot să nu se realizeze 
deloc, are loc cunoaşterea dependenţelor din¬ 
tre aceste obiecte eventuale, are loc o cerce¬ 
tare a unui adevăr, o modelare mintală a aces¬ 
tei dependenţe reale. 

Tot astfel cercetăm adevăruri ori de cîte ori 
investigăm — fără a chibzui asupra mijloace¬ 
lor care duc la realizarea scopului — ceea ce ar 
fi dacă ar avea loc cutare sau cutare lucru (ceea 
ce-i posibil să nu se întîmple deloc, de exemplu 
cum s-ar deplasa o bilă pusă în mişcare pe un 
plan fără frecare). Dacă ceea ce am spus mai 
sus este adevărat, atunci atît în lucrările eu 
caracter general de cercetare cît şi în lucrările 
cu caracter general de ohibzuire cercetarea 
este lucrul cel mai important. Iată de ce ne 
vom ocupa mai îndeaproape de noţiunea de 
„cercetare 11 din punctul de vedere al praxeo- 
logiei. 

Poziţia cercetătorului se caracterizează prin 
scopul său : acela de a afla cum este un lucru 
dintr-un anumit punct de vedere, adică acela 
de a se transforma din neştiutor, cum este, în 
ştiutor ; dar, aspirînd la acest lucru, el îşi con¬ 
centrează atenţia nu asupra sa, ci asupra ma¬ 
terialului actului pe care îl intenţionează, asu¬ 
pra a ceea ce vrea să afle, şi anume cum este 
acest lucru dintr-un punct de vedere dat (în 
opoziţie cu cei ce produc produse dintr-un ma¬ 
terial exterior în raport cu autorul sau obiecte 
în cazul cărora dependenţa dintre impuls şi 
operă are un caracter extrapsihologic, adică în 
opoziţie cu cizmarul, croitorul, tâmplarul, ca 
producători de încălţăminte, îmbrăcăminte, 
mobilă). De exemplu, un baoteriolog, atunci 
cînd se dedică cercetărilor sale de specialitate, 
nu se gîndeşte la sine, ci la ceea ce are în faţa 
ochilor pe lama microscopului. Dealtfel, ace¬ 
laşi lucru se poate spune despre plănuitor în 
general : că atenţia sa este îndreptată parcă 
spre exterior, ca şi cum şi-ar cufunda privirile 
în ceea ce este altceva decît el însuşi. 

De aici provine, printre altele, iluzia că cer¬ 
cetătorul îşi prelucrează obiectele cercetării în 
acelaşi sens în care un tăietor de lemne pre¬ 
lucrează un buştean, că proiectantul îşi con¬ 
struieşte clădirile pe care le-a proiectat la fel 
cum construieşte casele un dulgher. Dar această 
iluzie nu provine numai de aici. Ea îşi mai are 
un al doilea izvor, în aceea că cel ce proiectează 
planul unei clădiri pregăteşte adevărata con¬ 
struire a acesteia, iar cercetătorul microorga¬ 
nismelor pregăteşte combaterea acestora. In¬ 
tr-adevăr, actele de cercetare nu sînt forme de 
prelucrare a obiectelor cercetate şi nici cazuri 
de construire a unor obiecte proiectate, ci sînt 
cazuri de pregătire a unei asemenea prelucrări, 
de pregătire a unei asemenea construcţii. Ca 
atare, într-un anumit sens, ele pot fi conside¬ 
rate ca fază introductivă a acestui proces de 
prelucrare, a acestui proces de proiectare. 

Totuşi chiar procesele de cercetare au stadii 
interioare proprii, dintre acestea putînd fi des¬ 
prins stadiul pregătitor. Desfăşurarea normală 
a procesului de cercetare este exact şi lapidar 
caracterizată dacă se disting : pregătirea, incu¬ 
baţia, intuirea soluţiei,, verificarea şi preciza¬ 
rea 2 . Pregătirea, care face parte din compozi¬ 
ţia cercetărilor, este alcătuită din toate com¬ 
ponentele genezei problemelor : influenţa unor 
stimuli întîmplători asupra cercetătorului, ca 
inspiraţia lui proprie, ca, dealtfel, şi pregătirea 
lui de ansamblu sau pregătirea acelui organ al 
personalităţii sale care îl face apt de a sesiza 
şi formula o problemă. Incubaţia este activita¬ 
tea cerebrală subconştientă şi spontană, acea 
lucrare asupra problemei care are loc în eul 
cercetătorului tocmai în timpul în care nu se 
gîndeşte la ele. Nu încape nici o îndoială că 
ceea ce autorii analizei au definit ca pregătire 
şi incubaţie conţine componente (în special în 

2 Preparation, incubation, ilumination, verification, 
precising (pe baza unei notiţe consemnate fragmen¬ 
tar). 

„pregătire 44 ) a ceea ce noi am numit în tot cursul 
studiului nostru „pregătire 14 , acoperind cu acest 
cuvînt o serie de acţiuni bine definite, con¬ 
ştiente şi urmărind un scop precis al autoru¬ 
lui, concepute în raport cu scopul pe care îl 
urmăreşte acesta. Intuirea soluţiei este un act 
sui-generis, caracteristic tocmai pentru munca 
intelectuală de cercetare. Considerăm că veri¬ 
ficarea este un caz particular de încercare de 
identificare, iar precizarea soluţiei un caz parti¬ 
cular al efortului pentru mărirea preciziei unui 
produs. 

Chestiunea următoare este utilizabilitatea 
aparaturii în activitatea intelectuală şi, în parti¬ 
cular, în activitatea de cercetare. S-ar părea că 
răspunsul la această întrebare nu ar ridica di¬ 
ficultăţi deosebite. In domeniul acţiunilor pur 
intelectuale nu este loc pentru nici un fel de 
unelte, instrumente, scule etc. Dar este şi loc, 
şi rost pentru ele în activitatea intelectuală 
considerată ca un şir de acţiuni care conţine ac¬ 
ţiuni pur intelectuale, dar nu numai asemenea 
acţiuni ; de exemplu, în munca unui experi¬ 
mentator sau în orice muncă de cercetare co¬ 
lectivă în care este nevoie de comunicare reci¬ 
procă. Aici intră în joc instrumentele de măsură, 
cele mai diverse aparate destinate dirijării unor 
procese fizice, ca prese, termoistate, generatoare 
etc. In general, în cercetare se foloseşte o apara¬ 
tură care nu este mai puţin variată decît cea 
întîlnită în lucrările ce ţin de domeniul prelu¬ 
crării materialelor neînsufleţite. Să zăbovim o 
clipă lîngă unele unelte, ce e drept nu specifice 
pentru munca în care predomină elementul 
intelectual, dar care sînt importante pentru co¬ 
operarea pozitivă datorită rolului lor de ele¬ 
mente de legătură şi în a căror funcţionare 
componentele ideale ale proceselor joacă un 
rol esenţial. Avem în vedere tot felul de aparate 
semnalizatoare, şi în primul rînd scrierea. 

Inscripţiile, ca şi unele semnale, de exemplu 
sub forma semafoarelor, sînt unelte care se 

caracterizează prin aceea că servesc pentru a 
declanşa procese de percepere, procese de gîn- 
dire, despre cutare lucru care este de cutare 
fel. După cum uneltele meşteşugarului sînt un 
fel de prelungire a organelor corpului omenesc, 
iar modul lor de funcţionare reprezintă o copie 
modificată a modului în care funcţionează or¬ 
ganele respective (perechile de unelte şi organe 
sînt, de exemplu, capul ciocanului sau al mă¬ 
ciucii şi pumnul strîns, grebla şi degetele răş¬ 
chirate ale mîinii, cleştele şi fălcile), tot astfel 
inscripţiile sînt un fel de exteriorizare a orga¬ 
nelor vorbirii şi funcţionează lingvistic prin în¬ 
locuirea vorbirii organelor de vorbire ale corpu¬ 
lui omenesc. Mişcările organelor de vorbire ca 
şi impulsurile luminoase pe care le emit in¬ 
scripţiile nu sînt decît mijloace de comunicare 
între subiecţi care cooperează. S-ar putea să 
pară că ele nu joacă nici un rol în munca pur 
intelectuală a unui individ izolat. Dar nu este 
aşa. Ele au o uriaşă importanţă în pregătirea 
individului pentru anumite munci pur intelec¬ 
tuale. Căci numai subiecţii care ştiu să vor¬ 
bească sînt în stare să cunoască intr-un anumit 
mod, şi anume să gîndească în noţiuni. Atunci 
cînd gîndim conceptual, procedăm la fel ca 
atunci oînd spunem că ceva este aşa şi nu 
altfel. Mai mult decît atît, numai subiecţii care 
ştiu să scrie şi să citească sînt capabili să raţio¬ 
neze în mod efectiv asupra unor lucruri din 
punctul de vedere al unor probleme. Cine ar fi 
în stare să rezolve în gînd un complicat sistem 
de ecuaţii dacă nu are o asemenea pregătire ? 
în astfel de cazuri raţionăm părîndu-ni-se că 
vedem inscripţii şi că ele se schimbă la fel cum 
se schimbă inscripţiile reale atunci cînd le 
schimbăm în mod real. In felul acesta, inscrip¬ 
ţiile nu sînt cu adevărat nişte unelte ale unei 
munci pur intelectuale, ci joacă doar un rol 
auxiliar într-o asemenea muncă. Cit priveşte 
organele vorbirii, ele mai joacă şi rolul de in¬ 
strumente ale unor munci intelecuale dacă este 


353 



adevărat câ operăm cU cuvinte Ca în vorbire 
ori de cîte ori gîndim. 

In consideraţiile noastre de pînă acum cu pri¬ 
vire la activitatea intelectuală, ne-am ocupat în 
principal de probleme de analiză a noţiunilor 
care provin din caracterul specific al acţiunilor 
de acest gen. Acum vom trece la cîteva chesti¬ 
uni din domeniul tehnicii de activitate intelec¬ 
tuală, şi anume la acelea care se caracterizează 
prin vitalitatea lor actuală. Acestea sînt : pro¬ 
blema economizării gîndirii, problema limitelor 
plănuirii lucrărilor de cercetare, problema spe¬ 
cializării în raport cu disciplinele intelectuale 
şi problema limitelor colectivizării în activitatea 
intelectuală. 

Cît priveşte economizarea, mai întîi de toate 
trebuie să prevenim eventualele neînţelegeri. 
De obicei, aplicată la gîndire, ideea de econo¬ 
micitate este puternic combătută de marxişti. 
Dar această critică nu se referă decît la ten¬ 
dinţa de a înlocui noţiunea de adevăr — ca re¬ 
flectare a realităţii — prin noţiunea de econo¬ 
mie a gîndirii. Se combate concepţia potrivit 
căreia ar trebui să renunţăm la operarea cu 
noţiunea de „judecată adevărată 11 , ca judecată 
conformă cu realitatea, şi, în loc să apreciem în 
mod pozitiv ca fiind preţioase din punct de ve¬ 
dere ştiinţific judecăţile adevărate, să apreciem 
ca preţioase din punct de vedere ştiinţific ju¬ 
decăţile emise cu minimum de energie intelec¬ 
tuală cheltuită. Noi nu aderăm la această con¬ 
cepţie corn,bătută. Afirmăm, în schimb, ceea ce 
marxismul nu numai că nu combate, ci recu¬ 
noaşte în mod expres, şi anume că din punctul 
de vedere al metodei, al tehnicii, al modului de 
abordare, în domeniul activităţii de cercetare 
se poate proceda fie mai economic şi mai pro¬ 
ductiv, fie mai puţin economic şi mai puţin pro¬ 
ductiv şi că în acest domeniu de muncă, la fel 
ca în oricare altul, este evident raţional să se 
prefere o tehnică de procedare mai economică 
uneia mai puţin economice, de exemplu un mod 

de a calcula măi scurt uiiuia mai lung, cu con¬ 
diţia ca ambele moduri să fie la fel de sigure. 

După ce am înlăturat această neînţelegere 
posibilă, ne rămîne problema de a interpreta 
economicitatea mai mare sau mai mică a activi¬ 
tăţii intelectuale. Noţiunea de „economicitate 14 
trebuie completată cu o indicaţie privind 
punctul de vedere din care judecăm productivi¬ 
tatea sau economiile, adică în raport cu ce va¬ 
lori gradabile şi sub raportul cărui gen de chel¬ 
tuială. Căci atunci cînd comparăm economici¬ 
tatea a două metode de muncă intelectuală pot 
interveni criterii variate. Cînd comparăm munca 
a doi subiecţi din punctul de vedere al numă¬ 
rului de pagini dactilografiate pe care le-au 
produs sau din punctul de vedere al cantităţii 
dintr-un anumit material consumat pentru 
efectuarea unor experienţe, problema calculului 
comparativ al economicităţii acţiunilor celor doi 
indivizi nu dă loc la nici un fel de dificultăţi 
speciale în efectuarea unor calcule similare — 
de exemplu, în cazul unor lucrări meşteşugă¬ 
reşti în care ne interesează numărul de metri 
pătraţi de duşumea raşchetată raportat la nu¬ 
mărul de grame de metal consumate pentru 
această lucrare. Dificultăţile speciale încep 
atunci cînd introducem în sfera cercetării cri¬ 
terii specifice muncii intelectuale, de exemplu 
consumul de energie intelectuală sau gradul de 
dificultate a rezolvării problemei, determinat 
de complexitatea legăturilor dintre elementele 
sale care trebuie cuprinse intr-un singur act de 
judecată. 

In general nu se poate să nu observăm că 
este relativ uşor să comparăm economicitatea 
unor munci intelecuale dacă nu ţinem seama 
decît de criterii nespecifice unor asemenea 
munci şi care nu au un corespondent în cele 
mai înalte valori ale realizărilor obţinute prin 
asemenea munci — de exemplu, valorile cultu¬ 
rale ale unor realizări în domeniul cunoaşterii 
— şi nici în cheltuielile cele mai esenţiale efec- 

tuate în asemenea munci — de exemplu, inves¬ 
tigaţia creatoare a unui proiectant special in¬ 
struit şi înzestrat cu aptitudini specifice. 

In continuare să ne ocupăm de problema mă¬ 
surii în care pot fi plănuite lucrările de cerce¬ 
tare. Misiunea unui cercetător luat ca atare se 
caracterizează prin aceea că în momentul în 
care el începe cercetarea rezultatul cercetării 
este necunoscut. Aici nu se poate prevedea nici 
un rezultat anume (cel mult el poate fi formu¬ 
lat ca ipoteză). Nu se poate emite nici o co¬ 
mandă, nici un ordin privind un asemenea re¬ 
zultat. De aceea, rezultatul unei cercetări nu 
poate fi planificat aşa cum se planifică pro¬ 
ducţia unor produse industriale : maşini, utilaje 
etc. Ar fi ridicol să se pună problema astfel : 
„Clinica trebuie să cerceteze dacă noul prepa¬ 
rat are o acţiune terapeutică ; se cere un rezul¬ 
tat pozitiv ; în cazul în care rezultatul va fi ne¬ 
gativ, personalul clinicii va fi tras la răspun- 
dere“. Dacă lucrurile stau aşa, atunci nu pot fi 
planificaţi în mod raţional nici paşii următori, 
pe baza unor rezultate viitoare ale cercetării. 
Cel mult se poate face o previziune alternativă: 
dacă rezultatul va fi pozitiv, atunci se va pro¬ 
ceda în cutare fel ; dacă el va fi negativ, atunci 
se va proceda altfel. Dar o asemenea soluţie nu 
este cu putinţă decît în cazul unor probleme de 
tipul : este aşa ? Există însă o mulţime de alte 
genuri de probleme, de exemplu cele la care 
întrebăm : „cum ?“ sau „de ce?“. Aceste între¬ 
bări admit o mare varietate, adeseori imprevi¬ 
zibilă, de răspunsuri posibile, aşa incit planifi¬ 
carea următorilor paşi pe baza unui rezultat 
eventual al cercetării ar trebui să ia forma unor 
alternative cu un număr de membri adeseori 
prea mare, chiar dacă s-ar reuşi să se sistema¬ 
tizeze în mod raţional toate răspunsurile even¬ 
tuale într-un număr finit de căi de urmat pre- 
zentînd perspective egale. 

Dar considerentele de mai sus nu fac impo¬ 
sibilă planificarea lucrărilor de cercetare. In 

cazul jocului liber al iniţiativei investigatoare 
se renunţă la anumite avantaje ale planificării, 
în timp ce în sistemul planificării se renunţă 
la anumite avantaje ale întîmplării. Totuşi în 
sistemul economiei planificate lucrurile sînt lim¬ 
pezi. Prin natura sa, acest sistem include lu¬ 
crările de cercetare în complexul de lucrări 
economice, care sînt organizate integral, astfel 
încît planificarea cercetărilor devine o proiec¬ 
ţie a caracterului general planificat al econo¬ 
miei. Ea se poate referi la alegerea temelor şi 
a metodelor. In acest domeniu se conturează un 
conflict. Pe de o parte se situează factorii care 
dispun de aparatură şi, în parte, şi de subiecţi 
ai acţiunii. Aceşti factori aspiră să utilizeze 
aceste obiecte în scopurile lor proprii — de 
exemplu, pentru anumite scopuri de utilitate 
publică. In cealaltă parte îi vedem pe cercetă¬ 
torii individuali care năzuiesc la cercetări co¬ 
respunzătoare intereselor lor personale. Dat 
fiind că ambele părţi au raţiuni importante, de¬ 
oarece munca de cercetare în direcţiile care îl 
interesează pe cercetător îl activizează puternic, 
ducînd deseori la descoperiri de o extremă im¬ 
portanţă, interesul eficienţei cercetărilor im¬ 
pune un compromis, care să ţină seama de 
ambele tendinţe pe care le-am enunţat. De 
exemplu, timpul de muncă poate fi împărţit 
între temele cuprinse în planul de cercetare şi 
propriile căutări ale cercetătorului respectiv. 
Această soluţie este favorizată de faptul că, pe 
măsura dezvoltării cercetărilor efectuate în co¬ 
lectiv, cuprinse de un plan comun, în cadrul 
unui asemenea plan este din ce în ce mai uşor 
să se găsească probleme excepţionale, corespun¬ 
zătoare intereselor personale ale unor persoane. 
In sfîrşit, ar fi cu siguranţă profitabil să se per¬ 
mită o activitate de cercetare în direcţiile pro¬ 
prii cercetătorilor care au demonstrat capacita¬ 
tea de a obţine pe această linie rezultate pro¬ 
nunţat utile. 

Este îndeobşte cunoscut faptul că succesul în 

munca profesională depinde de o suficientă cu¬ 
noaştere a propriei specialităţi. La rîndul său, 
aceasta din urmă presupune limitarea în cadrul 
său. O asemenea limitare generează primejdia 
ca omul însuşi să ajungă să fie limitat. Am 
analizat acest gen de conflict atunci cînd am 
discutat problemele de specializare în gene¬ 
ral. Acum dorim să ridicăm problema amin¬ 
tită referindu-ne la profesiunile intelec¬ 
tuale în care ea dobîndeşte, într-o anu¬ 
mită privinţă, o acuitate specifică, deoarece unui 
specialist intelectual i se cere o stare deosebit 
de bună a intelectului. Şi în acest domeniu 
vedem soluţia de principiu nu într-o revenire la 
un fel de pantehnism individual, nu în practi¬ 
carea simultană competentă a multor profe¬ 
siuni străine unele de altele, ci în aprofundarea 
unei anumite specialităţi şi în lărgirea în acest 
fel a orizontului intelectual. Să nu privim lumea 
de fiecare dată printr-o altă fereastră, ci să 
cercetăm toate manifestările lumii mereu prin 
aceeaşi fereastră. Această comparaţie este cam 
contemplativă. Posibilităţile de acest fel se pun 
cel mai bine în evidenţă cu ajutorul unor exem¬ 
ple luate din unele arte practice. Dat fiind că 
în realitate toate lucrurile sînt legate unele de 
altele, în prelucrarea unui material în anumite 
scopuri, dacă vrem să facem lucrul bine, tre¬ 
buie să ţinem seama de cele mai variate depen¬ 
denţe. Atunci cînd chibzuim acţiunile, cînd 
raţionalizăm plănuirea cu ajutorul unor inves¬ 
tigaţii, cu cât facem mai bine aceste lucruri, cu 
atît trebuie să includem mai multe şi mai va¬ 
riate dependenţe în cercul cunoştinţelor noas¬ 
tre. Pentru exemplificarea acestor relaţii, să ne 
giîndim la munca urbanistului, care, atunci cînd 
proiectează localităţile, trebuie să aibă în ve¬ 
dere particularităţile terenului, fluxurile de 
comunicaţie, nevoile economice, sanitare şi cul¬ 
turale ale populaţiei, posibilităţile de aprovi¬ 
zionare cu materiale de construcţie etc. In 

munca lui este necesară sintetizarea unor de¬ 
pendenţe din diferite domenii ale vieţii, ceea 
ce deschide largi perspective de cercetare. 

Specialistul, menţinîndu-se în limitele pro¬ 
priei sale activităţi speciale, dar aprofundînd 
pregătirea ei ideală, poate să-şi lărgească ori¬ 
zontul intelectual pe două căi. In primul rînd, 
intrînd personal în fondul unor probleme 
variate. Astfel, un chirurg trebuie să înveţe 
mereu lucruri noi din diverse domenii : să cu¬ 
noască metode noi de anestezie — înţelegînd 
bazele chimice, fiziologice şi fizico-tehnologice 
ale acesteia —, să cunoască ştiinţa grupelor 
sanguine — necesară pentru efectuarea transfu¬ 
ziilor etc. In al doilea rînd, specialistul trebuie 
să-şi însuşească părţi ale cunoştinţelor altor 
specialişti şi, în general, el trebuie să ştie ce 
fac alţii în măsura în care activitatea acestora 
este reflectată în propria lui profesie. Acest 
lucru se realizează, între altele, prin încadrarea 
activităţii proprii în ansamblul unor lucrări 
colective cu caracter social. De exemplu, un 
profesor de matematică, prin simplul fapt al 
participării sale la consiliile pedagogice, tre¬ 
buie să se priceapă a se orienta în activitatea 
celorlalţi profesori ; de exemplu, el trebuie să 
cunoască rezultatele muncii acestora din urmă 
cu elevii de care se ocupă şi el. Acest matema¬ 
tician specialist este în mod necesar antrenat 
în activitatea moral-educativă a instituţiei şi 
în problemele şcolare de igienă şi profilaxie 
medicală etc. 

Evident, există profesiuni şi profesiuni. Chiar 
şi în cercul profesiunilor ştiinţifice există unele 
care, chiar dacă există o preocupare foarte sus¬ 
ţinută pentru aprofundarea şi reflectarea tutu¬ 
ror legăturilor care intră în joc, oferă perspec¬ 
tive relativ reduse de lărgire a orizontului. In 
■aceste cazuri, un intelectual care nu vrea să se 
înfunde în marasmul îngustimii, într-o stagnare 
intelectuală generală, trebuie să recurgă la me¬ 
tode depăşind limitele unei practicări înguste 

a propriei profesiuni. De exemplu, el poate să 
se încadreze intr-un colectiv de muncă obş¬ 
tească, participarea lui fiind determinată de 
formaţia sa profesională. De exemplu, un zoolog 
poate aborda probleme de convieţuire între oa¬ 
meni pe un teritoriu, luîndu-şi o funcţie de con¬ 
silier municipal şi concentrîndu-şi atenţia asu¬ 
pra unor probleme, chiar dacă acestea sînt 
străine de profesia lui. 

în fine, mai rămîne o scăpare des folosită, şi 
anume aceea de a apela la o specialitate adiţio¬ 
nală, practicată din pură înclinaţie. Un specia¬ 
list în economie politică poate ajunge un exce¬ 
lent cunoscător al florei din regiunea în care 
locuieşte, un fizician teoretician se consacră cu 
pasiune istoriei culturii islamice, un funcţionar 
al serviciului de transport urban se ocupă acasă, 
după orele de lucru, de cercetări aprofundate 
în domeniul teoriei numerelor. Acestea au fost 
exemple de hobby-uri intelectuale. Evident că 
există şi hobby-uri neintelectuale — de exem¬ 
plu, sportive. 

Aşadar, am trecut în revistă principalele re¬ 
medii care îl pot feri, într-o anumită măsură, 
pe profesionistul intelectual de mărginirea pe 
care o implică specializarea. 

Sîntem acum la ultima problemă selecţionată 
referitor la activitatea intelectuală, şi anume la 
colectivizarea ei. De fapt este vorba de un grup 
mare de probleme. Să urmărim doar un singur 
fir în acest domeniu vast, şi anume limitele 
colectivizării date de esenţa problemelor pur 
intelectuale. Numai un subiect gînditor indi¬ 
vidual poate să recunoască în interiorul său că 
cutare lucru este aşa, şi nu altfel — în limbajul 
psihologilor, să emită o judecată, să cuprindă 
într-un singur act de concepţie un proiect în 
ansamblul său. Nici unul din aceste acte nu pot 
fi făcute în colectiv, cum s-ar împinge în colec¬ 
tiv o barcă de pe ţărm în apă sau cum se cîntă 
în colectiv o lucrare pentru orchestră. 

Există însă lucrări colective de cercetare, în 

cadrul cărora cercetările unui subiect pregătesc 
cercetările altuia. Există judecăţi şi aprecieri 
colective şi proiecte adoptate în colectiv, dar 
aceasta nu înseamnă decît că mai mulţi subiecţi 
au emis aceeaşi judecată sau apreciere sau că 
toţi subiecţii au 'aderat la acelaşi proiect. In 
schimb, o acţiune exterioară (de exemplu, 
schimbarea altor subiecţi sau a altor lucruri) 
poate fi opera unui colectiv, opera unei multi¬ 
tudini de impulsuri exercitate de mai mulţi 
subiecţi în sensul conţinutului unei judecăţi 
sau al unui proiect. Acest lucru se poate realiza, 
de exemplu, prin exercitarea unei presiuni co¬ 
mune spre exterior, cum ar fi ridicarea mîini- 
lor pentru votare sau depunerea buletinelor în 
favoarea aceluiaşi candidat. 

Sfera muncii intelectuale este plină de indi¬ 
caţii ale adevărului că, în sens strict, un colec¬ 
tiv nu este niciodată un subiect, ci cel mult o 
reunire funcţională de subiecţi. Colectivul nu 
este apt să ia locul subiectului nici în actele de 
cunoaştere, nici în actele de decizie. 



XV 

DINAMICA PROGRESULUI IN DOMENIUL 
PERFECŢIONĂRILOR 


In conformitate cu planul şi limitele lucrării 
de faţă am dezvoltat mai întîi problemele teo¬ 
riei actului, concepută ca analiză a noţiunilor 
necesare pentru înţelegerea esenţei acţiunii şi 
a valorilor practice ale acesteia. După aceea am 
trecut în revistă principiile călăuzitoare ale 
lucrului bine făcut. Ne mai rămîne să examinăm 
problemele de dinamică a perfecţionărilor. 

Deocamdată în acest capitol nu putem decît 
să consemnăm principalele idei generale x . Să 
notăm în treacăt un aforism de circumstanţă : 
„Orice progres este o eliberare" (Tout progres 
est un detachement). Aşa este. Căci ori de cîte 
ori s-a realizat o perfecţionare s-a dobîndit pri¬ 
ceperea de a face ceva ce înainte nu se putea 
face. S-a obţinut deci eliberarea de o restric¬ 
ţie, de o dificultate, de un obstacol, de o în¬ 
grădire. 

Ce scheme de succesiuni de evenimente (ne¬ 
stabile) deosebit de importante pentru înţelege¬ 
rea istoriei perfecţionărilor sar în ochii observa¬ 
torului şi cum se explică ele ? Cum se înfăţişează 
liniile şi forţele propulsive ale perfecţionării 
praxeologice a omenirii ? Iată chestiunile de 
căpetenie ale dinamicii progresului istoric în 
domeniul însuşirilor tehnice ale acţiunii. Acestui 
aspect istoric al problemei îi corespunde aspectul 

1 Vezi Anexa „Genurile de propoziţii praxeologice 
şi metodele de fundamentare a acestora". 

întrucîtva biografic, individual-evolutiv. Ca 
atare, ne punem întrebarea privind stereotipu¬ 
rile proceselor individuale de dobîndire a măies¬ 
triei, oricare ar fi domeniul în care ar avea loc 
acestea. Amîndouă aceste moduri de punere a 
problemei sînt pozitive, fiindcă se referă la 
esenţa progresului. Totuşi intervin şi forme de 
stagnare şi forme de procese regresive, de regres 
al eficienţei, de reculuri. Căutarea unor aseme¬ 
nea scheme şi explicarea lor intră şi ele, evident, 
în programul nostru, fie şi numai pentru faptul 
că dinamica formării perfecţionărilor nu poate 
fi înţeleasă dacă nu sîntem lămuriţi asupra fac¬ 
torilor care determină stagnarea. Toate parti¬ 
cularizările enunţate ale problemei sînt de o 
importanţă vitală. In prezentul capitol ne vom 
ocupa în principal de unele observaţii referi¬ 
toare la formarea pozitivă a perfecţionărilor în 
evoluţia lor istorică. Examinînd aceste probleme, 
vom face unele remarci în privinţa altor laturi 
ale problemei, dintre cele pe care le-am men¬ 
ţionat. 

Trecînd la fondul chestiunii, declarăm că no- 
ţiunea-cheie a dinamicii progresului, în felul 
nostru de a o înţelege, este cea de situaţie coer¬ 
citivă. Tot aşa se pare că a considerat, urmîn- 
du-1 pe spaniolul Cerioli, cercetătorul polonez 
Jakuib Gorski scriind cele ce urmează în cartea 
sa Consiliul statului apărută în 1597 : „Căci 
după cum îmbelşugarea peste măsură afundă pe 
om în lene şi ticăloşie, tot aşa lipsurile îl fac 
simţitor, iscusit şi vajnic (...) oamenii care sălăş¬ 
luiesc pe meleaguri sterpe sînt mai harnici 11 
(ed. 1892, p. 67). Oamenii croiesc drumuri noi 
atunci cînd nu pot ieşi din impas decît pe o 
cale nouă. Cu cit cineva este mai matur, cu atât 
aleargă mai puţin după nimicuri şi cu atît în mai 
mare măsură îşi consacră forţele pentru comba¬ 
terea răului existent şi pentru prevenirea răului 
posibil. Mereu se repetă situaţii în care, dacă nu 
izbuteşti să realizezi o perfecţionare tehnică, se 
întîmplă un lucru atît de neprielnic încît te simţi 

împins la acţiune pentru a preveni acest lucru. 
Poate să fie în pericol viaţa ta sau a cuiva din¬ 
tre cei dragi, să te ameninţe o boală, pericolul 
unei mari suferinţe fizice, pericolul de a-ţi 
pierde libertatea, respectiv de a-ţi pierde onoa¬ 
rea, să fii surghiunit din obşte sau să-ţi pierzi 
avutul etc. In asemenea situaţii, oamenii se 
„zbat din răsputeri 11 (nu întotdeauna) şi adese¬ 
ori (din păcate, nu în toate cazurile) descoperă 
perfecţionarea necesară. Aşadar, de acord că 
„nevoia este mama tuturor invenţiilor 11 , căci ce 
altceva este o nevoie decît o situaţie în care, 
dintr-un anumit punct de vedere, se va întîmpla 
un rău dacă nu se va întîmpla un anume lucru ? 
Pentru a respira, fiinţele vii au nevoie de oxi¬ 
gen, ceea ce înseamnă că dacă nu ar avea oxi¬ 
gen ar înceta să mai trăiască. Dar nu orice 
nevoie duce la invenţie. Căci există situaţii cu 
adevărat coercitive în care putem să obţinem 
fără nici o greutate ceea ce ne este de trebuinţă 
fără a ne strădui să realizăm o sporire a efici¬ 
enţei. In condiţii normale, o fiinţă sănătoasă 
respiră foarte bine în mod reflex, intr-un mod 
perfect automat. In condiţii normale, nevoia de 
deplasare cu cîţiva metri este satisfăcută făcîn- 
du-se cîţiva paşi, fără a se recurge la vreo 
invenţie. Progresul nu apare decît atunci cînd 
se iveşte nevoia unor condiţii pentru a căror 
satisfacere trebuie să depunem eforturi de a 
perfecţiona procedeele folosite pînă atunci. 

Cum apar asemenea situaţii coercitive ? Evi¬ 
dent, în fel şi chip : uneori ca urmare a unor 
tendinţe dominante sau pur şi simplu statornice 
ale desfăşurării evenimentelor — de exemplu, 
dinţii se cariază şi trebuie prevenite consecin¬ 
ţele acestui proces. In alte cazuri, printr-o coin¬ 
cidenţă — de exemplu, după un accident, cînd 
un picior luxat trebuie îndreptat etc. Cîte per¬ 
fecţionări ale artei medicale au fost determi¬ 
nate de asemenea situaţii ! Din punctul de 
vedere al praxeologiei este deosebit de impor¬ 
tant faptul că una din cauzele care fac să apară 

situaţii coercitive şi care, în mod indirect, duc 
la progres tehnic sînt chiar acţiunile oamenilor. 
Oamenii fac ca ceva să trebuiască să fie făcut. 
Adeseori ne plasăm singuri într-o situaţie coer¬ 
citivă — de exemplu, dînd naştere la copii, 
pentru a căror întreţinere trebuie apoi să 
muncim din greu. Alţii ne împing în situaţii 
coercitive involuntar — de exemplu atunci cînd, 
în orînduirea bazată pe angajarea prin concu¬ 
renţă a mîinii de lucru, muncitorul trebuie să-şi 
vîndă forţa de muncă pentru un preţ derizoriu, 
printre altele şi din pricina concurenţei din 
partea aşa-numitei armate de rezervă, adică a 
totalităţii şomerilor care caută de lucru ; sau 
în mod intenţionat şi deliberat — de exemplu 
atunci cînd cineva sileşte pe altcineva să facă 
ceva dînd un ordin bazat pe ameninţarea cu o 
sancţiune ; sau atunci cînd ne cere să-i facem 
unele servicii ameninţînd cu sistarea mijloace¬ 
lor de subzistenţă. Cercetarea tehnicii luptei 
este atît de interesantă pentru praxeolog tocmai 
pentru că, în luptă, unul din adversari caută să 
creeze celuilalt situaţii coercitive cît mai difi¬ 
cile, cît mai multe situaţii critice, silindu-1 la 
o permanentă perfecţionare a acţiunilor sale 
(de exemplu, puternica dezvoltare pe care a cu¬ 
noscut-o ingineria militară, printre altele con¬ 
strucţia armelor de foc şi a aparatelor de zbor). 
In general se poate afirma că progresul eficien¬ 
ţei se datoreşte adeseori unor dispozitive cu 
ajutorul cărora oamenii creează unii altora 
situaţii coercitive. Ca urmare, după părerea 
noastră, dacă am înlătura orice constrângere 
din viaţa colectivă, nu am favoriza progresul 
eficienţei sau perfecţionarea. Ceea ce este 
necesar este sublimarea formelor de constrîn- 
gere — de exemplu, înlocuirea spaimei primi¬ 
tive provocate de tortura fizică cu conştiinţa 
şi acceptarea îndatoririi morale. Trebuie să ne 
pricepem să acţionăm în situaţii coercitive 
astfel încît să nu ajungem să punem în aplicare 
pedepsele cu care ameninţăm. Conştiinţa perico- 

lului trezeşte la viaţă forţe care acţionează în 
sens opus factorului destructiv. Conştiinţa ine¬ 
xistenţei unui pericol creează O' primejdie secun¬ 
dară, datorată mai întîi slăbirii muncii, activi¬ 
tăţii defensive, iar ulterior oricărui spirit de 
acţiune. Aforistic se poate spune că conştiinţa 
unei situaţii lucrează împotriva ei. Oamenii sînt 
ca fiinţele care trăiesc în adîncurile oceanelor, 
obişnuite cu o puternică presiune exterioară. 
Dacă ajung la suprafaţa apei, unde nu există o 
asemenea presiune, aceste animale pier din 
cauza forţelor interne care le descompun. 

De obicei, în momentul în oare apare o si¬ 
tuaţie coercitivă şi conştiinţa că ea a apărut, se 
naşte şi o acţiune urmărind găsirea unei soluţii. 
Forma de bază a acestei acţiuni este încercarea. 
Omul încearcă, poate reuşeşte într-un fel, poate 
într-altul, multe încercări dau greş, în sfîrşit, 
de multe ori o încercare reuşeşte şi, în general, 
acţionînd potrivit ei se obţine reuşita. Dacă 
acest mod de a rezolva o problemă practică 
devine conştient, avem aşa-numita metodă a 
încercărilor succesive. In mod spontan, fără a 
fi conştient de metodă, un animal capturat face 
încercări de a căuta o ieşire din cuşcă. El se 
izbeşte ba de un perete, ba de altul pînă ce gă¬ 
seşte ieşirea — dacă o asemenea ieşire există. 
Omul procedează altfel într-o situaţie coercitivă. 
Deosebirea nu constă numai în faptul că, în 
general, omul îşi dă seama de esenţa acestei 
metode, procedînd deci metodic, ci şi în faptul 
că înainte de a trece lăuntric la un act el reflec¬ 
tează şi întreprinde unele încercări mintale, 
renunţind la acelea icare se dovedesc încă în 
această fază a fi sortite eşecului. In fond pro¬ 
cedura este aceeaşi. Mai este important şi faptul 
că se apelează şi la experienţa trecutului — cea 
proprie şi a altora. In permanentizarea rezulta¬ 
telor obţinute prin metoda încercărilor succesive 
constă una din marile deosebiri dintre om şi 
alte specii. 

Dar oare animalele cum îşi perfecţionează efi- 

cienţa ? Este sigur că perfecţionările se for¬ 
mează în următoarea ordine : se fac încercări 
iniţiale, se caută procedeul eficient, care apoi 
este permanentizat. Totuşi permanentizarea se 
limitează la formarea unei obişnuinţe, sub forma 
reflexului condiţionat al individului care a 
repetat de multe ori un procedeu. Oare o ase¬ 
menea cucerire este transmisă generaţiilor ur¬ 
mătoare ? Biologii discută această problemă. 
Iată şi două opinii antagonice, divergenţa fiind 
prezentată în toată pregnanţa ei. Prima con¬ 
cepţie : un individ se naşte cu o abatere anato¬ 
mică, abatere care permite ridicarea într-o anu¬ 
mită măsură a eficienţei în funcţionare. De 
exemplu, picioarele mai lungi permit animalului 
să fugă mai repede. Indivizii înzestraţi acciden¬ 
tal cu acest avantaj întîmplător rămîn în viaţă 
şi transmit această modificare morfologică şi, ca 
urmare, şi această ameliorare funcţională, cel 
puţin unei părţi dintre urmaşi. Alţi indivizi, în 
cazul de faţă avînd picioare mai scurte, inapţi 
să fugă destul de repede, pier, fără a lăsa des¬ 
cendenţi sau, după un număr oarecare de gene¬ 
raţii, descendenţii lipsiţi de posibilitatea de a 
fugi destul de repede în faţa răpitoarelor dispar 
fără a mai lăsa, la rîndul lor, descendenţi. După 
această concepţie, perfecţionările din lumea 
animală, neumană, se formează exclusiv pe 
această cale, oarecum cumulativă, de la o gene¬ 
raţie la alta a speciei respective însumîndu-se 
aceste abateri utile, care apar întîmplător şi care 
se permanentizează prin ereditate, prin produce¬ 
rea descendenţilor ; în schimb, perfecţionările 
pe care un individ le dobîndeşte prin încercări 
proprii şi stabilizate sub forma reflexului con¬ 
diţionat nu se transmit descendenţilor şi se 
pierd ca perfecţionare funcţională odată cu 
moartea individului respectiv. 

Potrivit cu cealaltă concepţie, rolul perfec¬ 
ţionărilor funcţionale dobândite prin expe¬ 
rienţă individuală este mult mai important. 
Este bine cunoscut şi necontestat de nimeni 

faptul că intr-o anumită măsură „funcţia cre¬ 
ează organul 14 — de exemplu, muşchii antre¬ 
naţi devin mai puternici, iar dacă sînt inactivi 
involuează până aproape la dispariţia totală. 
După cea de a doua concepţie, deprinderile 
funcţionale dobândite se consolidează odată cu 
trecerea generaţiilor, fiind transmise ereditar 
descendenţilor odată cu modificarea structu¬ 
rală a organelor respective create de părinţi 
datorită practicii lor. Astfel, de exemplu, girafa 
întinzîndu-şi gâtul spre frunzişul unor copaci 
suficient de înalţi l-a alungit şi a transmis 
prin ereditate descendenţilor săi atî-t capacita¬ 
tea sporită de a apuca frunze de pe crengi si¬ 
tuate la o suficientă înălţime cit şi structura 
alungită a gâtului, şi aşa destul de lung. După 
această a doua concepţie, în felul acesta se 
formează la animale, în decurs de milioane de 
ani, organe perfect specializate şi abilităţi de 
acţiune oare funcţionează excelent : ochii buf¬ 
niţei străpung întunericul, zborul extraordinar 
de maniabil al rîndunicii, ghearele escamotate 
şi mersul silenţios al pisicii, aptitudinile con- 
structiv-cooperative ale castorilor, ale unor 
vrăbii, ale termitelor, furnicilor, albinelor etc. 

Trebuie să lăsăm pe seama celor care cerce¬ 
tează evoluţia biologică rezolvarea disputei pe 
care am prezentat-o mai sus. A doua concep¬ 
ţie pare mai convingătoare pentru publicul 
larg, dar marele semn de întrebare care planează 
deasupra ei se datoreşte faptului că piînă în 
prezent au eşuat toate încercările de a de¬ 
monstra prin observaţie sau experiment moşte¬ 
nirea unor perfecţionări dobîndite prin prac¬ 
tică, fie ele morfologice, fie funcţionale. Abia 
în ultimul timp au început să vină în sprijinul 
acestei concepţii unele interpretări privind 
observaţii făcute în domeniul horticulturii sau 
agriculturii. Dar aceste observaţii nu se referă 
deoît la plante — de exemplu, apariţia unor 
specii rezistente la frig. Pînă de curînd, prima 
concepţie domina aproape exclusiv în rîndurile 

biologilor. Chiar dacă în argumentare ţinem 
seama de perioadele foarte mari de timp în 
care s-au creat actualele forme, rămâne totuşi 
uimitor faptul că pe calea unor acumulări trep¬ 
tate de modificări generate oarecum întîmplă- 
tor au putut să apară organe şi eficienţe func¬ 
ţionale uneori atît de stranii şi de complicate. 

Omul este o fiinţă vie a regnului animal şi 
ca urmare regulile generale ale evoluţiei bio¬ 
logice îl guvernează şi pe el, iar disputa dintre 
cele două concepţii se referă şi la el. Totuşi, 
chiar dacă s-ar întîmpla ca, de exemplu, co¬ 
pilul unui pianist celebru să moştenească de la 
tatăl său o capacitate mai mare de a mişca si¬ 
multan şi repede degetele de la ambele mîini 
(ceea ce, după cîte ştim, nu se confirmă de ex¬ 
perienţă, după cum în general nimic de acest 
gen nu este confirmat), în orice caz este clar 
şi în afara oricărui dubiu că nu se moşteneşte 
nici aptitudinea de a vorbi într-o anumită 
limbă, nici posedarea unor cunoştinţe ideale 
sau a unor forme de imaginaţie — fie sub 
formă de judecăţi, fie sub cea de planuri. In 
sens biologic nu se moştenesc nici progresele 
ştiinţei, nitei metodele perfecţionate, nici pro¬ 
gresele metodologice. Dar omul, singura fiinţă 
care confecţionează unelte, care gîndeşte în no¬ 
ţiuni, care scrie şi citeşte, are alte metode de 
permanentizare a perfecţionărilor dobîndite, 
proprii numai lui. Aceste metode sînt hotărî- 
toare pentru realizările excepţionale în dome¬ 
niul perfecţionărilor specifice acestei specii 
zoologice, perfecţionări care evoluează şi cresc 
intr-un ritm foarte rapid şi accelerat. Omul 
ştie să-şi observe o cucerire funcţională, un 
procedeu eficient, ştie să-şi dea seama nu nu¬ 
mai senzorial, dar şi noţional de esenţa unei 
ameliorări tehnice, izbuteşte s-o caracterizeze 
prin propoziţii, şi nu numai cu ajutorul de¬ 
monstraţiei (ceea ce într-o oarecare măsură 
pot face şi animalele, îinvăţîndu-şi descendenţii 
să facă anumite mişcări), poate să comunice şi 

altor oameni -o perfecţionare, fie cu ajutorul 
propoziţiilor, fie prin alte forme lingvistice. 
El poate să coopereze cu alţii pe baza înţelege¬ 
rii realizate prin limbaj, să-i înveţe pe cei mai 
tineri, transmiţînd în felul acesta generaţiilor 
următoare izbînzile înaintaşilor, poate să ex¬ 
tindă şi să consolideze asemenea permanenti¬ 
zări prin construirea de modele sau prin de¬ 
scrieri cu ajutorul cuvintelor exteriorizate 
grafic. 

Deci progresul omului, şi în particular pro¬ 
gresul omului în domeniul perfecţionărilor, nu 
se realizează prin ereditate biologică, ci prin 
evoluţia social-istorică, prin tradiţia culturală. 

Adeseori la originea unei perfecţionări stă o 
întîmplare fericită. Astfel, localnicii din Cie- 
chocinek povestesc că folosirea sistematică şi 
cu o tot mai mare pricepere a proprietăţilor 
terapeutice ale apelor sărate din partea locului 
a stat la obîrşia observaţiei că ele vindecă mâi¬ 
nile rănite. 

Perfecţionările dobîndite se permanentizează 
şi se îmbunătăţesc, între altele, şi datorită ere¬ 
dităţii, care, deşi nu este cazul s-o considerăm 
un factor ce explică toată istoria progresului, 
totuşi este de o extrem de mare importanţă. 
Avem în vedere ereditatea concepută într-un 
sens destul de larg ca reproducere cu ajutorul 
memoriei a unor cunoştinţe, atitudini şi ac¬ 
ţiuni trecute, odată cu o eventuală repetare a 
acţiunii după schema rememorată în felul 
acesta, sau în sensul că în acţiunea noastră ne 
sprijinim pe modele oferite de alţii, adoptăm 
ideile altcuiva, sau în sensul că facem ca alţii 
sau ne străduim să facem ca alţii. Tot astfel 
remediile generale rezultă din remedii obţi¬ 
nute prin reflecţie sau din întîmplare pentru 
cazuri particulare. Iată un exemplu simplu, 
dealtfel nu lipsit de un dram de umor : termo¬ 
metrul supranumit de Ciechocinek (montat în- 
tr-o ramă de lemn lată şi turtită, prevăzută cu 
un mâner lung de lemn) a făcut faţă cu mare 

succes tenmometrului plutitor de Karlsbad. 
Inventarea lui se leagă de numele cunoscutei 
activiste obşteşti Lucyna Cwierczakiewicz, 
care, aflîndu-ise la Ciechocinek pentru o cură, 
a cerut insistent ca femeia de serviciu să agite 
puternic apa cu un termometru obişnuit. 
Acesta a trebuit mai întîi să fie fixat pe un 
băţ şi protejat cu nişte apărătoare laterale. 

Nimic nu se poate învăţa fără imitaţie. 
Ajunge să fim convinşi de acest lucru pentru 
a înţelege uriaşa importanţă a imitaţiei pentru 
progres. Atunci cînd privim grandioasele con¬ 
strucţii tehnice, marile şi complicatele imagini 
alcătuite din părţi componente subtil născo¬ 
cite, rămînem cuprinşi de uimire şi de admira¬ 
ţie. Ele sânt creaţii cu performanţe ce întrec 
nu numai competenţa fizică, dar şi pe cea inte¬ 
lectuală a individului. Aici nu a putut fi com¬ 
petent decît omul colectiv, un ansamblu format 
din generaţii succesive. înaintaşii au realizat 
îmbunătăţiri parţiale. Ucenicii imediaţi le-au 
primit aproape în dar, căci nu au făcut decît să 
înveţe un lucru gata făcut. La rîndul lor, aceştia 
şi-au întrebuinţat energia creatoare pentru a 
gîndi şi realiza îmbunătăţirile parţiale urmă¬ 
toare, transmiţînd urmaşilor cunoştinţele şi 
îndemînarea lor şi, odată cu acestea, şi ale tu¬ 
turor generaţiilor precedente. In felul acesta, 
prin adăugarea succesivă şi transmiterea de 
acte inventive şi imitative cuceririle generaţii¬ 
lor de înaintaşi se acumulează şi se integrează 
în ansambluri impunătoare. Activitatea lor 
seamănă cu cea a arborilor, care adaugă an de 
an straturi suib formă de inele. Acest proces 
mereu repetat îi face pe trecători şi privitori 
să admire fălnicia uriaşilor arbori. Totuşi ace¬ 
laşi factor de progres (avem în vedere imita¬ 
ţia) devine un obstacol dacă acţiunea lui este 
greşit raportată, dacă îl substituim efortului 
inventiv, dacă nu îi privim critic limitele. 

Imitaţia este valabilă exclusiv atunci cînd 
se face numai din anumite puncte de vedere. 

Din anumite puncte de vedere procedăm după 
un model dat, dar din alte puncte de vedere 
sîntem nevoiţi să ne îndepărtăm de acest mo¬ 
del. Acest lucru poate fi foarte bine pus în 
evidenţă cu ajutorul traducerii dintr-o limbă 
în alta. Expresia engleză „I am sorry“ — în¬ 
tâlnită intr-un text — poate fi redată imitativ 
prin expresia „sânt trist 14 sau prin „scuză-mă“. 
Dacă în traducere imităm această expresie din 
punctul de vedere al sensului întregii expresii 
într-o anumită situaţie (scuzaţi-mă), atunci, 
în exemplul nositru, renunţăm la imitarea ex¬ 
presiei în ceea ce priveşte construcţia sa ge¬ 
netică şi invers. Aşa se întâmplă în multe 
situaţii. In cazul în care o persoană cere o 
imitaţie dintr-un anumit punct de vedere, ex- 
primîndu-şi cererea „fă la fel ca mine“ sau „fă 
un obiect aşa cum l-am făcut eu, care l-am 
creat“, cealaltă persoană greşeşte în ceea ce 
priveşte direcţia de raportare imitând modelul 
din alt punct de vedere, îodepărtându-se astfel 
de el tocmai din punctul de vedere din care 
trebuie să-şi adapteze acţiunea la el. Este bine¬ 
cunoscută întâmplarea (poate chiar adevărată)' 
a croitorului căruia i s-a cerut să croiască un 
costum de haine „exact“ după un costum care 
i s-a dat ca model. Croitorul a executat co¬ 
manda confecţionând un costum cu un petic 
pus înadins în acelaşi loc în care fusese neferi¬ 
citul petic la costumul dat ca model. Dar pen¬ 
tru ilustraţii pregnante nu trebuie să ne avîn- 
tăm în domeniul anecdotei. Este binecunoscut 
deseori întîlnitul fapt de a lega prea strâns un 
nou tip de produs de elemente formale neesen¬ 
ţiale ale produsului a cărui funcţie este suc¬ 
cedată de funcţia noului produs. „Gutenberg 
şi colaboratorii săi (...) s-au străduit, în mod 
deliberat sau fără să-şi dea seama (...) să facă 
tipăriturile lor să semene oît mai mult cu 
manuscrisele, cu forma de carte cu care erau 
obişnuiţi cititorii din timpul lor. Ei dădeau li¬ 
terelor formele obişnuite în textele sorise de 

mină, ajungînd pînă acolo înoît confecţionau 
chiar oîteva semne pentru aceeaşi literă, pen¬ 
tru a păstra o anumită lipsă de regularitate, 
caracteristică scrisului de mînă“ 2 . 

Acesta este păcatul epigonilor, care îl ur¬ 
mează pe maestru nu în ceea ce este esen¬ 
ţial — de exemplu, ei nu caută să procedeze 
într-un mod la fel de elastic în faţa unor îm¬ 
prejurări care se schimbă. Avînd cuvintele din 
textul primit de la el şi care cuprinde indicaţii 
potrivite pentru timpul său, ei aplică aceleaşi 
indicaţii în momentul actual, ceea ce el nu ar 
fi făcut niciodată. Maestrul preconiza să se 
pună lipitori ; hai să punem şi noi lipitori la 
orice boală, deşi maestrul ştia că lipitorile nu 
fac bine decît uneori, dar nu şi-a spus gîndul 
pînă la capăt. 

Epigonii sînt în acelaşi timp şi rutinieri. Ru¬ 
tina constă tocmai în a înlocui invenţia crea¬ 
toare necesară cu automatismul copierii facile 
a unor acţiuni efectuate anterior. „Dacă mo¬ 
tive tehnice şi organizatorice ne obligă să ape¬ 
lăm la formulări schematice, trebuie să avem 
cel puţin grijă ca formulele să nu fie inter¬ 
pretate schematic 14 — exclamă pe bună drep¬ 
tate autorul pe care l-am citat deja al unei 
lucrări privind realismul socialist în arhitec¬ 
tură. Un medic îmbătrânit în provincie care în¬ 
cetează să mai înveţe nu-şi dă osteneala să ur¬ 
mărească progresele profesiunii sale şi foloseşte 
după metode vechi remedii vechi în locul al¬ 
tora mai noi, mai corespunzătoare — iată 
imaginea unei rutine sclerozate. Uneori ea în¬ 
floreşte în învăţămînt. Nu prea demult, la 
cumpăna ultimului veac şi mai tîrziu, se putea 
observa un exemplu „clasic 44 de rutină în men¬ 
ţinerea şi conservarea în fel şi chip a unor pro¬ 
grame desuete, supraîncărcate cu ore de limbi 
antice. Acest lucru se întîmpla într-o epocă de 
efervescenţă creatoare modernă, cînd viaţa 

2 Jan Muszkowski, Viaţa cărţilor, Cracovia, 1951, 
p. 98. 

cerea de mult bacalaureaţilor o solidă cunoaş¬ 
tere a oîtorva limbi modeme şi o bună orien¬ 
tare în natură, tehnică şi economie ! Rutina 
consta în menţinerea fără o suficientă moti¬ 
vare a unor rămăşiţe ale trecutului, adică a 
ceva care odinioară îndeplinea o funcţie pozi¬ 
tivă, dar care durează şi aourn, în virtutea iner¬ 
ţiei şi în mod nejustificat, deşi nu mai înde¬ 
plineşte această funcţie. Astfel, de exemplu, în 
trecut în limba literară poloneză se făcea 
deosebirea între „h“-sonor, redat prin li¬ 
tera „h“, şi „h“-surd, transcris prin „ch“. As¬ 
tăzi aceste două semne sânt menţinute, deşi în 
pronunţia literară poloneză deosebirea dintre 
sunetele respective s-a şters cu totul. „C“-ul 
de pe lingă „h“ a ajuns astăzi să fie de prisos, 
o rămăşiţă perimată a trecutului. Dar în acest 
caz este greu să se vorbească de o rutină în¬ 
chistată, deoarece menţinerea acestei rămăşiţe 
îşi are motivele sale bine întemeiate. în primul 
rînd, schimbarea grafiei statornicite presupune 
o schimbare a unor deprinderi, ceea ce, din 
punctul de vedere al postulatului economicită¬ 
ţii acţiunilor, nu este întotdeauna profitabil, 
atrăgînd după sine o perioadă de tranziţie cu 
frecvente erori de scriere, care se încheie mai 
tîrziu, odată cu adaptarea scrierii ameliorate, 
între timp trebuie parcursă o fază de confuzii 
izvorîte din faptul că membrii societăţii care 
operează cu limba respectivă nu se adaptează 
la noul sistem în acelaşi ritm. Cu alte cuvinte 
este justificat faptul că, aşa cum se întîmplă de 
atîtea ori, reforma scrierii se face în salturi, 
după ce s-au acumulat suficiente rămăşiţe ale 
trecutului într-atît de supărătoare la un loc 
încît o reformă devine profitabilă chiar şi cu 
preţul tuturor costurilor menţionate ale tranzi¬ 
ţiei de la faza plină de rămăşiţe ale trecutului 
la faza liberă de acestea. Vom risca aici o com¬ 
paraţie îndrăzneaţă pe care am făcut-o într-o 
grădină zoologică. Supraveghetorul aruncă în 

374 



botul căscat al unui hipopotam o mină de hrană 
duipă alta. Animalul aşteaptă pînă ce se adună 
o porţie destul de mare şi abia atunci închide 
botul, începînd să mestece hrana cu vin joasele 
sale fălci. 

Rămăşiţele trecutului, aşa cum le-am pre¬ 
zentat mai sus, nu sini deoît un caz extrem 
al unor formaţii decadente care îmbracă di¬ 
verse forme. Ele fie că dăinuie, nestingherite 
— oa, de exemplu, doctrinele perimate care 
prosperă sub ocrotirea unor guverne înapo¬ 
iate —, fie că duc o viaţă în progresiv declin, 
îndeplinind o funcţie tot mai puţin însemnată 
(rolul puţinei latine care se mai învaţă în 
şcoala poloneză de cultură generală), fie că, 
pierzîndu-şi vechea funcţie, îşi ocupă existenţa 
îndeplinind o altă funcţie, de obicei mult mai 
puţin importantă : un exemplu sînt nasturii 
de la poalele fracului, odinioară trebuincioşi 
pentru prinderea poalelor unei a doua haine, 
rabatate în timpul călăritului. Astăzi ei nu 
mai servesc deoît pentru a satisface exigenţe 
de stil şi de eleganţă ; la fel, umerii pelerinei, 
care au încetat să funcţioneze ca mîneci, păs- 
trînd un rol pur decorativ. în sfîrşit, există 
formaţii decadente pur parazitare, dăinuind din 
pur automatism, ca un moşneag paralizat şi 
inconştient. In ultimul timft în cercurile so¬ 
ciologilor se aud voci care neagă că în dome¬ 
niul acţiunilor umane ar exista asemenea re¬ 
ziduuri absolute. Adepţii acestei păreri 
consideră că ceea ce se practică îndeplineşte 
în orice caz o funcţie pozitivă oarecare în an¬ 
samblul vieţii sociale. Interesantă problemă. 
Aşa cum stau lucrurile în domeniul practicilor 
cutumiare, lucrurile acestea ar putea forma un 
obiect de discuţie. Dar în domeniul produselor 
se observă rămăşiţe absolute indiscutabile. 
Acum vreo treizeci de ani, autorul lucrării de 
faţă a văzut cu ochii lui un indicator de dru¬ 
muri instalat la o distanţă de cîteva sute de 
metri de gara D şi pe care scria că pînă acolo 

sînt şaptesprezece kilometri. Indicatorul fusese 
valabil cîndva, eînd D era denumirea gării 
care acum se numea P. Dar acum (în momen¬ 
tul la care se referă observaţia) în apropierea 
locului unde era instalat indicatorul se afla o 
gară nouă, botezată P. S-a schimbat numele 
gării, dar indicatorul a rămas tot cu vechea 
inscripţie. Cititorul va descifra în acest fapt 
caricatural imaginea unui defect extrem de 
răspîndit. De câte ori nu se întîmplă să se 
schimbe traseele liniilor de tramvai, dar in¬ 
scripţiile de pe tăbliţele indicatoare ale staţiilor 
să rămînă aceleaşi, inducându-i în eroare pe 
călători în ceea ce priveşte circulaţia tramvaie¬ 
lor, dîndu-le indicaţii valabile pentru vechiul 
lor mers. Intr-un sanatoriu, un regulament 
abrogat, afişat pe pereţii camerelor, indica alte 
ore de masă decât cele care se practicau efec¬ 
tiv, cerea vilegiaturiştilor să rămînă pe loc la 
orele la care se eliberau nişte bonuri care tre¬ 
buiau folosite în afara incintei instituţiei, in¬ 
terzicea sooaterea veselei şi a taoîmurilor din 
sala de mese, în timp ce în realitate pensionarii 
primeau la sosire cîte un tacîm, care trebuia 
dus în cameră şi adus la fiecare masă. Toate 
acestea nu sînt decât nişte nimicuri derizorii, 
dar oare ca tip de proces nu are aceeaşi struc¬ 
tură fenomenul ieşirii din uz a unor legi pe 
care nu le abrogă nimeni, dar peste care viaţa 
îşi urmează cursul, fără a le mai lua în seamă ? 
Practica judecătorească a elaborat o serie de 
procedee necesare pentru a se putea adopta o 
atitudine rezonabilă faţă de asemenea rămă¬ 
şiţe, care dau loc la încurcături. 

Mai sus, atunci cînd am discutat efectele 
imitaţiei, ne-,am referit de cîteva ori la noţiu¬ 
nea de automatism. Este de înţeles acest lu¬ 
cru, deoarece imitaţia este siau o formă pură 
a automatismului, sau o formă de continuare 
a unor acţiuni esenţialmente afectate de auto¬ 
matism. Dar noţiunea de automatism are o 
sferă mai largă şi, dacă o privim în toată am- 

ploarea ei, ea este extrem de importantă pen¬ 
tru explicarea atît a dinamicii progresului per¬ 
fecţionărilor cât şi a căilor de decădere pînă în 
fundul marasmului. Rolul progresist al auto¬ 
matismului constă în aceea că tocmai datorită 
lui anumite procese de mare valoare se des¬ 
făşoară de la sine, fără o intervenţie de diri¬ 
jare din partea subiectului acţiunii, oare în 
felul acesta este degrevat de anumite lucruri, 
puţind să-şi concentreze efortul conştient în 
altă direcţie. în felul acesta acţionează auto¬ 
matismul legilor naturale ale succesiunii eve¬ 
nimentelor, observat şi aplicat la unele insta¬ 
laţii tehnice — de exemplu, la construirea 
automatelor. Tot astfel acţionează automatis¬ 
mul mişcărilor reflexe — atît ale subiecţilor 
acţiunii, cit şi ale animalelor care fac parte 
din aparatură. în fine, tot aşa acţionează auto¬ 
matismul unui mers al trenurilor, al orarului 
stabilit al unor activităţi zilnice etc. La toate 
acestea ne-lam referit atunci cînd am examinat 
eoonomizarea acţiunilor. Cit priveşte efectele 
negative ale automatismului, cele mai impor¬ 
tante dintre ele au fost enunţate cu prilejul 
discutării imitaţiei. i 

Desigur, noi nu am epuizat tema automatis¬ 
mului — nici măcar în ceea ce priveşte punc¬ 
tele principale. Dar ceea ce mai este de spus 
în privinţa importanţei pozitive şi a celei nega¬ 
tive a automatismului va fi enunţat atunci 
cînd vom încerca să ne orientăm printre for¬ 
mele de tranziţie de la o fază la alta pe dru¬ 
murile progresului. Aici îşi exercită funcţiile 
toţi factorii cardinali menţionaţi mai sus : si¬ 
tuaţia coercitivă, activitatea de remediere, 
conştiinţa unei situaţii şi a ceea ce mai tre¬ 
buie făcut încă şi, în sfîrşiit, automatismul 
propriu-zis sub forma imitaţiei sau sub alte as¬ 
pecte ale sale. Printre factorii menţionaţi, con¬ 
ştiinţa situaţiei şi a ceea ce trebuie făcut în ea 
contribuie în mare măsură la crearea tuturor 
felurilor de perfecţionări pe care le-am discu- 

tat în consideraţiile normative ale acestui tra¬ 
tat, ou alte cuvinte contribuie în mare măsură 
la progresele pe calea potenţializării, a imanen- 
tizării tuturor formelor de minimizare a in¬ 
tervenţiei pe calea pregătirii, a instrumentali- 
zării, a programării etc., aşa incit toate aceste 
procedee examinate mai sus ar putea fi reluate 
aici nu numai ca recomandări praxeologiee, 
ci şi ca diferite tipuri reale de paşi spre pro¬ 
gres, paşi care se repetă mereu. Pentru fiecare 
dintre aceste tipuri ar fi necesară cîte o mo¬ 
nografie care să-i prezinte evoluţia istorică. 
Lăsând aceste probleme pe seama unor cerce¬ 
tări viitoare întreprinse în colectiv, ne vom 
mulţumi aici să ne oprim asupra formelor de 
progres al eficienţei sau de degradare a aces¬ 
teia, oare nu-şi au izvorul principal în chibzui- 
rea raţională a unor metode raţionale de rezol¬ 
vare a unor sarcini practice ou care sîntem 
confruntaţi, ci se desprind din diferite alte 
tendinţe ale schimbărilor reale. Vom reţine 
din mulţimea acestor forme pe acelea oare se 
imipun în modul cel mai stăruitor atenţiei celui 
ce cercetează progresul şi pe care le-am cunos¬ 
cut fie graţie literaturii, fie din strădania 
noastră proprie de a pătrunde cu gîndirea în 
peripeţiile evenimentelor istorice. 

Pentru început să spunem cîteva cuvinte 
despre esenţa neglijenţei ca sursă importantă 
de regres. 

Ar fi prezumţios să .considerăm că o oare¬ 
care regularitate de coincidenţe care se des¬ 
prinde din totalitatea breşelor de la toate gar¬ 
durile ar fi o lege fundamentală a regresului 
tehnic. Dar, în general, întregii preţioşi din- 
tr-un punct de vedere sau dintr-altul, în spe¬ 
cial întregii care sânt produse, se transformă 
în mod automat în obiecte lipsite de o anu¬ 
mită valoare dacă structura lor nu este între¬ 
ţinută în mod deliberat. De obicei se întîmplă 
aşa pentru că diferite componente ale ansam¬ 
blului sînt în general supuse unor tendinţe de 

schimbare, astfel încît lăsate fără supraveghere 
ele se schimbă într-un mod care nu permite 
menţinerea sistemului de relaţii între părţi, 
care constituie condiţia acelei însuşiri preţioase 
a ansamblului. Să luăm, de exemplu, gardul 
care împrejmuiaşte un teren agricol, gard des 
şi oare nu permite intruşilor să pătrundă pe 
bunul respectiv. Să-l lăsăm nereparat timp de 
10—20 de ani. în mod inevitabil, o parte din 
scînduri putrezesc, unele cuie mai puţin bine 
bătute cad, se formează breşe şi locuri şu¬ 
brede. In felul acesta, gardul nu mai este 
etanş, pierzîndu-işi valoarea de împrejmuire 
care fereşte terenul de pătrunderea străinilor, 
înfăţişarea specifică a unor gospodării oare 
decad oferă nenumărate exemple pentru ilus¬ 
trarea generalizării de mai sus. Acoperişurile 
curg, drumurile sânt pline de gropi, grămezi de 
gunoi fac atmosfera irespirabilă, îmbrăcămin¬ 
tea stăpânilor este ruptă şi murdară, iar dacă 
examinăm gospodăria mai îndeaproape consta¬ 
tăm că nu s-au respectat nişte angajamente, 
că stăpânii nu se mai bucură de nici o încre¬ 
dere şi că totul se dărâmă. O dată, cel ce scrie 
aceste rânduri, a fost îndrumat la ghişeul 23 
pentru a rezolva o chestiune financiară. Dar 
un ghişeu ou acest număr nu exista deloc, 
după cum nu exista nici ghişeul 22. După câtva 
timp a ieşit la iveală că de pe tăbliţe căzuseră 
unele cifre, rămînînd numai cifrele 2 şi 3. 
Această situaţie a durat timp de vreo lună, 
fără ca cineva să se sesizeze de acest lucru. Ori 
de câte ori pierdem ceva, uităm să facem ceva, 
neglijăm o intervenţie, se întîmplă ceva din 
ceea ce am prezentat mai sus într-o formă ge¬ 
nerală. Să mai adăugăm că de multe ori această 
imagine generală este valabilă pentru comu¬ 
nităţi mai puţin evoluate, oare adoptă produse 
finite — de exemplu, maşini — de la colec¬ 
tive mai pricepute. In asemenea cazuri, ma¬ 
şina funcţionează pînă la prima defecţiune, 
care, dealtfel, se produce cu uşurinţă atunci 

cînd competenţa este deficitară. Defectul para¬ 
lizează maşina fiindcă nu ştie nimeni să-l re¬ 
medieze. In cazurile de acest gen, răul este la 
rădăcină : lipsa intervenţiei faţă de deforma¬ 
rea întregului, deformare determinată de mo¬ 
dificarea unui element şi care compromite 
conexiunile globale ale întregului. Deosebirea 
nu constă decît în faptul că în cazul diferite¬ 
lor feluri de neglijenţă intră în joc numai de¬ 
ficienţele de caracter ale subiecţilor acţiunii, 
în timp ce în ultimul nostru exemplu defec¬ 
ţiunea a fost cauzată de nepricepere. 

Un caz particular de deformare a unui în¬ 
treg datorită unor schimbări inegale ale părţi¬ 
lor componente este creşterea cantitativă, sau 
de mărime, inegală a componentelor. Oare va 
fi înfăţişarea unui strat de flori aranjat după 
un model geometric, cu o gradare şi armonie 
a culorilor, dacă timp de cîteva luni grădinarul 
nu se îngrijeşte de el ? O parte din plante ţâş¬ 
nesc mult peste înălţimea dorită, altele se 
pierd în desiş, înghesuite şi înăbuşite de cele¬ 
lalte, iar stratul va ajunge să-şi piardă orice 
formă, devenind o caricatură a intenţiei deco¬ 
rative iniţiale. Tot aşa se va întîmpla cu un 
colectiv de subiecţi care cooperează între ei 
dacă, de exemplu, unii dintre ei pornesc în- 
tr-un ritm mai rapid decît cel necesar potrivit 
planului de sincronizare. Ce cacofonie s-ar 
produce dacă unii muzicanţi dintr-o orchestră 
ar cînta mai repede sau mai tare (o diferenţiere 
de intensitate dintr-un alt puniot de vedere) 
decît unitatea acţiunii colective ! Uneori nu 
este bine dacă un membru al unui colectiv se 
apucă să aplice din proprie iniţiativă perfec¬ 
ţionări care o iau puternic înainte, fără să le 
pună de acord ou tot colectivul. De exemplu, 
un profesor care îşi predă cursul atît de repede 
încît compromite ooordonarea cu cursurile pa¬ 
ralele la celelalte discipline, coordonare nece¬ 
sară pentru asimilarea sincronă a unor pro¬ 
bleme de bază. Sîntem deci în situaţia de a 

consemna un paradox al dinamicii progresu¬ 
lui : uneori perfecţionării generale a unui în¬ 
treg îi este dăunătoare perfecţionarea prea in¬ 
tensivă — de exemplu, prea rapidă — a unor 
elemente. 

Am intrat deja pe făgaşul examinării conse¬ 
cinţelor unor modificări cantitative. Creatorii 
dialecticii marxiste au exprimat o anumită di¬ 
recţie în care evoluează asemenea consecinţe 
în formula lapidară care afirmă trecerea can¬ 
tităţii în calitate. Procesul caracterizat în felul 
acesta îmbracă diferite forme. Să ne îndrep¬ 
tăm atenţia spre unele dintre ele. De exemplu, 
acumularea de precipitaţii atmosferice ridică 
puţin nivelul apelor unui râu care-i prins între 
diguri. Dar după ce cantitatea de precipitaţii 
depăşeşte o anumită limită digurile sînt rupte 
sau depăşite, apa se revarsă peste ele şi se 
produce inundaţia. La unele păsări, creşterea 
greutăţii corpului datorită modului în oare 
ele se hrănesc, pe pământ sau pe apă, a făcut 
ca mai iutii aceste păsări să se ridice cu greu 
în aer (în această fază se află dropiile : un cîine 
de vînătoare poate să ajungă o dropie înainte 
ca aceasta să-şi facă destul avînt pentru a se 
ridica în văzduh), ca în cele din urmă să nu 
mai poată zbura deloc (apterixul, pinguinii). 

Producătorii independenţi unii de alţii aduc 
pe piaţă aceeaşi marfă, ceea ce atrage după 
sine scăderea preţului. In cele din urmă vine 
momentul în oare preţul scade sub nivelul 
preţului de cost total al producţiei şi al trans¬ 
portului, duoînd la ruinarea celor care produc 
marfa respectivă. Aşa se întîmplă în economia 
neplanificată. Adeseori activitatea raţională 
care creează progresul constă în a se inventa 
perfecţionări care să prevină asemenea ca¬ 
tastrofe sau care să îndrepte efectele lor dău¬ 
nătoare. Astfel, de exemplu, în anumite regiuni 
ale globului pământesc apar forme de econo¬ 
mie planificată care nu admit crize de pro¬ 
ducţie de felul celor descrise mai înainte. 

Se observă de multe ori că, în anumite si¬ 
tuaţii dificile, oamenii se descurcă intr-un fel 
sau altul pînă ce acestea iau proporţii destul 
de importante şi abia atunci începe combate¬ 
rea lor, care duce la noi perfecţionări. Toată 
lumea ştie că în multe ţări calde iarna se poate 
răbda de frig deoarece localnicii se apără îm¬ 
potriva temperaturii scăzute numai îmbrăoîn- 
du-se mai bine sau încropind un foc din Cîiteva 
bucăţi de lemne într-o scobitură practicată în 
perete. In ţările în care sînt friguri mari, ajun- 
gînd la proporţiile unei forţe înspăimântă¬ 
toare, s-au realiziat perfecţionări importante în 
ceea ce priveşte îmbrăcămintea şi construcţia 
pereţilor, a uşilor, a ferestrelor şi a sobelor. 
Şi tocmai în aceste ţări reci iarna în case este 
cald. Şi iată un alt paradox al dinamicii pro¬ 
gresului, exprimat succint în locuţiunea „cu 
oît mai rău, cu atît mai bine“. Ea nu exprimă 
vreo regulă universală, ci afirmă pe bună drep¬ 
tate că schimbările evoluează chiar în felul 
acesta, ducînd în cele din urmă la perfecţio¬ 
nări. Ori de câte ori o mărime oare trebuie să 
se menţină în anumite limite le depăşeşte pe 
acestea, starea de lucruri care se produce 
poartă denumirea de stare hipertrofică, sau, 
simplu, hipertrofiere a mărimii respective. 
Unii gînditori cred că înclinaţia spre avînturi 
exagerate, îndi naţia spre hipertrofie este prin¬ 
cipala cauză a distrugerii şi a decăderii. Noi nu 
mergem pînă acolo. Dar afirmăm ca un fapt 
neîndoielnic că adeseori aşa se întâmplă. Intre 
altele, economia socialismului ştiinţific atrage 
atenţia asupra unor asemenea prăbuşiri sub 
forma crizelor. Dar tot atît de adevărat este că 
însăşi acţiunea îndreptată împotriva hipertro- 
fiilor poate avea caracterul de hipertrofie 
contrară. Adeseori se întîmplă că un medica¬ 
ment necesar folosit contra unei boli are o ac¬ 
ţiune prea puternică, ducînd la modificări ex¬ 
cesive îin sens contrar : o secreţie prea 
puternică a glandei tiroide în locul hipotiroi- 

dismului, o tensiune arterială prea mare în 
locul uneia prea mici. 

In sfera acţiunilor umane se manifestă o 
tendinţă de replică exagerată. Intr-un fel, 
acţiunea contrară supralicitează acţiunea ini¬ 
ţială. Bine este dacă în cele din urmă se pro¬ 
duce o compensare echilibrată. Dialectica a 
surprins şi acest proces, comprimîndu-1 în for¬ 
mula : „teză — antiteză — sinteză 14 . Şi iată încă 
un paradox al progresului : el nu constă în 
aceea că se poate ajunge, dintr-un anumit 
punct de vedere, la o stare de echilibru prin- 
tr-o mişcare pendulatorie, treoîndu-se dintr-o 
extremă în alta sau cel puţin de la o abatere 
la abaterea contrarie, ci în faptul că sînt situaţii 
în care aceasta este singura modalitate în limi¬ 
tele unor posibilităţi reale. 

Dar să revenim la teza care afirmă trecerea 
cantităţii în calitate. Diferitele feluri de creş¬ 
tere excesive oferă numeroase exemple de 
asemenea procese : creşterea excesivă a mate¬ 
rialului, a aparaturii, a numărului de membri 
ai unui colectiv etc. Un rîu nu prea lat poate 
fi trecut înot, pentru traversarea unor întin¬ 
deri mai mari de ape avem nevoie de o luntre, 
iar călătorii mai lungi nu pot fi făcute decît 
cu o navă mare. Fără îndoială că acestor deo¬ 
sebiri le corespund progresele artei de a na¬ 
viga. Dar deosebirea dintre o luntre mică şi o 
navă mare nu este o diferenţă pur dimensio¬ 
nală, căci şi modalitatea de locomoţie este 
alta : în primul caz, nava este pusă în mişcare 
de vîslele acţionate manual, în timp ce în celă¬ 
lalt de elice acţionate de maşini ou abur etc. 
Pentru a vâsli este nevoie de un fel de aptitu¬ 
dini, iar pentru a conduce o maşină — de apti¬ 
tudini de un alt gen. Şi tocmai acest lucru am 
dori să-l subliniem aici, la modul general. 
Creşterea dimensiunilor materialului deter¬ 
mină dezvoltarea şi creşterea oomplexităţii 
aparaturii necesare, silindu-ne să depunem 
eforturi de inovare, depdasînd centrul de greu- 

tate al aptitudinilor subiecţilor acţiunii în 
direcţia unei intelectualizări tot mai pronun¬ 
ţate, a supremaţiei perspicacităţii şi a cunoaş¬ 
terii faţă de îndemânarea preponderent ma¬ 
nipulaţi vă. 

Sînt interesante şi efectele amplificării în 
ceea ce priveşte rezultatele acţiunilor, acumu¬ 
larea produselor, varietatea operelor, amelio¬ 
rările funcţionale dobîndite şi permanentizate. 
Dacă numim cultură, în sensul larg al cuvântu¬ 
lui (într-un sens mai restrîns, cultura unui 
individ este cultură pur spirituală sau totali¬ 
tatea abilităţilor sale predominant psihice), 
totalitatea rezultatelor unui anumit subiect sau 
ale unui anumit colectiv, atunci avem toate 
temeiurile pentru a afirma că amplificarea cul¬ 
turii creează situaţii coercitive speciale, unele 
elemente ale culturii ajungînd să fie o povară 
pe care sîntem nevoiţi să o purtăm. Unul din 
fenomenele cele mai comune în această pri¬ 
vinţă este chiar şi faptul că orice element al 
culturii este afectat de o inerţie. Spre exemplu, 
fiecare produs ocupă un loc, şi este nevoie de 
un efort pentru a pune în locul său un alt pro¬ 
dus. O deprindere odată dobîndită se menţine 
ou încăpăţânare, chiar dacă în locul ei devine 
necesară o altă deprindere. Datorită inerţiei, 
rezultatele înaintate pot deveni obstacole în 
calea progresului. în locurile în care există 
telefoane care funcţionează făoînidu-se legă¬ 
tura printr-o convorbire cu telefonista, este 
mai dificil să se introducă telefoane automati¬ 
zate daoît în cazurile în care nu au existat nici 
un fel de telefoane. Acum vreo jumătate de 
secol, jocheii care conduceau caii de curse 
după metoda clasică elaborată anterior de 
maeştrii meseriei s-au văzut nevoiţi să se re- 
instruiasică, deoarece metoda nouă (călăreţul 
aşezat aproape de gâtul animalului) dădea suc¬ 
cese incontestabile. Acesta este un alt paradox 
al dinamicii progresului, paradoxul conserva¬ 
torismului aparent al inovatorilor în icompa- 

raţie cu -inovatorii de mai tîrziu, care izbutesc 
să valorifice experienţa celor dinţii introdu- 
cînd în-domeniul lor de activitate, neîmpovărat 
de instalaţii montate anterior, instalaţii mai 
eficiente. Odată cu acumularea elementelor 
sale, povara culturii este potenţată. Pentru a 
te menţine, aşa-zicînd, pe linia de plutire, tre¬ 
buie să înveţi şi să memorezi tot mai multe lu¬ 
cruri. Şi aceasta cu atît mai mult dacă vrei să 
câştigi întrecerea şi în general dacă vrei să 
propăşeşti. Să denumim pregătirea constând în 
preluarea priceperii dobîndite de înaintaşi pre¬ 
gătire de iniţiere. Aşadar, masa şi povara pre¬ 
gătirii de iniţiere cresc, determinînd, printre 
altele, o schimbare a importanţei diverselor dis¬ 
poziţii ale subiecţilor acţiunii. Elevul harnic şi 
conştiincios începe să l'ie avantajat faţă de tipul 
inventiv şi creator care neglijează pregătirea 
de iniţiere. Ea este greoaie, mai ales că trebuie 
să te dezveţi de multe lucruri, trecînd în multe 
privinţe pe făgaşe noi. Acest lucru devine cu 
atît mai dificil cu cit moştenirea culturală de¬ 
vine un sistem complicat, a cărui structură mul¬ 
tiplică dificultatea de asimilare a întregului. 
Creşte nevoia de degrevare. Aceasta din urmă 
se obţine prin eliminarea elementelor reziduale 
şi printr-o simplificare cit mai mare a ceea ce 
este prea complicat. In competiţie cu celelalte 
colectivităţi, cel mai expuse pericolului sînt co¬ 
lectivităţile prea împovărate din punct de ve¬ 
dere cultural şi care nu ştiu să diminueze pre¬ 
siunea unora din propriile lor realizări intrate 
în tradiţie. Este o afirmaţie care poate părea 
ciudată, dar care este totuşi adevărată : una din 
exigenţele de căpetenie ale progresului este 
nevoia de debarasare de componentele perimate 
ale culturii. 

Creşterea în complexitate atrage după sine 
unele relaţii pe care ne vom permite să le 
numim mediere a acţiunilor. O serpentină 
urcă un piept de munte. In locul unor efecte 

imediate, eîştigă o importanţă primordială efec¬ 
tele îndepărtate în timp, în locul efectelor din 
apropiere — opere mai îndepărtate spaţial, în 
locul unor modalităţi de ieşire dintr-o situaţie 
încurcată care s-ar impune de la prima vedere, 
devin hotărîtoare modalităţi mai subtile, în lo¬ 
cul unor drumuri care duc la destinaţie direct, 
decisive devin căile ocolite şi întortocheate. 
Iată şi un mănunchi de fapte observate referi¬ 
tor la asemenea situaţii. De exemplu, indienii 
Koroadzi din Brazilia sînt cunoscuţi pentru 
„priceperea lor de a trage cu arcul pe ocolite. 
Ei nu trag direct în ţintă, ci în sus. Săgeata 
descrie o curbă, lovind animalul de sus“ 3 . 
Esenţa perfecţionării este aceeaşi ca în cazul 
tragerii cu arma de foc peste un obstacol. 
Evident că instrumentalizarea acţiunilor este 
un caz particular de mediere. Ea constă în în¬ 
mulţirea şi complicarea verigilor intermediare 
care se interpun între subiectul acţiunii şi ma¬ 
terial. Aceste verigi fac parte din aparatură. Un 
alt caz particular al acestui proces este o pre¬ 
gătire tot mai minuţioasă, tot mai prevăză¬ 
toare, tot mai imanerttizată şi mai raţiona¬ 
lizată. Să ne gîndim la disdanţa care des¬ 
parte străvechea metodă de devorare a pră¬ 
zii crude prinsă în cursă de procesul de creştere 
a animalelor şi plantelor, de prelucrare a ma¬ 
terialelor obţinute de pe urma lor şi, în sfîrşit, 
consumarea produselor unor prelucrări îndelun¬ 
gate şi meşteşugite. Să ne gîndim la aparatul 
juridico-administrativ modern de constrîn- 
gere folosit de societate împotriva unor mem¬ 
bri ai săi pentru a-i determina la anumite ac¬ 
ţiuni şi să comparăm în fond acest sistem cu 
îmboldirea directă a fiinţei vii prin bătaie. Să 
comparăm transmiterea de informaţii în mod 
nemijlocit printr-o vorbire adresată cuiva care 
stă alături de noi cu transmiterea ştirilor prin 
intermediul poştei sau al telegrafului. Să ne 


* Arkady Fiedler, Rio de Oro, Warszawa, 1952, p. 207. 

oprim puţin asupra modalităţilor de rezolvare 
a problemelor pe care le ridică obiectele de o 
complexitate sporită : elaborăm în gînd planuri 
de acţiune în raport cu ele şi cu fragmente din 
ele, examinându-le cu ajutorul unor imagini 
ale lor — hărţi, modele, desene. Să pătrundem 
în esenţa următoarei informaţii pe care ne-o 
comunică Waskowski în lucrarea Metoda tradi¬ 
ţională de tălmăcire a legilor la pagina 13 : 
„Glosatorii (opiniile juriştilor romani cuprinse 
în compendii) se rezumau la (...) explicarea ex¬ 
presiilor (...) activitatea lor fiind continuată de 
postglosatori, care comentau (...) glosele (...), iar 
cei ce veneau după aceştia elaborau glose la 
glose" 4 . Să cercetăm măiestria dintr-o artă 
sau alta şi să vedem prin ce se deosebeşte ea 
de lipsa de îndemînare a unui începător. Cons¬ 
tatăm pretutindeni un progres sub forma me¬ 
dierii. Iată ce ne spune un om de specialitate : 
„O trăsătură caracteristică a oricărei arte este 
o asemenea contopire a unui eveniment în or¬ 
ganismul operei încât el să nu sară dintr-o dată 
în ochi prin vreun detaliu prea izbitor, ci să se 
desprindă în mod mijlocit (...) L-am întrebat 
odată pe un pictor de ce nu pictează oameni. 
Răspunsul a fost semnificativ : «Mi-e jenă să-l 
arăt pe om dintr-o dată, acest lucru mi se pare 
trivial. Mi se pare că obiectele din imagine cu 
care omul vine în contact (...) sînt mai grăitoare 
şi redau omul cu mai multă fineţe decît chipul 
şi expresia lui»“ 5 . 

Medierea dă loc la paradoxuri izbitoare ; în 
primul rînd, paradoxul realizării unor opere 
mai îndepărtate prin intermediul unor opere 
mai apropiate, opuse celor dintîi şi pe care în 
aparenţă le stânjenesc. Pentru a preveni o îm- 

4 E. Waâkowski, Metoda tradiţională de tălmăcire a 
legilor în Geny, Heck, Kohler, Waskowski, Metode de 
interpretare a legilor. 

5 Julian Przyboâ, încercarea ochiului, In Odrozde- 
nie, 1946, nr. 27 (94). 

bolnăvire (mai lirziu, într-o formă gravă) de 
variolă se produce o îmbolnăvire (trecătoare, 
uşoară) prin vaccinare. Intr-un mod asemănă¬ 
tor (rezumăm aici o descriere făcută de un 
agricultor priceput) se prevenea în Polonia, 
pînă de curînd, îmbolnăvirea vacilor de variolă. 
Toate vacile din acelaşi grajd erau contaminate 
simultan şi infecţia ulterioră era apoi eliminată 
radical. Dacă s-ar admite ca fiecare vacă să 
facă boala separat, la intervale mari, boala nu 
s-ar mai termina niciodată, deoarece îmbolnă¬ 
virea nu asigură imunitatea deoît pentru şase 
săptămâni. Pentru a cuceri independenţa (faţă 
de un cotropitor), cei care rîvnesc la ea se su¬ 
pun de bunăvoie dependenţei (faţă de conduce¬ 
rea proprie). Pentru a se obţine o superioritate 
de forţe în locul cel mai important şi în mo¬ 
mentul decisiv, unele unităţi distrug o parte 
din echipamentul propriu dacă acesta stinghe¬ 
reşte deplasarea. 

Din punct de vedere teleologic şi pe termen 
lung, totul este în ordine. In cursul istoriei s-a 
observat deseori că trecerea de la o armonie 
inferioară la una pe un plan superior are loc 
printr-o fază dizarmonică sau că, mai general, 
tranziţia de la o fază pozitivă în condiţii mai 
simple, la o fază şi mai pozitivă, în condiţii mai 
complicate, are loc printr-o fază negativă din 
acelaşi punct de vedere. Astfel, de exemplu, un 
sal bine gospodărit este o fază pozitivă din 
punctul de vedere al frumosului şi al sănătă¬ 
ţii ; un oraş modern bine gospodărit este o fază 
pozitivă superioară din acest punct de vedere, 
dar între prima şi cea de-a doua fază a avut 
loc trecerea printr-o fază negativă din acest 
punct de vedere, prin faza oraşului cu uliţi 
strimte, care a pierdut aspectele pozitive ale 
satului şi care nu a reuşit încă să elaboreze as¬ 
pecte pozitive cum sînt canalizarea, drumurile 
netede etc. La aceasta se adaugă paradoxul sa¬ 
crificării unor elemente componente ale între¬ 
gului pentru menţinerea bunăstării întregului 

ca atare, ceea ce face orice grădinar iscusit care 
taie lăstarii prea mari sau răreşte semănăturile 
prea dese. Un exemplu asemănător cu cele de 
mai sus este acţiunea în defavoarea unor in¬ 
divizi şi în favoarea menţinerii sau a amelioră¬ 
rii unor instituţii de folos obştesc. Noţiunea de 
t'olos obştesc este aici mediată şi este înţeleasă 
în sensul că o instituţie (de exemplu o cale fe¬ 
rată şi administraţia ei) este de folos obştesc 
nu în cazul în care este utilizată de toată lumea, 
ci atunci cînd este de o asemenea natură încît 
o- poate utiliza oricine are nevoie de ea în con¬ 
diţii obişnuite. Deci construcţia unei căi ferate, 
care implică cu o certitudine statistică moartea 
sau. rănirea multor persoane datorită acciden¬ 
telor şi catastrofelor, rămîne conformă scopu¬ 
lui urmărit, de vreme ce noţiunea de generali¬ 
tate a folosirii a fost modificată într-un mod 
mediat, aşa cum am spus mai sus. 

Importanţa, în sensul creaţiei înaintate, a pro¬ 
ceselor de amplificare iese în mod pregnant în 
evidenţă atunci când ele au loc în combinaţie cu 
dizarmonia, care duce la conflict. Dialectica a re¬ 
luat şi a accentuat în mod special străvechea 
idee a rolului creator al contrariilor. Să ne gîn- 
dim la modul în care se produce un tip, destul 
de comun în experienţa istorică, de apariţie şi 
evoluţie a conflictului armat. La un moment dat 
se produce o situaţie în care doi subiecţi încep 
să pretindă lucruri incompatibile. De exemplu, 
două societăţi învecinate cresc cantitativ dato¬ 
rită sporului natural. La un moment dat se 
afirmă că teritoriile pe care aceste societăţi le 
ocupă nu ar fi îndestulătoare pentru a hrăni şi 
pe una, şi pe cealaltă. Se susţine necesitatea ex¬ 
terminării, cel puţin parţială, a uneia din părţi 
de către cealaltă sau invers. Intre timp creşterea 
naturală continuă, iar conflictul se accentuează 
şi se adînceşte. Eforturile pentru o mai bună 
utilizare a resurselor, astfel încît teritoriul să fie 
suficient pentru ambele părţi, nu sînt satisfăcă- 

toare şi, în felul acesta, o parte sau fiecare din 
părţi îşi formează convingerea că situaţia a 
ajuns să fie coercitivă şi că va muri de foame 
dacă nu-1 va alunga pe vecin şi nu-i va ocupa 
posesiunile. Deci ambele părţi încep să se pre¬ 
gătească pentru luptă activă. Creşterea înarmă¬ 
rilor face ca situaţia să fie din ce în ce mai pri¬ 
mejdioasă pentru amîndouă părţile. Caracterul 
coercitiv al situaţiei se accentuează : dacă nu-1 
întrec pe vecin în ceea ce priveşte înarmarea, 
voi pieri. In cele din urmă, cel puţin o parte îşi 
dă seama că nu va mai putea face faţă cursei 
înarmărilor şi că va fi înfrântă dacă conflictul 
nu va izbucni cit mai cuirînd. Sau devine clar că, 
dacă nu lovim n'oi, vom fi loviţi de ceilalţi, care 
îşi vor asigura toate avantajele pe care le oferă 
iniţiativa. In această situaţie, cineva dă prima 
lovitură, şi conflictul armat înlcepe. Acum fie¬ 
care parte depune toate eforturile pentru a ob¬ 
ţine victoria fie şi numai pentru a nu fi învinsă. 
Dar unde este aici progresul priceperii ? am pu¬ 
tea să ne întrebăm ou deplin temei. Răspunsul 
este simplu : situaţiile coercitive dau naştere la 
eforturi neobişnuite. La rînldul lor, acestea duc 
la mari realizări din punctul de vedere al efi¬ 
cienţei (vezi, de exemplu, progresele vertigi¬ 
noase ale aviaţiei datorită nevoilor de război). 
Adeseori, pe lingă aceasta, cel puţin una din 
părţi tinde spre ţeluri vizând schimbări amelio- 
ratoare, care acum, datorită victoriei în luptă, 
găsesc condiţii prielnice de realizare. Dar lupta 
armată este şi un factor de distrugere şi de re¬ 
gres. Care aspect va dobîridi o pondere mai 
mare ? Ori unul, ori celălalt. în orice caz, ome¬ 
nirea are toate motivele şi dispune de toate mij¬ 
loacele pentru a căuta posibilităţi de renunţare 
la un mijloc de progres atît de retrograd cum 
este războiul. Sperăm că, în condiţii de pace, arta 
inginerească pusă în serviciul transportului va 
obţine în domeniul aviaţiei perfecţionări şi mai 
remarcabile decât cele care şi-au avut izvorul în 

dinamica războiului. Aceste perfecţionări nu 
vor fi orientate către mărirea eficienţei în luptă 
a aparatelor, ci spre realizarea siguranţei zbo¬ 
rurilor şi a confortului pasagerilor. Dar oare 
trebuie să renunţăm în general la orice luptă ? 
Nicidecum. Orice luptă creează situaţii coerci¬ 
tive şi adeseori, făcînldu-le foarte acute, devine 
un izvor de efort, de măiestrie şi de invenţie. 
Numai unele genuri de luptă, cum sînt cele care 
distrug pe subiecţii antrenaţi în ea sau descom¬ 
pun personalitatea lor morală, au caracterul 
unor nenorociri. Lupta trebuie domesticită, aşa 
cum au fost domesticite unele animale sălba¬ 
tice. Fie ca lupul, duşman al omului, să devină 
cîine, prietenul lui. O asemenea formă de luptă 
este orice oompetiţie reglementată în cadrul 
unei solidarităţi f unciare : întrecerea în produc¬ 
ţie, în activitatea didactică, în artă, în sport, în 
discuţie, în joc. 

Amplificarea materialului, a aparaturii, a sar¬ 
cinilor şi a pregătirii n'ecesare duce, în cele din 
urmă, la colectivizarea acţiunilor, care se adîn- 
ceşte sub aspectul numărului de subiecţi ce ac¬ 
ţionează simultan şi sub cel al organicităţii co¬ 
lectivelor. Căci acum apar unele sarcini care 
depăşesc posibilităţile unor persoane izolate sau 
ale unor grupări insuficient de mari fie sub as¬ 
pectul forţei, fie sub cel al eficienţei, fie sub cel 
al competenţei. Dar un colectiv sau o instituţie, 
nefiind un individ şi neputînd emite judecăţi 
nici adopta decizii, se comportă faţă de exterior 
ca şi cum ar putea să facă şi una, şi alta. E ca 
şi cum s-ar îmbina forţa unui supergigant cu 
cunoştinţele şi cu măiestria unor competenţe atît 
de numeroase şi de variate încît ele nu pot fi 
întrunite de o singură persoană. De exemplu, un 
spital în funcţiune se comportă ca şi cum ar fi 
un individ care supraveghează simultan vizual, 
tactil şi auditiv o mulţime de bolnavi şi, tot¬ 
odată, ca şi cum ar fi o persoană care în acelaşi 
timp operează pe unii, consultă pe alţii, dă in- 

strucţiuni altora etc. Toate aceste fapte pun în 
evidenţă tendinţa de potenţare odată cu ampli¬ 
ficarea colectivului şi a instituţiei bazate pe el. 
Este un fapt consecvent şi binecunoscut că, în 
faţa unor situaţii coercitive, în special în cazul 
în! care sînt antrenate într-o competiţie sau în- 
tr-un alt fel de luptă, colectivele şi instituţiile 
îşi sporesc eficienţa prin mărirea gradului de 
organicitate, adică prin faptul că se organizează 
tot mai bine. Aici se ridică problema gradului 
optim de organicitate, deoarece şi din acest 
punct de vedere sînt posibile excese. 

Competiţia, de exemplu, sub forma concuren¬ 
ţei profesionale sau comerciale în econ'omiile 
neplanificate sau sub forma străduinţei de de¬ 
păşire a normei în economia planificată, ca şi 
creşterea volumului de pregătire necesar pentru 
practicarea unui anume gen de activitate in¬ 
tr-un mod destul de competent în raport cu 
creşterea cunoştinţelor din domeniul respectiv 
şi în raport cu îndemînarea atinsă de alţii, în 
sfîrşit, creşterea gradului de organizare a colec¬ 
tivelor şi instituţiilor duc la o accentuare a spe r 
cializării atît sub aspectul descompunerii func¬ 
ţiilor în funcţii tot mai parţiale, cît şi în sensul 
că un anumit membru al colectivului exercită 
în mod tot mai exclusiv anumite funcţii, şi nu 
altele, şi în sensul unei adaptări tot mai 
profunde la specificul muncii respective. Ş£ 
aici se ridică problema limitelor specializă¬ 
rii, al cărei optim, desigur, nu este iden¬ 
tic cu maximul. Despre acest lucru a mai 
fost vorba. în schimb, nu ne-am referit 
la o altă tendinţă pe care o implică diferenţierea 
acţiunilor şi specializarea lor. în domeniul abi¬ 
lităţilor omeneşti, ca, de exemplu, în artele fru¬ 
moase,' în sport sau în jocuri, se întîmplă ade¬ 
seori ca maeştrii unui anumit domeniu parţial 
să se declare adepţi ai principiului separării de 
alte meserii şi al luării în considerare numai a 
ceea ce este specific domeniului lor, de exemplu 
în pictura murală numai a aspectelor coloris- 

ficc, neglijînd funcţia de reprezentare a obiec¬ 
telor exterioare şi a ceea ce poate fi bine armo¬ 
nizat cu suprafaţa imaginii murale. Aceste prin¬ 
cipii sînt însoţite de lozinci izolaţioniste, ca, de 
exemplu, principiul „artei pentru artă“, chemări 
de a interpreta fenomenele limbii exclusiv prin 
cauze lingvistice etc. Intr-o asemenea speciali¬ 
tate izolată se poate observa o apropiere de re¬ 
corduri supreme, care nu mai pot fi depăşite (ca, 
de exemplu, în diferitele domenii ale atletismu¬ 
lui) şi care aparţin unor stadii paradoxale, exa¬ 
cerbate, fie datorită plictiselii pricinuite de feno¬ 
menele tipice, fie din cauza epuizării unor posi¬ 
bilităţi noi, neparadoxale. Remediul principal al 
maladiei sterilităţii — care este etapa următoare 
— constă în renunţarea la izolaţionism şi stabi¬ 
lirea contactului cu alte domenii de activitate. 

Am ajuns la capătul trecerii în revistă a celor 
mai izbitoare scheme ale dinamicii progresului 
în domeniul creşterii eficienţei. Mai subliniem 
o dată că, întreprinzînd o asemenea în'cercare, 
nu am îndrăznit să ne propunem scopuri prea 
mari. Nu am intenţionat să dăm o elaborare 
completă şi perfectă a acestei teme atît de vitale 
şi încă atît de dificile din punct de vedere pra- 
xeologic. In încheiere, încă o observaţie : pe mă¬ 
sura progresului eficienţei se schimbă ponderea 
importanţei diferiţilor ei factori. în mod deo¬ 
sebit creşte importanţa relativă a cunoştinţelor, 
acest element esenţial al posibilităţilor dispro- 
porţionale şi al pregătirii, mai ales al raţionali¬ 
zării acesteia din urmă. Acestui domeniu — 
domeniul cunoştinţelor — îi sînt inerente con¬ 
ştiinţa de sin'e a omului, conştiinţă care acţio¬ 
nează ca atare, ca şi conştiinţa progreselor în 
ceea ce priveşte cunoaşterea naturii actului ca 
atare, a elementelor sale şi a formelor sale posi¬ 
bile, a aspectelor sale pozitive şi negative din 
punctul de vedere al eficienţei în sensul ei cel 
mai general, a condiţiilor de apropiere faţă de 
eficienţa supremă, adică a măiestriei, şi, în fine, 
a factorilor care duc într-adevăr la măiestrie, 

atit în cursul vieţii unui individ cit şi în istoria 
colectivităţii, precum şi a factorilor care înde¬ 
părtează de măiestrie. Conştiinţa primilor fac¬ 
tori potenţează acţiunile omului, pe oînd a ce¬ 
lorlalţi o slăbeşte. Judecind astfel, ne-am 
gîndit să captăm atenţia amabilului nostru citi¬ 
tor pentru problemele praxeologice. Mulţu¬ 
mim cititorului pentru perseverenţă dacă a 
binevoit să citească lucrarea noastră pînă la 
aceste cuvinte. 



ANEXE 


PRAXEOLOGIA SAU PRINCIPIILE 
ACŢIUNII EFICIENTE 1 


înainte de toate voi încerca să descriu activitatea 
praxeologilor cu ajutorul cîtorva exemple, ca apoi să 
caracterizez obiectul şi scopurile pe care le urmă¬ 
reşte, bazîndu-mă pe aceleaşi exemple. 

Primul exemplu este o tipologie a erorii practice. 
Pentru a înţelege esenţa unei activităţi trebuie să 
cunoaştem răul pe care-1 combate. Căci combaterea 
răului este lucrul cel mai important pentru orice 
activitate. Cel puţin aşa stau lucrurile din punctul de 
vedere al realismului practic, din punctul de ve¬ 
dere al atitudinii pe care am adoptat-o. Inamicul 
numărul unu al praxeologilor este eroarea practică 
sub diferitele ei forme, iar efortul lor principal este 
consacrat luptei împotriva acesteia din urmă. Dar 
oare ce este eroarea practică ? Spre deosebire de 
eroarea teoretică, care se comite întotdeauna şi nu¬ 
mai atunci cînd se emite o judecată, eroarea practică 
se comite întotdeauna şi numai atunci cînd se 
execută o mişcare greşită. înţeleg aici mişcarea in¬ 
tr-un sens ceva mai larg decît accepţia curentă, căci 
includ în noţiunea de mişcare şi cazurile de formare 
a impulsului spre mişcare sau intensificarea ori sta¬ 
bilirea unei mişcări în curs de executare sau chiar 
nemişcarea într-un moment în care subiectul putea 
sau trebuia să se mişte. In acest context, defectul 
echivalează cu zădărnicia ineficientă, iar în unele 
cazuri speciale cu antieficienţa. De exemplu, cineva 

1 Argumeniy, Varşovia, anul 7, 1963, nr. 19 (257) şi 
20 (258). 

încearcă zadarnic sâ deschidă o uşă răsucind în 
broască o cheie greşită ; cineva, împotriva propriei 
sale intenţii, în loc să se răcorească cu un duş rece 
după o baie caldă, se opăreşte cu apă fierbinte răsu¬ 
cind un robinet greşit. Iată nişte exemple simple de 
mişcare defectuoasă, pur şi simplu neeficiente în 
primul caz, antieficiente în cel de-al doilea. 

Se pune întrebarea ce mijloace de prevenire a 
erorilor practice s-ar putea propune. Pentru aceasta 
trebuie să avem o orientare în ceea ce priveşte sur¬ 
sele lor şi să adoptăm pentru diferite împrejurări 
diferite indicaţii de prevenire. Să observăm erori 
efectiv comise. Ele se comit în orice domeniu de 
activitate. Observaţiile se orînduiesc parcă de la sine 
în grupe. Dealtfel, chiar de la începutul unei aseme¬ 
nea cercetări avem anumite grupări curente de erori. 
Distincţiile sînt date de înţelepciunea populară, 
care are şi o nomenclatură tradiţională. De exem¬ 
plu, vox populi a botezat cu nu prea multă eleganţă 
„scăpare de gură-cască“ genul de eroare cînd cineva 
intră în vorbă cu un cunoscut şi pierde trenul pentru 
tare venise la gară. într-un alt caz frecvent se spune 
că s-a produs un qui pro quo dacă cineva pune 
sare, în loc de zahăr, într-un pahar cu ceai, înşelat 
fiind de asemănarea de aspect şi confundînd sarea cu 
zahărul. 

In continuare, fără să ne mai oprim asupra unor 
distincţii care se impun parcă de la sine, vom încerca 
să punem în evidenţă cauzele unor erori comise şi 
să construim o tipologie în funcţie de aceste cauze. 
Urmarea sînt încercările de clasificare genetică a 
erorilor practice. Una din aceste încercări defineşte 
erorile comise din cauza unui deficit de forţă (cineva 
încearcă să care o povară, dar se prăbuşeşte sub ea), 
din lipsă de exerciţiu (cineva încearcă să cînte o 
partitură cu mari dificultăţi tehnice, dar nu reu¬ 
şeşte), datorită atitudinii rutiniere, în virtutea unui 
automatism fixat, dar necontrolat (în felul acesta se 
produc multe greşeli de rostire sau de scris, greşeli 
din neatenţie), datorită neglijenţei, adică a nede- 
punerii unui efort necesar, dar nu imposibil (cineva 
pierde o întrecere sportivă fiindcă nu s-a antrenat în 

suficientă măsură) şi, în sfîrşit — şi aceasta este O 
categorie uriaşă —, din cauza unei erori teoretice. 
In acest din urmă caz se deschide perspectiva cla¬ 
sificării unor genuri de erori practice după cauzele 
care au determinat judecăţi greşite care duc la 
mişcări defectuoase. Acestea se pot întîmpla din 
cauză că cineva nu dispune de un organ sau de o 
unealtă destul de eficientă pentru a distinge două 
obiecte asemănătoare : de exemplu, cineva, în semi¬ 
întuneric, nu deosebeşte cifra doi de cifra trei la 
numărul unui autobuz, se urcă în autobuzul cu nr. 2 
în locul celui cu nr. 3 şi ajunge într-un loc în care nu 
a vrut să ajungă. Alteori lipseşte încordarea aten¬ 
ţiei, se comite o greşeală de calcul, plătindu-se o altă 
sumă decît cea cuvenită. Intr-un alt caz, eroarea 
constă într-o informaţie greşită, dată cu uşurinţă, în 
ceea ce priveşte o dată sau o adresă şi contactul ne¬ 
cesar într-o problemă nu se mai realizează. 

Clasificarea genetică şi, totodată, cauzală a erori¬ 
lor practice permite să se propună o serie de remedii 
corespunzătoare fiecărui gen de erori : trebuie să-ţi 
cultivi forţa, să-ţi formezi exerciţiul pentru a nu te 
lăsa condus de un automatism necontrolat, să combaţi 
lenea faţă de efort, să dobîndeşti cunoştinţe noi, să 
te eliberezi de idei false etc. Cît de util este să 
apelezi la rezultatele cercetărilor tipologice de mai 
sus şi să-ţi treci în revistă în gînd toate genurile 
iposibile de erori practice pentru a stabili care anume 
prezintă pericolul cel mai mare şi faţă de care trebuie 
să-ţi iei din timp măsurile de prevedere atunci cînd 
trebuie să întreprinzi o acţiune plină de răspun¬ 
dere şi cînd trebuie s-o gîndeşti bine înainte 
de a purcede Ia ea. Procedînd astfel, vom da urmare 
înţeleptului sfat al lui Descartes, care a recomandat în 
mod răspicat ca atunci cînd ne apucăm de ceva să 
ne gîndim la toate eventualităţile. 

Un alt exemplu este un dicţionar comparativ de 
calificative tehnice. Trebuie să începem prin a explica 
termenul de „calificativ tehnic". Folosindu-1, am în 
vedere aprecieri, din punctul de vedere al lucrului 
bine făcut, în care urmăresc să constat dacă cineva 

lucrează bine sau rău, mai bine sau mai râu. Ase¬ 
menea calificative pot fi opuse aprecierilor estetice, de 
pildă a felului în care cineva cîntă la vioară şi dacă 
place celor care-1 ascultă sau dacă merită să placă. 
Sau aprecierilor din punctul de vedere a ceea ce este 
onest sau reprobabil. Căci un lucru poate fi făcut 
cu măiestrie — şi acesta este un calificativ tehnic — 
fără ca aceasta să-l împiedice să fie condamnat din 
punct de vedere moral. Ca exemplu dăm cazul unui 
infractor plătit care execută în mod perfect incen¬ 
dierea unei şure de paie la comanda cuiva care 
vrea să se răzbune pe proprietarul ei. Lăsăm deci 
la o parte marea problemă socială, educativă, etică : 
în ce limite este posibil să năzuieşti la aspectele teh¬ 
nice ale unei acţiuni rămînînd drept, fără a intra 
în conflict cu conştiinţa. Asemenea aprecieri există cu 
siguranţă ; cu siguranţă merită reprobarea morală un 
efort depus cu scopul de a face cu cît mai multă 
eficienţă tot ce este necesar pentru a duce la înde¬ 
plinire o intenţie josnică. Este însă indubitabil că 
o muncă făcută ireproşabil din punct de vedere tehnic 
este întotdeauna necesară pentru realizarea scopuri¬ 
lor nobile. A preciza condiţiile generale ale măiestriei 
este un scop nobil. 

Propunîndu-ne un asemenea scop, ajungem mai întîi 
la o problemă auxiliară şi introductivă : aceea de a ne 
orienta în marea varietate de cuvinte şi de expresii 
avînd caracterul de calificative tehnice ale muncii. 
Dacă vrem să realizăm acest scop, luăm un dicţionar 
obişnuit, de exemplu un dicţionar polon-englez sau 
polon-rus sau oricare altul, şi extragem cuvintele 
care exprimă aprecieri tehnice. Este vorba de apre¬ 
cierea unor persoane, de exemplu „maestru" sau 
„cîrpaci", calificative privind modul în care lu¬ 
crează cineva, cum ar fi „economicitate", „dez¬ 
ordine", „sîrguinciozitate", „rebutare", aprecieri ale 
unor produse, ca, de exemplu, „capodoperă", „cîr- 
păceală", „maculatură". După cum se observă din 
exemplele pe care le-am dat, unele aprecieri sînt 
pozitive, în timp ce altele sînt negative. Printre ele 
sînt substantive (la acestea ne-am mărginit mai sus), 
adjective, de exemplu „descurcăreţ", „delăsător", 

\erbp, ca, de exemplu, „a economisi 1 ', „a cirpăci", 
adverbe, ca, de exemplu, „energic", „neajutorat".. 

Toate acestea se referă, fie în mod direct, fie 
aplicîndu-se subiecţilor acţiunii, la produsele sau re¬ 
zultatele acţiunilor sau, mai precis, la modurile de 
acţiune. Dată fiind această varietate de date lexico¬ 
grafice, se pune întrebarea dacă nu cumva aceste 
calificative tehnice ar putea fi reduse la cîteva 
calităţi fundamentale şi la care anume. Mai precis, 
dacă nu cumva ele ar încăpea în clasa de caracteris¬ 
tici atribuite acţiunilor din punctul de vedere al 
economicităţii. O mare parte din calificativele tehnice 
se pot intr-adevăr reduce la asemenea caracteristici, de 
exemplu simplitatea ţinui mod de acţiune sau înde- 
mînarea. Mă îndoiesc însă că eficienţa modului de 
acţiune se reduce la economicitate. O asemenea în¬ 
doială o stîrneşte noţiunea de precizie. Pentru 
praxeologi predomină, se pare, în faza actuală de dez¬ 
voltare opinia potrivit căreia în rîndul aprecierilor 
tehnice ale acţiunilor trebuie distinsă eficienţa de co¬ 
rectitudinea acţiunilor, şi abia în cadrul corectitudinii 
să se distingă precizia şi încă alte calificative reduc¬ 
tibile la economicitate, dar că majoritatea calificative¬ 
lor tehnice se pot reduce, intr-un fel sau altul, pe o 
cale mai mult sau mai puţin ocolită, la această din 
urmă apreciere, aprecierea din punctul de vedere al 
economicităţii. 

Un al treilea exemplu este analiza noţiunii de eco¬ 
nomicitate a acţiunii. Ca punct de plecare va servi 
aici cuplul noţional al parcimoniei şi al productivităţii. 
Ele trebuie înţelese în sensul că cineva acţionează cu 
atît mai multă parcimonie cu cit consumă mai pu¬ 
ţine resurse pentru a obţine o anumită cantitate de 
(produse intenţionate şi acţionează cu o productivitate 
cu atît mai mare cu cit obţine o cantitate mai mare de 
produse intenţionate cu un consum dat de resurse. 
Noţiunea de economicitate este o sinteză a noţiunilor 
de parcimonie şi de productivitate, considerîndu-se 
că o acţiune se caracterizează printr-o economicitate 
cu atît mai mare cu cit ea se caracterizează printr-un 
raport mai mare între cantitatea de produse obţinute 
şi cantitatea de resurse consumate. 

Totuşi toţi termenii folosiţi aici slnt plini de tul¬ 
burătoare semne de întrebare. In economie, de unde 
provin, aceşti termeni se pot folosi fără nici un fel 
de dificultate, dar nu este chiar uşor să te descurci 
cu ei prin întregul domeniu al celor mai variate 
acţiuni omeneşti, aşa cum ne-o cere experienţa 
praxeologiei. Căci în economie nu avem de-a face 
decît cu raporturile în care intervin mărimi măsu¬ 
rabile cu ajutorul banilor. Dar, de exemplu, în me¬ 
dicină, în învăţămînt, în creaţia artistică şi în multe 
alte activităţi, diferenţele substanţiale dintre rea¬ 
lizările mai mari şi cele mai mici şi cele din¬ 
tre ceea ce s-a cheltuit pentru obţinerea lor se 
refuză unei exprimări adecvate cu ajutorul banilor, 
cu toate că în practică ţinem seama de asemenea ex¬ 
primări. Sîntem deci confruntaţi cu necesitatea de a 
elabora diferite etaloane de economicitate pentru di¬ 
feritele cazuri tipice şi necesare. De exemplu, putem 
măsura productivitatea muncii unei şcoli de cultură 
generală prin numărul de bacalaureaţi produşi în con¬ 
diţiile unui anumit consum de ore de curs sau par¬ 
cimonia elaborării în termen a unui referat peste plan 
prin numărul de ore de somn sacrificate pentru în¬ 
tocmirea la timp a textului. 

O altă sferă de interese în legătură cu economici¬ 
tatea este deosebirea dintre genurile de resurse prin al 
căror consum plătim realizările obţinute. De exemplu, 
putem identifica timpul de care dispunem, spaţiul, 
obiectele materiale de care dispunem (materiale, 
unelte, alte obiecte auxiliare), în fine energia pe care 
o avem la dispoziţie (energia disponibilă provenită de 
la forţele naturii, de exemplu de la căderile de apă, 
energia aparaturii, energia psihologică proprie a su¬ 
biectului acţiunii, energia socială sub forma puterii 
financiare etc.). In acest context, pe praxeolog îl in¬ 
teresează în principal optimizarea modului de con¬ 
sumare a energiei proprii a subiectului acţiunii şi a 
diferitelor forme de energie socială, optimizare a 
cărei importanţă iese în mod deosebit în evidenţă în 
cazurile de cooperare organizată. 

Exemplul al patrulea se referă la tehnica situaţiilor 
coercitive. Eficienţa şi corectitudinea acţiunii nu cer 

mumai o gospodărire cu o cit mai mare economicitate, 
deci cu o cît mai mare parcimonie în raport cu re¬ 
sursele disponibile, dar şi o desfăşurare totală a ener¬ 
giei necesare acţiunii. De cele mai multe ori, aseme¬ 
nea încordări inevitabile generează creaţie, inovaţii 
esenţiale, potrivit Zicalei după care nevoia este mama 
invenţiilor. Sîntem în stare de eforturi maxime în 
situaţii coercitive, adică atunci cînd, dacă nu facem 
sforţarea respectivă, ne ameninţă o catastrofă. Un 
exemplu tipic este foametea, înţeleasă ca nevoia de 
a obţine hrană pentru a nu pieri. Dar situaţiile coer¬ 
citive pot fi gradate. In primul rînd, nu toate ca¬ 
tastrofele sînt la fel de grave. Un pericol se poate 
referi la viaţă, sănătate, avut, libertate sau alte bu¬ 
nuri, proprii sau aparţinînd altor persoane de care ne 
leagă o solidaritate. Intre paranteze fie spus, în 
cercurile praxeologilor se încearcă să se deosebească 
munca de alte forme de activitate tocmai prin ra¬ 
portare la anumite situaţii coercitive. Faţă de această 
definiţie este muncă activitatea prin care cineva 
depune eforturi pentru a satisface nevoi fundamen¬ 
tale proprii sau ale celor aflaţi sub ocrotirea sa 
sau, cu alte cuvinte, se împotriveşte presiunii unei 
situaţii coercitive care pune în pericol viaţa, sănă¬ 
tatea sau un alt bun la fel de preţios ca cele men¬ 
ţionate mai înainte. O situaţie coercitivă poate fi mai 
mult sau mai puţin accentuată în funcţie de mări¬ 
mea efortului necesar pentru a-i face faţă. Se în- 
tîmplă uneori ca să i se poată face faţă numai cu 
preţul efortului maxim posibil. Se întîmplă însă şi 
cazuri în care există o singură cale de ieşire din 
situaţie, şi cel ce nu o găseşte piere. Cînd aceste 
două extreme coincid, situaţia este critică. 

Dat fiind că situaţiile coercitive sînt un izvor al 
celor mai importante perfecţionări, nu este de mi¬ 
rare că praxeologii caută în istorie informaţii despre 
ele, pentru a putea examina energia şi inventivitatea 
de care s-a dat dovadă pentru a li se face faţă. 
Aceasta îi determină pe praxeologi să studieze ra¬ 
porturile care se creează în luptele de tot felul. Se 
ştie că, în ceea ce priveşte priceperea de a interveni 
într-o • situaţie coercitivă, omul concurează natura.' 

Mai mult decît atît, dintre toate forţele naturii, 
numai inteligenţa omenească face acest lucru ur- 
mărindu-şi scopul cu o maximă inventivitate. Căci 
lupta este o asemenea cooperare între doi sau mai 
mulţi subiecţi ai acţiunii, cînd scopurile urmărite 
de ei sînt incompatibile şi participanţii acestei coope¬ 
rări — numită negativă — ştiu acest lucru şi depun 
eforturi pentru a se stînjeni unii pe alţii. Se 
înţelege că lupta astfel concepută cuprinde 
nu numai conflictele armate, ci şi competiţia dintre 
partide în alegeri şi în dezbaterile parlamentare, 
intrigile în faţa tribunalelor, concurenţa comercială, 
întrecerile sportive, jocurile intelectuale şi alte forme 
prin care subiecţii acţiunii îşi împiedică reciproc 
eforturile, urmărind scopuri incompatibile. In ase¬ 
menea situaţii se ivesc întotdeauna prilejuri pentru 
realizarea unor invenţii şi pentru felurite moduri 
de a pune în aplicare energia disponibilă. In felul 
acesta se explică faptul că în laboratoarele praxeolo- 
gilor se efectuează cercetări privind teoria generală 
a luptei, întreprinse, evident, nu în scopuri militare 
şi, în general, nu pentru a asigura victoria unei 
echipe sau a alteia, ci pentru a elucida profund me¬ 
canismul de formare a perfecţionărilor. 

Cu această ocazie se constată că rezolvarea pro¬ 
blemelor este excelent pregătită de cunoscători ai unor 
genuri de luptă foarte diferite. Maeştrii artei militare, 
cunoscătorii unor tactici avocăţeşti de succes, şahiştii 
celebri conştienţi de arta lor au observat, fiecare în 
domeniul său, o serie de procedee, de mişcări, de 
stratageme care la nevoie pot fi salvatoare. In multe 
cazuri nu ne rămîne decît să generalizăm în sufi¬ 
cientă măsură formula unui asemenea procedeu 
pentru a obţine fie o regulă de principiu a teoriei 
generale a luptei, fie — dacă împingem şi mai departe 
generalizarea — o regulă de principiu a acţiunii 
iscusite, o regulă generală a lucrului bine făcut. 
Iată cîteva exemple. 

A) Regula creării faptului împlinit. In arta mili¬ 
tară : să ocupi un teritoriu atîta timp cît este liber, 
pentru ca apoi să nu trebuiască decît să-l aperi (ceea 
ce este mai uşor), şi nu să->l cucereşti (ceea ce este 

mai greu), şi să-l laşi pe inamic în situaţia de a fi 
nevoit să-l cucerească. Acelaşi lucru este valabil, prin 
analogie, de exemplu, în tehnica proceselor judiciare ; 
este bun avocatul care ştie să pună în faţa tribunalului 
problema astfel încît aşa-numitul onus probandi, 
povara dovedirii, să cadă pe umerii reprezentantului 
părţii adverse, iar teza susţinută de avocatul nostru 
să se impună oarecum de la sine dacă partea adversă 
nu poate s-o răstoarne. Dar oare nu tot aşa stau 
lucrurile într-un alt domeniu de luptă, în concu¬ 
renţă pentru pieţele de desfacere ? Aici cîştigă cel 
ce reuşeşte să-şi plaseze primul marfa pe piaţa încă 
neocupată. Concurentul va trebui să depună eforturi 
mari pentru a putea elimina marfa primului venit 
cu ajutorul propriei sale mărfi. Astfel ajungem să 
putem formula o recomandare importantă din punctul 
de vedere al teoriei generale a luptei : să conferim 
din timp, cît nu este nevoie decît de o osteneală re¬ 
dusă, obiectului în litigiu proprietatea pe care o ur¬ 
mărim noi, obligîndu-1 pe adversar la un efort mai 
mare decît al nostru, necesar pentru a lua obiectu¬ 
lui în conflict această însuşire. 

B) Regula potenţializării. Aici avem în vedere două 
adevăruri foarte generale. In primul rînd faptul că 
realizînd o posibilitate de acţiune o pierdem; de 
exemplu, trăgînd un glonte pierdem posibilitatea de 
a-1 mai trage. In al doilea rînd, faptul că, în gene¬ 
ral, demonstrarea posibilităţii de a face ceva cere 
un consum de resurse mai mic decît executarea ac¬ 
tului ca atare. De exemplu, demonstrarea posibili¬ 
tăţii de a lovi consumă mai puţină energie decît lovi¬ 
tura însăşi. Avînd în vedere aceste două adevăruri, 
nepuse la îndoială de nimeni, recomandarea de a 
trage folos de pe urma lor devine uşor de înţeles, 
de exemplu demonstrînd posibilitatea de a-1 ataca 
pe inamic în locul atacului însuşi, ori de cîte ori 
putem spera că demonstrarea forţei va avea acelaşi 
efect ca şi eventuala recurgere la ea. Tocmai în 
aceasta constă ameninţarea în conflictele militare. De 
foarte multe ori, o asemenea ameninţare a produs 
efectul scontat : inamicul s-a retras văzînd supe¬ 
rioritatea de forţe care i-a fost demonstrată, fără a 

mai aştepta să fie atacat. In mod asemănător se 
petrec lucrurile în conflictele juridice, de exemplu 
atunci cînd una din părţi renunţă la pretenţiile sale 
sau îşi retrage plîngerea pentru că avocatul părţii 
adverse a reuşit să demonstreze reprezentantului ce¬ 
leilalte că în cazul în care pretenţiile sau plîngerea 
va fi menţinută, în faţa tribunalului vor ieşi . la 
iveală fapte care vor impune o decizie în defavoarea 
reclamantului. Aproape în orice partidă de şali se 
recurge, declarîndu-se şah, la obligarea partenerului 
de a face mişcări nefavorabile lui. Aceasta nu este 
altceva decît o formă de ameninţare, o formă de a 
demonstra posibilitatea de a face o anumită mişcare, 
de exemplu un schimb de piese, în defavoarea ad¬ 
versarului. Aşadar, potenţializarea este un exemplu 
de regulă de eficienţă din domeniul teoriei generale 
a luptei. 

Băgăm de seamă imediat că cele două procedee 
descrise mai sus pot fi generalizate asupra unei în¬ 
tregi sfere de acţiuni cu finalitate, căci ele pot fi 
aplicate şi la perfecţionarea cooperării pozitive. Căci 
regula faptului împlinit nu este nimic altceva decît un 
caz particular al regulii de a crea un asemenea con¬ 
curs de împrejurări în care subiectul acţiunii se 
află într-o poziţie pozitivă din punctul de vedere 
al scopului pe care îl urmăreşte. Aşa se va întîmpla 
ori de cîte ori acest concurs de împrejurări duce 
printr-o evoluţie automată la starea de lucruri pe care 
o urmărim, nouă rămînîndu-ne doar să supraveghem 
mersul evenimentelor şi să intervenim numai atunci 
cînd trebuie să-l apărăm, cu scopul de a înlătura 
eventualele obstacole. De aceea, de exemplu, gră¬ 
dinarul alege un pămînt umed pentru a sădi plan¬ 
tele care au nevoie de multă apă, scuti ndu-se de 
efortul dc a uda pămîntul. Cît priveşte potenţiali¬ 
zarea, un exemplu pregnant de aplicare în afara 
domeniului luptei, în cel al cooperării pozitive, îl 
constituie, de exemplu, perfecţionările în domeniul 
lichidării debitelor. Oare nu este o aplicaţie directă 
a potenţializării cazul în care plătim o marfă sau 
un serviciu nu cu numerar, ci cu ajutorul unui cec, 
adică recurgînd la un semn care oferă posibilitatea 

rle a se obţine numerarul la cerere. Dar poate că ra¬ 
ţionamentele din cadrul celui de-al patrulea exemplu, 
în care este vorba de situaţii coercitive ilustrate în 
principal cu consideraţii privind luptele, sînt de 
ajuns. 

Al cincilea exemplu se referă la probleme de pro¬ 
gres al organizării. Enunţînd aceste cuvinte, folosim 
un termen de primă importanţă în praxeologie. Căci, 
dacă organizarea nu este nimic altceva decît punerea 
părţilor în anumite raporturi, astfel încît ele să coope¬ 
reze într-un mod cît mai eficient pentru succesul în¬ 
tregului, atunci orice perfecţionare a metodei de acţiune 
este un fel de organizare, căci o metodă este un 
procedeu care se poate folosi de multe ori, iar un 
mod de acţiune este o anumită alegere şi succe¬ 
siune a acţiunilor componente. Ameliorarea modu¬ 
rilor de acţiune este o astfel de coordonare a părţilor 
componente ale acesteia încît acţiunea în ansamblu 
să ducă la o atingere cît mai eficientă a scopului 
urmărit. Rezultă deci că dacă dăm organizării un 
sens atît de larg şi dacă prin organizare înţelegem 
acţiunea de a organiza, atunci orice perfecţionare a 
acţiunilor constă în ameliorări de organizare. In 
sensul acesta se poate vorbi oricînd şi de organizarea 
unui şantier de lucru la birou, înţelegînd prin aceasta 
o organizare corectă a cursului activităţilor pro¬ 
prii, individuale în cursul unei zile. 

De fapt însă în praxeologie noţiunea de organizare 
se foloseşte în domeniul lucrărilor colective. Acest 
lucru iese cu deosebire în evidenţă în frecventa ală¬ 
turare a termenului de organizare cu cel de conducere, 
de exemplu în denumirea Societăţii Ştiinţifice pentru 
Organizare .şi Conducere. Căci este greu să găsim 
un sens termenului de conducere dincolo de sfera 
colectivelor, deşi este tot atît de limpede că un co¬ 
lectiv care cooperează se poate organiza fără a cu¬ 
prinde raporturi de genul celui de conducere dacă 
includem în conţinutul acestei din urmă noţiuni şi 
atribute ale puterii. Iată, aşadar, că în domeniul pro¬ 
ceselor de organizare în colective se pun diverse 
probleme. Voi alege, spre exemplificare, două dintre 

ele : problema avantajelor unul plan bine întocmit 
şi problema exceselor de specializare. 

Discutînd problemele proceselor de organizare în 
colective (cu ocazia celui de-al cincilea exemplu de 
preocupări ale praxeologiei), m-am oprit, spre 
exemplificare, la problema avantajelor pe care le 
prezintă un plan bine întocmit şi la aceea privind 
specializarea excesivă. Voi trece acum la o sumară 
discuţie asupra lor. 

a) Problema avantajelor pe care le prezintă un plan 
bine întocmit. Ar fi de prisos să reamintesc bine¬ 
cunoscuta importanţă a planificării economice pe 
scara întregii ţări, practicată în ţările socialiste, 
însăşi această mare problemă ar fi suficientă pentru 
a demonstra nevoia unei reflecţii asupra condiţiilor 
pe care trebuie să le satisfacă un plan pentru a fi 
eficient. Cu atît mai mult este nevoie de o asemenea 
meditaţie cu cit ea se cere cu stringenţă în fiecare caz 
în care un mănunchi de membri ai unui colectiv se 
pregăteşte pentru a executa o muncă în comun. Se 
poate planifica funcţionarea unei fabrici, a unei sub¬ 
unităţi militare, a unei şcoli, a unui spital, a unei or¬ 
chestre, a unei expediţii de cercetare etc. Mai mult 
decît atît, orice individ care lucrează gîndit se strădu¬ 
ieşte să plănuiască cu chibzuială funcţiile pe care 
urmează să le execute şi succesiunea lor. Iată deci că 
problema planificării optime, cercetată de data aceasta 
cu cea mai mare grijă, dar fără această limitare sui- 
gencris la cadrul planului general al economiei naţio¬ 
nale şi al componentelor acestuia, dobîndeşte calitatea 
de a fi una din principalele probleme ale praxeologiei 
ca ştiinţă a condiţiilor eficienţei optime a oricărei 
activităţi care tinde să fie raţională. 

Din ideea unui plan ideal se nasc sinteze, încercări 
de completare a trăsăturilor unui plan perfect eficient. 
Voi cita una din comparaţiile experimentale. Un 
plan corect trebuie să fie mai ales un plan finalizat, 
adică el trebuie să indice desfăşurarea activităţilor 
care să ducă realmente la ţelul urmărit şi să nu ni¬ 
merească în gol sau să ne călăuzească pe căi greşite. 
In al doilea rînd, planul trebuie să fie realizabil. Nu 
ajunge să fie adevărat că dacă mijloacele indicate 

vor fi folosite ţelul va fi atins cu siguranţă. Şi 
mijloacele trebuie să fie realizabile şi sâ nu fie nişte 
postulate fantastice. In acest context s-a observat şi 
s-a consemnat paradoxul de principiu al unei bune 
planificări, şi anume că, în general, realizabilitatea 
planului trebuie demonstrată înainte ca el să fie 
adoptat. Pe de altă parte însă se constată că reali¬ 
zabilitatea nu poate fi demonstrată decît printr-o 
încercare reală de îndeplinire. Deci, dacă vrem să 
acceptăm planul fără ca mai înainte să-l fi realizat, 
sîntem nevoiţi să ne mulţumim cu un surogat al 
unei asemenea încercări. In schimb, putem asigura 
anticipat cel puţin unele din condiţiile necesare pen¬ 
tru executarea planului. Asemenea condiţii sînt con¬ 
sistenţa lăuntrică, sau neexistenţa unor contradicţii, 
a treia dintre virtuţile componente ale perfecţiunii 
urmărite. Pe lîngă realizabilitate, condiţionată de 
caracterul noncontradictoriu, pe lista acestor virtuţi 
îşi găseşte un loc potrivit şi o a patra calitate — ope- 
rabilitatea planului, constînd în faptul că trecerea de 
la indicaţiile pe care le cuprinde la aplicarea lor în 
practică este cît mai lesnicioasă : prevederile trebuie 
să fie uşor lizibile, uşor de înţeles, cu alte cuvinte 
îndeajuns de simple, şi nu încîlcite, misterioase, enig¬ 
matice, inaccesibile. In al cincilea rînd, un plan efi¬ 
cient se caracterizează printr-o raţionalitate maxim 
posibilă în condiţiile date. Planul este cu atît mai 
raţional cu cît este mai solid fundamentat din punct 
de vedere gnoseologic, cu cît sînt mai serioase cunoş¬ 
tinţele utilizate în el cu privire la regularităţile 
care funcţionează în domeniul de activitate avut 
în vedere, în fine cu privire la natura şi or¬ 
dinea faptelor prevăzute care urmează să fixeze 
cadrul acţiunilor proiectate. Dat fiind însă că 
prevederile noastre vor fi în mod inevitabil par¬ 
ţiale şi dat fiind că ele vor fi nişte prognoze afec¬ 
tate de grade diferite de certitudine, nici acţiunile 
proiectate nu pot fi planificate în mod rigid. Deci o 
a şasea caracteristică a unui plan bine făcut este 
elasticitatea, numită şi plasticitate. Un plan suficient 
de elastic lasă viitorilor executanţi o marjă adecvată 
de decizie în funcţie de datele care vor apărea abia 

în cursul executării activităţii planificate, lâsîndu-le 
acestora dreptul de a schimba macazele, puse în mod 
provizoriu într-o anumită poziţie, dacă semnalele din 
viitor vor face necesară o asemenea schimbare de 
macaz. Oare poate fi împăcată elasticitatea planului 
cu o detaliere totală ? Este evident că elasticitatea nu 
poate fi împăcată cu detalierea dacă una din aceste 
însuşiri este prea accentuată. Amîndouă sînt însă 
gradabile. Aşadar, a şaptea calitate a unui plan 
bun este o amănunţire menţinută în limite adecvate. 
Aceasta trebuie să fie compatibilă cu cea de-a opta, 
şi anume cu un orizont de planificare potrivit, în 
funcţie de natura sarcinii. Este de dorit, deşi nu în¬ 
totdeauna posibil, să se stabilească un termen finul 
la care acţiunea planificată trebuie să fie terminată. 
In sfîr.şit, atragem atenţia să nu se confunde amă- 
nunţirea planului cu calitatea sa de a fi complet. 
Amănunţirea creşte pe măsură ce intrăm mai mult 
în detalii, în timp ce caracterul complet depinde de 
luarea în considerare a tuturor punctelor de vedere 
esenţiale în funcţie de care activitatea respectivă 
urmează să fie prevăzută şi proiectată. De exemplu, 
atunci cînd proiectăm o expediţie trebuie să ne gîndim 
la aparatură, la sursele de hrană, la fonduri etc. 
Caracterul complet nu poate fi gradat ; el este, pe 
lista noastră, a noua şi ultima însuşire a unui plan 
bun 

b) Problema specializării excesive. O experienţă 
multiseculară şi generală nu lasă să încapă vreo în¬ 
doială asupra faptului că o muncă în colectiv este 
mai eficientă şi merge mai bine dacă fiecare dintre 
cei încadraţi în cooperare nu face de toate, nu este 
maestru în toate, şi dacă diferiţii participanţi fac 
lucruri diferite, fiecare dintre ei executînd mereu o 
muncă de un anumit fel. Acest proces de specializare, 
dacă este destul de avansat, prezintă şi proprietăţi 
negative, ducînd la dezorientare în situaţiile care ies 
din cursul obişnuit şi la o monotonie insuportabilă 
pentru cei ce execută munci plictisitoare. In felul 
acesta devine actuală problema îmbinării optime în¬ 
tre specializare şi diversificare, a combinării avan- 

tajelor pe care le prezintă deprinderile, adică auto- 
matismele formate, cu posibilităţile de desfăşurare 
a inventivităţii creatoare. S-a încercat, de exemplu, 
să se compare recomandările determinate de aceste 
tendinţe în cazul muncii oamenilor de ştiinţă. Căci 
şi aici, ca şi în sfera execuţiei fizice, se fac tot mai 
puternic simţite excesele specializării, care îngustează 
orizonturile intelectuale. 

In primul rînd se indică într-un fel o cale de ieşire 
dintr-o îngrădire strimtă fără a se părăsi terenul, 
ceea ce pare paradoxal, căci se explică într-un mod 
prea simplu. Există numeroase specialităţi de cercetare 
care permit să se organizeze, în cadrul dat, un cerc 
de probleme acoperind o arie largă. E suficient să 
luăm drept exemplu oricare dintre disciplinele medi¬ 
cale statornicite prin diviziunea curentă a compe¬ 
tenţelor : medicina internă, laringologia, ftiziologia 
etc., iar din domeniul ştiinţelor istorico-umanistice o 
cunoaştere specializată oarecare a unui anumit dome¬ 
niu, de exemplu opera unui autor sau istoria unei ţări, 
chiar în limitele restrînse ale unei epoci istorice 
oarecare etc. Este suficient ca cercetătorul să dorească 
să vadă măcar o parte a legăturilor dintre obiectul cer¬ 
cetării lui şi o mare mulţime de alte lucruri pentru a 
îmbogăţi în suficientă măsură şi pentru a diversifica 
munca de cercetare, rămînînd totuşi în cadrul specia¬ 
lităţii alese. Efectul este că atît specialistul în bolile 
pancreasului, ca şi specialistul în bolile de rinichi, 
devine un cunoscător al tuturor funcţiilor organismului 
uman, numai că cel dintîi le priveşte pe toate în pri¬ 
mul rînd prin prisma cerinţelor tratării pancreasu¬ 
lui, iar al doilea prin cea a cerinţelor vindecării bo¬ 
lilor de rinichi. Dar amîndoi, dacă au depăşit în¬ 
gustimea specializării, acţionează după principiul 
„tratării bolnavului, şi nu a bolii 11 . Diferenţele dintre 
specialităţile lor încetează să fie diferenţe între do¬ 
menii de cercetare şi devin diferenţe între moduri de 
organizare a cunoaşterii aceluiaşi vast domeniu. Cu 
totul asemănător se prezintă lucrurile în cazul isto¬ 
ricilor literari : un specialist în Mickiewicz şi un spe¬ 
cialist în Slowacki, dacă-şi aprofundează fiecare do¬ 
meniul de cercetare, devin cunoscători ai epocii res- 


409 



pective, numai că unul priveşte epoca prin prisma 
interpretării operelor lui Mickiewicz, iar celălalt prin 
prisma interpretării operelor lui Slowacki. încercările 
lor se deosebesc prin centrul de greutate al organizării 
unor cunoştinţe comune privind epoca cercetată. 

Dar nu orice disciplină specială permite să se des¬ 
făşoare în felul acesta o vastă reţea de legături între 
fragmentul iniţial limitat al relaţiei şi ansambluri 
reunificate de lucruri şi evenimente legate de ele în 
puncte esenţiale. In asemenea cazuri se aplică un alt 
remediu binecunoscut împotriva îngustimii profesio¬ 
nale. Acesta se numeşte „hobby“ sau „marotă 11 . 
Cineva îşi alege, în calitate de amator, o altă spe¬ 
cialitate în aşa fel încît aceasta să fie un complement 
al specialităţii profesionale. Printre cunoştinţele mele, 
un sociolog al moralei a ajuns să fie un excelent 
botanist; un ilustru chirurg a acumulat o uimitoare 
erudiţie politică. Mi se pare că această metodă are 
un viitor strălucit datorită perspectivei ca numărul 
de ore libere de munca profesională să devină mai 
mare, precum şi datorită diferenţei în ceea ce pri¬ 
veşte gradul de libertate individuală admis într-un 
domeniu şi în celălalt : specialitatea profesională 
trebuie să se supună regulilor cooperării şi ale co¬ 
menzii sociale, în timp ce domeniul activităţii ama¬ 
toare este sfera unei alegeri libere de orice constrîn- 
gere, unde fiecare activează după înclinaţiile sale. 

Există însă şi specialităţi care nu cer o activitate 
complementară, pentru că prin însăşi esenţa lor îm¬ 
brăţişează elemente eterogene. De această natură sînt 
disciplinele concret practice, adică acelea în care 
obiectivul principal constă în a crea un anumit 
obiect care să satisfacă toate condiţiile pe care i le 
impune un mediu bogat în conexiuni dintre cele mai 
diverse. Ca exemplu se pot cita ansamblul de pro¬ 
bleme ale urbaniştilor, complexul de probleme cărora 
trebuie să le facă faţă cei care concep planul econo¬ 
mic de stat sau ansamblul de sarcini ale cadrelor 
didactice din învăţămîntul de cultură generală. Ceea 
ce nu înseamnă însă că fiecare urbanist, fiecare 
planificator şi fiecare profesor este opusul unui 
specialist îngust şi o mostră de om cu preocupări 

şi realizări multilaterale. Ceea ce vrem să spunem 
este doar faptul că misiunea ca atare a urbaniştilor, 
a planificatorilor sau profesorilor din şcolile de 
cultură generală duce la o asemenea multilateralitate 
dacă este îndeplinită cum se cuvine. 

Pentru a fi îndeplinită cum se cuvine, ea trebuie 
însă executată în colectiv, în condiţiile unei informări 
permanente şi multilaterale între membrii colecti¬ 
vului. Există o colectivizare a muncilor care disper¬ 
sează muncile componente şi-i izolează pe cei care 
le execută, dar există şi o colectivizare care inte¬ 
grează funcţiile lor, obligîndu-i la o informare reci¬ 
procă şi la crearea unor vaste sinteze intelectuale. 

Am enumerat deci patru direcţii de combatere efi¬ 
cientă a specializării excesive în lumina funcţiilor 
investigatoare ale intelectualului : 1) îmbogăţirea 

conţinutului unei specialităţi prin luarea în consi¬ 
derare a unui ansamblu de relaţii tot mai întins şi 
tot mai divers care leagă obiectul central al specia¬ 
lităţii de o mulţime de alte obiecte; 2) alegerea 
şi practicarea unei specialităţi complementare de 
amatotr ; 3) practicarea unjei specialităţi sintetice 

prin natura sa ; 4) unirea cu alţii în colective în care 
participanţii se informează reciproc. 

Şi acum gata cu exemplele. Un ascultător ar 
putea să exclame „In sfîrşit !“, exprimîndu-şi în 
felul acesta o anumită nerăbdare. Dar exemplele, pe 
lîngă elocvenţa lor intrinsecă, mai servesc în mod 
implicit şi la o anumită sinteză, la un răspuns ge¬ 
neral dat unei probleme de principiu. In cazul de 
faţă ar fi vorba de caracterizarea generală a activi¬ 
tăţii praxeologilor. Mă grăbesc să potolesc nerăbdarea 
cititorului, făgăduindu-i că voi expune foarte laconic 
ceea ce mai vreau să spun, conformîndu-mă astfel 
uneia din regulile generale ale praxeologiei, după 
care, aforistic vorbind, o lucrare durează cu atît 
mai puţin cu cît a fost pregătită mai multă vreme. 

Praxeologia, aşa cum este ea practicată în Polonia, 
poate fi înfăţişată ca un rîu format din confluenţa 
altor două cursuri de apă. Fie ca unul dintre ele să-l 
reprezinte cercetătorii din domeniul teoriei culturii, 
care, răspîndiţi în ţări diferite şi în mod independent 

unii de alţii, şi-au dat seama, încă acum mai bine 
de un secol, că există o lacună în tematica acope¬ 
rită de cercetarea sistematică, că lipseşte o ştiinţă 
generală distinctă a eficienţei şi condiţionării acţiu¬ 
nilor teleologice de cele mai variate genuri. De obicei 
este citat ca principal iniţiator Alfred Espinas, pro¬ 
fesor la Universitatea din Bordeaux, care a creat ter¬ 
menul de ,,praxeologie“, autor al studiului intitulat 
Technologie generale, publicat în 1890 în Revue Philo- 
sophique la Paris. Multe lucruri privind evoluţia 
ulterioară a acestui curent se pot afla din articolul 
lui Jordan intitulat Metode de cercetare a activită¬ 
ţilor (vezi Ruch Filozojiczny, voi. XXI, nr. 1, Torun, 
1962). Al doilea izvor îl constituie ştiinţa organizării 
muncii în industrie şi a conducerii unităţilor econo¬ 
mice formate din mai multe persoane. Se obişnuieşte 
ca începuturile să fie legate de numele americanului 
Frederic Taylor, care în 1898 s-a apucat să efectueze 
măsurători asupra debitării tablei de oţel şi, ceva mai 
devreme, încercări de îmbunătăţire a organizării locu¬ 
rilor de muncă, şi de cel al lui Henry Fayol, autorul 
articolului intitulat Administration industrielle et 
generale, apărut în 1916 în Franţa, în publicaţia 
Bulletin de la Societe de l’Industrie minerale. La 
noi constituie o continuare a acestui al doilea curent 
activitatea vie şi îndelungată, de cercetare didactică 
şi pedagogică, a Societăţii Ştiinţifice pentru Organi¬ 
zare şi Conducere. 

Acum aceste două curente s-au contopit într-unul 
singur, căci s-a dovedit mai presus de orice îndoială 
că praxeologia, cercetînd condiţiile cele mai generale 
ale eficienţei şi ale formelor de perfecţionare, for¬ 
mează, într-un anumit sens, partea cea mai generală 
a ştiinţei organizării şi conducerii, care aplică noţiu¬ 
nile praxeologiei generale la perfecţionarea funcţiilor 
organizatorice în economie. 

Aşadar, cu ce se ocupă praxeologia ? Răspundem : 
cu sistematizarea unor noţiuni, probleme şi teze. Ei 
se ocupă în primul rînd de clasificarea unor noţiuni 
folosite în analiza condiţiilor de eficienţă a acţiuni¬ 
lor : pun în evidenţă echivocul unor termeni, înlătură 
neînţelegerile nrovenind de aici, construiesc definiţii 

analitice, pozitive şi normative, precizează sensurile 
încă vagi ale unor termeni, stabilesc relaţii între no¬ 
ţiuni şi sînt pe cale de a întocmi un dicţionar în¬ 
chegat al termenilor praxeologici. In al doilea rînd, 
coordonează problemele, creînd tablouri sistematice 
privind diferite detalieri posibile în cadrul unor pro¬ 
bleme, începînd cu asemenea sistematizări cum am 
prezentat în sistemul de criterii pe care trebuie să le 
satisfacă un plan de acţiune bine întocmit ca să fie 
eficient, sau în listele de genuri de erori practice de 
care trebuie să ne ferim atunci cînd ne apucăm de 
o muncă oarecare. In al treilea rînd, din punct de 
vedere formal, ei perfecţionează observaţiile făcute 
anterior de omenire în ceea ce priveşte măiestria şi 
în general calităţile tehnice ale acţiunii sau pe cele 
privind diferitele forme şi cauze ale rebuturilor şi, în 
general, ale lucrului făcut de mîntuială. După părerea 
mea, aici nu sînt prea multe speranţe de a face des¬ 
coperiri substanţial inovatoare, căci tot ceea ce este 
destul de important a fost deja observat de specia 
homo sapiens. Cu toate acestea mai rămîn foarte multe 
de făcut. Fiecare observaţie praxeologică trebuie for¬ 
mulată cu acurateţe, trebuie să se aibă grijă de a i 
se conferi un grad de generalitate adecvat — nici 
prea redus, nici exagerat, trebuie făcută distincţia 
între tezele fundamentale şi cele derivate, într-uh 
cuvînt trebuie creată o teorie pe baza unor cunoş¬ 
tinţe care alcătuiesc o înţelepciune, dar care nu sînt 
încă o ştiinţă. 

O întrebare : la ce foloseşte praxeologia ? Este o 
întrebare jenantă, căci ea formează un caz parti¬ 
cular al întrebării „la ce este bună raţiunea ?“. Nu 
încape nici o îndoială că, practicînd praxeologia, oa¬ 
menii devin într-un fel mai înţelepţi. Atît ar fi de 
ajuns. Dar se pot indica şi foloase mai palpabile. 
Este adevărat că publicaţiile praxeologilor nu cu¬ 
prind reţete suficiente pentru soluţionarea tuturor 
problemelor practice, dar ele servesc în mod imediat 
unui asemenea scop prin crearea unei mentalităţi 
generale adecvate. Ele oferă cititorilor concepte destul 
de bine clarificate, expuneri sistematizate ale moda¬ 
lităţilor de a evita omiterea unor laturi importante 

ale unor probleme particulare şi de a uşura cu¬ 
prinderea în ansamblu, în mod sintetic. Ele oferă citi¬ 
torilor un ansamblu de indicaţii generale, gîndite din 
timp cu cit mai multă prudenţă şi cît mai profund — 
pro virili parte. Iată de ce nutresc speranţa că, cu 
timpul, se va găsi un loc de cinste pentru praxeologie 
şi în programa analitică a şcolii de cultură generală, 
şi în special în şcolile care pregătesc cadre didactice, 
căci fiecare învăţător şi profesor trebuie să devină un 
propagator al lucrului bine făcut şi, ca urmare, 
trebuie să posede o pregătire praxeologică. 

In încheiere încă un comentariu la un triplet de 
cuvinte intrate în uz, cuvinte care au devenit o 
formulă de îndreptare a vieţii noastre sociale. Am 
în vedere lozinca „lucrului bine făcut 1 *. Ea cuprinde 
nu numai un apel la eficienţă, dar şi la mobiluri 
înalte, de o mare valoare socială ; ea vizează nu 
numai precizia şi economicitatea, ci şi conştiincio¬ 
zitatea, de exemplu o atitudine conştiincioasă faţă de 
îndatoriri. Acestea sînt noţiuni care depăşesc sfera 
praxeologiei, sînt noţiuni de etică şi de educaţie mo¬ 
rală şi cetăţenească. Cultura praxeologică nu epuizează 
toate obiectivele lucrului bine făcut. Dar ea reprezintă 
un element esenţial al acestuia, căci orice lucru bine 
făcut trebuie să fie eficient, străin de adaosuri inhi¬ 
bitoare, sensibil la chemările măiestriei. 


EROAREA PRACTICA 1 


Să presupunem că ştim intuitiv cînd ne comportăm 
eficient, cînd acţionăm defectuos, cînd comitem o 
eroare practică. Să încercăm să elaborăm conceptul 
de eroare practică şi să elucidăm, discursiv şi analitic, 
ansamblul de caracteristici ale acestei erori. 

Iată o primă încercare de definiţie : eroarea prac- 

1 Studia Filozoficzne, 1963, nr. 2 (33). 


414 



tică este o mişcare contrară scopului urmărit. Cum 
aşa, ar putea să ne întrebe cineva, o pală de vînt 
care aţîţă un incendiu pe care oamenii se silesc să-l 
stingă este o eroare practică ? Căci pala de vînt este 
o mişcare de un anumit fel, o mişcare contrară 
scopului, de vreme ce acţionează împotriva strădaniilor 
pompierilor. Este evident că pala de vînt nu este o 
eroare practică. Să lăsăm deocamdată la o parte pro¬ 
blema raportului faţă de scopul urmărit. Este suficient 
să observăm că eroarea nu este o comportare a cuiva, 
nu este actul unui subiect al acţiunii. Iar noi, mai 
înainte, am avut în vedere tocmai asemenea mişcări 
atunci eînd am caracterizat eroarea practică drept o 
mişcare. 

Oare nu am creionat prea strîmt conturul logic al 
noţiunii căutate ? Oare întotdeauna atunci cînd ne 
comportăm defectuos are loc o mişcare intenţionată ? 
Adeseori oamenii sânt pedepsiţi pentru ceva ce nu au 
făcut, de exemplu atunci cînd acarul uită să schimbe 
macazul, provocînd astfel o catastrofă. El suportă 
consecinţe penale pentru acest lucru ; dacă pe drept 
sau pe nedrept, aceasta este o problemă pe care nu 
avem de gînd s-o examinăm în prezentul studiu. 
Totuşi vom lăsa nerezolvată chestiunea dacă întot¬ 
deauna — admiţând că reacţionăm corect la faptul 
că un anumit lucru nu a fost făcut — inactivitatea este 
însoţită de o activitate legată de inactivitatea amin¬ 
tită. astfel încît întotdeauna, în ultimă analiză, reac¬ 
ţionăm cumva mijlocit la executarea unei mişcări 
deliberate. Ne ajunge să spunem că adeseori legea ne 
sancţionează pentru faptul că nu facem ceva, pentru 
faptul că nu am executat o mişcare deliberată, nece¬ 
sară. Cine se comportă astfel încît lasă să treacă ter¬ 
menul de contestare a unei sentinţe date pierde dreptul 
de contestaţie şi trebuie să plătească suma prevăzută 
în sentinţă. Este deci greu să nu recunoaştem că 
uitarea, omiterea etc. sînt erori practice de vreme 
ce putem suporta pentru ele consecinţe uneori foarte 
supărătoare. Să introducem deci o completare, după 
care definiţia noastră provizorie va suna astfel: 
eroarea practică este o mişcare deliberată contrară 
scopului urmărit sau o neexecutare, contrară scopului, 

a unei mişcări deliberate ; dar, întrucît termenul „com¬ 
portare" cuprinde atît cazurile de executare a unei 
mişcări deliberate cit şi pe cele de neexecutare a unei 
mişcări deliberate necesare, putem scurta definiţia 
noastră spunînid, pur şi simplu, că eroarea practică 
este o comportare contrară scopului urmărit. 

Nu ar fi însă bine să perseverăm în această defi¬ 
niţie, căci ar fi prea strimtă. Intr-adevăr, există 
acţiuni contrare scopului urmărit, de exemplu atunci 
cînd cineva face prin fapta sa ca propria sa intenţie 
să fie zădărnicită, iar într-un caz particular să apară 
o stare de lucruri contrară celei intenţionate, dar 
acestea sînt cazuri de eşecuri destul de rare. Mai 
frecvent caracterul eronat al unui pas făcut constă 
pur şi simplu în faptul că el este un efort zadarnic, 
că nu atrage după sine urmarea pentru care a fost 
făcut. Iată un exemplu autentic, izbitor, de comportare 
contrară scopului urmărit. Cîndva cel ce scrie aceste 
cuvinte, aflîndu-se într-o gară din care porneau 
simultan în fiecare minut cîte două trenuri în sensuri 
contrare, s-a urcat din greşeală în alt tren decît dorea. 
Urmarea a fost nu numai că nu a ajuns la timp în 
localitatea în care a vrut, dar, contrar intenţiei sale, 
s-a şi îndepărtat de ea. Cineva care strigă zadarnic 
după ajutor pentru că vocea lui nu ajunge la urechile 
nimănui, acela are o comportare neconformă cu scopul 
urmărit, dar nu contrară acestuia. Nu este adevărat 
că a provocat o urmare neconformă cu cea inten¬ 
ţionată ; pur şi simplu fapta lui nu devine cauza 
efectului pe care a vrut să-l obţină prin fapta sa. 
Aşadar, orice comportare contrară scopului urmărit 
este neconformă cu acesta, dar nu şi invers. Este deci 
bine să relaxăm cadrul rigid al definiţiei noastre şi, în 
loc să definim eroarea practică drept o comportare 
contrară scopului urmărit, s-o definim drept o compor¬ 
tare neconformă cu acest scop.Aici însă este nevoie de o 
discutare a termenului folosit, deoarece neconfor- 
mitatea cu scopul urmărit poate fi înţeleasă în două 
feluri. Ramurile unui copac, bătute de vînt, se clatină 
fără să urmărească nici un scop, adică nu se mişcă 
pentru ca să se întîmple ceva, ci numai pentru că le 
leagănă vîntul, şi nu pentru a nu se rupe. In acelaşi 

sens, un om se mişcă fără nici un scop atunci cînd se 
leagănă în mersul căruţei. 

Intr-un alt sens, cineva se mişcă neconform unui 
scop dacă se mişcă într-adevăr cu acest scop, pentru 
a realiza cutare lucru, dar nu reuşeşte să-l realizeze. 
Este limpede că dacă definim eroarea practică ca o 
comportare neconformă cu un scop avem în vedere o 
comportare care nu duce la un anumit efect. Deci, în 
loc să vorbim de o comportare contrară scopului 
urmărit sau neconformă cu acesta, putem vorbi, în 
acelaşi sens, de o comportare contrară efectului urmă¬ 
rit sau neconformă cu acesta, avînd în vedere un 
raport faţă de scop ca faţă de un efect intenţionat. 

Ajunşi la acest punct al consideraţiilor noastre, în¬ 
tâmpinăm reproşuri venite dintr-o altă direcţie. Defi¬ 
niţia erorii practice drept o comportare contrară scopu¬ 
lui urmărit le pare oponenţilor prea îngustă, pe cînd 
definirea erorii practice drept o comportare necon¬ 
formă cu scopul urmărit li se pare prea largă. Oare 
într-adevăr, dacă nu atingem scopul urmărit, comitem 
întotdeauna o eroare practică ? Ce se întîmplă, de 
exemplu, dacă într-adevăr nu ne-am realizat scopul, 
dar ne-am apropiat de el, fie în sensul că ne-am pre¬ 
gătit condiţiile pentru noi strădanii în vederea reali¬ 
zării aceluiaşi scop, fie în sensul că am realizat o 
stare de lucruri apropiată de cea pe care am urmă- 
rit-o... Acestea nu mai sînt erori, ci realizări sau 
succese parţiale. Pe Ion l-a apucat durerea de cap, 
a luat un hap. Intr-adevăr, nu a scăpat de durere, 
dar aceasta l-a mai lăsat puţin, aşa încît s-a simţit 
ceva mai bine şi a putut să lucreze. Petre s-a aşezat la 
masă ca să scrie un referat. Intr-adevăr, nu a reuşit 
să se scoale de la masă cu referatul gata, dar a scris 
o parte sau l-a conceput în întregime, dar într-o 
formă nedesăvîrşită. Acestea sînt exemple de nereuşite 
parţiale, pe care le-am putea denumi tot atât de bine 
realizări parţiale. Aceeaşi comportare a meritat atît 
o apreciere pozitivă, ca succes parţial, cît şi o anu¬ 
mită apreciere negativă, ca rezolvare incompletă. 
Realizările incomplete pot fi gradate. Date fiind exis¬ 
tenţa şi gradualitatea lor, se pune problema cum să 
îmbunătăţim definiţia provizorie pe care am dat-o 

erorii practice. Nu vom insista încercînd o asemenea 
definiţie după care ar trebui să constatăm o eroare 
practică în orice succes parţial, în orice comportare 
care, într-un fel sau altul, trebuie considerată o 
realizare incompletă de vreme ce realizarea incom¬ 
pletă ne indică faptul că scopul urmărit nu a fost 
realizat pe deplin şi, ca urmare, riguros vorbind, nu 
a fost atins, chiar dacă într-un fel sau altul ne-am 
apropiat de el. Ni se sugerează două soluţii ale pro¬ 
blemei : fie să recunoaştem că se consideră o eroare 
practică toate cazurile şi numai cazurile în care ca¬ 
racterul incomplet al realizării este destul de grav 
(ceea ce ar presupune indicarea unui criteriu al 
gravităţii în cazul dat), fie să supunem definiţia 
noastră operaţiei de relativizare evitînd nişte dis¬ 
tincţii general-cantitative oscilante. Să încercăm să 
păşim pe această a doua cale. 

In momentul unei anumite comportări, un subiect al 
acţiunii are o mulţime de scopuri diferite, dar este 
realmente conştient numai de unele. De exemplu, 
atunci cînd porneşte într-o călătorie pentru rezolvarea 
unei serii de probleme, el are grijă s-o efectueze 
fără primejdii şi într-un mod cît mai puţin neplăcut. 
In momentul respectiv, el nu se gîndeşte la alte 
scopuri, dar ele fac parte din năzuinţele sale. Astfel, 
dacă l-am întreba, el ne-ar răspunde, dacă este sin¬ 
cer, că mai aspiră şi la unele economii pentru a-şi 
cumpăra un echipament sportiv scump. Dacă vom 
merge mai departe, vom descoperi cu siguranţă 
unele nevoi ale individului, de care poate el însuşi 
nu-şi dă seama. Avîndu-le în vedere şi pe acestea, 
putem aprecia acţiunile sale drept justificate. Tot 
ceea ce facem, facem cu mai mult sau mai puţin folos 
din punctul de vedere al unui anumit scop, din punctul 
de vedere al unor anumite aspiraţii, al unei anumite ne¬ 
voi şi o anumită comportare poate avea finalitate, poate 
fi eficientă din punctul de vedere al unui scop şi necon¬ 
formă cu scopul prin prisma altei aspiraţii, contrară 
scopului din punctul de vedere al unei anumite nevoi. 
Din aceste puncte de vedere pot interveni cele mai di¬ 
verse complicaţii. De pildă, în ultimii ani, în unele ţări 
occidentale, femeile gravide au recurs adeseori la nişte 

tablete eficiente împotriva migrenelor. Dar consumarea 
acestor tablete s-a dovedit a fi monstruos antiefici- 
entă din punctul de vedere al grijii pentru sănătatea 
şi vigoarea urmaşilor, deoarece copiii acestor mame 
se năşteau fără membre sau cu malformaţii ale mem¬ 
brelor. Avînd în vedere aceste raporturi diferit orien¬ 
tate ale unei comportări date faţă de scopuri, aspiraţii 
şi nevoi diferite, nu vom întreba pur şi simplu ce este 
o eroare practică, ci vom întreba mai precis ce este 
o eroare practică din punctul de vedere al unui anu¬ 
mit scop (al unei anumite aspiraţii sau nevoi) şi vom 
încerca să răspundem la întrebarea astfel pusă prin 
următoarea definiţie: o eroare practică din punctul 
de vedere al unui anumit scop (al unei anumite aspi¬ 
raţii sau nevoi) este o comportare ineficientă din 
punctul de vedere al scopului (aspiraţiei, nevoii) res¬ 
pectiv. In afară de aceasta, admitem, vrînd-nevrînd, 
ipoteza potrivit căreia în toate cazurile de realizări 
incomplete, ori de cîte ori avem de-a face cu succese 
şi insuccese parţiale, putem să distingem în cadrul 
aspiraţiei date mai mult decît o singură aspiraţie 
parţială şi să constatăm că, din punctul de vedere 
al unor nevoi parţiale, comportarea noastră a fost 
conformă cu scopul pe care l-am urmărit şi că, din 
punctul de vedere al altor nevoi parţiale, ea a fost 
neconformă cu scopul urmărit. In felul acesta, putem 
evita gradarea realizărilor incomplete şi căutarea 
criteriilor unui grad de completitudine la care am 
putea afirma cu precizie că am comis o eroare 
practică. In cazul lui Ion, pe care-1 deranja durerea 
de cap, luarea tabletei s-a dovedit a fi neconformă cu 
scopul (ineficientă). Din punctul de vedere al acestui 
scop, ea a fost o eroare practică. în schimb, ea 
s-a dovedit conformă cu scopul (eficienţa) din punctul 
de vedere al faptului că durerea nu l-a împiedicat 
să lucreze. Acel Petre care s-a sculat de la masa de 
lucru ar fi dator să spună că munca lui nu a fost 
eficientă din punctul de vedere al scrierii integrale a 
referatului, şi din acest punct de vedere a fost comisă 
o eroare practică. In schimb, ea a fost eficientă şi nu 
ar merita calificativul de eroare practică din punctul 

de vedere al nevoii de pregătire pentru scrierea re¬ 
feratului. 

După toate lămuririle de pînă acum, rărnîne încă 
neclarificată o chestiune importantă referitoare la 
sfera de aplicaţie a noţiunii pe care am analizat-o. 
Concluziile de pînă acum ar putea să ne sugereze că 
se poate comite o eroare practică numai fie printr-o 
mişcare a organelor mobile — mîinile, picioarele, 
limba —, fie prin neglijarea unei asemenea mişcări. 
Dar acest lucru nu ar corespunde în nici un fel inten¬ 
ţiilor autorului, care consideră că, în afara organelor 
exterioare, se execută o mulţime de acţiuni lăuntrice 
şi că se poate comite o eroare practică exeeutînd ac¬ 
ţiuni defectuoase de acest gen sau neglijînd execu¬ 
tarea unor asemenea acţiuni. Ce se înţelege printr-o 
asemenea acţiune va deveni clar cu ajutorul unor 
exemple. Ni se întîmplă să uităm numele unei persoane 
cunoscute. Facem un efort pentru a ni-1 reaminti. De 
obicei îl avem pe limbă, cum ise spune, de exemplu 
parcă ar începe cu „s“ şi parcă numele ar fi com¬ 
pus din trei silabe. încercăm, în fond, diferite variante 
de umplere a acestei scheme şi dacă încercările făcute 
la întîmplare nu ne duc la nici un rezultat, încercăm 
pe rînd silabele „sa“, „se“, ,;So“ etc., adică depunem 
un fel de efort lăuntric, fără a mişca mîinile, picioa¬ 
rele, limba, o facem parcă „în gînd", reuşind adeseori 
să ne reamintim numele uitat, dar de multe ori şi 
eşuăm; de obicei, memoria noastră este ispitită de 
un alt nume, asemănător, dar nu de cel căutat. Oare 
în acest caz am comis o eroare practică ? Căci doar 
am depus un efort, dar efortul a fost zadarnic, in¬ 
eficient, neconform cu scopul urmărit. Un alt exemplu 
de acţiune lăuntrică şi, implicit, de eroare practică 
ni-1 oferă compunerea unei creaţii poetice care trebuie 
să satisfacă exigenţele de ritm şi de rimă. Scriitorul 
alege în gînd cuvinte şi expresii, cu mai mult sau 
mai puţin succes. La un moment dat, totul este în 
regulă, intenţia emoţională şi-a găsit expresia, s-a 
declanşat un joc de imagini (dacă aceasta a fost in¬ 
tenţia), expresia este ingenioasă, dar o expresie cu 
caracter de poantă are o silabă de prisos ; realizarea 
este incompletă, versificatorul a comis o eroare practică 

încă în faza pur interioară, înainte de a scrie sau 
rosti vreun ouvînt. Tot astfel, de exemplu da elaborarea 
unui plan de acţiune, în faza de gîndire, o fază pur 
ideală, executăm un anumit travaliu interior şi putem 
comite erori practice dacă — să presupunem — ac¬ 
ţiunile propuse îrn plan sînt nerealizabile sau alese 
într-un mod neoonseovent. Odată ce am adoptat defi¬ 
niţia stabilită mai sus, în ultimă formă, a erorii prac¬ 
tice, să ţinem minte că comportarea neoonformă cu 
scopul urmărit menţionată în ea cuprinde drept 
cazuri particulare nu numai mişcările organelor mo¬ 
bile exterioare sau neglijarea lor, ci şi eforturile inte¬ 
rioare orientate spre un scop sau neexecutarea lor în 
ciuda existenţei unei nevoi. 

După ce am stabilit toate acestea, sîntem oarecum 
pregătiţi să ne răspundem la întrebarea: care este 
raportul dintre eroarea practică şi eroarea teoretică 
sau gnoseologică dacă prin eroare teoretică, gnoseo¬ 
logică, înţelegem pur şi simplu o judecată greşită ? 
Răspunsul va depinde de modul în care vom înţelege 
termenul de „judecată" folosit în această afirmaţie. 
Dacă înţelegem prin judecată o propoziţie prin care 
se comunică ceva şi dacă înţelegem propoziţia ca 
pe o inscripţie, atunci eroarea teoretică nu poate fi 
eroare practică şi nici invers, fie şi numai pentru faptul 
că o inscripţie nu este o comportare a cuiva. Tot 
astfel, dacă cineva înţelege prin termenul „judecată" 
denumirea conţinutului sau a sensului unei propoziţii 
prin care se comunică ceva. Căci doar „conţinuturile" 
şi „sensurile" nu sînt o comportare a cuiva. Totuşi 
adeseori prin cuvîntul „judecată" se înţelege o acti¬ 
vitate, şi anume fie rostirea, fie scrierea unor propo¬ 
ziţii sau actul de a gîndi ceva exprimabil, pronun- 
ţabil cu ajutorul unei propoziţii de comunicare. 
Rostirea şi scrierea -unor propoziţii sînt activităţi ex¬ 
terioare, executate cu ajutorul unor organe de mişcare. 
De aceea, li se aplică tot ceea ce s-a spus mai sus în 
legătură ou toate activităţile de acest fel. In speţă, 
unele dintre ele, şi anume cele executate într-un med 
defectuos, îşi au evident locul în ansamblul erorilor 
practice. Dacă, de exemplu, cineva face o greşeală 
de vorbire şi spune într-o propoziţie „mai mare" în 

loc de „mai mic“ sau omite negaţia, sau, efectuînd o 
traducere, alege un cuvînt nepotrivit pentru a reda un 
cuvînt folosit în original, este evident că el comite o 
eroare practică. In schimb, în ceea ce priveşte actele 
de gîndire, lucrurile nu sînt chiar atît de simple. Nu 
orice act de gînldire este o acţiune. De exemplu, reche¬ 
marea în memorie a unui obiect privit cîndva nu este 
nici o mişcare a gîndirii şi nici o încordare interioară 
cu scopul de a produce ceva intenţionat, considerat 
ca scop. Uite aşa, simplu, mi-a venit în minte imaginea 
unui lucru pe care-1 văzusem demult, aievea sau în 
vis; prin cîmpul nostru vizual lăuntric se perindă 
scene neaşteptate şi nedorite. E ca şi ouim am vedea 
pur şi simplu şi nu sîntam activi, ea atunci eînd vedem 
pur şi simplu lucrurile care ne înconjură, lăsîndu-ne 
duşi de stimuli vizuali. Tot astfel este o greşeală să 
ne rezumăm la afirmaţia că situaţia este cutare cînd 
ea ni se impune. Simplul act de a gîndi că pe planeta 
Marte poate exista viaţă, indiferent dacă sîntem con¬ 
vinşi sau nu de această idee, nu este o comportare 
în sensul adoptat pînă acum în studiul nostru. Altfel 
stau lucrurile cu trăirile interioare cu caracter activ, 
de exemplu în cercetările de tot felul, ou rezolvarea 
unor probleme, cu raţionamentele făcute în scopul de a 
obţine un răspuns răspicat la o întrebare anumită. 
Cel ce se consacră unei asemenea activităţi execută o 
serie de eforturi interioare particulare, acţionează 
parcă lăuntric şi această activitate a sa, la fel ca 
orice altă comportare, este califieabilă din punctul 
de vedere al eficienţei, meritînd uneori să fie lăudată 
ca o muncă eficientă, dar alteori atrăgîndu-şi, pe bună 
dreptate, un calificativ negativ. In asemenea cazuri 
asistăm la erori practice. Şi iată rezultatul acestor 
din urmă consideraţii. Una din formele erorii practice 
este şi una din formele erorii teoretice : o idee gre¬ 
şită, înţeleasă ca proces nereuşit de cercetare deli¬ 
berată a adevărului, ca proces avînd drept rezultat 
un act de convingere greşită, o acceptare lăuntrică a 
unul fals. Dar este de ajuns o clipă de gîndire pentru 
a observa că definiţia provizorie succintă dată mai 
sus erorii teoretice se cere să fie lărgită. O cercetare 

nereuşită se poate compune nu numai din eforturi 
lăuntrice, ea, de exemplu, efectuarea în gînd a unor 
calcule aritmetice, ci şi di'n eforturi amestecate cu 
acţiuni exterioare, cum se întîmiplă ori de cîte ori se 
face un experiment. In plus, o cercetare poate fi 
nereuşită, ineficientă, neconformă icu scopul nu pentru 
că a avut drept rezultat o 'convingere greşită, ci, de 
exemplu, pentru că, în ciuda eforturilor, problema 
nu a fost rezolvată etc. 

Aparatul conceptual format mai sus ne îngăduie 
să trecem în revistă genurile de erori practice, pe 
care vom încerca să le grupăm după principalele lor 
surse şi, în mod indirect, după principalele modali¬ 
tăţi de prevenire. Pentru început trebuie să distingem 
erorile practice avînd drept principală sursă con¬ 
vingeri false sau alte forme de cunoaştere imperfectă, 
de exemplu cunoaşterea parţială, slab fundamentată, 
insuficient de precisă, sau lipsa acestei cunoaşteri 
dintr-un anumit punct de vedere. O asemenea gre¬ 
şeală au comis, de exemplu, locuitorii unui oraş ame¬ 
ninţat de inundaţie, care au neglijat să plece şi să-şi 
evacueze lucrurile. Nădejdea lor a fost tăria digu¬ 
rilor, care s-au dovedit însă a fi prea slabe pentru 
a rezista năvalei apelor. Tot aşa au greşit unii medici 
practicieni care au aplicat un tratament la un diag¬ 
nostic pus greşit: bolnavul a fost tratat de neoplasm 
cînld, în realitate, el era afectat de o pungă de puroi 
localizată în maxilar. Opinia falsă se poate referi la 
starea de fapt a materialului supus acţiunii în cazul 
respectiv, la legăturile de care acesta este afectat sau 
la structura intenţionată a acţiunilor. Totuşi nu avem 
de gînd să extindem cazuistica acestor distincţii. în 
schimb, vom afirma global că abandonarea unor opinii 
false sau neîntemeiate, precum şi dobîndirea unor 
cunoştinţe noi cît mai bine fundamentate, cît mai bo¬ 
gate şi cît mai temeinice constituie principalul remediu 
al erorilor practice de genul celor examinate mai sus. 

Locul al doilea printre izvoarele erorilor practice 
îl ocupă indolenţa, cu forma ei extremă, care poartă 
numele de lene şi care îşi găseşte expresia în neîntre- 
prinderea unei acţiuni necesare sau în executarea ei 
cu insuficientă intensitate. Persoana care se lasă dusă 

de o asemenea meteahnă păcătuieşte prin pasivitate, 
dar vom distinge două feluri de pasivitate : pasivi¬ 
tatea oare îşi are originea în deficienţele identificate 
mai sus în ceea ce priveşte cunoştinţele şi pasivitatea 
care provine din indolenţă. Primul gen de pasivitate 
caracterizează comportarea oamenilor care nu s-au 
apărat împotriva efectelor inerente ale catastrofei 
naturale din lipsă de cunoştinţe ou privire la peri¬ 
colul care-i ameninţa. Aşa se întîmplă adeseori cu 
victimele unor cutremure de pămînt, cu locuitorii 
unor oraşe care nu au fost evacuate la timp pentru 
că nimeni nu şi-a dat seama că la noapte oraşul se 
va prăbuşi în ruine. Pasivitatea de acest gen cedează 
locul unei atitudini active eficiente în funcţie de 
lărgirea cercului cunoştinţelor noastre. Un exemplu 
strălucit este combaterea unor boli epidemice : variola, 
ciuma, prin cunoaşterea cauzelor şi printr-o inter¬ 
venţie preventivă bazată pe această cunoaştere. 

Pe de altă parte, pasivitatea de genul al doilea tre¬ 
buie tratată prin trezirea energiei la oamenii cuprinşi 
de dorinţa de a nu face nimic, care — cităm cuvintele 
unui poet — „nu vor să vrea“. Numai amîndouă genu¬ 
rile de luptă împotriva pasivităţii pot asigura un pro¬ 
gres în direcţia unei stăpîniri tot mai avansate de 
către om a proceselor din realitate, de care depinde 
el. A doua metodă se îmbină cu prima, deoarece suc¬ 
cesul în ceea ce priveşte dobîndirea unor cunoştinţe 
mai largi şi mai profunde depinde de intensitatea 
eforturilor depuse pentru dobîndirea lor. Fie-ne în¬ 
găduit cu acest prilej să atragem atenţia asupra unor 
exemple de conducători şi supraveghetori pricepuţi 
care, după aprecierea unor observatori perspicace, se 
disting prin aceea că în sfera intervenţiei lor posibile 
nu are loc nici un eveniment important fără ca ei 
să participe de fapt. 

Să presupunem însă că indolenţa unui subiect al 
acţiunii a fost în întregime înlăturată şi că el acţio¬ 
nează cu tot efortul necesar. Oare în felul acesta el 
a cîştigat garanţia eficienţei acţiunilor sale, oare în 
felul acesta este ferit de insucces, de deficienţe în 
muncă, de erori practice ? Deloc ! Doar este obişnuit 
cazul în care o încercare de a face ceva eşuează din 


424 



cauză că nu a existat suficientă forţă. Pur şi simplu 
n-am reuşit .să înlăturăm din cale un obstacol fiindcă 
a fost prea mare sau prea adînc împlîntat în pămînt. 
Aceasta este o sursă foarte probabilă a unor realizări 
incomplete în multe acţiuni întreprinse. Este adevărat 
că tehnica multiplică într-un chip uimitor eficienţa 
efortului muscular al omului, permiţîndu-i să urnească 
bolovani uriaşi, dar şi ea îşi are limitele sale. In 
viaţa de toate zilele există nenumărate eşecuri din 
cauza unui deficit de putere : nu avem destulă forţă 
pentru a răsuci cheia şi nu reuşim să deschidem o 
uşă, chemarea noastră nu este auzită de nimeni pentru 
că vocea a fost prea slabă etc. 

Este locul să facem două digresiuni. Tema celei dinţii 
este pasivitatea datorată uitării, iar a celei de-a 
doua — eroarea practică stigmatizată prin denumirea 
de pierdere. 

Cîteva cuvinte despre cazurile din prima categorie, 
cazurile în care cineva neglijează să facă un anumit 
lucru spunind că „a uitat să facă cutare lucru". O ase¬ 
menea pierdere a memoriei începe să-i supere pe 
oameni în special cînd se află la o vîrstă înaintată. 
Dar adeseori cauza unui asemenea deficit de me¬ 
morie este o stare de împrăştiere a atenţiei. Alteori 
uitări de aoest gen se petrec ca urmare a unor obsta¬ 
cole ivite brusc, care distrag atenţia de la lucrarea 
respectivă. Cineva pune o scrisoare în buzunarul par- 
desiului ou intenţia ca pe drum spre serviciu s-o arunce 
în cutia poştală. După mai multe zile o găseşte în 
acelaşi buzunar. Cineva îşi propune ea la prima în- 
tîlnire ou X să-l întrebe ceva în legătură cu o anu¬ 
mită problemă. Totuşi, cînd s-au întîlnit, s-a luat 
cu vorba şi nu i-a venit în gînd să se refere la pro¬ 
blema respectivă. Oare cum se pot preveni asemenea 
atacuri, ca să spunem aşa, de pasivitate la un moment 
dat ? Din timpuri imemoriale se cunosc metode folo¬ 
site în acest scop, de exemplu nodul la batistă etc. 
Dangătul orologiului ne aminteşte sosirea unei anumite 
ore şi, imediat, problema de care urmează să ne ocu¬ 
păm la acea oră. Cînd este vorba de o acţiune care 
trebuie întreprinsă în interesul altora, de exemplu 
un termen de achitare a unor plăţi etc., unii sau alţii 

au grijă să nu-1 lase pe plătitor să uite şi-i aduc aminte 
de datorie. Trebuie însă să ne sprijinim singuri pe 
propria noastră stare activă şi să nu ajungem să 
uităm. In acest scop întoarcem ceasul deşteptător 
(căci în starea de somn uitarea este cea mai pro¬ 
fundă), ne asigurăm ajutorul altora rugîndu-i să ne 
aducă aminte că este timpul să facem cutare lucru. 
Dar prietenul cel mai sigur în care, în această pri¬ 
vinţă, putem avea toată încrederea este agenda de 
birou sau de buzunar, fără de care astăzi e greu să 
ne închipuim o activitate punctuală a unui om mo¬ 
dern, prins de angrenajul unor complicate relaţii de 
cooperare. Atît despre uitare şi despre modurile 
de combatere a acestui defect. Să trecem la problema 
pierderilor. 

Ce înseamnă a pierde ceva ? Aceasta echivalează cu 
pierderea posibilităţii de a exercita unele acţiuni 
asupra unui obiect datorită pierderii cunoştinţelor în 
ceea ce priveşte căile de aoces la el, dacă pierderea 
acestor cunoştinţe s-a produs ca urmare a unei mişcări 
imprudente a obiectului sau a ambianţei lui. Acesta 
este, evident, un caz particular de pierdere a posi¬ 
bilităţii de a exercita o acţiune asupra a ceva din 
cauza pierderii cunoştinţelor privind căile de acces. 
Aceste cunoştinţe pot fi pierdute şi din alte cauze, 
de exemplu ca urmare a uitării în sensul ei obişnuit. 
De exemplu nu pot să mai împrumut o carte pe care 
am mai luat-o fiindcă am uitat numele autorului şi 
titlul exact. Dar în cazurile de pierdere fie că un 
anumit lucru se desprinde dintr-un întreg de care 
fusese legat (de exemplu, o cheie scapă dintr-un 
portchei de care fusese fixată), fie că se uneşte de un 
alt întreg, îndepărtîndu-se cu acesta (de exemplu, 
un document care s-a agăţat de o agrafă, lipindu-se 
de un teanc de hîrtii avînd un conţinut străin de 
el şi care simt purtate într-un alt loc), fie că este 
deplasat de pe locul său sau smuls datorită unei 
mişcări exercitate din afară, de un curent de apă, 
de o rafală de vînt (de exemplu, o pălărie luată de 
vînt şi dusă în largul mării sau un mic obiect lucitor 
luat de o pasăre şi dus în depărtări), fie lucrul a fost 

acoperit de alte obiecte care s-au mişcat. Adeseori 
vina o poartă, ca să ne exprimăm cu o oarecare liber¬ 
tate, doar lucrul pierdut atunci cînd este supus unui 
proces cu totul neaşteptat in împrejurări oare nu 
obligă la o atenţie mai mare după cunoştinţele noastre 
cele mai exacte asupra situaţiei. Adeseori vinovaţi 
sîntem noi înşine, permiţînd, datorită lipsei de băgare 
de seamă, ca legătura dintre noi şl obiectul respectiv 
să se rupă datorită unei mişcări a acestui obiect sau 
datorită mişcării unor obiecte din ambianţa lui. Uneori 
îl ajutăm parcă să se piardă, fie împingînd printr-o 
mişcare mecanică obiectul respectiv printre altele, 
fie acoperindu-d cu alte lucruri atunci cînd le mişcăm 
dintr-un loc în altul. In mod deosebit predispun la 
asemenea gafe stările de distragere a atenţiei, datorate, 
de obicei, unor trăiri emoţionale care ne rup atenţia 
de la ceea ce facem în momentul respectiv. De ce 
anume trebuie să avem grijă în primul rîmd pentru 
a preveni posibilitatea unei pierderi ? In primul rînd 
trebuie să facem astfel încît ruperea legăturii dintre 
noi şi lucruri să fie îngreuiată ; în al doilea rînd, 
trebuie să fim cu băgare de seamă la tot ceea ce se 
întîmplă cu lucrurile ou oare întreţinem legături. 
Prima indicaţie se realizează în diferite feluri: de 
exemplu, în hoteluri, la cheile camerelor se ataşează 
nişte greutăţi, care fac mai dificilă o scăpare neob¬ 
servată a cheii ; se prind tălăngi de gîtul animalelor 
care pasc pe pajişti întinse sau acoperite cu ceaţă 
sau pe care cresc hăţişuri ; nu se permite cititorilor 
să pună la loc în raft cărţile restituite pe care aceştia 
le împrumută din biblioteci, căci o carte pusă nela¬ 
locul ei este ca şi pierdută, odată ce catalogul indicînd 
locul ei normal încetează să mal fie un indicator 
pentru realizarea contactului cu ea. Odată ce am 
ajuns aici, să mai menţionăm un tip de pierdere, 
aceea cînd drumul spre obiectul respectiv se şterge 
sau pierdem descrierea acestui drum. Oare ce este 
altceva un catalog decît o colecţie ordonată de rute 
care indică drumul către fiecare dintre obiectele cu¬ 
prinse în paginile sale 1 Principiul de ordonare a po¬ 
ziţiilor catalogului este un fel de „metadescriere" a 

traseelor care duc la poziţiile catalogului, la anumite 
părţi componente ale acestuia. 

In legătură cu pierderea să spunem cîteva cuvinte 
privind erorile practice care se comit atunci cînd se 
încearcă regăsirea unui lucru pierdut. Printre acestea 
merită să amintim un gen care este probabil cel mai 
răspîndit: eşecul din cauza inepuizării tuturor posi¬ 
bilităţilor disponibile, neîntreprinderea celei mai po¬ 
trivite acţiuni necesare pentru că păgubaşului nu-i 
vine în gînd că obiectul pierdut se poate afla în cutare 
loc sau că obiectul are cutare înfăţişare. Cineva a cău¬ 
tat în zadar o cheie pierdută, în timp ce cheia se afla 
în broască. Altcineva nu a putut găsi >un teanc de 
hîrtii pentru că nu admitea că acesta putea fi ascuns 
(teancul era destul de gros) sub manuscrisul care 
părea că este lipit de scîndura raftului. Cititorul va 
identifica aici un caz particular de eroare constînd 
din neexecutarea unei acţiuni necesare, adică sub 
forma pasivităţii de genul întîi, avîndu-şi sursa în 
deficitul de cunoştinţe şi nu în indolenţă. 

Este însă timpul să încheiem digresiunea privind 
pierderile şi să revenim la firul principal al raţio¬ 
namentului. O cu totul altă sursă de erori practice, 
total diferită de cele menţionate mai sus, o au mani¬ 
festările de incapacitate determinate de lipsa de 
exerciţiu. Căci incapacitatea este de două feluri. De 
primul fel ne-am ocupat ori de cîte ori am văzut cauza 
erorii practice în indolenţă, ori de cîte ori în cercetări 
am abordat cazuri de pasivitate cu o asemenea determi¬ 
nare. In general această determinare are o nuanţă 
extrapraxeologică etică negativă. Dar un asemenea 
reproş nu se poate aduce celor ce sînt incapabili din 
cauza lipsei de exerciţiu. Exemplele nu sînt greu de 
găsit. Ele sînt abundente în toate acţiunile de încer¬ 
care întreprinse de persoane oare învaţă o îndemînare 
meşteşugărească sau sportivă, cîntatul la un instru¬ 
ment sau vorbitul într-o limbă străină. Faza acestui 
gen de erori practioe trebuie parcursă neapărat ori 
de cîte ori vrem să dobîndim o îndemînare nouă. 
Pentru a ieşi din această fază trebuie să ne adîncim 
într-un fel în ea, să reluăm încercările cu obstinaţie, 
de multe ori. Psihologii şi pedagogii ne dau sfaturi 

salutare din acest punct de vedere. Ei ne recomandă 
să facem pauze între exerciţii, deoarece, după cum 
s-a spus foarte bine, învăţăm să înotăm iarna şi să 
patinăm vara. Acest dicton dă expresie ideii generale 
potrivit căreia în timpul pauzelor au loc în sistemele 
noaistre nervoase procese inconştiente care fixează 
abilitatea dobîndită şi care înlesnesc progresele ulte¬ 
rioare. O altă recomandare se referă la gradarea difi¬ 
cultăţii : cine vrea să facă progrese la diferite înde- 
mînări trebuie să-şi propună mereu obiective mai difi¬ 
cile, pe care nu a reuşit să le atingă înainte, dar, în 
acelaşi timp, nu prea grele, adică nişte ţeluri pe care 
să le poată atinge cu un efort destul de mare. 

Ce se întîmplă însă atunci cînd eficienţa dorită 
este atinsă ? Oare este aceasta numai o victorie, un 
rezultat pozitiv, sau acest rezultat pozitiv atrage după 
sine unele efecte secundare ? Aşa este, desigur. Căci 
orice abilitate nou dobîndită este în acelaşi timp un 
automatism fixat, o nouă sursă de ocazii pentru co¬ 
miterea unor erori practice. Acestea sînt erorile de 
rutină, care îmbracă cele mai felurite forme. Intr-o 
asemenea situaţie, în locul unei mişcări creatoare, 
sîntem înclinaţi să executăm mişcarea deprinsă, care 
este mai uşoară, mergînd pe linia minimei rezistenţe. 
Lenea înfloreşte pe fondul abilităţilor dobîndite şi 
într-un fel le supune scopurilor sale. Intr-o instruc¬ 
ţiune un medic urmează să scrie un număr cores¬ 
punzător anumitor măsurători, dar scrie în locul lor 
un alt număr, care repetă pe cel scris în rîndul dina¬ 
inte, într-un cu totul alt context, căci repetarea unui 
număr este acţiunea cea mai simplă, cea mai uşoară 
şi de aceea cel mai uşor impusă inerţiei noastre. S-a 
terminat luna octombrie, a început noiembrie, dar de 
multe ori în scrisorile scrise în noiembrie, mai ales 
în primele zile, se greşeşte data 3. X, în loc de 3. XI, 
sau, de exemplu 28 octombrie atunci cînd este vorba 
de 28 noiembrie şi nu octombrie. Un nou caz de 
eroare datorită rutinei, surprins într-o treabă măruntă. 
Uneori, însă, ea ia proporţii imense, amplificîndu-se 
pînă la dimensiunile unei catastrofe publice, dacă 
societatea, în loc să cucerească noi forme de acţiune, 
perseverează în a repeta şi a copia forme intrate 

în uz. Invăţămîntul este adeseori un domeniu în care 
parazitează rutina. Au existat dascăli care au boicotat 
peniţa de fier cerînd insistent copiilor să înveţe scrisul 
cu ajutorul penei de gîscă. In strădania de a se apăra, 
rutina ştie să dea dovadă de iniţiativă şi de spirit 
novator. Pe vremuri a circulat următoarea poezioară, 
repetată mereu, pentru a motiva boicotul peniţei 
de oţel : 


Pana de giscă-i cea mai bună. 

Cu ea se-nvaţă şcolarul mititel, 

Ferindu-se de pana de oţel 
Care te face să-ţi tremure mina. 

Mişcările maşinale dau bătaie de cap oricui, fie 
că este vorba ide mişcări de natura reflexelor înnăs¬ 
cute, fie de mişcări avînd caracterul de reflexe con¬ 
diţionate elaborate individual. Le executăm fără să 
ne gîndim, adeseori neraţional, nu în conformitate cu 
scopul urmărit sau chiar împotriva acestuia din 
punctul de vedere al nevoii dominante în situaţia res¬ 
pectivă. Un acces de tuse poate trăda prezenţa unui 
om ascuns. Autorul cunoaşte un caz cînd o persoană 
urmărită de cotropitor şi care lucra sub un nume fals 
într-un birou s-a trădat iscălindu-se mecanic. Intr-o 
clipă de oboseală a semnat nu cu numele de împrumut, 
ci cu cel adevărat. Automatismul dobîndit l-a dus la 
pieire. 

Cine doreşte să-şi observe comportarea proprie din 
viaţa de zi cu zi va constata, nu fără uimire, cît de 
des comite eroarea practică numită în mod obişnuit 
qui pro quo (corect ar fi quid pro quo). Exemplul de 
mai sus a fost şi el o asemenea greşeală. Iată-ne 
ajunşi la o răscruce de drumuri şi, în loc s-o apucăm 
pe cel care trebuie, din grabă, pornim pe un altul, 
tendinţa de imişoare pe linia minimei rezistenţe com- 
binindu-se cu lipsa unei suficiente atenţii şi datorită 
nedeosebirii unor lucruri înşelător de asemănătoare 
dintr-un punct de vedere oarecare. Din această cauză 
ni se întîmplă uneori să punem în servietă un do¬ 
cument pe care trebuia să-l lăsăm acasă şi îl lăsăm 
acasă pe cel pe care ar fi trebuit să-l luăm cu noi. 

Alteori lipim un timbru de 40 de groşi pe o scrisoare 
trimisă într-o altă localitate şi unul de 60 de zloţi 
pe una loco, sipunem „mai mare“ în loc de „mai mic" 
etc. Persoanele care scriu în polonă şi în rusă scriu 
deseori în polonă y în loc de u. Nu este ou putinţă şi 
nici nu e nevoie să enumerăm toate felurile de confuzii 
binecunoscute şi de gafe cu caracter de qui pro qu<>, 
care se fac de cele mai multe ori într-o stare de împrăş- 
tiere totală a atenţiei sau de absorbire a acesteia 
de altceva decît ceea ce facem în acel moment şi 
intr-un mod pe jumătate mecanic. 

Din aceeaşi categorie de erori practice fac parte 
şi cazurile de pornire, în virtutea inerţiei, într-o di¬ 
recţie greşită. De exemplu, un funcţionar are sarcina 
să întocmească o listă de nume transcriind primele 
două de la fiecare literă a alfabetului. Dar, cu gîndul 
în altă parte, după ce a scris primele două nume de 
la litera S, transcrie şi numele următoare de la aceeaşi 
literă din evidenţa pe care o are în faţă. Cineva 
trebuia să meargă drept pe strada principală şi s-o 
cotească pe o stradă lăturalnică, într-un loc anumit, 
pentru a ajunge la un loc de adunare, dar, pînă a se 
dezmetici, a ajuns departe dincolo de colţul după 
care trebuia s-o cotească, căci picioarele l-au dus 
mult înainte pe strada principală. Asemenea exemple 
ar putea fi înmulţite la infinit. 

Toate acestea ridică întrebarea dacă automatis- 
mele dobîndite sint un bun cîştigat sau mai degrabă 
o îngreuiere a unei acţiuni normale. Răspunsul la 
această întrebare este cit se poate de simplu. Multe 
acţiuni nu pot fi executate fără asemenea automatisme ; 
ele sînt deci necesare pentru perfecţionări şi cu cit 
le avem în număr mai mare cu atît gama succeselor 
noastre va fi mai largă. La aceasta se adaugă faptul 
că pentru a ţine pasul cu alţii în diferite forme de 
întrecere sîntem nevoiţi să ne mărim şi să ne îmbo¬ 
găţim diferitele deprinderi. Ele sînt un nepreţuit bun 
tehnic, la fel ca şi dispozitivele inginereşti şi maşină¬ 
riile de tot felul. La fel ca şi maşinăriile, ele îl obligă 
pe posesorul şi stăpînul lor la o permanentă încor¬ 
dare şi distribuire a atenţiei, distribuire tot mai mare, 
pentru ca funcţionarea automată să nu provoace un 

accident. Toate obiectele tehnice presupun condu¬ 
cerea lor raţională. Trebuie să le îngăduim să ne ducă 
înainte aşa cum ne lăsăm duşi de cai şi de motoare, 
ca ele să ne acţioneze pe noi şi aparatura noastră 
într-o mişcare cu o derulare anumită. într-o mişcare 
care necesită o pornire, dar trebuie să fim mereu 
gata să intervenim ori de oîte ori ele încearcă să ne 
oonducă în altă parte decît spre scopul nostru, să 
ne antreneze pe căi greşite, pe nişte traiectorii deter¬ 
minate de inerţia care le este proprie. 

Sintetizînd, putem spune că există următoarele 
cinci izvoare principale ale erorilor practice: indo¬ 
lenţa, deficitul de forţă, lipsa de exerciţiu, automa¬ 
tismul mişcărilor complexe, incapacitatea de a deo¬ 
sebi lucrurile. Şi există cinci direcţii principale ale 
strădaniei de a evita erorile practice: necruţarea 
efortului, menţinerea forţei, exerciţiul, atenţia şi cu¬ 
noaşterea tot mai perfectă. 

In sfîrşit, preceptul cel mai important îl enunţăm 
în acest loc din urmă pentru a încheia această dez¬ 
batere, atrăgînd atenţia asupra erorii practice raţio¬ 
nale. Aceasta este o eroare pe care omul este obligat 
s-o comită pentru a i se recunoaşte meritul de a fi 
procedat într-un mod raţional. Există cazuri în care 
toate cunoştinţele, dobîndite cu maximă perseve¬ 
renţă, indică o acţiune a cărei lipsă de fundamentare 
iese în evidenţă abia după săvîrşirea ei. Cunoştinţele 
noastre sînt întotdeauna parţiale, orice activitate com¬ 
portă un risc. Dar, pentru a avea siguranţa că vom 
obţine cutare sau cutare efect, acţiunea trebuie pre¬ 
cedată de demonstrarea faptului că ea este posibilă, 
iar singura dovadă certă în acest sens este executarea 
ei efectivă. Oare merită să se reproşeze lipsă de ra¬ 
ţionalitate unor feroviari care, cu ani în urmă (s-a 
întîmplat în Japonia), au dat drumul unui tren plin 
cu copii printr-un tunel după orarul normal şi bine 
încercat ? In momentul în care trenul trecea prin 
tunel, pe neaşteptate muntele s-a prăbuşit peste el. 
Caracterul raţional al erorii raţionale se explică prin 
faptul că este înţelept să te călăuzeşti după un 
neadevăr dacă neadevărul este mai bine fundamentat 
decît opusul său, adevărul. Cauza pentru care se 

întîmplă aşa este imperfecţiunea cunoştinţelor pe care 
le posedăm. Nu putem atenua efectele unui asemenea 
sistem de dependenţe decît punînd în locul unor cu¬ 
noştinţe insuficiente cunoştinţe tot mai puţin imper¬ 
fecte. 


* 

★ ★ 

Cînd tot ceea ce s-a spus mai sus a fost supus 
atenţiei unui mănunchi de cercetători ai principiilor 
care stau la baza lucrului bine făcut, discuţia a făcut 
să iasă la iveală nevoia a două completări lămuri¬ 
toare. Mi s-a pus întrebarea de ce n-am trecut printre 
felurile de acţiuni defectuoase, numite aici în general 
erori practice, acţiunile deliberat neeficiente (iar în 
unele cazuri particulare deliberat contrare efectului), 
făcute, de exemplu, în ciudă. Un exemplu este execu¬ 
tarea deliberată în scopuri de sabotaj a unor lucrări 
indicate de inamic. Pentru a răspunde este suficient 
să afirmăm că defectuozitatea adoptată ca soop nu 
este o eroare practică, deoarece, după definiţia pe 
care am adoptat-o, discordanţa dintre soopul urmărit 
şi rezultat face parte din esenţa erorii practice. Totuşi 
întrebarea de mai sus sugerează ideea corectă (după 
Xymena Gliszczyuska) de a nu echivala termenii 
„eroare practică** şi „acţiune defectuoasă**. Adoptînd 
această distincţie, trecem fără rezerve rebuturile fă¬ 
cute în mod deliberat în scopuri de sabotaj în cate¬ 
goria acţiunilor defectuoase, deşi nu le vom considera 
ca fiind erori practice. 

O altă chestiune asemănătoare a rezultat din ana¬ 
liza eşecurilor determinate de dificultăţi. Se întîmplă 
ca cineva să nu-şi realizeze un scop din cauză că a 
avut prea multe probleme de rezolvat în intervalul de 
timp respectiv sau pentru că materialul, aparatura 
sau subiecţii cooperării s-au îngrămădit pe un spaţiu 
prea mic (directorul Stanislaw Twardo). In alte ca¬ 
zuri, cineva nu reuşeşte să-şi facă munca literară din 
cauza zgomotului de la vecini sau nu reuşeşte să-şi 
realizeze intenţia din cauză că l-au enervat grosolă¬ 
niile şefului. Oare aceasta nu este vreo sursă nouă, 

a şasea, de erori practice, deosebită de cele cinci 
expuse mai sus ? (prof. Marian Mazur). Iată răspunsul 
nostru. Toate cercetările noastre s-au bazat pe urmă¬ 
toarea ipoteză tactică : în toate cazurile a fost vorba 
de surse de erori practice comise într-un complex dat 
de dificultăţi, creat de un complex dat de împrejurări 
exterioare. Am urmărit cauzele care duc la o eroare 
practică într-un complex dat de dificultăţi. Este însă 
limpede că, dacă lărgim sfera investigaţiilor noastre, 
putem şi trebuie să afirmăm că simpla accentuare 
a dificultăţilor măreşte numărul de erori practice 
comise şi că în condiţiile unor genuri diferite de difi¬ 
cultăţi capătă o pondere sau alta unul sau altul dintre 
cele cinci genuri de erori practice. 


DEZVOLTAREA PRAXEOLOGIEI 1 


Fiinţele vii se nasc o singură dată, pe cînd cuvin¬ 
tele apar uneori repetat, aidoma firelor de iarbă care 
încolţesc în multe locuri şi în momente diferite, în 
mod analog şi independent. 

Cauzele care au dus la apariţia termenului „praxeo- 
iogie“ s-au acumulat din momentul în care oamenii 
au început să reflecteze asupra eficienţei acţiunilor 
lor şi de cînd în Europa s-a încetăţenit obiceiul de a 
recurge la rădăcini greceşti pentru botezarea diferi¬ 
telor discipline ştiinţifice. Nu cunosc însă pe nimeni 
care să fi folosit acest termen înainte de 1890 cînd 
Alfred Espinas a scris următoarele în articolul Les 
origines de la technologie, publicat în Revue Philo- 
sophique de la France et de l’Europe : 

„Arta este mai degrabă un ansamblu de reguli 
statornicite decît o colecţie de iniţiative gîndite (...) 
Meşteşugarul lucrează, plugarul ară, marinarul navi¬ 
ghează, soldatul luptă, negustorul face comerţ, dascălul 


1 Kultura i Spoleczenstwo, anul 5, 1961, nr. 4. 

îşi învaţă elevii, intendentul administrează (...) Toate 
acestea se încadrează în nişte reguli. Nu avem în 
vedere artele frumoase, ci pe cele practice. Cuvîntul 
«practică» sugerează termenul de «praxeologie» pentru 
a desemna ştiinţa despre faptele de acest gen exami¬ 
nate în ansamblul lor, ştiinţa despre formele şi princi¬ 
piile cele mai generale de acţiune în universul fiin¬ 
ţelor vii“. 

Este greu să mai găseşti o cuprindere atît de lapi¬ 
dară a unui program atît de vast şi de conexiune mai 
pregnantă dintre acestea şi un termen fără îndoială 
propriu al autorului, obţinut prin construcţie, şi nu 
pe cale de împrumut. Din acest program, el alege o 
parte, cea care îl interesează cel mai mult, delimitînd-o 
cu ajutorul unui termen avînd un sens mai restrîns, 
şi anume cel de tehnologie generală. Disciplina ştiinţi¬ 
fică denumită în felul acesta are drept obiect nu toate 
priceperile practice — de exemplu, ea nu investighează 
priceperile instinctuale ale animalelor —, ci exclusiv 
artele conştiente şi reflexive, practicate în societăţile 
civilizate. După ce defineşte sfera de cercetare a teh¬ 
nologiei generale, el formulează programul acestei 
discipline. 

După concepţia sa, tehnologia generală este o ştiinţă 
istorico-sociologică care cuprinde trei genuri de pro¬ 
bleme. In primul rînd, o descriere analitică, o tipologie, 
o clasificare şi o sistematizare a artelor practice hic 
et nune; un fel de morfologie a acestor arte practice, 
cercetare efectuată dintr-un punct de vedere static. 
In al doilea rînd, ea se ocupă de cercetarea condiţiilor 
şi a legilor care determină eficienţa acţiunilor, ceea ce 
corespunde unui punct de vedere dinamic şi are un 
caracter fiziologic, şi nu morfologic. In al treilea rînd, 
ea îşi propune să urmărească geneza şi dezvoltarea 
artelor, a căilor de perfecţionare şi de formare a 
acestora, pe care ele le urmează împinse de forţele 
tradiţiei şi ale invenţiei. 

Autorul programului tehnologiei generale, expus 
aici, îşi dă seama de faptul că acest program acoperă 
cea mai mare parte a obiectivelor praxeologiei în an¬ 
samblu. Intr-adevăr, abilităţile instinctuale ale anima- 

lelor ne surprind prin stabilitatea lor, în timp ce în 
artele umane îşi produc mereu efectele inovaţiile 
tehnice care înfrîng rutina. Dar, dacă privim lucrurile 
mai îndeaproape, constatăm că această deosebire nu 
este deloc absolută. Căci, pe de o parte, priceperile 
animalelor au trebuit să se formeze prin adaptarea 
modalităţilor anterioare ale acţiunilor la noile condiţii 
de viaţă ale unei specii, iar pe de altă parte orice act 
de invenţie umană se realizează ca o modificare a 
schemei formelor de activitate formate anterior, ce e 
drept transmisă individului mai puţin pe cale ereditară 
şi mai mult pe calea exemplului şi a învăţării. Ori¬ 
cum, schema are un anumit grad de constanţă. Aşadar, 
atunci cînd cercetăm actele omeneşti care au atins 
un înalt nivel de dezvoltare, ajungem la multe gene¬ 
ralizări pe tema perfecţionării acţiunilor în general. 
Cu siguranţă că aşa gîndeşte Espinas de vreme ce, 
după ce a făcut o distincţie de principiu între tehno¬ 
logia generală şi praxeologie, estompează în mod 
deliberat în cursul expunerii diferenţa pe care a 
definit-o. El spune expressis verbis că de multe ori va 
folosi ambii termeni alternativ. El procedează astfel, 
de exemplu, atunci cînd expune istoria temporală a 
„tehnologiei generale sau a praxeologiei". 

După toate cîte s-au spus aici, nu încape nici o 
îndoială în ceea ce priveşte faptul că Alfred Espinas 
este nu numai creatorul termenului de „praxeologie", 
ci şi — ceea ce este mult mai important — al con¬ 
cepţiei unei discipline de cercetare de-sine-stătătoare, 
a ştiinţei despre formele acţiunilor, care se manifestă 
în toate domeniile de activitate care se vor utile şi, 
totodată, a ştiinţei privind factorii care determină 
creşterea eficienţei acţiunilor în toate aceste domenii. 
Din ansamblul raţionamentelor sale rezultă că, după 
cum o înţelege el, praxeologia este o cunoaştere a 
acţiunilor săvîrşite, un fel de comentariu la istoria 
artelor practice, comentariu care încearcă să realizeze 
pe baza datelor oferite de practica reală nişte genera¬ 
lizări maxime. O praxeologie astfel înţeleasă, mai 
precis o asemenea concepţie privind praxeologia, s-a 
născut în Franţa în 1890. Pentru slujitorii acestei 

ştiinţe, aceasta este o dată memorabilă, de la care 
trebuie socotită era existenţei sale. 

Dacă aşa stau lucrurile, se pune vrînd-nevrînd în¬ 
trebarea : ce a făcut autorul proiectului în domeniul 
ştiinţei pe care a proiectat-o ? Este greu să dăm un 
răspuns destul de bogat la această întrebare din cauza 
lipsei unor izvoare îndeajuns de grăitoare. In articolul 
pe care îl analizăm aici, autorul se ocupă aproape 
exclusiv de istoria originilor acestei discipline în 
Grecia antică. II preocupă modul în care oamenii de 
acolo şi de atunci gîndeau despre propriile lor pri¬ 
ceperi. Ideile vechilor greci erau intuitive, poetice, 
naive din punct de vedere teoretic, mai degrabă nişte 
mituri decît doctrine. Dar prin ţesătura gobelinului 
istoric plin de conţinut străbate o idee praxeologică 
aparţinînd celui de-al treilea grup de probleme dintre 
cele amintite mai înainte. Espinas a împrumutat răs¬ 
punsul de la Ernst Kapp, care în lucrarea sa intitu¬ 
lată Grundlinien einer Philosophie des Technik (1877) 
formulează şi susţine opinia potrivit căreia uneltele 
elementare ar fi fost nişte produse de extrovertire, 
produse ale unui fel de prelungire imitativă a orga¬ 
nelor corpului omenesc : pumnul este comparabil cu 
o măciucă, grebla cu palma şi degetele, cleştele cu 
fălcile etc. După părerea lui Espinas, acest punct de 
vedere ar putea fi extins asupra tuturor produselor 
voinţei omeneşti. Călăuzit de această proiecţie orga¬ 
nică, el încearcă să introducă noţiunea de proiecţie 
psihologică şi sociologică şi să conceapă miturile ca 
pe produse ale unei asemenea proiecţii. Mărturisesc 
că, din păcate, nu am înţeles îndeajuns concluziile 
sale şi nu mi se par destul de convingătoare. 

Ceva mai mult putem afla dintr-un plan al unui 
curs universitar al lui Espinas, publicat în 1893 şi 
consacrat problemelor activităţii dirijate prin intelect. 
Din acest plan ar rezulta că în acest curs profesorul 
a analizat un şir de noţiuni praxeologice, de exemplu 
noţiunea de unealtă şi noţiunea de plan, s-a ocupat 
de o clasificare a artelor, a vorbit de căile pe care 
se formează şi decad iscusinţele, de modul în care 
concentrarea gîndirii asupra structurii mecanismelor 

existente duce la conceperea unor structuri noi, s-a 
preocupat de varietatea şi de forţa de eficienţă a 
diferitelor mobiluri ale activităţii şi de inventivitate. 
Dar şi această sursă ne informează aproape în mod 
exclusiv asupra unor probleme avute în vedere, şi nu 
asupra răspunsurilor la ele. Din fericire, însă, familia 
a păstrat unele notiţe şi ciorne ale lui Espinas, care 
au oferit lui F. Mentre materialul pentru a scrie în 
1927 un articol intitulat Espinas tehnologul. 

Aici avem deja un mănunchi de informaţii privind 
unele teze ale întemeietorului praxeologiei. Probabil că 
cele mai interesante sînt conceptele sale privind cla¬ 
sificarea artelor; după părerea lui, fiecare artă se 
bazează pe o pluralitate de ştiinţe diferite. De aceea 
nu este bine să copiem clasificarea artelor după clasi¬ 
ficarea ştiinţelor, ci trebuie s-o bazăm mai curînd pe 
varietatea de nevoi pe care acestea le satisfac şi pe 
modul în care unele arte îndeplinesc un rol auxiliar 
faţă de altele. 

Atît despre iniţiativa lui Alfred Espinas. Trebuie 
să-l recunoaştem drept părinte al praxeologiei, deşi ne 
vine greu să fim de acord cu d-1 'Mentră, care consi¬ 
deră că acest ctitor al unei discipline noi nu a publicat 
nimic din conţinutul de esenţă al ştiinţei pe care a 
conceput-o şi pe care a formulat-o prin raportare la 
manifestările şi dovezile activităţii sub cele mai dife¬ 
rite forme ale sale. 

Al doilea botez şi, totodată, a doua naştere a praxeo¬ 
logiei a avut loc la Kiev cu peste treizeci de ani mai 
tîrziu, unde Eugeniusz Slucki (1880—1948) a publicat 
în 1926 în volumul al IV-lea al analelor universităţii 
Zapiski Soţialno-Ekonomicinoho viddilu o lucrare în 
limba ucraineană şi în limba germană, al cărei titlu 
sună în limba germană Beitrag zur Formal-praxeolo- 
gischen Grundlegung der Oekonomik, iar cel ucrai¬ 
nean Etiud do problemî buduvannia formalno-prakseo- 
lohicinîh zasad ekonomiki. Unele opere ale lui Slucki, 
un apreciat economist teoretician, au fost reamintite 
colegilor de specialitate prin editarea în 1960 de către 
Academia de ştiinţe a U.R.S.S. de la Moscova a unor 
selecţii din lucrările sale din domeniul teoriei proba- 

bilităţilor şi al statisticii tratate din punctul de vedere 
al aplicaţiilor la economia politică. In cele ce urmează, 
rezum ideile lui Slucki după fotocopia versiunii ucrai¬ 
nene a studiului său. La început, autorul se declară 
discipol în primul rînd al lui Edmund Husserl şi Ber- 
trand Russell, dar ceea ce scrie aminteşte mai ales 
de principiile metodologice ale şcolii lui David Hilbert. 
Ni se prezintă un program de construire a unui sistem 
deductiv formal în care figurează termenii „schimb 11 şi 
alţii, dar în roluri principale independente de sensu¬ 
rile ce li se atribuie în manualele în care se prezintă 
această ştiinţă. Tot aşa stau lucrurile în geometria lui 
Hilbert cu termenii „punctul", „dreapta", „planul" şi 
raporturile lor faţă de termenii omofoni din teoria 
clasică. Potrivit intenţiei autorului, rolul termenilor 
proprii praxeologiei lui Slucki urmează să fie deter¬ 
minat în mod exclusiv prin sistemul de axiome. In 
felul acesta s-ar forma un sistem care admite inter¬ 
pretări diferite, fiecare dintre ele îngăduind abordarea 
structurii noţiunilor şi postulatelor unei discipline 
empirice, urmînd să contribuie în acest fel la îmbogă¬ 
ţirea şi aprofundarea cunoştinţelor în domeniul de 
cercetare aparţinînd acestei discipline. Programul lui 
Slucki este extrem de dens, din care cauză nu este 
destul de comunicativ în toate părţile sale. Dar ideile 
principale se conturează suficient de clar. 

Autorul nu ne explică utilizarea denumirii de „pra- 
xeologie". El nu ne spune de unde a luat-o şl, în 
general, dacă a împrumutat-o de la cineva sau a 
creat-o singur. De asemenea, nici un fel de date nu ne 
permit presupunerea că ar fi studiat scrierile lui 
Espinas. Dar din conţinutul articolului rezultă limpede 
că îl preocupă în linii generale acelaşi lucru, o teorie 
generală a acţiunii teleologice. In schimb, faptul că 
sistemul teoretic pe care îl clădeşte este alcătuit din 
trei nivele constituie o noutate. Nivelul superior — cel 
mai general — este format din ontologia formală, 
la mijloc se plasează praxeologia formală, iar la ni¬ 
velul de generalitate inferior este situată economia 
formală. De fapt, ceea ce se expune nu este schiţa 
unui sistem deductiv, nu o înşiruire a unor axiome şi 

indicaţii proiectate, ci contururile unui proiect de 
sistem constitutiv sau al unui sistem de termeni, sau 
al reţelei de definiţii ale acestora, construită cu in¬ 
tenţia de a reduce bogăţia lor la o colecţie restrînsă 
de termeni fundamentali. 

Iată cîteva exemple de termeni praxeologici: 
„fapta“, „subiect al faptei", „operaţie", „obiect al 
operaţiei", „operaţie existenţială", „creare", „conser¬ 
vare", „nimicire", „înlocuire", „presiune" („absolută", 
„relativă"), „subiectul posesiunii", „obiectul posesiunii", 
„conducere" („operaţie asupra posesiunii"), „substi¬ 
tuire a obiectelor posesiunii", „transfer de posesiune" 
(de le subiect la subiect), „schimb de transfer de pose¬ 
siuni". Prin faptă autorul înţelege orice schimbare 
provocată într-un întreg dat, iar prin subiect al faptei 
pe cel care a provocat o asemenea schimbare. Noţiu¬ 
nea de provocare, conform comentariului dat, conţine 
raportul faţă de cauzalitate şi faţă de orientarea com¬ 
portamentului pe care îl are subiectul faptei. Fapta 
este un caz particular al operaţiei, deoarece aceasta 
este orice eveniment provocat de subiect. Un cititor 
curios ar putea să ne întrebe dacă există operaţii 
care să nu fie fapte ; dacă poate avea loc un eveniment 
care să nu fie o schimbare a unui întreg oarecare. Este 
însă mai bine să nu cerem lămuriri deoarece uneori 
explicaţiile pe care le dă autorul încurcă structura 
noţiunilor. Căci cum s-ar putea împăca cu distincţiile 
de mai sus informaţia potrivit căreia fapta ar fi o îm¬ 
pletire complicată de operaţii şi lucruri care se încruci¬ 
şează şi se leagă unele de altele? Uneori intenţiile 
autorului trebuie surprinse desprinzîndu-ne de cuvin¬ 
tele care cu siguranţă nu sînt cele mai potrivite din 
punct de vedere didactic. Interesante sînt noţiunea de 
posesiune şi întregul mănunchi de noţiuni grupate 
în jurul ei. Cineva posedă un lucru dacă poate să 
exercite operaţii asupra lui, această posibilitate putînd 
fi de grade diferite. 

La Slucki întregul eşafodaj de noţiuni praxeolo- 
gice se înalţă peste o temelie alcătuită din noţiuni mai 
generale, ontologice. In această privinţă, locul central 
îl deţine ceva ce poate trece prin stări diferite. Autorul 

numeşte acest ceva „sistem", dar cred că vom 
reda mai exact ideea lui dacă vom pune în locul 
termenului „sistem" pe cel de „întreg" sau cel de 
„lucru", căci este vorba de orice fel de obiect compus 
(numai asemenea obiecte sînt obiecte ale acţiunilor). 
In pofida intenţiei autorului, termenul de sistem 
strecoară ideea aberantă că am avea de-a face cu 
produsul unei sistematizări. Dintre noţiunile ontologice 
care se grupează în jurul noţiunii de întreg, vom nota 
pe cea de componentă a întregului (componentă fiind 
orice are caracterul de parte, fie de latură, fie de pro¬ 
prietate a întregului respectiv), noţiunea de factor de 
conducere, noţiunea de alegere, noţiunea de acţiune, 
noţiunea de perspectivă şi noţiunea de situaţie. Trebuie 
să subliniem că unii dintre termenii folosiţi aici, ca, de 
exemplu, cel de „alegere" sau cel de „acţiune", au 
într-adevăr rezonanţă praxeologică, dar rolul lor este 
mai general, unul formal-ontologic. După o interpre¬ 
tare de completare, din această ontologie formală 
urmează să se obţină un sistem de mecanică, iar după 
o altă interpretare de completare urmează să se 
obţină un sistem de praxeologie. In primul caz, prin 
factor de conducere se va înţelege un cîmp de forţe 
fizic, iar alegerea va fi faptul determinării de către 
acest cîmp de forţe a unor componente ale stării în¬ 
tregului respectiv, iar prin acţiune caracteristica de 
trecere a acestui întreg dintr-o stare într-alta care 
depinde de cîmpul de forţe. In cel de-al doilea caz, 
factorul de conducere este un subiect personal al 
acţiunii şi respectiv alegerea şi acţiunea sînt luate în 
sens umanist. Economia nu trebuie să fie un domeniu 
de aplicare a mecanicii, ci ambele ştiinţe îşi au rădă¬ 
cinile într-o disciplină mai generală care se ocupă în 
termenii cei mai generali de ceea ce se întîmplă în 
timp. Adaug de la mine că poate ar fi bine dacă am 
numi această disciplină teorie a evenimentelor. 

Dacă la treapta mai înaltă de abstracţie praxeologia 
se învecinează cu această teorie a evenimentelor, în 
partea opusă ea trece în economie. Astfel, totalitatea 
obiectelor aflate în posesiunea unui subiect al acţiunii 

constituie avuţia sa. Conducerea economiei este gospo¬ 
dărire. întregul format din subiect şi din avutul său 
supus procesului de gospodărire este gospodăria. în 
funcţie de faptul dacă subiectul dobîndeşte sau pierde 
puterea asupra obiectelor gospodăririi, în gospodăria 
lui au loc cîştiguri sau pierderi. Cu aceasta încheiem 
lista de noţiuni economice întemeiate pe noţiuni pra- 
xeologice. Timpul şi spaţiul rezervate consideraţiilor 
noastre sînt limitate, şi, între altele fie spus, acesta 
este şi motivul pentru care a trebuit să simplificăm, 
într-o anumită măsură, prezentarea structurilor noţio- 
nale ale lui Slucki. Această prezentare lasă în urma ei 
un anumit iz de insuficienţă, căci unele lucruri nu au 
fost destul de bine elucidate. In particular, nu este 
destul de clar pe unde trece limita dintre praxeologie 
şi economie. Că noţiunea de subiect al acţiunii sau 
cea de faptă fac parte din primul domeniu, şi nu din 
cel de-al doilea, nu stîrneşte nici un fel de dubiu, dar 
îndoielile răsar atunci cînd cineva ar întreba unde ar 
trebui plasată, de exemplu, noţiunea de schimb, de 
vreme ce ea a fost definită ca pereche de transferuri 
de posesiune asupra a două obiecte. Mai mult decît 
atît, avînd în vedere faptul că Slucki nu delimitează 
prin definiţie domeniul gospodăriei la aşa-numitele 
bunuri materiale, după părerea mea ar trebui să 
includem toate noţiunile tratate aici ca economice în 
praxeologie. Dar această delimitare este mai puţin 
importantă. De importanţă cardinală este rezultatul 
analizei lui Slucki potrivit căreia noţiunile economiei 
politice fie că aparţin în întregime praxeologiei, fie 
că se bazează pe noţiunile acesteia din urmă. 

Independent de toate cele de mai sus, praxeologla 
a fost chemată la viaţă — de data aceasta sub o altă 
denumire — în opera lui A. Bogdanov (pseudonimul 
lui A.A. Malinovski, 1873—1928), intitulată Tectologia 
(Moscova, 1922 ; prima din cele trei părţi apăruse în 
1912, a doua în 1916 ; traducerea în limba germană, în 
două volume, Allgemeine Organisationslehre, poartă 
datele 1924, 1926). Cititorul ne va scuza o inofensivă 
inversare a succesiunii evenimentelor. Articolul lui 
Slucki, discutat mai sus, a apărut patru ani după edi- 

tarea completă a Tectologiei lui Bogdanov. I-am dis¬ 
cutat conţinutul înainte, imediat după examinarea 
moştenirii lui Espinas, deoarece Slucki, la fel ca şi 
Espinas, a introdus nu numai concepţia, dar şi denu¬ 
mirea praxeologiei. Pe de altă parte, am ţinut seama 
şi de faptul că în articolul său, deşi ulterior Tectolo¬ 
giei, este greu să depistăm vreo urmă de dependenţă 
faţă de Bogdanov. 

In timp ce Espinas formulează problemele funda¬ 
mentale ale disciplinei care ne interesează, iar Slucki 
face legătura dintre ele şi sfera teoriei evenimentelor 
şi cea a economiei, construind o reţea închegată de 
noţiuni proprii teoriei acţiunii eficiente, în Tectologie 
cititorul găseşte din abundenţă teze ale ştiinţei for¬ 
mulate de primii doi, dar nedezvoltate de ei. Iată unele 
din aceste teze. Ori de cîte ori se măreşte eficienţa 
unei acţiuni, intervine un act de organizare, adică o 
asemenea dispunere a aranjamentelor întregului încît 
întregul devine mai stabil şi mai rezistent. Orice act 
de organizare se reduce la o conectare sau la o desfa¬ 
cere, sau la o combinare de legături de diferite feluri, 
avîndu-se în vedere anumite relaţii şi, mediat, situări 
ale componentelor întregului. Se recomandă crearea 
şi conservarea unor structuri cu părţi egal de rezis¬ 
tente în cazul în care întregul este ameninţat din 
afară şi a unor structuri cu o concentrare posibilă de 
forţe proprii într-o anumită parte în cazul în care 
acţiunea întregului este îndreptată spre exterior. Se 
mai examinează efectele asupra eficienţei ale diferen¬ 
ţierii în cadrul întregului a membrilor de care depind 
într-o măsură deosebită alţi membri şi se examinează 
efectele negative ale rigidităţii datorate blindării în¬ 
tregului sau formării în cadrul lui a unor sisteme 
separate relativ stabile şi rezistente şi se dezvoltă o 
tehnică de operare cu procesele de selecţie etc Orice 
afirmaţie este susţinută cu exemple de aplicaţie 
posibile în toate domeniile de acţiune, începînd cu 
muncile fizice primitive şi sfîrşind cu complicatele 
sisteme de acţiune de natură intelectuală şi socială. 
Autorul îşi raportează mereu conceptele la toate do¬ 
meniile de acţiune, iar sfaturile sale au ambiţia de a 

se potrivi la toate, lucru posibil datorită faptului că 
ele sînt aplicaţii ale teoriei generale a formării între¬ 
gului, sau a obiectelor compuse, importantă în toate 
aceste domenii. 

„Tectologia" poartă acest nume, numele unei „ştiinţe 
a construcţiei", deoarece se străduieşte să fie o teorie 
a construcţiei unor obiecte compuse. Cu alte cuvinte, 
ea nu este corespondentul praxeologiei în înţelesul lui 
Espinas sau Slucki, ci mai degrabă al ontologiei în 
înţelesul lui Slucki, cu deosebirea că acesta din urmă 
aspiră la rangul de sistem formal, în timp ce tecto¬ 
logia are un caracter empiric expres şi programat. Pe 
Bogdanov îl preocupă universul structurilor pe care le 
au obiectele compuse, fără a se limita la structurile 
acţiunilor sau ale colectivelor care acţionează, sau ale 
produselor acţiunilor. Pe el îl interesează în egală 
măsură, de exemplu, organismele biologice, construcţia 
lor şi structura pe care o au funcţiile lor. Mai mult 
decît atît, din sfera cercetărilor sale tectologice fac 
parte regularităţile de structură ale unor lucruri din 
universul naturii neînsufleţite, de exemplu al corpuri¬ 
lor chimice, al cristalelor, al sistemelor planetare etc. 
El tinde spre generalizările cele mai largi referitoare 
la evoluţia organizării sau a proceselor inverse; în- 
trucît însă în concepţia lui ştiinţa serveşte la condu¬ 
cerea faptelor şi dat fiind că, după părerea sa, orice 
acţiune constă într-un act de organizare, în crearea 
sau desfiinţarea organizării obiectelor supuse acţiunii, 
în cursul expunerii sale problemele cercetărilor tec¬ 
tologice se interferează continuu cu problemele gene¬ 
rale ale acţiunii eficiente. Practic vorbind, tectologia 
aproape că se identifică cu praxeologia. 

S-ar părea deci că în cercurile adepţilor economiei 
planificate şi ai fundamentării ei ştiinţifice opera lui 
Bogdanov ar fi trebuit să fie studiată cu sîrguinţă cu 
atît mai mult cu cît însuşi autorul a fost economist 
şi un adept fervent al orînduirii socialiste. S-a întîm- 
plat însă altfel. Datorită conţinutului lucrărilor sale 
mult mai vechi, el a atras asupra sa critica unor per¬ 
soane de mare autoritate în tabăra ideologiei materia¬ 
liste. Pe vremea aceea, Bogdanov încercase să conci- 

lieze marxismul cu empiriomonismul lui Ernst Mach. 
Loviturile polemice s-au abătut auspra lui în 1909 
pentru lucrări şi mai vechi. Totuşi este greu să găseşti 
în Tectologia din 1922 tendinţe idealiste. Este timpul 
să fie scoasă de la index această operă originală 
şi plină de observaţii pătrunzătoare. Ea trebuie studiată 
pentru a se despărţi pleava de grăunţe şi pentru a se 
păstra sîmburele de idei înnoitoare. După părerea 
subsemnatului, după treierat se va aduna multă pleavă. 
Va trebui să renunţăm la unele sugestii fantasmagorice, 
care nu rezultă deloc din premise, dar pretins înte¬ 
meiate pe tectologie, de întinerire prin transfuzii de 
sînge, la numeroase pseudodeducţii uneori de-a dreptul 
stranii şi care se pretinde că ar permite, de exemplu, 
să se trateze timpul şi spaţiul ca exemple de compo¬ 
nente ce blindează realitatea şi la multe alte idei 
insuficient gîndite. Dar ideea de a se căuta principiile 
lucrului bine făcut în regularităţile generale ale lucru¬ 
lui bine făcut este pe deplin raţională. Din acest punct 
de vedere, nu machismul, ci dialectica a fost pentru 
Bogdanov un izvor de învăţăminte, la fel ca şi evolu- 
ţionismul spencerian (acelaşi care a stat la originile 
praxeologiei lui Espinas). 

Este locul pentru a scurta digresiunea privind teo¬ 
ria evenimentelor care i-a călăuzit atît pe Slucki cît şi 
pe Bogdanov spre cercetarea principiilor celor mai 
generale ale acţiunii eficiente. Dialectica lui Hegel şi 
Marx este un fel de doctrină din domeniul teoriei 
evenimentelor după cum Principiile originare ale lui 
Spencer sînt şi ele o doctrină din acest domeniu. Dar, 
pe lîngă aceste concepţii bine cunoscute şi influente, 
s-au mai creat şi alte cîteva concepţii teoretice refe¬ 
ritoare la structura şi legile de evoluţie a unor obiecte 
şi piese compuse şi cărora li se supun asemenea 
obiecte. Dăm ca exemplu doctrina lui V. Ehrenfels 
privind proprietăţile obiectelor compuse, teoria obiec¬ 
telor a lui Meinong, tipologia desfăşurării evenimen¬ 
telor a lui Petrovitch, consideraţiile lui Borovski pri¬ 
vind genurile de complexe. 

Gîndul ne duce nu fără emoţii la figura celui de-al 
patrulea ctitor al cercetărilor cu caracter praxeologic, 
Georges Hostelet (1875—1960), prieten sincer al grupu- 

lui nostru de colegi metodologi. Este mult mai uşor 
să determini punctul culminant al producţiei sale şti¬ 
inţifice decît data ei iniţială dacă este vorba de lucrări 
din domeniul dezbătut aici. Căci în ultimul său an de 
viaţă, la vîrsta de 85 de ani, acest gînditor fertil a 
publicat o operă sintetică intitulată L’investigation 
scientijique des jaits d’activite humaine. După cum ne 
arată chiar titlul, cercetările autorului se referă la 
activitatea omenească ca atare. Cartea reprezintă în¬ 
cununarea a vreo treizeci de ani de intense cercetări 
pe tema aleasă, pe care Hostelet a abordat-o probabil 
pentru prima dată în 1928, publicînd în revista : 
L’Fgypte contemporain un articol intitulat Les rap- 
ports actuels entre la Science et l’action sociale, des¬ 
pre care, în Revue Philosophique de la France et de 
l'&tranger, a apărut investigaţia lui, Apergu sur les po- 
sitions des problemes de l’action, semnificativă pentru 
întreaga evoluţie ulterioară a cercetărilor sale metodo¬ 
logice. In domeniul teoriei acţiunii, Hostelet este în 
primul rînd un metodolog în sensul obişnuit al cuvîn- 
tului : îl preocupă în primul rînd modul în care trebuie 
abordată din punct de vedere ştiinţific orice fel de 
activitate practică. îngustarea programată a obiec¬ 
tivului urmărit, izvorînd dintr-o exigenţă metodologică 
generală, îi este caracteristică. Hostelet susţine opinia 
potrivit căreia rezultatele cele mai bune le putem 
obţine dacă ne adresăm din capul locului unor obiective 
cu o structură cît mai pregnantă. De aceea, el lasă 
deoparte acţiunile împrăştiate, cele cu contururi vagi, 
concentrînd atenţia asupra unor acte categoric con¬ 
ştiente şi asupra ansamblurilor care merită denumirea 
de activitate practică. Prin activitate practică el înţe¬ 
lege orice activitate şi numai o activitate avînd un 
scop bine definit şi ale cărei rezultate pot fi verificate 
cu certitudine. Această natură o au activităţile ingi¬ 
nerilor, ale medicilor, ale judecătorilor. El se întreabă : 
cum trebuie exercitată o activitate practică sau alta, 
fiind preocupat în principal, dacă nu exclusiv, nu de 
aspectul de mişcare al activităţii, ci de latura ei inves¬ 
tigatoare şi de concepţie. Pentru el problema centrală 
este caracterizarea comparativă a cercetărilor în dome¬ 
niul ştiinţelor care cercetează realitatea actuală pentru 

a obţine teze de principiu asupra acesteia şi a cerce¬ 
tărilor în domeniul preocupărilor practice care urmă¬ 
resc realizarea unor schimbări şi care caută mijloace 
potrivite unui anumit scop în anumite împrejurări. 
Important pentru înţelegerea prolematicii lui Hostelet 
mai este şi faptul că el consideră însăşi acţiunea de 
cercetare — fie în domeniul ştiinţei, fie în cel al pri¬ 
ceperilor — ca pe un caz particular al activităţii prac¬ 
tice de vreme ce se pun în mod clar anumite scopuri, 
iar rezultatele cercetărilor sînt supuse unor posibili¬ 
tăţi clare de verificare. 

Se pune întrebarea ce i-a învăţat Hostelet pe citi¬ 
torii săi ? Ca să fim sinceri, el i-a învăţat în primul 
rînd să fie răbdători în descurcarea şi urmărirea celor 
mai diverse ordonări de probleme şi de teze. Autorul 
însuşi se pierde în desişul unor complicate diviziuni 
şi subdiviziuni şi-şi rătăceşte şi pe cititorii săi în 
dorinţa de a introduce o ordine cît mai raţională în 
ansamblul ideilor sale. Dar cea mai importantă este 
esenţa tezelor care urmează să-şi găsească un loc po¬ 
trivit în expunerea sistemului. In această privinţă, sar¬ 
cina celui care relatează este destul de uşoară, deşi 
identificarea datelor îi cere virtutea laborioasă a răb¬ 
dării. Căci este nevoie de o mare doză de răbdare ca 
să auzi mereu aproape acelaşi lucru, cîteva idei că¬ 
lăuzitoare repetate la nesfîrşit. In cea mai mare parte 
este vorba de admonestări care vizează defectele obiş¬ 
nuite ale pregătirii mintale a acţiunilor. După părerea 
lui Hostelet, sîntem înclinaţi să tratăm cu uşurinţă 
condiţiile de aplicare a mijloacelor la scopuri, accep- 
tînd indicaţii formulate într-un mod foarte general 
ca şi cum un anumit mijloc ar putea fi utilizat cu 
succes oricînd şi oriunde. Mai departe, avînd un 
anumit scop, ne concentrăm toată grija asupra alegerii 
mijloacelor corespunzătoare şi neglijăm nevoia de a ne 
asigura ca mijloacele să nu producă efecte secundare 
negative, care pun sub semnul întrebării valoa¬ 
rea întregii acţiuni. Hostelet stigmatizează ca defec¬ 
tuos principiul după care scopul determină mijloa¬ 
cele, deoarece acest principiu este aberant şi este 
aberant deoarece este incomplet, el neţinînd seama de 
rezervele pe care le impun efectele secundare. Să 

avem în vedere faptul, ne avertizează el în continuare, 
că orice artă se formează prin practică proprie şi că 
a ne strădui să elaborăm un aparat conceptual cît 
mai precis este o necesitate inexorabilă a unui mod 
de a proceda raţional, după cum este o nevoie impe¬ 
rioasă să analizăm cu ajutorul acestui aparat totali¬ 
tatea factorilor care intră în joc, să cercetăm conse¬ 
cinţele verificabile ale fiecăruia dintre ei în faze 
constante ale celorlalţi factori, în sfîrşit să încercăm 
o sinteză verificabilă a tuturor factorilor pentru ca 
în cele din urmă, supunînd unui control urmările 
acţiunilor globale, să introducem corectivele necesare 
în activitatea ulterioară. Deocamdată însă cît de 
răspîndite sînt acţiunile imprudente, de exemplu ac¬ 
ţiunile călăuzite de o empirie superficială, luîndu-se 
ca model procedee aproximativ eficiente pînă la un 
moment dat, fără a se cerceta dacă ele mai pot fi uti¬ 
lizate în mod semnificativ în împrejurările actuale, 
care sînt de altă natură. Naivităţilor erei empirismului 
primitiv li se opun deficienţe de-a dreptul inverse, 
adoptarea unor indicaţii universale, rezultate din pură 
speculaţie, fără a se verifica experimental realismul 
lor posibil. Iată universul de preocupări al lui Hostelet. 
Oare sînt acestea preocupări praxeologice în sensul 
strict al cuvîntului ? Da, deşi ele se rezumă aproape 
exclusiv la pregătirea prin cercetare a acţiunilor. Cu 
toate că pregătirea prin cercetare a unei acţiuni este 
o parte a unei acţiuni compuse din acţiune şi din pre¬ 
gătire. 

Aşa răspundem la problema de clasificare pusă ceva 
mai sus, deşi Hostelet însuşi nu consideră că metodo¬ 
logia sa este praxeologie. El a expus acest punct de 
vedere în două" publicaţii din cele trei care leagă 
activitatea sa de preocupări cu un conţinut asemănător 
cultivate în mediul nostru polonez. După ce a cunos¬ 
cut mai mulţi membri al colectivului polonez, el a 
participat în mod activ la lucrările lui, publicînd în 
limba polonă, în traducere, un articol intitulat Meto¬ 
dologia cercetării ştiinţifice a activităţilor umane în 
revista Mysl Wspdlczesna (Lodz, 1947), iar în limba 
franceză articolul Les rapports entre Ies principes du 
bon travail et de la Methodologie de l’investigation 

scientifique du domaine de l’action în volumul al 
Vl-lea al publicaţiei noastre Studia philosophica (Poz- 
nan, 1951). Aici el dezbate raportul dintre problemele 
sale propriu-zise şi acele principes du bon travail, 
adică praxeologia redată prin apelul la cuvintele care 
alcătuiesc titlul unei lucrări a autorului prezentului 
referat, apărut în limba franceză în volumul al III-lea 
al aceleiaşi publicaţii (1948). Hostelet a reluat conţinu¬ 
tul acestei analize comparative, consacrîndu-i capi¬ 
tolul al patrulea din opera sintetică menţionată mai 
sus. Citirea atentă a lucrărilor amintite mai înainte, 
care cuprind numeroase observaţii juste, nu schimbă 
însă părerea autorului articolului de faţă în ceea ce 
priveşte caracterul totuşi praxeologic al activităţii teo¬ 
retice a lui Hostelet. Ne-am oprit în mod amănunţit 
asupra acestor lucrări şi pentru motivul că ele pro¬ 
iectează o anumită lumină asupra raporturilor dintre 
două iniţiative de cercetare, independente una de 
alta, belgiană şi poloneză, cărora le vom consacra 
acum cîteva cuvinte. 

La noi există nu o adevărată şcoală — şcoală ar fi 
prea mult spus —, dar, oricum, un grup de autori de 
orientare praxeologică. Cităm numele lui Geblewicz, 
Zieleniewski, Pszczolowski, Podgorecki. Intrucît autorul 
articolului de faţă este şi el răspunzător pentru abor¬ 
darea problemelor teoriei generale a acţiunii eficiente, 
obiectul preocupărilor comune ale acestui grup, ar 
trebui să aruncăm o privire asupra conţinutului unora 
din publicaţiile sale. In primul rînd merită o menţiune 
Schiţele practice scoase la Varşovia în 1913 — punctul 
iniţial — şi Tratatul despre lucrul bine făcut (ed. I, 
Lodz, 1955, ed. II, Wroclaw-Varşovia, 1958) — punctul 
final (dacă nu punem la socoteală articolele) al unui 
şir de opere sub formă de carte sau de broşură legate 
de tema în discuţie. Iată ce scrie autorul în prefaţa 
la Schiţele practice : „Cartea de faţă cuprinde o cule¬ 
gere de referate prezentate (cu o singură excepţie) cu 
diferite prilejuri la diferite manifestări ştiinţifice con¬ 
sacrate unor teme înrudite (...) Fiecare dintre ele tra¬ 
tează o anumită problemă (una sau mai multe) din 
domeniul cercetării acţiunii, pune cîte o problemă 

care aparţine, împreună cu altele, unui anumit ansam¬ 
blu natural, unei sfere pe care ar fi bine s-o numim 
— prin analogie cu teoria cunoaşterii — teorie a acţiu¬ 
nii sau — prin analogie cu logica şi cu etica — prac¬ 
tică. Vrem să luptăm pentru ca acest ansamblu să 
dobîndească un loc special în familia ştiinţelor. De 
asemenea dorim să prezentăm unele încercări de solu¬ 
ţionare a interesantelor probleme care fac parte din 
această sferă. Acesta este conţinutul comun al tuturor 
capitolelor 11 . 

Atîta în prefaţă, iar în capitolul intitulat Scopul 
actului şi sarcina executantului, reprezentînd un refe¬ 
rat din 1910, am scris cele ce urmează : „In diferitele 
sfere ale gîndirii curente, profesionale, filozofice, po¬ 
etice sînt risipite noţiuni, întrebări, ipoteze, afirmaţii 
de un anumit fel avînd trăsături pregnante ale celei 
mai strînse înrudiri, dar care, din motive a căror cer¬ 
cetare este o problemă care merită osteneala, sînt lip¬ 
site de domiciliu (...) Acestea sînt elemente ale unor 
eventuale teorii generale explicative şi normative ale 
acţiunii pozitive spre un scop. Numai cînd spunem că 
ştiinţa este mai economicoasă decît cunoştinţele co¬ 
mune, că introducerea cifrelor arabe (...) a simplificat 
calculele matematice, că datorită unor unelte perfec¬ 
ţionate a crescut precizia lucrului (...) dacă ne gîndim 
care ar putea fi caracteristicile de principiu ale ori¬ 
căror perfecţionări (...) sau (...) dacă totul se poate 
reduce la mărirea iuţelii treburilor zilnice, aşa cum 
doresc unii, sau, după cum pretind alţii, aici mai intră 
în joc şi alte ameliorări de natură principial diferită, 
de exemplu o concentrare mai mare de elemente pre¬ 
ţioase într-un singur loc (...) sau ridicarea gradului de 
organizare (...) a unui complex, cum este ansamblul 
vieţii individuale sau colective (...) bazîndu-ne pe va¬ 
loarea normei metodologice principia non sunt multi- 
plicanda praeter necessitatem (...) atunci cînd (...) re¬ 
petăm sentinţe ca audaces fortuna iuvat sau -«înainte 
de a învăţa să zbori învaţă să mergi» ne aflăm mereu 
pe terenul pe care îl stăpîneşte tacit acea teorie ge¬ 
nerală a procedeului pozitiv al acelei — ca s-o numim 
pe scurt — teorii a actului sau practicii generale. Com- 

ponentele răzleţe se cer exprimate răspicat şi generali¬ 
zate printr-un mod potrivit, sistematizate, analizate 
critic şi reformate 11 . Mai departe : „...Se poate şi trebuie 
examinată problema unui mod de a acţiona care 
să garanteze un optim cantitativ al rezultatelor 
cu un efort dat sau să garanteze adaptarea cea mai 
bună a mijloacelor la scop, problema trăsăturilor gene¬ 
rale ale perfecţionării muncii indiferent de obiectivul 
ei şi de natura sa specifică sau cel puţin comună 
multor sfere ale sale, adică printre altele atît muncii 
ştiinţifice cit şi celei profesionale şi cotidiene (...) Se 
poate supune criticii şi examinării o serie întreagă de 
noţiuni importante care se exprimă prin cuvinte ca 
act şi scop, unealtă, modalitate, material, produs, 
autor, creator sau executant. Putem şi trebuie să ne 
întrebăm (...) ce raporturi există între aceste no¬ 
ţiuni (...) Scheletul de principiu al problemei care ne 
va preocupa astăzi se situează în această sferă 11 . 

Citatele amintite împreună cu conţinutul cărticelei 
din care au fost extrase i-au determinat pe unii şi pe 
alţii să creadă că autorul lor ar merita titlul de „pă¬ 
rinte al praxeologiei". Această părere este greşită. In 
primul rînd, în nici un caz el nu poate fi recunoscut 
drept naşul acestei discipline. El a căutat, fără succes, 
o denumire pentru noua disciplină. Omul care i-a dat 
numele actual, care s-a încetăţenit, a fost în mod evi¬ 
dent Espinas. In al doilea rînd, problema paternităţii 
praxeologiei este atît de încurcată din cauză că — după 
cum se vede din întreaga expunere de mai înainte — 
această ştiinţă a venit pe lume de cel puţin cinci ori, 
fiecare naştere fiind independentă de celelalte. Se 
poate însă vorbi de o succesiune a unor iniţiative inde¬ 
pendente. Privite din acest punct de vedere, Schiţele 
practice ocupă locul al treilea, primul aparţinînd, fără 
nici o îndoială, articolului lui Espinas din 1890, al 
doilea — primei părţi din Tectologia lui Bogdanov, 
care a văzut lumina tiparului cu o prefaţă precedînd 
cu o jumătate de an prefaţa la Schiţele practice. Alt¬ 
fel se poate discuta asupra priorităţii instituţionale a 
apariţiei concepţiei, deoarece referatul din care s-au 
extras fragmentele de mai sus a fost prezentat în 

1910 la Lvov, în cadrul unei şedinţe studenţeşti a 
Cercului filozofic. Dar este posibil ca şi Bogdanov să 
fi prezentat nişte expuneri praxeologice în faţa vreunei 
adunări înainte de publicarea fragmentului iniţial ai 
Tectologiei. 

Faţă de toate acestea, ştiinţa poloneză, avînd în 
vedere apariţia Tratatului despre lucrul bine făcut, 
are pretenţia priorităţii în ceea ce priveşte expunerea 
sistematică a praxeologiei constituite în mod deliberat 
ca disciplină ştiinţifică de-sine-stătătoare. Tratatul, 
cu toate scăderile sale, este primul şi deocamdată 
singurul manual de praxeologie. Cine ar dori să 
cunoască ideile principale din această carte fără să-şi 
dea osteneala lecturii anevoioase a acestui volum 
scris nu tocmai cursiv poate răsfoi cărticica de popu¬ 
larizare a lui Pszczolkowski intitulată Principiile ac¬ 
ţiunii eficiente (Varşovia, Wiedza Powszechna, 1960), 
cu un conţinut asemănător. 

Poate este locul să spunem motivele care ne-au în¬ 
demnat să întreprindem cercetările praxeologice care 
au dat naştere atît Schiţelor cît şi Tratatului. In primul 
rînd am fost conştienţi de golul din ansamblul ştiinţe¬ 
lor, de inexistenţa, în cadrul acestui ansamblu, a unei 
discipline bine conturate şi de-sine-stătătoare specia¬ 
lizată în cercetarea condiţiilor acţiunii maxim 
eficiente. Apoi am fost îmboldiţi spre asemenea cerce¬ 
tări de existenţa unor paradoxuri ale acţiunii efi¬ 
ciente : de cîte ori nu se întîmplă ca, pentru a atinge 
un anumit scop, să trebuiască să recurgem la mijloace 
aparent incompatibile cu scopul respectiv. De multe 
ori, un procedeu raţional presupune înrăutăţirea si¬ 
tuaţiei cu care sîntem confruntaţi, deoarece dacă am 
omite această înrăutăţire situaţia s-ar înrăutăţi într-un 
mod şi mai grav. Oare nu este uimitor faptul că există 
situaţii în care abţinerea de la acţiune este şi ea o ac¬ 
ţiune, cînd o intervenţie minimă poate da rezultate 
uriaşe, în timp ce în alte cazuri nişte eforturi uriaşe 
pot duce la rezultate neglijabile ? Care să fie cauza 
pentru care în diferite feluri de luptă un maestru dis- 
punînd de forţe mai reduse obţine victoria asupra 
unui adversar ineficient care are resurse de forţe 

mult mai importante ? Şi care să fie cauza pentru 
care cuiva i se atribuie calitatea de autor al unui 
efect exterior chiar şi atunci cînd acel cineva n-a 
făcut vreo mişcare exterioară, purtînd totuşi, de multe 
ori, o grea răspundere... Asemenea preocupări, ca şi 
altele asemănătoare, au fost hotărîtoare. Ele purtau 
o puternică amprentă filozofică, au dus la studii apro¬ 
fundate cu caracter metodologic, la analize ale noţiu¬ 
nilor, la studii juridice, la studiul unor lucrări de 
teorie militară şi privind alte genuri de luptă, deoa¬ 
rece am avut toate motivele să presupunem că omul, 
atunci cînd se află în pericol, dă dovadă de cea mai 
mare inventivitate 

In felul acesta a încolţit şi s-a dezvoltat în mintea 
autorului amintitelor cărţi praxeologia sa proprie, 
atenţia faţă de problemele strict economice adăugîn- 
du-se mai tîrziu, ca un motiv destul de puternic. Abia 
după ce scheletul de noţiuni şi de concepţii a fost 
în linii mari elaborat, s-a produs confruntarea acestei 
structuri teoretice în linii mari construite cu iubitorii 
şi cunoscătorii aşa-zisei ştiinţe a organizării şi a con¬ 
ducerii. Căci s-a constatat că, de fapt, creatorii acestei 
ştinţe practică praxeologia, dar o praxeologie restrînsă, 
în ceea ce priveşte scopurile şi preocupările, la pro¬ 
bleme specifice organizării şi conducerii unor lucrări 
colective cu caracter industrial, comercial şi econo- 
mico-administrativ. S-a constatat că programul pra- 
xeologiei este programul unui eventual capitol de 
maximă generalitate a ştiinţei organizării şi conduce¬ 
rii. Fragmente din acest capitol apăreau ici şi colo 
fără nici o intenţie, ca idei marginale, în operele au¬ 
torilor care cultivau această ştiinţă, ori de cîte ori 
încercau să-şi formuleze preceptele într-un mod care 
să ţină seama de întregul domeniu de aplicare posi¬ 
bilă. Avem în vedere pe un Le Châtelier, pe un Ada- 
miecki şi pe mulţi alţii, iar dintre contemporani pe 
Barnard, de exemplu. 

Astăzi nici un om cultivat nu pune la îndoială legă¬ 
tura organică strînsă dintre praxeologie şi ştiinţa orga¬ 
nizării şi a conducerii şi nici importanţa publică 
foarte mare a principiului lucrului bine făcut, carac- 

teristic acestei ştiinţe. Există insă divergenţe de păreri 
în ceea ce priveşte importanţa relativă a cercetărilor 
din aceste domenii. Există entuziaşti ai praxeologiei 
şi ai tendinţei pe care o are aceasta de a da recoman¬ 
dări şi avertismente cît mai generale, cit mai univer¬ 
sale, dar nu lipsesc nici teoreticieni ai economiei care 
se străduiesc să dea tocmai indicaţii organizatorice 
cît mai specializate, minimalizînd acele generalizări 
maxime. In ceea ce mă priveşte, cred că este adevărat 
că cu cît un sfat sau un avertisment are un caracter 
mai general cu atît conţinutul lor se apropie de 
truisme, de cunoştinţe comune, banale. Cu toate aces¬ 
tea, cultivarea praxeologiei este folositoare, în special 
ca obiect de studiu în învăţămîntul de cultură gene¬ 
rală şi de specialitate, dar mai cu seamă în şcolile 
care pregătesc viitoarele cadre didactice. Dacă un 
om dispune de noţiuni bine elaborate care să-i ser¬ 
vească la descrierea formelor şi a elementelor lucră¬ 
rilor efectuate, dacă este familiarizat cu problemele 
lucrului bine făcut şi dacă le are bine ordonate în 
minte, printre altele după gradul lor de generalitate, 
dacă cunoaşte principiile lucrului bine făcut nu numai 
intuitiv, ci şi discursiv, fiind în stare să le exprime 
plastic şi să le transmită altuia, activitatea unui om 
se apropie de modelul esenţial al lucrului bine făcut. 

Dar justificarea cea mai importantă a utilităţii şi 
a necesităţii cultivării praxeologiei este faptul că 
oamenii nu acţionează pur şi simplu, ci se şi gîndesc, 
în mod natural şi inevitabil la ceea ce fac, astfel încît 
în mod obişnuit, în cazul în care lipseşte cunoştinţa 
praxeologică raţională, mintea omului acţiunii nu 
este liberă de orice fel de doctrină privind principiile 
lucrului bine făcut, ci conţine în ea o doctrină nu în¬ 
deajuns de raţională, necoaptă, defectuoasă. Intr-un 
cuvînt nu există decît alternativa de a te călăuzi fie 
după o praxeologie bună, fie după una proastă. Prin¬ 
cipalul motiv al cultivării praxeologiei raţionale este 
apărarea faţă de o praxeologie neraţională, care bate 
stăruitor la uşa conştiinţei celor care neglijează stu¬ 
dierea aprofundată a principiilor care fac ca munca 
să fie mai eficientă. 

PRAXEOLOGIA ŞI ECONOMIA 1 


Conaţionalul nostru Eugeniusz Slucki, care a trăit în 
Rusia, un economist apreciat acolo de către specialişti, a 
publicat în 1926 la Kiev (în paginile organului Secţiei 
social-economice a Universităţii) în limba germană 
un articol privind bazele praxeologice ale economiei, 
intitulat Beitrag zur formal-praxeoloyischen Grund- 
legung der Oekonomik, arătînd în mod clar şi convin¬ 
gător că conceptele acestei ştiinţe se întemeiază pe 
noţiunile unei discipline mai generale, adică ale pra- 
xeologiei (o teorie a acţiunii eficiente), şi că, la rîndul 
lor, noţiunile praxeologiei se bazează pe conceptele 
părţii celei mai generale a consideraţiilor teoretice, 
care se ocupă de structura şi schimbarea lucrurilor 
compuse. Dacă adoptăm pentru această din urmă dis¬ 
ciplină denumirea de ontologie, obţinem o construcţie 
formată din trei nivele : nivelul cel mai de jos este 
format.de ontologie, cel mijlociu din praxeologie, eta¬ 
jul superior fiind format din economie. Cu cît nivelul 
este situat mai sus, cu atît problemele sale sînt mai 
specifice, mai derivate, şi, Invers, cu cît nivelul se 
situează mai jos, cu atic problemele sînt mai gene¬ 
rale şi mai fundamentale. Este limpede că economia 
este un caz particular al acţiunii, iar acţiunea este un 
caz particular al unui proces de schimbare, al unui 
proces de transformare a unui întreg. 

Din momentul în care a apărut acest articol de pio¬ 
nierat, au trecut cîteva decenii. Aşadar, abordînd astăzi 
problema raportului dintre economie şi praxeologie, 
nu deschid discuţia, ci încerc să mă mişc pe un făgaş 
oarecum bătătorit, deşi ar fi greu de spus că Slucki a 
fost urmat de alţi deschizători de drumuri. Intre 
timp acest făgaş a fost năpădit de buruienile neglijen¬ 
ţei metodologice. Dar să lăsăm incursiunile în trecut. 
Dîndu-i respectul cuvenit, să trecem direct la subiect. 

Dar, mai înainte de toate, trebuie precizat sensul 
termenilor „economie" şi „praxeologie". Vom înţelege 

1 Vezi Praxeology and Economics, în On Political 
Economy and Econometrlcs (Essays in Honour o/ Os- 
kar Lange), Varşovia, 1964, p. 303—312. 

prin economie ştiinţa despre gospodărirea colectivă ra¬ 
ţională, iar prin praxeologie ştiinţa despre acţiunea 
raţională. Ar fi util să încercăm să dezvoltăm conţi¬ 
nutul acestor definiţii succinte. Oare ce înseamnă a 
gospodări ? Ce altceva decît a acţiona pentru a oferi 
celor care au nevoie hrană (inclusiv medicamente); îm¬ 
brăcăminte şi adăpost. Această ofertă poate fi ne¬ 
mijlocită, sub forma unui produs sau a unui serviciu, 
sau mijlocită, sub forma livrării ur.or mijloace pen¬ 
tru obţinerea celor de mai sus, cum sînt materialele, 
uneltele, mijloacele de transport sau de schimb. Adu- 
nînd toate acestea laolaltă, s-ar putea spune pe scurt 
că a gospodări înseamnă a acţiona pentru satisfa¬ 
cerea nevoilor fundamentale sau pentru a înlătura 
grija pentru existenţă, sănătate şi neexistenţa unor 
suferinţe fizice (cum este foamea, durerea, frigul etc.). 
Ar fi locul să spunem că, intr-adevăr, gospodărirea 
astfel înţeleasă poate avea loc sub forma acţiunii unui 
singur individ, cînd acesta manipulează de unul sin¬ 
gur bunurile din afara organismului uman, dar că în 
practică gospodărirea are întotdeauna loc intr-un co¬ 
lectiv sau altul, astfel incit forma normală a gospo¬ 
dăririi este cea colectivă, acţiunea colectivă în ve¬ 
derea satisfacerii nevoilor fundamentale ale unor co¬ 
lective umane. Această acţiune colectivă poate consta 
fie în prelucrarea unui material exterior organismu¬ 
lui uman (ceea ce înseamnă acelaşi lucru ca şi ma¬ 
nipularea în comun a tehnicii), fie în efectuarea unor 
acţiuni umane colective. Tocmai în aceasta constă 
obiectul economiei, ştiinţa conducerii raţionale a ac¬ 
ţiunilor unor colective umane. De aceea, problemele 
esenţiale ale economiei sînt probleme normative. Se 
pune întrebarea cum să se influenţeze acţiunea unui 
colectiv care gospodăreşte în comun pentru ca această 
gospodărire să fie raţională, adică cit mai eficientă. 
Dar în pregătirea soluţionării unor probleme de acest 
gen este bine să se cunoască dinamica formării auto¬ 
mate a structurii colectivelor care gospodăresc în co¬ 
mun, adică evoluţia relaţiilor dintre membrii ei care 
au loc în mod independent de factorii care acţio¬ 
nează asupra lor în mod pregnant din exterior. Aşa¬ 
dar, problemele de acest gen privind cunoaşterea re- 

gularităţilor acestei dinamici nu mai au un caracter 
normativ, ci unul constatator. Şi acestea îl intere¬ 
sează pe economist ca atare, fiind o componentă se¬ 
cundară a problemei care îl preocupă, iar unii cred 
că acest caracter constatator este conţinutul principal 
al economiei. Dintre acestea se deosebesc proble¬ 
mele referitoare la schimbările automate care se ca¬ 
racterizează prin trecerea de la forme de gospodărire 
colectivă mai puţin raţionale la forma mai raţională, 
sau invers. Acestea sînt deci problemele economiei. 

Cît priveşte praxeologia, sarcina ei de căpetenie 
este elaborarea de recomandări şi prescripţii privind 
acţiunea eficientă sau raţională în general şi, ca atare, 
importante în toate domeniile acţiunii umane, atît în 
economie cît şi în cultură, în medicină, în justiţie, 
învăţămînt etc. Şi aici problemele principale au un 
caracter normativ, dar pentru pregătirea celor mai 
bune soluţii praxeologul trebuie să cerceteze regula¬ 
rităţile de evoluţie ale unor forme de astă dată inde¬ 
pendente, nedirijate din afară, printre care şi ale 
formelor de acţiune colectivă, şi în special ale mo¬ 
dificărilor care duc la perfecţionări, precum şi ale 
celor care, dimpotrivă, conduc activitatea în direcţia 
micşorării eficienţei. 

In încheierea introducerii acestui studiu consacrat 
precizării noţiunilor de „praxeologie 11 şi de „econo¬ 
mie" se poate afirma că chiar din punct de vedere 
etimologic rezultă că prin intenţiile sale praxeologia 
este o disciplină mai generală, iar economia o dis¬ 
ciplină mai particulară, dat fiind că prima caută con¬ 
diţiile de raţionalitate a acţiunii în general, iar a doua 
condiţiile de raţionalitate a activităţii economice, care 
este un gen particular de activitate. Avînd în vedere 
toate acestea, să ne ocupăm dintr-un anumit punct 
de vedere de raportul dintre cele două discipline con¬ 
siderate. Pe baza unor exemple alese, voi încerca să 
demonstrez dependenţa unor noţiuni cu care operează 
economia de noţiuni mai generale cu caracter pra- 
xeologic. 

Să considerăm, ca prim exemplu, procesul de per¬ 
fecţionare a modalităţilor de plată cu ajutorul ba¬ 
nilor. Cît de multă vreme a trecut de cînd plăţile nu 

se făceau decît peşin ! Cîndva, în decursul istoriei, 
s-au introdus bancnotele de hîrtie care puteau fi pre¬ 
schimbate în metal. Dar în ţările înaintate din punct 
de vedere al modalităţilor de plată plăţile se fac de 
obicei cu cecuri, documente care pot fi preschimbate 
in bancnote. In amîndouă cazurile, perfecţionarea, 
fără a da ceva cuiva, a creat posibilitatea de a obţine 
acelaşi lucru cu acelaşi efect de plată, dar într-un 
mod mult mai simplu. E mai greu să se transporte 
un anumit număr de monede din metal decît nişte 
teancuri de hîrtie de un format nu prea mare, dar şi 
mai uşor este cuiva să poarte la el un carnet de cecuri 
decît pachete mari de bancnote. La bănci de diferite 
feluri şi la înlocuirea unora cu altele s-a aplicat deci 
o noţiune mai largă, şi anume noţiunea de înlocuiie 
a unei acţiuni cu posibilitatea de a o executa, ceva 
ce praxeologii denumesc potenţializare. Potenţiali- 
zarea este folosită şi în alte domenii decît activitatea 
economică. Potenţializare este şi ameninţarea în 
război, atunci cînid, în loc să loveşti inamicul, îl de¬ 
termini să părăsească poziţiile, obţinînd efectul do¬ 
rit prin simpla ameninţare cu lovirea. în acest caz nu 
se face altceva decît ceea ce am amintit mai sus : o 
anumită acţiune este înlocuită cu posibilitatea de a o 
executa, efectul fiind acelaşi. Tot aşa în pedagogie, 
adică în arta educaţiei, se realizează o potenţializare 
atunci cînd, în loc de a comunica o anumită infor¬ 
maţie, se oferă elevului o metodă de obţinere a celei 
dintîi, de exemplu, în loc de a-1 informa cu privire 
la sensul unor cuvinte, i se dau instrucţiuni privind 
mînuirea unui dicţionar care conţine informaţia res¬ 
pectivă. 

Un alt exemplu de dependenţă a noţiunilor de eco¬ 
nomie de cele de praxeologie ni-1 oferă planificarea 
economică. Adeseori economia socialistă este caracte¬ 
rizată ca o economie planificată, oipunînid-o caracte¬ 
rului aleator al reglării relaţiilor economice prin com¬ 
petiţia dintre iniţiative necoordonate. Ambele aceste 
stiluri de acţiune sînt considerate -ca fiind caracte¬ 
ristice pentru domeniul economiei. Este în afară de 
orice îndoială că elaborarea planului economic face 
parte din acest domeniu de vreme ce se planifică acti- 

vitatea economică, şi nu altceva. Dar noţiunea centrală 
în acest caz, noţiunea de planificare, are o sferă de 
aplicaţie considerabil mai largă. Pot fi planificate 
desfăşurarea unei acţiuni militare, itinerariul unei ex¬ 
pediţii, fazele unei operaţii chirurgicale, orarul lec¬ 
ţiilor într-o şcoală, programul unui concert etc. Noţiu¬ 
nea de plan ca atare este o noţiune praxeologică. Tot 
din praxeologie fac parte noţiunile care desemnează 
diferitele caracteristici ale unui plan bine întocmit, 
de exemplu faptul că acesta trebuie să fie necon- 
tradictoriu, executabil, elastic, comunicabil, operativ, 
complet, dar cuprinzînd un număr limitat de amă¬ 
nunte. Cîteva cuvinte cu titlu de exemplu, referitoare 
la flexibilitatea şi caracterul complet al planului. 

Numim un plan flexibil sau plastic dacă prevede 
schimbări în cazul în care intervin alţi factori decît 
cei prevăzuţi. Numim un plan complet pe acela care 
ţine seama de toate legăturile şi punctele de vedere 
esenţiale care intră în joc, ceea ce nu înseamnă deloc 
că oonţine amănunte neimportante. Evident că toate 
calităţile enumerate se referă în aceeaşi măsură la 
un bun plan economic ca şi la planurile bune din 
oricare alt domeniu de activitate. Atunci cînd operăm 
cu noţiunea unor asemenea calităţi ale unui plan bun, 
ne aflăm în domeniul praxeologiei. Faptul că planul 
economic pe baza căruia se acţionează nu este numai 
un proiect ideal, ci este adoptat ca bază de acţiune 
nu este specific, deoarece în orice domeniu de acti¬ 
vitate există distincţia dintre planul ca concepţie şi 
planul ca directivă nu numai imaginată, dar şi ac¬ 
ceptată. Numai prin conţinutul său economic planul 
economic îşi arată specificul său. 

Am putea prelungi la nesfîrşit şirul unor variate 
exemple de noţiuni economice care sînt caracteristici 
ale unor noţiuni praxeologice. De aceea, fără a mă 
strădui să le înmulţesc din belşug în expunerea mea, 
voi atrage numai atenţia asupra rîtorva, socotite a fi 
printre cele mai importante. Am în vedere noţiunile 
de valoare, de economicitate şi de producţie. In toate 
aceste cazuri observăm acelaşi lucru : ele sînt parti¬ 
cularizări ale unor noţiuni praxeologice mai largi. 
Să începem cu valoarea. Oricare definiţie a valorii am 

adopta în economie, constatăm că valoarea marfă este 
oeva ce poate fi măsurat cu ajutorul banilor ca mij¬ 
loc de schimb. Dacă pe o anumită piaţă marfa A va¬ 
lorează mai mult decît marfa B, este sigur că pe 
această piaţă pentru a obţine marfa A se plătesc mai 
mulţi bani decît pentru marfa B. In acest sens, A este 
preferat lui B. Dar se poate prefera un lucru unui alt 
lucru nu numai din punctul de vedere al mărfurilor 
aflate pe piaţă, nu numai comparînd valorile celor 
două obiecte în raport cu etalonul bani. Există pre¬ 
ferinţe raţionale de o cu totul altă natură. Şi atunci 
cînd se compară proiecte de acţiuni care nu au un ca¬ 
racter economic ne întîlnim la tot pasul cu asemenea 
preferinţe. Ori de cîte ori praxeologul cercetează prin¬ 
cipiile generale ale perfecţionării acţiunilor, el tre¬ 
buie să ţină seama de diferite preferinţe care deter¬ 
mină progresele eficienţei. El apreciază cu un sens al 
preferinţelor şi al valorii mai general decît econo¬ 
mistul, astfel ca în acest sens să încapă, de exemplu, 
o apreciere din punctul de vedere al intensităţii mai 
mici a durerii sau din cel al unei mai mari uşurinţe 
subiective de executare a unei acţiuni, sau din punc¬ 
tul de vedere al reuşitei unui produs realizat etc. 

Faptul că, dacă nu chiar toate, în orice caz foarte 
multe forme de perfecţionare a acţiunilor se reduc 
la o mărire a economicităţii modului în care sînt exe¬ 
cutate pare că se contrazice cu cele de mai sus. In 
aparenţă noţiuneă de economicitate, una din noţiu¬ 
nile principale ale praxeologiei, este o simplă repe¬ 
tare a unora din noţiunile de căpetenie ale economiei, 
căci, orice s-ar spune, noţiunea de economicitate nu 
este nicăieri mai acasă la ea decît în sfera economiei. 
Dar să ne oprim asupra sensurilor expresiilor pe care 
le-am folosit. Ce înseamnă economicitate ? Ce în¬ 
seamnă faptul că cineva a procedat mai economic de¬ 
cît altcineva ? Nu vom respinge următoarea explica¬ 
ţie : economicitate înseamnă fie mai economic (care 
face cheltuieli mai mici), fie mai productiv, fie şi mai 
economic, şi mai productiv dintr-o dată. A fi mai 
economic înseamnă a obţine acelaşi rezultat cu o 
cheltuială mai mică, iar a fi mai productiv înseamnă 
a obţine mai mult cu aceeaşi cheltuială. în general 

vorbind, ceva este mai economic dacă raportul din¬ 
tre rezultat şi cost este mai favorabil. Dar ce fel de 
cheltuieli şi ce fel de obiecte obţinute ? Abia aici se 
conturează deosebirea dintre praxeologie şi economie, 
în economie este vorba în toate cazurile de cheltuieli 
şi rezultate care pot fi măsurate în bani. Pentru pra- 
xeolog acesta nu este decît un caz particular al rapor¬ 
turilor puse în evidenţă aici. De aceea, generalizînd, el 
îşi relativizează noţiunile de economii la cheltuieli, 
şi de productivitate şi, ca atare, şi pe cea de econo¬ 
micitate, astfel încît dintre două acţiuni prima poate 
fi mai economică decît cea de-a doua din punctul 
de vedere al unei anumite deosebiri referitoare la o 
anumită caracteristică pozitivă privind rezultatele şi 
din punctul de vedere al unei anumite deosebiri pri¬ 
vind o anumită caracteristică pozitivă a consumului 
de resurse. A doua acţiune poate fi mai economică 
decît prima din punctul de vedere al unei deosebiri 
privind o altă trăsătură caracteristică, anume pozi¬ 
tivă, a rezultatelor şi din punctul de vedere al unei 
deosebiri în ceea ce priveşte o altă caracteristică po¬ 
zitivă a resurselor consumate. Praxeologul nu aderă la 
principiul de a reduce toate aceste deosebiri la un 
etalon comun. Astfel, de exemplu, cineva, să-l nu¬ 
mim Ion, care a învăţat o limbă străină a putut să facă 
acest lucru cu mai multă economicitate decît un alt 
autodidact, Petru, deoarece şi-a însuşit, în acelaşi răs¬ 
timp, un număr mai mare de expresii din acea limbă 
decît Petru. Dar studiile lui Ion puteau avea o eco¬ 
nomicitate mai redusă decît cele ale lui Petru datorită 
faptului că, într-adevăr, amîndoi au dobîndit acelaşi 
grad de cunoaştere a gramaticii acelei limbi străine, 
dar pentru aceasta Ion a pierdut mai multe ocazii 
de a vedea meciuri de fotbal decît Petru, amîndoi în- 
eercînd aceeaşi satisfacţie atunci cînd asistau la me¬ 
ciuri. Un alt exemplu : o operaţie cu narcoză şi una 
fără narcoză. In primul caz, durerea pacientului a 
fost mai mică, iar chirurgul a depus eforturi mai mici 
pentru a-şi păstra calmul în timpul lucrului, în 
schimb s-au produs efecte nefavorabile pentru sănă¬ 
tatea pacientului datorită intoxicării sistemului nervos 
cu somnifere. în al doilea caz, toate efectele au fost 

inverse. Din anumite puncte de vedere, prima forma 
este mai bună deoît a doua, din altele a doua este mai 
bună decît prima. Dar aud voci oare exprimă îndo¬ 
iala dacă este vorba de diferenţe de economicitate. 
Răspund : dacă într-adevăr toate diferenţele între per¬ 
fecţionări se reduc la diferenţe de economicitate, atunci 
si în exemplele enumerate mai sus lucrurile ar tre¬ 
bui să stea aşa, iar aceste exemple ar ilustra într-un 
mod pregnant posibilitatea unor diferenţe de econo¬ 
micitate care depăşesc economicitatea în sensul ei în¬ 
gust, caracteristic pentru economie. Dacă însă diferen¬ 
ţele examinate aici nu pot fi incluse în diferenţele de 
economicitate în ceea ce priveşte modurile de acţiune, 
atunci aceste exemple şi altele asemănătoare arată că 
nu toate formele de perfecţionări se reduc la progrese 
de economicitate. Rezultă cu atît mai limpede că mo¬ 
dalităţile de perfecţionare a acţiunilor cercetate de 
către economie nu sînt decît nişte cazuri particulare 
de perfecţionare în general, iar cercetarea modalită¬ 
ţilor de perfecţionare în toată generalitatea proble¬ 
mei fac obiectul praxeologiei. 

In sfîrşit, noţiunea economică de producţie, atît de 
reprezentativă. Din definirea ei analitică nu poate 
lipsi o referire la noţiunea de muncă, a cărei analiză 
ne conduce în mod inevitabil la naţiunea de acţiune, 
de act, privit ca un comportament intenţionat, teleo¬ 
logic şi conştient, şi, mai departe, la cea de impuls in¬ 
tenţionat conţinută în cea de act sau, simplificat, la 
cea de apăsare intenţionată. Acestea sînt noţiuni pra- 
xeologice aplicabile la toate genurile de activitate 
umană, nu numai la cea economică. Acest lucru este 
atît de limpede incit nu mai are nevoie de alte 
lămuriri. 

Dacă este clar nu numai acest lucru şi dacă în ge¬ 
neral am reuşit să demonstrăm pe baza exemplelor 
pe care le-am ales că noţiunile specifice economiei 
sînt o aplicare, o restrîngere a noţiunilor praxeolo- 
gice, care sînt mai generale decît primele, avem toate 
temeiurile pentru a ne întreba ce indicaţii rezultă de 
aici pentru cei care predau aceste ştiinţe. Cel puţin 
trei asemenea indicaţii trebuie recunoscute : indica¬ 
ţia privind clarificarea noţiunilor, indicaţia privind 

adecvatizarea afirmaţiilor şi indicaţia fundamentării 
reciproce a tezelor celor două discipline examinate 
aici. 

Aşadar, pentru început, cîteva cuvinte despre prin,a 
indicaţie, privind clarificarea noţiunilor. Ea cere să 
tindem către noţiuni clare şi expresive sau, cu alte 
cuvinte, bine definite în ceea ce priveşte sfera de cu¬ 
prindere şi conţinutul lor. Definiţiile asigură conţi¬ 
nutul bine precizat. Dacă definiţiile analitice ale no¬ 
ţiunilor economice conţin în mod necesar conţinutul 
noţiunilor praxeologice, care este mai larg, econo¬ 
mistul este obligat — dacă ne este îngăduit să ne 
exprimăm aşa — să posede o cultură noţională pra- 
xeologică. El trebuie să opereze cu precizie şi deli¬ 
berare cu întregul arsenal de termeni necesari pen¬ 
tru descrierea formelor de acţiune şi a formelor de 
perfecţionări ale acţiunilor în general, şi nu numai 
a termenilor importanţi exclusiv cu aplicaţie la acţiu¬ 
nile economice. Ne-am mai întîlnit cu exemple de 
asemenea termeni. Iată cîteva exemple : acţiune, plan, 
eficienţă, perfecţionare, posibilitate de acţiune, impuls 
voit. Există mult mai mulţi asemenea termeni, consti¬ 
tuind un ansamblu ideatic închegat. în această gamă 
tonală, se pot cita cuvinte ca scop, intenţie, modali¬ 
tate, metodă, instrument, material, produs, operă, re¬ 
zultat, cooperare. Pe lîngă acestea, oarecum descrip¬ 
tiv neutre, există altele cu nuanţă de calificare pozi¬ 
tivă, cum ar fi strădanie, exerciţiu, îndemînatie, 
măiestrie, sau cuvinte implicînd o calificare nega¬ 
tivă, cum sînt treabă de mîntuială, rebut, cîrpăceală, 
risipă etc. 

După cele spuse pînă aici nu am mai avea motive 
să stăruim prea mult asupra preceptului clarificării 
noţiunilor în activitatea teoretică a economiştilor dacă 
n-ar fi faptul că, odată ce am pornit pe acest drum, 
nu se cade să ne oprim în acest punct. Tema ca atare 
ne cere să trecem dincolo de limitele economiei şi 
ale praxeologiei. Să reamintim opinia corectă a lui 
Slucki potrivit căreia praxeologia, fiind o disciplină 
mai generală decît economia, este ea însăşi mai în¬ 
gustă decît o disciplină şi mai largă. Denumirea ei 

nu este lucrul cel mai important deoarece terminolo¬ 
gia nu este încă statornicită. Personal m-am obişnuit 
s-o numesc pe scurt „teoria evenimentelor 11 . Ea se 
ocupă de tipologia proceselor cărora li se supun an¬ 
samblurile, adică obiectele compuse, indiferent de 
domeniu] de existenţă al obiectului respectiv. In 
particular este vorba de structuri şi modificări ale 
unor obiecte compuse comune unor întregi compuşi 
din părţi neînsufleţite (cum ar fi un cristal, un rîu, un 
sistem planetar, o maşină) sau din părţi vii (cum ar fi 
indivizii biologici), sau compuşi din indivizi biolo¬ 
gici (de exemplu, cirezile, ecosistemele), sau ansam¬ 
bluri sociale compuse din oameni (ca, de exemplu, 
familia, naţiunea, clasa, casta), sau din oameni şi 
obiecte neumane (ca fabricile, armatele, orchestrele). 
Orice acţiune este un proces, o schimbare care se des¬ 
făşoară în timp, are o anumită evoluţie, conţine în¬ 
totdeauna o deplasare a forţelor componente ale unui 
întreg sau altul. Şi iată-ne constatînd din nou că şi 
termenii din tezaurul de noţiuni al teoriei evenimen¬ 
telor trebuie să intre în mod direct sau indirect în 
componenţa definiţiilor de termeni praxeologici şi, im¬ 
plicit, în terminologia economică. Atît praxeologul cît 
şi economistul sînt obligaţi să cunoască noţiunile teo¬ 
riei evenimentelor, cu alte cuvinte să posede o cul¬ 
tură noţională ontologică. 

Trec la problema adecvatizării afirmaţiilor. Este 
important să se respecte domeniul de referinţă al 
enunţurilor şi să se includă în economie numai tezele 
ale căror enunţuri se verifică exclusiv cu referinţă la 
problemele economice, iar în praxeologie numai acelea 
care au o sferă de cuprindere mai largă, fiind vala¬ 
bile în orice domeniu de activitate. Vom ilustra acest 
postulat cu ajutorul unor relaţii dintr-un alt dome¬ 
niu. In aritmetică se ştie că este divizibil prin trei nu¬ 
mai un număr întreg a cărui sumă a cifrelor se îm¬ 
parte prin trei. Dată fiind această regulă, nici un 
autor de manual de aritmetică care se respectă nu va 
introduce în text o regulă specială potrivit căreia orice 
număr par a cărui sumă a cifrelor se împarte la trei 
se împarte la trei şi separat că orice număr impar 
avînd suma cifrelor egală cu trei se împarte la trei. 

Regula noastră nu aparţine exclusiv capitolului privind 
însuşirile numerelor pare şi nici exclusiv capitolului 
privind numerele impare, ci are o sferă mai largă. 

Tot astfel, într-un manual de gramatică latină se 
va găsi informaţia generală că în toate propoziţiile 
secundare la modul conjunctiv se aplică o regulă spe¬ 
cială generală a .concordanţei timpurilor. Nici un bun 
profesor de gramatică latină nu va preda regula con¬ 
cordanţei timpurilor separat pentru verbele de con¬ 
jugarea întîi şi separat pentru verbele de conjugarea 
a doua, deoarece această regulă nu aparţine în mod 
special nici unuia din capitolele consacrate conju¬ 
gărilor, ci are o isferă mai generală, referindu-se în¬ 
tr-un mod determinant la toate verbele puse la modul 
conjunctiv. Dar am dat destule analogii şi exemple. 
Important este faptul că încă din timpul lui Aristotel 
metodologii, adresîndu-se celor care creează sisteme 
ştiinţifice, insistă ca, expunîndu-se bazele generale, 
să se respecte o anumită ordine. Ei ne sfătuiesc să 
ajungem la enunţuri numite adecvate. O teză adecvată 
este aceea al cărei enunţ se referă la toate obiec¬ 
tele la care se poate aplica o propoziţie adevărată. 
Dacă o teză generală se referă nu numai la acţiu¬ 
nile economice, ci la acţiunile din toate domeniile de 
activitate, ea nu trebuie formulată în raport exclusiv 
cu acţiunile economice, ci cu referire la acţiuni în ge¬ 
neral, nu trebuie proclamată ca o teză economică, ci 
ca o teză a praxeologiei. Pentru exemplificare să reve¬ 
nim la problema supleţei unui plan bun. Cerinţa su¬ 
pleţei este valabilă atît pentru cei ce întocmesc cincina¬ 
lele şi alte planuri economice, dar este importantă şi 
pentru planificarea extraeconomică, de exemplu pentru 
planificarea unei operaţii de luptă sau pentru alcătui¬ 
rea unui mers al trenurilor sau pentru un orar şcolar. 
Tot astfel cercetarea formelor şi consecinţelor diferen¬ 
ţierii funcţiilor celor care participă la o acţiune colec¬ 
tivă nu este specifică economiei, deşi în acest domeniu 
ea este stăruitor studiată ca cercetare a formelor şi 
consecinţelor diviziunii muncii. în principiu, ea apar¬ 
ţine praxeologiei, deoarece fenomenele esenţialmente 
legate de diferenţierea funcţiilor, cum sînt, pe de o 

parte, creşterea indeminării in executarea sarcinilor, 
iar pe de altă parte efectele deprimante ale mono¬ 
toniei, sînt importante în orice domeniu de activitate, 
atît în economie cit şi în armată, în învăţămînt, în 
muzică etc. 

După toate explicaţiile date mai sus se pare că este 
destul de limpede conţinutul esenţial al postulatului 
adecvatizării afirmaţiilor. Nu ne mai rămîne decît să 
adăugăm cîteva cuvinte pentru a face argumentarea 
completă. Nici praxeologii, nici economiştii nu au ne¬ 
voie de prea multe lămuriri pentru a-i convinge de 
avantajele economice ale unei asemenea aspiraţii. 
Fără îndoială că o metodă de formulare şi reparti¬ 
zare a afirmaţiilor în care tot ce se poate spune ade¬ 
vărat despre toate elementele unei clase se spune o 
singură dată, evitîndunse osteneala de a spune acelaşi 
lucru despre fiecare element sau subclasă separat, este 
într-un fel mai economică. Dar nu acesta este lucrul 
cel mai important. Mult mai important este faptul 
că numai dacă un enunţ se referă la toate cazurile 
în care el este adevărat surprindem relaţiile cauzale 
sau structurale esenţiale, evitîndu-se ideile prea res¬ 
trictive. Cineva care are o mare cultură în domeniul 
istoriei economice ar putea crede că binecunoscutele 
efecte ale diferenţierii progresive a funcţiilor îşi au 
obîrşia în particularităţile activităţii economice ca 
atare, deoarece în istoria economiei nu se vorbeşte de¬ 
cît de efectele diviziunii muncii în producţie şi în 
serviciile economice. Aplicarea tezei generale privind 
diferenţierea funcţiilor într-o formă pe deplin adec¬ 
vată, adică făcîrnd referire la toate aplicaţiile sale, şi 
nu numai la cele economice, previne o asemenea 
eroare şi călăuzeşte spiritul investigator spre cau¬ 
zele reale nespecifice economiei, care rezultă din di¬ 
namica perfecţionării organizării unor obiecte com¬ 
puse. 

Ne mai rămîne să examinăm indicaţia fundamen¬ 
tării reciproce dintre tezele economiei şi cele ale pra- 
xeologiei. Felul, direcţia şi succesiunea în timp a 
acestor fundamentări rezultă din raporturile preci- 

zate mai sus din punctul de vedere al gradului de 
generalitate. De vreme ce tezele praxeologiei sînt 
mai generale decît cele ale economiei, iar tezele eco¬ 
nomice sînt mai speciale, este limpede că drumul de 
la tezele economiei spre cele ale praxeologiei este cel 
al inducţiei, iar de la tezele praxeologiei la cele ale 
economiei duce drumul deducţiei. Praxeologul bene¬ 
ficiază de pe urma generalizărilor parţiale pe care i le 
oferă economistul şi, comparîndu-le cu generalizările 
oferite de specialiştii din alte domenii de activitate, 
elaborează generalizări cu o sferă de aplicare mai 
largă, teze ipotetice care urmează să fie verificate în 
întregul domeniu al diferitelor subdomenii ale acţiu¬ 
nilor omeneşti finalizate. In felul acesta se creează, 
pe drumul de la fapte la teorie, tezele praxeologice şi 
astfel dobîndese ele, devenind tot mai solide, o funda¬ 
mentare tot mai serioasă ; de exemplu, caracteristicile 
unui plan de bună calitate sau caracteristicile urmă¬ 
rilor specializării, formulate în toată generalitatea lor, 
rezultînd în parte din studiul planificării economice 
şi al specializării din viaţa economică. Dar în aceste 
cazuri tulpina generalizării praxeologice, dacă este în¬ 
găduită această comparaţie plastică, nu creşte dintr-o 
rădăcină unică, cea economică. Alte ramuri ale rădă¬ 
cinii îşi trag seva din generalizările parţiale ale artei 
militare, ale medicinei, ale învăţămîntului, ale spor¬ 
tului, ale artei muzicale etc. 

Pe de altă parte, deducţia acţionează parcă într-un 
sens invers. Odată apărută o generalizare praxeolo- 
gică inductivă bazată pe osteneală trainică şi odată 
ce o asemenea generalizare parcă ar pretinde aplica¬ 
bilitatea în toate domeniile acţiunii, putem încerca să 
tragem din ea concluzii mai particulare, referitoare la 
o anume sferă de activitate. Astfel se poate cerceta 
dacă proprietăţile generale ale unei bune planificări 
sînt valabile, de exemplu, în domeniul creaţiei lite¬ 
rare sau în cel al organizării cercetării ştiinţifice. 
Uneori în asemenea cazuri apar probleme foarte inte¬ 
resante, de exemplu problema în ce măisură trebuie 
limitată în acest caz cerinţa de a se da un produs 

definit cu precizie într-un termen precis de vreme ce 
nu se poate prevedea dinainte rezultatul cercetării şi 
nici nu se poate prevedea cînd vor fi obţinute daitele 
necesare pentru a se da o soluţie pozitivă sau nega¬ 
tivă problemei puse în faţa cercetătorilor. 

Poate că nu este prea îndrăzneaţă afirmaţia că cele 
două discipline considerate, economia, care a cunos¬ 
cut o imensă dezvoltare, şi praxeologia, care abia în¬ 
cearcă să-şl afirme existenţa, se ajută reciproc. 
Serviciile pe care ele şi le aduc reciproc nu sînt egale. 
Economia furnizează praxeologiei o abundenţă de un 
fel de semifabricate la care praxeologia îşi aplică 
munca de finisaj, ducînd la o generalizare adecvată 
maximă generalizările prea înguste ale economiei. 
Praxeologia se revanşează faţă de economie ajutînd-o 
să-şi clarifice noţiunile, elucidîndu-şi propriile no¬ 
ţiuni la care trebuie să facă apel economiştii cînd îşi 
definesc termenii specifici. Ajutorul pe care econo¬ 
mia îl acordă praxeologiei este de natură substan¬ 
ţială ; cel pe care praxeologia îl acordă economiei 
este de natură sistematizatoare. Dat fiind că paşii in¬ 
ductivi caracterizează perioadele mai timpurii ale for¬ 
mării sistemelor ştiinţifice, iar cei deductivi predo¬ 
mină în fazele mai tîrzii, şi în cazul nostru se va 
manifesta următoarea regularitate generală : astăzi 
asistăm mai ales la încercări de a se utiliza rezultatele 
de substanţă ale economiei şi experienţa practică, pre¬ 
cum şi generalizările parţiale ale disciplinelor extra- 
economice pentru construirea prin inducţie a unor 
generalizări praxeologice. La un moment dat însă 
începe să predomine deducerea unor teze specific 
economice din sistemul matur al praxeologiei, teoria 
generală postulată a acţiunii eficiente. Toate acestea 
se referă la cele două teorii şi nicidecum la imensa 
varietate de lucrări concrete care consumă timpul 
economiştilor ocupaţi cu problemele curente, de 
exemplu a calculării numărului de tone de oţel pro¬ 
duse în cutare ţară şi în cutare an sau a stabilirii 
soldului comerţului exterior în cutare lună. Faţă de 
asemenea lucrări praxeologia nu poate avea altă apli¬ 
care decît cea pe care o are faţă de orişicare lucrare, 

dat fiind că orice muncă, deci şi numărarea unor 
obiecte, se poate face cu mai multă sau mai puţină 
eficienţă. 

In încheiere aş dori să stărui o clipă asupra pro¬ 
blemei dacă ne-am putea aştepta la nişte foloase so¬ 
ciale de la o anumită praxeologizare a economiei (sit 
venia verbo). Iată care sînt ideile mele în această 
privinţă. In primul rînd, avînd în vedere situaţia so¬ 
cială a dascălilor şi a medicilor, precum şi a altor 
grupuri profesionale, este viu discutată chestiunea 
dacă aceştia participă sau nu la producţie, înţeleasă 
ca creare de obiecte economice. Formula curentă spune 
că ei îndeplinesc funcţii sociale utile, dar nu iau parte 
la procesul de producţie. în felul acesta este justi¬ 
ficată mărimea infimă a retribuirii lor, iar urmările 
catastrofale ale disproporţiei care se creează în felul 
acesta încep să se facă puternic simţite : tineretul în¬ 
zestrat fuge de aceste meserii, extrem de necesare, nu 
numai pentru a duce o viaţă cît de cît plăcută, ci şi 
pentru că producţia nu se poate lipsi de aportul lor 
activ. Pentru praxeologi este suficient de clar că şi 
profesorii şi medicii, dealtfel deopotiivă cu lucrătorii 
din transporturi şi din serviciile de telecomunica¬ 
ţii etc., participă la producţie, deşi participarea lor este 
indirectă. Acest lucru rezultă din esenţa relaţiei de 
autor, adică din raportul dintre autorul produsului şi 
produs. Coautor al unui produs este oricine care prin 
comportarea sa intenţionată a fost un element al con¬ 
diţiei necesare a creării acelui produs, avînd în ve¬ 
dere legea succesiunii evenimentelor care intervin 
aici. Nu se poate afirma în mod veridic că un coautor 
indirect are un aport mai puţin important la produ¬ 
cerea unui produs decît un coautor direct, deoarece 
gradul de importanţă al autorului acţiunii în vederea 
atingerii unui scop depinde de un alt criteriu, şi anume 
de gradul de dificultate a înlocuirii autorului respectiv 
cu un altul. O anumită revizuire praxeologică a con¬ 
ceptelor şi practicilor economice în această chestiune 
ar putea contribui, potrivit unor idei care se impun, 
la o îndreptare a acestei situaţii deformate. 

A doua problemă pe care vreau s-o abordez este le- 

gată de prima. Se pune întrebarea dacă serviciile in¬ 
tră în componenţa venitului naţional. Adeseori se 
poate auzi un răspuns negativ. Dar din punct de vedere 
praxeologic nu există serviciu fără produs. Hrăni- 
rea unui animal este o acţiune care duce la un pro¬ 
dus : animalul îngrăşat. Tot aşa şi cu omul. Tratarea 
unui om bolnav este un serviciu avîrud ca produs pe 
omul sănătos. Instruirea unor candidaţi pentru îm¬ 
brăţişarea unei meserii este un serviciu prin care se 
creează produse : oameni competenţi în profesiunea 
lor. Din punctul de vedere al importanţei pentru pro¬ 
ducţia industrială, aceste produse directe ale oame¬ 
nilor din sfera serviciilor nu se deosebesc cu nimic 
de produsele celor care lucrează în atelierele de re¬ 
paraţii chiar dacă aceste din urmă produse sînt re¬ 
condiţionate cu ajutorul unor instrumente. Chiar dacă 
în venitul naţional ar trebui incluse numai produsele 
şi nimic altceva, printre ele trebuie să-şi găsească lo¬ 
cul şi produsele directe ale categoriilor amintite de 
producători de servicii. 

In fine, a treia şi ultima problemă de natură so¬ 
cială este o chestiune ce are proporţii de masă. Nu 
putem preţui îndeajuns dorinţa orientată spre lucrul 
bine făcuit în societatea noastră, în care păcătuirea 
faţă de principiile muncii raţionale face parte din 
defectele formate în decursul istoriei. Lucrurile ar 
merge mult mai bine în economia noastră (poloneză) 
dacă nu ar exista atîta lene, risipă şi treabă de mîn- 
tuială, care duc o existenţă parazitară alăituri de gran¬ 
diosul efort al uriaşelor mase de oameni care muncesc 
conştiincios. Este o consolare faptul că multe defici¬ 
enţe îşi au originea nu în indolenţă, ci fie în lipsa 
de deprinderi pentru o muncă corectă, fie în insufi¬ 
cienta însuşire a regulilor acţiunii raţionale, în ne¬ 
cunoaşterea felurilor de erori practice şi a modului 
în care acestea pot fi evitate şi în care pot fi reparate 
daunele provocate de aceste erori. Praxeologii doresc 
să-şi aducă aportul la lupta împotriva acestui rău, 
considerînd că conştiinţa deficienţelor şi a posibilită¬ 
ţilor de înlăturare a acestora este primul pas spre 
îndreptarea lucrurilor. 

O TRECERE IN REVISTA A FORMELOR 
DE ECONOMICITATE DIN PUNCTUL DE VEDERE 
AL PRAXEOLOGIEI 1 


Prin economicitate înţeleg reducerea cheltuielilor 
şi productivitatea. Practic vorbind, amîndouă aceste 
virtuţi pot fi privite într-un mod mai îngust, din 
punctul de vedere al economiei, sau într-un mod mai 
larg, din punctul de vedere al praxeologiei. Econo¬ 
miştii se interesează de acestea numai în măsura în 
care creşterea sau scăderea cheltuielilor sau a produc¬ 
tivităţii se poate măsura cu ajutorul banilor. Praxeo- 
logul însă, sau teoreticianul lucrului bine făcut, cer- 
cetînd condiţiile de perfecţionare a oricărui gen de 
activitate, este preocupat de toate formele de reducere 
a consumului de resurse pentru atingerea unui scop 
anumit. Tocmai în aceasta constă spiritul de economie 
înţeles în sensul cel mai larg. Praxeologul este pre¬ 
ocupat în aceeaşi măsură de toate formele de mărire 
a realizărilor cu un consum dat de resurse, ceea ce 
reprezintă de fapt esenţa productivităţii în sensul ei 
cel mai larg. In amîndouă cazurile, resursele şi rezul¬ 
tatele pot să nu fie măsurabile cu ajutorul banilor. 

Doresc să trec în revistă variate forme de realizare 
de economii cît mai mari sau de sporire a producti¬ 
vităţii în conformitate cu înţeleaptă recomandare 
a lui Descartes, făcînd apel la un exemplu sugestiv 
din gramatica şcolară. Filozoful francez recomanda 
ca, înainte de a se ocupa de o treabă, omul să-şi în¬ 
tocmească o listă ordonată, pe cît cu putinţă completă, 
a tuturor părţilor din care urmează să fie compusă 
lucrarea respectivă. Manualele şcolare de gramatică ne 
învaţă arta de a folosi bogăţia mijloacelor de expresie 
indicînd şi enumerînd diferite procedee şi expresii în 
care se poate enunţa o intenţie precisă a vorbitorului. 

1 Re această temă, autorul a prezentat în ziua de 
12 XI 1960 un referat cu prilejul sărbătoririi celei 
de-a XV-a aniversări a Liceului de cultură generală 
pentru adulţi din Jelenia Gora. Referatul a fost pu¬ 
blicat în nr. 1—2 (39—40) din 1961 al Buletinului So¬ 
cietăţii Ştiinţifice pentru Organizare şi Conducere. 



Ele ne indică, de exemplu, felul în care poate fi excri- 
mat în cuvinte raportul de condiţionare (dacă..,, 
atunci... ; dacă presupunem că..., atunci...; din ipo¬ 
teza... rezultă că... ; pentru ca... este suficient să...) sau 
modul în care ceva poate fi amintit intr-un mod dis¬ 
cret (între paranteze fie spus, nu mai amintesc faptul 
că... ; oare mai e nevoie s-o spunem... etc.). Asemenea 
enumerări de posibilităţi înlesnesc cuprinderea cu 
gîndul a întregii probleme şi ne ajută să găsim un 
comportament potrivit cu situaţia în care trebuie să 
facem faţă unei anumite sarcini. Dat fiind că nevoia 
de a acţiona cu cit mai puţină cheltuială şi cu o pro¬ 
ductivitate cit mai mare este permanentă pentru toţi 
subiecţii acţiunii, este bine să încercăm să trecem 
în revistă procedeele la care se poate recurge în acest 
scop. 

Trecînd la subiect, să deosebim mai întîi de toate 
patru categorii de resurse : spaţiul disponibil, pe scurt 
spaţiul, perioada de timp la dispoziţie, pe scurt timpul, 
materia, adică totalitatea lucrurilor la dispoziţie, şi 
energia, într-o formulare mai liberă, forţele la dispo¬ 
ziţie ; cu alte cuvinte, succint, spaţiul, timpul, materia 
şi energia. Vom încerca să examinăm, în această suc¬ 
cesiune, părţile alcătuitoare ale temei pe care ne-am 
propus s-o tratăm. 


Productivitatea şi reducerea cheltuielilor 
în raport cu spaţiul 

Principiul general constă în a folosi fiecare frag¬ 
ment al spaţiului disponibil astfel încît să fie loc pen¬ 
tru totul. O asemenea problemă ne întîmpină la fiecare 
pas, atît în ceea ce priveşte lucrurile foarte mari, cit 
şi în ceea ce priveşte lucrurile foarte mici. Există oare 
cineva să nu fi avut bătaie de cap atunci cînd plecînd 
într-o călătorie a vrut să-şi aranjeze lucrurile de 
trebuinţă în aşa fel încît să încapă toate într-o va¬ 
liză ? Sau cum să aranjăm în dulapuri toate obiectele 
dintr-o gospodărie astfel încît fiecare să-şi găsească 
locul lui, cum să se folosească intr-un mod optim 
bucăţica de pămînt dintr-o grădină de oraş, cum să 

dispunem mobilele într-o locuinţă care are spaţiul 
limitat ? Din acelaşi tip de probleme face parte grija 
pentru repartizarea raţională a terenurilor destinate 
construcţiilor de locuinţe atunci cînd se sapă fundaţii 
adinei şi se ridică etajele spre înaltul cerului, cu 
scopul de a utiliza în mod optim fiecare metru pătrat 
de suprafaţă ; în asemenea situaţii, sub presiunea pos¬ 
tulatului utilizării optime a spaţiului, casele fără etaj 
dispar în mod irevocabil. 

Ce trebuie să facem pentru a satisface acest pos¬ 
tulat ? Iată principala recomandare : se vor reduce pe 
cît posibil dimensiunile obiectivelor amplasate în 
spaţiul aflat la dispoziţie, se vor alege aceste obiecte 
şi se vor amplasa din punctul de vedere al formelor 
şi al posibilităţilor de învecinare astfel îneît să ocupe 
împreună cît mai puţin loc şi să aibă loc fiecare; 
dintre obiectele care trebuie amplasate, se vor alege 
cele mai preţioase, acordîndu-se o atenţie specială 
celor care necesită spaţiu mult ; în sfîrşit, se va avea 
grijă ca fragmentele spaţiului pe care îl avem la dis¬ 
poziţie să servească, datorită unei ocupări corespun¬ 
zătoare, mai multor scopuri simultan sau, cu alte cu¬ 
vinte, să devină polifuncţionale. 

Prima dintre indicaţiile amintite ar putea să pară 
discordantă cu practica raţională a construirii unor 
clădiri înalte, menţionată mai sus. Dar această dis¬ 
cordanţă nu este decît aparentă. Pentru a plasa cît 
mai mult din cît este necesar pe o suprafaţă de pămînt 
dată, se durează clădiri cu multe etaje. Dacă vom 
examina interiorul unui bloc-turn construit raţional, 
ne vom convinge cîtă străduinţă s-a depus pentru ca 
componentele constructive ale clădirii să fie cît mai 
mici, cît mai subţiri, evident în limitele imperativelor 
structurale. Dealtfel, oricine se poate convinge de 
necesitatea de a alege o mobilă cu dimensiuni cît mai 
mici dacă vrea să-şi mobileze într-un mod raţional o 
locuinţă cu suprafaţă redusă. Orice chiriaş modern 
este confruntat cu această problemă. Dealtfel obser¬ 
văm că industria începe să se adapteze la aceste nevoi. 
In magazine au început să apară măsuţe miniaturale, 
fotolii pitice, pianine mici. Se răspîndeşte folosirea 
mobilei polifuncţionale, de exemplu a unor canapele 

care ziua servesc doar pentru a te aşeza, ascUnzînd 
aşternutul în interiorul lor, iar seara devin paturi. Tot 
mai frecvent, pereţii interiori ai încăperilor, pe lingă 
funcţia de element de construcţie şi pe lingă cea de 
despărţire, o îndeplinesc şi pe cea de recipient de un 
anumit fel; avem în vedere dulapurile îngropate în 
pereţi. La acest mănunchi de exemple este bine să mai 
adăugăm construirea raţională a rafturilor din biblio¬ 
teci şi dispunerea raţională a cărţilor în rafturi. Intre 
rafturi distanţa trebuie să fie atîta incit să poată în¬ 
căpea cărţi de toate dimensiunile. In aceste limite tre¬ 
buie să avem grijă ca distanţele între rafturi să fie cit 
mai mici, căci numai aşa putem să realizăm un număr 
suficient de rafturi într-o încăpere avînd o înălţime 
dată. Rafturile înalte nu trebuie umplute cu cărţi 
mici, fiindcă atunci s-ar putea să nu avem loc pentru 
cărţile mari. Intr-un cuvînt, în grija pentru o exploa¬ 
tare raţională a spaţiului, la cărţile din bibliotecă se 
poate aplica mutatis mutandis principiul englezesc 
referitor la repartizarea funcţională a oamenilor în 
societate the right man in the right place, adică omul 
potrivit la locul potrivit. Rafturile bibliotecii vor fi 
bine utilizate dacă fiecare carte va fi pusă la locul 
potrivit, dacă vom aplica principiul the right book 
(cartea) in the right place. Este limpede că putem şi 
trebuie să mergem mai departe, formulînd o maximă 
a bunei repartizări a lucrurilor în spaţiul pe care îl 
avem la dispoziţie. Această maximă se va întruchipa 
în enunţul the right thing in the right place, sau în 
tălmăcire : să avem grijă ca fiecare lucru să se gă¬ 
sească la locul care i se potriveşte cel mai bine. 


Reducerea cheltuielilor şi productivitatea 
în raport cu timpul 

Aici este valabil un principiu similar : să folosim 
fiecare clipă din timpul pe care îl avem la dispoziţie 
astfel incit să ne ajungă pentru tot ce avem de făcut. 
In centrele actuale ale lumii civilizate, foarte multă 
lume se plînge că nu are timp. Se pot auzi enunţuri 
ca declaraţia autentică ce urmează, extrasă dintr-o 

Scrisoare a unui inginer constructor : „Oamenii de aici 
folosesc timpul pentru a-şi procura tot felul de bu¬ 
nuri... cu excepţia timpului". Aşa scrie un om foarte 
ocupat, un străin. La noi însă se întîmplă să asistăm 
la situaţii paradoxale. Adeseori au mai puţin timp 
oamenii care-1 au din belşug decît cei care au treabă 
pînă peste cap. Aceasta pentru că cei dinţii nu se stră¬ 
duiesc să folosească timpul în mod raţional, el fiind 
pentru ei un bun de care dispun cu uşurinţă, pe cînd 
ceilalţi, oamenii foarte ocupaţi, fac ce le stă în putinţă 
pentru a nu pierde nici un minut, la fel cum un călă¬ 
tor în deşert are grijă de fiecare strop de apă din 
bidon. Ce fac cei care îşi gospodăresc cu grijă timpul ? 
Ce învăţăminte se pot trage din bogata lor experienţă ? 

In primul rînd, ei nu risipesc micile crîmpeie de timp 
care se ivesc între activităţile principale din cursul 
zilei. Voi repeta binecunoscuta, banala poveste : un 
istoric a scris o operă folosind pentru aceasta răgazu¬ 
rile de cîte zece minute dintre sosirea acasă de la 
locul de muncă şi servirea mesei. Este o hărnicie 
vrednică de toată lauda, ar putea să ne spună cineva, 
dar este îndoielnic dacă acesta este un exemplu demn 
de urmat. Căci omul are nevoie de odihnă. Aşa este. 
Şi nu trebuie să muncim în orele destinate odihnei şi 
somnului. Intr-adevăr, unii consideră că pe lîngă 
somn, un somn îndeajuns de profund şi de prelungit, 
nu mai este nevoie de alte ore de odihnă şi că un 
anumit gen de oboseală care apare prin exercitarea 
unui anumit gen de activitate nu trebuie să ne facă să 
încetăm activitatea. Ajunge să-i schimbăm felul. 
Această părere mi se pare plauzibilă, dar nu am de 
gînd să stărui asupra ei. Să admitem că pe lîngă 
somn mai este nevoie şi de alte clipe de odihnă şi că 
ele nu trebuie umplute cu activitate. Totuşi în cursul 
unei zile avem fragmente de timp în care nu ne simţim 
obosiţi şi nu avem nevoie de odihnă, dar pierdem 
timpul, umplîndu-1 cu goluri, dacă ne este îngăduit 
acest mod de a ne exprima. Sînt curente cazurile în 
care aşteptăm ceva sau pe cineva fără să facem nimic, 
de exemplu cînd aşteptăm la rînd într-un cabinet 
medical, într-o sală de aşteptare dintr-o gară, la ghi¬ 
şeul unei instituţii. Adeseori nu facem nimic atunci 

cînd ne deplasăm dintr-un loc în altul. Adeseori um¬ 
plem asemenea crîmpeie de timp nu cu un gol, ci cu 
ocupaţii fără rost, cu fleacuri, deşi le-am putea folosi 
pentru gîndire, una din activităţile cele mai grele şi 
cele mai necesare. Unora le-a intrat în obişnuinţă o 
bună tehnică a aşteptării şi de umplere a timpului 
de călătorie : citesc, scriu, tricotează, rezolvă probleme 
importante pentru care este nevoie de discuţii de 
conţinut. Procesul de aşteptare fără ocupaţie a ajuns 
să fie un pericol public atunci cînd îmbracă forma 
timpilor goi în producţia industrială. 

De unde provin timpii goi în general ? De acolo că 
o unitate care a avut sarcina să livreze un material 
sau nişte instrumente de acţiune unei alte instituţii 
întîrzie livrarea, încălcîndu-şi contractul. Iată-ne deci 
faţă în faţă cu o noţiune extrem de importantă pentru 
tehnica folosirii raţionale a timpului, şi anume noţiu¬ 
nea de contract. Pacienţii n-ar trebui să aştepte să 
intre la consultaţie dacă n-ar fi trimişi mai mulţi 
odată la aceeaşi oră la acelaşi medic şi dacă s-ar 
realiza cu ei o înţelegere — desigur cu o oarecare 
aproximaţie —, stabilindu-se fiecărui pacient o anu¬ 
mită oră. Mărirea preciziei contractului reduce timpul 
de aşteptare. Dacă un contract privind un termen nu 
este numai precis formulat şi încheiat, dar şi respectat, 
sînt evitate întîrzierile care s-ar produce şi care se 
produc atît de des în cazurile în care contractul nu 
este respectat. Suedezii au următorul proverb : „cine 
întîrzie fură timpul altuia". Ideea este corectă, dar 
putem adăuga că mulţi oameni irosesc timpul lor 
propriu, şi nu pe cel al altora, atunci cînd întîrzie 
din nepăsare faţă de termenele propriilor lor activi¬ 
tăţi. Un chirurg mi-a spus că în cei 15 ani de cînd îşi 
practică meseria a avut vreo 1 000 de cazuri de oameni 
care i s-au prezentat cu un neoplasm atît de avansat 
încît operaţia nu mai era posibilă. Scurgerea timpului 
nu cunoaşte oprire, deci trebuie să ne grăbim să-l 
folosim. Aceasta nu înseamnă însă că trebuie să ne 
mişcăm cu viteze maxim posibile. Există un proverb 
latin : festina lente şi există un proverb rusesc : tise 
iedeş, dalşe budeş. 

Primul ne previne să nu aspiram Ia o iuţeală ma¬ 
ximă a mişcărilor, în timp ce al doilea recomandă 
încetineala pur şi simplu. Totuşi este un adevăr că 
uneori repeziciunea maximă a acţiunii este o condiţie 
necesară a succesului (de exemplu, ea este un factor 
compensator al superiorităţii forţei musculare a adver¬ 
sarului în întrecerile pugilistice), după cum tot atît 
de adevărat este că o acţiune este executată raţional 
numai dacă este executată cu o repeziciune anumită, 
nici mai repede, nici mai încet (de exemplu, în cazu¬ 
rile în care un muzicant îşi cîntă partitura împreună 
cu o orchestră). Nu ne mai rămîne de adăugat decît 
că pentru a folosi timpul cel mai bine trebuie să 
acţionăm cit mai repede în limitele iuţelii cerute de 
împrejurările acţiunii respective şi întotdeauna cel 
puţin atît de repede pentru a executa la timp acţiunea 
intenţionată. In particular, trebuie să ştim să trecem 
repede de pe un făgaş pe altul, adică să consumăm 
cit mai puţin timp pentru a trece de la o activitate la 
alta, care cere o altă direcţie şi alt gen de concentrare 
sau punerea în mişcare a altor unelte sau a unei alte 
aparaturi. Pentru acest postulat este tipică situaţia 
persoanelor care îndeplinesc funcţii de conducere, care 
sînt chemate pe neaşteptate în altă parte, cînd tele¬ 
fonul le abate de la munca pe care tocmai o fac, cînd 
interlocutorii şi temele discuţiilor se schimbă la in¬ 
tervale scurte şi care sînt supuse adeseori unor dis¬ 
cuţii iritante şi enervante. De multe ori, pentru a 
izbuti să facă totul la timp un cadru de conducere 
trebuie să-şi schimbe succesiunea acţiunilor. Cit de 
des resimţim dureros încălcarea postulatului rînduirii 
în timp a acţiunilor, în care cele anterioare pregătesc 
pe cele ulterioare, postulat contrazis atît de pregnant 
în cazurile în care subiectul acţiunii merită reproşul 
din expresia germană : vorgetan und nachbedacht. 

In sfîrşit, în încheierea discuţiei privind timpul, o 
recomandare de primă importanţă : să încercăm să 
executăm intr-un interval de timp mai mult decît 
o singură activitate, să folosim timpul într-un mod 
polifuncţional. Acest lucru este important în proble¬ 
mele strict particulare şi individuale (de exemplu, a şti 

să-ţi faci programul zilei în timp ce te îmbraci), ca 
şi în problemele de interes public, atunci cînd cineva 
se ocupă de coordonarea acţiunilor multor locuri de 
muncă în cadrul unei întreprinderi. 


Reducerea cheltuielilor şi productivitatea 
în raport cu materia 

Este rîndul acum să ne ocupăm de principiul gos¬ 
podăririi obiectelor de tot felul, a materialelor, a 
blocurilor de material prelucrat, a aparaturii etc., de 
folosirea fiecărui lucru astfel încît resursele să ajungă 
pentru toate destinaţiile necesare. Aceasta înseamnă 
în primul rînd a nu consuma mai multă materie 
primă şi, în general, mai multă materie decît este 
necesar pentru realizarea produsului urmărit. Astăzi 
în ţara noastră sună chemări de a se face asemenea 
economii. Este vorba de lemn, este vorba de oţel. Con¬ 
tinuă să se producă diferite obiecte cu mase prea grele 
atunci cînd dintr-o cantitate de oţel considerabil mai 
mică se poate obţine un produs pe deplin cores¬ 
punzător scopului urmărit. Să nu permitem risipirea a 
tot felul de deşeuri. In loc să le aruncăm în rîuri, 
otrăvind de atîtea ori cursurile de apă, în loc să 
facem din deşeuri halde inutile sau chiar dăunătoare, 
căci prin creşterea lor se produc pagube din punctul de 
vedere al gospodăririi eficiente a spaţiului, să trans¬ 
formăm deşeurile în produse folositoare. Noţiunea de 
deşeu este o noţiune relativă, ceea ce este deşeu, un 
rest inutil sau o rămăşiţă uzată în producţia sau con¬ 
sumul unor produse de un anumit fel poate deveni 
material, materie primă, semifabricat pentru produ¬ 
cerea altor produse sau obiect de consum de alt gen : 
cîrpele uzate să fie transformate în hîrtie, copitele 
cailor morţi pentru producerea de clei, substanţele 
din apele reziduale ale industriei pentru producţia de 
chimicale etc. 

Apoi trebuie practicată arta de a utiliza lucrurile 
fără a le uza. In felul acesta succint formulăm un 
ideal de neatins, căci nu se poate folosi un lucru fără 
a-1 uza deloc. Dar gradul de uzură a lucrurilor în 

timpul utilizării poate fi considerabil redus. De exem¬ 
plu : hainele bine îngrijite pot fi purtate multă vreme 
în bune condiţii. Un caz particular al acestei forme de 
spirit gospodăresc este ceea ce acum se cere foarte 
mult tehnicienilor : atunci cînd controlează valoarea 
produselor rezultate dintr-un proces cercetînd epru- 
vete din aceste produse. Adeseori o epruvetă pusă la 
încercare nu mai poate fi utilizată tocmai datorită 
faptului că a fost supusă controlului, de exemplu 
atunci cînd o bară dintr-un anumit material sau o 
placă de masă plastică este încercată la compresiune, 
întindere sau flambaj. In prezent inginerii depun efor¬ 
turi considerabile pentru a controla fragmentele de 
materie prin procedee care nu distrug lucrurile exa¬ 
minate, de exemplu evidenţierea structurii lor lăun¬ 
trice cu ajutorul unor radiaţii penetrante corespun¬ 
zătoare. 

Dacă însă, urmărind un anumit scop, sîntem totuşi 
nevoiţi să consumăm sau să deteriorăm un lucru, un 
material sau o unealtă, sacrificăm un obiect mai puţin 
costisitor decît altul. In nici un caz nu procedăm în 
aşa fel încît să merităm reproşul că am bătut un cui 
cu un ceasornic. Şi în această privinţă sînt valabile 
cîteva recomandări : să ne străduim să consumăm cît 
mai puţine lucruri pentru un singur scop şi să folosim 
acelaşi obiect pentru mai multe scopuri separate. Un 
exemplu clasic de aplicare a acestei din urmă reguli 
poate fi un procedeu adeseori folosit la ţară pentru 
a transporta buşteni mari : în loc să pună buşteanul 
pe căruţă, un cărăuş isteţ prinde osiile roţilor pe chiar 
buşteanul transportat, prefăcîndu-1 în obiect al trans¬ 
portului şi, în acelaşi timp, o parte constructivă a 
căruţei care funcţionează ca mijloc de transport. 


Reducerea cheltuielilor şi productivitatea 
în raport cu energia 

In ceea ce priveşte energia, comandamentul suprem 
poate fi formulat într-un mod analog cu principiile 
formulate mai sus : să folosim energia de care dis¬ 
punem în aşa fel încît ea să ne ajungă pentru toate 

trebuinţele. In această privinţă s-au făcut multe 
observaţii în diferite timpuri şi în multe domenii de 
acţiune. Să începem cu grupul de indicaţii pe care am 
putea să le numim pe scurt minimizarea intervenţiei. 
Este vorba de măsuri avînd drept scop ca ceea ce 
dorim să fie făcut să se facă de la sine, fără o cheltu¬ 
ială de energie a noastră. Un om abil va pune tot ce 
poate pe umerii altuia. Acest principiu nu este întot¬ 
deauna justificat din punct de vedere social, dar dă 
rezultate, în război de exemplu, atunci cînd un coman¬ 
dament abil reuşeşte să manevreze în aşa fel incit ina¬ 
micul să construiască drumuri de care nu va beneficia 
el, ci tocmai acel comandament abil. Pe timp de război 
este bine să creezi fapte împlinite avînd ca urmare că 
nu ne rămîne decît să apărăm starea de lucruri creată 
prin faptul împlinit, partea adversă fiind obligată să 
ne împingă de pe poziţiile ocupate din timp. In 
general, cel ce apără poziţii pe care le ocupă depune 
un efort mai mic decît cel care urmează să le cuce¬ 
rească. 

Aceasta nu este o problemă ce ţine exclusiv de 
acţiunile militare sau de alte conflicte asemănătoare, 
implicînd primejduirea vieţii, ci apare ori de cîte ori 
două părţi cooperează în sens negativ, din care una 
urmăreşte ceva potrivnic scopului pe care îl urmăreşte 
cealaltă, astfel încît cele două părţi caută să se stîn- 
jenească una pe cealaltă. Aşa se întîmplă în întrecerile 
sportive şi în procesele judiciare. Adeseori la tribunal 
un avocat abil pune problema astfel încît aşa-numita 
sarcină a demonstraţiei să cadă pe umerii reprezentan¬ 
tului părţii adverse, iar disputa să se încheie în fa¬ 
voarea lui, a avocatului abil, întrucît adversarul nu 
este în stare să aducă argumente puternice împotriva 
lui. Tot astfel se întîmplă în concurenţa comercială 
dusă pentru cucerirea unor pieţe de desfacere. Cine îşi 
plasează la timp marfa pe piaţă, acela are noroc, 
concurentul întîrziat fiind nevoit să cheltuiască energie 
pentru a elimina cu marfa sa pe cea care şi-a cucerit 
poziţiile. Dar postulatul minimizării intervenţiei, în 
discuţie aici, nu se aplică numai în asemenea cazuri 
de aspiraţii divergente ale unor subiecţi ai acţiunii. 11 
aplică orice gospodar care îşi face rezerve atunci cînd 

lucrurile acumulate se obţin cu uşurinţă şi nu le mai 
achiziţionează mai tîrziu, cînd ele se găsesc cu greu. 
Oare nu este un caz de minimizare a intervenţiei 
atunci cînd omul îşi cruţă efortul propriu înlocuindu-1 
cu cel al animalelor, de exemplu pentru transport în 
condiţii primitive ; sau cînd face apel la forţele na¬ 
turii, de exemplu lăsînd lemnul să plutească pe supra¬ 
faţa rîului ; sau atunci cînd, în loc să intervină în 
mersul evenimentelor, le supraveghează pentru ca ele 
să se desfăşoare potrivit intenţiilor sale ? Astfel, de 
exemplu, un bun conducător de colectiv, repartizînd 
lucrările membrilor colectivului pricepuţi în munca 
respectivă, are numai grija ca treaba să meargă 
bine şi nu intervine decît atunci cînd se 
produc încurcături. Dacă totul merge bine, partici¬ 
parea lui se rezumă la simpla supraveghere. Tot astfel, 
un navigator priceput reuşeşte uneori să manevreze 
pînzele astfel încît corabia să plutească unde trebuie, 
iar el, navigatorul, îşi cruţă puterea braţelor. Acelaşi 
conţinut, în esenţă, îl are străvechiul principiu : prin¬ 
cipiu obsta, sero medicina paralur, principiu care cere 
medicului, îngrijitorului, supraveghetorului priceput 
să intervină în mersul evenimentelor în clipa în care 
în material începe să acţioneze un proces negativ şi 
răul tinde să crească odată cu scurgerea timpului. 
Intr-un asemenea caz, el trebuie înăbuşit în faşă, 
deoarece atunci pentru aceasta este nevoie de un 
efort mult mai mic decît înfrînarea unui rău care a 
cîştigat teren. Desigur, din punctul de vedere al 

acestei preocupări este cel mai bine să nu se admită 
declanşarea unui proces nociv. Aşadar, prevenirea 
pagubelor este mai bună decît recuperarea lor. Să 
preferăm deci profilaxia — reparării, igiena — tera¬ 
piei atunci cînd este vorba de sănătatea individuală 
sau colectivă, fizică sau morală. 

Iar dacă, pentru a atinge un scop adoptat, este 
nevoie să se cheltuiască din energia pe care o avem la 
dispoziţie, să ne străduim să facem această cheltuire 
cît mai lesnicioasă, astfel încît să ne încordăm cît 
mai puţin. Omenirea a născocit nenumărate mijloace 
şi procedee pentru aceasta. Să începem cu un proce¬ 
deu pe care l-am putea include în categoria minimi- 

zării acţiunilor, în tehnica evitării acţiunilor super¬ 
flue. Avem în vedere un procedeu sau mai degrabă un 
mijloc de scăpare constînd în a înlocui o acţiune cu o 
operaţie care oferă posibilitatea unei cheltuieli mai 
mici de energie. Aşa se întîmplă atunci cînd, în loc 
să schimbăm o marfă pe alta, o plătim cu bani, creînd 
astfel celui de la care cumpărăm marfa posibilitatea 
de a achiziţiona o altă marfă de care are nevoie. Tot 
aşa, dacă o bancă doreşte să ajute o firmă, ea nu tre¬ 
buie neapărat să-i acorde un credit. De multe ori este 
de ajuns dacă anunţă că-i deschide creditul, adică îi 
asigură posibilitatea de a primi un credit oricînd va fi 
nevoie. Tot astfel în război, cînd inamicul este silit să 
cedeze o poziţie nu în urma unei lovituri directe, 
ci prin întoarcerea poziţiei lui, creîndu-se ameninţarea 
de a-1 încercui şi lovi din toate direcţiile. 

Să mai semnalăm o formă de facilitare, care şi ea ar 
putea fi trecută în rubrica evitării intervenţiei. Aceasta 
constă în înlocuirea acţiunii prin intenţie. Nu o dată, 
în loc să încercăm să executăm o acţiune laborioasă, 
este suficient să facem această încercare în gînd, de 
exemplu atunci cînd este posibil ca încercarea să 
eşueze, de exemplu încercarea de a parcurge un traseu 
prin munţi cunoscut ca dificil. 

Dar ajunge. Să trecem acum la metoda probabil cea 
mai importantă de facilitare a acţiunilor, metodă care 
a asigurat omului posibilitatea de a domina natura 
şi ocuparea primului loc printre fiinţele vii care tră¬ 
iesc pe Pămînt. Este vorba de mecanizarea activităţii, 
adică de înzestrarea cu unelte a subiecţilor acţiunii. 
Perfecţionarea uneltelor din diferite puncte de vedere 
este apanajul artei inginereşti. Nu avem de gînd să 
intrăm în amănuntele acestei sublime arte, căci pă¬ 
trunderea în secretele ei presupune cunoştinţe speciale. 
Ne vom mulţumi să afirmăm că uneltele nu numai că 
micşorează în general efortul muscular al omului, ci 
măresc într-o măsură uriaşă realizările obţinute prin 
acest efort, fără să mai vorbim de faptul că ele permit 
să se obţină rezultate irealizabile în absenţa lor şi fac 
cu putinţă — ceea ce constituie un caz particular al 
mecanizării — o precizie incomparabil mai mare a 
executării produsului urmărit. Dezvoltarea mecanizării 

tinde către automatizare. In aceasta se poate identifica 
cu uşurinţă grija constructorilor de maşini de a satis¬ 
face în măsură cit mai mare postulatul minimizării 
intervenţiei. Automatizarea constă în faptul că maşina 
începe să facă singură ceea ce înainte omul făcea cu 
ajutorul ei. 

O cu totul altă direcţie a progresului pe calea redu¬ 
cerii cheltuielilor de energie şi a utilizării ei produc¬ 
tive constă în măsurile pe care le iau subiecţii acţiunii 
pentru a se automatiza ei înşişi dintr-un anumit punct 
de vedere, adică să acţioneze mai maşinal, la modul 
ideal fără nici un efort de atenţie şi chiar fără nici un 
efort, cu alte cuvinte să facă fără nici un efort ceea 
ce făceau cu greu şi cu o încordare a atenţiei. Aici e 
vorba de dobîndirea exerciţiului prin executarea 
repetată a unor acţiuni, de exemplu exerciţiul în 
manipulări, în dactilografie sau în vorbirea unei limbi 
etc. Mai este vorba de înlocuirea eforturilor creatoare 
prin acţiune imitativă. Aşa trebuie să se procedeze 
pentru a mări eficienţa. Trebuie să ne pricepem să 
preluăm imitativ realizările străbunilor pentru ca, eco- 
nomisindu-ne energia creatoare, să progresăm într-un 
domeniu sau altul. Acesta este marele talisman al 
progresului istoric. In sfîrşit, trebuie să ştim să ne 
automatizăm în raport cu programul nostru zilnic de 
activitate, astfel încît să nu depunem un efort inutil de 
gîndire pentru a stabili ce şi cînd să facem şi care 
activitate să urmeze alteia. Trebuie să ne încadrăm 
fără a sta pe gînduri în cursul acţiunilor şi să ne 
cruţăm energia pentru rezolvarea unor probleme 
esenţiale. 

Aşadar, această triplă automatizare a subiecţilor 
care acţionează nu este decît unul din aspectele per¬ 
fecţionării sub raportul reducerii cheltuielilor şi al 
sporirii productivităţii, care poartă denumirea de 
pregătire. Căci procedăm cu mai multă economie şi 
productivitate ori de cîte ori recurgem la o asemenea 
succesiune a acţiunilor în cadrul căreia acţiunile ante¬ 
rioare sînt o pregătire a celor ulterioare, cu alte cu¬ 
vinte le fac posibile sau le facilitează. Evident că do¬ 
bîndirea unor deprinderi manipulative eficiente etc. 
este una din formele unei bune pregătiri a acţiunilor. 

Dar subiectul acţiunii se poate pregăti pentru acţiuni 
nu numai dobîndind exerciţiu, ci şi dobîndind cunoş¬ 
tinţe şi gîndind, adică prin planificarea conţinutului 
şi a succesiunii viitoarelor acţiuni. Cunoaşterea împre¬ 
jurărilor acţiunii economiseşte energia cheltuită şi 
sporeşte productivitatea. Acelaşi lucru se obţine şi 
graţie unui plan bun, ferindu-ne de risipa de forţe. 

Dar nici dobîndirea de exerciţiu, nici acumularea 
de cunoştinţe şi nici plănuirea nu precizează aplica¬ 
ţiile noţiunii de pregătire. Ea necesită şi multe modi¬ 
ficări ale mediului pentru ca modificările ulterioare 
să fie posibile sau să se realizeze cu mai multă uşu¬ 
rinţă. Aici iese în evidenţă cu toată pregnanţa impor¬ 
tanţa introducerii şi a menţinerii ordinii acţiunilor 
pentru ca ele să decurgă cu cea mai mare economici¬ 
tate. Adeseori este nevoie de un sistem de ordonare 
a lucrurilor în spaţiu şi a acţiunilor în timp. Ca exem¬ 
plu poate servi aşezarea cărţilor în depozitul unei 
biblioteci într-o anumită ordine, în combinaţie cu un 
model analog al acestei ordini sub forma unui catalog, 
ceea ce împreună determină succesiunea acţiunilor 
de care este nevoie pentru a intra în contact cu o 
carte, la fel cum ordinea unor localităţi găsite pe o 
hartă ne îngăduie să proiectăm şi să facem o călătorie 
printr-o regiune. Fără asemenea ordonări, a urmări 
ceva sau pe cineva ar fi o problemă care ar consuma 
mult timp şi multă muncă. 

Iată-ne deci în posesia tuturor elementelor necesare 
pentru a înţelege principiul simplificării acţiunii ca 
una din formele de reducere a cheltuielilor şi de 
sporire a productivităţii. în ce constă simplificarea 
unei activităţi complicate ? Răspundem : o acţiune se 
simplifică ori de cîte ori se execută mai puţine acţiuni 
componente, ori de cîte ori acestea sînt mai simple 
şi este mai uşoară trecerea de la una la alta. De 
exemplu, cu cît este mai simplă munca pentru încăl¬ 
zirea unei locuinţe atunci cînd este suficient să răsu¬ 
ceşti robinetele caloriferelor încălzite de o centrală cu 
păcură, decît munca ce trebuie făcută atunci cînd 
sobele sînt încălzite cu cărbuni ! 

In sfîrşit, pentru încheiere, cîteva cuvinte privind 
măsurile de sporire a productivităţii constînd în con- 

centrarea activităţilor în aşa fel încît aceeaşi activitate 
să servească pentru realizarea mai multor intenţii, 
pentru ca făcînd una să faci mai multe, pentru ca — 
aşa spunînd — să faci mai multe dintr-o singură miş¬ 
care. Aşa se întîmplă, de exemplu, atunci cînd prin- 
tr-un singur act de scriere a unui text obţinem cu 
ajutorul hîrtiei copiaţive mai multe exemplare. 

Atîta despre perfecţionările privind economisirile şi 
productivitatea în domeniul utilizării energiei de care 
dispunem pentru cele mai felurite acţiuni individuale 
sau colective. Cît priveşte, sub acest raport, specificul 
acţiunilor colective, şi în special al celor instituţiona- 
lizate, se mai adaugă preceptul înţelegerii reciproce 
exacte între participanţi şi adaptarea reciprocă a 
acţiunilor rezultînd din funcţiile deosebite pe care le 
ocupă executanţii în cadrul unor colective avînd o 
anumită structură ierarhică. 


ANALIZA ŞI CONSTRUIREA NOŢIUNILOR DE 
SUBIECT AL ACŢIUNII ŞI DE CULTURA 1 

Punctul de plecare este convingerea că oamenii 
creează cultura. Spunînd aceasta, înţelegem intuitiv 
despre ce este vorba. Problema constă în a preciza 
componentele conţinutului termenilor folosiţi, redu- 
cîndu-i la termeni mai generali şi la unul sau cîţiva 
termeni specifici. Aceasta urmează să fie o investi¬ 
gaţie urmărind descrierea căilor pe care se formează 
cultura în realitate, precum şi formularea unor re¬ 
comandări şi avertismente referitoare la modalităţile 
în care cultura va fi creată în viitor. 

Iată o încercare de construire a unor asemenea 
definiţii. Ne vom sprijini pe noţiunea mai largă de 
cauzalitate. Vom presupune că evenimentele urmează 
altor evenimente potrivit unei regularităţi : dacă mai 
devreme se produc împreună mai multe evenimente, 


1 Kwartalnik. Pedagogiczny, anul 9, 1964, nr. 4. 

mai tîrziu are loc un alt eveniment, aflîndu-se într-un 
anumit raport cu primele. De exemplu, dacă într-o 
ţară cu climă moderată un bob de grîu cade tocmai 
pe un pămînt destul de afinat şi destul de umed, 
primăvara va încolţi un fir de grîu. Dacă la ora 
douăsprezece întoarcem un ceas deşteptător, iar acul 
respectiv va fi pus la ora 6, deşteptătorul va suna la 
ora 6. In acest exemplu de regularitate şi în altele 
asemănătoare, membrul ulterior este întotdeauna o 
schimbare. Intr-un caz particular, schimbarea poate 
lua forma unei diferenţe nule între faze, adică starea 
de lucruri nu se schimbă. Un exemplu este metabo¬ 
lismul într-un organism cu sînge cald. Metabolismul 
menţine o temperatură constantă. Membrul anterior 
este întotdeauna un proces energetic. Un proces ener¬ 
getic duce totdeauna de la acest membru anterior la 
unul ulterior. Atît membrul anterior cît şi cel ulterior 
ocupă un interval de timp pe care în ambele cazuri 
îl vom numi moment. Momentul poate avea durate 
diferite. Un cutremur de pămînt poate dura cîteva 
secunde, prăbuşirea unei clădiri după cutremur cîteva 
minute, năvala apelor spre teritoriul unui oraş în 
timpul unei inundaţii poate ţine ore în şir, umezeala 
mobilei din casele inundate se poate prelungi săptă- 
mîni de-a rîndul etc. In procesele examinate, membrul 
ulterior este efectul, iar cel anterior este cauza. Cauza 
din momentul anterior t c a efectului din momentul 
ulterior t e o constituie toate ansamblurile de eveni¬ 
mente simultane din momentul t c , evenimente care 
formează laolaltă un fel de condiţie suficientă din 
momentul respectiv a efectului în virtutea unei legi 
de succesiune a evenimentelor. Fiecare dintre aceste 
evenimente formează o componentă necesară a condi¬ 
ţiei. De exemplu, şocul unor mase de aer dezlănţuite, 
precum şi structura şi poziţia copacilor alcătuiesc con¬ 
diţia suficientă pentru ca un uragan să nimicească o 
pădure. Intr-un alt sens, derivat, vom numi cauză a 
efectului respectiv oricare dintre aceste componente 
necesare ale condiţiei suficiente. 

Activitatea omului este întotdeauna un caz parti¬ 
cular al procesului care se desfăşoară potrivit schemei 
dependenţelor aşa cum a fost caracterizată mai sus. 

Rezultatele acţiunilor umane sînt efecte, iar acţiunile 
sînt fapte de presiune exercitată asupra a ceva de 
către persoana care acţionează. Orice acţiune este 
tocmai o asemenea presiune, componentă necesară a 
condiţiei suficiente a rezultatului ulterior. Avem în 
vedere aici condiţia suficientă din momentul ocupat de 
durata presiunii. Un feroviar a împins un vagon, 
ceea ce a durat cîteva secunde. Vagonul s-a mişcat 
pe şine şi cu un minut mai tîrziu s-a oprit în dreptul 
rampei de încărcare. Acesta a fost rezultatul inten¬ 
ţionat al acţiunii. 

Din caracterizarea acţiunii face parte dubla orientare 
a presiunii, directă şi indirectă. Cea directă constă în 
faptul că o presiune este exercitată cu conştiinţă 
senzorială, spre stingă sau spre dreapta, în sus sau în 
jos etc., în timp ce cea indirectă este identică cu fina¬ 
litatea sa. Agentul a exercitat presiunea în aşa fel încît 
să se producă un anume rezultat, ceea ce presupune 
că el a avut o cunoştinţă ipotetică privind efectele 
aşteptate ale presiunii orientate direct în cutare fel, 
cu o anumită intensitate, aplicată asupra cutărui ma¬ 
terial. Este limpede că rezultatul intenţionat ca efect 
al impulsului nu se produce întotdeauna. In schimb, 
întotdeauna se produc numeroase rezultate neinten¬ 
ţionate. De exemplu, după ce cineva a luat un anti¬ 
nevralgic se produc multe perturbaţii în funcţionarea 
obişnuită a diferitelor organe ale corpului etc. Ade¬ 
seori printre rezultatele neintenţionate se află şi rezu! ■ 
tate contrarii celor intenţionate, de exemplu atunci 
cînd copilul unei mame care a consumat anumite 
analgezice în timpul sarcinii se naşte cu malformaţii 
ale membrelor. 

Noţiunea de rezultat ne conduce la cea de produs. 
Rezultatul demersului fotografului este faptul că clişeul 
a fost impresionat de imaginea luminoasă a obiectului 
fotografiat. Produsul obţinut de fotograf este clişeul 
modificat în felul acesta. Rezultatul este un eveniment, 
produsul este un obiect supus acelui eveniment. 
Intr-un caz particular, rezultatul este un eveniment 
avînd caracterul unei stări de lungă durată, iar pro¬ 
dusul un lucru care rămîne permanent în această 
stare. Astfel, de exemplu, rezultatul demersului tipo- 

grafului este faptul că vedem pe hîrtie şiruri de 
litere, iar produsul este hîrtia tipărită însăşi, de 
exemplu o carte. 

Amîndouă aceste noţiuni, noţiunea de rezultat şi cea 
de produs, ne vor fi utile pentru analiza culturii. 
Căci ce altceva este cultura dacă nu un întreg alcă¬ 
tuit din rezultate ale unor acţiuni, în cea mai mare 
parte intenţionate ? Din cultura materială fac parte 
procese cărora li se supun lucrurile şi stări care sînt 
rezultate ale unor acţiuni omeneşti. Cultura spirituală 
este o înclinaţie a indivizilor umani, adică capaci¬ 
tatea lor permanentă pentru o anumită comportare 
sau o anumită achiziţie de cunoaştere, precum şi 
comportarea şi cunoaşterea ele însele, dar nu toate 
înclinaţiile şi realizarea lor, ci numai acelea care 
sînt un rezultat al acţiunilor umane. 

Să revenim însă la caracterizarea generală a ac¬ 
ţiunii. Cele scrise mai sus au nevoie de unele comple¬ 
tări. Există cazuri de acţiune care nu satisfac con¬ 
diţia exercitării unei presiuni din afară asupra a 
ceva în momentul acţiunii. Iată un exemplu : cineva 
redă libertatea unei păsări captive, cineva întrerupe 
[luxul de aer în timp ce cîntă la un instrument mu¬ 
zical de suflat etc. Rezultatul intenţionat (faptul că 
pasărea se află în văzduh în libertate, instrumentul 
încetează să cînte) nu este o consecinţă a exercitării 
unei presiuni, ci a încetării acesteia. Pentru a include 
şi asemenea cazuri în categoria acţiunilor, formula 
noastră generală privind acţiunea trebuie într-un fel 
sau altul generalizată. Nu vom spune deci că orice 
acţiune este o presiune care este o parte componentă 
necesară a condiţiei suficiente a unui rezultat ulteripr 
etc. (vezi mai sus), ci că orice acţiune este o schimbare 
a presiunii care este o componentă necesară a condiţiei 
suficiente a unui rezultat ulterior (etc.). Schimbarea 
presiunii poate consta în începerea sau încetarea ei, 
precum şi într-o schimbare a intensităţii sale şi a 
direcţiei de exercitare a ei. 

N-ar avea însă nici un temei să admitem că no¬ 
ţiunea de acţiune atît de generalizată cuprinde în- 
tr-adevăr toate cazurile de acţiuni simple (la ase¬ 
menea cazuri am vrut să limităm cercetarea de pînă 

aici). Oamenii muncii intelectuale cer ca actele lor de 
gîndire încordată să fie şi ele considerate acţiuni. 
Ei susţin pe bună dreptate că rezolvarea oricăror 
probleme este un rezultat al unei asemenea acţiuni, 
de o imensă importanţă pentru crearea culturii. 
Numai că procesul activ de încordare a atenţiei nu 
este o operaţie de exercitare a unei presiuni asupra 
a ceva ce este exterior şi nici de modificare a presiu¬ 
nii. Ce răspuns putem da la această problemă ? Mai 
întîi vom indica modul în care se poate încerca in¬ 
cluderea încordării intelectuale şi în general a celei 
psihice în categoria de modificare a presiunii. Ra¬ 
ţionamentul ar fi următorul. Se ia drept punct de 
plecare faptul ascultării intenţionate. In acest caz 
ciulim urechile, iar presiunile care se produc se pot 
observa urmărindu-se mişcările urechilor la animale, 
de exemplu la cîini sau la iepuri. Aceasta este o 
creştere a unei presiuni, dar nu exercitată asupra a 
ceva exterior individului care ascultă, ci asupra muş¬ 
chilor şi a tendoanelor din articulaţiile organelor 
auditive. Mişcările ochilor, în cazurile în care privim 
concentrat ceva, sînt asemănătoare. Ceva similar 
se întîmplă atunci cînd printr-o presiune interioară 
ne abţinem să dăm un ghiont, frînînd încordarea 
direcţională a organelor gata să lovească. însăşi în¬ 
cordarea direcţionată are ceva ce este presiune. Dar, 
înainte de a exercita o presiune în afară, această 
presiune începe ca proces de încordare a muşchilor, un 
proces de presiune în interiorul organismului, iar 
atunci cînd procesul de presiune înspre exterior nu 
are loc, fie datorită frînării interioare, fie datorită 
întreruperii procesului început, el încetează şi nu mai 
este perceptibil pentru un observator din afară, ră- 
mînînd într-o formă neterminată, avortată. Dacă este 
adevărat că orice raţionament şi deci şi orice rezol¬ 
vare de problemă are loc în combinaţie cu vorbirea, 
fiind organic legate de acestea, atunci şi în cazul ori¬ 
cărui raţionament se produc asemenea presiuni inte¬ 
rioare sub forma unei porniri spre o acţiune în 
afară a organelor vorbirii, înfrînată printr-o pre¬ 
siune interioară inhibitoare. în felul acesta s-ar putea 
include, nu fără temei, în schema unei schimbări 

de presiune toate actele de muncă intelectuală şi 
toate conflictele interioare (de exemplu, lupta lăun¬ 
trică a motivelor înaintea unei decizii cu valoare 
morală). Pentru aceasta nu este nevoie decît să se 
introducă noţiunea de presiune interioară, adică a 
unei încordări fizice din interiorul organismului su¬ 
biectului, această presiune fiind în multe cazuri 
numai ideatică, şi să se admită că, dacă se acţio¬ 
nează, în interiorul individului respectiv au loc mo¬ 
dificări dublu orientate ale presiunii, înţeleasă într-un 
mod atît de larg încît această presiune interioară nu 
este decît un caz particular al presiunii în genere. 

Noi însă preferăm să modificăm însăşi noţiunea de 
acţiune pentru a cuprinde şi eforturile spirituale, 
într-un caz particular pe cele intelectuale, fără să 
mai introducem atîtea stratageme în ceea ce priveşte 
producerea presiunii intenţionate în fiecare caz de 
acţiune. în acest caz vom apela la o noţiune mai 
generală decît presiunea intenţionată, şi anume la 
cea de impuls intenţionat. Impulsul intenţionat se 
prezintă sub două forme : fie sub forma presiunii 
intenţionate, ca în toate cazurile în care se face ceva 
cu mîinile, fie sub forma actului de încordare psihică, 
a actului de încordare a atenţiei, ca în cazurile de 
rezolvare în gînd a unei probleme, toate acestea fi- 
indu-ne cunoscute din introspecţie. 

Dacă după toate aceste reflecţii se poate considera 
că ştim în ce constă un act simplu, sîntem pregătiţi să 
ne ocupăm de structura activităţii ca un întreg 
alcătuit din acţiuni simple. Dar mai întîi trebuie să 
ne oprim un moment asupra persoanei care acţionează, 
care execută actele simple. Evident că întotdeauna le 
execută cineva, de exemplu un om. Dar ce în¬ 
seamnă „om“ în acest context ? Ne grăbim să decla¬ 
răm că pentru noi omul este un individ biologic 
atît atunci cînd este vorba de activităţi manipulative, 
cît şi atunci cînd avem în vedere rezolvarea mintală 
a unor probleme, a unor probleme ideale. Aceasta 
întotdeauna şi în general. Acelaşi Ion se gîndeşte 
cum să execute o mişcare şi, totodată, execută mişca¬ 
rea intenţionată. Noţiunea de om folosită aici co¬ 
respunde strict noţiunii de subiect folosită intuitiv 

şi în general în conştiinţa cotidianâ. Menţionăm acest 
lucru pentru a ne opune opiniei după care în teoria 
culturii o asemenea înţelegere a „omului" ar trebui 
înlocuită cu o înţelegere total diferită. 

Diferitele forme de acţiune compusă iau naştere 
atunci cînd un subiect al acţiunii execută cu un 
singur scop mai mult decît un impuls, fie simultan, 
fie succesiv, sau atunci cînd obiectul de referinţă 
comun reuneşte impulsurile a mai mult decît un 
individ, indiferent că aceste impulsuri sînt simultane 
sau succesive. în aceste din urmă două cazuri, ra¬ 
portarea a doi subiecţi la un obiect simultan poate 
fi de două feluri. Cooperarea este pozitivă atunci 
cînd scopurile urmărite de cei doi indivizi în ra¬ 
port cu obiectul sînt convergente. Ea este negativă 
(sau luptă, în sensul cel mai general al cuvîntului) 
atunci cînd scopurile nu sînt compatibile. 

Cultura unei societăţi dintr-un moment istoric dat 
este rezultatul cooperării. Cultura este ansamblul re¬ 
zultatelor acţiunilor exercitate de membrii societăţii 
respective aparţinînd momentului istoric dat, ale ac¬ 
ţiunilor actuale sau trecute în măsura în care aceste 
rezultate se referă la membrii actuali ai societăţii sau 
la ambianţa lor actuală. Cultura spirituală este o 
parte componentă a culturii, fiind ansamblul înclinaţi¬ 
ilor, comportamentului şi cunoştinţelor persoanelor care 
alcătuiesc societatea, înclinaţii, comportament şi cunoş¬ 
tinţe apărute în felul descris mai sus. Se iveşte însă 
următoarea întrebare : care este raportul dintre no¬ 
ţiunea de cultură spirituală aşa cum a fost ea înţeleasă 
mai sus şi o altă înţelegere, întîlnită uneori, potrivit 
căreia cultura spirituală se compune din conţinuturi 
conştientizate şi acceptate prin acţiune ? Pentru a răs¬ 
punde, fie-ne îngăduit să recurgem la un exemplu. Ca 
un caz particular, conţinutul conştientizat şi acceptat 
să fie aserţiunea cu sens pozitiv „Soarele este o sferă", 
notată cu litera p. A spune că din cultura lui Ion face 
parte aserţiunea p conştientizată şi acceptată de el 
este tot una cu a spune că unul din rezultatele acţiunii 
cuiva este faptul că Ion înţelege şi recunoaşte propo¬ 
ziţia „Soarele este o sferă". Formularea concepţiei 
„conţinutiste" a culturii devine o expresie înlocuitoare. 

o prezentare a unor expresii care descriu cultura ca pe 
o colecţie de rezultate ale unor acţiuni. 

Adăugăm aici cu, potrivit părerii noastre, descrierea 
culturii ca o colecţie de rezultate ale unor acţiuni se 
poate reduce, la rîndul său, la descrierea culturii în¬ 
ţeleasă ca o colecţie de produse de acţiuni. Iată un 
exemplu de asemenea reducere fundamentală, de data 
aceasta definitivă : a spune că priceperea cuiva de a 
cînta la un instrument muzical este rezultatul acţiu¬ 
nilor de exersare ale cuiva, înseamnă că acel bun cîn- 
tăreţ este produsul acelui om care a acţionat exersînd 
ca atare (în cazul dat, produsul propriei sale persoane 
dintr-o fază anterioară). 

Numim reism sau concretism o anumită interpre¬ 
tare a unor descrieri ale realităţii. Aceasta înseamnă 
că în descrierile fără abrevieri şi fără metafore nu 
există alte predicate decît denumirile lucrurilor, adică 
denumiri ale căror definiens-uri se încadrează în 
schema : „un lucru de cutare fel“. Prin lucru se în¬ 
ţelege un corp fizic sau o parte componentă a aces¬ 
tuia. Această condiţie o satisfac propoziţiile în care se 
spune că cutare persoană este creatorul cutărui pro¬ 
dus, deoarece „persoană", „creator", „produs" sînt 
denumiri de obiecte şi în aceste propoziţii nu avem 
nevoie de alte predicate. în schimb, propoziţiile în care 
se spune că impulsul intenţionat al cuiva a fost cauza 
unui anumit rezultat (a unui anumit efect, a unui anu¬ 
mit eveniment) conţin predicatele „impuls", „rezultat", 
care nu sînt denumiri de lucruri. Concretistul consi¬ 
deră asemenea propoziţii ca fiind enunţuri înlocui¬ 
toare, prescurtat metaforice. De aceea, el încearcă să 
le scoată la iveală sensul propriu, reducîndu-le la ce¬ 
lelalte propoziţii, fundamentale, potrivit schemei indi¬ 
cate mai sus prin exemplul cîntatului la un instrument. 
Dar a dezbate teme din teoria culturii exclusiv cu 
ajutorul unor propoziţii fundamentale ar fi o întreprin¬ 
dere prea dificilă. Pentru aceasta sînt mult mai po¬ 
trivite propoziţiile înlocuitoare, ceea ce ne-a şi deter¬ 
minat să ne începem raţionamentele cu ele. 

La o cercetare mai atentă a problemei se vădeşte 
însă că anumite teme din teoria culturii pot fi dezbă- 

tute cu mai multă uşurinţă dacă se recurge la abrevieri 
de un ordin şi mai înalt, introducînd predicate definite 
ca denumiri de conţinut. Acest lucru l-am ilustrat mai 
sus prin exemplul în care a fost vorba de sensul unei 
propoziţii alese. Ne grăbim să dezbatem mai pe larg 
acest punct. Iată cîteva asemenea propoziţii cu abre¬ 
vieri de ordin superior. Maeştrii construcţiilor au luat 
multă vreme drept model formele arhitecturii greceşti. 
Conţinutul Elementelor lui Euclid este o nepieritoare 
realizare a ştiinţei. Melodiile lui Schubert fac parte 
din cele mai frumoase opere ale muzicii. In aceste pro¬ 
poziţii figurează termenii „formă", „conţinut", „melo¬ 
die", consideraţi ca denumiri de sensuri conştientizate. 
Ei nu sînt denumiri de lucruri de un fel sau altul, nici 
denumiri de efecte rezultate din acţiuni în sensul 
pus în evidenţă mai sus. Concretiştii consideră aseme¬ 
nea propoziţii drept prescurtări şi înlocuitori fie pur 
şi simplu ai unor propoziţii finale care nu conţin alte 
predicate decît denumiri de lucruri, fie ai unor propo¬ 
ziţii prescurtătoare — înlocuitoare de un ordin infe¬ 
rior (care conţin predicatele „impuls" şi „rezultat" sau 
sînt subordonate acestora), fiind, la rîndul lor, reduc¬ 
tibile la acele propoziţii finale. In ultimă analiză, prima 
dintre propoziţiile de mai sus înseamnă că maeştrii 
constructori s-au străduit multă vreme să proiecteze 
clădiri alcătuite din părţi avînd lungimea, lăţimea şi 
înălţimea, precum şi dispunerea reciprocă la fel ca în 
construcţiile greceşti. 

Mai greu este să găsim o interpretare a celei de-a 
doua propoziţii exemplificative. Să încercăm s-o con¬ 
siderăm drept înlocuitor al afirmaţiei că rezultatul cu 
valoare permanentă al eforturilor (impulsurilor) gîn- 
ditorilor a fost fundamentarea propoziţiilor care alcă¬ 
tuiesc Elementele lui Euclid, ceea ce înseamnă poate că 
gînditorii investigatori au devenit creatori ai propozi¬ 
ţiilor fundamentale care alcătuiesc Elementele lui 
Euclid (iar Elementele lui Euclid este denumirea fie¬ 
căreia dintre cărţile care sînt reproduceri ale unui 
anumit manuscris). 

In sfîrşit, a treia propoziţie exemplificativă poate 
fi considerată, nu fără o doză de simplificare, drept 

înlocuitoare a propoziţiei : el cînta mai frumos decît 
puţini alţii într-un alt moment care l j au imitat pe 
Schubert, care a oîntat în felul său. Este clar că 
enunţurile la care am încercat să reducem propo¬ 
ziţiile exemplificative cu denumiri de conţinuturi sînt 
într-adevăr libere de termeni abreviativi şi înlocui¬ 
tori, fiind, în schimb, greoaie şi întinse. Nu este deci 
de mirare că multă lume înclină să descrie rezultatele 
acţiunilor umane în termenii unor conţinuturi conşti¬ 
entizate şi acceptate. Mulţi ar dori deci că definească 
cultura spirituală pur şi simplu drept un ansamblu 
de conţinuturi conştientizate şi acceptate datorită 
eforturilor creatoare ale unor oameni. Pentru noi 
însă, un asemenea mod de a vorbi nu poate fi decît 
o abreviere, oa şi cum termenul „cultură" definit în 
acest fel ar fi un predicat principialmente absent 
din descrierile finale ale realităţii. Putem accepta 
cu aplauze teza că progresele culturii spirituale sînt 
modificări ale unor conţinuturi conştientizate şi 
acceptate, dar numai cu condiţia ca ea să fie înţe¬ 
leasă într-un anumit fel. Ea înseamnă pentru noi 
că atunci cînd descriem demersurile care determină 
progresele culturii spirituale schimbările esenţiale se 
produc în acele părţi ale propoziţiilor care urmează 
după conjuncţia „că". Odinioară se credea că „răsă¬ 
ritul soarelui" este o deplasare a soarelui în sus, mai 
tîrziu că „răsăritul soarelui" este rotirea Pămîntului 
în jurul axei sale. în aceasta a constat progresul 
cunoaşterii. Partea esenţială a descrierii acestei schim¬ 
bări consta în modificarea a ceea ce urmează după „că". 

Este de prisos să mai subliniem că acea consecinţă 
a înţelesului adoptat al subiectului acţiunii concordă 
cu înţelesul reist (ooncretist) al subiectului acţiunii 
şi al culturii, deoarece numai indivizii pot fi subiecţi 
ai acţiunii şi, oa atare, creatori ai produselor care 
alcătuiesc cultura. Concretismul nu ar fi negat nici 
dacă s-ar considera drept subiecţi ai acţiunii şi colec¬ 
tivele sau colectivele împreună cu aparaturile lor. 
Căci, în înţelesul nostru, şi colectivul ca atare, şi co¬ 
lectivul laolaltă cu aparatura sînt lucruri, sînt corpuri 


494 



fizice compuse din părţi destul de disparate. Dar, în 
sensul nostru, personalitatea şi conştiinţa scopului si 
exercitarea impulsului intenţionat fac parte din esenţa 
subiectului acţiunii. Nici una din aceste proprietăţi nu 
poate fi însă atribuită în mod corect nici colectivului 
ca atare, nici colectivului împreună cu aparatura sa. 
Cînd se spune că o navă a adus mărfuri, această ex¬ 
presie este evident figurată, căci este vorba de oamenii 
care au adus mărfurile cu ajutorul navei. în mod 
analog, dacă o bancă a acordat un credit înseamnă 
că acest lucru a fost făcut de nişte oameni. Nu co¬ 
lectivul a fost subiectul acţiunii, oi colectivul bancar 
a fost un ansamblu de subiecţi ai acţiunii, de coautori 
ai acordării creditului. Nu toţi coautorii produsului 
respectiv au colaborat în aceeaşi măsură şi nu toţi 
au avut aceeaşi importanţă. Trebuie să facem dis¬ 
tincţie între cei care au pregătit cele necesare şi cei 
care au realizat opera, între conducători şi execu¬ 
tanţi, între cei care au elaborat concepţia produsului 
şi cei care au realizat concepţia. Se pune problema 
importanţei comparative a participanţilor la cooperare. 
Ne îngăduim să propunem o interpretare a impor¬ 
tanţei potrivit căreia participarea unui colectiv este 
cu atît mai importantă eu cît mai dificilă este înlo 
cuirea lui în acţiune. Şi oare nu sînt mai greu de înlo¬ 
cuit cei care execută o acţiune care cere un efort mai 
mare sau o mai mare îndemînare manipulativă sau 
o mai mare capacitate intelectuală ? Şi oare nu 
autorii concepţiilor celor mai inventive isînt cel mai 
greu de înlocuit ? Oare nu sînt ei cei mai importanţi 
creatori de cultură ? 

în încheiere, cîteva cuvinte privind ceea ce de¬ 
termină o valoare mai mare sau mai redusă a cul¬ 
turii. Este limpede că ea depinde de gradul în care 
produsele noi satisfac trebuinţele. Aceasta, la rîndul 
său, depinde de măsura în care metodele acţiunilor 
folosite şi modurile de funcţionare a aparaturii sînt 
adaptate la legile fireşti care guvernează realitatea 
şi la regularităţile cărora li se supun produsele create. 
Această adaptare depinde de progresele oricărui fel 
de cunoaştere : ale ştiinţei şi ale înţelepciunii. 


495 



GENURILE DE PROPOZIŢII 
PRAXEOLOGICE ŞI MODURILE DE FUNDAMEN¬ 
TARE A ACESTORA 1 


înţeleg prin praxeologie ştiinţa eficienţei acţiunilor. 
Aşaidar praxeologia are drept scop să obţină şi să 
fundamenteze indicaţii referitoare la ceea ce trebuie 
făcut, ce este bine să se facă şi ce este suficient să 
se facă în anumite împrejurări pentru a dobîndi 
într-un mod cît mai eficient efectele intenţionate. 
Pe scurt, am putea defini obiectivul praxeologiei 
afirmînd că ea caută condiţiile de care depinde ma¬ 
ximizarea eficienţei. Este de prisos să mai adăugăm 
că în formulările de mai isus cuprindem atît indi¬ 
caţiile pozitive cît şi avertismentele. De asemenea 
avem în vedere evitarea sau ocolirea unor efecte 
care nu concordă cu cele intenţionate, precum şi a 
tuturor deficienţelor de eficienţă în acţiune. 

Scopul articolului de faţă este de a pune în evidenţă 
natura tezelor praxeologiei şi de a caracteriza modu¬ 
rile în care ele pot fi adecvat fundamentate. în¬ 
cercând să realizăm tezele praxeologiei, este bine să 
distingem mai întîi tezele esenţiale, opunîndu-le pro¬ 
poziţiilor auxiliare sau celor secundare. In primul 
rînd sînt esenţiale pentru praxeologie anumite di¬ 
rective practice, adică acelea care recomandă mij¬ 
loacele corespunzătoare ca fiind cele care ne conduc 
la atingerea anumitor scopuri. Din acest punct de 
vedere, nu orice directivă este practică. Astfel, direc¬ 
tiva „fii onest" sau „evită viciul" nu sînt practice. 
Ele indică anumite scopuri emoţionale, dar nu indică 
mijloacele, iln schimb, prescripţia „dacă vrei să 
fereşti copilul de variolă, vaccinează-l“ sau „dacă 
vrei să pui în mişcare macaraua, apasă pe buton" 
sînt directive practice. Ieşind din cercul exemplelor, 
ne întrebăm cum să formulăm schema unei directive 
practice simple. Iată o încercare : „In împrejurările 
A trebuie (sau este bine, sau este suficient) să facem 
B pentru a determina C“. Cînd spunem „trebuie", 

1 Kultura i Spoleczenstwo, anul 4, 1960, nr. 4. 

indicăm condiţia necesară în împrejurările A, adică 
acelea fără de care C nu se poate produce în res¬ 
pectivele îirţprej urări. Dacă spunem „ajunge să“, 
indicăm condiţia suficientă în împrejurările A, adică 
una care, dacă este adăugată la aceste împrejurări, 
trebuie să se producă C. Atunci cînd spunem „este 
bine să“, indicăm o acţiune care, dacă este adăugată 
la împrejurările A, face producerea lui C mai pro¬ 
babilă decît ar fi această acţiune. 

Deoarece sînt indicaţii privind eficienţa acţiunilor, 
toate indicaţiile practice simple sînt propoziţii pra- 
xeologice. Dar multe dintre ele nu ţin numai de pra- 
xeologie, ci şi de diferite arte practice. De exemplu, 
indicaţia „Jn condiţii obişnuite, pentru a obţine 
fierberea unei cantităţi de apă, ea trebuie încălzită 1 ' 
face parte şi din tehnică, iar directiva „In condiţii 
obişnuite, pentru a produce somnul, este suficient 
să iei o tabletă de luminai" face parte şi din medicină. 
Artele practice sînt însă preocupate de asemenea 
indicaţii din alte puncte de vedere decît praxeologia. 
In anasamblul de teze al unei anumite discipline, o 
indicaţie practică ocupă un loc şi un nivel ierarhic 
diferite de cele pe care le deţine în ansamblul de 
teze al praxeologiei. Pentru a elucida această dife¬ 
renţă trebuie să ne oprim asupra noţiunilor de bază 
teoretică şi de bază tehnică a indicaţiei respective, 
precum şi asupra noţiunii de gen de acţiune. Prin 
bază teoretifcă a unei indicaţii practice simple înţe¬ 
legem dependenţa cauzală a lui C şi B (vezi mai 
sus schema indicaţiei practice simple), în care genul 
de acţiune este modul în care se face B. în primul 
dintre ultimele două exemple, baza teoretică a fost 
dependenţa cauzală a fierberii de creşterea preala¬ 
bilă a temperaturii, în al doilea — dependenţa cau¬ 
zală a somnului de prezenţa luminatului în circulaţia 
sanguină. în cazuri particulare ne referim în indica¬ 
ţiile practice la dependenţe cauzale caracteristice fie 
pentru materiale care nu se întîlnesc în natură (de 
exemplu, tabletele de luminai), fie la unelte avînd 
o anumită structură şi un anumit mod de funcţionare. 
Un exemplu pentru această din urmă eventualitate 
poate fi indicaţia care recomandă întoarcerea ceasului 

deşteptător pentru a-1 face să sune la o oră presta¬ 
bilită. Numim asemenea materiale şi unelte baza 
tehnică a unei directive practice. In general, progresele 
artelor practice depind în cea mai mare măsură fie 
de faptul că se aplică o bază teoretică necunoscută 
sau neaplicată pînă atunci, fie de schimbările care 
intervin în baza tehnică. Pe praxeolog ca atare îl 
preocupă însă în primul rînd felurile de mişcări şi 
de încordări orientate pe care le folosesc sau pe care 
urmează să le folosească subiecţii acţiunii. Intr-o 
anumită măsură, succesele artelor practice depind 
de aceste mişcări şi încordări orientate. In orice 
caz, acesta este punctul de coincidenţă al preocupărilor 
comune unei anumite discipline practice şi praxeo- 
logiei. Deosebirea constă în faptul că ceea ce pentru 
praxeolog este întotdeauna lucrul principal are pentru 
reprezentantul unei discipline practice o importanţă 
relativ mai mare sau mai mică în funcţie de măsura 
în care progresele disciplinei respective sînt de¬ 
terminate de modurile de acţiune şi de măsura în 
care ele depind de modificările care intervin în baza 
teoretică sau în baza tehnică. întrucît însă diferen¬ 
ţele dintre modurile de acţiune constau în deose¬ 
biri privind alegerea şi sistemul acţiunilor com¬ 
ponente, iar alegerea şi sistemul acţiunilor compo¬ 
nente ale unei acţiuni compuse nu sînt nimic altceva 
decît organizarea acestei din urmă acţiuni, această 
sferă de preocupări comună diferitele* discipline 
practice şi praxeologiei este sfera de probleme a 
organizării acţiunilor. 

Noţiunea de „alegere a acţiunilor 11 are nevoie de 
unele explicaţii. Se pune problema ce anume trebuie 
răspuns atunci cîmd se întreabă care acţiuni iintră în 
componenţa unei activităţi date. Oare acţiunile par¬ 
ticulare sînt suficient caracterizate indicîndu-se cine 
urmează să le execute, cu ajutorul căror organe ale 
corpului şi în ce mod trebuie executată mişcarea 
din punctul de vedere al traiectoriei, direcţiei şi al 
gradului de încordare ? Cît ne priveşte pe noi nu ne 
mulţumeşte o asemenea caracterizare a acţiunilor. 
In afară de cele de mai sus, caracterizarea trebuie 
să cuprindă şi informaţii privind scopul către care 

a fost îndreptată acţiunea şi modul în care subiectul 
îşi imaginează desfăşurarea ulterioară a evenimentului 
iniţiat prin impulsul său intenţionat, iar în cazul 
acţiunilor intelectuale şi informaţii privind pro¬ 
blema spre care a fast orientat actul de concentrare 
a atenţiei. în acest caz însă este îndoielnic dacă în 
caracterizarea ansamblului de activităţi componente 
ale acţiunii respective nu trebuie inclusă şi de¬ 
scrierea schimbărilor pe care aceasta le conţine ca 
intenţie sau pe care le determină în baza teoretică 
sau în cea tehnică. Fie-ne îngăduit să încercăm spulbe¬ 
rarea acestei îndoieli făcînd distincţie între descrierea 
acţiunii, executată cu scopul de a realiza un anumit 
fapt sau o stare de lucruri prdntr-o anumită succe¬ 
siune de evenimente petrecute în materialul prelucrat, 
şi descrierea acestui mers al evenimentelor. Pentru 
a caracteriza o acţiune efectuată sau care urmează 
a fi efectuată pentru a avea loc cutare lucru datorită 
cutărui proces, nu trebuie să ne angajăm în descrie¬ 
rea procesului decît în măsura în care definim în mod 
concret parametrii cumulaţi ai acţiunilor, adică cine 
va acţiona şi cu ce unelte, cum va fi orientată şi cu 
ce încordare va fi executată o anumită mişcare parti¬ 
culară etc. 

Astfel stînd lucrurile, se poate oare spune cu temei 
că praxeologia este identică cu ştiinţa cunoscută sub 
denumirea de ştiinţa organizării muncii ? Consider 
că s-ar putea spune aşa dacă în manualele în care se 
expune această ştiinţă munca ar avea un înţeles 
de maximă generalitate, ca fiind orice activitate şi nu 
numai munca profesională cu caracter industrial, 
comercial sau administrativ. Dar nu se întîmplă aşa. 
în aceste manuale este vorba în principiu numai de 
asemenea munci, de ceea ce le este specific şi numai 
arareori şi sporadic se enunţă teze cu caracter mai 
larg. în aceste manuale nu se acordă nici o atenţie 
ierarhiei gradelor de generalitate a afirmaţiilor şi, 
în particular, nu se depun eforturi deliberate pentru 
caracterul adecvat al enunţurilor. între altele, praxeo- 
logilor le revine misiunea de a scrie capitolul intro¬ 
ductiv sau pe cel final al teoriei organizării muncii, 

499 



cuprlnzînd indicaţiile de maximă generalitate, ex¬ 
primate în enunţuri adecvate. 

Pentru a lămuri mai îndeaproape această noţiune ne 
poate fi de folos o mică digresiune istorică. Ideea 
fundamentală a lansat-o Aristotel atunci cînd a cerut 
ca un enunţ geometric să nu atribuie numai o anu¬ 
mită proprietate unor indivizi aooperiţi de subiectul 
general al propoziţiei, ci ca şi toţi indivizii aceştia 
să coincidă cu toţi cei care posedă proprietatea res¬ 
pectivă. De exemplu, într-o expunere geometrică nu 
trebuie să intre teza că toate triunghiurile echilate¬ 
rale au suma unghiurilor interioare egală cu două 
unghiuri drepte, deoarece această proprietate o au nu 
numai triunghiurile echilaterale ci, în general, toate 
triunghiurile. Numai teza că orice triunghi are suma 
unghiurilor interioare egală cu două unghiuri drepte 
trebuie să fie o teză a geometriei. Şi numai atunci 
putem afirma că triunghiul ca atare posedă această 
proprietate sau că ea rezultă din esenţa triunghiului. 
După multe secole, prin intermediul lui Ramus, teza 
este preluată de Baoon, care o aplică la propriile 
sale probleme practice într-un dialog intitulat Vale- 
rius Terminus, în care vorbeşte de condiţiile pe care 
trebuie să le satisfacă o prescripţie cît mai liberă 
privind un mod de a proceda. De exemplu, dacă 
sîntem puşi în situaţia de a răspunde la întrebarea : 
cum să facem ca un corp să devină alb, asemenea 
prescripţii ca : „fierbe-l“ (se referă numai la albuşul 
de ou), „bate pînă face spumă 11 (nu se poate referi 
decît la apă), „piseaz-o“ (este adevărat numai pentru 
sticlă) ar fi prea restrictive. Numai o prescripţie 
recomandînd o astfel de formare a suprafeţei unui 
corp ca el să reflecte anumite raze de lumină este 
adecvată în sensul nostru, căci orice corp avînd 
această factură şi numai un corp avînd această factură 
va fi alb. în timpurile cele mai recente, Petrazycki 
a formulat un asemenea postulat în domeniul teoriei 
dreptului. El a creat termenul de „teorie adecvată 11 . 
Ideea lui Aristotel, Ramus, Bacon şi Petrazycki me¬ 
rită să fie aplicată în praxeologie. Căci aceasta din 
urmă vrea să-şi fundamenteze directivele afirmînd 
conexiuni cauzale şi numai pe acestea le formulăm 

prin leze adecvate. Oare nu este adevărat că dacă un 
anumit efect poate fi provocat prin mijlocul A sau 
mijlocul B sau 'mijlocul 'C, atunci ceva este comun 
tuturor acestor mijloace şi efectul este legat în mod 
adecvat numai de această proprietate comună ? Pe 
lingă aceasta, căutarea unor afirmaţii adecvate sa¬ 
tisface postulatul economizării acţiunilor, căci este 
mai economic să se cuprindă într-o propoziţie un 
adevăr referitor la o întreagă clasă căreia proprie¬ 
tatea respectivă îi revine în mod adecvat decît să 
se spună acelaşi lucru în multe propoziţii referitoare 
la fiecare subclasă a clasei respective. Dacă, de exem¬ 
plu, un zoolog spune că toate paricopitatele au inte¬ 
riorul coarnelor gol, pentru a nu repeta acelaşi lucru 
în legătură cu vacile, caprele, oile etc., de ce pra- 
xeologul nu ar putea să recomande moduri de acţiune 
pentru toate cazurile în care eficienţa lor este carac¬ 
teristică, în loc să repete aceeaşi recomandare pentru 
fiecare caz separat ? 

Cu aceasta încheiem explicarea noţiunii şi a utili¬ 
tăţii noţiunii de caracter adecvat al tezelor generale, 
adăugind doar că ideea conţinută în postulatul ca¬ 
racterului adecvat (sau, practic vorbind, în postu¬ 
latul caracterului adecvat al subiectului şi predica¬ 
tului tezei generale) poate fi formulată într-un mod 
mai modern ca postulat al căutării simultane a con¬ 
diţiei necesare şi suficiente. 

Aplicat la problemele fundamentării indicaţiilor 
practice, postulatul caraoterului adecvat dă naştere 
nevoii de a fundamenta unele indicaţii practice pe 
o bază teoretică sub forma unor dependenţe care ţin 
de teoria evenimentelor. Aceste dependenţe sînt co¬ 
mune ştiinţelor naturii şi celor umaniste. Iată câteva 
exemple de asemenea dependenţe. 

1) Orice obiect are, în condiţii date, o tendinţă de 
dezvoltare proprie lui. Astfel, cu trecerea anilor, un 
fragment de stîncă ajuns pe fundul unui pîrîu, antre¬ 
nat de curent, tîrît dintr-un loc în altul, frecat de 
fundul apei şi de alte pietre, se şlefuieşte tot mai 
mult, luînd pînă la urmă forme bine rotunjite. Un 
alt fragment de stîncă, de exemplu un bloc de gresie, 
expus ploii, vînturilor şi gerurilor se fărîmiţează, 

yjungînd pînă la urmă o grămadă de particule pulve¬ 
rizate. Un bob de sămînţă căzut pe un pămînt ro¬ 
ditor încolţeşte şi devine un arbore, care creşte po¬ 
trivit unor legi ale naturii. Un ceasornic întors se 
schimbă ritmic atîta timp cît are o rezervă de tensiune 
în arc : acele se mişcă uniform în anumite intervale 
de timp, la anumite ore ceasul bate, şi pînă la urmă 
toate aceste mişcări încep să se stingă. Un individ 
normal care obţine anumite informaţii le conservă 
în 'memorie un anumit timp. O scrisoare aruncată în- 
tr-o cutie poştală călătoreşte pe o cale normală pînă 
la destinatar (dacă pe teritoriul respectiv funcţio¬ 
nează poşta). 

2) Starea de posibilitate a unei schimbări precede 
schimbarea şi încetează odată ce ea are loc. Atîta 
timp cît un mugure se dezvoltă în floare, el se află 
în starea de posibilitate de a deveni floare, pierzînd 
această stare în momentul în care a devenit floare. 
Pînă ce explodează o grenadă durează posibilitatea 
de explozie, care în momentul exploziei încetează. 

3) Un întreg care funcţionează cu o finalitate şi 
are o componentă conducătoare se descompune odată 
cu distrugerea acesteia. Astfel, un vertebrat piere în 
momentul în care creierul îi este nimicit; un vehicul 
mecanic încetează să funcţioneze în momentul în 
care i se defectează motorul ; un tanc în atac este 
paralizat dacă moare omul care îl conduce. Am putea 
înmulţi exemplele de dependenţe pe care le-am 
numit dependenţe din domeniul teoriei evenimentelor. 
Ele fac parte din experienţa noastră comună şi, în 
multe cazuri, sînt baza teoretică a unor direotive 
practice obişnuite, respectate de toate disciplinele 
practice, pe lîngă indicaţiile particulare ale fiecărei 
discipline. 

Aspirînd să elaboreze indicaţii cu o sferă de apli¬ 
care cît .mai generală, conform cu postulatul carac¬ 
terului adecvat al tezelor generale, praxeologia se 
îndreaptă în mod inevitabil spre formularea unor 
afirmaţii care au ca baze teoretice dependenţele din 
teoria evenimentelor. Aceasta este una din caracte¬ 
risticile principale prin care ea se deosebeşte de ori- 

care disciplină practică şi de teoria organizării muncii 
în aspectele ei actuale. 

Exemplele de indicaţii astfel fundamentate pot fi 
cu uşurinţă puse în legătură cu exemplele de depen¬ 
denţe din teoria evenimentelor, examinate mai 
înainte. 

Aşadar : Ad. 1. Este suficient ca, în condiţii date, 
să se ajungă la o fază mai timpurie de dezvoltare 
a unui obieot pentru a provoca faza lui de dezvol¬ 
tare mai tîrzie, fază caracteristică pentru tendinţa lui 
de dezvoltare în aceste condiţii. Intr-un caz parti¬ 
cular foarte obişnuit, tendinţa de dezvoltare are ca¬ 
racterul perseverării în neschimbare din punctul de 
vedere respectiv. Astfel obţinem indicaţia creării fap¬ 
tului împlinit ; dacă dorim ca un obiect să aibă o 
anumită proprietate, trebuie să facem ca el s-o aibă 
oît mai devreme. Dacă conferirea acelei proprietăţi 
obiectului respectiv ar cere mai tîrziu o cheltuială 
de efort mai mare, fă acest lucru atîta timp cît îl 
poţi face cu uşurinţă. Procedînd în felul acesta, va 
trebui — în cel mai rău caz — să aperi starea res¬ 
pectivă în loc ca abia s-o dobîndeşti, ceea ce în ge¬ 
neral este considerabil mai dificil. Aplicaţie : pune 
la gheţărie gheaţa care iarna se face de la sine în 
iaz şi nu o fabrica vara. Trimite fără să ţi se ceară 
un obiect casnic la locuinţa eventualului cumpărător. 
Iar dacă se pune problema cumpărării obiectului, 
obiectul trimis de tine se va afla la faţa locului şi 
concurentul va trebui să depună eforturi pentru a te 
înlătura de pe poziţia ocupată, ceea ce este mai dificil 
decît să menţii obiectul pe acea poziţie. 

Ad. 2. Dacă ai posibilitatea să faci ca un lucru să 
fie în cutare fel, amină cît mai mult realizarea acestei 
posibilităţi. Aceasta este o regulă folositoare în viaţă. 
Să presupunem că mai avem un singur cartuş. Atîta 
timp cît avem posibilitatea de a-1 folosi, putem să 
ameninţăm cu puşca în mai multe direcţii şi, în 
felul acesta, să facem comportamentul agresorilor 
să depindă de noi. In luptă este util să păstrezi po¬ 
sibilitatea de a trage nu pur şi simplu pentru că doar 
posedarea armei ca atare ne fereşte îmtr-o anumită 
măsură de atac, dar şi pentru că ea ne apără simul- 

tan în faţa unor atacuri care ar putea să vină din 
mai multe părţi. Intr-un caz particular, un foc tras 
poate într-adevăr să zădărnicească un atac într-un 
mod mai categoric decît ameninţarea cu arma, dar, 
în acelaşi timp, face imposibilă în viitor nu numai 
multilateralitatea apărării, dar şi apărarea ca atare. 

Ad. 3. Dacă doreşti ca un întreg avînd o compo¬ 
nentă conducătoare să funcţioneze cu finalitate şi în 
viitor, apără de nimicire în primul rînd această com¬ 
ponentă conducătoare ; dacă însă vrei să faci ca un 
întreg cu funcţionare finalizată să se descompună, 
fă în aşa fel încît componenta conducătoare să fie 
distrusă : apără creierul, motorul, conducătorul; lo¬ 
veşte creierul, motorul, conducătorul... Atacă premi¬ 
sele argumentării pe care şi-a construit-o adversarul 
într-o dispută. 

Pînă aici am rămas în cercul unor indicaţii practice 
simple. Dar chiar în acest domeniu restrîns se ob¬ 
servă indicaţiile care îl preocupă pe praxeolog într-o, 
măsură mai mare decît altele, mai ales acelea care 
pun accentul pe alegerea şi organizarea acţiunilor. El 
trebuie să precizeze distincţiile dintre indicaţii cu 
atît mai mult cu cît acestea sînt mai generale şi mai 
ales dintre acelea care au drept bază teoretică de¬ 
pendenţele din teoria evenimentelor. Dar universul 
indicaţiilor practice nu se compune numai din indicaţii 
simple. Dimpotrivă, din indicaţiile simple se for¬ 
mează indicaţii compuse, dintre care praxeologul 
trebuie să desprindă în special indicaţiile compa¬ 
rative. Aici vine rîndul calificativelor date modu¬ 
rilor de acţiune nu numai din punctul de vedere al 
eficienţei, ci şi din punctul de vedere al altor valori, 
legate de ea. Aceasta deoarece modurile de acţiune 
se pot deosebi, de exemplu, şi din punctul de vedere 
al eficienţei producţiei, al economiei în ceea ce pri¬ 
veşte cheltuirea resurselor, al simplităţii mişcărilor, 
al gradului de îndemînare la manipulări etc. Este 
importantă compararea posibilităţilor diferite din 
acest punct de vedere, astfel încît în urma compara¬ 
ţiei făcute să ise poată recomanda un anumit mod de 
acţiune. Socotim că tocmai asemenea indicaţii com¬ 
parative sînt cele mai interesante pentru praxeologie. 

Iată, de exemplu, recomandarea de cumulare a ma¬ 
terialelor : în loc să conferim aceeaşi proprietate unor 
obiecte luate separat, să le-o imprimăm tuturora odată, 
printr-un singur act. Astfel, de exemplu, în loc de 
a copia un text pe multe coli pe fiecare separat, ei 
este copiat simultan, dintr-o dată, pe un număr mare 
de copii, cu ajutorul hîrtiei copiative. In loc să 
repetăm acelaşi lucru mai multor persoane pe rînd, 
le adunăm şi le comunicăm informaţia respectivă. Sau 
recomandarea privind succesiunea optimă a acţiunilor : 
Dacă A uşurează executarea lui B şi B nu facili¬ 
tează executarea lui A, execută mai întîi acţiunea 
A, apoi acţiunea B, şi nu invers. 

Faptul că înitr-o indicaţie practică distingem baza 
teoretică, baza tehnică şi alegerea, şi sistemul acţiu¬ 
nilor corespunde cu trei direcţii de fundamentare a 
indicaţiilor noi. Fie surprindem o dependenţă între 
evenimente pe care n-am folosit-o încă, creîndu-se 
o indicaţie bazată în mod direct pe această dependenţă, 
fundamenitînd astfel aplicarea ei, fie se construieşte 
o unealtă avînd o structură nouă (adeseori tot prin 
aplicarea la această construcţie a unei dependenţe 
între evenimente încă neutilizată), şi se creează o 
indicaţie fundamentată pe această nouă bază tehnică, 
văzînd în această noutate temeiurile pentru aplicarea 
noii indicaţii, fie, în sfîrşit, noutatea de principiu a 
introducerii indicaţiei constă într-o alegere sau com¬ 
punere a acţiunilor oare alcătuiesc acţiunea recoman¬ 
dată, alegere şi compunere altele decît pînă acum, ceea 
ce, aşa cum am arătat de cîteva ori mai sus, preocupă 
pe praxeologi în cea mai mare măsură. Un exemplu 
de ameliorare din prima categorie: într-un medi¬ 
cament, în locul unei componente, să zicem A, se 
introduce o altă componentă, de exemplu B, obţi- 
nîndu-se un medicament mai eficient. Nu s-a produs 
nici o schimbare nici în structura unei unelte, nici 
în ceea ce priveşte manipularea şi, totuşi, indicaţia 
sub forma reţetei care recomandă folosirea lui B pentru 
producerea medicamentului este mai bună decît 
indicaţia sub forma reţetei care recomandă folosirea 
în acest scop a lui A, motivarea progresului constînd 
în folosirea unei alte dependenţe chimice decît cea 

folosită anterior. Un exemplu privind al doilea mod 
de perfecţionare : o ţeavă eu o secţiune mai mică se 
înlocuieşte cu alta având secţiunea mai mare. Reci¬ 
pientul se goleşte şi se umple mai repede cu aceeaşi 
manipulare de deschidere şi de închidere a robine¬ 
telor, fără modificări în folosirea aceloraşi depen¬ 
denţe mecanice. în sfîrşit, al treilea caz este ilustrat 
de regulile cîntatului la instrumentele muzicale, care 
arată cum să se execute mişcările şi în ce ordine 
pentru a obţine în modul cel mai eficient o anumită 
serie de sunete cu ajutorul unui instrument care func¬ 
ţionează potrivit unor dependenţe şi evenimente sta¬ 
tornicite. S-ar mai putea invoca indicaţiile care re¬ 
comandă succesiunea şi ritmul de executare a acti¬ 
vităţilor de către membrii colectivului astfel ca 
ansamblul să funcţioneze fără întreruperi şi astfel ca 
activităţile optime mai timpurii să le pregătească 
pe cele de mai tîrziu. Vom mai adăuga că sînt rare 
cazurile în care, atunci cînd un vechi mod de a pro¬ 
ceda este înlocuit cu unul nou, ameliorarea se produce 
numai în una din trei părţi — în baza teoretică, în 
cea tehnică sau în organizarea acţiunilor. De obicei, 
schimbările în aceste părţi au loc împreună : o altă 
organizare a mişcărilor se formează odată cu schim¬ 
barea aparaturii şi cu folosirea unor noi dependenţe 
între evenimente, altele decît cele vechi. în felul 
acesta se prezintă, de exemplu, înlocuirea transpor¬ 
tului feroviar cu cel aerian. 

In acest punct al investigaţiei noastre, se cuvine 
să luăm atitudine faţă de reflecţiile critice care pun 
la îndoială autonomia şi nevoia de a desprinde pra- 
xeologia ca pe o disciplină de-sine-stătătoare, ceea 
ce, dealtfel, se referă la toate actele practice, care 
nu sînt altceva decît nişte ansambluri de indicaţii 
practice. Uneori se spune că tezele, adică indicaţiile 
practice, nu sînt decît nişte prelucrări triviale, banale 
ale unor iteze din alte discipline. Astfel, atunci cînd 
se motivează perfecţionarea unui mod de acţiune 
pentru atingerea unui scop printr-o referire la o 
nouă bază teoretică, procedeul constă în a arăta că, 
în împrejurările date, evenimentul C are loc într-o 
nouă dependenţă, adică după B 2 , şi nu după B 1; fie 

cu o mai mare probabilitate, fie mai repede, fie cu un 
consum mai redus de anumite obiecte etc. Pentru a 
transforma această afirmaţie într-o indicaţie com¬ 
parativă, este suficient să se opereze o transformare 
neînsemnată formulîndu-se recomandarea : în împre¬ 
jurările date este suficient să se realizeze B 2 pentru 
ca C să se producă cu o mai mare probabilitate (sau 
mai repede, sau cu un consum mai redus de anumite 
obiecte) decît dacă în acest scop s-ar realiza Bj. In 
general, ori de cîte ori se poate afirma relaţia : B de¬ 
termină C, este motivată indicaţia : dacă vrei să-l ai 
pe C, fă-1 pe B ; dacă numai C poate fi scopul acţiunii, 
B este evenimentul care poate fi rezultatul unui 
impuls intenţionat. Mutatis mutandis, acelaşi lucru se 
poate spune în ceea ce priveşte motivarea unor pre¬ 
scripţii privind perfecţionările bazate pe modificări 
în baza tehnică. 

Răspunzînd, trebuie să admitem că această cri¬ 
tică conţine o doză de adevăr. Realmente, directivele 
practice comune praxeologiei şi unor arte practice 
s-ar reduce fără vreun rest important la unele disci¬ 
pline teoretice dacă toate perfecţionările recoman¬ 
date de aceste indicaţii şi-ar avea izvorul aici. Astfel, 
de exemplu, indicaţiile practice ale ingineriei s-ar 
reduce fără vreun rest însemnat la tezele ştiinţelor 
fizice, indicaţiile medicinei la cele ale fiziologiei etc. 
In particular, indicaţiile practice cele mai generale 
s-ar reduce fără un rest însemnat la tezele teoriei 
evenimentelor. Numai din partea acestei teorii (abia 
ajunsă la stadiul de maturitate) ar trebui să aşteptăm 
completarea unor indicaţii practice bazate pe relaţii 
mai strînse, indicaţii de maximă generalitate în 
sensul tinderii spre teze adecvate. Totuşi rămîne să 
ne gîndim la perfecţionări şi să le fundamentăm refe- 
rindu-ne la altceva decît pînă acum, şi anume la o 
altă alegere şi o altă ordonare a acţiunilor decît pînă 
acum. 

Dar aici intervin praxeologii şi sociologii, susţl- 
nînd că dacă o anumită alegere şi ordonare a acţiu¬ 
nilor este mai eficientă decît altă alegere şi ordonare, 
adeseori diferenţa de eficienţă se explică într-adevăr 
nu prin gradul de cunoaştere a materialului, ci prin 

aplicarea regularităţilor care acţionează în dome¬ 
niul subiecţilor acţiunii, prin aplicarea fie a unor 
noi relaţii psihologice, fie a unor noi relaţii socio¬ 
logice. In acest caz, indicaţiile praxeologice s-ar 
reduce, fără un rest semnificativ, la teze ale psiho¬ 
logiei sau ale sociologiei. Să examinăm, de pildă, 
următoarea indicaţie : dacă dorim să obţinem o mai 
mare eficienţă manipulativă de un anumit fel (de 
exemplu, la dactilografie, la împletitul cu andrelele, 
la oîntatul dintr-un instrument oarecare), repetăm 
mişcările respective, mărind treptat dificultatea şi 
făcînd pauze de o anumită durată. Oare aceasta nu 
este o banală reformulare a afirmaţiei potrivit căreia 
eficienţa unei manipulări creşte dacă este repetată 
cu un grad de dificultate tot mai mare, făcîndu-se 
pauze între reluări ? Aceasta nu mai este o indicaţie, 
ci o constatare psihologică. Situaţia este analogă în 
cazul următoarei indicaţii : pentru a spori produc¬ 
tivitatea unui colectiv trezeşte în el spiritul de com¬ 
petiţie. Aceasta nu este decît o travestire a afirma¬ 
ţiei sociologice potrivit căreia, în general, oamenii 
au mai mare grijă de rezultatele muncii lor atunci 
cînd aspiră să treacă în mod justificat drept nişte oa¬ 
meni care acţionează mai eficient decît alţii. Cît ne 
priveşte pe noi, dăm şi în acest punct dreptate cri¬ 
ticilor, dar cu o condiţie. Sîntem, desigur, de acord 
cu faptul că în cazurile examinate aici, şi în altele 
asemănătoare, indicaţiile praotice se reduc, fără vreun 
rest semnificativ, la teze psihologice sau sociologice 
dar numai dacă nu considerăm psihologia drept o 
ştiinţă care se ocupă exclusiv de conţinutul unor 
trăiri lăuntrice, care nu se ocupă nici de mişcările 
persoanelor, nici de aprecieri ale eficienţei cu care 
acestea exercită o presiune asupra ambianţei, şi dacă 
sociologia nu este considerată ca o ştiinţă care se 
ocupă exclusiv de instituţii şi nici ca o ştiinţă care 
se ocupă în mod exclusiv de fenomene de masă. Dacă 
însă înţelegem psihologia ca îmbrăţişînd cercetarea 
tezelor şi mişcărilor orientate, dinamice şi motivate, 
această cercetare privind mişcările din punctul de 
vedere al condiţiilor de mărire a eficienţei, şi dacă 
înţelegem sociologia ca îmbrăţişînd cercetarea tu- 

turor relaţiilor dintre membrii colectivelor de su¬ 
biecţi ai acţiunii, ţinînd seama de relaţiile dintre 
persoane şi dintre acestea şi mediul exterior lor, 
atunci, într-adevăr, indicaţiile care recomandă cutare 
alegere şi ordonare a activităţilor componente ale 
unei acţiuni n-ar fi decît nişte reformulări ale unor 
relaţii psihologice şi sociologice. Aşadar, dacă actele 
practice, fiind sisteme de indicaţii practice (printre 
ele şi praxeologia), au dreptul la o existenţă de-sine- 
stătătoare, aceasta nu se întîmplă din cauza formei 
normative a indicaţiilor lor componente, forma nefiind 
o trăsătură prea importantă a lor. Este însă esenţial 
faptul că actele practice nu se pot mulţumi să împru¬ 
mute de la disciplinele strict teoretice afirmaţii pri¬ 
vind interdependenţa dintre evenimente, ci trebuie 
ele însele să descopere aceste interdependenţe, pe 
care urmează să se sprijine indicaţiile lor practice. 

Aşa cum am mai menţionat, aceste acte caută ase¬ 
menea C care să fie nişte posibile scopuri ale acţiunii 
şi asemenea B care ar putea fi nişte efecte nemij¬ 
locite ale unor impulsuri intenţionate. Este valabilă 
şi teza potrivit căreia B împreună cu unele eveni¬ 
mente simultane trebuie să constituie o condiţie su¬ 
ficientă (sau alteori o condiţie necesară) a unui C 
ulterior în legătură cu o oarecare lege cauzală a suc¬ 
cesiunii evenimentelor. Artele practice au şi metode 
proprii de fundamentare a interdependenţelor, pe 
care le descoperă, şi, indirect, a indicaţiilor bazate 
pe acestea. 

Astfel, una din metodele principale folosite de 
praxeologie pentru a fundamenta indicaţiile practice 
este cercetarea practicii reale. Căci, dacă funda¬ 
mentăm o indicaţie comparativă, atunci, în mod 
normal, opunem inovaţia propusă practicii actuale. 
Dar observăm practica reală şi în cazul în care ne 
străduim să caracterizăm din punctul de vedere al 
eficienţei un anumit mod de a proceda pentru a-1 
recomanda isau respinge, independent de o compa¬ 
raţie cu alte posibilităţi. Un caz particular al unei 
asemenea caracteristici este verificarea modului în 
care se făcea acelaşi lucru în trecutul istoric, fie că 
activitatea respectivă era încununată de succes, fie 

că ducea la eşec. Astfel se observă, de exemplu, că 
în societăţile inovatoare se produce adeseori, în 
mod paradoxal, o întârziere în ceea ce priveşte apli¬ 
carea perfecţionărilor celor mai recente în com¬ 
paraţie cu ceea ce s-a aplicat în societăţile imitatoare. 
Inovatorii aplică unele perfecţionări înaintea imita¬ 
torilor. Aceste dispozitive pioniere aplicate mai de¬ 
vreme ocupă o poziţie relativ trainică, continuând 
să funcţioneze şi mai tîrziu, după ce au început să se 
inventeze unele ameliorări. Imitatorii aplică dispo¬ 
zitivele în forma ameliorată, în timp ce inovatorii, 
folosind dispozitivele neperfecţionate, dar care func¬ 
ţionează încă într-un mod pozitiv, nu se pripesc să 
le aplice pe primele, în parte lăsîndu-se duşi de 
inerţia lucrurilor care au intrat în uz, în parte datorită 
faptului că diferenţa dintre dispozitivele ameliorate 
şi cele existente nu este încă prea mare ca să constituie 
un motiv de aplicare a unor modificări care întot¬ 
deauna sînt costisitoare. 

Un alt exemplu de asemenea generalizare istorică 
este constatarea că situaţiile coercitive joacă un mare 
rol motivaţional şi că ele potenţează foarte mult 
activitatea inventivă, îndeosebi situaţiile de tipul 
aut-aut, adică acelea din care nu există decît o sin¬ 
gură ieşire relativ avantajoasă, printre acestea în 
special situaţiile critice, adică acelea din care nu 
se poate ieşi decît printr-un efort suprem. Nu este 
locul să ne antrenăm într-o analiză amănunţită a 
diferitelor variante de situaţii coercitive. Ne vom 
mulţumi cu o explicaţie generală. Un subiect al ac¬ 
ţiunii se află într-o situaţie coercitivă din punctul de 
vedere al unei trebuinţe atunci cînd aceasta nu poate 
fi satisfăcută decît dacă se depune efortul necesar. 
Mai adăugăm că puterea motivaţională a situaţiilor 
coercitive creşte evident în funcţie de importanţa 
trebuinţei respective, culminând în cazurile în care 
este primejduită viaţa sau sănătatea. 

Un izvor deosebit de bogat de generalizări istorice 
cu caracter praxeologic este domeniul schimbărilor 
care se produc datorită amplificării, adică sub forma 
creşterii numărului membrilor unor colective care 
cooperează sau sub forma creşterii resurselor de 

materiale sau a acumulării de produse etc. Aici se 
constată în mod obişnuit un proces de mijlocire a ac¬ 
ţiunilor, adică creşterea şi complicarea verigilor inter¬ 
mediare dintre impulsurile intenţionale ale subiec¬ 
ţilor acţiunii şi rezultatele intenţionate finale ale 
acţiunilor lor, precum şi un proces de diferenţiere a 
funcţiilor exercitate de membrii colectivelor care se 
amplifică. Este suficient să comparăm tehnica natu¬ 
rală de deplasare prin mers sau înot cu tehnica de 
transport modernă instrumentalizată sau funcţia de 
comunicare prin vorbire directă şi funcţia de comu¬ 
nicare cu un număr imens de destinatari cu ajutorul 
emiterii de semnale instrumentalizate la mare dis¬ 
tanţă. 

Uneori din compararea unor cazuri de practică 
reuşită se desprinde o generalizare exactă privind 
ceea ce se poate, ajunge sau trebuie să se facă în 
împrejurările date spre a obţine o ameliorare a unui 
act. De exemplu, constatarea că un colectiv începe 
să lucreze mai bine dacă cei ce participă la el sînt 
informaţi asupra scopului suprem al muncii colec¬ 
tive respective şi dacă li se cere părerea în legătură 
cu acest scop. Adeseori se poate observa o durată 
redusă a măririi sau micşorarea eficienţei după o 
schimbare, fără a se cunoaşte împrejurările în care 
acest lucru are loc. Dar şi asemenea generalizări sînt 
utile pentru o fundamentare măcar parţială a unor 
indicaţii de probă, pozitive sau negative. 

In practica cercetărilor şi a consemnării cercetă¬ 
rilor nu se poate să nu punem asemenea generalizări 
istorice în legătură cu tipologia formelor de acţiune 
practicate în realitate, tipologie care nu conţine o 
calificare a acestora din punctul de vedere al efi¬ 
cienţei, dar care cuprinde sugestii generale privind 
posibilitatea de a se utiliza observaţiile tipologice 
pentru asemenea calificări şi indicaţii. Este vorba aici 
de diferitele forme pe care le poate îmbrăca o activi¬ 
tate, fapt care implică neapărat observaţii analitice 
referitoare la structura acţiunii elementare. Atunci 
cînd facem observaţii de genul celor menţionate mai 
înainte, ne aflăm pe tărîmul teoriei generale a actului. 
Această teorie cuprinde cercetarea esenţei subiectului 

acţiunii, a actului de autor, a materialului, apara¬ 
turii, mijlocului, metodei, scopului, produsului, a 
efectului urmărit, a efectului neurmărit şi a altor 
raporturi care ileagă aceste lucruri şi evenimente între 
ele. Este locul să menţionăm actul simplu, colecţia 
de acte, actul compus, cooperarea pozitivă şi coope¬ 
rarea negativă sau lupta, relaţiile de ajutor, de stîn- 
jenire, de facilitare, de suprimare, de pregătire, do 
plănuire, de executare, de control, de conducere, de 
organizare şi altele. Cercetările în acest dome¬ 
niu au în parte un caracter empiric, în 
parte unul mental, speculativ, de creare a noţiu¬ 
nilor. Atunci cînd observăm, de exemplu, că în sfera 
aparaturii sînt în uz obiecte care transmit (uneori cu 
o schimbare a tensiunii) presiunea autorului asupra 
materialului, iar pe lîngă ele se află obiecte care 
transmit (uneori cu o schimbare) un stimul asupra 
unui organ receptor al subiectului acţiunii, apoi, 
printre altele, şi obiecte care limitează libertatea de 
mişcare a lucrurilor care iau parte la procesul agent 
(asemenea obiecte sînt, de exemplu, feluritele vase, 
încăperi, îngrădituri etc.), în toate aceste cazuri deci 
se practică empiria. De asemenea este interesant să 
se verifice şi să se explice ipoteza rezultînd din empi- 
rie cum că animalele nu sînt capabile decît să creeze 
aparatură de ultimul gen, în timp ce numai omul 
este capabil să creeze şi aparatura primelor două 
genuri. Observînd diferite cazuri de activitate, consta¬ 
tăm în mod empiric diferenţele dintre modul de a 
proceda analitic sau elaborarea detaliilor într-un întreg 
iniţial, de exemplu atunci cînd cineva obţine o anumită 
formă sculptînd-o într-un bloc de material brut, şi 
modul de a proceda sintetic, sau formarea întregului 
cînd iniţial sînt date componentele, cum ar fi alcătuirea 
unui mozaic din pietricele. Urmărind diferite lucrări 
colective, constatăm în mod empiric existenţa unor 
colective în care gradul de interdependenţă între 
participanţi este diferit, cu grade diferite de diferen¬ 
ţiere a funcţiilor etc. 

Spre deosebire de aceasta, analiza unui act izolat 
împinge, obligă la o muncă lexicală, de creare a unor 

noţiuni. Trebuie fixate sensurile unor termeni de 
genul celor specificaţi mai sus, cum sînt subiectul 
acţiunii, actul, autorul, materialul, metoda, scopul, 
produsul ş.a. Evident că ar fi ideal dacă teoria actului 
şi în general întreaga praxeologie ar putea să devină 
un sistem deductiv. Acesta ar consta în definirea 
modului de utilizare a termenilor acestor discipline 
prin axiomatizarea teoriei, adoptarea unor termeni 
specifici nedefiniţi, precizaţi doar prin accepţia lor 
din axiome şi definirea celorlalţi prin raportarea lor 
la termenii specifici nedefiniţi. Dar cercetările din 
domeniul în discuţie aici sînt încă departe de acest 
nivel de dezvoltare. Cred însă că a sosit timpul ca 
pentru a se evita neînţelegerile să se definească provi¬ 
zoriu sensurile unor cuvinte pornind de la sensurile 
lor intuite în limbajul curent. Iată un exemplu de 
asemenea definiţie : „A din punctul de vedere al 
impulsului său intenţionat B din momentul t este 
autorul evenimentului ulterior C conform unei anu¬ 
mite legi de succesiune a evenimentelor". Precizarea 
de mai sus are caracterul unei definiţii normative, 
adică al uneia care conţine în principiu sensul obiş¬ 
nuit al cuvîntului „autor", dar care conferă acestui 
sens mai multă pregnanţă, în felul acesta determinînd 
mai clar sfera de utilizare a termenului. Precizarea 
de mai sus conţine, printre altele, expresiile „impuls 
intenţionat", „moment", „lege". Şi acestea ar trebui 
explicate : de exemplu, prin impuls intenţionat se 
înţelege fie o apăsare exercitată asupra a ceva pentru 
a se întîmpla ceva sau pentru a produce o încordare 
a gîndirii în vederea unui scop oarecare ; prin mo¬ 
ment se înţelege un interval de timp, de exemplu 
intervalul cît durează impulsul etc. Asemenea defini¬ 
ţii intră deci în totalitatea propoziţiilor praxeologice 
şi, ceea ce este limpede, în acest ansamblu de pro¬ 
poziţii intră şi cele care pot fi deduse prin raţionament 
din acestea şi din cunoştinţele statornice înainte. De 
exemplu, din definiţia de mai sus a noţiunii de autor 
în comparaţie cu cunoaşterea nepusă la îndoială de 
nimeni rezultă că cineva poate fi autorul unui eve¬ 
niment din punctul de vedere al presiunii pe care a 

exercitat-o asupra mediului înconjurător într-un anu¬ 
mit moment, altcineva poate fi autorul aceluiaşi eve¬ 
niment din punctul de vedere al presiunii pe care a 
exercitat-o asupra mediului într-un alt moment şi, 
mai departe, că din punctul de vedere al oricărui 
impuls voit cineva este autorul nu numai a ceea ce 
a intenţionat (şi uneori tocmai nu a ceea ce a inten¬ 
ţionat), ci al multor evenimente neintenţionate etc. 

Prezentarea modurilor de fundamentare a propozi¬ 
ţiilor praxeologice ar conţine o lacună serioasă dacă 
nu am aminti o procedură foarte frecventă în domeniul 
lucrărilor. Se poate afirma fără nici o reţinere că un 
număr mare de indicaţii practice şi de alte genuri de 
propoziţii praxeologice sînt teze în principiu cunos¬ 
cute, făcînd parte pentru oamenii chibzuiţi şi activi 
din înţelepciunea vieţii. Ele se sintetizează în proverbe, 
maxime, expresii de largă circulaţie etc. Aceste cunoş¬ 
tinţe curente, intuitive, uneori primitiv-empirice, ex¬ 
primate în forme îndepărtate de perfecţiunea teoretică, 
necesită o verificare şi o prelucrare noţională şi ver¬ 
bală. Praxeologii trebuie să înceapă travaliul de extra¬ 
gere a conţinutului ştiinţific din asemenea materiale 
semibrute. 

Iată nişte exemple de enunţuri bine cunoscute de 
genul celor menţionate : festina lente; principiis 
obsta, sero medicina paratur ; ha dej hemas mathon- 
tas pojejn, tauta pojuntes monthanomen şi altele. 
Homo faber a acumulat o experienţă de milioane de 
ani şi o gîndire verbalizată referitoare la această 
experienţă, a cărei origine se confundă cu începutu¬ 
rile limbajului articulat. Pe această bază s-au ţesut cele 
mai variate gînduri referitoare la eficienţa acţiunilor. 
De aceea, în operele romancierilor, dramaturgilor, 
eseiştilor, moraliştilor, pedagogilor, publiciştilor, eco¬ 
nomiştilor, teoreticienilor organizării muncii, ale au¬ 
torilor de compendii privind diverse arte practice, ale 
istoricilor şi celor ce se ocupă de teoria statului, drep¬ 
tului şi culturii etc. abundă observaţii cu diferite 
grade de exactitate, generalitate şi motivare. In aceste 
lucrări se pot întîlni încercări îndrăzneţe de generali- 

zări din teoria evenimentelor, de exemplu teza potrivit 
căreia dacă un sistem aflat în stare de echilibru di¬ 
namic este scos din această stare de o forţă exterioară, 
sistemul generează forţe care acţionează în sensul 
revenirii la starea de echilibru (ceea ce determină 
persoanele care se ocupă de echilibrul sistemului res¬ 
pectiv să se abţină de la activitate exterioară de vreme 
ce sistemul însuşi manifestă în mod automat o ten¬ 
dinţă de revenire la echilibru). Alteori întîlnim reco¬ 
mandări largi, de exemplu sub forma sloganului după 
care o specializare maximă este indicată oriunde e 
posibilă. De aceea, praxeologia este confruntată cu 
sarcina de a prelua şi analiza în mod critic toate 
aceste afirmaţii „necoapte" cu scopul de a le aduce la 
o formă matură din punctul de vedere al formulării 
şi motivării. 

In fine, nu ne închipuim un tratat consacrat eficien¬ 
ţei acţiunilor în care să nu-şi găsească un loc de cinste 
multe enunţuri metapraxeologice, adică enunţuri care 
discută tezele praxeologiei. In faza actuală de cerce¬ 
tare nu se mai poate practica praxeologia fără a 
cultiva, în acelaşi timp, filozofia praxeologiei, fără 
a ne opri asupra specificului obiectivului şi tezelor 
sale, asupra caracterului specific al conceptelor şi 
ideilor sale. Investigaţia noastră de pînă aici a consti¬ 
tuit tocmai o asemenea încercare de a filozofa pe 
marginea teoriei acţiunii eficiente. 


RAPORTUL 

DINTRE TEORIA GENERALA A ORGANIZĂRII 
ŞI PRAXEOLOGIE 1 

1) Va fi bine dacă în introducere vom face o dis¬ 
tincţie între ideile care răspund la problemele referi¬ 
toare la eficienţa acţiunilor şi ne vom ocupa de 
ierarhizarea lor din punctul de vedere al generali- 

1 Problemy Organizacji, 1969, nr. 15. 

tăţii. Pentru a simplifica raţionamentele, ne vom 
concentra atenţia asupra unor propoziţii formate din 
subiect şi predicat de tipul „fiecare A este B“. Ne 
va preocupa diferenţierea gradului de generalitate 
al predicatului, acest grad puţind fi mai mic sau 
mai mare, în funcţie de sfera subiectului la care poate 
fi raportat predicatul salva veritate : predicatul Bn 
este mai general decît predicatul Bm întotdeauna şi 
numai dacă prin Bn se spune un adevăr referitor la 
un subiect a cărui sferă noţională o depăşeşte pe cea 
a subiectului despre care se poate spune adevărat Bm, 
şi nu invers. Fie Bm să însemne „o copie fără erori 11 
şi Bn „o copie conţinînd cel mult cinci erori". Spunem 
că cel de-al doilea predicat este mai general decît 
primul deoarece orice copie fără erori conţine cel 
mult cinci erori (de vreme ce nu conţine nici o 
eroare), dar nu toate copiile conţinînd cel mult cinci 
erori sînt lipsite de erori. 

Să trecem la o distincţie mai particulară, opunînd 
predicatelor valabile numai la o profesiune pe cele 
care se pot aplica la toate profesiunile. De exemplu, 
predicatul „mijloc care imunizează împotriva variolei" 
este adevărat numai în raport cu anumite vaccinuri, 
deci în raport cu activităţi aparţinînd în mod propriu 
artei medicale, în timp ce, de exemplu, predicatul 
„mişcare care sporeşte îndemînarea" poate fi ra¬ 
portat în mod perfect la orice exerciţiu, iar exerciţiile 
fac parte din activităţile practice în toate profe¬ 
siunile. 

Mergînd mai departe pe linia particularizărilor în 
domeniul problemelor comune tuturor profesiunilor, 
putem opune ceea ce se poate spune salva veritate 
numai cu referire la activităţi practicate de mai multe 
persoane celor ce au o sferă de aplicare mai largă, 
căci se poate spune adevărat atît despre asemenea 
activităţi cît şi despre cel puţin unele activităţi 
prestate de o singură persoană. Predicatele de primul 
gen, de exemplu predicatul „schimbare care înles¬ 
neşte întrajutorarea", nu sînt valabile decît în raport 
cu toate perfecţionările activităţilor efectuate de mai 
multe persoane, în timp ce predicatul „procedeu care 
înlesneşte execuţia" poate fi aplicat în mod adecvat 

la orice act de pregătire corespunzătoare. Aseme¬ 
nea acte pot avea loc nu numai în cadrul unor acţiuni 
colective, ci şi în lucruri pur individuale. 

Iată un tablou sinoptic care pune în evidenţă de¬ 
pendenţele pe care le-am enunţat. Propoziţiile care 
răspund la întrebări privind eficienţa le vom numi 
calificative de eficienţă, iar în tablou, pe scurt, 
calificative. 


CALIFICATIVE DE EFICIENŢA 

1 

CALIFICATIVE COMUNE TUTUROR PROFESIUNILOR 
(praxeologie) 


a 

CALIFICATIVE COMUNE TUTUROR TIPURILOR 
DE ACŢIUNE 

b 


CALIFICATIVE SPECIFICE DIFERITELOR TIPURI 
DE ACŢIUNE 


acţiunilor 

cooperării pozitive 

cooperării negative 

individuale 

(teoria generală a 

(teoria luptei) 


organizării) 



2 



CALIFICATIVE SPECIFICE PROFESIUNILOR 
(fiecare puţind fi subdivizat în mod analog cu a şi b de la 
punctul 1) 


inginerilor 


medicilor 


agricultorilor 


etc. 


2) Pînă aici nu am menţionat nici praxeologia, nici 
teoria generală a organizării. A sosit momentul să 
stabilim raporturile dintre aceste ştiinţe şi distincţiile 
făcute mai sus în cadrul noţiunilor generale. 

Prin praxeologie înţeleg totalitatea calificativelor 
date eficienţei, care sînt valabile în toate profesiunile, 
în egală măsură în meşteşuguri ca şi în cultivarea 
plantelor, în medicină, în industrie, în apărare, în 
administraţia publică, în învăţămînt, în teatru, în 
muzică etc. Ca urmare, ea cuprinde în întregime prima 
parte a tabelului referitor la calificativele de efi¬ 
cienţă. 

Dar oare teoria generală a organizării ce loc ocupă 
în acelaşi tabel ? Căci şi ea, potrivit ipotezelor 
noastre, este o ştiinţă generală, şi nu una particulară. 
Din ea nu fac parte domeniile specifice diferitelor 
discipline profesionale, deoarece tezele cuprinse acolo 
nu afirmă decît ceea ce se referă în mod specific 
la acţiunile din cadrul unor discipline distincte. Un 
titlu ceva mai larg al disciplinei aici în discuţie ar 
putea fi formulat astfel : „Scara generală a acţiu¬ 
nilor colectivelor umane 11 . Dacă lucrurile stau astfel, 
locul ei este definit şi ea se plasează în mijlocul frag-, 
mentului de jos al primei părţi din tabelul nostru, 
fiind identică cu totalitatea calificativelor de efi¬ 
cienţă valabile pentru toate profesiunile, calificative 
care se referă în mod specific la acţiunile integrate 
prin cooperarea pozitivă. 

Dar, în afară de cele de mai sus, ce ne mai spune 
cuvîntul „organizare 11 utilizat în denumirea discipli¬ 
nei noastre ? In sens material, el poate fi înţeles ca 
colectiv, iar în sens de atribut — ca structură. 
Atunci cînd numim o artă „teorie a organizării 11 , su¬ 
gerăm că, practicînd-o, ne preocupă modificările de 
structură ale colectivelor. După opinia mea, la ase¬ 
menea modificări se reduc perfecţionările acţiunilor 
săvîrşite de colective. 

In felul acesta se pune în evidenţă raportul dintre 
teoria generală a organizării colectivelor umane şi 
praxeologie. Teoria organizării înţeleasă în felul 
acesta este pur şi simplu o parte a praxeologiei. Căci 
aceasta din urmă are o structură ierarhică internă 
proprie. Din ea fac parte, intr-un mod specific, ca¬ 
lificativele de eficienţă valabile în toate profesiunile, 
dar dintr-un alt punct de vedere aceste calificative au 
o valabilitate mai mult sau mai puţin generală. 

Tezele cele mai generale ale praxeologiei, ca, de 
exemplu, tezele privind minimizarea intervenţiei, 
pregătirea sau plănuirea, sau teza privind avantajul 
prevenirii asupra remedierii se referă la toate acţiunile, 
atît la cele individuale cît şi la cele colective. Dar 
praxeologia cuprinde şi capitole mai puţin generale, 
de exemplu teoria lucrărilor strict individuale, teoria 
luptei, teoria cooperării pozitive. în toate profesiunile 
practicăm, printre altele, lucrări strict individuale, 
de exemplu lucrări de rezolvare mintală a unor pro¬ 
bleme, dat fiind că gîndirea nu poate fi decît indivi¬ 
duală. în toate profesiunile săvîrşim acte de luptă 
înţelese ca stînjenire reciprocă pe căile care duc la 
aspiraţii incompatibile (ceea ce, dealtfel, are un ca¬ 
racter salutar pentru alte scopuri comune). 

Aşadar, una din particularizările interne ale praxeo¬ 
logiei este teoria cooperării pozitive, identică cu 
teoria generală a organizării colectivelor umane. 

3) Poate că totul ar fi limpede dacă nu ar exista 
un „dar“, pe lingă care nu putem trece cu indife¬ 
renţă în consideraţiile noastre. Este important faptul 
că există încă un domeniu de teze privind organi¬ 
zarea care atribuie schimbărilor organizatorice anu¬ 
mite forme de perfecţionare. Am în vedere aşa-nu- 
mita teorie a sistemelor. Un colectiv de oameni care 
cooperează pozitiv este un caz particular de întreg, 
un caz particular de obiect compus din nişte elemente 
oarecare. Asemenea obiecte sînt, de exemplu, roiurile 
de albine, muşuroaiele de furnici, cirezile de vite, 
chiar indivizii şi, mai mult decît atît, maşinile şi 
alte aparate, apoi întregi de genul sistemului solar 
sau al atomului, care au o structură asemănătoare. 
Toate aceste obiecte sînt intr-un fel nişte colective, 
nişte organizaţii. Ne-ar putea preocupa, de exemplu, 
ce favorizează stabilizarea sau expansiunea, creş¬ 
terea puterii sau a rezistenţei unui asemenea sistem, 
obiect compus sau cum s-ar mai putea numi el. Pe 
calea aceasta se obţin calificative de eficienţă, prac- 
ticîndu-se în felul acesta şi o anumită teorie a 
organizării, în sensul nostru ; de exemplu, atunci 
cînd afirmăm că conservarea unui sistem este favori- 

zată dacă are în exteriorul său o parte avînd o 
funcţie de ecranare şi că, în condiţii schimbate, dacă 
ecranul se rigidizează el devine o piedică a conser¬ 
vării sistemului. Tezele de acest gen — indiferent 
dacă ele sînt corecte şi dacă exemplul citat este 
suficient de motivat — au o sferă de aplicare mai ge¬ 
nerală decît tezele specifice ale teoriei organizării 
colectivelor umane. Iată de ce li s-ar potrivi mai bine 
denumirea de teorie generală a organizării. Disciplina 
care se predă în prezent în institutele de învăţămînt 
economic superior ar trebui denumită mai precis 
teorie generală a organizării colectivelor umane. Dar, 
întrucît această cunoaştere a organizării din punctul 
de vedere al eficienţei se numeşte în mod curent teoria 
sistemelor (denumire ale cărei contururi încep să se 
estompeze), am putea să convenim pur şi simplu să 
numim teorie generală a organizării o teorie totuşi 
particulară, şi anume teoria organizării colectivelor 
umane. Căci prin adjectivul „generală 11 se înţelege 
aici nu sfera ei de aplicare universală, care ar trebui 
să cuprindă şi întregii menţionaţi mai sus şi pe alţii, 
ci se specifică faptul că nu practică cunoaşterea unor 
lucruri colective specifice unor profesiuni, ci că ne 
menţinem pe tărîmul unor probleme mai generale, 
proprii tuturor profesiunilor. 

Aşadar, am putea încheia reflecţiile noastre de pînă 
aici prin rezultatul care urmează. Teoria generală a 
organizării sau, mai precis, totalitatea calificativului 
de eficienţă care se referă în mod specific la coope¬ 
rarea pozitivă a unor colective umane este una din 
părţile alcătuitoare ale praxeologiei înţelese ca tota¬ 
litate a calificativelor de eficienţă valabile în toate 
profesiunile. Praxeologia înţeleasă în felul acesta cu¬ 
prinde teze mai generale, referitoare la acţiunile 
individuale, la cooperarea negativă şi la cooperarea 
pozitivă în general şi teze mai particulare care se 
referă în mod specific la fiecare dintre aceste trei 
forme distincte de acţiune. 

4) In consideraţiile noastre de pînă aici am adoptat 
o interpretare oarecum statică a ştiinţei ca ansamblu 
de propoziţii avînd un anumit conţinut. Ştiinţele în- 

ţelese în acest fel se deosebesc unele de altele prin 
sensul diferit al propoziţiilor care le alcătuiesc. Există 
însă şi o altă înţelegere a ştiinţelor, una dinamică, în 
sensul că ele sînt nişte ansambluri de acţiuni. Fie¬ 
care ştiinţă concepută în felul acesta este 
alcătuită din acţiuni, al căror ax principal îl 
constituie acţiunile de motivare a răspunsuri¬ 
lor la întrebări, iar aceste răspunsuri sînt propoziţii 
de comunicare. Ştiinţele se caracterizează prin spe¬ 
cificul axelor lor principale. Se pune întrebarea în 
ce raport se află teoria generală a organizării faţă 
de praxeologie dacă praxeologia este totalitatea unor 
acţiuni avînd drept ax principal argumentarea unor 
propoziţii specifice, în sens static (adică calificativele 
de eficienţă valabile pentru toate profesiunile), şi 
dacă teoria generală a organizării se reduce la acţiuni 
al căror ax principal este constituit din acţiuni de 
argumentare a unor propoziţii specifice ei, atunci 
cînd ştiinţa este concepută static (sau a unor califi¬ 
cative de eficienţă valabile şi în raport cu toate pro¬ 
fesiunile, referitoare deci şi în mod specific şi la 
acţiunile unor colective umane). 

Dar ce este acest „ax principal" pe care l-am mai 
putea denumi în mod plastic „axă a organizării" ? 
El nu este nimic altceva decît un ansamblu de acţiuni 
fundamentale din punctul de vedere al scopului ur¬ 
mărit de ştiinţa respectivă, iar acest scop este un an¬ 
samblu de răspunsuri la întrebări distincte, speci¬ 
fice ştiinţei respective, spre deosebire de acţiunile 
auxiliare acestor acţiuni. Ştiinţele constau nu numai 
din acţiuni fundamentale proprii, ci şi din acţiuni 
auxiliare. Măsura în care o ştiinţă apelează la acţiuni 
auxiliare depinde atît de direcţia şi gradul ei de dez¬ 
voltare în ceea ce priveşte independenţa ei, cît 
şi de genul şi gradul diviziunii muncii între ştiinţe, 
concepute dinamic în etapa respectivă a dezvoltării 
activităţii ştiinţifice a omenirii. 

Putem deci să încercăm o sistematizare a acţiu¬ 
nilor auxiliare aparţinînd în mod specific praxeolo- 
giei şi teoriei generale a organizării. Trebuie să ţinem 
seama de faptul că ştiinţele în general şi ştiinţele 
de care ne ocupăm aici în particular sînt strîns îm- 

pletite cu funcţia didactică, care pentru ele este o 
activitate puternic auxiliară. 

5) Să ne ocupăm mai întîi de teoria generală a 
organizării. Este evident că expunerea ei cuprinde 
nu numai teze specifice, ci şi aplicaţii ale unor teze 
mai generale de praxeologie. Cineva care predă 
teoria generală a organizării nu va ocoli perfecţionări 
foarte generale numai pentru faptul că ele nu se 
referă numai la colectivele umane, ci şi la acţiuni 
individuale. Şi asemenea perfecţionări importante sînt 
numeroase : de exemplu, succesiunea acţiunilor A, B 
este mai bună decît B, A ori de cîte ori A este o pre¬ 
gătire posibilă pentru B, şi nu invers ; sau perfecţio¬ 
nările la care recurgem atunci cînd punem în locul 
unei acţiuni complicate şi mistuitoare de timp una 
mai simplă şi mai rapidă. Mai mult decît atît, cel 
ce expune disciplina de care ne ocupăm nu va ne¬ 
glija perfecţionările care ţin de teoria sistemelor — 9 
ştiinţă şi mai generală decît praxeologia. Cu atît mai 
mult cînd cineva va dori să se ocupe de sistemati¬ 
zarea tezelor propriei sale ştiinţe, în speţă de structura 
lor logică. El va fi nevoit să deducă tezele particulare 
ale teoriei generale a organizării, printre altele, din 
premisele pe care le oferă tezele mai generale pe 
care le oferă praxeologia sau teoria sistemelor. Cu 
siguranţă că va ajunge să motiveze caracterul uni¬ 
tar al conducerii unui colectiv prin referiri la un 
adevăr mai general, potrivit căruia concentrarea ac¬ 
ţiunilor le sporeşte eficienţa. 

Asemenea raţionamente deductive trebuie însoţite 
de demersuri cu caracter inductiv sub forma unor 
generalizări din preceptele unor discipline particulare. 
Cîte indicaţii generale bune valabile pentru toate 
colectivele umane se pot obţine dacă se extind asupra 
lor recomandările şi avertismentele elaborate de 
maeştrii artei medicale spre folosul propriei lor me¬ 
serii ? Să amintim măcar două principii : primum 
non nocere şi principiu obsta : mai presus de orice 
să ai grijă să nu acţionezi într-un sens potrivnic 
scopului pe care îl urmăreşti şi să combaţi factorul 

care te stinghereşte din chiar momentul apariţiei lui, 
pentru a nu-1 lăsa să cîştige în intensitate. 

Un reprezentant al teoriei generale a organizării 
va beneficia de realizările mai vechi ale propriei 
sale discipline şi de cunoaşterea cazurilor în care 
au apărut aceste realizări. Aici nu mai este nevoie 
să-ţi baţi capul cu generalizări, ajunge să aplici nişte 
rezultate existente. In artele care se caracterizează 
printr-o mare viteză de progres, se poate învăţa tot 
mai puţin din propria lor istorie, căci rezultatele din 
trecut se învechesc repede. Nu este însă cazul teo¬ 
riei generale a organizării. Aici se poate învăţa 
încă mult din trecutul propriu. Şi azi mai merită încă 
să-l studiezi direct din lucrări de autori ca Fayol, Gil- 
breth, Le Châtelier, Adamiecki sau Barnard. 

Dar în nici una din artele care fundamentează 
calificative privind eficienţa metoda principală de a 
proceda nu este ordonarea, particularizarea sau ge¬ 
neralizarea unor rezultate deja obţinute în cadrul ei. 
Preocuparea principală este descoperirea unor relaţii 
pe care cercetătorul le găseşte ca atare, în special 
relaţia sub forma unor legi ale naturii. Inovaţiile 
fundamentale se bazează pe relaţii necunoscute 
înainte, cum ne arată exemplul marilor inovaţii ale 
electrotehnicii, care s-au bazat pe legile inducţiei 
electromagnetice necunoscute înainte, iar unele rea¬ 
lizări ale fitotehniei şi zootehniei moderne se ba¬ 
zează pe legi consemnate de curînd în genetică. Tot 
astfel teoria generală a organizării colectivelor umane 
trebuie să se ocupe de cercetarea psihologico-socio- 
logică a unor regularităţi deosebit de importante pen¬ 
tru ea, regularităţi care au loc în cadrul grupurilor 
umane închegate şi antrenate în relaţii de inter¬ 
dependenţă cu elementele realităţii înconjurătoare 
extraumane. De exemplu, dacă vrem să fundamentăm 
noi modalităţi de sporire a productivităţii muncii 
unor colective, trebuie neapărat să cercetăm regu¬ 
larităţile de modificare a motivaţiei membrilor din 
colectiv în funcţie de modificările care intervin în 
structura sa. Teoria generală a organizării înscrie în 
programul său participarea la asemenea cercetări. 

Mai adăugăm o direcţie de cercetări auxiliare care 
se organizează in disciplina aici în discuţie. Pentru a 
evita neînţelegerile şi pentru a conferi expunerii 
unei arte practicate un sens suficient de bine defi¬ 
nit, trebuie neapărat stabilită o convenţie în ceea ce 
priveşte semnificaţia expresiilor folosite în expunere 
şi să facem tot posibilul pentru ca atît producţia cît 
şi beneficiarii expunerii să-şi dea seama de sensul 
lor exact. Aceste expresii sînt în teoria generală a 
organizării în mare măsură mai generale, depăşind 
sfera obiectului ei propriu-zis. Printre ele se află 
expresii praxeologice, importante nu numai pentru 
sfera de preocupări a teoriei generale a organizării, 
dar şi pentru studierea acţiunilor în general şi în 
special pentru aprecierea eficienţei lor. Din această 
categorie fac parte expresii ca autor, scop, mijloc, 
produs, rezultat, metodă, eficienţă, productivitate, 
precizie, eroare, risipă şi multe altele. Se observă cu 
uşurinţă că pentru un maestru al acestei ştiinţe, 
cunoaşterea unor expresii mai generale nu este mai' 
puţin importantă decît a celor menţionate aparţinînd 
fie teoriei sistemelor, cum sînt sistem, structură, 
coeziune şi multe altele, fie teoriei generale a exis¬ 
tenţei, adică filozofiei în sens ontologic. De asemenea 
natură sînt cuvintele : obiect, eveniment, fapt, rela¬ 
ţia şi multe altele. 

Iată pînă unde ne duc reflecţiile asupra unui 
program de predare a teoriei generale a organizării 
atunci cînd încercăm să cercetăm dependenţa ei de 
consideraţii şi mai generale. Pe de altă parte însă 
trebuie să ne îndreptăm privirile spre unele disci¬ 
pline mai speciale decît ea. Este limpede că un 
curs de teorie generală a organizării trebuie să aibă 
o altă înfăţişare atunci cînd este predat, de exemplu, 
unor cadre de conducere actuale sau viitoare din 
întreprinderi economice decît unul care se adresează 
unor activişti ai consiliilor populare sau un curs 
pentru conducerea ocrotirii sănătăţii etc. Aici trebuie 
să recurgem la alte exemple de ilustrare, trebuie să 
punem accentul pe alte probleme, trebuie să căutăm 
sursele pentru generalizări utile în alte fapte şi con¬ 
cepte decît dincolo. Nu se poate să nu recunoaştem că 

una din nevoile publice cele mai arzătoare este 
perfecţionarea cunoaşterii organizării în domeniul 
prin excelenţă specific al teoriei generale a acesteia, 
cel al economiei, şi în special al instituţiilor de pro¬ 
ducere în masă a mărfurilor, care se caracterizează 
printr-un înalt grad de organizare. 

6) Mutatis mutandis s-ar putea efectua o cercetare 
analogă a părţilor componente ale praxeologiei privite 
dinamic. Deosebirea rezidă în faptul că axul principal 
al teoriei generale a organizării este fundamentarea 
calificativelor de eficienţă în domeniul cooperării 
pozitive, în timp ce axul principal al praxeologiei 
are un caracter mai abstract, căci ele constau în funda¬ 
mentarea unor calificative de eficienţă importante 
pentru orice fel de acţiuni, adică atît pentru acţiuni 
colective (sub forma cooperării pozitive şi a celei 
negative) cît şi pentru acţiuni individuale. Una din 
consecinţele acestei diferenţe este faptul că conştiinţa 
de sine tehnologică a praxeologiei necesită în mai 
mică măsură apelul la lexicul unor discipline mai 
generale decît ea înseşi, dat fiind că numai teoria 
sistemelor şi teoria generală a realităţii sînt mai 
generale decît ea. Lexicul propriu al praxeologiei ca 
atare este foare general. Este limpede că predarea 
praxeologiei, să zicem, sub titlul „principiile lucrului 
bine făcut“ ar trebui să-şi găsească locul şi în şcoala 
de cultură generală, şi în învăţămîntul superior pe¬ 
dagogic. Dacă ar fi aşa, atunci viitorul specialist în 
teoria generală a organizării ar dobîndi încă din 
şcoala de cultură generală o pregătire cuprinzînd 
bazele specialităţii sale pentru studiul praxeologiei 
prin contactul cu principiile lucrului bine făcut şi 
prin practica aplicării în şcoală a acestora. 

AU APĂRUT: 


* * * Ştiinţă şi sinteză — Colocviu UNESCO 
R. Garaudv: Marxismul secolului XX 

G.N. Volkov: Sociologia ştiinţei 
L Althusser: Gtindu-1 pe Marx 
V. Roman: Revoluţia ştiinţifică şi tehnică. Eseuri 
R. Richta şi colectiv: Civilizaţia la răscruce 

M. Dufrenne: Penrru om 

L Goldmann: Sociologia literaturii 
P.V. Kopnin: Bazele logice ale ştiinţei 
1. Nikoiov: Cibernetica şi economia 

N.N. Constant ine seu : Problema contradicţiei in 

I. Hermann: Kitsch-ul, fenomen al pseudoartei 

A. Pelletier, J.J. Goblot: Materialismul istoric şi 

* * * Ştiinţă, filozofie, ideologie 

* * * Revoluţia ştiinţifică-tehnică şi progresul 

tehnică 

M. McLuhan: Galaxia Gutenberg 

C. Wright Mills: Imaginaţia sociologică 

